
Spinozas  erkjendelsestheori 

i  dens  indre  sammenhang1 
og  i  dens  forhold  til  Spinozas  metafysik. 


En  række  undersøgelser 
som  bidrag  til  at  fastsætte  spinozismens  grundtanker 

af 

J.  Mourly  Vold. 


»Se  i  Dig  selv  og  i  verden  den  samme  sjæl!  Forjag 
drømmen,  der  skiller  delen  fra  det  helel* 


Sånkara  Achdrya. 

Jacob 


Kristiania. 

Dybwads  forlag. 
1888. 


Spinozas  skrifter  citeres  i  nærværende  af  handling  efter  v.  Vloten 
og  Lands  udgave  med  undtagelse  af  »Den'  korte  traktat «,  der 
citeres  efter  Chr.  Sigwarts  tyske  oversættelse  (»B.  de  SpinozVs 
kurzer  Tractat«). 


Centraltrykkeriet. 


Forord. 


Siden  Jacobi  og  Lessing  i  slutningen  af  forrige  aarhundrede  fremdrog  den  hid- 
lil  næsten  af  alle  miskjendte  Spinoza  som  den  i  særegen  grad  konsekvente  filosof, 
har  studiet  af  denne  tænker  ikke  hvilet.  Vi  finder  de  betydeligste  nyere  filo- 
sofer staaende  i  et  positivt  afhængighedsforhold  ligeoverfor  den  hollandske 
eneboer,  der  i  sin  tid  udstødtes  af  synagogen  og  af  næsten  alle  sine  samtidige 
foragtedes  som  atheismens  udprægede  repræsentant.  Paa  den  anden  side  er  der 
blandt  de  filosofer,  der  ikke  positivt  støtter  sig  til  Spinoza,  flere,  hvilke  som 
Jacobi  og  Herbart  finder  det  heldigt  at  udvikle  sine  egne  theorier  under  polemik 
mod  spinozismen. 

For  øieblikket  synes  det  næsten,  som  om  Schleiermachers  bekjendte  lov- 
prisning af  »den  hellige  Spinoza»,  der  staar  «alene  og  unaaet'» ,  «mesteren  i  sin 
kunst,  men  ophøiet  over  den  profane  hob«,  har  vundet  almindelig  anerkjen- 
delse  og  det  fra  de  forskjelligste  sider,  fra  de  empiriske  saavelsom  fra  de 
spekulative  retninger,  —  hvori  rigtignok  ligger,  at  filosofen  nu  har  vundet  al- 
mindelig «borgerreU,  hvilket  paa  Schleiermachers  tid  endnu  ikke  var  tilfældet. 
Thi  dette  er  det  eiendommelige  ved  spinozismen,  at  den  i  sig  indeslutter  spirer 
til  udvikling  i  helt  forskjellige  retninger.  Maaske  er  der  ved  siden  af  Kant 
ingen  af  de  ældre  filosofer,  der  i  vor  tid  mere  er  gjenstand  for  studium  end 
Spinoza.  Hvert  aar  bringer  til  den  forhaandenværende  store  litteratur  over  denne 
filosof  en  række  nye  skrifter  over  hans  system  eller  over  en  del  af  dette,  og  i 
denne  væddekamp  deltager  mange  nationer,  om  end  med  et  forskjelligt  procent- 
tal :  Tyskland,  Holland,  England,  Frankrig,  Italien,  Sverige  og  Danmark. 

Trods  det  livlige  studium  af  Spinoza  mangler  vor  tid  endnu  vistnok  meget 
i  den  fulde  forstaaelse.  Mythen  om  filosofens  atheisme  tor  rigtignok  nu  nogen- 
lunde  være  fortrængt ;  men  med  hensyn  til  opfattelsen  af  de  guddommelige 
attributers  natur,  af  Guds  forhold  til  verden  og  lignende  hovedpunkter  i 
systemet  staar  trods  den  langvarige,  livlige  meningsudveksling  meningerne 
endnu  skarpt  ligeoverfor  hinanden.  Den  gjennem  striden  fremtraadte  forskjel  i 
grundsynet  paa  det  hele  system  viser  imidlertid  tilbage  til  en  forskjel  ved  be- 
stemmelsen af  Spinozas  erkjendelsestheori.  Medens  især  den  ældre  tid  gjennem- 
gaaende  betragtede  filosofen  som  rationalist,   kjender  vor  tid   forskere,  der  op- 

fatter  ham  som  empiriker;  saaledes  stiller  den  engelske  filosof  Pollock  i  et  værk, 
der  har  vakt  ikke  liden  opsigt  (Spinoza  his  life  and  his  philosophy),  Spinoza 
i  klasse  med  Herbert  Spencer  og  andre  positive  filosofer,  idet  han  mener,  at 
kun  den  tids  scholastiske  udtryksmaade  har  bevæget  den  gamle  filosof  med  de 
moderne  tanker  til  at  tale  i  de  spekulative  talemaader. 

Uagtet  Spinozas  verdensbetragtning  tilsidst  viser  hen  til  hans  opfattelse  af 
erkjendelsen,  og  uagtet  hans  erkjendelsestheori  har  særegen  betydning  for  vor 
tid,  hvori  denne  videnskab  som  filosofisk  grundvidenskab  lægger  beslag  paa 
opmærksomheden  fremfor  de  andre  filosofiske  discipliner,  findes  der  inden  den 
udstrakte  Spinoza-litteratur  forholdsvis  faa  specialarbeider  over  filosofens  erkjen- 
delsestheori, og  af  disse  faa  er  der  neppe  noget,  der  udmærker  sig  ved  en 
indgaaende  og  nogenlunde  udtømmende  behandling  af  emnet.  Denne  mangel 
tør  for  en  del  finde  sin  forklaring  i,  at  Spinozas  ikke  meget  udførlige  og  til- 
dels dunkle  afhandling  om  erkjendelsen  (De  intellectus  emendatione  tractatus) 
er  ladt  ufuldendt  fra  forfatterens  haand,  og  at  iøvrigt  hans  opfattelse  af  de 
erkjendelsestheoretiske  problemer  kun  fremtræder  gjennem  spredte  udtalelser 
Efter  min  mening  turde  dog  samtlige  udtalelser  jævnførte  med  systemet  i  dets 
helhed|være  tilstrækkelige  til  at  lægge  for  dagen  filosofens  erkjendelsestheori  efter 
dens  grundbestanddele.  Her  ligger  den  opgave,  hvortil  nærværende  arbeide 
forsøger  at  yde  et  bidrag.  Det  tilsigter  af  Spinozas  forskjellige  skrifter  —  og- 
saa  af  hans  i  den  senere  tid  fundne,  endnu  ikke  helt  udnyttede  første  arbeide 
■ —  at  fastsætte  hans  opfattelse  af  erkjendelsens  væsen  og  af  de  forskjellige 
erkjendelsestheoretiske  hovedspørgsmaal  i  deres  indre  sammenhæng  og  i  deres 
forhold  til  det  spinoziske  system  eller  specielt  til  dettes  hoveddel  :  metafysiken. 
At  den  her  leverede  fremstilling  af  den  spinoziske  erkjtndelsestheori  medfører 
en  opfatning  af  hele  systemet,  hvilken  i  væsentlige  punkter  afviger  fra,  hvad 
almindelig  læres,  vil  formentlig  fremgaa  af  selve  afhandlingen,  der  ogsaa  vil 
vise,  i  hvilket  forhold  jeg  stiller  mig  til  de  ovennævnte  specialarbeider  over 
Spinozas  erkjendelsestheori  saavelsom  til  den  rige  litteratur  over  systemet 
ialmindelighed,  specielt  over  metafysiken. 

Jeg  nytter  denne  anledning  t:l  at  frembære  min  oprigtige  tak  til  den 
letterstedtske  forening,  der  ved  sit  bidrag  har  sat  forlæggeren  istand  til  at  ud- 
give  arbeidet,  derhos  til  vort  universitetsbibliothek  for  den  udmærktrde  imødekom- 
menhed,  hvormed  det  har  befordret  disse  mine  studier,  ligesom  ogsaa  til  de 
offentlige  bibliotheker  i  Kjøbenhavn  for  den  adgang,  som  jeg  gjennem  dem  i 
høstsemestret  1885  erholdt  til  at  udvide  mit  kjendskab  til  Spinoza-litteraturen. 

December  1887. 


J.  Mourly  Vold. 

Tract.  polit.  (tr.  pol.)  =  Tractatus  politicus. 

Iste  bog  —  etc. 


Indledning. 


Kapitel  I. 

Spinozas  historiske  stilling. 

i.  Nutidens  filosofi  skiller  sig  fra  oldtidens  og  middel- 
alderens ved  stærkere  end  disse  at  betone  det  subjektive  ud- 
gangspunkt  for  erkjendelsen,  ved  mere  gjennemført  at  opbygge 
systemernej  paa  det  erkjendelsestheoretiske  grundlag.  Dette  den 
nyere  filosofis  grundpræg  fremtræder  stærkt  hos  faderen  for  dens 
idealistiske  linje:  Cartesius.  Helt  forskjelligt  fra  det  scholastiske 
»Jeg  tror  for  at  komme  til  erkjendelse«  (credo  ut  intelligam) 
lyder  Cartesius's  banabrydende,  revolutionært  klingende,  princip  : 
>Man  bør  tvivle  om  alt«  (de  omnibus  dubitandum  est).  Dette 
princip  renser  den  filosofiske  tænkning  ikke  alene  for  alle  fra 
middelalderen  overleverede,  men  for  enhver  positiv  forudsæt- 
ning.  Kun  ved  denne  radikale  tvivl  mente  Cartesius  at  kunne 
finde  en  absolut  sikker  erkjendelse;  ved  hjælp  af  tvivlen  søgte 
han  det,  der  ikke  kan  betvivles,  og  fandt  dette  faste  punkt  i 
selve  tvivlen ;  hvad  aldrig  lader  sig  betvivle,  er  selve  det  fak 
turn,  at  jeg  tvivler,  d.  e.  at  jeg  bestaar  som  »en  tænkende 
ting,  der  tvivler,  indser,  bekræfter,  benægter,  begjærer,  afskyr, 
forestiller  og  iagttager«  (Cartesii  Meditationes  cap.  II).  At  jeg 
tvivler,  d.  e.  forholder  mig  som  et  tænkende  væsen,  lader 
sig  ikke  betvivle,  saasom  tvivlen,  tænkningen,  vilde  bekræfter 
ved  den  samme  akt,  der  skulde  ophæve  den.  Saaledes  har 
Cartesius  sit  archimediske  punkt  i  sin  sætning:  »Teg  eksisterer 
som  et  tænkende  væsen «  (cogito  ergo  sum). 

l 

2.  Denne  cartesiske  tvivl  er  grundforskjellig  fra  de  gande 
skeptikeres.  Medens  tvivlen  for  disse  er  sit  eget  øiemed,  er 
den  for  Cartesius  et  udgangspunkt  for  erkjendelse.  De  konse- 
kvente blandt  de  gamle  tvivlere  udtalte,  at  deres  paastand 
»Intet  kan  vides  med  vished«  ei  turde  tåges  i  dogmatisk  be- 
tydning, som  om  dermed  var  udtalt  noget  vist,  og  at  man 
derfor  konsekvent  maatte  tilføie:  »eiheller  det,  at  man  intet 
ved«;  Cartesius's  tvivl  er  derimod  den  selvbevidste  tænkens 
opstillen  af  sig  selv  som  erkjendelsesprincipet.  De  græske 
skeptikeres  tvivl,  der  tvivler  om  sig  selv,  er  —  for  at  hente  et 
udtryk  fra  Ibsens  »Kongsemnerne«  —  »værre  end  døden,  lig 
tusmørket*;  thi  den  er  tænkningens  selvmord;  den  cartesiske 
er  »en  livskraftig  tvivl «;  den  er  jo  kun  et  andet  udtryk  for  tænk- 
ningens tro  paa  dens  egen  evne  til  at  finde  sandheden.  Heri 
ligger  spiren  til  den  idealistiske  karakter  ved  den  cartesiske 
filosofi.  Det  cartesiske  tvivlsprincip  indeslutter  nemlig  to  mo- 
menter, ikke  alene  det,  at  en  erkjendelse  er  mulig,  men  ogsaa 
det,  at  erkjendelsen  naaes  gjennem  tænkning,  eller  —  nøiag- 
tigere  talt  —  at  den  er  identisk  med  den  fuldkomne  tænkning. 

3.  Den  erkjendelse,  der  ligger  i  det  cartesiske  ^cogito  ergo 
sum«,  er  nærmest  en  erkjendelse  af  realiteten  af  tænkningen 
som  den  enkeltes  tænkning,  en  erkjendelse  af,  at  tænkeakterne 
som  subjektive  fakta  har  sin  virkelige  eksistens  hævet  over  al 
tvivl.  Med  denne  erkjendelse  forbinder  Cartesius  umiddelbart 
visheden  om  en  tænkende,  selvbevidst,  substans:  sjælen.  Fra 
denne  erkjendelse  kommer  han  til  en  objektiv,  d.  e.  til  en 
erkjendelse  af  ting  udenfor  os,  paa  følgende  maade:  »Cogito 
ergo  sum«  forudsætter  som  sit  sandhedskriterium,  »at  alt  det  er 
sandt,  som  jeg  fatter  meget  klart  og  tydelig «  (Meditationes 
cap.  III  in.).  Dette  princip  bliver  dernæst  gjennem  gudsbe- 
grebet  ophøiet  til  almindeligt  sandhedskriterium.  Guds  eksi- 
stens bevises  imidlertid  ved  en  appel  til  de  klare  og  tydelige 
forestillingers  objektivitet  —  gjennem  en  slet  cirkel1).  I  os 
finder  vi  nemlig  efter  Cartesius  en  klar  og  tydelig  forestilling 

*)  Bouillier  forsøger  —  som  det  forekommer  mig,  uden  held  —  i  sin  Histoire 
de  la  philosophie  Cartésienne  (Paris  et  Lyon  1854)  at  vise,  at  denne  Car- 
tesius^ cirkel  kun  er  af  formel  natur. 

om  et  absolut  fuldkomment  væsen;  saasom  der  i  aarsagen 
maa  være  mindst  ligesaa  megen  realitet  som  i  virkningen,  maa 
denne  forestilling  i  os  være  en  virkning  af  det  absolute  væsen 
selv,  der  altsaa  maa  eksistere;  gudsbegrebet  er  saaledes  i  skab- 
ningerne  et  tegn,  der  minder  om  skaberen.    Af  Guds  eksistens 

—  der  ogsaa  ontologisk  forsøges  godtgjort  —  følger  nu  efter 
Cartesius,  at  vore,  det  er  de  skabte  væseners,  klare  og  tyde- 
lige forestillinger  maa  indeholde  objektiv  sandhed;  ellers  vilde 
jo  Gud  ei  være  den  sanddrue,  hvilket  prædikat  dog  ligger  i  hans 
begreb.  Af  denne  grund  maa  vor  forestilling  om  en  legem- 
verden,  udenfor  os  og  uathængig  af  tænkningen,  være  sand.  Der 
er  saaledes  bleven  statueret  3  substanser:  den  absolute  =  Gud, 
og  de  to  skabte  =  tankeverdenen  og  legemverdenen  ;  de  skabte, 
der  efter  sit  væsen  er  grundforskjellige  fra  den  uskabte,  har 
sin  eksistens  helt  og  holdent  fra  denne  og  tillægges  kun  i  min- 
dre egentlig  betydning  navn  af  substanser.  Da  den  legemlige 
verden,  »udstrækningen«,  tænkes  udelukkende  styret  efter  me- 
kaniske love,  medens  den  aandelige  verden,  »tænkningen«,  har 
selvbevidsthedens  væsen,  sættes  der  en  dualisme  mellem  begge 
substanser,  mellem  legeme  og  sjæl,  en  dualisme,  der  tænkes 
reelt  hævet  ved  en  guddommelig  bistand,  hvilken  —  trods 
legemets  og  sjælens  modsatte  væsen  og  reelle  ualhængighed 

—  fremkalder  en  art  veksel-  virkning  mellem  begge  paa  et  be- 
stemt punkt  i  hjernen,  i  den  saakaldte  glans  pinealis.  Iøvrigt 
maa  den  menneskelige  aand  paa  grund  af  dens  delvis  substan- 
tielle  karakter  tillægges  fri  vilje,  og  fra  et  misbrug  af  denne 
vil  Cartesius  have  vildfarelserne  forklarede. 

4.  Den  cartesiske  filosofis  store  udbredelse  i  det  17de 
aarhundrede  skyldes  dels  dens  gudsbegreb,  dens  lære  om  aandens 
væsentlige  uafhængighed  af  legemet  og  dens  bevisførelse  for 
kristne  grundsandheder,  dels  dens  mekaniske  naturforklaring. 
Dens  hovedbetydning  ligger  dog  vistnok  i  dens  cogito  ergo  sum, 
hvori  er  givet  et  princip  for  den  paafølgende  filosofiske  udvikling1), 

[  l)  Saaledes  opfattes  cartesianismens  betydning  og  udbredelse  af  Fog  i  hans 
interessante  arbeide:  Cartesius,  den  nyere  Philosophies  Fader,  Kbhvn.  1856. 
Derimod  rinder  jeg  ikke  at  kunne  underskrive  denne  forfatters  opfattelse 
af  den  cartesiske  filosofis  forhold  til  spinozismen. 

overhovedet  i  dens  erkjendelsestheori  og  i  den  herpaa  byggede 
metafysik.  Dens  mangel  ligger  i  den  modsigelse,  der  bestaar 
mellem  dens  hovedbegreber.  Det  indsees  ikke  (bortseet  fra 
den  før  [§  3]  berørte  cirkel  i  grundlæggelsen  af  gudsbegrebet) 
hvorledes  en  absolut  substans,  der  er  allestedsnærværende  med 
absolut  virken  (opholdelse  er  efter  Cartesius  det  samme  som 
en  fortsat  skabelse),  kan  lade  nogen  plads  aaben  for  endelige 
substanser,  hvorledes  dermed  kan  beståa  den  endelige  aands 
fri  vilje  med  den  efter  Cartesius's  opfattelse  derpaa  beroende 
mulighed  for  vildfarelse,  og  hvorledes  den  absolute,  helt  aande- 
lige,  substans  kan  aabenbare  sig  gjennem  den  legemlige  udstræk- 
ning,  der  sættes  som  aanden  helt  modsat,  gjennem  tryk  og  stød 
i  rum  og  tid;  det  er  en  aabenbar  inkonsekvens,  at  de  mod- 
satte,  indbyrdes  uathængige,  skabte  substanser  tillægges  et  ind- 
byrdes  berøringspunkt  i  glans  pinealis.  Den  historiske  udvik- 
ling  af  den  cartesiske  filosofi  gik  ud  paa  at  lade  dennes 
hovedbegreb,  den  absolute  substans,  komme  til  sin  ret  som 
absolut  ved,  at  de  endelige  substanser  frakjendtes  substan- 
tialitet,  og  paa  konsekvent  at  gjennemføre  de  sidstnævntes  ind- 
byrdes uathængighed.  Lidt  efter  lidt  —  gjennem  Rohault, 
Regis,  de  la  Forge,  Cordemoy  og  Claubei'g  som  mellemled  — 
modnedes  det  occasionalistiske  system,  tydeligst  udpræget  af 
Arnold  Geulinx.  Her  er  enhver  af  de  endelige  substanser  redu- 
ceret  til  at  være  en  leilighedsaarsag  for  den  absolutes  virksomhed 
inden  den  anden  endelige ;  sjæl  og  legeme  er  indbyrdes  ganske 
uafhængige  paa  samme  tid,  som  der  bestaar  en  fuldkommen 
parallelisme  mellem  begges  livsyttringer.  Herved  er  veksel- 
virkningen mellem  sjæl  og  legeme  opfattet  som  el  under, 
hvad  den  i  realiteten  ogsaa  er  hos  Cartesius,  om  end  denne 
filosof  ikke  som  Geulinx  betegner  den  som  et  under.  Med  spe- 
ciel  anvendelse  paa  erkjendelsen  udføres  den  occasionalistiske 
theori  af  Nicolas  Malebranche;  al  vor  erkjendelse,  saavel  af 
legemverdenen  som  af  vor  egen  sjæl,  bestaar  efter  ham  i,  at  vi 
bliver  meddelagtige  i  den  guddommelige  skuen  af  universet. 
Geulinx  og  Malebranche  staar  paa  spranget  til  at  forvandle  de 
endelige  substanser  til  blotte  dele,  aabenbaringsformer  eller 
modi,  af  den  ene  uendelige;  de  bruger  ofte  udtryk,  der  helt  ligner 

Spinozas,  men  frygter  for  den  monistiske  konsekvens  og  fast- 
holder ved  siden  af  den  metafysiske  opfattelse  de  theologiske 
udtryk,  idet  modi  betegnes  som  skabte  af  Gud.  For  begge 
er  naturen  intet  andet  end  en  mekanisme,  hvorved  det  ei  lyk- 
kes dem  at  gjennemføre  den  opstillede  parallelisme  mellem 
tænkning  og  udstrækning  l).  Først  Spinoza  var  det  forbeholdt 
med  konsekvens  erkjendelsestheoretisk  at  begrunde  og  meta- 
fysisk at  gjennemføre  tanken  om  den  ene  absolute  substans, 
hvorved  de  to  skabte  substanser  fattes  som  forskjellige  sider 
afden  ene,  som  dennes  »attributer«,  og  alle  enkelte  sjæle  og 
legemer  bestemmes  som  de  guddommelige  attributers  nødven- 
dige modifikationer,  som  modi,  der  er  berøvede  den  fri  selvbe- 
stemmelse. Først  Spinoza  lykkedes  det  at  gjennemføre  tanken 
om  attributernes  indre  overensstemmelse  i  deres  faktiske  uaf- 
hængighed  af  hinanden,  idet  den  for  aanden  eiendommelige 
logiske  virken  tænkes  som  den  principielle  baade  inden  ud- 
strækningens  og  inden  tænkn  ingens  verden,  medens  den 
mekaniske  virken  nedsættes  til  en  underordnet,  til  en  leiligheds- 
virken,  men  som  saadan  henlægges  saavel  til  tænkningens  som 
til  udstrækningens  attribut. 

Disse  korte  bemærkninger  tør  være  tilstrækkelige  til  en 
foreløbig  orientering  over  Spinozas  indre  sammenhæng  med  Car- 
tesius og  dennes  disciple.  Den  etterfølgende  athandling  vil 
give  leilighed  til  for  de  enkelte  spørgsmaals  vedkommende 
nøiere  at  paapege  Spinozas  forhold  til  Cartesius,  ligesom  og. 
saa  denne  korte  indledningsbemærkning  angaaende  karakteren 
af  Spinozas  filosofi,  især  den  fra  den  almindelige  opfattelse 
helt  afvigende  fremstilling  af  hans  legemslære,  maa  søge  sin 
begrundelse  i  selve  afhandlingen. 

5.  Spinozas  indre  sammenhæng  med  Cartesius  er  almin- 
delig  anerkjendt  blandt  forskerne  —  om  den  end  opfattes 
noget  forskjellig,  en  følge  af  den  forskjelligartede  opfattelse  af 
spinozismen.    Det  er  ogsaa  almindelig  indrømmet,  at  Spinoza 

*)  Om  forholdet  mellem  occasionalisterne  og  Spinoza  sammenligne  man  for- 
uden  lærebøgerne  i  filosofiens  historie,  somf  Erdmanns,  Kuno  Fischers  o.  a.s, 
det  lærerige  specialarbeide  af  J.  C.  Glaser  :  Vergleichung  des  Malebranche 
und  Spinoza.    Berlin  1846. 

staar  i  et  historisk  alhængighedsforhold  til  Cartesius.  Hvorvidt 
han  derimod  ogsaa  er  paavirket  af  andre  filosofer  end  den  fran- 
ske fornyer  af  filosofien,  er  et  i  vor  tid  meget  omstridt  spørgs- 
maal,  som  det  derfor  her  vil  være  nødvendigt  at  gaa  noget 
nærmere  ind  paa.  At  Spinozas  filosofiske  udviklingudelukkende 
er  formidlet  ved  Cartesius,  er  en  opfattelse,  der  synes  at  støttes 
ved  nogle  af  de  tidligste  biografier  over  filosofen ;  saaledes 
heder  det  i  fortalen  til  Spinozas  efterladte  værker,  hvilken  an- 
tages  forfattet  af  hans  discipel  y arrig  yellis,  at  da  Spinoza 
ikke  fandt  sig  tilfredsstillet  ved  sine  daværende  lærere  og  autori- 
teter inden  filosofien  og  derfor  besluttede  sig  til  at  forsøge  sin 
egen  kraft,  » fandt  han  i  den  ophøiede  Réné  Descartes's  værker 
den  mægtigste  hjælp«,  og  den  lutherske  præst  Colerus,  den 
paalideligste  blandt  biograferne,  udtaler  sig  i  sin  levnetsbe- 
skrivelse af  1705  saaledes:  » —  —  han  lod  jjGuds-lærdommen 
fare  for  helt  at  hengi  ve  sig  til  fy  siken  eller  naturlæren.  Han 
overveiede  længe  med  sig  selv  med  hensyn  til  valg  af  en  lære- 
mester, hvis  skrifter  kunde  tjene  ham  til  veiviser  i  hans  fore- 
havende; men  da  endelig  Renatus  des  Cartess  værker  kom 
ham  ihænde,  læste  han  dem  med  en  overordentlig  begjærlighed 
og  har  i  den  følgende  tid  ofte  bekjendt,  at  hvad  han  besad 
af  erkjendelse  i  verdensvisdommen,  havde  han  øst  heraf.  Han 
glædede  sig  især  over  den  regel  hos  Cartesius,  som  samme  lagde 
til  grund,  og  som  bestod  i,  at  man  aldrig  skulde  antage  noget 
som  sandt,  der  ikke  først  var  blevet  bevist  ved  gode  og  paa- 
lidelige  grunde. «  (Citeret  efter  den  tyske  udgave  af  1733, 
s.  13 — 16).  Ved  disse  ord  synes  det  ogsaa  givet,  at  Spinoza 
selv  alene  betragtede  Cartesius  som  sin  filosofiske  lærer,  hvor- 
med ogsaa  synes  at  stemme  det  faktum,  at  denne  filosof  er 
den  eneste,  hvortil  han  oftere  tager  agtelsesfuldt  hensyn  i 
hovedspørgsmaal.  Theorien  om  Spinozas  udelukkende  af- 
hængighed  af  Cartesius  har  da  ogsaa  været  den  almindelige  lige 
indtil  vor  tid,  og  den  fastholdes  endnu  af  flere  franske  filosofer, 
saaledes  af  Bouillier  (L'histoire  de  la  philosophie  Cartésienne, 
Paris  et  Lyon  1854),  Nourrisson  (Spinoza  et  le  naturalisme 
contemporain,  Paris  1866),  og  Saisset  (i  indledningen  til  hans 
franske  oversættelse  af  Spinoza,  Paris  186I,  samt  i  Précurseurs 


et  Disciples   de  Descartes,    1862);  blandt  de   tyske  filosofer 
hyldes  den  endnu  af  Kuno  Fischer  (ogsaa  i  1880-udgaven  af 
hans  Geschichte   der  neuern   Philosophie,   Bd.  I,   Th.  2),  af 
Hann    ^Die    Ethik  Spinozas  und  die  Philosophie  Descartes, 
Innsbruck  1876)  o.  a.;   ogsaa  den  danske  filosof  Fog  i  hans 
nys  citerede  arbeide  om  Cartesius  af  1856  har  denne  opfattelse 
—  imellem  de  hernævnte  forfattere  bestaar  iøvrigt  den  store 
forskjel,  at  de  tyske  betragter  spinozismen  som  et  fremskridt 
ud  over  cartesianismen,  medens  de  franske  og  den  danske  er 
mest  tilbøielige  til  i  hin  at  se  en  udartning  af  denne.  »Lad  os 
tilgive  Descartes,  at  han  har  frembragt  SpinozaU  har  en  fransk 
forfatter  sagt.    Paa  den  anden  side  er  der  især  i  vor  tid  mange 
filosofer,  der  hævder,  at  det  spinoziske  system  vistnok  er  stærkt 
paavirket  af  Cartesius,  men  at  specielt  dets  monistiske  og  del- 
vis mystiske  karakter  ikke  lader  sig  aflede  af  denne  paavirk- 
ning,  at  megetmere  Spinoza  allerede,  før  han  stiftede  bekjendt- 
skab   med  Cartesius  s  skrifter,  har  været  paavirket  af  en  eller 
anden  monistisk- mystisk  filosofi,  og  at  han  derfor  aldrig,  som 
Fischer  og  andre  mener,  har  været  cartesianer.    Saaledes  søgte 
allerede  omkring   1700  Johann  Georg  Wachter  i  sine  nu  lidet 
læste  skrifter  Der  Spinozismus  im  Judenthumb  og  Elucidarius 
Cabbalisticus  at  udlede  Spinozas  filosofi  at  den  jødiske  hemme- 
lige lære,  der  er  nedlagt  i  Kabbala,  og  Leibnitz  gav  ham  tildels 
ret  {heri  (cfr.  foruden  Leibnitz' s  Theodicée  §  372  ogsaa  skriftet 
Réfutation  inédite    de  Spinoza  par  Leibnitz  précédée  d  un  mé 
moire  par  A.  Foucher  de  Careil,  Paris   1854);  ogsaa  Salomon 
Matmon   (cfr.  hans  Lebensgeschichte ,  hrsg.  v.  Moritz,  Ber- 
lin  1792)    fremhævede  ligheder  mellem  spinozismen  og  Kab- 
bala, hvilken  sidste  han  endog  betegnede  som  »udvidet  spino- 
zisme«  (nævnte  værk  s.  141);  i  vor  tid  gjør  Misses  (Spinoza 
und   die  Kabbala,  Zeitschrift  fiir  exacte  Philosophie,  Bd.  8) 
opmærksom  paa   overensstemmelsen   mellem   flere  spinoziske 
sætninger  og  lærdomme  i  Kabbala,  og  af  en  saadan  grund  vil 
H,  C  W.  Sigwart  (Der  Spinozismus  historisch  und  philoso- 
phisch  erlåutert,  Tubingen  1839)  og  Chr.  Sigwart  (se  neden-  . 
for)  indrømme  denne  skriftsamling  en,  men  en  underordnet, 
betydning  for  vor  filosof.    I  et  nøie  forhold  til  middelalderens 

jødiske  filosofer,  især  til  Maimonides,  Gersonides  og  Chasdai 
Creskas,  stilles  Spinoza  af  H.  og!C.  Sigwart  o.a.,  men  hovedsagelig 
af  M.  Joel  (Zur  Genesis  der  Lehre  Spinoza's  mit  besonderer 
Berucksichtigung  des  kurzen  Tractats,  Breslau  1871,  og  flere 
arbeider).  Allerede  Jacobi  (i  de  for  spinozastudiet  saa  vigtige 
alhandlinger  Ueber  die  Lehre  des  Spinoza  in  Briefen  an  Herrn 
Moses  Mendelssohn,  Werke  IV,  1 — 2,  til  hvis  2den  afdeling 
endog  er  føiet  et  udtog  af  Brunos  hovedskrift)  fremhævede 
den  stærke  lighed  mellem  Spinoza  og  Giordano  Bruno ;  i  vor 
tid  henviser  Chr.  Sigwart  (Spinoza's  neuentdeckter  Tractat, 
Gotha  1866;  B.  de  Spinoza's  kurzer  Tractat  von  Gott... 
Tiibingen  1870),  Avenarius  (Ueber  die  beiden  ersten  Phasen 
des  Spinozischen  Pantheismus  und  das  Verhaltnisz  der  zweiten 
zur  dritten  Phase,  Leipzig  1868),  Schaarschmidl  (B.  de  Spi- 
noza^ kurzgefasste  Abhandlung  von  Gott  . .  .  Berlin  1869)  og 
Bohmer  (paa  flere  steder,  t.  eks.  i  Fichtes  Zeitschrift  Bd.  57: 
Spinozana)  til  Bruno  som  til  en  hovedkilde  for  Spinozas  monisme. 
Den  sidste  fremtrædende  engelske  Spinoza-forfatter,  Pollock, 
udtaler  sig  i  sit  værk  Spinoza,  his  life  and  philosophy,  London 
1880,  om  Spinozas  kilder  paa  følgende  maade:  »Det  viden- 
skabelige  element  kan  skyldes  Descartes ;  —  det  pantheistiske 
eller  mystiske  element  peger  hen  til  middelalderens  jødiske 
filosofer;*  —  det  monistiske  element  er  givet  ved  reaktion  fra 
den  cartesiske  filosofis  dualisme «  (nævnte  værk  s.  86  f.),  hvor- 
hos  han  peger  paa  forholdet  til  Kabbala,  Bruno  og  gjennem 
denne  til  AvicebroH\  efter  Pollock  har  Spinoza  aldrig  været 
cartesianer.  Andre  henvisninger  til  tidligere  filosofer  vil  vi  senere 
faa  anledning  til  at  berøre. 

6.  Spørgsmaalet,  om  Spinoza  har  havt  andre  kilder  for 
sin  filosoferen  end  Cartesius,  vil  bero  paa,  hvorvidt  der  i  den 
spinoziske  filosofi  lader  sig  opvise  elementer  af  nogen  betyd- 
ning, hvilke  ikke  lader  sig  deducere  af  cartesianismen,  men  vel 
af  andre  filosofiske  retninger,  om  hvilke  det  kan  eftervises,  at 
Spinoza  forud  for  sin  forfattervirksomhed  har  været  bekjendt 
med  dem.  Som  saadanne  elementer,  der  ligger  paa  en  ikke- 
cartesisk  linje,  tror  vi  blandt  de  af  forfatterne  nævnte  især  at 
burde  lægge  vægt  paa  den  spinoziske  lære  om  den  umiddelbare 

og  den  middelbare  produktion  at  Gud  og  det  hermed  sammen- 
hængende  træk  af  emanation,  der  har  vakt  saa  megen  for- 
undring inden  denne  filosofi,  endvidere  paa  den  fremtrædende 
karakter  af  den  sidste  erkjendelsesart :  den  intuitive  viden,  paa 
den  hermed  sammenhængende  grundanskuelse  af  universets  en- 
hed  og  fuldkommenhed  med  det  mystiske  drag,  der  gjennem- 
trænger  den  demonstrative  fremstilling,  for  to  begynderskrifters 
og  et  senere  skrifts  (tract.  brev.,  cog.  metaphysica,  tract.  theol.- 
politicus)  vedkommende  desuden  paa  den  fremtrædende  theo- 
logiske  form.  At  Spinoza  har  studeret  forgjængere,  hos  hvem 
disse  elementer  spillede  en  stor  rolle,  ttør  betragtes  som  godt- 
gjort ved  en  række  citater,  som  flere  af  de  i  forrige  §  nævnte 
filosofer  har  fremført  til  bevis  herfor.  Man  synes  derfor  beret- 
tiget til  at  antage,  at  andre  forgjængere  end  Cartesius  har  øvet 
indflydelse  paa  vor  filosof,  først  og  fremst  i  de  forudnævnte  hen- 
seender. Dernæst  synes  man  dog  ogsaa  berettiget  til  i  under- 
ordnet grad  at  antage  en  lignende  indflydelse  med  hensyn 
til  punkter,  som  Spinoza  har  truffet  baade  hos  Cartesius  og 
hos  en  eller  anden  af  sine  andre  læremestre ;  thi  hvorfor  skulde 
man  antage,  at  en  søgende  aand  som  hans  ikke  ogsaa  gjennem 
en  Maimonides  eller  Bruno  skulde  føle  sig  greben  af  de  sand- 
heder, der  gjennem  Cartesius's  fremstilling  øvede  sin  indfly- 
delse paa^ham?  Med  antagelsen  af  en  ikke-cartesisk  indvirk- 
ning  paa  Spinoza  kunde  dog  synes  at  stride  hans  foran  (§  5) 
citerede  udtalelse  om,  at  han  alene  skyldte  studiet  af  Car- 
tesius sin  filosofiske  erkjendelse.  Herved  maa  vi  dog  mærke 
følgende:  1)  Vi  har  her  ikke  Spinozas  egne  ord  for  os,  men 
kun  en  udtalelse  gjennem  en  biograf,  der  levede  et  par  men- 
neskealdre  senere,  hvorfor  vi  ei  tør  presse  citatets  udtryk  for 
meget.  2)  Med  hensyn  til  en  jødisk  indflydelse  er  det  ikke 
urimeligt,  at  vor  filosof,  uagtet  hans  tanke  udmærker  sig  ved 
en  fremtrædende  objektivitet,  dog  som  de  fleste  reflekte- 
rende mennesker  i  nogen  grad  har  ligget  under  for  en  let 
forklarlig  tilbøielighed  til  at  undervurdere  den  paavirkning, 
hvorfor  man  har  været  gjenstand  i  barndommen  og  ung- 
dommen forud  for  bevidsthedens  kritiske  periode.  3)  Vi  har 
en  udtalelse  fra  vor  filosofs  egen  haand  —  eth.  III  præf.  — , 

hvori  han  bekjender  sig  i  et  afhængighedsforhold  til  flere  frem- 
ragende mænd,  af  hvilke  han  dog  blot  nævner  Cartesius  (cfr. 
ogsaa  nedenfor  §  n).  4)  Selve  ordene  i  §  5)  lærer  os  kun,  at 
den  egentlig  filosofiske  erkjendelseskilde  efter  Spinozas  eget 
begreb  heraf  er  at  søge  i  Cartesius;  men  det  egentlig  konsti- 
tuerende i  den  filosofiske  erkjendelse  synes  i  vor  filosofs  øine 
at  være  den  rationelle  begrundelse  —  Colerus  fortæller  os  jo, 
at  han  især  glædede  sig  over  den  cartesiske  regel,  at  alt  skulde 
bevises  ved  gode  og  paalidelige  grunde  — ;  for  Spinoza  som 
for  hans  samtid  synes  den  egentlige  videnskabelighed,  ogsaa 
den  filosofiske,  at  have  sit  tydeligste  udtryk  i  den  deduk- 
tive bevismaade,  hvilken  ogsaa  Ludwig  Meyer  i  sin  af  Spi- 
noza gjennemseede  fortale  til  Principia  philosophiae  Cartesianæ 
fremhæver  som  Cartesiuss  egentlige  fortjeneste  af  filosofien. 
Vi  tør  saaledes  af  hint  Colerus's  citat  kun  slutte,  at  Cartesius  for 
Spinoza  har  været  den  filosofiske  hovedimpuls,  og  at  han  spe- 
cielt  har  ansporet  ham  i  retning  af  en  rationel  methode  — 
noget,  som  i  filosofien  altid  er  af  en  særdeles  betydning,  saa- 
som  al  sikkerhed  i  erkjendelsen  athænger  deraf  — ;  men  vi  tør 
af  hint  udtryk  neppe  slutte,  at  Cartesius  har  været  vor  filosofs 
eneste  kilde. 

7.  Med  spørgsmaalet  om  Spinozas  ikke-cartesiske  kilder 
pleier  forfatterne  nøie  at  sammenknytte  et  andet,  nemlig  spørgs- 
maalet om,  hvorvidt  Spinoza  nogensinde  har  været  cartesianer. 
Vi  tror  dog,  at  disse  spørgsmaal  kun  i  en  vis  henseende  staar 
i  indre  sammenhæng  med  hinanden.  Hvis  man  nemlig  — 
hvad  vi  vistnok  ikke  tør  gaa  med  paa  —  vil  antage  Spinoza 
udelukkende  athængig  af  Cartesius,  behøver  man  dog  ikke 
derfor  at  forudsætte,  at  han  paa  noget  standpunkt  af  sin  ud- 
vikling  har  været  en  absolut  tilhænger  af  denne  filosof;  man 
har  jo  altfor  mange  eksempler  paa,  at  begavede  disciple  aldrig 
helt  har  traadt  mesterens  —  endog  den  eneste  mesters  —  spor. 
Omvendt  forekommer  det  os,  at  en  paavirkning  fra  Bruno  — 
om  man  vil  antage  en  saadan  —  ikke  netop  behøver  at  ligge 
forud  for  bekjendtskabet  med  Cartesius,  men  ogsaa  kan  tænkes 
indtraadt  efter  dette,  ja  efterat  Spinoza  var  bleven  den  sidst- 
nævntes  discipel  —   naar  man  kun  tænker  sig  studiet  af  og 

paavirkningen  fra  Bruno  forud  for  Spinozas  første  selvstændige 
arbeide,  hvilket  tydeligst  bærer  spor  af  en  saadan  indvirkning. 
Kun  med  forudsætningen  af  en  paavirkning  fra  jødiske  filo- 
sofer lader  sig  vanskelig  forene  den  theori,  at  Spinoza  paa  et 
punkt  af  sit  liv  har  været  cartesianer  —  hvis  man  ikke  vil  an- 
tage  Joéls  temmelig  kunstige  theori  om  tvende  jødiske  stadier 
i  Spinozas  udvikling  (hvorom  mere  nedenfor).  Hvad  selve 
spørgsmaalet  om  Spinozas  temporære  cartesianisme  angaar, 
forekommer  et  saadant  absolut  discipelforhold  os  meget  tvivl- 
somt.  Dels  mener  vi  nemlig,  at  man  maa  antage  den  .oven- 
nævnte  indflydelse  fra  jødisk  hold,  dels  finder  vi  det  i  og  for 
sig  noget  dristigt  om  en  saa  selvstændig  og  tidlig  udviklet 
aand  som  Spinozas  at  forudsætte  en  saadan  sværgen  til  lære- 
rens ord,  naar  nemlig  allerede  filosofens  første  arbeide  (trac- 
tatus  brevis)  paa  væsentlige  punkter  viser  os  ham  i  polemik 
igeoverfor  Cartesius.  I  hvert  fald  synes  Kuno  Fischers  bevis- 
grund  -for  sandsynligheden  af  et  første,  i  literaturen  ikke  be- 
vidnet,  stadium,  i  hvilket  Spinoza  var  cartesiansk  sindet  (Gesch. 
d.  n,  Philosophie,  1/2.  3  Aufl.  S.  244),  ikke  at  kunne  tillægges 
nogen  vægt,  idet  den  ligger  under  for  den  feil  at  bevise  for 
meget.  Naar  nemlig  nævnte  forfatter  støtter  sin  antagelse  til 
den  omstændighed,  at  Spinoza  i  sit  første  skrift  staar  Carte- 
sius nærmest,  men"  senere  tjerner  sig  mere  og  mere  fra  denne, 
da  maa  man  hertil  bemærke,  at  det  ogsaa  om  Bruno  og  de 
jødiske  filosofer  gjælder,  at  Spinoza  i  sit  første  skrift  eller  i 
sine  første  skrifter,  idet  vi  især  med  hensyn  til  den  jødiske 
indflydelse  regner  cogitata  metaphysica  med,  staar  dem  nær- 
mest, men  i  sine  følgende  fjerner  sig  fra  dem,  hvorfor  man 
med  en  lignende  ret  kunde  slutte  til  sandsynligheden  af  et  fuldt 
brunonisk  eller  creskisk  standpunkt  som  det  første  trin  i  vor 
filosofs  udvikling. 

8.  Vi  gaar  over  til  spørgsmaalene  om,  hvilke  de  ikke- 
cartesiske  kilder  for  Spinoza  kan  have  været,  og  hvori  hans 
væsentlige  sammenhæng  med  disse  ligger.  Mindst  vægt  bør 
man  vistnok  tillægge  den  af  flere  hævdede  sammenhæng  med 
Kabbala.  Om  Men  sværmerske,  meget  dunkle,  theosofi,  der 
indeholdes  i  denne  skriftsamling,  kan   man  være  tilbøielig  til 

at  anvende  K.  Fischers  ord  (Geschichte  1/2  S.  255):  »Det 
var  ikke  Spinozas  vis  at  søge  kilderne  for  sine  tanker  i  taage- 
regionen«,  en  udtalelse,  der  er  fremkaldt  ved  Spinozas  udtryk 
»som  gjennem  taage«  i  eth.  II  prop.  7  schol.  Ikkedestom indre 
tør  vi  ikke  nægte  muligheden  af  en  indflydelse,  naar  vi  be- 
tænker,  at  Kabbala  maa  have  været  Spinoza  bekjendt  fra  hans 
tidligste  ungdom  enten  ved  direkte  læsning  eller  ialfald  gjennem 
hans  lærere  og  hans  yndlingsforfattere  —  maaske  endog  paa 
begge  disse  maader  — ,  og  at  dens  theosofi  trods  dens  dunkel- 
hed  bærer  en  tydelig  overensstemmelse  med  flere  af  vor  filo- 
sofs eiendommeligste  lærdomme.  Her  springer  os  først  og 
fremst  i  øinene  Kabbalas  pantheistiske  eller  akosmistiske  ka- 
rakter, der  udgjør  et  grundpræg  ved  den  og  bl.  a.  faar  sit 
udtryk  i  den  formel,  der  paabydes  udtalt  af  enhver,  før  man 
begynder  et  helligt  studium  eller  en  religiøs  handling:  »Jeg 
vier  mig  til  dette  studium,  jeg  underkaster  mig  denne  reli- 
giøse handling  for  at  identificere  Gud  og  det  fænomenale 
alt«  (Misses  i  Zeitschrift  tur  exacte  Philosophie^Bd.  8),  en  for- 
mel, der  efter  sit  indhold  minder  om  Spinozas  »Gud  eller  na- 
turen*. Ogsaa  monismens  specielle  formsom  emanationslære 
(clr.  eth.  I  appendix  pag.  72),  læren  om  den  umiddelbare  og 
den  middelbare  produceren  af  Gud  (cfr.  eth.  I  prop.  21 — 23), 
læren  om  identiteten  af  Guds  forstand  og  de  af  denne  for- 
staaede  ting  (spee.  i  eth.  II  prop.  7  schol.)  og  den  eiendommelige 
lære  om  de  endelige  tings  endeløse  kausalrække1)  (cfr.  eth.  I 
prop.  28)  udgjør  høist  interessante  lighedspunkter  mellem  den 
jødiske  theosofi  og  den  største  jødiske  filosofs  lære.  Selv  om 
det  ikke  kan  bevises,  at  Spinoza  kun  ad  denne  vei  kunde  til- 
skyndes til  de  nævnte  eiendommelige  lærdomme,  synes  det  i 
hvert  fald  rimeligt,  at  den  for  ham  tidlig  bekjendte  Kabbala 
her  har  havt  nogen  indflydelse  paa  ham.  Spinoza  synes  ial- 
fald paa  et  par  steder  at  henspille  til  Kabbala,  nemlig  i  eth.  II 
pr.  7  sch.,  hvor  det  heder:  »Saaledes  er  ogsaa  udstrækningens 


')  Blandt  ting,  der  af  de  jødiske  fædre  hensattes  i  verdenssfærernes  mellemrum, 
fandtes  ogsaa  «tænger,  gjorte  ved  hjælp  af  andre  tænger«  —  en  af  de 
maader,  hvorpaa  man  vistes  ud  i  den  endeløse  regres. 

modus  og  idéen  af  hin  modus  en  og  samme  ting,  men  udtrykt 
paa  to  maader,  hvilket  visse  af  jøderne  synes  at  have  seet 
som  igjennem  en  taage,  de  som  nemlig  hævder,  at  Gud,  Guds 
forstand  og  de  af  selvsamme  forstaaede  ting  er  ét  og  det 
samme«,  ligesaa  i  ep.  73  (før  21),  hvor  Guds  immanens  siges 
lært  >af  alle  gamle  hebræere,  forsaavidt  man  kan  slutte  af 
visse,  maaske  meget  forfalskede,  traditioner«.  —  Ogsaa  f æ  drenes 
religion,  saaledes  som  denne  er  fremstillet  i  det  gamle  testa- 
mentes skrifter,  tør  have  havt  nogen  betydning  for  den  fra- 
faldne  og  udstødte  filosof.  Denne  indflydelse  tør  dog  kun 
tænkes  i  en  almindelig  monotheistisk  retning;  den  stærke 
fremhævelse  af  Guds  almagt  og  skabn ingens  afmagt  kan  være 
et  grundlag  for  det  spinoziske  absolute  gudsbegreb.  Især  har 
Jobs  bog  med  dens  stærke  fremhævelse  af  skabningens  intet- 
hed  ligeoverfor  skaberen,  begges  absolute  inkommensurabilitet, 
paa  flere  punkter  mindet  mig  om  spinoziske  sætninger.  At 
dog  ogsaa  uoverensstemmelserne  mellem  den  jødiske  religion 
og  spinozismen  —  som  mellem  denne  og  Kabbala  —  er  stærkt 
fremtrædende,  behøver  j  her  ikke  at  eftervises ;  vi  bemærker  her 
kun,  at  de  netop  omtalte  træk,  som  Spinoza  deler  med  Kab- 
bala, ei  lader  sig  aflede  af  den  oprindelige  orthodokse  jødedom, 
for  hvilken   disse  var  helt  fremmede. 

9.  En  impuls  har  Spinoza  vistnok  ogsaa  erholdt  fra 
disse  jødiske  middelalderske  filosofer:  de  berømte  Maimonides, 
Gersonides  og  Creskas.  Med  hensyn  til  disse  lærde  maa  det 
nemlig  ved  Joéls  grundige  undersøgelse  med  dens  mange  ci- 
tater  betragtes  som  godtgjort,  at  Spinoza  baade  har  studeret 
dem  og  i  sine  værker  tager  hensyn  til  dem.  Denne  hensyn- 
tagen viser  sig  —  foruden  i  tract.  theol. -polit.,  der  er  af  væsent- 
lig  theologisk  karakter  —  især  i  tract.  brev.  og  i  cogit.  metaph. 
Der  findes  endog  flere  direkte  henvisninger  til  disse  filosofer; 
saaledes  omtales  i  cog.  met.  II  cap.  5  nogle  jødiske  filosofer 
som  Peripatetici ;  ligeledes  citerer  samme  værks  cap.  6  ud- 
trykket  nin\  efter  Maimonides,  der  ogsaa  sammen  med 
sine  tilhængere  —  ialfald  efter  Joéls  mening  —  er  ment,  naar 
tract.  brev.  s.  48  (Sigwarts  udgave)  taler  om  filosofer,  efter 
hvis  paastand  vi  kun  kan  kjende  Gud  paa  nægtende  maade; 


—  14  - 


i  cog.  met.  I  cap.  i  skal  udtrykket  >philosophos  verbales  sive 
grammaticales«  sigte  til  den  hebraiske  udgave  af  Maimonides  s 
More  Nebuchim,  hvor  Motekhallemims  lære  fremstilles  (cfr. 
Joél,  Zur  Genesis  der  Lehre  Spinoza's  S.  45  f.) ;  ogsaa  eth.  I 
prop.  10  schol.  skal  efter  Joél  sigte  til  Maimonides,  nemlig 
til  hans  indvending  mod  antagelsen  af  mange  gudsattributer ;  i 
ep.  12  (før  29)  roser  Spinoza  Creskas,  »Judaeum  quendam 
Rab  Ghasdai  vocatum«,  paa  grund  af  hans  grundlæggelse  af 
gudsbeviset.  Lad  være,  at  disse  og  lignende  citater  er  af 
mindre  væsentlig  natur,  og  at  om  dem  gjælder  Fischers  udtryk 
»Spuren,  nicht  Quellen«,  la<l  være,  at  maaske  ogsaa  kun  en 
del  af  de  mange  af  Joél  anførte  er  helt  sikre;  de  tiloversbli- 
vende  helt  sikre,  nærmest  de  steder,  hvor  Spinoza  selv  næv- 
ner  jødiske  filosofer,  er  dog  tilstrækkelige  til  at  vise,  at  hau 
har  studeret  hine  filosofer  og  bevaret  dem  i  sin  erindring. 
Men  Joél  efterviser  derhos  en  grundoverensstemmelse  mellem 
vigtige  læresætninger  hos  hine  jødiske  tænkere  og  hos  Spinoza- 
Specielt  nægter  Creskas  som  Spinoza  den  frie  vilje  og  skabelsen 
af  intet ;  de  benægter  alle  —  som  jøder  —  Guds  menneske- 
vorden  i  kristelig  betydning;  alle  har  forbehold  ligeoverfor 
øiemedets  begreb,  og  man  kan  hos  Gersonides  (cfr.  Joél  S.  39) 
i  denne  sammenhæng  finde  den  af  Spinoza  (eth.  I  app.)  senere 
anførte  bevisgrund:  Ingen  spørger,  til  hvilket  øiemed  vink- 
lerne  i  en  trekant  er  =  2  R.  —  en  udtalelse,  hvori  den  mathema- 
tiske  opfattelse  af  virkeligheden  er  tydelig  udtalt.  Af  ligesaa  stor 
betydning  som  denne  reelle  overensstemmelse  mellem  hine 
jødiske  tænkere  og  Spinoza  forekommer  mig  den  formelle  at 
være,  idet  dennes  første  skrifter,  tract.  brev.  og  cog.  met.,  til 
forskjel  fra  ethiken  bærer  et  stærkt  fremtrædende  theologisk 
præg,  hvilket  for  en  væsentlig  del  lader  sig  forklare  af  en  paa- 
virkning  fra  hine  filosofer,  der  tænker  i  theologiske  former. 
Hvad  specielt  Maimonides  angaar,  finder  jeg  det  rimeligt,  at 
denne  filosofs  begeistrede  lovprisning  af  viden,  spee.  den  intui- 
tive viden,  som  en  religiøs  hoveddyd  (cfr.  Maimons  Lebens- 
geschicte  II  S.  150  o.  a.  s.)  har  gjort  indtryk  paa  den  unge 
sandhedssøgende  Spinoza,  om  end  den  helt  igjennem  intuitive 
Bruno  tør  have   gjort  et  end  stærkere   indtryk  (cfr.   §  II). 

Fischer  (S.  254)  opholder  sig  over  cLn  lette  maade,  hvorpaa 
Spinoza  i  det  netop  citerede  sted  —  ep.  12,  før  29  — omtaler 
den  af  disse  lærde,  som  han  staar  nærmest,  Creskas,  idet  han 
betegner  ham  som  »en  vis  jøde«  :  »Saaledes  taler  man  ikke 
om  en  mand,  hvem  man  skylder  sin  aandelige  oplysning. 
Descartes  var  for  Spinoza  ingen  Quidam«.  Vi  tror,  Fischer 
her  har  uret.  Thi  selv  om  man  ikke  vil  forklare  denne  ud- 
talelse  af  en  undervurdering  fra  Spinozas  side  ligeoverfor  hans 
gamle  lærere  (cfr.  vor  §  6),  vil  udtalelsen  uden  den  fischerske 
fortolkning  blive  let  forklarlig  ved,  at  man  tænker  sig  dette 
>,envis«  (quidam)  brugt  ikke  fra  forfatterens,  men  fra  læsernes 
standpunkt;  for  Spinozas  hovedsagelig  kristne  læsere  var  Rabbi 
Chasdai  Creskas  vistnok  en  temmelig  ubekjendt  størrelse,  der 
ikke  paa  nogen  maade  med  hensyn  til  berømmelse  endog 
kunde  nævnes  ved  siden  af  tidens  lys:  Cartesius.  Under  denne 
sidste,  som  os  synes,  helt  naturlige  forklaring,  ligger  der  altsaa 
i  den  nævnte  udtalelse  ikke  nogen  foragt  indesluttet. 

10.  Medens  vi  saaledes  tror  at  maatte  give  Joél  ret  i  hans 
paastand  om,  at  Spinoza  har  modtaget  en  paatagelig  indflydelse 
fra  ovennævnte  jødiske  filosofer,  formaar  vi  dog  hverken  at  til- 
lægge  denne  indflydelse  den  betydning,  som  Joél  vil  have  den 
tillagt,  eller  at  indse  rimeligheden  af  den  historiske  hypothese, 
som  samme  forfatter  opstiller  til  forklaring  af  dette  forhold. 
Det  synes  os,  som  om  forfatteren  undervurderer  Cartesius's  be- 
tydning forSpinoza.  Vi  mener,  at  hin  indflydelse  fra  de  jødiske 
tænkere  vistnok  har  sin  betydning  for  det  fond  af  overbevis- 
ninger, for  det  reelle  indhold  inden  bevidstheden,  hvilket  ikke 
alene  danner  betingelsen  for  den  filosofiske  tænken,  men  og- 
saa  udgiør  dennes  konkrete  indhold ;  men  vi  mener  ogsaa,  at  et 
videnskabeligt  system  ikke  bestaar,  førend  det  oprindelige  be- 
vidsthedsindhold  er  blevet  methodisk  sikret  og  ordnet,  og  at 
dette  i  en  særegen  grad  er  tilfældet  med  spinozismen,  for  hvil- 
ken formen  tør  være  af  større  betydning  end  for  de  fleste  andre 
systemer;  et  virkelig  videnskabeligt  system  blev  Spinozas 
tænkning  efter  vor  mening  først  ved,  at  det  oprindelige  tænk- 
ningsindhold,  hvoraf  de  jødiske  lærdomme  udgjorde  en  bestand- 
del, formedes  i  den  demonstrative  methode,  ved  at  samtlige 

reelle  overbevisninger  passerede  gjennem  den  trange  port,  der 
betegnes  ved  det  cartesiske  »Man  bør  tvivle  om  alt«.  Derfor 
betragter  ogsaa  vor  filosof  selv  Cartesius  som  sin  egentlige  lærer 
i  filosofien.  Kun  som  en,  den  cartesiske  indflydelse  under- 
ordnet, medvirkende  faktor  i  Spinozas  videnskabelige  tænken 
formaar  vi  derfor  at  fatte  den  indflydelse,  som  filosofen  har 
modtaget  fra  de  jødiske  lærde.  —  Hvad  det  historiske  forhold 
angaar,  mener  Joél,  at  Spinoza  fra  sin  tidligste  ungdom  var 
kjendt  med  hine  jødiske  filosofer,  at  han  dernæst  blev  en  til- 
hænger  af  den  cartesiske  filosofi,  men  senerehen  tog  forargelse 
over  dennes  »tre  undere «,  gudmennesket,  den  fri  vilje,  ska- 
belsen  af  intet,  indtil  han  fandt  en  løsning  paa  hine  problemer 
ved  paanyt  at  studere  hine  jødiske  tænkere;  til  dette  andet, 
mere  indgaaende,  studium  af  disse  filosofer  mener  Joél,  at  Spi- 
noza kan  være  foranlediget  ved,  at  han  efter  sin  udstødelse 
af  synagogen  saa  sig  opfordret  til  at  skrive  det  forsvarsskrift, 
hvorom  de  ældste  biografer  ved  at  fortælle  os.  Denne  theori 
forekommer  os  altfor  kunstig ;  hverken  synes  tidspunktet  straks 
efter  ekskommunikationen  specielt  heldigt  for  en  upartisk  vur- 
deren  af  de  gamle  jødiske  læreres  sandheder;  eiheller  kan 
Oldenburgs  og  Blyenbergs  indvendinger  i  deres  breve  til  Spinoza 
med  rimelighed  antages  at  have  havt  den  forargende  kraft  bort 
fra  cartesianismen,  som  Joél  vil  tillægge  dem,  saasom  jo  Spinozas 
lære  dengang  allerede  i  hovedtrækkene  var  fastslaaet,  eiheller 
er  der  nogen  nødvendighed  —  ikke  engang  rimelighed  —  for 
at  antage  noget  cartesisk  stadium  i  vor  filosofs  udvikling.  Hans 
belærelse  fra  de  jødiske  filosofer,  ja  overhovedet  fra  jødisk  side, 
tænker  vi  os  derfor  helst  som  et  tilbagetrængt,  men  stadigt 
virkende  ferment  i  filosofens  tænkning,  om  det  end  gjør  sig 
stærkest  gjældende  i  hans  begynderperiode. 

li.  En  større  bærevidde  synes  [at  være  forbunden  med 
en  fra  Bruno  udgaaende  indvirkning  paa  Spinoza.  Det  er  ved 
Chr.  Sigwarts,  Schaarschmidts,  Avenarius's  o.  a.s  undersøgelser 
godtgjort,  at  der  mellem  begge  filosofer  bestaar  en  væsentlig 
overensstemmelse  baade  i  indhold  og  udtryk,  en  overensstem- 
melse, der  væsentlig  fremtræder  i  tractatus  brevis  og  næst 
efter  denne  ;i  cogitata  metaphysica,   men  kun  i  mindre  grad 

i  Spinozas  øvrige  skrifter.  Det  ved  første  øiekast  paafaldende 
i,  at  Giordano  Brunos  navn  ei  forekommer  i  Spinozas  værker, 
borttages  fuldstændig  ved  de  af  Sigzvart  anstillede  overveielser 
(Spinozas  neuentdeckter  Tractat  S.  107 — 110).  Den  tid  havde 
ikke  som  vor  den  praksis  stedse  at  anføre  kilder,  hvorfor  Spr 
noza  i  sin  politiske  traktat  eiheller  citerer  Hobbes,  til  hvem 
han  der  slutter  sig  med  hensyn  til  læren  om  statens  væsen 
og  oprindelse.  Bruno  kan  saaledes  godt  være  medindbefattet 
blandt  »de  meget  fremragende  mænd,  der  har  skrevet  meget  ud- 
mærket  om  den  rette  maade  at  leve  paa  og  givet  menneskene 
kloge  raad«,  som  Spinoza  nævner  i  fortalen  til  ethikens  tredie 
bog  med  tilføielsen :  »hvis  arbeide  og  iver  vi  bekjender  at 
skylde  meget«.  Spinoza  kunde  have  god  anledning  til  at 
faa  fat  paa  Brunos  skrifter,  saasom  de  paa  hans  tid  var  kjendte 
og  læste  i  Frankrig  og  England ;  han  selv  var,  efter  hvad 
Boulainvilliers  fortæller,  bevandret  baade  i  hebraisk,  i  ita- 
liensk og  i  spansk.  De  punkter,  der  hos  Spinoza  især  viser  hen 
til  Bruno,  er  følgende:  1)  begrebet  om  den  ene  natur,  der 
er  alle  tings  substans  og  uendelig,  hvori  forskjellen  er  ophævet 
.i  enheden  (cfr.  G.  Bruno,  Von  der  Ursache,  dem  Princip  und 
dem  Einen,  tibers,  v.  Lasson,  Phil.  Bibl.  Bd.  53,  S.  90  ff  og 
Lassons  bemærkning  hertil  S.  168  f.);  Avenarius  og  Sigwart 
fremhæver  med  rette,  at  tanken  om  naturens  enhed  og 
uendelighed  hos  Spinoza  optræder  som  en  færdig  grundan- 
skuelse,  ei  som  et  refleksionsprodukt  ud  af  cartesianismen ; 
mærkeligt  er  det,  at  denne  grundforskjel  fra  Cartesius  frem- 
træder  allerede  i  Spinozas  første  skrift;  (derimod  minder  den 
spinoziske  lære  om  tænkningens  og  udstrækningens  indbyrdes 
uathængighed  alene  om  Cartesius,  idet  Bruno  tænker  sig  ma- 
terien og  formen  i  en  gjennemført  vekselvirkning);  2)  især  i  tract. 
brevis  fremhæves  i  overensstemmelse  med  Bruno,  at  den  uende- 
lige natur  har  et  over  den  selv  hævet  ophav,  der  meddeler  den 
al  tænkelig  fuldkommenhed;  3)  legemernes  bevægelse  forklares 
i  tract.  brevis  ikke,  som  hos  Cartesius,  blot  mekanisk,  men, 
som  hos  Bruno,  dynamisk  ud  fra  naturen  som  fra  en  totalitet  — 
en  forklaring,  der  ikke,  som  Sigwart  mener  (Neuentdeckter 
Tractat  S.  116),   senere  er  opgiven  af  Spinoza,  men  vistnok 

fremtræder  mest  udpræget  i  begynderarbeidet;  4)  læren  om 
erkjendelsesarterne  er  fælles  for  begge  filosofer;  ogsaa  Bruno 
fremhæver  »intellectus«  eller  »mens«  som  hævet  over  » ratio « ; 
medens  gudserkj endelsen  hos  Spinoza  naaes  dels  gjennem  re- 
fleksion, dels  og  hovedsagelig  gjennem  intuition,  bestemmer 
Bruno  den  som  intuitiv;  kjærligheden  til  Gud  skildres  at 
begge  paa  samme  begeistrede  maade;  endog  den  eiendomme- 
lighed  hos  Spinoza,  at  han  snart  nævner  4  erkjendelsesarter, 
snart  reducerer  disse  til  3,  har  sin  parallel  hos  Bruno,  idet 
ogsaa  denne  snart  nævner  3,  snart  4  erkjendelsesarter;  5)  ved 
paavirkning  af  en  Brunos  glødende  mystiske  skildringer  og  af  hans 
stadige  immanente  appel  til  intuitionen  lader  det  sig  tænke, 
at  den  begeistrede  tone  i  den  første  traktats  fremstilling  saa- 
velsom  det  mystisk-intuitive  drag  i  spinozismen  (der  stærkest 
fremtræder  i  ethikens  5te  bog)  er  blevet  fremlokket  af  Spinoza, 
hvis  genius  har  dannet  en  eiendommelig  enhed  af  logisk  re- 
fleksion og  religiøs  mystik;  6)  endog  dialogformen,  Brunos 
yndede  fremstillingsform,  forsøger  Spinoza  inden  rammen  af 
sit  første  arbeide,  og  den  ene  af  personerne  i  hans  2den  dialog 
bærer  nolanerens  forfatternavn :  Theophilus ;  7)  Sigwart  ledsager 
derhos  sin  tyske  udgave  af  tract.  brevis  (Spinoza's  kurzer 
Tractat)  med  en  række  værdifulde  citater  eller  hentydninger 
til  Bruno,  hvilke  vidner  om,  at  Spinoza  temmelig  nøie  har 
kjendt  sin  italienske  forgjænger.  Paa  grund  af  disse  fakta 
maa  vi  altsaa  antage  en,  vistnok  i  begynderperioden  stærkest 
optrædende,  men  gjennem  hele  Spinozas  forfattervirksomhed 
fortsat,  indvirkning  paa  vor  filosof  fra  Brunos  skrifter,  en  ind- 
virkning,  der  ved  siden  af  den  cartesiske  tør  betragtes  som  den 
betydeligste,  saasom  den  ikke  bestaar  blot  i  enkelte  læresæt- 
ninger, men  som  det  mystisk-intuitive  erkjendelsesprincip  i 
selve  Spinozas  hovedværk  er  en  virkende  kraft  ved  ksiden  af 
det  cartesisk-demonstrative. 

12.  Sammenfatter  vi  de  hovedindvirknin^er,  for  hvilke 
Spinoza  sandsynligvis  har  været  gjenstand,  og  de  resultater, 
som  de  kan  have  afsat  i  hans  system,  vil  det  være  rigtigst  at 
omarbeide  Pollocks  formel  (cfr.  §  5)  saaledes:  1)  Det  positive 
indhold  i  spinozismen  viser  hen  til  den  jødiske  orthodoksi  og 

til  Kabbala,  til  de  jødiske  filosofer  fra  middelalderen,  til  Bruno 
og  isærdeleshed  til  Cartesius ;  2)  med  hensyn  til  filosofisk  erkjen- 
delsesprincip  og  methode  gjælder  følgende :  a)  det  af  tvivlen 
fremgaaende  sandhedskriterium  og  den*  demonstrative  methode 
viser  hen  til  Cartesius ;  b)  det  mystisk-intuitive  erkjendelses- 
princip,  der  selv  gjennem  ethikens  mathematiske  form,  endnu 
mere  gjennem  den  korte  traktats  ræsonnerende  fremstillings- 
maade,  skinner  frem  og,  som  nærværende  arbeide  vil  vise, 
paa  alle  hovedpunkter  ligger  til  grund  som  høieste  sandheds- 
kriterium —  dette  princip  peger  svagt  hen  til  Maimonides, 
stærkt  hen  til  Bruno ;  3)  den  theologiske  form  i  de  første  skrif- 
ter saavelsom  i  den  theologisk-politiske  traktat  viser  hen  til  de 
jødiske  filosofer. 

13.  At  Spinoza  har  staaet  i  et,  om  end  underordnet,  for- 
hold ogsaa  til  mange  andre  filosofer,  er  oftere  blevet  frem- 
holdt. At  han  har  studeret  Bacon  l),  synes  tydelig  at  fremgaa 
af  Spinozas  skrift  om  erkjendelsen,  ligesom  han  ogsaa  kriticerer 
den  engelske  fornyer  af  filosofien  i  nogle  af  sine  breve  (ep.  2, 
13  [før  9],  37  [før  42]).  Om  forholdet  til  Hobbes  se  §  I  I.  Hans 
kjendskab  til  cartesianere,  som  Geulinx,  er  gjort  sandsynligt 
af  Ritter,  Bøhmer  o.  a. ;  indflydelsen  fra  Geulinx  maa  dog  være 
af  senere  datum  og  saaledes  underordnet ;  thi  tract.  brevis  var 
allerede  forfattet,  da  denne  udgav  sit  første  arbeide,  en  række 
theser  af  1660,  og  Spinozas  forfattervirksomhed  var  allerede 
naaet  et  godt  stykke  ind  i  ethiken,  da  den  første  del  af  Geu- 
linx^ hovedværk  udkom  i  1665.  Med  den  af  Cartesius's  disciple, 
der  med  hensyn  til  tankegang  staar  ham  nærmest,  Malebranche, 
kan  vor  filosof  ei  have  havt  nogen  forbindelse,  saasom  hins 
offentlige  forfatterskab  falder  elter  dennes  —  de  første  bøger  af 
Malebranche' s  første  arbeide  »De  la  recherche  de  la  vérité«  ud- 
kom  først  i  1674.  Forsaavidt  vor  filosof  har  modtaget  nogen 
indflydelse  fra  Cartesius's  disciple,  maa  dette  nærmest  gjælde 
de  mindre  fremragende,  hvis  scholastiske  methode  dog  maa 


L)  Dette  har  bl.  a.  Sigwart  fremhævet ;  dog  er,  efter  hvad  jeg  kan  forståa, 
ikke  alle  de  af  denne  forfatter  anførte  parallelstedtr  mellem  Novum  Or- 
ganon  og  Tractatus  de  intellectus  emendatione  sikre;  cfr.  ogsaa  Pollock. 

have  stillet  dem  aldeles  i  skyggen  for  mesteren  —  maaske  paa 
faa  undtagelser  nær  som  en  Arnauld  og  en  Clauberg.  Med 
hensyn  til  ét  kapitel  i  tractatus  brevis  —  I  cap.  3  —  har 
Trendelenburg  eftervist,  at  Spinoza  i  samme  støtter  sig  til 
leydener-cartesianeren  Heerebord.  Den  maade,  hvorpaa  skepti 
cismen  behandles  i  De  intellectus  emendatione  tractatus,  fore- 
kommer os  at  vise,  at  Spinoza  har  været  kjendt  med  en  eller 
flere  af  samtidens  skeptikere.  Indirekte  har  vistnok  Spinoza 
staaet  i  forhold  til  mange  af  —  egentlig  talt  til  alle  —  for- 
tidens filosofer:  f.  eks.  gjennem  Bruno  ikke  alene  til  Avicebrony 
men  ogsaa  til  Nicolaus  Cusanus,  gjennem  Gersonides  og  Bruno 
til  den  store  arabiske  filosof  Averroés,  hvis  pantheistiske  ret- 
ning bærer  nogen  lighed  med  den  spinoziske  monisme.  Om 
der  har  bestaaet  noget  forhold  mellem  Spinoza  og  scholastikerne, 
er  vanskeligt  at  afgjøre  (Freudenthals  afhandling  Spinoza  und 
die  Scholastik  har  jeg  desværre  ikke  havt  anledning  til  at  be- 
nytte, saasom  den  først  udkom  henimod  nærværende  arbeides 
afslutning).  Spinozas  forhold  til  oldtidens  filosofer  er  oftere 
blevet  fremhævet  (t.  eks.  af  Loewe  og  Trendelenburg);  det 
ligger  i  sagen  selv,  at  han  indirekte  har  kjendt  disse;  men  et 
direkte  kjendskab,  ialfald  til  Plato  og  Aristoteles,  synes  at 
udelukkes  ved  den  maade,  hvorpaa  han  omtaler  de  ypperste 
af  de  gamle  i  sit  brev  til  Hugo  Boxel  (ep.  56  [før  60]):  »Ikke 
meget  gjælder  hos  mig  Platos,  Aristoteles"  s  og  Socrates's  au- 
toritet. Jeg  vilde  have  undret  mig,  om  du  havde  fremført 
Epikur,  Demokrit,  Lucretius  eller  en  af  atomisterne  og  atomernes 
forsvarere;  man  maa  nemlig  ikke  undre  sig  over,  at  de,  der 
har  opdigtet  hemmelige  kvaliteter,  teleologiske  arter  (species 
intentionales),  substantielle  former  og  tusinde  andre  narrestreger, 
ogsaa  har  udtænkt  spøgelser  og  aander  og  overleveret  saadant 
til  de  gamle  for  at  borttage  Demokrits  autoritet,  paa  hvis  be- 
rømmelse de  i  den  grad  har  været  misundelige,  at  de  har  op- 
brændt  alle  hans  bøger,  som  han  med  saa  stor  berømmelse 
havde  udgivet.«  Det  fremgaar  heraf,  at  Spinoza  forveksler  de 
gamle  mestere  med  deres  middelalderske  eller  moderne  schola- 
stiske  disciple  og  saaledes  efter  al  rimelighed  kun  har  kjendt 
hine  gjennem  disses  fremstillinger.     Hvorvidt  han  har  kjendt 


Epikur,  Demokrit  eller,  da  disse  for  os  kun  eksisterer  i  frag- 
menter, ialfald  Lucretius  paa  første  haand,  er  vanskeligt  at 
sige.  Med  hensyn  til  indre  forhold  har,  som  den  efterfølgende 
afhandling  vil  vise,  den  'spinoziske  filosofi  flere  tilknytnings- 
punkter ikke  alene  til  de  af  Spinoza  her  anpriste  gamle,  men 
endnu  mere  til  Plato,  Aristoteles  og  maaske  allermest  til 
Plotin  og  stoike?-ne.  Om  hans  forhold  til  den  gamle  skepsis  se 
§  30's  slutning  og  overhovedet  kap.  3  i  selve  afhandlingen. 

14.  Men  hvad  enten  Spinoza  har  havt  faa  eller  mange 
læremestre,  tør  vi  ikke  glemme,  at  ethvert  geni  væsentlig  ud- 
vikler  sig  ved  sin  indre  kraft  og  efter  sit  eget  princip,  ja  at 
alle  ydre  indflydelser  for  geniet  egentlig  kun  har  betydning 
som  leilighedsaarsager  for  den  evige  psyches  selvudfoldelse. 
I  den  spinoziske  aand  har  selv  Cartesius  kun  rollen  af  en  tjener 
ligeoverfor  Spinoza  selv.  Paa  den  anden  side  behøver  man 
heller  ikke,  som  man  tildels  har  gjort,  at  frygte  for  at  antage 
flere  —  eller  endog  mange  —  kilder  for  Spinozas  tænkning  af 
den  grund,  at  hans  filosofi  maaske  under  denne  forudsætning 
vilde  berøves  sit  enhedspræg  og  gaa  over  til  »et  flikværk  af 
lapper « ;  man  har  ikke  følt  denne  betænkelighed,  naar  der  var 
tale  om  at  udfinde  den  platoniske  filosofis  kilder,  men  har 
trøstig  skjænket  Plato  baade  Heraklit,  eleaterne  og  Sokrates 
som  lærere.  Det  er  kun  de  smaa  aander,  hvem  lærernes  mang- 
foldighed  forvandler  til  eklektikere  —  eller  rettere :  lader  ud- 
vikle  sig  som  eklektikere,  hvad  de  i  sig  selv  er  — ;  de  store 
udfolder  sig  netop  som  store  ved,  at  de  i  sig  rummer  mod- 
sætningerne  og  forsoner  dem.  Saaledes  Plato  —  saaledes  og 
saa  Spinoza. 

Kapitel  II. 

De  forskjellige  faser  i  Spinozas  udvikling. 
Den  korte  traktat. 

15.  Man  var  før  aaret  1852  tilbøielig  til  at  betragte  de 
spinoziske  skrifter  som  udtryk  for  ganske  den  samme  filosofiske 
verdensbetragtning,  som  tilhørende  ét  og  samme  udviklingstrin 
i  filosofens  tænkning;  thi  man  lagde  ikke  synderlig  vægt  paa 
nogle  mindre  afvigelser  fra  ethiken  i  de  lidet  læste  De  intel- 
lectus  emendatione  tractatus  og  Cogitata  metaphysica,  ved 
hvilket  sidste  arbeide  man  desuden,  da  det  er  føiet  som  et 
tillæg  til  Principia  philosophiæ  Cartesianæ,  havde  vanskeligt 
for  at  afgjøre,  hvad  der  er  Spinozas  egen  opfatning,  og  hvad 
kun  skal  være  fremstilling  af  Cartesius  s.  Denne  betragtnings- 
maade  ophørte,  efterat  Ed.  Bohmer  i  1852  havde  udgivet  og 
kommenteret  et  af  ham  fundet  udtog  af  en  spinozisk  alhand- 
ling,  der  var  forfattet  paa  hollandsk  —  som  det  senere  viste 
sig,  oversåt  fra  latin  —  og  uden  mathematisk  methode  leverede 
et  første  udkast  til  ethiken,  og  især  etterat  den  kort  efter  i  to 
haandskrifter  fundne  fuldstændige  afhandling  sammen  med  en- 
del  nyfundne  breve  fra  og  til  Spinoza  i  1862  var  bleven  be- 
fordret til  trykken  af  hollænderen  van  Vloten  under  titelen : 
Ad  Benedicti  de  Spinoza  opera  quæ  supersunt  omnia  supple- 
mentum.  Den  af  van  Vloten  udgivne,  af  en  latinsk  oversæt- 
telse  ledsagede,  afhandling  bærer  titelen  » Kort  traktat  om  Gud, 
mennesket  og  dets  lykke«,  men  benævnes  almindelig  som  »  Trac- 
tatus brevis «  eller  » Tractatus  de  Deo«  ;  den  er  senere  paany 
udgiven  paa  hollandsk  af  Schaarschmidt  og  oversåt  paa  tysk 
af  denne  forfatter  i  I869  saavelsom  at  Chr.  Sigwart  i  1870; 
den  sidste  forfatters  udgave  (Benedictus  de  Spinoza's  kurzer 
Tractat  von  Gott,  dem  Menschen  und  dessen  Gluckseligkeit) 
er  ledsaget  af  en  række  værdifulde  oplysninger.  Den  korte 
traktat  viser  os  Spinozas  ethik  i  en  form  og  med  et  indhold, 
hvilke  i  flere  henseender  afviger  fra  den  senere  ethiks.  I.  Istedetfor 
ethikens  mathematiske  form  har  traktaten  en  ræsonnerende  frem- 

stilling  med  et  theologisk  præg  og  med  en  oftere  og  stærkere  end 
i  ethiken  fremtrædende  mystisk  varme  i  udtrykket.  Det  theo- 
logisk-ræsonnerende  viser  tildels  hen  til  Cartesius,  men  maaske 
mere  til  de  jødiske  filosofer,  det  mystiske  til  Bruno,  II.  Forskjel- 
lighederne  med  hensyn  til  det  metafysiske  indhold  er  følgende: 

1)  Medens  ethikens  hovedbegreb,  hvorom  den  hele  ethik  paa 
en  maade  kan  siges  at  dreie  sig,  er  substansen,  er  hovedbe- 
grebet  i  tractatus  brevis,  hvormed  ogsaa  traktaten  begynder, 
begrebet  om  det  fuldkomneste  væsen,  væsenet  med  de  uendelig 
mange  fuldkomne  egenskaber:  Gud;  for  denne  fremtræden  af 
gudsbegrebet  og  overhovedet  for  det  tildels  theologiske  tanke- 
indhold  —  svarende  til  den  theologiske  form  —  maa  de  under 
I  nævnte  kilder  (Cartesius   og  de  jødiske  filosofer)  gjælde. 

2)  Eksistensen  tillægges  ikke  substansen  som  saadan,  men  kun 
den  fuldkomneste  substans  —  ligesom  hos  Cartesius  og  hos  de 
jødiske  filosofer.  3)  Medens  i  ethiken  substansen  som  saadan 
er  causa  sui  i  positiv  betydning  af  dette  udtryk,  træder  dette 
begreb  tilbage  i  tractatus  brevis  og  forkastes  endog  i  den  senere 
del  af  traktaten,  ligesom  ogsaa  Cartesius  først  hævdede  dette 
"begreb,  men  senere  ophævede  det  som  saadant,  d.  e.  som  posi- 
tivt. 4)  Det  ontologiske  gudsbevis  optræder,  som  hos  Cartesius, 
i  traktaten,  medens  dette  strængt  tåget  ikke  findes  i  ethiken. 
5)  Attributerne  bestemmes  i  traktaten  tildels  endnu,  som  hos 
Cartesius,  som  substanser  og  skal  som  saadanne  vistnok  efter 
sit  væsen  forstaaes  ved  sig  selv,  men  have  sin  eksistens  fra 
den  absolute  substans,  medens  de  i  ethiken  baade  bestaar  og 
fattes  ved  sig  selv,  fordi  de  udtrykker  substansens  væsen,  der 
er  causa  sui;  herved  optræder  i  traktaten  Gud  som  skaber, 
faar  altsaa  en  mere  transscendent  karakter  end  i  ethiken :)  (cfr. 
ovenfor  I  og  II  4).  6)  Medens  i  ethiken  attributernes  uafhængig- 
hed  hævdes  ved  siden  af  deres  væsensidentitet,  virker  derimod 
i  tract.  brevis  attributerne  til  en  vis  grad  paa  hinanden  og 
det  paa  en  lignende  maade  som   hos  Cartesius  de   to  skabte 

*)  Naar  ogsaa  paa  nogle  steder  i  ethiken  de  to  bekjendte  attributer  betegnes 
som  »den  udstrakte  og  den  tænkende  substans*,  er  dette  en  rent  sproglig 
levning  fra  den  tidligere  udtryksmaade,  uden  at  dertil  knytter  sig  nogen 
reel  betydning. 

substanser,  nemlig  saaledes,  at  sjælen  gjennem  »livsaanderne« 
tillægges  evnen  til  at  forandre  legemets  bevægelsesretning,  og 
legemet  tilkj  endes  evnen  til  at  fremkalde  sansefornemmelser  i 
sjælen  (cfr.  tract.  brev.  II  cap.  19).  7)  Endelig  gjør  i  tractatus 
brevis  begrebet  om  den  ene  uendelige  natur  sig  stærkere  gjæl- 
dende  end  i  ethiken,  et  vidnesbyrd  om  en  større  paavirkning 
fra  Brunos  side.  Naar  Avenarius  (Die  beiden  ersten  Phasen 
des  Spinozischen  Pantheismus  etc.  §  16,  S.  59  f.)  desuden  som 
et  differenspunkt  anfører,  at  i  traktaten  den  reale  kausalitet 
hersker,  men  i  ethiken  kun  den  logiske  afhængighed,  hvormed 
for  den  sidstes  vedkommende  al  empiri  skal  være  ophævet, 
holder  jeg  denne  betragtningsmaade  for  feilagtig,  idet,  som  den 
følgende  alhandling  vil  søge  at  vise,  i  ethiken  hverken  den 
reale  kausalitet  eller  empirien  er  ophævet.  Vi  maa  altsaa  be- 
tragte  tractatus  brevis  som  udtryk  for  et  stadium  i  Spinozas 
udvikling,  hvori  han  staar  saavel  Cartesius  og  de  jødiske  filo- 
sofer som  Bruno  nærmere  end  i  sin  fuldendte  periode.  I  hin 
første  periode  er  filosofen  endnu  ikke  helt  kommen  til  sig  selv, 
men  er  tildels  bunden  i  sine  forgjængeres  tankegang;  som  en 
følge  heraf  vil  man  i  tractatus  brevis  heller  ikke  kunne  vente 
den  grad  af  indre  konsekvens  som  i  den  fuldendte  spinozismus, 
hvor  de  forudgaaende  filosofiske  systemer  er  nedsatte  til  mo- 
menter i  enheden. 

16.  Avenarius  finder  i  sit  nysnævnte  skrift  at  maatte  op- 
stille  j  faser  1  Spinozas  udvikling.  Han  mener  nemlig,  at  de 
i  tractatus  brevis  indlagte  to  dialoger  baade  ved  indhold  og 
form  viser  hen  til  et  spinozisk  standpunkt  af  Brunos  karakter, 
og  at  de  først  senere  er  indlagte  paa  det  sted,  hvor  de  nu  staar, 
og  hvor  de  efter  Avenarius's  mening  ikke  passer  i  sammenhængen. 
I  dem  hersker  efter  denne  forfatters  opfattelse  Brunos  uende- 
lighedsbegreb,  forskjelligt  fra  traktatens  gudsbegreb  og  fra  ethi- 
kens  substansbegreb.  I  dialogerne  skal  Spinoza  gaa  ud  fra 
begrebet  af  natur  =  en  uendelig  substans;  denne  substans 
maa  være  ved  -  sig  selv  og  sættes  derfor  =  Gud,  saasom  Gud 
alene  er  ved  sig  selv;  i  den  anden  fase,  repræsenteret  ved  selve 
tractatus  brevis,  skal  Spinoza  søge  at  forene  det  mathematisk 
garanterede   gudsbegreb,  d.  e.  begrebet  af  det  fuldkomneste 

væsen,  med  Brunos  varme  naturopfatning  fra  den  første  fase; 
her  stilles  gudsbegrebet  først  og  sættes  dernæst  =  det  realeste 
væsen  =  det  uendelige  væsen  =  naturen ;  den  tredie  fase,  der 
kommer  til  orde  i  ethiken,  gaar  ud  fra  substansen,  som  der- 
næst sættes  ==  Gud  eller  naturen.  Den  første  af  de  3  af 
Avenarius  opstillede  faser  kan  udtrykkes  ved  ligningen :  na- 
turen =  Gud;  den  er  naturalistisk;  den  anden  ved  ligningen: 
Gud  =  naturen  ;  den  er  theistisk  ;  den  tredie  ved  substansen 
=  Gud  eller  naturen;  den  er  substantialistisk  —  3  forskjellige 
former  af  alenhedslæren.  Jeg  har  ikke  kunnet  overbevise  mig 
om  rigtigheden  af  denne  tredeling:  1)  Dels  forudsætter  jo 
allerede  den  iste  dialog,  ikke  blot  traktaten  (som  Avenarius 
mener),  kjendskabet  til  Cartesius,  idet  jo  de  cartesiske  substanser 
kriticeres  allerede  i  hin  ;  2)  dels  begynder  allerede  den  første 
dialog  med  fuldkommenhedsbegrebet,  der  skal  være  Guds  spe- 
cielle  prædikatsbegreb,  som  uendelighedsbegrebet  naturens 
(Avenarius  £  2),  ligesom  der  overhovedet  ikke,  saavidt  jeg  kan 
se,  findes  nogen  paatagelig  indholdsforskjel  mellem  dialogerne 
og  traktaten;  3)  dels  fristes  jeg  til  med  Kuno  Fischer  at  sige: 
»Jeg  kan  ikke  overbevise  mig  om,  at  den  simple  omvending 
af  en  dom  (naturen  =  Gud)  gjør  epoke  i  en  filosofs  udvik- 
lingsgang«.  Jeg  kan  saaledes  af  lignende  grunde  som  K.  Fischer 
ikke  betragte  dialogerne  som  repræsentanter  for  et  første  trin 
i  filosofens  udvikling,  hvortil  selve  traktaten  skal  slutte  sig  som 
repræsentant  for  et  andet  stadium,  men  maa  betragte  den  hele 
traktat  —  dialogerne  medindbefattet  -  som  udtryk  for  et  og 
samme  første  trin  i  filosofens  udvikling.  Derimod  tør  det  vel 
være  tilfældet,  at  dialogerne,  om  de  end  ikke  fremstiller  Spinozas 
lære  paa  et  eiendommeligt  udviklingstrin,  dog  er  den  tidligst 
forfattede  del  af  traktaten  —  noget,  hvori  de  fleste  forfattere 
synes  enige  — ,  og  at  filosofen  maaske  fra  først  af  har  tænkt 
sig  en  dialogisk  fremstillingsform  for  sit  værk.  Herpaa  kunde 
tyde  selve  den  omstændighed,  at  de  danner  en  brøkdel  af 
arbeidet,  og  at  man  ei  kan  se  nogen  grund  for,  at  netop  denne 
del  skulde  behøve  dialogformen  fremfor  de  andre  dele,  saavelsom 
at  deres  plads  synes  temmelig  vilkaarlig.  Da  den  her  brugte 
dialogform  er  ufuldkomnere  end  bogens  ræsonnerende  form, 

rnaa  man  jo,  hvis  dialogerne  ikke  er  forfattede  samtidig  med 
traktaten,  tænke  dem  forud  for,  ei  efter  denne.  I  hvert  fald 
peger  dialogerne,  om  end  ei  deres  indhold  kan  tillægges  en 
særegen  eiendommelighed,  ved  sin  form  i  særegen  grad  hen 
paa  Bruno.  Sigwart  rinder  det  sandsynligt,  at  den  iste  dialog 
staar  paa  sin  oprindelige  plads,  medens  den  2den  sammen  med 
et  afsnit  af  traktatens  sidste  kapitel  (§§  7 — 9)  ikke  oprindelig 
hører  med  til  traktaten  (Sigwart,  Kurzer  Tractat,  Prolegomena 
III/ 1 ,  S.  XXXVI).  Denne  betragtning  synes  mig  at  strande 
paa  den  naturlige  sammenhæng  mellem  begge  dialoger,  hvor- 
hos  ogsaa  udsondringen  af  de  nævnte  paragrafer  forekommer 
mig  lidet  motiveret. 


Kapitel  III. 

Kort  oversigt  over  Splnozas  skrifter  og  deres, 
sandsynlige  affattelsestid. 

17.  Til  lettere  oversigt  hidsættes  for  den  følgende  afhand- 
lings  skyld  en  fortegnelse  over  Spinozas  skrifter  med  angivelse 
af  deres  sandsynlige  affattelsestid.  Med  hensyn  til  den  sidst- 
nævnte  følger  jeg  væsentlig  Chr.  Sigwart,  med  hvem  Fischer 
med  smaa  afvigelser  stemmer  overens.  Jeg  finder  ingen  grund 
til  med  Avenarius  at  rykke  dialogernes  affattelse  tilbage 
til  aar  165 1  eller  52  og  iøvrigt  at  henlægge  tract.  brev., 
tract.  de  int.  emend.  og  tract.  theol.-polit.  til  tiden  mellem 
1654  og  61. 

Tractatus  brevis  de  Deo  homine  ejusque  beatitudine  —  en 
tid  før  september  1661.  Dialogerne  noget  tidligere,  anhanget 
og  tilsætningerne  senere.  (Om  sammes  indhold  og  udgaver 
sign.  kap.  IL) 

Renati  Bes  Caries  principia  philosophiæ  —  en  i  mathe- 
matisk  form  given  fremstilling  af  cartesianismen,  hvortil  er 
knyttet  et  anhang,  der  bærer  titelen : 

Cogitata  metaphysica,  hvori  Spinoza  forklarer  en  række 
begreber,  hørende  ind  under  den  cartesiske  filosofi. 

Saavel  fremstillingen  af  den  cartesiske  filosofi  (principia), 
hvilken  er  leveret  i  mathematisk  form,  som  Spinozas  tilknyt- 
tede betragtninger  (cog.  met.)  er  sandsynligvis  forfattede  i 
1663  eller  1662. 

Tractatus  de  intellectus  emendatione  et  de  via,  qua  optime 
in  veram  rerum   cognitionem  dirigitur  —  mellem  1661  og  63. 

Jeg  skulde  for  dette  arbeides  vedkommende,  der  sætter  sig 
til  opgave  at  levere  en  erkjendelsestheori,  men  fra  forfatterens 
haand  foreligger  ufuldendt,  være  utilbøielig  til  at  tænke  mig 
dets  afTattelse  før  1663;  med  hensyn  til  indhold  staar  nemlig 
arbeidet  midt  imellem  tract.  brevis  og  ethiken,  dog  nærmere 
denne  end  hin. 

EtJiica  ordine  geometrico  demonstrata  et  in  quinque  partes 
distincta.  Dette  Spinozas  hovedværk  er  forfattet  i  løbet  af  en 
lang  periode:  1661 — 75. 

Tractatus  theologico  - politicus  .  .  .  Dette  arbeide,  hvori 
Spinoza  gjennemfører  sit  princip  om  den  moralske  fortolkning 
af  skriften  og  derpaa  bygger  sin  theori  om  berettigelsen  af 
tænke-  og  samvittighedsfrihed,  sættes  af  Sigwart  til  1665,  af 
K.  Fischer  til  1665 — 70. 

Tractatus  politicus,  der  fremstiller  den  bedste  statsordning, 
er  forfattet  i  den  sidste  del  af  Spinozas  liv  (f  1677),  Fischer 
mener:  mellem  1675  og  77. 

Hertil  kommer: 

Epistolæ  doctorum  quorundam  virorum  ad  B.  de  S.  et 
auctoris  Responsiones  .  . .  Disse  breve-fra  og  til  Spinoza  —  efter 
det  sidste  fund,  der  er  medoptaget  i  van  Vlotens  og  Lands 
udgave  af  alle  skrifterne,  beløbende  sig  til  83  —  er  forfattede 
i  det  lange  tidsrum  fra  1661  — 1676.  De  belyser  mange  vigtige 
spørgsmaal  inden  spinozismen ;  saaledes  er  den  oven  anførte 
affattelsestid  for  de  forskjellige  skrifters  vedkommende  af  skarp- 
sindige forfattere  funden  ved  en  sammenligning  mellem  for- 
skjellige breve  og  de  betræffende  skrifter. 

Spinoza  har  desuden  forfattet  et  fysisk  arbeide  om  regn- 

buen  —  Reeckening  van  den  Regenboog  —  og  en  hebraisk 
grammatik :  Compendium  grammatices  linguæ  Hebrææ. 

At  disse  skrifter  var  det  kun  to,  der  allerede  i  Spinozas 
levetid  udkom  i  trykken :  Principia  phil.  Cartesianæ  med  de 
hosføiede  Cog.  met.  samt  Tractatus  theol. -politicus,  det  første 
i  1663,  det  andet  i  1670.  Efter  forfatterens  død  udkom  i  1677 
som  Opera  posthuma  Ethica,  Tract.  politicus,  Tract.  de  int. 
emendatione,  Epistolæ  og  Compend.  gram.  ling.  H.  Den  da 
bekjendte  samling  af  brevene  blev  udgiven  med  udeladelse  af 
flere  afsnit,  hvilke  paa  nogen  maade  kunde  være  kompromit- 
terende for  disciplene  af  denne  mester,  der  fordømtes  af  jøder 
og  kristne ;  ved  det  sidste  fund  er  baade  de  udeladte  brud- 
stykker  og  de  manglende  breve  komne  i  trykken  —  i  Vlotens 
Supplementum  — ,  hvorved  mærkes,  at  et  manglende  brev  var 
fundet  og  udgivet  i  1843.  Den  fysiske  athandling  er  først  ud- 
given i  Vlotens  Supplementum. 

Den  første  samlede  udgave  af  Spinozas  skritter  besørgedes 
af  Paulus  i  1802—3.  Senere  udgaver  hidrører  fra  Gfrdrer 
—  denne  udgave  indeholder  dog  kun  de  filosofiske værker  — , 
Bruder  og  Vloten  et  Land.  De  sidstnævnte  hollandske  filo- 
sofer har  foranstaltet  en  udgave  efter  opdrag  fra  den  komité, 
der  i  1880  besørgede  Spinozas  billedstøtte  reist  i  Haag;  Bene- 
dicti  de  Spinoza  opera  quotquot  reperta  sunt,  recognoverunt 
J.  van  Vloten  et  J.  P.  N.  Land.  Hagæ  Comitum  1882—83, 
Vol.  I  -  II,  er  nu  med  hensyn  til  fuldstændighed  og  nøiagtig- 
hed  (ogsaa  med  hensyn  til  udstyr)  den  bedste  udgave  af  de 
samlede  skrifter;  i  den  indeholdes  ogsaa  alt,  hvad  før  var  trykt 
i  Vlotens  Supplementum,  de  to  hollandske  af  handlinger :  den 
korte  traktat  og  regnbuen  medindbefattede. 

Der  tindes  desuden  mange  separatudgaver  af  de  enkelte 
skrifter,  derhos  en  mangfoldighed  af  oversættelser  i  de  forskjel- 
lige sprog;  bortseet  fra  oversættelserne  af  de  enkelte  værker 
har  alene  Tyskland  to  oversættelser  af  det  hele :  Auerbachs  og 
Kirchmanns,  den  sidste  rigtignok  med  udeladelse  af  den  fysiske 
og  den  grammatiske  afhandling  og  begge  selvfølgelig  mang- 
lende de  tillæg,  der  blev  fundne  efter  deres  tid.  Om  oversæt- 
telserne af  tract.  brev.  er  handlet  i  forr.  kap. 

Med  hensyn  til  de  spinoziske  skrifter,  oversættelserne  og 
den  kolossale  litteratur  om  spinozismen  henviser  vi  til  den 
nogenlunde  fuldstændige,  i  udførelsen  meget  nøiagtige,  Bene- 
dictus  Spinoza,  Bibliografie  von  Dr.  A.  van  der  Linde,  s'Graven- 
hage  1 87 1,  hvoraf  det  vigtigste  er  refereret  i  Ueberwegs 
Grundrisz  der  Geschichte  der  Philosophie  —  skrifter,  der  for 
de  senere  aars  vedkommende  kan  suppleres  ved  tidsskrifternes 
bibliografier. 

Den  efterfølgende  afhandling  citerer  Spinozas  skrifter 
efter  Vloten  et  Lands  udgave  med  undtagelse  af  tractatus 
brevis,  der  citeres  efter  Chr.  Sigwarts  tyske  oversættelse : 
B.  de  Spinoza's  kurzer  Tractat  —  (ikke  at  sammenblande 
med  samme  forfatters :  .  .  .  neuentdeckter  Tractat). 

Spinozas  erkjendelsestheori 

i  dens  indre  sammenhang  og  i  dens  forhold  til  Spinozas  metafysit 

Kapitel  L 

Hovedsynspunktet  for  Spinozas  filosoferen. 
Erkjendelsestheoriens  og  metafysikens  plads  i  systemet 
og  indbyrdes  forhold. 

1 8.  I  begy lidelsen  af  sin  ufuldendte  erkjendelsestraktat 
(tract.  de  intellectus  emendatione)  giver  Spinoza  —  i  lighed 
med,  hvad  Cartesius  har  gjort  i  sin  Discours  de  la  methode 
—  en  fremstilling  af,  hvilke  overveielser  der  har  bevæget  ham 
til  at  give  sig  ikast  med  filosofien,  og  hvad  han  har  ment  at 
kunne  opnaa  ved  denne.  Medens  Cartesius  blev  filosof  i  kraft 
af  en  gjennemført  tvivl  om  alt,  hvilken  tvivl  hos  ham  frem- 
kaldtes  ved  den  erfaring,  at  de  traditionelle  videnskaber  for 
det  meste  ikke  var  andet  end  hobe  af  meninger,  »ligesaa  ufor- 
melige som  byer,  der  er  byggede  uden  en  gjennemført  plan«, 
var  det  en  ethisk  overveielse,  en  indre  sædelig  kamp,  der 
bragte  Spinoza  til  at  filosofere.  »Da  erfaringen  havde  lært 
mig«,  —  saaledes  lyder  begyndelsesordene  af  Spinozas  erkjen- 
delsestraktat —  »at  alt,  der  hyppig  møder  os  i  det  daglige 
liv,  er  tomt  og  forfængeligt  :  idet  jeg  nemlig  indsaa,  at  alt, 
som  jeg  frygtede  (a  quibus  et  quæ  timebarn),  kun  forsaa  vidt 
indeholdt  i  sig  noget  godt  eller  noget  ondt,  som  sindet  sættes 
i  bevægelse  deraf,  besluttede  jeg  endelig  at  undersøge,  om  der 
gives  et  sandt  gode,  som  lader  sig  dele  med  andre,  og  som 

alene  er  tilstrækkeligt  til  at  gribe  sjæien,  efterat  den  har  ladet 
alt  andet  fare,  ja  om  der  gives  noget  af  den  natur,  at  jeg, 
naar  jeg  Ander  og  erhverver  mig  det,  da  bestandig  (in  æter- 
num)  kan  nyde  en  uafbrudt  og  høieste  glæde«.  Spinoza  indsaa 
videre,  at  han  for  at  kunne  foretage  en  saadan  undersøgelse 
maatte  give  slip  paa  de  tre  goder,  der  af  menneskene  skattes 
høiest :  rigdom,  ære  og  sanselig  lyst;  thi  »ved  disse  tre  ad- 
spredes  (distrahitur)  sjælen  i  den  grad,  at  den  ingenlunde  kan 
tænke  over  noget  andet  gode«.  Uagtet  det  nu  kunde  synes, 
som  om  han  herved  maatte  opgive  sikre  goder  for  et  andet 
usikkert,  kom  han  dog  snart  til  den  indsigt,  at  han,  naar  han 
blot  kunde  trænge  tilbunds  med  sin  undersøgelse,  i  virkelig- 
heden vilde  opgive  sikre  onder  for  at  vælge  et  sikkert  gode 
»Jeg  saa  nemlig,  at  jeg  svævede  i  den  største  fare,  og  at  jeg 
var  nødsaget  til  af  alle  kræfter  at  søge  lægemidlet,  selv  om 
det  skulde  være  af  tvivlsom  nytte,  ligesom  en,  der  lider  af  en 
dødelig  sygdom  og  forudser  den  sikre  død,  hvis  han  ikke  an- 
vender et  bestemt  lægemiddel,  ser  sig  nødt  til  af  alle  kræfter 
at  søge  det,  selv  om  det  er  usikkert,  fordi  nemlig  alt  hans 
haab  er  knyttet  til  det  alene ;  men  alle  de  ting,  som  mængden 
tragter  efter,  bringer  ikke  alene  intet  middel  til  at  bevare  vor 
eksistens,  men  er  endog  til  hinder  herfor  og  er  hyppig  aarsag 
til  deres  undergang,  der  besidder  dem,  og  altid  aarsag  til  deres 
undergang,  der  besiddes  af  dem«  (pag.  4).  Ogsaa  efterat  han 
havde  fattet  sit  nye  forsæt,  maatte  han  kjæmpe  med  tilbøie- 
lighed  til  hine  tre  verdslige  goder;  dog  følte  han  afsky  for 
disse,  saalænge  sjælen  sysselsatte  sig  med  overveielser  som  de 
før  nævnte,  i  begyndelsen  i  korte  mellemrum,  der  imidlertid 
blev  hyppigere  og  langvarigere,  jo  mere  det  sande  gode  gik 
op  for  ham.  Alt  det,  der  kan  være  os  et  middel  til  at  naa 
frem  til  en  større  fuldkommenhed,  kalder  Spinoza  et  sandt 
gode ;  »men  det  høieste  gode  er  at  naa  didhen,  at  man  om 
muligt  sammen  med  andre  individer  kan  nyde  en  saadan  natur « 
(d.  e.  en,  der  er  fuldkomnere  end  ens  egen  nærværende); 
denne  natur  bestemmes  som  >>erkj endelsen  af  den  forening, 
som  sjælen  har  med  hele  naturen «.  » Dette  er  altsaa  det  øie- 
med,  hvorimod  jeg  stræber,  at  erhverve  en  saadan  natur  og 

at  stræbe  efter,  at  mange  kan  erhverve  den  sammen  med  mig ; 
d.  e.  til  min  lykke  hører  det  ogsaa  at  bestræbe  mig  for,  at 
mange  andre  kan  indse  det  samme  som  jeg,  at  deres  indsigt 
og  lyst  kan  stemme  overens  med  min  indsigt  og  lyst«  (pag. 
6).  Kun  foråt  dette  ethiske  øiemed,  den  høieste  menneskelige 
fuldkommenhed,  skal  blive  befordret,  vil  Spinoza  anbefale  stu- 
diet af  de  forskjellige  videnskaber;  »og  saaledes  bør  man  som 
unyttigt  forkaste  alt  det,  der  i  videnskaberne  ikke  befordrer 
vort  øiemed «  (pag.  7).  Som  videnskaber,  der  er  af  betydning 
for  hint  øiemed,  og  hvoraf  hver  især  tør  tænkes  som  et  led  i 
Spinozas  ikke  helt  fuldendte  filosofiske  system,  nævnes  (pag. 
6) :  videnskaben  om  naturen,  det  vil  formodentlig  sige :  meta- 
fysik  og  maaske,  til  forskjel  fra  den  senere  nævnte  mekanik, 
de  kvalitative  naturvidenskaber  —  tantum  de  Natura  intelligere 
.  .  .  — ;  sociologi  —  formare  talem  societatem  — ;  moralfilosofi, 
pædagogik,  medicin,  mekanik.  »Men  fremfor  alt  bør  man  ud- 
tænke  en  maade,  hvorpaa  forstanden  kan  forbedres  og  —  saa- 
vidt  det  lader  sig  gjøre  i  begyndelsen  (d.  e.  ved  begyndelsen 
af  den  videnskabelige  forsken)  —  renses,  foråt  den  med  held 
kan  forståa  tingene  uden  vildfarelse  og  paa  den  allerbedste 
maade «  (pag.  6). 

19.  Vi  har  refereret  denne  —  vi  kunde  fristes  til  at  sige : 
—  Spinozas  tiltrædelsestale  til  hans  fri  filosofiske  virksomhed 
saa  vidt  udførlig  som  skeet,  fordi  hans  ord  indeslutter  hans 
program,  der  i  sig  samler  de  forskjellige  motiver  i  den  spino- 
ziske  filosoferen.  Vi  betragter  derved  nøiere  følgende  punkter: 
1)  Det  er  mærkeligt,  at  det  filosofiske  system,  som  maaske 
mest  af  alle  fremhæver  tingenes  nødvendige  udvikling  og  som 
høieste  dyd  forkynder  sindsro  (acquiescentia  in  se),  selv  er 
blevet  til  ved  en  næsten  lidenskabelig  udvikling  i  forfatterens 
liv  _  et  bevis  for,  at  hans  filosofi  ikke  er  et  tomt  fantasifo- 
ster, at  hans  spekulative  virksomhed  ikke  er  »som  at  springe 
i  en  omnibus  og  drikke  dus  med  Vorherre «  ;  at  hans  filo- 
soferen hviler  paa  en  dyb  selvoplevelse,  fremgaar  ogsaa  tydelig 
af  den  virkning,  som  hans  tænkning  efter  hans  eget  vidnes- 
byrd  udøvede  paa  hans  verdslige  tilbøieligheder.  2)  Øiemedet 
for  den  spinoziske  filosoferen  er  af  praktisk  natur;  for  saa  vidt 

ligner  Spinoza  den  store  engelske  begrunder  af  erfaringsfiloso- 
flen:  Bacon;  men  medens  den  engelske  statsmand  i  sit  »Or- 
ganon«  væsentlig  tager  sigte  paa  herredømmet  over  naturen 
og  for  dette  herredømmes  skyld  finder  videnskaber  og  filosofi 
(som  videnskabslære)  nødvendige,  sætter  den  jødisk-hollandske 
eneboer  den  høiere  aandelige  fuldkommenhed,  herredømmet 
over  lidenskaberne,  med  den  deraf  udspringende  -%uafbriidte  og 
høieste  glæde«  som  videnskabernes  øiemed.  3)  At  Spinoza 
med  denne  sin  opfatning  af  videnskaberne  som  et  middel  for 
sædeligheden  alligevel  i  sin  betragtning  af  hine  —  som  over- 
hovedet  i  sin  livsbetragtning  —  ikke  sank  ned  til  en  over- 
fladisk utilitarisme,  skyldte  han  vistnok  sin  erkjendelsestørstende 
aand,  der  bragte  ham  til  at  betragte  er kj endelsen  selv  som  et 
væsentligt  led  i  den  efterstræbte  fuldkommenhed  og  glæde  og 
dermed  til  at  opfatte  hin  som  sit  eget  øiemed  —  en  betragt- 
ningsmaade,  der  møder  os  især  i  ethikens  5te  bog.  Dette 
synspunkt  fremtræder  ogsaa  midt  i  den  spinoziske  udvikling, 
der  her  sysselsætter  os,  idet  det  høieste  gode  sættes  i,  sammen 
med  andre,  at  naa  en  fuldkomnere  natur,  og  denne  dernæst 
bestemmes  som  »erkje7tdelsen  af  den  forening «  etc.  4)  Imid- 
lertid tør  man  maaske  fra  hin  —  i  utilitaristisk  retning  pegende 
—  udtalelse  om  videnskaberne  forklare  sig  en  betænkelig  be- 
grænsning  inden  vor  filosofs  videnskabslære ;  i  hin  betragtning 
turde  det  nemlig  ligge,  at  han  ei  anerkjender  æsthetiken  som 
en  videnskab,  ja  betragter  det  skjønne  ikke  alene  som  noget 
blot  subjektivt  —  hvad  jo  ogsaa  Kant  gjør  — ,  men  endog 
som  en  underafdeling  af  det  nyttige  eller  behagelige  (cfr.  eth. 
I  appendix,  ep.  54,  før  58),  d.  e.  ophæver  skjønheden  som 
selvmaal.  5)  Naar  Spinoza  ikke  som  Cartesius  nævner  tvivlen 
som  udgangspunkt  for  sin  filosofi,  maa  man  ikke  af  denne 
undladelse  slutte,  at  tvivlen  for  vor  filosof  er  uden  betydning; 
megetmere  har  vi  jo  (cfr.  foran  §  5)  seet  Colerus  som  noget, 
der  gjorde  stærkt  indtryk  paa  den  unge  Spinoza,  fremhæve 
den  cartesiske  regel,  at  intet  skal  antages  som  sandt,  som  ikke 
er  blevet  bevist  ved  gode  og  paalidelige  grunde;  men  denne 
regel  er  jo  kun  et  andet  udtryk  for  Cartesius's  »Man  bør  tvivle 
om  alt;«  dette  tvivlsprincip  er  i  virkeligheden  tilstede  som  en 

latent  forudsætning  for  Spinozas  heromhandlede  ethiske  under- 
søgelse,  ja  for  enhver  spinozisk  læresætning;  den  tvivlende  un- 
dersøgelse  maa  hos  Spinoza  tænkes  som  forberedelsen  for 
systemet  og  derved  som  et  latent  moment  i  dette  (cfr.  kap.  3, 
§  45  o.  a.  st.)  Af  at  vor  filosof  paa  vort  sted  ikke  omtaler  hint 
princip,  lærer  vi  kun  saa  meget,  at  han  ei  i  den  grad  som 
Cartesius  reflekterer  paa  tvivlen  som  saadan  —  uagtet  ogsaa 
vor  tænker  har  sine  afsnit  mod  skeptikerne  — ;  dette  er  vistnok 
et  særkjende  ved  Spinozas  filosofi ;  men  det  er  kun  en  nød- 
vendig følge  af  filosofens  historiske  stilling :  han  begynder  ikke 
forfra  eller  overser  sine  forgjængere,  men  bygger  videre  paa 
den  grundvold,  der  er  lagt,  især  af  Cartesius  ved  hans  De  om- 
nibus dubitandum.  Men  vistnok  har  han  fra  sin  forgjænger 
ogsaa  arvet  en  dogmatisk  forudsætning,  hvorom  mere  senere. 
6)  Med  hensyn  til  Spinozas  ethik  fremgaar  af  vort  afsnit  dens 
afhængighed  af  erkj endelsen  og  dens  deterministiske  karakter. 
Den  fuldkomne  frihed  naaes  hos  Spinoza  ikke  ved  et  sprang 
å  la  Jacobi  eller  Søren  Kierkegaard  eller  ved,  at  man  —  som 
hos  Kant  —  foreholder  sig  det  kategoriske  imperativ ;  friheden 
fattes  hos  vor  filosof  ikke  som  den  naturløse  aands  seier  over 
de  naturlige  drifter,  men  som  disses  tilbagetræden  for  et  i  dem 
selv  immanent,  høiere,  men  dog^aturligt  princip :  erkjendelsen ; 
denne  frihed  naaes  ikke  alene  ved  erkjendelsen,  men  har 
endogsaa  sit  væsen  givet  i  og  med  denne.  Ved  overgangen 
fra  de  verdslige  interesser  til  erkjendelsen  er  der  tilsyneladende 
et  sprang  (cfr.  forr.  §  og  her  nr.  1);  men  for  den  modnede 
betragtning  viser  denne  overgang  sig  som  en  nødvendig  ud- 
vikling,  idet  sjælens  evige  natur  er  nærværende  allerede  i  liden- 
skaberne,  der  i  sig  selv  er  en  fordunklet  tænkning  (cfr.  især 
eth.  V).  Hvad  er  hin  erkjendelses  objekt?  Selvfølgelig  ikke 
det  indeterminerede  sjæle-subjekt,  det  i  sig  selv  hvilende  nou- 
menon,  men  sjælens  nødvendige  sammenhæng  med  den  hele 
natur;  her  ligger  determinismen:  ved  at  erkjende,  hvad  man 
er  i  totaliteten,  naar  man  sin  fuldkommenhed  som  enkeltvæ- 
sen.  7)  Ogsaa  et  andet  hovedtræk  ved  Spinozas  ethik  og 
dermed  ved  hele  hans  filosofi  træder  os  her  imøde :  dens  frem- 
trædende  humane  karakter.    Skjønt  han  lever  som  den  ekskom- 

municerede  eneboer,  føler  Spinoza  sig  dog  i  samfund  med  den 
hele  menneskehed ;  derfor  betragter  han  ikke  erkjendelsen  med 
dens  sædelige  frihed  som  det  høieste  gode  uden,  forsaavidt 
han  kan  dele  den  med  mange  andre.  Det  er  denne  høie  hu- 
manitet, der  saa  velgjørende  træder  os  imøde  fra  Spinozas  liv 
og  lyser  ud  af  hans  brevveksling,  ja,  giver  hele  hans  viden- 
skabelighed  dens  formelle  og  reelle  præg.  I  hin  af  os  frem- 
hævede  sætning  ligger  som  i  nødden  en  stor  del  af  ethiken 
saavelsom  hovedindholdet  af  tract.  politicus  og  tract.  theologico. 
politicus  indesluttet.  8)  Som  det  fremgaar  af  nr.  6,  hviler  den 
spinoziske  ethik  paa  metafy siken ;  Ethica  er  for  en  ikke  ringe 
del  af  metafysisk  indhold.  Denne  videnskab,  hvis  opgave  det 
bliver  at  finde  enheden  mellem  den  enkelte  og  universet,  faar 
karakteren  af  c  entra /v \denskab.  9)  Som  særdeles  vigtig  har 
vi  seet  fremhævet  videnskaben  om  den  »maade,  hvorpaa  for- 
standen kan  forbedres  og  .  .  .  renses  .  .  >  .«  Da  det,  der  bør 
være,  hos  vor  filosof  falder  sammen  med,  hvad  tingen  er  efter 
sin  dybeste  natur,  i  totaliteten,  maa  forstandens  forbedring  hid- 
føres  ved,  at  den  fattes  efter  sin  sande  natur.  Den  videnskab, 
der  har  dette  øiemed,  er  logiken  eller  —  som  vi  med  hensyn 
til  dens  reale  karakter  heller  vil  kalde  den  —  erkjendelsestheorien. 
Dens  betydning  for  systemet,  specielt  for  metafysiken,  saavelsom 
dens  forhold  til  psychologien  forbeholder  vi  en  følgende  §.  10) 
Den  i  nr.  6  og  8  nævnte  enhed  i  naturen  viser  for  vor  filosof 
hen  til  gudsbegrebet.  Den  uendelige  natur  lader  sig  nemlig 
kun  tænke  i  enhed  med  det  absolut  uendelige  og  fuldkomne 
væsen:  Gud,  som  Guds  stadig  producerede  virkning,  hvori 
aarsagen  selv  er  immanent  tilstede.  Saaledes  munder  Spinozas 
metafy  sik  ud  i  religionsfilosoft :  ethikens  første  bog  er  betitlet 
"Om  Gud«,  og  den  sidste,  der  bærer  titelen  »Om  forstandens 
magt  eller  om  den  menneskelige  frihed«,  fører  igjen  tilbage  til 
Gud;  thi  erkjendelsen  bliver  først  fuldkommen,  idet  den  ser 
alt,  sig  selv  iberegnet,  i  dets  udgang  fra  og  tilbagevenden  til 
Gud;  ja  idet  den  ræsonnerende  forstand  træder  tilbage  for  den 
intuitive  viden,  der  skuer  alt  i  Gud.  I  denne  erkjendelsesform 
og  den  paa  den  byggede  » intellektuelle  kjærlighed  til  Gud« 
ligger  den  høieste  salighed,  den  fuldkomneste  sindsro  —  en 

ro,  der  breder  sit  velgjørende  præg  især  over  ethikens  5te 
bog  —  og  dermed  det  høieste  herredømme  over  affekterne. 
Den  spinoziske  ethik  er  saaledes  i  sin  sidste  grund  religiøs 
ethik.  11)  Naar  en  videnskab  som  historien  ikke  nævnes  i 
Spinozas  opregning,  tyder  dette  vistnok  paa,  at  filosofen  ikke 
opfatter  hin  som  fuld  erkjendelse;  herom  og  om  begrænsnin- 
gen  i  denne  dom  vil  vi  senere  faa  anledning  til  at  handle. 

Som  man  vil  se,  minder  den  ethiske  tendens:  herredøm- 
met over  affekterne  i  sindsroen,  læren  om  erkjendelsen  som 
et  middel  for  dette  øiemed,  den  metafysiske  erkjendelse  af 
naturens  enhed  og  af  menneskets  determinerede  forhold  til 
naturen,  den  humane  ethik  og  den  religiøse  afslutning  om  old- 
tidens stoikere. 

20.  Vi  har  i  vore  sidste  betragtninger  (§  18  og  19,  spee. 
§  19  nr.  8  og  9)  fundet  metafy siken  som  midtpunktet  i  Spi- 
nozas system  og  erkj endelsestheorien  som  en  særdeles  vigtig 
videnskab  inden  systemet.  Hvorledes  maa  hos  vor  filosof  for- 
holdet mellem  begge  disse  videnskaber  tænkes?  Er  den  sidste 
en  følge  af  eller  en  forudsætning  for  den  første?  I)  For  at 
tænke  sig  erkjendelsestheorien  bygget  paa  eller  som  et  led  i 
metafysiken  kunde  man  anføre  som  grund  den  plads,  som  Spi- 
noza  i  ethica  tildeler  erkjendelsesarterne  med  de  herhen- 
hørende  problemer,  altsaa  det  vigtigste  i  erkjendelsens  theori; 
her  optræder  nemlig  erkjendelsesarterne  først,  efterat  de  for 
ethiken  nødvendige  metafysiske  bestemmelser  og  læren  om 
sjælens  naturlige  forhold  til  Gud  er  afhandlede;  erkjendelses- 
theorien gaar  her  som  et  led  ind  i  metafysiken.  II)  For  den 
modsatte  antagelse,  der  sætt  er  erkjendelsens  theori  som  grund- 
lag  for  erkjendelsen  af  tilværelsens  væsen,  kan  man  anføre 
følgende:  1)  Denne  mening  udtales  af  forfatteren  selv  i  hans 
brev  til  Bresser  af  1666  (ep.  37,  før  42):  .  .  .  »for  at  erhverve 
denne «  (d.  e.  erkjendelsen  af  den  rene  forstand)  »er  det  nød- 
vendigt  fremfor  alt  at  skjelne  mellem  forstanden  og  forestillin- 
gen eller  mellem  de  sande  ideer  og  de  øvrige  ....  For  at 
forståa  dette,  ialfald  forsaavidt  methoden  kræver,  er  det  ikke 
nødvendigt  at  erkjende  sjælens  natur  ved  dens  første  aarsag; 
men  det  er  tilstrækkeligt  at  udkaste  en  beskrivelse  (historio- 

lan)  af  sjælen  eller  opfattelserne  (perceptionum)  paa  den 
maade,  som  Bacon  lærer-.  2)  At  metafysiken  maa  grundes 
paa  erkjendelsestheorien,  fremgaar  udtrykkelig  af  nogle  udta- 
lelser  i  tract.  de  int.  emend. :  her  (pag.  34)  betegnes  f.  eks.  er- 
kjendelsen  af  sandhedens  form  og  af  forstandens  natur  som  et 
nødvendigt  grundlag,  »fra  hvilket  vi  skal  deducere  vore  enkelte 
tankebestemmelser«  (domme,  cogitationes),  og  som  »en  vei,  ad 
hvilken  forstanden  vil  kunne  naa  ...  til  de  evige  tings  erkjen- 
delse«  (d.  e.  til  den  metafysiske).  3)  Spinoza  skrev  sin  er- 
kjendelsestraktat  forud  for  sin  fremstilling  af  metafysiken  i 
ethica,  hvilket  tyder  paa,  at  han  ansaa  hin  videnskab  som 
grundlag  for  denne  eller  ialfald  holdt  hin  for  forstaaelig  uden, 
at  denne  gik  forud.  4)  Den  under  1  og  2  nævnte  opfattelse, 
der  fremlægges  gjennem  den  senest  i  1663  forfattede  erkjen- 
delsestraktat  og  i  det  nysnævnte  brev  af  1666,  kunde  maaske 
nogle  antage  senere  opgiven  af  Spinoza  og  herfor  søge  en 
støtte  i  den  omstændighed,  at  erkjendelsestraktaten  er  ladt 
ufuldendt  fra  forfatterens  haand,  som  om  dens  fuldendelse  var 
funden  overflødig  eller  endog  vildledende  ligeoverfor  ethiken. 
Hermed  vilde  erkjendelsestraktatens  prioritet  i  tid  tabe  al  be- 
tydning som  vidnesbyrd  for  vor  forklaring  (II),  ja  gaa  over 
til  et  vidnesbyrd  mod  samme.  Men  antagelsen  holder  ikke 
stik.  Thi  selve  ethiken  er  ikke  alene  reelt,  men  ogsaa  for- 
melt bygget  paa  erkjendelsestheoretiske  aksiomer  og  definitioner, 
hvilke  efter  sit  væsen  stemmer  med  de  i  traktaten  hævdede 
lærdomme ;  uden  et  saadant  grundlag  vilde  jo  ogsaa  ethikens 
metafysik  svæve  i  luften.  Erkjendelsestraktatens  mangel  paa 
afslutning  kan  forklares  af  andre  omstændigheder  end  den  nys 
antydede,  maaske  bedst  ved  en  rent  udvortes,  os  ubekjendt, 
grund.  III)  Vi  nødes  altsaa  til  at  antage,  at  Spinoza  i  lighed 
med  baade  Plato  og  Cartesius  har  tænkt  sig  de  metafysiske 
sandheder  afledede  af  den  rigtig  fattede  erkjendelsesform  eller 
erkjendelsestheorien  som  grundlag,  som  eksistentiel  forudsæt- 
ning,  for  metafysiken.  Da  Spinoza  paa  den  anden  side  op- 
tager  erkiendelsestheoriens  hovedbestanddel  som  en  integre- 
rende del  af  ethicas  metafysiske  system  (cfr.  I  i  denne  §), 
tør  vi  antage,  at  han  har  tænkt  sig  forholdet  mellem  begge 

videnskaber  saaledes,  at  metafysiken,  der  eksistentielt  har  er- 
kjendelsestheorien  til  sin  forudsætning,  selv  i  principiel  eller 
absolui  betydning  udgjør  dennes  forudsætning,  idet  hin  frem- 
stiller de  evige,  høieste  realiteter,  hvoraf  den  menneskelige 
erkjendelse,  den  menneskelige  tænken  er  afhængig,  eller 
hvortil  den  staar  i  relation,  hvilke  realiteter  mennesket  som 
et  endeligt  væsen  kun  kan  naa  ved  at  gaa  ud  fra  en  rigtig 
opfattelse  af  sin  egen  tænkning  —  en  art  analogi  til  det  ari- 
stoteliske  princip :  »Hvad  der  er  det  første  i  tingene,  er  det 
sidste  for  os,  og  hvad  der  er  det  første  for  os,  er  det  sidste  i 
tingene«.  Erkjendelsestheorien  under  Spinozas  synspunkt  gaar 
analytisk  frem  fra  tænkningens  form  til  de(t)  reale  grundbe- 
greb(er),  der  er  altings,  ogsaa  tænkningens,  forudsætning,  og 
fastsætter  methoderne,  specielt  for  den  deduktive  fremgang 
fra  de(t)  høieste  begreb(er);  i  det  saaledes  fundne  absolute 
tager  metafysiken  sit  udgangspunkt  for  deraf  efter  den  anviste 
methode  at  deducere  de  lavere  realiteter.  Vi  fatter  altsaa 
forholdet  mellem  begge  videnskaber  som  et  udtryk  for  den 
gjennem  hele  spinozismen  gaaende  dobbeltproces :  den  analy- 
tiske og  den  synthetishe  proces ;  i  denne  form  er  begge  at 
tænke  som  sande  tankebevægelser,  enhver  som  et  moment  i 
den  konkrete  erkjendelses  væsen.  Naar  Spinoza  etsteds  (cfr 
II  2  i  nærværende  §)  taler,  som  om  erkjendelsen  ved  den  første 
aarsag  var  overflødig  for  methoden,  er  dog  meningen  af  dette 
sted  vistnok  kun  den,  der  ogsaa  synes  at  ligge  i  sammenhæn- 
gen,  at  hin  erkjendelse  ikke  er  nødvendig  som  udgangspunkt 
for  methoden,  hvorved  ikke  er  udelukket,  at  methoden  selv 
maa  føre  hen  til  hint  begreb  som  til  sin  principielle  forudsæt- 
ning. Efter  det  her  fremstillede  grundforhold  mellem  Spinozas 
erkjendelsestheori  og  hans  metafysik  bliver  det  let  forklarligt, 
hvorledes  han  først  kunde  skrive  sin  erkjendelsestheori  som 
grundlag  for  sin  metafysik  og  senere  optage  indholdet  af  hin 
i  denne ;  thi  den  ideelt  forberedende  udvikling  bortkastes  ikke 
som  overflødig,   naar  den  høiere  erkjendelse  er   naaet,  men 


')  Vi  anteciperer  allerede  her,  hvad  først  senere  kan  bevises,  identificeringtn 
af  erkjendelse  og  tænkning  hos  Spinoza. 

gaar  selv  som  et  led  ind  i  denne  og  faar  først  sin  fulde  for- 
klaring fra  denne,  hvis  principer  har  været  virkende  allerede 
inden  den  forberedende  erkjendelse.  Som  antydet  havde  Spi- 
noza  for  sin  opfattelse  af  forholdet  mellem  de  to  videnskaber 
et  tilknytningspunkt  hos  Cartesius  ;  hos  denne  danner  jo  cogito 
ergo  sum  (d.  e.  den  menneskelige  tænkens  og  erkjendelses 
realitet)  det  ideelle  udgangspunkt  for  hans  metafysiske  grund- 
begreb:  gudsbegrebet ;  men  dette  begreb  repræsenterer  den 
uendelige  realitet,  der  (som  skaber)  gjør  den  menneskelige  er- 
kjendelse mulig;  ogsaa  hos  ham  er  en  væsentlig  del  af  ind- 
holdet  af  Meditationes  gaaet  over  i  Principia.  En  lignende 
grundbetragtning  gjorde  sig  senere  gjældende  især  hos  Hege l ; 
ogsaa  denne  filosof  grundlagde  gjennem  sin  erkjendelsestheo- 
retiske  Phænomenologie  des  Geistes  sit  eiendommelige  meta- 
fysiske, »logiske«,  standpunkt,  men  optog  senere  i  sin  Ency- 
clopadie  der  philosophischen  Wissenschaften  hovedindholdet  af 
hint  værk  som  en  bestanddel  af  selve  det  metafysiske  system. 
—  Hvori  faar  den  spinoziske  erkjendelsestheori  sit  udgangs- 
punkt? Vi  maa  antage,  at  den  givne,  naturvoksne  eller  ial- 
fald  endnu  ikke  filosofiske,  erkjendelse,  det  vil  i  Spinozas  tanke- 
gang sige :  den  ikke  med  fuld  konsekvens  gjennemførte  er- 
kjendelse danner  erkjendelsestheoriens  eksistentielle  udgangs- 
punkt, som  den  sidste  videnskab  metafysikens.  Ved  at  besinde 
sig  paa  sig  selv  i  den  oprindelige  erkjendelse  opdager  tænk- 
ningen,  hvorledes  der  bør  tænkes,  hvad  der  er  tænkningens 
adækvate  form,  og  bliver  erkjendelsestheori.  Med  hensyn  til 
nærværende  punkt  er  lærerigt  et  sted  i  erkjendelsestraktaten 
(pag.  13  f.),J  hvor]  det]  heder:  »Heraf  sluttes,  at  methoden« 
(d.  e.  erkjendelsens  theori)  »er  intet  andet  end  den  refleksive  er- 
kjendelse eller  ideens  idé,  og  fordi  ideens  idé  ikke  gives  uden, 
at  idéen  først  er  given,  vil  der  altsaa  ikke  gives  nogen  me- 
thode  uden,  at  idéen  først  er  given.  Derfor  vil  den  gode  me- 
thode  være  den,  der  viser,  hvorledes  sjælen  bør  ledes  efter  en 
given  sand  idés  rettesnor «.  Om  en  given  ikke  -  filosofisk  er- 
kjendelse tror  vi  at  maatte  forståa  ikke  alene  dette,  men  ogsaa 
nogle  andre  steder  af  traktaten,  hvilke  lader  »methoden«  op- 
bygges  paa  »idéen«.    Det  citerede  sted  viser  tydelig,  at  er 

kjendelsestheorien  først  fra,  hvad  der  er  tænkt,  kan  give  reg- 
lerne  for,  hvorledes  der  bør  tænkes.  Disse  regler  sammen- 
fattes her  til  é?i  grundregel:  denne  videnskab  skal  føre  tænk- 
ningen  hen  til  idéen  om  det  absolute  væsen,  til  den  idé,  »der 
af bilder  hele  naturens  oprindelse  og  kilde,  saa  at  den  selv 
ogsaa  er  kilden  til  de  øvrige  idéer«  (i  det  samme  afsnit,  hvoraf 
det  forudgaaende  citat  er  hentet),  og  give  regler  for  deduk- 
tionen  ud  fra  denne  idé.  Al  forud  for  erkjendelsestheorien 
gaaende  erkjendelse  kan  saaledes  kun  faa  betydning  af  et 
første  grundlag  for  tænkningens  selvbesindelse  i  hin  videnskab. 
Om  den  naturvoksne  psychologiske  viden  —  sjælens  natur- 
lige viden  om  sig  selv  —  maa|det  samme  gjælde ;  den  danner 
kun  et  mangelfuldt  tankegrundlag  for  erkjendelsestheorien. 
Men  da  den  mangelfulde  tænkning  af  vor  filosof  opfattes  som 
et  indskrænket  udtryk  for  den  adækvate,  vil  paa  den  anden 
side  forskjellen  mellem  den  umiddelbare  psychiske  viden  og 
den  erkjendelsestheoretiske  videnskab  for  ham  svinde  ind  til 
en,  om  end  betydelig,  gradsforskjel.  I  spinozismen  gjælder 
det,  at  al  umiddelbar  og  som  saadan  mangelfuld  viden  ved  at 
reflekteres,  d.  e.  ved  at  tænkes  i  sin  sammenhæng  med  tota- 
liteten, gaar  over  til  at  være  en  sand,  adækvat,  erkjendelse 
(cfr.  udtalelsen  om  affekterne  §  39) ;  da  psychologien  som  vi- 
denskab sætter  sig  til  opgave  at  reflektere  de  psychiske  kjends- 
gjerninger  og  forståa  dem  som  et  system,  der  igjen  udgjør  et 
led  i  det  erkjendelsens  totalsystem,  som  filosofien  opstiller,  vil 
psychologien  hos  ham  komme  til  at  levere  en  adækvat  op- 
fattelse  af  sjælens  natur,  d.  e.  af  tænkningen  (cfr.  næste  ka- 
pitel) ;  den  adækvate  opfattelse  af  tænkningen  som  saadan, 
»idéens  idé«,  er  imidlertid  for  Spinoza  erkje?idelsestheorien,  og 
psychotogien  kommer  saaledes  konsekvent  til  at  falde  sammen 
med  denne  grundvidenskab.  Grunden  til  denne  identificeren 
ligger  altsaa  i,  at  sjælens  væsen  opfattes  som  sand  tænken. 
Naar  vi  saaledes  principielt  identificerer  erkjendelsestheori  og 
psychologi  inden  spinozismen,  tør  vi  ikke  tænke  os  denne 
identificeren  efter  flere  nyere  filosofiske  retningers  analogi, 
hvilke  sammenblander  to  adskilte  videnskaber,  idet  »sjæl«  og 
»tænkning«  for  hine  retninger  ikke  falder  sammen,  og  specielt 

tildeler  erkjendelsestheorien  den  empiriske  psychologis  (kun  i 
denne  form  bliver  her  psychologien  opfattet)  methode.  Spino- 
zas  psychologi  er  jo  væsentlig  rational  med  deduktiv  me- 
thode ;  den  er  ét  med  hans  erkjendelsestheori  ikke  alene  med 
hensyn  til  objekt,  men  ogsaa  med  hensyn  til  erkjendelsens 
kilde  og  methode.  —  Vi  imødegaar  en  mulig  indvending  mod 
den  nysnævnte  identificeren :  Efter  et  saadant  ræsonnement, 
kunde  man  mene,  vilde  alle  videnskaber  hos  Spinoza  kunne 
betegnes  som  erkjendelsestheori ;  thi  al  erkjendelse  er  for  ham 
ét  med  den  rigtige  tænken,  og  denne  hører  ind  under  erkjen- 
delsestheorien eller  »methoden«.  Vi  bemærker  hertil:  Ikke 
enhver  tænken  hører  ind  under  denne,  men  kun  tænkningen 
som  saadan,  forsaavidt  den  staar  i  forhold  til  sig  selv  alene; 
forsaavidt  den  derimod  staar  i  forhold  til  et  udenfor  værende 
theoretisk  eller  praktisk  objekt,  for  saa  vidt  er  vi  udenfor  er- 
kjendelsestheorien, hvortil  altsaa  hverken  metafysik  eller  natur- 
filosofi, hverken  ethik  eller  religionsfilosofi  kan  henregnes,  om- 
end  disse  videnskaber,  specielt  den  første,  staar  i  et  indre  for- 
hold til  hin  videnskab  (hvorom  vi  foran  har  handlet). 

Af  det  foran  udviklede  fremgaar  det  tillige,  hvori  de  lo- 
giske reglers  normative  karakter  ligger  hos  Spinoza.  Det  har 
fra  gammel  tid  været  et  omstridt  spørgsmaal,  hvordan  der  kan 
gives  regler  for,  hvorledes  der  bør  tænkes,  da  disse  regler  dog 
kun  kan  udledes  fra  og  ved  hjælp  af  den  virkelig  eksisterende 
tænkning.  For  vor  filosof  falder  den  adækvate  tænkning  sam- 
men med  den  eksisterende  tænknings  eget  grundvæsen,  og 
han  betragter  det  som  en  grundeiendommelighed  ved  tænk- 
ningen, at  den  kan  naa  frem  fra  umiddelbar  eksistens  til  væ- 
senet,  ved  kritik  hæve  sig  selv  til  et  høiere  trin  end  det 
givne,  hvilket  høiere  trin  imidlertid  ogsaa  er  det  dybere  liggende. 
De  logiske  normer  maa  altsaa  hos  Spinoza  begrundes  paa  en 
lignende  maade  som  de  ethiske :  ved  en  henvisning  til  sjælens 
væsen.  Naar  tænkningens  væsen  er  fundet,  paanøder  dette 
sig  den  eksisterende  tænken  ved  sin  egen  selvindlysende  kraft 
og  bliver  derved  til  regel;  den,  der  engang  har  faaet  øie  paa 
tænkningens  konsekvens,  vil  ikke  mere  frivillig  give  sig  ind 
under  modsigelsens  herredømme,  hverken  theoretisk  eller  prak- 

tisk  (det  sidstnævnte  :  i  lidenskaberne).  Spinozas  grundbetragt- 
ning  af  de  logiske  og  de  ethiske  normer  gjenfindes  hos  flere 
filosofer  i  vor  tid,  men  især  hos  Hegel;  ogsaa  Schuppes  op- 
fattelse  synes  mig  paa  nærværende  punkt  at  falde  sammen  med 
Spinozas;  hermed  er  selvfølgelig  ikke  benægtet,  at  de  nævnte 
filosofer,  især  den  sidste,  tildels  har  en  anden  opfatning  af 
sjælens  og  erkjendelsens  natur.  Den  her  leverede  fremstilling 
af  forholdet  mellem  Spinozas  erkjendelsestheori  og  de  øvrige 
videnskaber  i  hans  system  maa  selvfølgelig  søge  sin  hoved- 
sagelige  begrundelse  ikke  i  de  enkelte  anførte  spinoziske  sæt- 
ninger, men  i  hele  den  følgende  afhandling,  for  hvilken  denne 
fremstilling  kan  tjene  som  en  art  program. 


Kapitel  II. 

Tænkningen  og  dens  elementer:  idéen  og  dommen. 

21.  Cartesius  opstiller  som  nr.  i  blandt  de  definitioner, 
der  følger  paa  hans  Responsio  ad  secundas  objectiones  (Opera 
1685  II  pag.  85),  en,  der  af  Spinoza  anføres  som  den  første  i 
hans  Principia  philosophiæ  Cartesianæ  :  » Med  navnet  tænkning 
omfatter  jeg  alt  det,  der  er  saaledes  i  os,  at  vi  har  en  umid- 
delbar bevidsthed  om  det.«  Den  hosføiede,  ligeledes  af  Spi- 
noza citerede,  forklaring  lyder  saaledes:  » Saaledes  er  alle  virk- 
somheder af  viljen,  forstanden,  forestillingen  (imaginationis)  og 
sanserne  tænkeakter.  Men  jeg  har  tilføiet  » umiddelbar*  for  at 
udelukke  det,  der  følger  af  dem;  den  frivillige  bevægelse  har 
t.  eks.  vistnok  sin  udgang  fra  tænkningen  (cogitationem  pro 
principio  habet),  men  er  dog  ikke  selv  tænkning. «  Cfr.  ogsaa 
Cartesius's  Meditationes  II  (Opera  II  pag.  11)  og  Principia  I  9, 
der  tillige  viserj  grunden  til,  atj  tænkningens  begreb  stræk- 
kes  saa  vidt:  selv  ved  seen  og  spaseren  er  tænkningen 
den  eneste  sikre  væren.  —  Med  Cartesius  indbefatter  Spinoza 

under  tænkningen  alle  sjælehge  tilstande  med  prioritet  for 
intellektuelle  domme  og  idéer,  hvorom  mere  nedenfor.  Med 
sin  franske  lærer  er  han  videre  enig  i  at  fremhæve,  at  al 
tænkning  er  ledsaget  af  bevidsthed  og  ikke  en  blot  og  bar 
»stum  tegning  paa]  en  tavle«  (cfr.  eth.  II  schol.  pag.  119). 
Naar  vi  omhandler  de  logiske  bestemmelser  hos  Spinoza,  maa  vi 
derfor  stedse  have  for  øie,  at  begreb,  dom  og  slutning  hos  ham 
ikke  betegner  aflagrede  tænkningsprodukter  eller  abstrakte 
schemaer,  men  selve  den  levende  tænkevirksomhed  i  dennes 
forskjellige  former.  —  Med  denne  fremhævelse  af  tænkningens 
bevidste  præg  er  dog  for  vor  filosof  ikke  ophævet,  at  der  gives 
grader  i  bevidsthed,  at  der  gives  ikke  alene  helt  bevidste,  men 
ogsaa  delvis  bevidste,  d.  e.  relativt  bevidste,  forestillinger  ;  denne 
tanke  vil  vi  flere  gange  møde ;  nærmest  under  behandlingen  af 
imaginatio.  —  Den  i  Cartesius's  definition  opstillede  begrænsning: 
»saaledes,  at  vi  har  en  umiddelbar  bevidsthed  om  det«,  er  ikke 
i  Spinozas  aand.  Hos  Cartesius  modsættes  »det,  hvorom  vi 
har  en  umiddelbar  bevidsthed, «  »det,  der  følger  af  tænkningen, « 
som  den  frivillige  bevægelse;  ogsaa  denne  er  i  os,  forsaavidt 
den  efter  denne  filosof  har  sin  grund  i  tænkningen,  men  som 
■bevægelse  er  den  ikke  umiddelbart  gjenstand  for  vor  bevidst- 
hed, idet  vi  kun  ved  en  slutning  kan  opfatte  dens  tilblivelse 
og  dens  væsen.  Anderledes  Spinoza,  der  sætter  den  absolute 
adskillelse  mellem  tænkningen  og  udstrækningen;  hos  ham 
gives  der  ingen  i  tænkningen  begrundet  legemlig  bevægelse 
saa  lidt  som  nogen  i  udstrækningen  begrundet  tænkning ;  derfor 
er  Cartesius's  tilføielse  for  vor  filosof  overflødig.  Omdannet  i 
spinozisk  retning  kunde  definitionen  maaske  udtrykkes  saa- 
ledes:  >Ved  tænkning  forstaar  jeg  alt  det,  der  er  i  os,«  eller: 
»Ved  tænkning  forstaar  jeg  vore  bevidsthedsakter«.  Den  car- 
tesiske  definition  har  en  rent  formal  karakter,  ingen  real ;  thi 
»det  som  er  i  os«,  og  »det,  hvorom  vi  har  en  umiddelbar  be- 
vidsthed,«  er  jo  kun  forskjellige  benævnelser  for  »tænkning«  ; 
ikke  mindre  formal  vilde  definitionen  blive  ved  at  omdannes 
i  spinozisk  retning  paa  den  nys  antydede  maade.  En  real 
definition  af  tænkningen  som  saadan  er  imidlertid  en  umulighed, 
saasom  dette  begreb  ikke  forudsætter  noget  andet,  ved  hvilket 

det  kunde  defineres.  Denne  omstændighed  umuliggjør  dog 
ikke  i  og  for  sig  efter  Spinozas  opfattelse  enhver  definition  ; 
thi  efter  ham  (cfr.  tract.  de  int.  emend.  pag.  8,  30  ff.)  lader 
der  sig  opstille  definitioner  ogsaa  af  saadanne  begreber,  der 
ingen  andre  forudsætter,  idet  de  skal  defineres  »ved  sit  eget 
væsen«,  hvorom  mere  senere.  Saadanne  i  sig  selv  hvilende 
begreber  betegnes  i  ethiken  metafysisk  som  substans  og  attri- 
buter,  og  blandt  de  sidstnævnte  indtager  tænkningen  —  som 
guddommeligt  væsensprædikat  —  en  plads.  Medens  der  imid- 
lertid i  ethiken  —  eth.  I  def.  3  og  4  —  leveres  definitioner 
af  substans  og  attribut,  mangler  enhver  definition  af  det  spe- 
cielle  attribut  som  saadant;  i  ethikens  iste  bog  forudsættes 
baade  udstrakt  ting  og  tænkt  ting  som  bekjendte  begreber  — 
cfr.  t.  eks.  prop.  14  corol.  2  — ;  den  iste  definition  i  2den  bog 
bestemmer  legemet  ved  hjælp  af  begrebet  »udstrakt  ting«  og 
dent  3die  i  samme  bog  idéen  ved  hjælp  af  »tænkende  ting« ; 
samme  bogs  2det  aksiom  lyder:  «Mennesket  tænker«,  og  det 
4de  fastslaar  vor  sansning  af  legemet  —  alt  uden  at  nogetsteds 
udstrækningens  eller  tænkningens  attribut  defineres,  og  det 
ikke  alene  i  ethiken,  men  overhovedet  inden  hele  den  spi- 
noziske  filosofi.  Formodentlig  hidrører  denne  mangel  paa 
definition  fra,  at  Spinoza  har  havt  en  følelse  af  den  tomhed, 
der  vilde  hænge  ved  definitioner  af  disse  grundbegreber  og 
derfor  har  foretrukket  simpelthen  at  forudsætte  dem  som  be- 
kjendte. Hermed  stemmer  det  ogsaa,  at  en  tro  discipel  af  vor 
filosof,  hollænderen  Cu ff  eler,  i  sit  værk  Specimen  årtis  ratioci- 
nandi,  Hamb.  1684  (I  pag.  38  f.),  betegner  bevidstheden  som 
let  at  fatte,  men  vanskelig  at  forklare  for  andre.  Selv  Car- 
tesius,  der,  som  vi  har  seet,  definerer  tænkningen,  synes  at  be- 
tragte  definitionen  som  betydningsløs  (cfr.  Principia  I  10). 

22.  Om  end  Spinoza  ingen  definition  leverer  af  tænk- 
ningen, mangler  dog  hans  system  —  hvad  tildels  fremgaar 
allerede  af  vor  foregaaende  paragraf  --  hverken  indholds-  eller 
omfangsbestemmelser  af  dette  begreb,  saaledes  at  hans  opfat- 
ning  af  dette  bliver  fuldt  forstaaelig.  Vi  mærker  os  først  nogle 
indholdsbestemmelser. 

Som  vi  senere  vil  vise,  opfattes  al  realitet  af  Spinoza  som 

latent  eller  løsladt  kraftvirksomhea  :  alt  værende  tænkes  i  en 
evig  eller  timelig  bevægelse ;  men  først  og  fremst  opfatter  han 
tænkningen  under  dette  synspunkt:   enhver  tanke  er  for  ham 
en  kraftvirksomhed,  en  evig  eller  endelig  bevægelse,  hvorpaa 
vi  i  det  følgende  vil  træffe  flere  eksempler.    Denne  grundbe- 
tragtning  ligger  ogsaa  til  grund  for  hans  fremhæven  af  tænk- 
ningens  bevidste  karakter  (cfr.  forr.  §).  —  Som  kraftvirksomhed 
(og  som  bevidsthed)  er  tænkningemnoget  helt  konkret.  Alle  ab- 
strakte bestemmelser,  termini  transcendentales  og  '  universales, 
er  efter  vor  filosof  alene  indbildningsprodukter  uden  objektiv 
realitet,  cfr.  eth.  II  prop.  40  schol.  1.    Tænkningens  helt  kon- 
krete natur  fremgaar  tydelig  af  eth.  I  prop.  31  schol.,  der 
hævder,  at  der  ikke  gives  nogen  forstand  efter  muligheden 
(intellectus  potentia),  og  af  eth.  II  prop.  48 — 49  med  tilbehør. 
Prop.  48  lærer:  »I  sjælen  er  der  ingen  absolut  eller  fri  vilje  ...« ; 
i  prop.  49  corol.  dem.  heder  det  bl.  a.:    » Viljen  og  forstanden 
(intellectus)  er  intet  andet  end  selve  de  enkelte  viljesakter  og 
idéer.«    Men   med  vilje  og  viljesakter  mener  Spinoza  i  .disse 
sætninger  dømmekraft  og  domme ;  dette  fremgaar  tydelig  af 
udsagnet  i  prop.  48  schol.:  ...  »bør  her  bemærkes,  at  jeg  ved 
■vilje  forstaar  evnen  til  at  bekræfte  eller  benægte,  hvad  der  er 
sandt  eller  falskt,  og  ikke  begjærligheden,  hvorved  sjælen  at- 
traar  eller  afskyr  gjenstanden    Vor  filosof  fastholder  i  de  her 
citerede  læresætninger  med  tillæg  Cartesius^s  eiendommelige 
opfattelse  af  viljen,   en  opfattelse,  der  minder  om  den  gamle 
stoiske  (cfr.  Zeller,  Die  Philosophie  der  Griechen  III/ 1 .  3.  Aufl, 
S.  82),  —  rigtignok  med  den  væsentlige  forskjel,  at  Spinoza 
ikke  med  Cartesius  og  stoikerne  vil  antage  dømmekraftens  fri- 
hed  ligeoverfor  tankebestemmelserne,  som  om  bifaldet  ligeover- 
for  det  tænkte  havde  sin  grund  i  noget  andet  end  i  selve 
tanken.     Som  den  abstrakte  dømme  evne  benægtes  ogsaa  —  i 
samme  scholium  —  alle  andre  abstrakte  sjæleevner,  enhver 
» absolut  evne  til  at  forståa,  ønske,  elske  etc.«  Ved  sin  benæg- 
telse  af  de  abstrakte  sjæleevner  har  Spinoza  anteciperet  en  op- 
fatningsmaade,  der  er  den  herskende  i  vore  dages  psychologif 
men  som  paa  Kants  tid  endnu  ikke  var  trængt  igjennem,  idet 
>Kritik  der  reinen  Vernunft«  opererer  med  en  hel  række  »Ver- 

mogen«.  Istedetfor  dømmekraft  skal  efter  vor  filosof  træde 
enkelte  domme  og  istedetfor  forstand  enkelte  idéer  —  eth.  II 
prop.  49  cor.  dem.  — ;  tænkningen  konstitueres  af  disse  to  ele- 
menter :  i .  volitiones  =  det  hyppigere  forekommende  cogitationes, 
domme ;  2.  ideæ,  der,  som  vi  nedenfor  vil  vise,  kan  oversættes 
baade  med  »begreber«  og  med  »forestillinger«.  Ethvert  af 
disse  elementer  maa  tænkes  helt  konkret.  Hvorledes  med  denne 
tænkningens  individuelle  karakter  dens  almindelige  kan  forenes, 
er  et  spørgsmaal,  hvis  besvarelse  vi  gjemmer  til  kapitlet  om 
det  videnskabelige  system  hos  Spinoza  (kap.  16).  —  Slutningen 
(conclusio)  betragtes  altsaa  ikke  som  et  særegent  tænkningsele- 
ment;  den  er  for  Spinoza  =  en  fuldkommen  dom  (cfr.  flere  steder 
nedenfor,  t.  eks.  §  176).  —  Vi  gaar  over  til  at  betragte  Spi- 
nozas  opfatning  af  forholdet  mellem  de  to  tænkningselementer : 
domme  og  idéer,  Af  de  første  leverer  han  ingen  definition, 
formodentlig  af  samme  grund  som  den,  hvorfor  han  ingen  le- 
verer af  tænkningen  (cfr.  §21);  thi  ialmindelighed,  naar  Spi- 
noza nævner  dette  ord,  tænker  han  kun  paa  tænkningen  som  dom. 
Derimod  definerer  han  ideen,  og  det  noget  forskjellig  fra  Cartesius. 
Hos  sidstnævnte  forfatter  defineres  —  def.  2  efter  Responsio 
ad  secundas  objectiones,  Opera  II  pag.  85  —  idea  saaledes : 
»Ved  idé  forstaar  jeg  den  form  ved  enhver  tænkeakt,  ved  hvis 
umiddelbare  opfattelse  (perceptionem)  jeg  er  mig  selvsamme 
tænkeakt  bevidst«  —  en  definition,  der  med  hosføiet  forkla- 
ring optages  som  def.  2  i  Spinozas  fremstilling  af  den  carte- 
siske  filosofi.  I  ethiken  (II  def.  3)  læser  vi  derimod:  »Ved 
idé  forstaar  jeg  sjælens  begreb,  hvilket  sjælen  danner,  fordi 
den  er  en  tænkende  ting«,  hvortil  føies  følgende  forklaring: 
»Jeg  siger  hellere  »begreb«  (conceptum)  end  »opfattelse«  (per- 
ceptionem), fordi  navnet  »opfattelse«  synes  at  angive,  at  sjælen 
befinder  sig  i  en  lidende  tilstand  ligeoverfor  sit  objekt  (Men- 
tem  ab  objecto  pati),  medens  derimod  »begreb«  synes  at  ud- 
trykke  en  handling  af  sjælen «.  Saavel  i  den  spinoziske  som 
i  den  cartesiske  definition  bestemmes  idea  ved  hjælp  af  dom- 
mens begreb;  thi  »tænkeakt«  og  »sjælen  danner,  fordi  den 
er  en  tænkende  ting«,  maa  her  betegne  sjælens  dømmende 
virksomhed.    Derved  fremtræder  hos  begge  filosofer  dommc?i 

—  vi  mener:  med  rette  —  som  tænkningen  xax'  s&yfp,  idéen 
kun  som  tænkning  i  sekundær  betydning.  Derimod  angives  i 
begge  definitioner  forholdet  mellem  begge  tænkningsformer 
forskjellig;  Cartesius  bestemmer  idea  som  dømmeaktens  indre 
enhed,  Spinoza  derimod  idea  som  produkt  af  dømmeakten^  den 
sids  te  altsaa  som  den  førstes  eksistentielle  grund1).  Den  sidste 
forklaringsmaade  er  den  simpleste  og  formodentlig  paa  grund 
deraf  foretrukken  af  vor  filosof;  men  den  staar  ikke  i  nogen 
indre  strid  med  den  første;  megetmere  er  begge  kun  for- 
skjellige sider  af  den  samme  sandhed:  principielt  eller  væsent- 
lig  seet  er  idéen  [begrebet)  det  første,  dommen  det  andet;  eksi- 
stentielt,  d.  e.  for  os,  er  det  omvendte\tilfældet.  Med  hensyn  til 
Spinozas  opfattelse  af  forholdet  mellem  idéen  og  dommen  er 
det  værd  at  lægge  mærke  til  den  eiendommelige,  allerede  i 
erkjendelsestraktatenj  (Opera  I  pag.  12  nota  1)  antydede,  pro- 
positio  49  med  demonstratio  i  ethikens  2den  bog:  »I  sjælen 
gives  der  ingen  villen,  eller  bekræftelse  og  benægtelse,  uden 
(præter)  den,  som  idéen  indeslutter,  forsaavidt  den  er  idé. « 
Beviset  hævder,  at  en  bestemt  dom  —  t.  eks.  den,  at  de  3 
vinkler  i  et  triangel  er  =  2  R  —  indeslutter  en  bestemt  idé 
'—  her:  trianglets  — ,  og  at  omvendt  idéen  ikke  lader  sig  tænke 
uden  den  bestemte  dom,  hvoraf  sluttes,  at  dommen  hører  med 
til  idéens  væsen  og  er  identisk  hermed  ;  hertil  slutter  sig  det 
i  paragrafens  begyndelse  citerede  corollarium  om  viljens  og 
forstandens  enhed.  Herved  er  altsaa  sat  en  gjensidig  afhængig- 
hed  og  en  deraf  afledet  væsensenhed  mellem  de  to  arter  tænk. 
ningselementer;  men  denne  afhængigheds  for  begges  vedkom- 
mende forskjelligartede  karakter  er  deri  endnu  ikke  udtrykt. 
At  dog  Spinoza  hylder  den  netop  fremsatte  opfatning  af  dom- 
men som  det  eksistentielle,  idéen  som  det  principielle  udgangs- 
punkt,  fremgaar  dels  af  et  udtryk  i  De  intellectus  emendatione 
tractatus,  dels  af  forholdet  mellem  den  2den  og  den  3die  er- 
kjendelsesart.    I  traktaten  finder  vi  nemlig  pag.  21  et  udtryk, 


*)  Heraf  fremgaar  det  ugrundede  i  en  kritik  som  den,  der  gjøres  i  den  fra 
kantisk  standpunkt  skrevne,  anonyme  tyske  oversættehe  af  ethiken  fra  ijqt, 
hvilken  betegner  eth.  II  def.  3  som  en  tom  definition. 

der  minder  om  den  cartesiske  definition  af  idea:  »begrebet 
(conceptus),  d.  e.  idéen  eller  subjektets  og  prædikatets  sam- 
menhæng  i  sjcelen*\  her  tænkes  idéen  ikke  som  produkt  af 
dommen,  men  som  dennes  bevidsthedsmoment,  som  dens  indre 
enhed,  der  for  Spinoza  falder  sammen  med  dens  grund.  Ende- 
lig repræsenterer  den  2den  erkjendelsesart  (ratio)  den  reflek- 
terende, middelbare,  tænkning,  der  udleder  læresætninger  af 
aksiomer,  af  definitioner  eller  af  andre  læresætninger,  altsaa 
domme  af  andre  domme,  til  forskjel  fra  den  3die,  den  absolute, 
umiddelbare  erkjendelsesart  (scientia  intuitiva),  der  skuer  tin- 
genes væsen  i  Gud;  idet  cen  reflekterende  tænken  af  Spinoza 
bestemmes  som  den  intmtives  reelle  forudsætning,  hvoraf 
denne  opstaar,  den  intuitive  derimod  som  hins  princip  (cfr. 
kap.  10),  forudsættes  det  samme  forhold  mellem  refleksionens 
grundelement :  dommen,  og  den  indvortes  skuede  forestilling. 
Eksistentielt,  d.  e.  for  vor  reflekterende  opfattelse,  gaar  dom, 
men  »halvcirkelen  bevæges*  forud  for  den  intuitivt  fattede 
forestilling,  der  udgjør  enheden  i  eller  principet  for  denne  dom, 
forud  for  den  fastholdte  halvcirkelbevægelse,  hvilken  efter  Spi- 
noza falder  sammen  med  kuglens  idé;  principielt,  i  tingenes 
evige  verden,  gaar  derimod  denne  forestilling  forud  for  hin. 
At  vor  filosofs  opfatning  af  forholdet  mellem  dom  og  idé  er 
af  stor  betydning  for  hans  lære  om  de  simple  idéer  og  om 
vildfarelsen  saavelsom  for  andre  punkter  i  systemet,  ja  i  virke- 
ligheden for  det  hele  system,  vil  yderligere  fremgaa  af  de  senere 
afsnit  af  denne  af  handling.  Ogsaa  Spinozas  opfatning  af  er- 
kjendelsestheoriens  stilling  ligeoverfor  metafysiken  hviler  isandhed 
paa  den  samme  tanke  som  den  her  satte  forskjel  mellem  tænk- 
ningens  grundelementer  (cfr.  §  20).  — ;Det  ligger  nær  at  spørge, 
hvorledes  idéen  kan  udtrykke  en  bevægelse,  hvad  den  dog  hos 
Spinoza  maa  for  at  kunne  være  tænkning.  Efter  en  nu  al- 
mindelig  opfattelse  er  det  kun  dommen  og  dennes  udvidede 
form:  slutningen,  der  repræsenterer  bevægelsen  i  tænkningen, 
medens  begrebet  eller  forestillingen  udtrykker  det  stivnede 
resultat  eller  udgangspunkt  for  bevægelsen.  Denne  betragt- 
ningsmaade  vil  konsekvent  føre  til,  at  man  enten  sætter  be- 
grebet   udenfor  tænkningen  eller  opfatter  denne  anderledes 

end  som  en  bevægelse.  For  Spinoza  løses  problemet  ved  hans 
skjelnen  mellem  den  endelige  eller  timelige  og  den  evige  be- 
vægelse —  en  adskillelse,  som  vi  senere  paa  flere  punkter  vil 
faa  anledning  til  at  behandle.  Begrebet,  t.  eks.  kuglen,  er  for 
ham  udtryk  for  en  evig  tankebevægelse,  dommen  (»halvcirkelen 
bevæges?)  for  en  timelig.  Vi  vi  Ide  maaske  nærmest  udtrykke 
denne  tanke  saaledes:  I  begrebet  er  bevægelsen  reduceret  til 
en  mathematisk  uendelig  liden  størrelse,  hvilken  i  dommen  an- 
tager  en  begrænset  værdi.  Om  forholdet  mellem  idé  og  dom, 
specielt  med  hensyn  til  de  apriorisk  -  sy nthetiske  domme,  sign. 
videre  især  kap.  8. 

23.  Vi  forsøger  af  det  nys  udviklede  nøiere  at  fastsætte 
dommens  væsen,  saaledes  som  dette  maa  vise  sig  under  Spi- 
nozas  synspunkt,  hvorved  vi  for  større  fuldstændigheds  skyld, 
tildels  appellerer  til  resultater,  der  først  senere  vil  blive  be- 
handlede i  sin  rette  sammenhæng.  Da  dommen  som  tænkeakt 
repræsenterer  en  bevægelse,  maa  dens  kopula  faa  betydning  af 
en  overgang  fra  subjektet  til  prædikatet;  men  denne  overgang 
maa  tænkes  som  en  saadan,  hvori  det  første  led  bevares  i  det 
andet.  Dommen  bliver  saaledes  en  forsoning  af  forskjellig, 
artede  tænkningsbestemmelser.  Det  stemmer  overhovedet  med 
spinozismens  aand  at  tænke  sig  dommen  under  identitetens, 
ikke  den  abstrakte,  men  den  konkrete  identitets,  synspunkt. 
Vi  vil  senere  finde,  at  det  hele  system  hviler  paa  en  intuitivt 
fattet  coincidentia  oppositorum.  Om  den  spinoziske  identitet 
overhovedet  henviser  vi  til  nærværende  afhandlings  slutnings- 
kapitel.  —  At  dommen  ikke  blot  udtrykker  en  identitet  af  ideer, 
men  ogsaa  som  en  følge  heraf  afspeiler  en  identitet  af  reali- 
teter, ligger  indesluttet  i  det  spinoziske  begreb  aferkj endelsen, 
som  vi  i  et  følgende  kapitel  vil  behandle.  Med  dommens 
bevægelsespræg  hænger  dens  individuelle  karakter  nøie  sammen. 
Den  forestilling,  der  er  i  overgang  til  en  anden,  er  forskjellig 
efter  denne  sin  relation,  og  selve  overgangens  art  er  forskjellig 
efter  overgangsledenes  natur.  Ikke  alene  de  i  dommen  som 
subjekt  og  prædikat  fungerende  idéer,  men  ogsaa  dommens 
kopula  maa  saaledes  have  en  individuel  karakter.  Naar 
det  heder  »rosen  er  rød«,   opfattes  rosens  idé  med  en  anden 

nuanccring,  end  naar  det  heder  » rosen  er  en  plante «;  i 
den  første  dom  er  videre  prædikatet  »rød«  at  tænke  som  en 
helt  individuel  forestilling,  forskjellig  fra  de  forestillinger,  vi 
har,  naar  vi  siger  »hesten  er  rød«  o.  s.  v.;  endelig  har  forbin- 
delsen mellem  subjekt  og  prædikat,  »er«,  i  den  første  dom  en 
anden  betydning  end  i  den  anden.  Naar  Spinoza  siger:  »Gud 
er  naturen «,  har  han  en  anden  side  af  Guds  væsen  for  øie 
end,  naar  han  siger:  »Gud  er  substans « ;  men  han  mener  og- 
saa  med  »er«  noget  ganske  andet  i  begge  tilfælde.  I  den  første 
dom  betegner  kopula  en  overgang  til  et  afledet,  underordnet, 
begreb,  en  følge  af  subjektet,  i  den  anden  en  overgang4 
til  et  sideordnet ;  i  den  første  dom  betegner  altsaa  kopula 
en  nedadgaaende  tankebevægelse,  i  den  anden  en  horisontal; 
derfor  modsætter  Spinoza  sig  (cfr.  §  137)  den  opfattelse  af 
hans  lære,  at  i  denne  Gud  og  naturen  er  identiske,  og  det 
uagtet  han  selv  oftere  anvender  udtrykket  >Deus  sive  na- 
tura«.  Spinoza  vil  nemlig  ikke,  at  »er«  i  sætningen  Gud  er 
naturen «  skal  opfattes  om  den  —  vi  kunde  maaske  sige:  pa- 
rallele  —  identitet,  der  rindes  i  sætningen  »Gud  er  en  sub- 
stans», en  feil,  hvori  rigtignok  de  fleste  af  hans  modstanderethar 
gjort  sig  skyldige.  —  Vi  staar  dernæst  ligeoverfor  det  vigtige 
spørgsmaal  angaaende  det  analytiske  og  det  synihetiske  mo- 
ment i  de  spinoziske  domme  og  Spinozas  udtalelser  desan- 
gaaende.  Som  vi  i  forr.  §  har  seet,  staar  dommen  hos  Spi- 
noza i  et  dobbelt  forhold  til  begrebet:  forsaavidt  hin  har  sit 
princip  i  dette,  falder  dommen  sammen  med  begrebet ;  forsaa- 
vidt den  derimod  kun  har  sit  princip,  ikke  sin  eksistens,  i  dette, 
d,  e.  forsaavidt  vor  tænkning  i  dommen  endnu  ikke  er  naaet 
frem  til  den  bevidste  fatten  af  principet,  for  saa  vidt  er  dommen 
forskjellig  fra  begrebet.  Da  vi  nu  som  bekjendt  kalder  en  dom 
analytisk,  naar  den  er  given  i  og  med  et  begreb  —  naar  dens 
prædikat  er  indesluttet  i  dens  subjekt  — ,  paa  den  anden  side 
synthetisk,  naar  dette  ikke  er  tilfældet  —  naar  dens  prædikat 
gaar  ud  over  dens  subjekt  — ,  maa  man  sige,  at  paa  spinozis- 
mens  standpunkt  enhver  dom  er  baade  analytisk  og  synthéHsk. 
Intet  af  disse  momenter  kan  mangle:  Hvis  en  dom  kun  var 
analytisk,  vilde  den   mangle  forskjellighedens   moment,  dens 


prædikat  vilde  være  absolut  identisk  med  dens  subjekt,  og, 
bortseet  fra,  at  en  saadan  absolut  identitet  neppe  lader  sig 
tænke  (cfr.  vort  slutningskapitel),  vilde  dommen  under  dette 
synspunkt  blive  uden  betydning-  for  erkjendelsen ;  hvis  derimod 
en  dom  var  udelukkende  synthetisk,  vilde  sammenhængen  i  den 
være  ophævet,  d.  e.  den  vilde  ikke  være  nogen  tænkeakt. 
Kun  forsaavidt  det  ene  eller  det  andet  af  disse  momenter  er 
stærkere  fretntrædende  end  det  andet,  vil  der  i  spinozismen 
konsekvent  kunne  tales  om  analytiske  og  synthetiske  domme. 
Den  synthetiske  dom,  der  som  saadan  udtrykker  tænkningen 
paa  det  punkt,  hvor  den  endnu  ikke  helt  har  fattet  sin  egen 
sammenhæng,  er  den  for  os  første  art  domme.  Af  denne  art 
er  først  og  iremst  sansedommene  (cfr.  kap.  5  og  6).  Disses 
enhed  er  nærmest  en  udvortes  sansningens  samtidighed.  En 
dom  som  »skibet  bevæges  c  (==  skibet  er  en  for  øieblikket 
bevæget  ting)  er  som  saadan  efter  Spinozas  mening  endnu 
ikke  sand  i  dette  ords  fulde  betydning;  thi  sandheden  ligger 
for  ham  i  den  logiske  konsekvens,  altsaa  i  den  analytiske  dom 
(cfr.  §  50).  Gjennem  en  opdaget  grund,  t.  eks.  vinden  *),  gaar 
den  erfaringsmæssige  sammenknytning  over  til  en  indre  enhed; 
den  synthetiske  dom,  t.  eks.  »skibet  bevæges^,  gaar  derved 
over  til  en  analytisk,  altsaa  til  en  helt  sand;  »skibet  bevæges 
af  vinden«  er  efter  sin  betydning  =  det  af  vinden  paavirkede 
skib  bevæges,  hvor  prædikatsbegrebet  maa  tænkes  som  en 
følge,  indesluttet  i  subjektsbegrebet.  Denne  originale  opfatning 
af  dommen,  der  tydelig  udsiges  i  De  int.  em.  tr.  pag.  24,  som 
vi  snart  vil  gaa  nøiere  ind  paa,  tør  altsaa  ikke  udlægges  der- 
hen, at  Spinoza  paa  de  nyere  identitets-logikeres,  en  Boole  s,  en 
Jevons  s  o.  a ,'s  temmelig  mekaniske  maade  vil reducere  alle  domme 
til  absolut  identitet.  Selv  i  den  analytiske  dom,  der  som  saa- 
dan er  sandhedens  konsekvente  udtryk,  tindes  der  jo  et  for- 
skjellighedens,  et  synthetisk,  moment,  ikke  alene  forsaavidt 
prædikatets  begreb  ialmindelighed  er  af  større  omfang  end 
subjektets,  men  endnu  mere  forsaavidt  der  i  subjektet  endnu 


J)   For  større  simpelheds  skyld  taler   vi   her,   som    om  et  enkelt  begreb  hos 
pinoza  kunde  danne  grunden  ;  i  virkeligheden  er  denne  jo  altid  sairtmensat. 


ikke  er  reflekter  et  paa  prædikatet  som  saadant :  i  ;  materien  er 
ugjennemtrængelig «  har  man  i  subjektet  endnu  ikke  kaldt  dens 
ugjennemtrængelighed  frem  for  bevidstheden ;  megetmere  sker 
dette  først  i  selve  dommen.  Hvis  man  derimod  allerede  i  sub- 
jektet har  reflekteret  paa  prædikatet,  fremkommer  abstrakt- 
analytiske  domme,  hvori  en  absolut  identitet  sættes  mellem 
prædikatet  og  subjektet  eller  mellem  hint  og  et  led  i  dette 
(idet  firkantede  er  firkantet «  ;  »det  firkantede  bord  er  firkantet «) ; 
saadanne  domme  vil  Spinoza  vistnok  ikke  kunne  betragte  som 
urigtige,  men  dog  som  forholdsvis  betydningsløse  i  erkjendelses- 
theoretisk  henseende,  forsaavidt  tænkningens  konkrete  bevægel- 
seskarakter  her  ikke  kommer  til  ucltryk ;  i  det  høieste  kan  saa- 
danne abstrakte  domme  —  i  lighed  med  det  enkelte  begreb 
—  faa  betydning  som  et  udgangspunkt  for  erkjendelsen  — 
hvorom  mere  senere.  Kun  den  analytiske  dom  er  en  fuld- 
kommen  dom,  altsaa  helt  »sand«  ,  hvori  det  synthetiske  moment 
ligger  udtrykt  i  dommen  paa  den  maade,  at  prædikatet  ud- 
trykker  en  bestemthed,  der  endnu  ikke  er  kommen  til  udtryk 
i  subjektet,  men  vel  følger  deraf.  En  fuldkommen  dom  er 
altsaa  den  analytiske,  der  indeslutter  en  synthese,  og  da  svn- 
thesen  med  nødvendighed  maa  ligge  i  dommen,  kan  vi  sige: 
den  virkelig  analytiske  dom,  der  indeslutter  eu  syntlietisk  dom 
a  priori,  hvorom  mere  senere.  Fuld  sikkerhed  for,  at  en 
synthese  ligger  indesluttet  i  dommens  subjektsbegreb,  vil  man 
kun  kunne  have  ved  de  ^simple  ideer  ,  hvor  synthesen  skues 
i  begrebet  (kap.  8).  At  den  virkelig  sande  analytiske  dom 
maa  være  fri  ogsaa  for  skjulte  modsigelser,  vil  vi  senere  betragte 
(cfr.  §  50).  —  Den  foranstaaende  udvikling  af  Spinozas  lære  om  de 
analytiske  og  synthetiske  domme  er  ikke  blot  en  af  os  udledet, 
maaske  tvivlsom,  konsekvens  af  hans  tænkningsprincip;  men 
den  har  forfatterens  egne  ord  for  sig.  Vi  anbefaler  læseren 
paa  nærværende  punkt  at  gjennemlæse  det  mærkelige  afsnit 
pag.  23 — 25  af  erkjendelsestraktaten,  hvortil  vi  ogsaa  senere 
gjentagne  gange  vil  komme  tilbage.  Efterat  her  er  udviklet, 
at  sandheden  ligger  i  den  indre  konsekvens,  nævnes  som 
eksempel  paa  en  sand  idé  en,  der  »ikke  har  noget  objekt  i 
naturen «,  nemlig  kuglen,  der  kan  tænkes  saa  at  sige  opstaaet 

ved  en  halvcirkels  bevægelse  omkring  centret,  medens  i  høiere 
betydning  halvcirkelens  bevægelse  opstaar  af  kuglen,  hvorved 
er  udtrykt  det  før  nævnte  dobbelte  forhold  mellem  dommen 
og  idéen  (cfr.  kap.  8).  Om  denne  dom  »halvcirkelen  bevægesc 
gjælder  det,  at  den  »vilde  være  falsk,  hvis  den  ikke  var  for- 
enet med  begrebet  af  kuglen  eller  en  aarsag,  der  bestemmer 
en  saadan  bevægelse,  eller  absolut,  hvis  denne  bekræftelse  var 
nøgen;  (nuda\  Derpaa  fortsættes  der:  »Thi  da  vilde  sjælen 
blot  stræbe  efter  at  bekræfte  halvcirkelens  bevægelse  alene, 
hvilken  hverken  indeholdes  i  halvcirkelens  begreb  eller  opstaar 
af  begrebet  af  en  aarsag,  der  bestemmer  bevægelsen«.  H^r 
siges  altsaa,  at  dommen  for  at  være  sand  enten  maa  være  ligefrem 
analytisk  eller,  hvis  den  er  synthetisk,  forenet  med  en  grund, 
der  nødvendiggjør  prædikatets  forening  med  subjektet;  men 
at  i  det  sidste  tilfælde  den  synthetiske  dom  ved  hjælp  af  grun- 
den  gaar  over  til  en  analytisk,  fremgaar  af  det  næste  punktum, 
der  fører  til  at  betragte  alene  de  analytiske  domme  som  sande : 
» Derfor  bestaar  falskheden  alene  deri,  at  om  en  ting  noget 
bekræftes,  der  ikke  indeholdes  i  det  begreb  om  den,  hvilket 
vi  har  dannet,  som  bevægelse  eller  hvile  om  halvcirkelen«. 
Naar  det  sammesteds  heder,  at  »simple  idéer«  kun  kan  være  sande, 
saasom  »hvadsomhelst  disse  indeholder,  af  bekræftelse,  er  ligt 
med  deres  begreb «  (earum  adæquat  conceptum),  viser  det  hos- 
føiede  tillæg  »og  stækker  sig  ikke  udover  dette«,  at  sandheden 
her  ikke  sættes  i  den  abstrakt-,  men  i  den  konkret-analytiske 
dom.  At  de  synthetiske,  endnu  ikke  til  analyse  reducerede, 
domme  ikke  er  absolut  falske  —  hvad  overhovedet  ingen 
tænkeakt  er  inden  spinozismen  — ,  fremgaar  af  et  følgende 
udtryk  (pag.  24  flg.) :  »Thi  naar  vi  om  en  ting  bekræfter  noget, 
der  ikke  indeholdes  i  det  begreb,  som  vi  danner  om  den,  an- 
giver det  en  mangel  ved  vor  opfattelse,  hvadenten  den  hidrører 
fra,  at  (sive  quod)  vi  har  saa  at  sige  lemlæstede  og  beskaarne 
domme  (cogitationes),  eller  fra,  at  vi  har  deslige  idéer«.  Heri 
ligger,  at  den  ikke  reducerede  synthetiske  doms  mangel  be- 
staar i,  at  dommen  —  enten  dens  subjekt,  dens  prædikat  eller 
selve  dømmeakten  — -  kun  udsiger  en  del  af  det  nødvendig 
sammenhørende  tankeindhold,  og  at  den  altsaa  gaar  over  til 

en  absolut  sand  ved  at  forenes  med  den  manglende  del ;  dette 
supplement  er  hos  vor  filosof  grunden.  —  Heraf  fremgaar,  at 
Spinoza  fortjener  at  nævnes  i  første  rang  blandt  de  filosofer, 
der  forud  for  Kant  har  gjort  en  adskillelse  mellem  analytiske 
og  synthetiske  domme.  Vistnok  mangler  i  det  nys  citerede 
afsnit  navnene  paa  disse  domme;  vistnok  gjennemfører  Spi- 
noza eiheller  distinktionen  med  kantisk  konsekvens  og  skarphed ; 
men  til  trods  for  denne  sproglige  og  logiske  mangel  har  dog- 
en antecipation  af  den  epokegjørende  kantiske  dømmelære  sin 
betydning.  Filosoferne  synes  endnu  ikke  at  have  lagt  mærke 
til  denne  antecipation.  Som  paa  flere  andre  punkter  indeholder 
den  spinoziske  lære  ogsaa  her  ved  siden  af  kantiske  paralleler 
momenter,  der  betegner  en  væsensforskjel  fra  den  kantiske 
filosofi.  Saaledes  den  hos  Spinoza  kun  relativt  satte  forskjel 
mellem  synthetiske  og  analytiske  domme,  hines  overgang  til 
disse  gjennem  grunden  og  den  opfattelse,  at  sandheden  faar 
sit  adækvate  udtryk  i  den  analytiske  dom.  —  Hege l,  der  be- 
tragter  synthesen  og  analysen  som  to  sider  ved  enhver  dom, 
hin  som  udtryk  for  tankens  differeren,  denne  for  dens  iden- 
titet, synes  ved  denne  sin  opfatning  at  være  paavirket  af  Spi- 
nozas  grundbetragtning.  —  Den  spinoziske  dømmelære,  der 
lader  de  synthetiske  domme  føres  tilbage  til  de  analytiske, 
ligger  til  grund  for  hele  den  spinoziske  erkjendelsestheori,  hvis 
opgave  det  er  at  vise,  hvorledes  det  uforstaaede  ga  ar  over  til 
forstaaet  ved  at  føres  tilbage  til  sin  grund.  Naar  man  be- 
tænker,  at  den  synthetiske  dom  »halvcirkelen  bevæges«  selv 
forudsætter  et  abstrakt  kjendskab  til  kuglen,  som  dernæst 
gjennem  hin  empiriske  bevægelse  fremgaar  i  sin  konkrete  form, 
kan  man  sige,  at  den  spinoziske  dømmelære  har  følgende 
tanketrin:  abstrakt-analytisk  dom  (abstrakt  idé,  abstrakt  iden- 
titet),  synthetisk  dom,  analytisk  dom  med  synthetisk  indhold 
(konkret  idé,  konkret  identitet).  Da  hele  metafysiken  hvi- 
ler paa  erkiendelsestheorien,  kan  det  ikke  undre  os,  at  vi 
senerehen  gjenfinder  disse  trin  i  den  objektive  tilværelses  skala  : 
Gud  som  væsen,  den  endelige  eksistenses  verden,  Gud  som  enhed 
af  væsen  og  eksistens  (causa  sui).  Som  den  synthetiske  dom 
forudsætter   den   abstrakte   idé   og  forklares   i  den  konkret- 

analytiske  dom,  saaledes  fremgaar  endeligheden  af  Gud  og* 
vender  igjen  tilbage  til  Ham. 

24.  Vi  har  foran  (§  22)  fremhævet,  at  tænkningen,  d.  e. 
idéen  og  dommen,  hos  Spinoza  maa  tænkes  som  en  virksom- 
hed,  som  en  handling.  Eftersom  der  til  graden  af  denne  aktivi- 
tet stilles  høiere  eller  lavere  fordringer,  kan  man  hos  ham 
eftervise  en  tredobbelt  maade  at  bestemme  tænkningen  paa. 
Idea  bruges  nemlig  snart  i  en  snevrere,  snart  i  en  videre  og 
snart  i  en  videst  gaaende  betydning.  I  speciel  betydning  er 
idea  hos  Spinoza  udtryk  for  — produkt  af  eller  princip  for  — 
en  ren  handling  —  cfr.  den  før  citerede  eth.  II  def.,  3  expl.  — ; 
at  tænke  og  at  handle  bliver  i  ethikens  senere  bøger  hyppig 
identificerede ;  tænkning  bliver  i  denne  sammenhæng  at  for- 
ståa om  den  rene  tænkning,  d.  e.  om  ethvert  rent  indre  hand- 
lingsmoment  eller,  forsaavidt  man  specielt  tænker  paa  dommen, 
om  enhver  ren  indre  handling',  denne  tænkning  er  forskjellig 
ikke  alene  fra  lidenskaben,  men  ogsaa  fra  forestillingen  (ima- 
ginatio);  den  er  hævet  over  al  ydre  indvirken  —  hvad  de 
sidstnævnte  ikke  er  — ,  betegnes  oftest  som  den  anden  og 
tredie  erkjendelsesart,  men  repræsenteres  fuldkomnest  ved  den 
sidste:  den  intuitive  viden.  Som  ren  tænken  betegnes  tænk- 
ningen adækvat  ved  concipere.  Om  idéen  som  et  produkt  af 
den  rene  tænken  gjælder,  at  den  i  sig  indeslutter  en  bekræf- 
tende  eller  en  benægtende  dom  (cfr.  §  22);  om  den  taler  Spinoza 
i  det  andet  afsnit  af  scholiet  ved  slutningen  af  ethikens  2den 
bog,  idet  han  hævder,  at  man  nøiagtig  maa  skille  »mellem 
idéen  eller  sjælens  begreb,  og  billederne  af  de  ting,  som  vi 
tilegner  os  gjennem  indbildningskraften  (eller  gjennem  forestil- 
lingen, quas  imaginamus),  ligesaa  mellem  idéerne  og  ordene, 
hvormed  vi  betegner  tingene«.  Han  bekjæmper  her  den  an- 
skuelse, hvorefter  idéerne  er  som  stumme  billeder  paa  en  tavle, 
hvilke  er  frembragte  af  legemlige  bevægelser  og  ikke  i  sig 
indeholder  nogen  bekræftelse  eller  benægtelse,  hvoraf  følger, 
at  man  antager,  at  idéerne  om  de  oversanselige  ting  ikke  er 
virkelige  idéer,  ikke  er  produkter  af  forstanden,  men  produkter 
af  en  fri  vilje.  I  modsætning  hertil  hævder  vor  filosof,  at 
idéerne  som  idéer  netop  er  af  oversanselig  natur  og  derved 

indeslutter  bekræftelse  i  sig,  hvorfor  det  er  unødvendigt  —  paa 
Cartesius's  vis  —  at  ty  hen  til  den  fri  vilje  for  at  forklare  be- 
kræftelsen.  Rigtignok  bruger  Spinoza  ordet  » billede  a.  (imago), 
som  han  her  vil  have  adskilt  fra  idea,  i  en  dobbelt  betydning, 
dels  om  de  sjælelige  billeder,  der  dannes  af  indbildningen, 
dels  om  »det  menneskelige  legemes  tilstande  (afifectiones),  hvis 
idéer  forestiller  ydre  legemer,  som  om  de  var  nærværende  for 
os«  (eth.  II  prop.  17  schol.),  og  i  vort  nu  omhandlede  afsnit 
siger  han  noget  uklart  om  de  her  omhandlede  >  billeders,  at 
deres  »væsen  konstitueres  alene  af  legemlige  bevægelser*  ; 
imidlertid  fører  dog  sammenhængen  til  at  antage,  at  det  er 
forskjellen  mellem  de  sjælelige  indbildningsfostre  og  de  intel- 
lektuelle tanker,  som  skal  fremhæves.  Forfatteren  begaar  imid- 
lertid den  unøiagtighed  —  imod  sit  eget  forbud  mod  at  sam- 
menblande ord  og  idéer  —  at  behandle  de  to  begreber,  der 
af  ham  betegnes  med  ordet  »imago«,  som  ét,  hvorved  det  ser 
ud,  som  om  han  sammenblander  to  attributer  samtidig  med,  at 
de  adskilles;  maaske  har  han  dog  kun  ment,  at  indbildnings- 
fostrene  —  de  sjælelige  » billeder  4  —  er  et  ndtryk  for,  ikke  en 
virkning  af,  de  legemlige  bevægelser  eller  » billeder «,  og  at  hine 
ved  denne  sin  afspeiling  af  de  mekaniske  bevægelser  viser  sig 
staaende  langt  under  de  virkelige  idéer,  der  har  en  logisk  ka- 
rakter og  repræsenterer  den  egentlige  tænkning ').  Med  hen- 
syn til  adskilielsen  mellem  ideen  som  tankeprodukt  og  det 
forestillede  billede  kan  ogsaa  sammenlignes  udtalelsen  i  brevet 
til  Boxel  (ep.  56,  før  60)  med  anvendelse  paa  gudsbegrebet. 
—  For  denne  sin  opfattelse  af  idea  og  tænkningen  har  Spi- 
noza i  nogen  grad  Cartesius  til  forgjænger.  Thi  uagtet  denne 
filosof  til  forskjel  fra  hin  hævder  en  af  legemet  afhængig  tænk- 
ning og  oftere  betegner  idéerne  som  opfattelser  (perceptiones), 
ikke  udelukkende  som  begreber  (conceptus\  og  uagtet  han 
iienlægger  de  aandelige  domme  udenfor  forstanden,  til  viljen, 

-1)  Den  uklarhed,  der  hersker  i  det  nys  behandlede  afsnit,  har  bragt  mig  til 
at  tænke  paa  den  mulighed,  at  det  kan  hidrøre  fra  en  tidligere  periode  i 
Spinozas  forfattervirksomhed,  da  han  vistnok  bekjæmpede  den  cartesiske 
antagelse  af  en  fri  vilje,  men  dog  endnu  hyldede  den  cartesiske  lære  om 
de  legemlige  bevregelsers  delvise  indvirkning  paa  sjælelivet. 

statuerer  han  dog  ogsaa  en  af  legemet  uafhængig  tænkning 
—  »opfattelser  af  vore  viljesakter  og  af  alle  indbildnings-  eller 
andre  tænkeakter,  der  afhænger  af  sjælen«  — ,  som  han  ^fter 
dens  ædlere  side  vil  betegne  som  handlen,  ikke  som  liden 
(cfr.  De  passionibus  art.  19);  at  denne  art  lænken  for  ham  re- 
præsenterer  tænkningen  i  strængeste  forstand,  fremgaar  af.  at 
han  tillægger  Gud  kun  den  aktive  tænken,  nemlig  som  »en 
eneste,  altid  den  samme  og  den  simpleste,  handling«  (Prin- 
cipia  I  23). 

Paa  grund  af,  at  tænkningens  grundvæsen  hos  Spinoza 
er  den  rene  intellektuelle  aktivitet,  kunde  man  være  tilbøielig 
til  at  oversætte  hans  »idea«  med  >begreb«;  men  da  hint  ord 
hos  ham  bruges  ogsaa  i  modificerede  betydninger,  har  jeg 
foretrukket  at  bibeholde  det  fremmede  udtryk  »idé«.  Kirch- 
manns  oversættelse  » Vorstellung«  kunde  maaske  virke  mis- 
visende i  retning  af  at  fatte  tænkningen  som  noget  passivt. 

25.  Den  anden  betydning,  hvori  vi  hos  Spinoza  tinder 
tænkning  og  idé  brugt,  er  om  ethvert  forestillings-  eller 
sansningsmoment,  d.  e.  om  enhver  forestillings-  eller  sanseakt 
og  dennes  produkt  eller  prineip,  saaledes  at  ogsaa  imaginatio 
med  dens  produkter,  men  endnu  ikke  affekterne,  indbefattes 
under  hine  begreber,  uagtet  forestillingens,  i  sammenligning 
med  den  rene  tænkning,  passive  karakter,  hvormed  følger  for- 
virring og  usikkerhed,  udelukker  den  fra  tænkningen  i  stræn- 
geste betydning.  Saaledes  kan  det  imaginerede  i  2den  bog 
af  ethiken  betegnes  som  de  forvirrede  idéer.  og  ogsaa  om  disse 
siges,  at  de  indeslutter  en,  selvfølgelig  forvirret,  erkjendelse 
i  sig  (cfr.  eth.  II  prop.  29  corol.  og  scholiet  efter  eth.  II  pag. 
121);  læresætningen  om,  at  en  idé  i  sig  indeslutter  en  dom 
eth.  II  prop.  49)  gjælder  altsaa  i  udvidet  betydning  ogsaa  om 
indbildningens  forvirrede  idéer.  Naar  det  i  forr.  §  citerede 
afsnit  af  slutningsscholiet  til  ethikens  2den  bog  fremhæver,  at 
sammenblandingen  mellem  (de  rene)  idéer  og  billeder  let  fører 
til,  at  man  mener,  at  idéerne  ingen  dom  indeslutter,  er  dette 
ræsonnement  vistnok  ført  ud  fra  cartesianernes  standpunkt; 
Spinoza  selv  mener  vel  kun,  at  dommen  er  vanskeligere  at 
opdage  ved  de  lavere  forestillinger.    At  han   heller  ikke  ved 

disse  nægter  den  immanente  dom,  fremgaar  af  en  senere  del 
af  samme  schol.,  hvor  det  bl.  a.  heder  (pag.  121)  :  ...  »men 
jeg  nægter,  at  mennesket  ikke  bekræfter  noget,  forsaavidt  han 
opfatter  (percipit).  Thi  hvad  er  det  at  opfatte  en  vinget  hest 
andet  end  at  bekræfte  vinger  om  hesten  ?«  Med  denne  anden 
brug  af  tænkning  og  idé  har  vi  at  gjøre  i  eth.  II  ax.  3  . 
»Tænkningens  maader.  som  kjærlighed,  begjærlighed  eller,  med 
hvilketsomhelst  navn  sjælens  affekter*betegnes,  gives  ikke  uden, 
at  der  i  samme  individ  gives  en  idé  om  en  elsket  ting,  en 
eftertragtet  ting  etc.  Men  idéen  kan  gives,  om  der  end  ikke 
gives  nogen  anden  tænkningsmaade«.  Dette  aksiom,  der  er 
forberedt  ved  tract.  brevis  appendix  II  5  (cfr.  ogsaa  tr.  br. 
II  cap.  2 — 5  og  19),  sætter  en  hvilkensomhelst  affekt  afhængig 
af  en  idé  —  en  tanke,  der  for  de  forskjellige  affekter  udføres 
indgaaende  i  ethikens  3die  til  5te  bog  —  ;  nu  er  som  bekjendt 
ialfald  den  ene  halvdel  af  affekterne,  lidenskaberne,  af  passiv 
natur,  afhængige  af  forvirrede  ideer;  selv  den  forvirrede  idé 
tilkommer  der  altsaa  en  logisk  prioritet  ligeoverfor  lyst-  eller 
ulystfølelsen  eller  begjæringen  —  hvilke  tilsammen  konstituerer 
affektbegrebet  — ,  saaledes  at  disse  ikke  kan  findes  uden  hin. 
men  vel  omvendt.  Forsaavidt  ogsaa  imaginatio  henføres  ind 
under  tænkningen,  vil  denne  delvis  maatte  betegnes  ved  per- 
cipere,  ikke  blot  ved  concipere;  cfr.  forskjellen  mellem  begge 
udtryk  i  eth.  II  def.  3  expl.  —  Cartesiuss  opfattelse  af  idea 
i  forklaringen  til  hans  def.  2  efter  Responsio  ad  secundas  ob- 
jectiones  Op.  II  pag.  85)  gjøres  noget  tvivlsom  ved  det  utyde- 
lige udtryk  »phantasia  corporea«:  dog  synes  den  at  løbe  ud 
paa  denne  2 den  betydning  af  idea.  Hermed  stemmer  ogsaa 
Cartesius's  Principia  I  9. 

26.  Vi  tror  hos  Spinoza  at  træffe  ogsaa  en  tredie  brug 
af  idé  og  tænkning.  Medens  nemlig  i  det  nys  (§  25)  citeredc 
ax.  3  i  eth.  II  idéen  skilles  fra  andre  tænkningsmaader,  nem- 
lig fra  affekterne,  bestemmes  paa  andre  steder  affekterne  selv 
som  ideer,  hvilket  selvfølgelig  dog  ikke  gjælder  om  affekterne, 
forsaavidt  man  derunder  vil  tænke  paa  den  med  den  sjæleligc 
tilstand  korresponderende  legemlige,  hvorom  ogsaa  udtrykket 
»affectus«  bruges.     Den  definition.   der  indleder  affektlæren, 

(eth.  III  def.  3  lyder:  >Ved  en  affekt  forstaar  jeg  de  legems- 
tilstande.  ved  hvilke  selve  legemets  virkekraft  forøges  eller 
formindskes,  fremhjælpes  eller  hemmes,  og  tillige  disse  til- 
standes  idéer;«  kun  i  betydning  af  disse  idéer  handler  vi  her 
om  afifekterne.  Dertil  føies  følgende  bestemmelse  :  »Dersom 
vi  altsaa  kan  være  adækvat  aarsag  til  nogen  af  disse  tilstande, 
forstaar  jeg  ved  affekt  en  handling,  ellers  en  liden ; «  det  første 
er  tilfældet,  naar  vi  har  adækvate  idéer,  det  andet,  naar  vi 
har  inadækvate  (cfr.  t.  eks.  eth.  III  prop.  1  og  3),  d.  e.  de 
aktive  affekter  er  afhængige  af  den  2den  og  3die  erkjendelsesr 
arts  idéer,  de  passive  af  den  istes.  >Affekternes  almindelige 
definition«  ved  enden  af  ethikens  3die  bog  definerer  den  sjæle. 
lige  passive  affekt  —  afTectus  qui  animi  pathema  dicitur  (cfr. 
citatet  i  eth.  V  prop.  3  dem.)  —  som  >~>en  forvirret  idé,  hvor- 
ved sjælen  bekræfter  en  større  eller  mindre  eksistenskraft  end 
før  i  sit  legeme  eller  i  en  af  dettes  dele,  og  som,  naar  den 
er  given,  bestemmer  sjælen  til  hellere  at  tænke  dette  end  hint. « 
Nu  fremhæver  vistnok  forfatteren  i  forklaringen  til  denne  de- 
finition,  at  udtrykket  »bekræfte  en  større  eller  mindre  eksistens- 
kraft end  før«  ikke  er  saaledes  at  forståa,  at  sjælen  sammen- 
ligner legemets  nærværende  tilstand  med  dets  forudgaaende, 
men  saaledes,  at  den  idé,  der  danner  affektens  form om 
legemet  bekræfter  noget,  der  indeslutter  mere  eller  mindre 
realitet  end  før«  ;  affekten  repræsenterer  altsaa  en  umiddelbar, 
refleksionsløs,  idé  (hvorved  Spinoza  maa  forudsætte  ialfald 
noget  relativt  ubevidst  i  tænkningen  (cfr.  §  21).  Hvad  i  sidst- 
nævnte  defin.  c.  expl.  siges  om  den  passive  affekt,  tør  med 
abstraktion  fra  det  » forvirrede «  overføres  ogsaa  paa  den  ak- 
tive (cfr.  ogsaa  §  29).  Som  en  følge  af  disse  overveielser 
mener  vi  altsaa  at  maatte  hævde  en  tredie  brug  af  idea  hos 
Spinoza,  saaledes  at  derunder  ogsaa  indbefattes  affekterne, 
d.  e.  de  sjælelige  affekter  eller  affekterne  som  sjælstilstande ; 

*)  Ved  den  idé,  der  danner  affektens  form,  maa  forstaaes  affekten  som  en 
sjælelig  tilstand  til  forskjel  fra  den  korresponderende  legemlige  side  af 
samme,  altsaa  affekten  i  den  betydning,  hvori  vi  her  omhandler  den.  Om 
den  legemlige  affekt,  der  »udtrykkes«  ved  den  sjælelige,  sign.  foruden 
eth.  III  def.  3  den  i  teksten  behandlede  explicatio  ved  enden  af  eth.  III* 

herved  bli\rer  idé  at  sætte  =  ét  kvilkeisømhelst  produkt  af 
eller  priiicip  for  en  sjælehg  bevægelse,  hvormed  følger  en 
tredie  bestemmelsesmaade  af  tænkning,  der  maa  sættes  =  et 
hvilketsomhelst  sjæleligt  moment  eller,  forsaavidt  man  ved 
tænkning  specielt  vil  tænke  paa  dommens  form  =  en  livilken- 
somhelst  sjælelig  proces  l).  Ogsaa  for  denne  udvidede  brug  af 
idea,  ogsaa  for  affekterne,  gjælder  sætningen  om  idéernes 
sammenknytning  med  domme,  hvilket  tydelig  fremgaar  af,  at 
Spinoza  i  den  nys  citerede  almindelige  defmition  lader  sjælen 
bekræfte  noget  ved  ideen,  hvorunder  han  jo  her  forstaar 
affekten. 

Ogsaa  Cartesiits  opfatter  siælelivet  væsentlig  som  tænk 
ning,  hvorfor  det  synes  at  være  i  hans  aand,  naar  Spinoza 
betegner  affekterne  som  idéer.  Jeg  ved  vistnok  ikke  for  øie- 
blikket  at  anføre  noget  sted  af  Cartesius,  hvor  han  udtrykkelig 
kalder  affekterne  idéer]  men  i  De  passionibus  art.  27  henregner 
han  lidenskaberne  til  sjælens  tænkeakter  (cogitationes)  og  defi- 
nerer dem  som  »opfattelser  (perceptiones^  eller  sansninger  eller 
sjælebevægelser«  ;  cfr.  ogsaa  definitionen  af  >  tænkende  ting«  i 
Medit.  II  o.  a.  st. 

27.  Paa  grund  af  foranstaaende  betragtning  kan  vi  ikke 
billige  Camerers  udtalelser  i  Die  Lehre  Spinoza's2)  (S.  146 — 
148),  hvorefter  udtrykket  »idé«  om  affekten  kun  skal  være  et 
unøiagtigt  udtryk    for  >  tænkningsmoduss  saa  at  Spinoza  der- 

')  Det  siger  sig  selv,  at  deslige  bestemmelser  ikke  er  at  opfatte  som  for-øg 
paa  virkelige  definiiioner,  hvilke  i  saa  fald  vifrle  gaa  i  slette  cirkler,  men 
kun  som  forklaringer  af  et  i  sig  selv  reelt  udefinerbart  begreb. 

-)  Ca /nevers  aibeide  udmærker  sig  ved  en  væsentlig  for  ethikens  vedkom- 
mende grundig  indgatien  paa  den  spinoziske  tekst  og  hører  derved  biandt 
de  bedste  nyere  arbeider  over  spinozismen.  Jeg  maa  imidlertid  betragte 
som  mangler  ved  det :  dels  at  det  ikke  betragter  Spinoza  i  hans  hi- 
storiske sammenhæng,  dels  at  det  vel  meget  binder  sig  til  den  spinoziske 
udtryksmaade  istedetfor  at  omskrive  denne  til  vor  tids  terminologi,  dels  at 
det,  hvad  der  hængc-r  sammen  hermed,  forbigaar  flere  ønskelige  under- 
søgelser  om  problemer,  der  hos  Spinoza  mere  er  forudsætninger  end  egent- 
lig behandles  som  problemer,  hvilket  maaske  ikke  mindst  gjælder  behand- 
lingen af  Spinozas  erkjendelseslære  ;  hertil  kommer,  at  jeg  i  flere  punkter 
ikke  kan  dele  forfatterens  anskuelser. 

ved  ei  skal  tilsigte  at  stille  afTekterne  i  klasse  med  forestil 
lingerne  og  begreberne.  Vistnok  bruges  idea  i  eth.  II  ax.  3 
i  en  snevrere  betydning  end  modus  cogitandi  sammesteds, 
nemlig  i  den  af  os  som  nr.  2  fremholdte;  men  dette  viser  ikke, 
at  den  videre  gaaende  brug  af  idea  i  den  indledende  og  i  den 
afsluttende  definition  af  afTekterne  er  en  »unøiagtighed«  ;  thi 
just  ved  saadanne  grundlæggende  definitioner  tør  man  tro,  at 
filosofen  har  anvendt  speciel  opmærksomhed  paa  sit  udtryk. 
Det  indsees  heller  ikke,  at  Spinoza  med  føie  kunde  gjøre  nogen 
virkelig  adskillelse  mellem  tænkningsmodus  og  idé,  al  den 
stund  han  har  bestemt  idéen  og  intet  andet  som  tænkningens 
produkt.  Vi  antager  derfor,  at  modus  cogitandi  i  ax.  3  kun 
er  et  udtryk,  valgt  for  afvekslings  skyld  istedetfor  det  af  ham 
i  samme  aksiom  flere  gange  anvendte  idea,  dog  saaledes,  at 
det  førstnævnte  i  denne  sammenhæng  betegner  idéen  i  den 
videste  betydning  (vort  nr.  3),  det  andet  i  den  noget  snevrere 
(vort  nr.  2).  Hvad  specielt  angaar  Camerers  bemærkning,  at 
afTekterne  hos  Spinoza  ikke  repræsenterer  nogen  erkjendelse  af 
ydre  legemer  og  derfor  ikke  kan  betegnes  som  ideer,  maa  vi 
fremholde,  at  en  idé  ligesaavel  kan  repræsentere  en  erkjendelse 
af  det  egne  legeme,  og  at  Spinoza  i  forklaringen  til  den  almin- 
delige  definition  netop  lader  sjælen  gjennem  afTekterne  bekræfte 
noget  om  dens  eget  legeme.  Naar  Camerer  bemærker,  at  en- 
hver theoretisk  erkjendelse  af  legemets  krafttilvækst  eller  -aftagen 
kun  vilde  kunne  ske  i  form  af  en  sammenlignen,  hvilken  Spi- 
noza paa  sidstnævnte  sted  netop  vil  have  udelukket,  da  vil  vi 
ikke  strides  om  ordene  »theoretisk  erkjendelse  x,  men  vi  maa 
—  fortiden  at  fremholde  filosofens  egne  ord  i  expl.  ved  enden 
af  eth.  Ill  (cfr.  §  26)  —  minde  om,  at  kun  i  ringe  grad  be- 
vidste  forestillinger  ei  tør  antages  udelukkede  af  spinozismen ; 
derhos  vil  vi  henvise  til,  at  ogsaa  ialfald  en  del  af  de  imagine- 
rede  idéer,  t.  eks.,  varme  og  kulde,  er  at  sætte  lig  følelser,  helt 
forskjellige  fra  de  theoretiske  forestillinger,  og  at  dog  Spinoza 
i  anhanget  til  iste  del  af  ethiken  lærer,  at  desltge  idéer  inde- 
slutter  en  uklar  erkjendelse,  væsentlig  af  ens  eget  legeme  — 
en  lære,  der  andetsteds  ogsaa  fremholdes  af  Camerer  (Die 
Lehre  Spinozas   S.  74  ff.);  hvis  nu  følelserne  a    varme  og 

kulde  kan  udtrykke  en  art  erkjendelse,  hvorfor  da  ikke  ogsaa 
lyst-  og  idystfølclserne  samt  begjæringeme,  hvilke  jo  tilsammen 
udgjør  affekterne?  Vistnok  bestaar  der  en  forskjel  mellem  begge 
arter  følelser,  forsaavidt  de  sidste  har  en  mere  praktisk  karak- 
ter, men  de  er  dog  lige  deri,  at  de  ikke  repræsenterer  nogen 
ræsonnerende  tænkning,  hvortil  kommer,  at  begge  arter  hos 
Spinoza  forklares  ved  en  indvirkning  udenfra.  Men  dersom 
lyst-  og  ulystfølelserne  kan  repræsentere  en  art  erkjendelse, 
hvorfor  da  ikke  ogsaa  begjæringeme,  affekternes  3die  form? 
Mellem  de  3  former  synes  dog  i  erkjendelsestheoretisk  henseende 
ingen  væsentlig  forskjel  at  beståa.  Vi  mener,  at  opfattelsen 
af  lidenskaberne  som  en  art  erkjendelse  er  i  Spinozas  aand, 
saasom  han  med  Cartesius  opfatter  sjælelivet  som  tænkning  og 
fra  sin  erkjendelsestheori  maa  betragte  al  tænkning  som  er- 
kjendelse. 

28.  Ved  siden  af  de  her  nævnte  tre  betydninger,  hvori 
idé  og  tænkning  forekommer  hos  Spinoza,  kunde  endnu  næv- 
nes  en  fjerde,  hvilken  af  Pollock  l)  opstilles  som  den  anden  ved 
siden  af  betydningen  »forestilling c,  en  dobbelthed,  for  hvis 
skyld  denne  filosof  gaar  irette  med  Spinoza.  Vi  tænker  paa 
idéens  anvendelse  som  betegnelse  for  sjælen,  forsaavidt  denne 
kaldes  sit  legemes  idé.  Denne  brug  er  imidlertid  ikke  saa 
meget  en  ny  slægt  under  idéens  begreb  som  en  anvendelse  af 


')  Frid.  Pollock'' 's  Spinoza,  his  life  and  philosophy,  London  1880,  inna 
betragtes  som  et  interessant,  udførligt  (467  sider  kvart),  forsøg  paa  at 
fortolke  det  17de  aarhundredes  system  som  en  art  antecipation  af  Herbert 
Spencers  og  andre  moderne  positive  retninger  i  filosofien.  Arbeidet  har 
med  hensyn  til  Spinozas  grundbegreber  ialfald  den  fortjeneste  at  have 
eftervist,  at  den  spekulative  filosof  ikke  har  været  «dogmatiker*  i  den 
betydning,  hvori  dette  ord  almindelig  tåges;  det  kan  tillægges  betydning 
for  forstaaelsen  og  belysningen  af  flere  enkelte  punkter  inden  spinozismen, 
men  maa  som  helhed  siges  at  lægge  ikke  lidet  ind  i  det  metafysiske 
system,  hvis  spekulative  grundtanker  aldeles  ikke  kommer  til  sin  ret  under 
dette  synspunkt,  om  end  en  hidtil  formeget  overseet  side  af  systemet  der- 
ved bliver  dragen  frem.  Nogen  grundig  bevisførelse  ved  analyse  af  den 
spinoziske  tekst  ter  man  ikke  vente  af  dette  værk.  At  c-rkjendelsestheorien, 
som  forfatteren  iøvrigt  ikke  gaar  meget  ind  paa,  kommer  under  et  falsk 
synspunkt,  ligger  i  selve  grundbetragtningen. 

de  foregaaende  slægter,  et  metafysisk  udtryk  for  sjælelivets 
totalitet  som  et  afbillede  af  legemet.  At  gaa  nærmere  ind  paa 
den  i  dette  udtryk  liggende  metafysiske  tanke  ligger  udenfor 
vor  nærværende  sammenhæng  (cfr.  §  55). 

29.  Naar  jeg  i  det  foregaaende  er  gaaet  saa  vidt  nøie 
ind  paa  Spinozas  bestemmelser  af  tænkningen  og  idéen,  mener 
jeg  herved  ikke  alene  at  have  ydet  et  bidrag  til  en  nøiere  fast- 
sættelse  af  filosofens  sprogbrug  med  hensyn  til  de  for  erkjen- 
delsestheorien  grundlæggende  begreber;  men  jeg  tror  desuden 
i  forholdet  mellem  disse  forskjellige  bestemmelser  af  grundbe- 
greberne  at  finde  en  eiendommelig  spinozisk  grvndopfattelse  ud- 
talt.  De  tre  bestemmelsesmaader  er,  saavidt  jeg  forstaar,  en 
folge  af  Spinozas  metafysiske  grundbetragtning,  eller,  hvad  der 
efter  det  foran  (§  20)  udviklede  kommer  ud  paa  det  samme, 
hin  tredobbelte  bestemmelse  af  tænkningen  og  idéen  er  en 
erkjendelsestheoretisk  grund  til  flere  fremtrædende  læresætninger 
i  filosofens  metafysik.  Til  belysning  heraf  kalder  vi  os  tilbage 
i  vor  erindring  resultatet  af  vor  foranstaaende  undersøgelse. 
Tænkningen  og  idéerne  er  i  strængeste  forstand  den  helt  klare, 
aktive,  tænken  og  dens  begreber;  i  udvidet  betydning  hører 
ogsaa  forestillingens  forvirrede  opfattelse  ind  under  hine  be- 
greber og  i  videste  forstand  ogsaa  affekterne.  Efter  Spinoza 
maa  imidlertid  al  forvirring  i  tænkningen  og  dermed  enhver 
vildfarelse  ikke  opfattes  som  noget  positivt,  men  kun  som  en 
negation,  d.  e.  som  en  indskrænkning  af  den  klare  tænkning 
(cfr.  eth.  II  prop.  33  og  35);  forestillingen  (imaginatio)  har 
altsaa  samme  væsen  som  den  rationelle  og  den  intuitive  viden ; 
men  dette  væsen  er  for  forestillingens  vedkommende  indskræn- 
ket,  det  vil  her  sige:  hemmet  i  eksistensen.  Som  tænken  er 
følgelig  enhver  tænkeakt  klar  og  tydelig,  helt  konsekvent ;  kun 
viser  tænkningen  sig  ikke  altid  efter  sit  fulde  væsen.  Vi  staar 
altsaa  her  ved  det  vigtige  begreb:  endelighed,  der  af  vor 
filosof  tænkes  som  det  i  sig  selv  evige  væsens  eksistens  i 
kvantitativt  indskrænkende  forhold.  Til  et  beslægtet  ind- 
skrænkningsbegreb  synes  ajfekternes,  nærmest  de  passive  af- 
fekters, forhold  til  de  egentlige  idéer  at  vise  hen.  Den  passivi- 
tet ligeoverfor  objekternt,   hvilken  fremkalder  de  imaginerede 

ideers  forvirring,  er  endnu  større  ved  de  passive  affekter,  hvilke 
endog  bestemmes  som  en  overgang  til  mindre  fuldkommenhed 
(cfr.  t.  eks.  eth.  III  prop.  1 1  schol.),  med  andre  ord :  de  passive 
affekter  indeholder  en  endnu  større  negation  end  de  forvirrede 
ideer,  hvorfor  hine  kan  betragtes  som  en  indskrænkning  af 
disses  væsen,  paa  en  maade  som  endelige  i  anden  potens. 
Hvad  de  aktive  affekter  angaar,  da  heder  det  om  dem,  at  de 
forøger  vor  handlekraft,  og  de  betegnes  (cfr.  det  nys  citerede 
scholium)  som  vor  overgang  til  større  fuldkommenhed;  men 
det  synes,  som  om  ogsaa  disse  maa  betragtes  som  indskræn- 
kede,  nemlig  i  sammenligning  med  de  fuldkomne  idéer,  hvor- 
for de  er  udtryk;  thi  medens  disse  er  evige,  hævede  over  al 
omskiften,  repræsenterer  hine  en  forandring  i  tiden  —  maaske 
med  undtagelse  af  den  høieste  aktive  affekt,  den  af  den  3die 
erkjendelsesart  afhængige  intellektuelle  kjærlighed  til  Gud  (eth. 
V  prop.  33),  hvis  udvikling  hos  det  sædelige  menneske  rigtignok 
derved  bliver  uforklarlig  — ;  selv  de  aktive  affekter  er  altsaa, 
som"  stedte  i  en  overgang,  underkastede  indskrænkning,  hvor- 
for endog  glædesafifekterne  maa  tænkes  udelukkede  fra  Gud 
(eth.  V  prop.  1 7) ]).  Med  hensyn  til  indskrænkning  træffer  vi  altsaa 
de  forskjellige  arter  af  ideer  paa  følgende  trin  i  en  skala,  der 
er  nedadgaaende  med  hensyn  til  kraft  eller,  hvad  der  er  det 
samme,  opadgaaende  med  hensyn  til  indskrænkning:  1.  De 
rene  intellektuelle  idéer  og  den  intellektuelle  kjærlighed  til 
Gud,   2.  de  øvrige  aktive  affekter,    3.  forestillingerne  i  deres 


')  Affekternes,  specielt  de  aktive  affekters,  forhold  til  de  intellektuelle  idéer 
er  et  vanskeligt  spørgsmaal  inden  spinozismen.  Spinoza  udtaler  sig  kun 
ubestemt  om  forholdet  mellem  begge.  Der  findes  ogsaa  et  par  læresæt- 
ninger, eth.  IV  prop.  7  og  14,  der  kunde  synes  at  føre  til  snarere  at 
betragte  de  aktive  idéer  som  indskrænkninger  af  de  tilsvarende  affekter 
end  omvendt.  Efter  disse  læresætninger  kan  en  affekt  kun  betvinges  ved 
en  anden,  og  »den  sande  erkjendelse  af  det  gode  og  onde  kan  ikke,  for- 
saavidt  den  er  sand,  tæmme  nogen  affekt,  men  kun  forsaavidt  hin  be- 
tragtes som  affekt»  (prop.  14).  Imidlertid  viser  beviset  for  den  sidste  sæt- 
ning, at  den  egentlige  grund  til  en  saadan  paastand  er  den,  at  en  affekt 
—  her  tales  om  passiv  affekt  —  »ikke  har  noget  positivt,  der  kan  hæves 
ved^det  sandes4nærværelse«  ;  det  er  altsaa  ikke,  fordi  den  rene  erkjendelse 
skulde  mangle   noget   i  kraft  eller  positivitet,  men  tvertimod    fordi  den 

forvirring,  d.  e.  hukommelses-  og  den  ubestemte  erfarings  pro- 
dukter, sansninger  (cfr.  kap.  6),  4.  de  paa  de  sidstnævnte  (nr.  3) 
byggede  passive  affekter,  lidenskaberne.  Da  ethvert  følgende 
trin  repræsenterer  en  indskrænkning  af  det  forudgaaende,  gaar 
dette  over  ifhint.  Skal  der  for  ethvert  trin  gives  en  definition 
af  idéen,  vil  denne  naturlig  gives  saaledes,  at  definitionen  først 
tildeles  nr.  i  s  omfang,  dernæst  omfanget  af  nr.  1  og  2  o.  s.  v. 
i  lighed  med,  hvad  vi  i  vore  foregaaende  §§  har  fundet  hos 
Spinoza  i  de  anførte  3  bestemmelser  af  idéen  (idet  vi  dog 
foran  har  seet  nr.  2  og  nr.  4  under  ét). 

Tænkningen  er  altsaa  hos  Spinoza  en  og  samme  proces> 
knn  mere  eller  mindre  ren  i  sin  aabenbarelse,  mindre  eller  mere 
indskrænket  i  sin  eksistens.  Lægger  vi  nu  hertil,  hvad  læren 
om  de  guddommelige  attributer  og  deres  modi  lærer  os,  at 
tænkningen  i  sin  dybeste  grund  maa  opfattes  som  en  side  af 
det  guddommelige  væsen,  og  at  alle  menneskelige  sjæle  — 
»ideæ«  —  maa  tænkes  i  forhold  til  hinanden  indbyrdes  og 
dybest  som  oprundne  af  den  guddommelige  tænkning  og  til- 
hørende denne  som  dens  momenter  (cfr.  §§  98  og  101)  —  er 
det  saa  langt  fra,  at  tænkningens  begreb  falder  fra  sig  selv 
hos  Spinoza,  at  han  tvertimod  betragter  al  tænkning,  der  over- 
hovedet  findes,  som  en  eneste  uendelig  kraftvirksomhed,  der  paa 
forskjellige  pwikter  og  til  forskjellige  tider  aabenbarer  sig  paa 
forskjellige  maader  og  i  større  eller  mindre  i?idskrænkning. 

At  Spinozas  bestemmelse  af  tænkningens  grader,  af  dens 
enhed  i  indskrænkningens  forskjelligheder,  peger  hen  til  hans 
opfattelse  af  identiteten  saavelsom  af  idea  ideæ,  og  at  der  i  dette 
erkjendelsestheoriens  udgangspunkt  ligger  en  spire  til  det  drag 
af  »emanation«,  der  gaar  gjennem  spinozisrnen,  vil  vi  senere  vise. 


mangler  al  negativitet,  at  den  ikke  kan  betvinge  den  forvirrede,  negative^ 
affekt ;  den  kan  saa  at  sige  ikke  faa  tag  i  denne,  fordi  de  tilhører  to  for- 
skjellige sfærer;  da  nu  derimod  den  aktive  affekt  skal  formåa  dette,  synes 
dermed  sagt,  at  denne  indeholder  noget  negativt  i  sig.  Det  er  altsaa  saa 
langt  fra,  at  ved  disse  læresætninger  vor  ovenstaaende  udvikling  omstyrtes, 
at  den  derved  tvertimod  bestyrkes,  idet  ogsaa  her  hævdes,  at  de  aktive 
affekter  er  mere  negative  end  den  tilsvarende  erkjendelse,  d.  e.  repræsen- 
terer en  indskrænkning  af  denne. 

•:\  '  5 

Som  det  monistiske  element  overhovedet  skiller  Spinoza 
fra  Cartesius,  saaledes  synes  det  ogsaa,  som  om  vistnok  den 
forskjellige  brugjafidea  og  cogitatio,  men  ikke  den  ved  tanken 
om  indskrænkningen  hidførte  enhed  mellem  de  forskjellige  an- 
vendelser tilhører  sidstnævnte  filosof.  Imidlertid  ligger  prin- 
cipet  for  denne  spinoziske  tanke  i,  at  Cartesius  i  speciel  betyd- 
ning regner  de  rene  idéer  ind  under  tænkningen.  Indskrænk- 
ningsprincipet  florerer  hos  de  jødiske  filosofer  og  i  Cabbala. 


Kapitel  III. 

Spmozas  forhold  til  skepticismen.  Erkjendelsens 
virkelighed. 

30.  Ved  sandhed  forstaar  Spinoza  (som  Cartesius)  over- 
ensstemmelsen mellem  tænkningen  (»en  idé«)  og  dens  gjenstand 
—  cfr.  eth.  I  ax.  6:  »Den  sande  idé  maa  stemme  overens  med 
sin  gjenstand  (cum  suo  ideato)«.  I  »gjenstand«  ligger  hos  Spi- 
noza allerede  underforstaaet,  at  erkjendelsen  er  den  tænkning, 
der  af  bilder  en  udenfor  den  selv  staaende  realitet  —  den  absolute 
forudsætning  hos  Spinoza,  medens  Cartesius  først  ved  slutning 
kommer  til  denne  realitet.  Saaledes  fattet  kan  vi  derfor  be- 
tegne hint  aksiom  som  det  erkjendelsestheoretiske  grundprincip 
eller  som  erkjendelsens  definition  i  spinozismen.  At  en  virke- 
lig erkj endelse  er  mulig  har  vi  fundet  som  den  positive  bag- 
side af  CartesinJs  tvivlen  om  alt  (cfr.  §  3).  For  Spinozas 
vedkommende  er  erkjendelsens  realitet  det  visseste  af  alt,  den 
understrøm,  der  gaar  under  alle  bestemte  paastande,  livsnerven 
i  det  hele  system  —  der  forudsættes  og  ikke  engang  som  hos 
Cartesius  formelt  deduceres  ud  af  tvivlen  (cfr.  §  19  nr.  5). 
Erkjendelsens  virkelighed  er  derfor  for  vor  filosof  mere  end  et 
dogme ;  vi  finder  derfor  heller  intet  aksiom  —  saa  lidt  som 
nogen  bevisførelse  — ,  der  gaar  ud  paa  at  hævde  hin  virke- 


-  6;  - 


lighed.    Den  sande  idé  fomdsættes  i  eth.  I  ax.  6  simpelthen  som 
en  given  realitet.   Spinoza  har  vistnok  indseet,  at  ethvert  bevis 
for   erkjendelsens  virkelighed  vil  gaa  i  en  cirkel,   og  at  et 
aksiom  om  den  er  overflødigt,  idet  det  videnskabelig  begrun- 
dede  system  er  det  bedste  middel  til  at  overbevise  om  erkjen- 
delsens realitet,  medens  en  blot  paastand  herom  ingen  betyd- 
ning vil  have  i   systemets  begyndelse.    Forsaavidt  han  i  er- 
kjendelsestraktaten,  t.  eks.   pag.  13,   eiteret  i  vor  §  33,  gjør 
paastande  angaaende  realiteten  af  den  sande  idé,  har  saadanne 
udtalelser  betydning  nærmest  som  et  peg  imod  systemet,  imod 
den  realiserede  tænkning.    Han  har  simpelthen  forudsat,  at 
den,  der  med  eftertanke  vil  læse  hans  skrifter,   med  ham  er 
enig  i  at  udelukke  skepticismen  som  saadan  —  og  med  rette ; 
thi  selv  den,  der  kalder  sig  skeptiker,  vil,  forsaavidt  han  gjen- 
nemtænker  et  spinozisk  eller  hvilketsomhelst  andet  skrift,  hævde 
en  overensstemmelse  mellem  den  menneskelige  tænken  og  en 
gjenstand  for  samme  (Spinoza  har,  som  sagt,  gjort  den  tause 
forudsætning,  at  denne  gjenstand  maa  være  en  objektiv  real- 
verden).  Ligeoverfor  skeptikerne  stiller  derfor  Spinoza  sig  paa 
en  lignende  maade,  som  Aristoteles  stillede  sig  ligeoverfor  dem, 
eler  nægtede  modsigelsesprincipet.     Den  gamle  filosof  Ander 
det  umuligt  at  bevise  dette  princip,   fordi   ethvert  bevis  vilde 
forudsætte  det  og  altsaa  gaa  i  en  cirkel;  men  han  leverer  dog 
i  sin  metafysik  en  længere  udvikling  for  at  vise,   at  ingen  er 
istand  til  at  nægte  principet,  hvis  han  overhovedet  tænker,  saa 
at  man  kun  har  valget  mellem  at  tænke  med   dette  princip 
eller  at  lade  al  tænken  fare.    Spinoza,   der  ogsaa  betragter 
modsigelsesprincipet  som   den  væsentlige  grundvold  for  —  ja 
som  den  væsentlige  bestanddel  i  —  erkjendelsen,  stiller  sig 
ligeoverfor  denne  som  Aristoteles  overfor  principet.  Spinoza 
søger  ei  at  bevise  erkjendelsen,   men  [ fremstiller  skeptikerne 
som  væsener,  der  tilintetgjør  sin  egen  tænkning;  kun  affær- 
diger  det   17de  aarhundredes  metafysiker  tankeødelæggelsen 
noget  hurtigere,  end  logikens  grundlægger  i  sin  tid  fandt  at  kunne 
gjøre  dette.    Man  har  kritiseret  filosofen   for  den  korte  affær- 
digelse  af  skeptikerne;   men  dels  behøves  der  med  det  spi- 
noziske  udgangspunkt  og  med  Cartesius  som  forgjænger  ingen 

udførlig  imødegaaelse,  dels  strækker  vor  filosofs  kritik  sig  videre, 
end  det  for  en  overfladisk  betragtning  ser  ud  til.  Naar  vi 
nemlig  samler  hans  udtalelser  paa  forskjellige  punkter,  vil  det 
vise  sig,  at  han  ikke  alene  behandler  skepticismen  i  dens  al- 
mindelighed,  men  ogsaa  gaar  ind  paa  dens  hovedindvendinger 
mod  erkj endelsen  og  paa  dens  forskjellige  hovedformer.  Det 
forekommer  mig  ikke  urimeligt,  om  Spinoza  har  været  kjendt 
med  Sextits  Empiricus 's  Hypotyposes  Pyrrhoneæ,  saa  meget  mere 
som  disse  paa  vor  filosofs  tid  ved  Sorbiere  udkom  i  fransk 
oversættelse;  men  den  noget  djærve,  tildels  drillende,  form  for 
angrebet  (cfr.  t.  eks.  De  int.  em.  tr.  pag.  15)  synes  at  gjøre 
det  rimeligt,  at  Spinozas  polemik  retter  sig  mod  en  eller  flere 
af  samtidens  eller  den  nærmest  forudgaaende  tids  skeptikere, 
der  i  moderne  form  repræsenterede  den  antike  skepsis :  Michel 
de  Montaigne,  Pierre  C harr  on,  Franz  Sanchez,  de  la  Mot/ie 
le  Vayer. 

31.  Efterat  Spinoza  i  sin  erkjendelsestraktat  har  udviklet, 
at  den  sande  methode  bestaar  i  at  udlede  idéerne  fra  en  grund- 
idé,  leverer  han  mod  den  absolute  skefiticisme  et  afsnit,  som 
vi  her  neppe  kan  undgaa  at  citere  fuldstændig  (De  int.  emend. 
tr.  pag.  15).  »Hvis  herefter  maaske  en  eller  anden  skeptiker 
endnu  skulde  forblive  i  tvivl  baade  med  hensyn  til  selve  den 
første  sandhed  og  med  hensyn  til  alle,  som  vi  skal  aflede  efter 
den  førstes  rettesnor,  vil  i  sandhed  enten  en  saadan  tale  mod 
sin  overbevisning,  eller  vi  vil  komme  til  at  bekjende,  at  der 
gives  mennesker,  hvilke  er  helt  blindede  endogsaa  paa  sjælen 
fra  fødselen  af  eller  paa  grund  af  fordomme,  d.  e.  ved  en  eller 
anden  ydre  hændelse.  Thi  ikke  engang  om  sig  selv  har  saa- 
danne  mennesker  nogen  iagttagelse  (non  neque  seipsos  sen- 
tiunt) ;  hvis  de  bekræfter  noget  eller  tvivler  om  noget,  ved  de 
ikke,  at  de  tvivler  eller  bekræfter :  de  siger  nemlig,  at  de  intet 
ved,  og  selve  dette,  at  de  intet  ved,  siger  de,  at  de  er  uvi- 
dende  om,  og  heller  ikke  dette  siger  de  absolut ;  thi  de  frygter 
for  at  bekjende,  at  de  eksisterer,  saa  længe  de  intet  ved  . 
Man  ser,  at  Spinoza  her  bekjæmper  Pyrrhons  skepticisme,  der 
senere  gjenoptoges  af  Aenesidemus,  Sextus  Empiricus  o.  a.  og 
i  slutningen  af  det  16de  og  begyndelsen  af  det  17de  aarhun- 

drede  bl.  a.  var  hævdet  af  den  portugisiske  jøde  Sanchez  i 
hans  hovedværk :  Quod  nihil  scitur  —  den  konsekvente  skep- 
ticisme,  i  hvilken  de  skeptiske  sætninger  anvendes  ogsaa  paa 
sig  selv  saaledes,  at  man  tvivler  endog  om  sin  egen  tvivl.  .  . 
»saaledes,  at  de  omsider  maa  forstumme  for  ikke  maaske  at 
indrømme  noget,  der  lugter  af  sandhed«.  Enhver  tænken  og 
tale  ophører  altsaa  efter  Spinoza  ved  dette  princip  (cfr.  forr.  §) ; 
man  mindes  om  Aristoteles  s  kritik  af  herakliteeren  Kratylos: 
Kratylos  havde  ikke  dristet  sig  til  at  sige  noget  mere,  men 
kun  bevæget  fingeren.  » Endelig  bør  man  ikke  (d.  e.  aller- 
mindst)  tale  med  disse  mennesker  om  videnskaber :  thi  med 
hensyn  til,  hvad  der  kræves  af  livet  og  omgangen  med  andre 
mennesker,  har  nødvendigheden  tvunget  dem  til  at  forudsætte, 
at  de  er  til,  til  at  søge  sin  nytte  og  ved  ed  bekræfte  og  be- 
nægte  mange  ting«.  Spinoza  viser  her  det  urimelige  i,  at 
skeptikerne  i  det  praktiske  liv  kan  gjøre  faste  paastande  gjæl- 
dende,  endog  under  ed,  —  at  de  kun  i  videnskaben  slaar  sin 
tænkning  ihjel.  Vor  filosof  har  dog  ikke  ment,  at  dette  ræ- 
sonnement  kan  have  nogen  betydning  for  andre  end  ikke-skep- 
tikerne;  thi  for  skeptikerne  selv,  der  ikke  fastholder  modsigel- 
sesprincipet,  har  jo  en  eftervisning  af  en  modsigelse  og  dermed 
ethvert  bevis  ingen  betydning ;  dette  ligger  ogsaa  udtrykt  i 
de  følgende  ord.  »Thi  hvis  noget  bevises  dem,  ved  de  ikke, 
om  bevisførelsen  holder  stik  eller  ikke.  Naar  de  siger  »nei«, 
indrømmer  eller  bekjæmper,  ved  de  ikke,  at  de  siger  »nei«, 
indrømmer  eller  bekjæmper,  og  derfor  bør  de  betragtes  som 
selvbevægende  maskiner,  der  fuldkommen  mangler  sjæl«.  Vi 
mærker  os  de  sidste  sætninger:  det  er  ikke  tænkning,  heller 
ikke  besiddelsen  af  rigtige  tanker  om  forskjellige  gjenstande, 
der  hovedsagelig  mangler  skeptikerne;  men  hvad  der  især 
mangler  dem,  er  visheden,  d.  e.  den  selvhævdelse  af  tænknin- 
gen,  hvorved  den  fastholder  sig  selv  efter  sin  indre  betydning 
og  forhindrer  sin  egen  selvtilintetgjørelse  som  tænkning ;  da 
nu  sjælcn  efter  sit  væsen  er  selvbevidst,  saaledes  at  den  har 
evnen  til  at  finde  og  fastholde  sig  selv  som  tænkning  og  der- 
med til  at  finde  og  fastholde  en  overensstemmelse  mellem  en 
tænkeakt  og  en  gjenstand  for  samme  akt,  d.  e.  til  at  naa  og 

fastholde  en  virkelig  erkjendclse,  kan  Spinoza  i  de  nys  cite- 
rede  sætninger  ikke  ganske  uden  grund  sammenligne  skepti- 
kerne med  »automata,  quæ  mente  omnino  carent«.  —  At  paa 
den  anden  side  vor  filosofs  forhold  til  skepticismen  ikke  er  et 
blot  og  bart  negativt,  men  at  tvivlen  for  ham  er  en  drivkraft 
ved  den  forberedende  tænkning  og  derved  et  ophævet  ferment 
i  selve  systemet  —  om  den  end  ikke  som  hos  skeptikerne 
træder  istedetfor  systemet  — ,  har  vi  allerede  før  gjort  opmærk- 
som  paa  (cfr.  §  19  nr.  5).  Men  tvivlen  rindes  hos  ham  kun 
saa  længe,  som  en  idé  er  uklar  og  utydelig,  og  ingen  tvivl 
er  mulig,  naar  man  fra  en  sand  idé  logisk  deducerer  andre  (De 
inf.  em.  tr.  pag.  26  f),  —  d.  e.  tvivlen  er  for  systemet  kun 
den  baggrund,  der  ikke  kommer  tilorde  i  bevisførelsen  som 
saadan. 

32.  Den  antike  skepticismes  » tropers,  d.  e.  grunde  for,  at 
man  bør  afholde  sig  fra  bestemte  paastande,  blev  ved  nogle 
af  skolens  senere  repræsentanter  med  rette  reducerede  til  to : 
1.  Intet  udsagn  er  sikkert  ved  sig  selv;  2.  ei  heller  kan 
noget  udsagn  have  sin  sikkerhed  ved  noget  andet,  det  sidste 
ikke,  saasom  bevisførelsen  enten  vilde  gaa  i  en  cirkel,  idet  de 
to  paastande  gjensidig  vilde  støtte  sig  til  hinanden,  eller  vise 
ud  i  en  endeløs  regres,  to  lige  store  feil  mod  logikens  regler. 
Den  første  af  de  to  nysnævnte  troper  støttedes  af  de  gamle 
skeptikere  væsentlig  til  det  faktum,  at  der  hos  de  forskjellige 
folkeslag,  ja  i  videnskaberne  er  forskjellige  opfattelser  af  et  og 
det  samme.  Spinoza  tror  ikke,  disse  videnskabelige  stridig- 
heder har  meget  at  sige,  »efterdi  der  har  været  mange,  hvilke 
var  grebne  af  en  saa  stor  iver  efter  at  modsige,  at  de  endog 
har  spottet  de  geometriske  beviser «.  »Sextus  Empiricus  og 
de  andre  skeptikere,  som  Du  citerer,  siger,  det  er  urigtigt,  at 
det  hele  er  større  end  sin  del,  og  ligeledes  dømmer  de  om  de 
andre  aksiomer ;«  saaledes  skriver  vor  filosof  til  H.  Boxel  i 
brev  56  (før  60).  Man  ser  af  de  her  citerede  ord,  at  Spinoza 
mener  —  som  det  forekommer  os,  ikke  uden  en  brøkdel  af 
sandhed  — ,  at  en  god  del  af  de  videnskabelige  stridigheder 
har  sin  grund  i  en  mangel  ved  de  stridendes  vilje,  i  at  disse 
sidstnævnte  beherskes  af  en  lidenskab:    modsigelseslysten  — 

hvormed  maaske  delvis  hænger  sammen  den  overlegne  tone, 
som  han  i  det  i  vor  forr.  §  citerede  afsnit  anslaar  ligeoverfor 
skeptikerne.  Ogsaa  mislykket  brug  af  ordene  i  sproget  tør 
efter  Spinoza  have  sin  skyld  i  stridighederne  (cfr.  §  44).  Som 
hos  Cartesius  saaledes  er  det  ogsaa  hos  vor  filosof  en  stadig 
forudsætning,  at  der  gives  selvindlysende  sandheder,  og  han 
gjør  disse  gjældende  dels  i  form  af  realdefinitioner,  dels  i  form 
af  aksiomer;  men  som  selvindlysende  er  disse  sandheder  ikke, 
som  skeptikerne  mener  om  saadanne  første  udgangspunkter, 
løsrevne  fra  enhver  sammenhæng  med  andre;  megetmere  har 
de  andre  til  sine  leiiighedsgrunde,  medens  de  selv  er  princi- 
pielle  grunde  for  alle  andre;  leilighedsgrundene  forsvinder,  naar 
principerne  er  fundne,  hvorefter  andre  sandheder  deduceres  af 
disse;  de  oprindelige  og  de  afledede  sandheder  udgjør  et 
system,  d.  e.  en  tankekompleks,  hvori  ethvert  led  støtter  sig  til 
alle  andre.  De  ubevisbare  udgangspunkter  omdanner  sig  alt- 
saa  for  Spinoza  til  led  i  en  eir  kei  —  den  anden  tropes  første 
alternativ. 

33.  Den  anden  hovedtropes  andet  alternativ,  hentet 
fra  regressus  in  infinitutn,  imødegaar  vor  filosof  leilighedsvis 
paa  flere  punkter,  især  i'erkjendelsestraktaten  (pag.  10  f.,  14 
f.  o.  a.  s.).  Saaledes  tænker  han  sig  allerede  i  dennes  begyn- 
delse  (pag.  10  f.)  den  indvending  gjort  mod  hans  fremstilling 
af  den  rette  methode  for  at  finde  sandheden,  at  man  for  at 
hilde  den  rette  behøver  en  anden  methode,  for  at  finde  denne 
anden  nok  en  tredie  etc.  in  infinitum,  og  at  saaledes  enhver 
erkj endelse  af  methoden  er  umulig.  Dette  er  efter  Spinoza 
en  urigtig  slutning ;  megetmere  gaar  forstanden  frem  paa  samme 
maade,  som  menneskene  i  sin  tid  anvendte  for  at  komme  til 
at  udføre  vanskelige  arbeider ;  uagtet  man  kunde  mene,  at  for- 
færdigelsen  af  et  værktøi  vilde  forudsætte  et  andet  færdiggjort, 
dette  igjen  et  tredie  o.  s.  v.  i  det  endeløse,  har  dog  menne- 
skene først  benyttet  sit  » medfødte  værktøi «  (innata  instrumenta) 
til  dermed,  om  end  med  vanskelighed,  at  udføre  visse  lette 
arbeider;  derfra  er  de  gaaet  over  til  med  større  lethed  at  ud- 
føre vanskeligere  arbeider  og  værktøi,  fra  disse  videre  til  stedse 
fuldkomnere  værker  og  redskaber,  indtil  de  tilslut  er  naaet  til 

med  liden  anstrengelse  at  kunne  udføre  mange  vanskelige  ar-, 
beider;  »saaledes  skaffer  sig  ogsaa  forstanden  ved  sin  med- 
fødte kraft1)  forstandsmæssigt  værktøi,  hvorved  den  erhverver 
andre  kræfter  til  andre  forstandsmæssige  arbeider;  af  disse  ar- 
beider forskaffer  den  sig  andet  værktøi  eller  magt  til  at  under- 
søge  videre,  og  saaledes  gaar  den  trinvis  frem,  indtil  den  naar 
visdommens  høidepunkt  (De  int.  em.  tr.  pag.  n).  »Der  maa 
fremfor  alt  eksistere  en  sand  idé  som  et  medfødt  redskab«, 
heder  det  i  samme  skrift  (pag.  13).  Ved  en  appel  til  den  umid- 
delbare tænknings  griben  af  sit  objekt  kommer  altsaa  Spinoza 
ud  over  den  endeløse  række  af  betingelser  for  erkjen deisen 
eller  i  den  nævnte  sammenhæng:  for  methoden.  Om  dette 
>>instrumentum«  cfr.  iøvr.  §  52.  Det  kan  synes,  som  om  dette 
svar  paa  endeløshedstropen  er  en  overhugning  af  knuden,  idet 
det  simpelthen  paastaaes,  at  en  begyndelse  er  mulig;  sagen 
forholder  sig  dog  saaledes:  medens  skeptikerne  fører  erkj en- 
delsen ud  i  den  endeløse  række,  henviser  vor  filosof  simpelthen 
til  det  faktum,  at  enhver  tænken  som  udgangspunkt  for  sin 
udvikling  forudsætter  en  enhed  af  subjekt  og  objekt,  at  altsaa 
ogsaa  den  skeptiske  tænken  forudsætter  en  saadan.  Man  kunde 
ogsaa  gjøre  den  bemærkning,  som  i  vor  tid  Søren  Kierkegaard 
med  tilslutning  til  de  gamle  skeptikere  gjør  mod  det  speku- 
lative standpunkt,  specielt  Hegels:  den  endeløse  regres  i  bevis- 
førelsen  kan  kun  undgaaes  ved,  at  viljen  stanser  tilbagegangen 
og  i  interesse  af  en  positiv  erkjendelse  fastholder  tænkningen 


)  En  note  under  teksten  forklarer  «medfødt  kraft»  som  »det,  der  foraarsages 
i  os  af  ydre  aarsager».  Saaledes  originaludgaven  (Opera  posthuma  1677, 
pag.  366)  og  den  nyeste  udgave  (ved  Vloten  og  Land  1882,  I  pag.  11); 
derimod  sætter  Paulus  i  sin  udgave  (Opera  1803  II  pag.  424)  et  »ikke*  i 
parenthes  foran  »foraarsages«  (non  causatur),  og  Atierbac/i  sætter  i  sin 
oversættelse  (2te  Ausg.  S.  534)  uden  videre  et  »nicht«  til  »verursacht«. 
Der  forekommer  mig  ikke  at  være  nogen  nødvendighed  for  at  forandre 
originalteksten  ;  meningen  er  vel  den,  at  sjælen  begynder  sit  intellektuelle 
arbeide  med  det  lavmaal  af  kraft,  som  den  besidder  paa  det  laveste  tænk- 
nings- eller  erkjendelsestrin :  forestillingen;  men  denne  er  jo  hos  Spinoza 
netop  for  en  væsentlig  del  foranlediget  ved  ydre  indvirkninger.  Ved  disse 
udløses  allerførst  en  del  af  tænkningskraften,  hvilken  del  derfor  kan  be- 
tegnes som  «medfødt  kraft». 


paa  et  bestemt  punkt.  Hertil  vil  vi  svare:  Man  kan  gjerne 
med  Kierkegaard  betegne  regressens  afslutning  som  et  udslag 
af  en  vilje  eller  sammenligne  den  med  den  religiøse  tros  gri- 
ben  af  sandheden;  kun  maa  man  da  erindre,  at  denne  iviljf* 
ikke  er  en  udenfor  tænkeakten  staaende,  men  en  side  af  tænk- 
ningens  eget  væsen,  hvorfor  en  saadan  vilje  til  positivt  at  er- 
kjende  noget  tydelig  fremtræder  gjennem  al  tænken,  ogsaa 
gjennem  den  skeptiske  hævden  af  den  endeløse  regres,  og  at 
hin  tro,  hvorpaa  al  erkjendelse  hviler,  først  og  fremst  er  tænk- 
ningens  tro  paa  sig  selv,  altsaa  et  led  i  selve  dens  væsen : 
selvhævdelses-  eller  bevidsthedsmomentet.  Spinozas  svar  paa 
den  anden  skeptiske  trope  er  saaledes  efter  sin  tanke  en  pegen 
paa  en  absolut  sikker  realitet:  det  er  en  ved  et  eksempel  fra 
det  praktiske  liv  anskueliggjort  henvisning  til  tænkningens  eget 
faktum  —  en  antecipation  af  det  svar,  der  ligger  i  hele  hans 
system.  Dette  i  systemets  faktiske  tilvær  liggende  svar  paa 
indvendingen  hentet  fra  endeløsheden  minder  om  det  svar, 
som  Diogenes  i  sin  tid  skal  have  givet  eleaten,  da  denne  be- 
kjæmpede  bevægelsens  mulighed,  paaberaabende  sig  hensynet 
til  den  endeløse  række  af  rumdele,  hvilke  maatte  gaa  som  be- 
tingelser forud  for  enhver  bestemt  bevægelse :  Diogenes  gik, 
og  Spinoza  leverede  et  erkjendelsessystem.  Behandlingen  af 
den  endeløse  regres,  2den  tropes  2det  alternativ,  er  saaledes 
ført  tilbage  til  iste  trope,  hvis  umiddelbart  sikre  udgangspunkter 
er  omdannede  til  led  i  systemet  (§  32).  Vi  kommer  her  som 
foran  (§  32)  til  en  hævdelse  af  den  i  2den  tropes  iste  alterna- 
tiv angrebne  cirkel.  Spinozas  symbol  er  med  rette  fisken,  der 
bider  sig  selv  i  halen.  Men  den  i  ethvert  spekulativt  system, 
ogsaa  i  Spinozas,  hvilende  cirkel  er  fuldkommen  forskjellig  fra 
den  falske  (circulus  vitiosus) ;  medens  denne  viser  to  enkel- 
tanker  gjensidig  støttede  til  hinanden  og  derved  begge  svæ- 
vende  i  luften,  er  hin  et  udtryk  for  tænkningens  afslutning  i 
sig  selv.  Om  den  systematiske  cirkel  —  den  methodiske 
form  for  metafysikens  sv  xai  nav  —  gjælder,  hvad  Aristoteles 
gjør  gjældende  angaaende  modsigelsesprincipet  :  man  maa  enten 
tænke  med  denne  cirkel  eller  lade  være  at  tænke.  Ogsaa 
skeptikerne  vil,  idet  de  angriber  erkjendelsen,  komme  til  at 

bevæge  sig  i  cirkelen;  men  da  denne  konsekvens  kun  i  ind- 
skrænket  form  findes  i  deres  tænken,  vil  de  for  det  meste 
falde  ind  under  den  slette  cirkel,  hvor  man  kun  gjentager  sig 
selv.  Dette  tør  være  spinozismens  grundopfattelse  af  den  ab- 
soiute  skepsis. 

Iøvrigt  er  det  ikke  vor  filosofs  mening  at  benægte  en  vis 
tilbøielighed  hos  tænkningen  til  at  bevæge  sig  i  den  slette 
endeløse  vegres  saavelsom  i  en  endeløs  progres ;  men  han  be- 
tragter  denne  dens  tilbøielighed  som  en  underordnet  eiendomme- 
lighed  ved  den,  hvilken  ikke  ophæver  tænkningens  karakter 
af  absolut  —  dens  umiddelbare  enhed  med  gjenstanden;  kun 
under  forudsætning  af  en  virkelig  erkjendelse  kan  tænkningens 
fremad-  eller  tilbageskriden  (begge  dele  betegner  en  fuldkom- 
mengjørelse)  rinde  sted;  men  den  absolute  tænken  afTøder  da 
ogsaa  den  relative.  Denne  tanke  ligger  for  methodens  ved- 
kommende udtrykt  i  det  nys  behandlede  afsnit.  Spinoza  hæv- 
der  i  sin  metafysik  en  endeløs  vegres  i  forklaringen  af  de  ende- 
lige modi  (eth.  I  prop.  28),  medens  han  betragter  erkjendelsen 
af  Gud  og  de  evige  modi  som  en  evig  og  absolut,  og  i  sin 
evkjendelsestlieovi  en  endeløs  progres  i  selv  erkjendelsen,  idet 
enhver  idé  kan  gjøres  til  objekt  for  en  anden  dermed  identisk 
i  det  endeløse,  og  erkjendelsen  derved  stedse  fuldkommengjøres 
(cfr.  De  int.  em.  tr.  pag.  11,  det  nys  behandlede  afsnit,  samt 
12,  eth.  II  prop.  21  schol.  slutn.  o.  a.  st.),  dog  saaledes,  at 
denne  fremadskriden  er  underordnet  den  evige,  hos  sig  selv 
forblivende  selvbevidsthed  (cfr.  herom  næste  kap.  og  for  det 
første  punkt  kapitlet  om  modi). 

34.  Ikke  alene  den  absolute,  pyrrhoniske,  skepticisme  med 
dens  troper  bekjæmpes  af  Spinoza,  men  ogsaa  den  relative, 
der  nægter  enhver  absolut  vished,  men  derimod  til  forskjel  fra 
hin  strengere  retning  hævder  sandsynlighed  som  videnskabens 
maal,  en  videnskabelig  retning,  der  i  oldtiden  havde  sine  ho- 
vedrepræsentanter  i  den  anden  og  tre  die  akademiske  skole. 
Denne  sandsynlighedstheori  drøftes  i  det  førnævnte  brev  til 
H.  Boxel  (ep.  56,  før  60),  foranlediget  ved,  at  denne  i  et  for- 
udgaaende  brev  har  udtalt,  at  man  kun  i  mathematiken  kan 
forlange  sikre  beviser,  men  baade  i  livet  og  i  de  andre  viden- 


-  75  — 


skaber  nodes  til  at  nøie  sig  med  formodninger  og  sandsynlig- 
heder,  hvad  man  kan  slutte  af  de  mange  videnskabelige  stri- 
digheder, der  som  sin  frugt  har  affødt  skepticismen  (ep.  55, 
før  59).  I  sin  svarskrivelse  udtaler  Spinoza,  at  man  vel  i  det 
daglige  liv  nødes  til  at  nøie  sig  med  formodninger,  men  i 
videnskabelige  undersøgelser  maa  følge  sandheden.  Et  men- 
neske vilde  dø  af  hunger  og  tørst,  hvis  det  skulde  vente  med 
at  spise  og  drikke,  til  det  havde  faaet  et  videnskabeligt  bevis 
for,  at  maden  og  drikken  vilde  være  det  til  gavn.  Men  i 
videnskaben  maa  man  vogte  sig  for  at  antage  noget  blot  sand- 
synligt  som  sandt;  »naar  vi  nemlig  har  tilstedt  en  falsk  sæt- 
ning, følger  en  uendelighed  af  andre  deraf«  (pag.  202).  Derpaa 
udtaler  han  sig  om  de  videnskabelige  stridigheder  og  om  skep- 
ticismen i  ord,  som  vi  har  fundet  det  hensigtsmæssigere  at 
citere  og  drøfte  i  en  anden  sammenhæng  (§  32),  men  indrøm- 
mer  tilslut,  at  man  i  mangel  af  virkelige  beviser  maa  nøie  sig 
med  sandsynligheder,  der  da  maa  have  den  natur,  at  de  ei 
tillader  nogen  modsigelse,  d.  e.  ei  er  ledsagede  af  nogen  posi- 
tiv modinstans.  Af  disse  Spinozas  udtalelser  om  de  viden- 
skabelige sætninger  fremgaar  det,  at  han  betragter  videnska- 
ben som  et  system,  hvori  med  absolut  sikre  sætninger  som 
udgangspunkt  den  ene  sandhed  deduceres  af  den  anden ;  det 
er  den  mathematiske  methode,  der  i  hans  øine  er  den  egentlig 
videnskabelige,  —  for  saa  vidt  stemmer  Spinoza  med  Kaut, 
der  ogsaa  lærer,  at  der  i  de  forskjellige  videnskaber  er  saa 
meget  af  videnskab,  som  der  findes  mathematik  i  dem.  Med 
denne  opfattelse  af  videnskabens  væsen  maa  man  selvfølgelig 
paa  ethvert  punkt  forlange  vished  og  afvise  den  blotte  sand- 
synlighed;  thi  ved  en  udgang  fra  et  feilagtigt  udgangspunkt 
vil  hele  det  deduktive  system  falde  sammen.  —  Men  ogsaa  sand- 
synligheden  —  saavel  som  det  absolut-skeptiske  tvivlsprincip 
(§§i  3 1  —  33)  —  tilkjender  vor  filosof  en  underordnet  betyd- 
ning inden  sit  system :  Han  indrømmer,  at  man  i  mangel  af 
virkelige  beviser  maa  hjælpe  sig  med  sandsynligheder ;  her 
tænker  han  rimeligvis  —  som  ogsaa  hans  tale  om  frihed  for 
modsigelse  og  det  hosføiede  eksempel,  at  Peter  lever,  synes  at 
vise  —  paa  saadanne  vidensf elter,  hvor  den  demonstrative 

bevisf øvelse  er  uavvendelig,  som  t.  eks.  historien;  her  maa 
man,  ikke  paa  et  enkelt  punkt,  men  overalt,  nøie  sig  med  den 
sandsynlige  sandhed.  Formodentlig  regner  Spinoza  disse  vi 
densomraader  ktmj  uegentlig  til  videnskabernej;  historien  spiller 
en  underordnet  rolle  i  systemet  og  nævnes  ei  blandt  de  viden- 
skaber,  der  opregnes  som  nødvendige  for  det  høieste  gode 
(cfr.  foran  §  18).  [Under  et  andet  synspunkt  tilkommer  der 
vistnok  historien  en  høiere  berettigelse  (cfr.  §  53).]  Men  selv 
sandsynlighedens  vidensfelter  er  logiken  underkastede,  forsaa- 
vidt  der  i  dem  ikke  tør  tillades  noget,  som  strider  mod  det 
logiske  grundprincip :  modsigelsesprincipet,  hvorved  med  det 
samme  er  antydet,  at  al  sandsynlighed  i  sidste  grund  hviler 
paa  et  absolut  princip.  Paa  det  praktiske  livs  områa  de  maa 
efter  vor  filosof  sandsynligheden  herske;  thi  her  handles  der 
om  de  endelige  modi  og  deres  varighed,  der  er  gjenstand  fol- 
den laveste  erkjendelsesform  (cfr.  vort  kap.  6  om  forestillingen). 
—  Man  maa  ikke  mene,  at  Spinozas  indrømmelse  af  sandsyn- 
lighedens betydning  for  det  daglige  liv  og  for  de  ikke-demon- 
strative,  uegentlige,  videnskaber  samtidig  med,  at  han  fornæg- 
ter  dens  berettigelse  inden  de  egentlige  videnskaber,  staar  i 
strid  med  hans  kritik  over  skeptikerne  i  erkjendelsestraktaten 
(cfr.  foran  g  31).  Han  finder  i  det  i  §  31  citerede  afsnit  en 
modsigelse  i,  at  skeptikerne  nægter  al  sandhed  og  dog  følger 
den  i  livet,  ja  bekræfter  den  med  ed.  Sagen  forholder  sig 
saaledes:  Den,  der  nægter  al  sikker  erkjendelse,  bringes  i 
modsigelse  med  sig  selv  ved  at  indrømme  en  erkjendelse  for 
det  daglige  livs  vedkommende  og  det  endog  for  det  tilfælde, 
at  han  for  dette  kun  vil  hævde  en  sandsynlighedsvidcn ;  thi 
kun  ved  at  antage  et  absolut  sikkert  udgangspunkt  og  et  ab- 
solut sikkert  slutningsprincip  kan  noget  fremstilles  ~som  den 
absolute  sandhed  nærmere  end  meget  andet,  d.  e.  som  sand- 
synligt ;  at  hævde  en  sandsynlighed  og  samtidig  nægte  enhver 
absolut  viden  er  altsaa  en  modsigelse  —  en  modsigelse,  hvori 
de  gamle  akademikere  gjorde  sig  skyldige.  Den  derimod,  der 
som  Spinoza  skjænker  videnskaben  en  absolut  viden,  vil  uden 
modsigelse  kunne  opstille  |  en  ,  sandsynlighedserkjendelse  for 
andre  vidensfelter  og  især  for  det  praktiske   liv ;  ja,  dette  er 

for  Spinoza  en  følge  af  erkjendelsespnncipet  om  overensstem- 
melse mellem  tænkningen  og  dens  gjenstand:  da  det  daglige 
praktiske  liv  —  >mad,  drikke*,  overhovedet  endeligheden  — 
for  ham  kun  er  en  indskrænket  aabenbarelse  af  det  evige  liv, 
kan  den  erkjendelse,  der  har  hint  liv  til  gjenstand,  eiheller 
gjøre  krav  paa  den  fuldkommenhed  —  d.  e.  her :  sikkerhed 
— ,  der  tilkommer  videnskaben  som  erkjendelsen  af  »de  evige 
sandheder* ;  dennes  absolute  vished  fordunkles  inden  den  ende- 
lige viden  til  sandsynlighed. 

35.  Det  hører  ikke  til  de  mindst  interessante  sider  ved 
den  spinoziske  filosofi,  at  den,  hvorpaa  vi  allerede  i  det  fore- 
gaaende  har  seet  enkelte  eksempler,  i  mange  væsentlige  punk- 
ter forudgriber  vor  tids  tanker,  idet  den  dels  positivt  hævder 
moderne  systemers  tankegang,  dels  polemiserer  mod  proble- 
matiske sider  ved  disse.  Det  sidste  Ander  bl.  a.  sted  ved  den 
tredie,  afsvækkede,  form  af  skepticismen,  som  vi  finder  be- 
kjæmpet  af  Spinoza,  vi  mener  den  kritiske,  der  i  vor  tid  re- 
præsenteres  af  Kant.  Det  eiendommelige  ved  denne  filosofs 
fornægtelse  af  enhver  erkjendelse  af  tingenes  eget  væsen  er 
jo  den  omstændighed,,  at  han  ikke  destomindre  hævder  en 
lovbunden  natur  og  en  nødvendig  og  almindelig  erkjendelse, 
om  ikke  af  »Ding  an  sich«,  saa  dog  af  »Erscheinungen«,  og 
at  han  viser  os  de  transscendentale  betingelser  for  denne  er- 
kjendelse. Ved  saaledes  at  begrænse  vor  viden  til  erfarings- 
verdenens love  og  erfaringens  betingelser  staar  den  kantiske 
kriticisme  høit  hævet  over  den  akademiske  skepsis,  der  sam- 
menblandede det  transscendente  og  det  empiriske  og  paa  intet 
omraade  naaede  en  sikker,  lovmæssig,  erkjendelse,  men  nær- 
mest optraadte  som  en  holdningsløs  eklekticisme  af  alt  »sand- 
synligt«.  En  kritik  af  den  kritiske  retning,  der  trods  sine 
fortrin  for  oldtidens  skepticisme,  dog  ogsaa  paa  grund  af  sin 
begrænsning  af  viden  til  vor  forestillingsverden,  som  ikke  skal 
falde  sammen  med  de  virkelige  tings  verden,  maa  betegnes 
som  en,  om  end  sundere,  form  af  skepticismen,  træffer  vi  i  et 
høist  originalt  afsnit  afSpinozas  erkjendelsestraktat  (pag.  20  f.). 
»En  vil  maaske  mene,  at  en  indbildning  begrænses  af  en  anden 
indbildning  og  ikke  af  en  erkjendelsesakt  (intellectio) ;  d.  e. 


_  78  - 


efterat  jeg  har  indbildt  mig  noget  og  med  en  vis  frihed  har  villet 
godkjende,  at  dette  eksisterer  saaledes  i  tingenes  natur,  har  dette 
den  virkning,  at  vi  senere  ikke  kan  tænke  det  paa  nogen  anden 
maade«.  Længere  nede  heder  det :  »Thi  efterat  den  (d.  e.  sjælen) 
har  indbildt  sig  noget  og  ydet  sit  bifald  dertil,  kan  den  ikke  tænke 
eller  indbilde  sig  det  paa  nogen  anden  maade,  og  den  tvinges 
endog  ved  denne  indbildning  til  ogsaa  at  tænke  andre  ting  l) 
paa  en  saadan  maade,  at  de  ikke  kommer  i  strid  med  den 
første  indbildning «.  Spinoza  behandler  altsaa  her  en  opfat- 
telse  —  der  maaske  fandt  sit  udtryk  hos  en  eller  anden  af  da- 
tidens forfattere,  uden  at  vi  formaar  at  angive  hvilken  — ,  som 
tillægger  en  af  tingenes  væsen  uafhængig  fantasi  den  grund- 
læggende  betydning  for  erkjendelsen,  sætter  de  engang  til. 
blevne  positioner  i  en  nødvendig  indbyrdes  sammenhæng  og 
lader  tænkningen  senere  være  bunden  af  fantasi-forestillingerne 
og  deres  indre  forhold ;  man  tænke  paa  bevidsthedens  transscen- 
dentale  apperception  —  den  høieste  synthetiske  enhed  —  hos 
Kant,  den  sidste  grund  til  kategorierne,  hvilke  konstituerer 
vor  erfarings  og  vor  erfaringsverdens  enhed  og  nødvendighed. 
At  hævde  fantasiprodukter,  der  mangler  enhver  tilsvarende 
virkelighed,  —  helt  imod  det  spinoziske  erkjendelsesprincip  — 
mener  Spinoza,  peger  hen  paa  en  antagelse  af  [sjælens  frihed, 
d.  e.  af  en  sjælens  helt  vilkaarlige  sætten  af  bestemmelser. 
Er  nu  frihed  i  betydning  af  vilkaarlighed  allerede  i  og  for  sig 
en  urimelig  tanke  i  vor  filosofs  øine,  saa  bliver  den  for  ham 
dobbelt  urimelig  ved  den  tilføielse,  at  sjælen  senere  føler  sig 
bunden  ved  sin  tidligere  vilkaarlige  sætten.  »De  siger  nemlig 
dette,  at  sjælen  kan  sanse  (sentire)  og  paa  mange  maader  op- 
fatte  (percipere),  (dog)  ikke  sig  selv  eller  de  ting,  der  eksi- 
sterer, men  blot  det,  der  hverken  er  i  sig  selv  eller  noget- 
(andet-)  steds;  det  er,  at  sjælen  alene  ved  sin  egen  kraft  kan 
skabe  sansninger  eller  idéer,  hvilke  ikke  repræsenterer  ting, 
saaledes  at  de  tildels  betragter  den  som  en  Gud.«  Denne 
kritik  er  høist  mærkelig;  thi  netop  denne  konsekvens  blev  jo 
i  vort  aarhundrede  virkelig  uddragen  af  den  kantiske  theori; 


*)  Efier  v.  Vlotcn  og  Lands  konjektur  med  indskudt  alia  fcran  tali. 

selvbevidstheden  blev  af  FicJiie  med  udgang  fra  Kant  hævdet 
som  det  egentlige  »Ding  an  sich« ;  jeget  blev  den  egentlig 
skabende  guddom,  hvis  produkt,  verden,  staar  iført  jegets  enheds- 
former,  og  hvis  virksomhed,  der  falder  sammen  med  jegets 
eksistens,  mest  adækvat  afdækkes  i  filosofien  som  videnskabs- 
lære.  Ved  at  systemernes  konsekvenser  udledes,  kommer  de 
ind  under  dommen  ;  dette  den  indre  dialektiks  princip  anvender 
Spinoza  paa  den  heromhandlede  theori  paa  en  maade,  som 
filosofiens  historie  senere  har  vedkjendt  sig  som  sin  egen. 
Dette  konsekvensens  princip  fremhæver  vor  filosof  ved  slut- 
ningen af  det  her  omhandlede  afsnit  som  et  sikkert  middel  til 
at  afgjøre,  om  en  lære  er  sand  eller  falsk;  ja,  han  betragter 
endog  denne  erkjendelse  som  den  sandhed,  læserne  kan  be- 
holde som  resultat  af  sysselsættelsen  med  denne  i  hans  øine 
» absurde  «  theori  >). 

Ogsaa  om  den  kritiske  form  af  skepticismen  gjælder  det, 
hvad  vi  foran  har  gjort  gjældende  for  de  to  andre  formers 
vedkommende,  at  den  er  optagen  i  spinozismen  som  et  under- 
ordnet moment.  Thi  ogsaa  vor  filosof  kjender  en  forestillings- 
verden —  den  imaginatio  tilhørende  — ,  der  kun  ufuldkomment 
kan  siges  at  være  produkt  af  sjælens  væsen,  og  hvis  reelle 
korrelat,  samtlige  endelige  modi  eller  natura  naturata,  kun 
meget  indskrænket  aabenbarer  naturens  væsen ;  han  kjender 


*)  Fortjenesten  af  at  have  forklaret  det  nys  behandlede  dunkle  afsnit  af  er- 
kjendelsestraktaten  og  anvendt  det  paa  den  kantiske"  filosofi  —  iøvrigt 
uden  den  af  os  ovenfor  leverede  historiske  gjennemførelse  af  theorien  — 
synes  at  tilkomme  den  franske  filosof  Paul  Lesbazeilles  i  hans  arbeide  De 
logica  Spinozæ,  Parisiis  1883,  pag.  65  ff.  Denne  afhandling  (104  pagina 
oktav)  har  fortjenesten  af  at  levere  en  klar  fremstilling  af  hovedbestem- 
melserne  inden  den  spinoziske  erkjendelsestheori  med  rigtig  opfattelse  af 
dennes  spekulative  grundkarakter,  om  end  den  metafysiske  side  ved  the- 
orien  turde  være  for  stærkt  fremhævet  paa  bekostning  af  den  erkjendelses- 
theoretiske.  Derimod  forekommer  det  mig,  at  arbeidet  mangler  en  grun- 
digere indgaaen  paa  filosofens  tekst,  at  det  i  for  ringe  grad  omskriver 
Spinozas  sprog  til  det  19de  aarhundredes,  at  det  ikke  tilstrækkelig  ved  at 
vurdere  de  empiriske  elementer  inden  systemet,  at  det  helt  mangler  afsnit 
om  flere  begreber,  der  ikke  tør  mangle  i  en  logik,  og  at  afhandlingen 
overhovedet  indeholder  lidet  nyt, 

en  fænomcnal  tankeverden  og  realverde?i ;  men  disse  repræ- 
senterer  ikke  som  hos  Kant  indholdet  af  al  vor  erkjendelse; 
eiheller  svæver  de  over  et  utilgjængeligt  »Ding  an  sich«;  men 
de  er  indskrænkede  aabenbarelser  af,  underordnede  og  i  vor 
opfatning  forklarede  ved,  tingenes  evige  verden,  der  indbefatter 
tingenes  væsen  og  vor  fornuftige  erkjendelse  af  dette. 

Spørger  vi,  om  Spinozas  behandling  af  skepticismen  er  be- 
rettiget, maa  vi  indrømme  dette,  saavidt  de  positive  paastande 
strækker  sig.  At  tænkningen  kun  er  mulig  i  og  med  et  objekt, 
d.  e.  som  erkjendelse,  er  rigtig  fremhævet ;  den  underforstaaede 
tanke,  at  dette  objekt  og  denine  erkjendelse  er  noget  mere  end 
en  immanent  bestanddel  i  tænkningen  selv,  er  derimod  ikke  be- 
vist. Men  en  nøiere  indgaaen  paa  denne  paastand,  som  kun 
latent  er  nærværende  i  denne  udvikling,  er  her  ikke  paa  sin 
plads. 


Kapitel  IV. 

Idéens  idé.    Vished,  bevidsthed,  selvbevidsthed. 

36.  Som  den  positive  baggrund  for  Spinozas  kamp  mod 
skeptikerne  saa  vi  i  forrige  kapitel  hans  tro  til  tænkningens 
kraft  og  hans  overbevisning  om  selvindlysende  sandheder,  der 
kommer  til  sin  ret  i  den  systematiske  sammenhæng  med  andre. 
Det  er  efter  Spinozas  som  efter  Cartesius  s  mening  i  virkelig- 
heden ved  sig  selv,  d.  e.  ved  den  i  sandheden  indesluttede 
vished,  at  enhver  sandhed  kjendes  som  sandhed;  deraf  den 
sætning,  der  optræder  allerede  i  tract.  brevis  (s.  99)  og  senere 
ofte  vender  tilbage:  » Sandheden  aabenbarer  sig  se/v«.  Paa 
grund  af  den  vished,  der  ligger  i  sandheden,  aabenbarer  denne 
tillige  vildf ar  eisen  som  vildfarelse;  deraf  det  udtryk,  der  oftere 
møder  os:  »Sandheden  aabenbarer  sig  selv  og  falskJiedcn 
(veritas  index  [nonna]  sui  et  falsi) ;  cfr.  t.  eks.  eth.  II  prop.  43 
schol.    Til  denne  spinoziske  lære  bemærker  Pollock  (Spinoza 


—  8i  — 


his  life  and  philosophy  pag.  129)  med  rette,  at  Spinoza  ikke 
lærer,  »at  enhver  tilsyneladende  vished  er  sand  viden,  men  at 
der  ingen  sand  viden  gives  uden  vished,  og  at  visheden  er 
given  i  selve  viden «;  den,  der  er  vaagen,  har  en  erkjendelse 
baade  af  sin  egen  tilstand  og  af  drømmen ;  men  man  kan  ikke 
omvendt  paastaa,  at  den  vished,  der  haves  i  drømmen,  er  en 
virkelig  erkjendelse.  Samme  forfatter  hævder  videre,  at  denne 
Spinozas  lære  om  sandhedens  selvaabenbarelse  —  hvilken  selv- 
aabenbarelse  jo  tænkes  liggende  i  dens  egen  indre  konse- 
kvens —  ikke  nødvendigvis  er  transscendent  eller  dogmatisk, 
men  at  den  »kan  beståa  med  en  rent  empirisk  forklaring  af 
al  vor  erkjendelses  opkomst».  Vi  er  enig  med  forfatteren  i, 
at  enhver  erkjendelsestheori  —  empirisk  eller  apriorisk  —  maa 
søge  det  sidste  sandhedskriterium  i  visheden,  der  er  given  i  og 
med  vor  viden.  —  Denne  sandhedens  selvaabenbarelse  falder 
sammen  med  det  i  Spinozas  system  saa  vigtige  begreb  ideens 
idé,  idea  ideæ,  som  vi  derfor  her  nødes  til  at  gaa  nøiere  ind 
paa.  Saavel  hos  Cartesius  som  hos  vor  filosof  har  vi  fundet 
ideen  som  tænkningens  umiddelbare  produkt  eller  princip;  da 
den  har  sit  korrelat  i  dommen,  bruges  idéen  ofte  som  felles- 
betegnelse for  begreb,  dom  og  etl  samling  af  domme,  d.  e. 
en  tankerække.  Efter  begge  forfattere  er  tanken  stedse  led- 
-aget  af  bevidsthed;  enhver  idé  indeslutter  i  sig  en  fordobling 
af  den  selv,  hvorved  den  bekræftes  som  idé,  og  denne  anden 
idé,  der  bekræfter  den  første  som  tankeprodukt,  er  ideens  idé. 
I  denne  ligger  saaledes  nærmest  kun  en  erkjendelse  af,  at  en 
tanke  eksisterer  som  en  bestemt  tanke  i  den  enkelte,  som  en 
bestemt  subjektiv1)  tænkemodus.  I  denne  betydning  fik  be- 
grebet  idéens  idé,  uagtet  der  ei  opereres  med  udtrykket  idea 
ideæ,  en  grundlæggende  karakter  for  den  carte siske  filosofi, 
der  jo  fandt  sit  urokkelige  punkt  i,  at  tanken  som  saadan  ikke 
kan   bortræsonneres,  d.  e.   i  tankens  selvbekræftelse  (cogito 

*)  Vi  bruger  i  denne  sammenhæng  stedse  ordene  »subjektiv«  og  «objektiv»  i 
disse  ords  moderne  betydning.  Spinoza  bruger  derimod,  som  bekjendt, 
i  lighed  med  sin  samtid  »subjekt«  i  samme  betydning  som  vort  »objekU, 
medens  »objekt«  eller  «det  formelle  væsen«  i  hans  sprog  svarer  til  vort 
»  subj  ekt «. 

ergo  sum  er  paa  en  maade  =  idea  ideæ).  For  Cartesius  som  for 
Spinoza  forbinder  sig  imidlertid  umiddelbart  med  tankens  indi- 
viduelle vished  en  almengyldig  vished :  idet  den  enkelte  person 
har  en  bevidsthed  om  den  enkelte  forestilling  som  saadan,  er 
denne  med  det  samme  given  som  en  realitet,  der  maa  aner- 
kjendes  af  alle  og  enhver.  Derfor  omdanner  sig  cogito  ergo 
sum  for  Cartesius  til  et  almengyldigt  sandhedskriterium :  enhver 
tanke,  der  ved  sin  kiarhed  bringer  visheden,  er  sand.  For 
Spinoza  optræder  idea  ideæ  umiddelbart  som  visheden  om 
tankens  (almengyldige)  sandhed.  For  begge  filosofer  ligger 
her  til  grund  en  forestilling  om  den  absolute  tænknings  nær- 
værelse i  den  individuelle  —  en  tanke,  der  dog  først  hos  Spi- 
noza kommer  helt  til  sin  ret.  Hvorledes  bliver  idea  ideæ  til 
vished  om  en  udenverden  r  For  at  komme  til  erkjendelse  af  en 
fra  tænkningen  forskjellig  realitet  appellerede  Cartesius  til 
gudsbegrebet,  men  indviklede  sig  derved  i  en  slet  cirkel  (cfr.  §  3). 
Spinoza  har  derimod  indseet,  at  en  appel  til  gudsbegrebet  for 
at  bevise  erkjendelsen  af  en  udenverden  er  en  ulogisk  omvei, 
hvorfor  han  lader  den  objektive  vished  følge  i  og  med  tan- 
kerne og  sætter  idea  ideæ  ikke  alene  som  immanent,  men  og- 
saa  som  fr  ans  sc  end  ent  sandhedskriterium,  d.  e.  som  kriterium 
for  udenverdenens  realitet.  Enhver  tanke  afspeiler  for  ham 
tillige  en  rum-realitet,  hvilket  faar  sit  tydeligste  udtryk  i  hans 
lære  om  den  fuldkomne  parallelisme  mellem  sjælen  og  legemet, 
der  er  dens  objekt,  hvorom  mere  senere  (§  55).  »Den,  der 
tænker,  ved  med  det  samme,  at  han  tænker bliver  for  ham 
=  »den,  der  ved  noget,  ved  eo  ipso,  at  han  zWdet«,  i  hvilken 
form  han  almindeligst  fremstiller  sin  lære  om  idea  ideæ,  og 
hvor  man  ved  »ved«  har  at  tænke  ikke  alene  paa  en  viden 
om  tænkningens  egen  realitet,  men  ligesaameget  paa  en  er- 
kjendelse, der  staar  i  forhold  til  en  udenfor  tænkningen  staaende 
realitet. 

37.  Hos  Spinoza  betegner  altsaa  idéens  idé  den  subjek- 
tive og  objektive  selvbekræftelse,  der  ledsager  enhver  idé  (dom, 
tankerække),  men  som  især  ledsager  den  klare  og  tydelige 
idé.  Vi  læser  i  De  intellectus  emendatione  tractatus  (pag.  11) 
følgende:    »En  sand  idé  (vi  har  nemlig  en  sand  idé)  er  noget 


forskjeiligt  fra  det  ved  den  tænkte  (a  suo  ideato) ;  thi  ét  er 
cirkelen,  et  andet  cirkelens  idé.  Cirkelens  idé  er  nemlig  ikke 
noget,  der  har  periferi  og  centrum  som  cirkelen ;  eiheller  er 
legemets  idé  selve  legemet,  og  da  den  er  noget  forskjeiligt  fra 
det  ved  den  tænkte,  vil  den  ogsaa  i  sig  selv  være  noget  intel- 
ligibelt,  d.  e.  idéen  kan  efter  sit  formelle  væsen ')  være  et 
andet  objektivt  (vi:  subjektivt)  væsens  gjenstand  (vi  vil  i  vort 
sprog  sige :  idé  eller  objekt  for  en  anden  idé),  og  atter  vil 
dette  andet  objektive  væsen  ogsaa  i  sig  selv  seet  være  noget 
realt  og  intelligibelt  og  saaledes  i  det  endeløse «,  og  længere 
nede  (pag.  12):  »Hvoraf  fremgaar,  at  man  for  at  forståa  Peters 
væsen  ikke  behøver  at  forståa  selve  Peters  idé  og  meget  min- 
dre idéen  af  Peters  idé  .  .  .  ;  thi  for  at  vide,  at  jeg  ved,  maa 
jeg  nødvendigvis  først  vide.  Heraf  fremgaar,  at  visheden  er 
intet  andet  end  selve  det  objektive2)  væsen,  d.  e.  den  maade, 
hvorpaa  vi  opfatter  det  formelle  væsen,  er  selve  visheden. «  Af 
de  her  citerede  udtalelser,  der  er  tagne  fra  et  afsnit,  der  følger 
paa  den  før  af  os  (i  §  33)  citerede  kritik  af  den  skeptiske  paa- 
beraabelse  af  den  endeløse  methode  og  fortsætter  denne  tanke- 
gang, fremgaar  følgende :  Mellem  en  sand  idé  (da  de  forvirrede 
idéers  usandhed  kun  er  noget  negativt  [eth.  II  prop.  33],  gjæl- 
der  om  dem  i  indskrænket  grad,  hvad  der  gjælder  om  de  sande) 
og  den  ved  den  forestillede  gjenstand  bestaar  der  en  identitet 
i  en  forskjel ;  enhver  af  dem  kan  fattes  for  sig  selv,  men  idéen 
repræsenterer  gjenstanden  inden  tænkningen ;  denne  idé  kan 
igjen  blive  gjenstand  for  en  anden  idé,  der  repræsenterer  den, 
og  denne  anden  idé,  idéens  idé,  er  visheden;  men  denne  an- 
den idé  er  ét  med  den  første.  Uagtet  nu  den  anden  idé  igjen 
kan  blive  gjenstand  for  en  tredie  o.  s.  v.,  bliver  altsaa  vis- 
heden i  erkjendelsen  ikke  hermed  vist  ud  i  det  endeløse — just 
paa  grund  af  denne  opfattelse  kriticerer  jo  vor  filosof  skep- 
tikerne^— ;  men  visheden  eksisterer  trods  endeløshedens  mulighed 
i  og  med  den  første  idé.    Denne  maa  altsaa  betragtes  som  i 


l)   D.  e.  efter  sit  subjektive  væsen  eller  idet  væsenet  fattes  kun  som  tænke- 

akt  uden  forhold  til  den  afbildede  objektivitet. 
!)  D.  e.  subjektivt  (som  forud). 

sig  indesluttende  en  endeløs  række  af  idéer,  og  netop  i  denne 
Latente  uendelighed,   der  aldrig  bliver  akluel,   bestaar  idéens 
karakter  af  vished.  —  Det  nys  citerede  sted  af  erkjendelses- 
traktaten  (pag.  u)  antyder  allerede  identiteten  og  forskjellen 
mellem  idéen  og  idéens  idé,  idet  hin  sættes  som  gjenstand  for 
denne,  men  derved  kun  kommer  i  betragtning  som  tænkeakt, 
medens  idéen  i  sig  selv  er  en  erkjendelsesakt,  d.  e.  staar  i  for- 
hold til  et  udenfor  tænkningen  staaende  objekt.    Eth.  II  prop. 
21  schol.,  der  berører  hint  nys  behandlede  videns  uendeligheds- 
problem,  fremstiller  forholdet  mellem  idéen  og  idéens  idé,  hvilke 
her  identificeres  med  sjælen  og  sjælens  idé  (hvorom  nedenfor), 
i  følgende  udtryk,  der  minder  om  traktatens  tankegang :  idéens 
idé  er  idéens  form,  forsaavidt  idéen  betragtes  som  tænkemodus, 
uden  forhold  til  et  objekt ;  den  sande  idés  idé  vil  altsaa  falde 
sammen   med,  hvad  Spinoza  ellers  kalder  den  adækvate  idé 
(eth.  II  def.  4).  —  Med  det  foran  udviklede  om  Spinozas  opfat- 
ning  af  visheden  er  med  det  samme  imødegaaet  en  temmelig 
almindelig  betragtning  af  bevidsthcdens   karakter  hos  vor 
filosof.    Man  mener,  at  den  i  eth.  II  prop.  21  schol.  saavelsom 
andetsteds  omtalte  endeløse  række  af  vidensakter  viser,  at  det 
sammensluttende,  konstituerende,  moment  i  bevidstheden  for- 
nægtes  af  Spinoza,  der  kun  skal  have  opfattet  idéen  som  en 
væren-objekt  og  haven-objekt  for  en  anden  idé  i  det  endeløse 
(cfr.  t.  eks.  Busolt,  Die  Grundziige  der  Erkenntnisstheorie  und 
Metaphysik  Spinoza's,  1875,  et  arbeide,  der  forekommer  mig 
at  være  af  liden  betydning) ;  subjektets  og  objektets  enhed  skal 
mangle.    Vi  har  vist,   at  den  satte  endeløshed  af  idea  ideæ 
efter  Spinozas  fremstilling  kun  efter  muligheden  bestaar  i  den 
første  idea,  og  at  han  udtrykkelig  hævder  enheden  afidea  og 
idea  ideæ.    I  eth.  II  pr.  21  schol.  heder  det:  »saasnart  en  ved 
noget,  ved  han  med  det  samme,  at  han  ved  det<  ;  i  dette  »med 
det  samme «  (eo  ipso)  ligger  det  af  flere  savnede  3die  bevidst- 
hedsmoment.    Men  selv  med  den  strængeste  opfatning  af  be- 
vidsthedens  enhed  lader  det  sig  ikke  nægte,  at  enhver  bevidst- 
hedsakt  efter  muligheden  lader  sig  opløse  i  en  endeløs  række 
af  bekræftelser,  der  forfølger  hinanden.    Af  denne  eiendomme- 
lighed  ved  bevidstheden,  hvilken,  som  bekjendt,  bragte  Herbart 

til  at  reducere  bevidstheden  til  en  række  af  reale  væsener, 
hvorved  samme  forsker  indviklede  sig  i  en  uløselig  modsigelse, 
lader  Spinoza  sig  altsaa  ikke  forføre  til  at  nægte  bevidsthedens 
enked ;  thi  uden  denne  enhed  vilde  al  tænken  forvandle  sig 
til  en  endeløs  progres  og  altsaa  al  erkj endelse,  ogsaa  erkjen- 
delsen  af  endeløsheden,  forsvinde;  men  den  endeløse  tankebe- 
vægelse  er  for  ham  et  underordnet  moment  i  hin  enhed  (cfr. 
herom  iøvrigt  §  33).  Uden  at  levere  nogen  metafysisk  be- 
handling af  det  herbartske  problem  antyder  saaledes  vor  filosof 
en  erkjendelsestheoretisk  løsning  af  dette. 

38.  Idéen  af  den  sande  idé  er,  som  vi  i  forrige  §  har 
seet,  fuldkommen  som  sit  objekt ;  den  er  »adækvat«  ;  den  vis- 
hed,  der  ledsager  den  sande  idé,  er  altsaa  absolut.  Ogsaa  de 
forvirrede  ideers  idé  er  korresponderer  med  sine  objekter,  der 
altsaa  ledsages  af  en  ufuldkommen  vished.  Den  forvirrede, 
ufuldkomne,  idé  (dom,  tankeproces)  afspeiler  som  den  sande 
en  udenfor  den  selv  staaende  realitet;  men  denne  realitet  er 
en  lavere  end  den  i  den  klare  afspeilede,  nemlig  en  uklar  legem- 
lig tilstand,  frembragt  ved  mange  legemers  indvirken  (hvorom 
mere  kap.  6).  Naar  denne  forvirrede  idé  sees  efter  sin  form 
uden  hensyn  til  objekterne,  er  den  selv  sammensat  af  mange 
idéer  —  nemlig  af  de  mange,  der  repræsenterer  de  forskjellige 
legemer,  der  har  frembragt  den  tilsvarende  legemlige  tilstand 
(cfr.  §  58)  —  og  ogsaa  for  saa  vidt  forvirret;  da  denne  idéens 
form  af  Spinoza  betegnes  som  idéens  idé  (cfr.  slutningen  af 
forr.  §),  følger  deraf,  at  ideen  a  f  den  forvirrede  idé  selv  er 
forvirret.  Dette  udtales  i  eth  II  prop.  28:  »Idéerne  af  det 
menneskelige  legemes  tilstande  er,  forsaavidt  de  blot  henføres 
til  den  menneskelige  sjæl,  ikke  klare  og  tydelige,  men  for- 
virrede*. Hermed  hænger  nøie  sammen  den  tanke,  at  idéer 
af  de  forvirrede  idéer  —  som  selv  forvirrede  —  ikke  er 
adækvate  udtrykiox  den  menneskelige  tænknings  eller  sjæls  natur 
eller,  hvad  der  er  det  samme,  ikke  indeslutter  nogen  cidækvat 
erkj  endelse  a  f  den  menneskelige  sjæl ;  dette  siges  i  eth.  II 
prop.  29:  »Idéen  af  en  hvilkensomhelst  legemstilstands  idé 
irideslutter  ikke  en  adækvat  erkjendelse  af  den  menneskelige 
sjæl« .    En  følge  af  disse  læresætninger,  som  os  synes,  nær- 

mest  af  prop.  28,  men  efter  Spinozas  eget  citat  en  følge  af 
prop.  29,  der  jo  imidlertid  efter  tanken  indesiutter  hin  i  sig, 
er  eth.  IV  prop.  64,  der  hævder,  at  det  ondes  erkjendelse  er 
inadækvat ;  det  ondes  erkjendelse  er  nemlig  =  selve  sorgen, 
forsaavidt  vi  er  os  denne  bevidst,  og  sorgen  er  en  liden,  af- 
hængig  af  inadækvate  idéer,  eller  som  det  med  et  andet  spino- 
zisk  udtryk  kunde  hede:  sorgen  er  en  inadækvat  idé,  »og 
følgelig  ...  er  dens  erkjendelse,  nemlig  erkjendelsen  af  det 
onde,  inadækvat«.    Om  udtalelsen  i  Op.  I  pag.  118  cfr.  §  36. 

39.  I  den  foregaaende  udvikling  er  der  sat  en  simpel 
identitet  mellem  ideen  og  ideens  idé.  Ved  siden  af  denne 
opfatning  træffer  vi  imidlertid  hos  Spinoza  en  anden,  hvor1 
efter  ideens  idé  betegner  et  liøiere  erkje?tdelsestrin  ligeoverfor 
tdéen.  Denne  opfatning  fremgaar  for  det  første  af,  at  paa 
endel  steder  i  tract.  brevis  (appendix  II  §  17)  og  i  erkjendel- 
sestraktaten  (pag.  13  f.,  pag.  34)  ei-kjendelsestheorien  eller 
■»methoden«  bestemmes  som  den  refleksive  ide  eller  lettens 
idé.  Erkjendelsestheorien  staar  ikke  i  et  simpelt  afspeilings- 
forhold  ligeoverfor  den  oprindelige  erkjendelse;  den  erkjendel- 
sesform,  de  regler  for  erkjendelsen,  der  opstilles  af  hin,  er  ikke 
som  saadanne  at  finde  i  denne ;  megetmere  kriticerer  denne 
den  givne  erkjendelses  form,  reproducerer  kun  paa  den  maade 
det  givne,  at  den  samtidig  hæver  dette  til  et  høiere,  fuld- 
komnere,  trin  (cfr.  §  20).  Naar  altsaa  Spinoza  bestemmer  er- 
kjendelsestheorien som  idéens  idé  ligeoverfor  den  umiddelbare 
erkjendelse  som  idéen,  repræsenterer  ideens  idé  ikke  en  sim- 
pel, men  en  høiere  opfattelse  af  idéen.  —  Den  samme  opfat- 
telse  af  idéens  idé  fremgaar  af  nogle  steder  i  ethiken,  hvilke 
sætter  den  klare  opfattelse  inden  forstanden  som  en  ide  a  ideæ 
ligeoverfor  den  fo7-virrede  inden  forestillingen  eller  lige- 
overfor en  passiv  affekt  —  som  idea.  Saaledes  i  beviset  til  en 
læresætning  (eth.  V  prop.  3),  hvilken  lyder  saaledes:  »Den 
affekt,  der  er  en  liden,  ophører  at  være  en  liden,  saasnart  vi 
danner  en  klar  og  tydelig  idé  af  den«  ;  sætningen  bevises  saa- 
ledes:  »Den  affekt,  der  er  en  liden,  er  en  forvirret  idé  (efter 
affekternes  almindelige  defmition).  Hvis  vi  altsaa  danner  en 
klar  og  tydelig  idé  af  selve  aftekten,  vil  denne  idé  kun  ved 

en  abstraktion  (non  nisi  ratione)  skilles  fra  selve  affekten,  for- 
saavidt1)  denne  henføres  til  sjælen  alene  (efter  eth.  II  prop.  21 
c,  schol.),  og  derfor  vil  affekten  (efter  eth.  III  prop.  3)  ophøre 
at  være  en  liden «.  Den  klare  og  tydelige  opfattelse  af  den 
forvirrede  idé  sættes  her  som  ét  med  denne  selv.  Støttet  til  denne 
læresætning  lærer  eth.  V  prop.  18  schol.,  at,  uagtet  Gud  er 
aarsag  til  alt,  er  han  dog  ikke  aarsag  til  sorgen;  thi  >;forsaa- 
vidt  vi  forstaar  sorgens  aarsager,  forsaavidt  (cfr.  prop.  3)  op- 
hører  den  selv  at  være  en  liden,  d.  e  en  sorg,  og  derfor  glæ- 
der  vi  os,  forsaavidt  vi  forstaar,  at  Gud  er  sorgens  aarsag «  — 
et  bevis,  der  danner  et  interessant  modstykke  til  den  i  §  38 
citerede  eth.  IV  prop.  64  c.  dem.  Efter  vort  nærværende 
bevis  gaar  sorgen,  der  i  sig  selv  er  en  forvirret  idé,  samtidig 
med,  at  den  bliver  klart  erkjendt,  over  fra  en  liden  til  en 
handlen ;  d.  e.  ideen  af  den  forvirrede  ide  er  her  en  klar 
ide,  det  r  et  op  fattede  forestillingsprodukt  er  et  forstandsprodukt. 

40.  I  vor  foranstaaende  undersøgelse  (§§  37 — 39)  har  vi 
altsaa  hos  Spinoza  fundet  en  dobbelt  brug  af  idea  ideæ,  som 
idéens  simple  og  som  dens  høiere  bekræftelse  i  bevidstheden. 
Den  anden  brug  synes  ikke  at  være  ret  bemærket  af  forfat- 
terne, hvilke  i  det  hele  tåget  har  en  altfor  stor  tilbøielighed 
til  at  se  spinozismen  under  synspunktet  af  simpel  identitet. 
Paa  opfattelsen  af  den  høiere  tankes  udvikling  af  den  lavere 
beror  dog  efter  vor  opfattelse  for  en  væsentlig  del  systemets 
betydning.  At  der  ikke  bestaar  en  modsigelse  mellem  de  to 
forskjellige  bestemmelser  af  idéens  idé,  sees  let;  et  begrebs 
lighed  med  et  høiere  ophæver  ikke  dets  lighed  med  sig  selv; 
den  simple  identitet  ophæves  ikke  ved  den  potenserede.  Naar 
der  eksisterer  forvirrede  tanker,  maa  jo  disse,  da  al  tænken  i 
spinozismen  er  bevidst,  oppattes  som  forvirrede,  idéernes  idéer 
altsaa  blive  Hg  idé  erne ;  da  imidlertid  forvirringen  kun  er  en 
negation,  maa  den  klare  tanke  hvile  gjemt  i  den  forvirrede, 
denne  efter  sit  væsen  være  lig  hin ;  ellers  vilde  jo  en  fremgang 
i  erkjendelsen  være  umulig,  d.  e.   fremgangen  forudsætter,  at 


)  Dette  »forsaavidt«  sigter  til,  at  affekten  ogsaa  har  sin  legemlige  side,  der 
imidlertid  her  ikke  skal  komme  i  betragtning. 

en  lavere  idé  lader  sig  fatte  paa  en  fuldkomnere  maade,  at 
idcernes  ideer  er  høiere  end  selve  idéerne.  Spinozas  lære 
om  den  høiere  tænkning  som  den  laveres  idé  er  i  virkelig- 
heden en  følge  af  den  maade,  hvorpaa  vi  (i  §  29)  har  seet 
filosofen  opfatte  tænkninge?is  og  ideens  væsen:  Naar  tænk- 
ningen  eller  ideen,  hvormed  for  Spinoza  erkjendelsen  falder 
sammen,  hæmmes  i  sin  udfoldelse  ved  at  gaa  over  til  et  lavere 
trin,  ligger  deri  med  det  samme  udtrykt,  at  det  høiere  trin 
repræsenterer  det  laveres  egentlige  sandhed,  er  dets  idé ;  til 
hin  nedadgaaende  proces  svarer  den  opadgaaende  fra  en  lavere 
til  en  høiere  tænkning,  fra  en  lavere  idea  til  en  høiere  idea 
ideæ,  der  i  kraft  af  tænkningens  enhed  er  identisk  med  hin. 
Læren  om  ideens  idé  har  altsaa  sil  princip  i  den  samme  me- 
tafysiske tanke  som  læren  om  ideen  (§  29):  tanken  om  væ- 
s en  ets  indskrænkede  udfoldelse  i  eksistensen. 

Det  er  ikke  vanskeligt  at  se,  at  der  i  Spinozas  opfatning- 
af  idéens  idé  findes  en  ikke  gjennemført  begyndelse  til  en  er 
kjendelsestheoretisk  dialektik.  En  fuldere  udførelse  af  denne 
dialektik  træffer  vi  senere  hos  den  ældre  Fichte  i  hans  »Wis- 
senschaftslehre«  og  hos  Hegel  i  hans  Phånomenologie  des 
Geistes «  ;  isærdeleshed  det  sidstnævnte  arbeide  søger  at  efter- 
vise  de  forskjellige  bevidsthedstrin  som  led  i  en  indre  udvik- 
ling,  hvori  det  lavere  trin  stedse  i  sig  indeslutter  det  høiere 
som  sin  egentlige  idé  og  kun  behøver  at  udføres  efter  sit  indre 
væsen  for  at  hidføre  det  høiere  trin. 

41.  I  overensstemmelse  med  de  nu  behandlede  erkjen- 
delsestheoretiske  principer  bør  man  vistnok  forståa  hine  lære- 
sætninger (20  og  21)  i  et  kikens  anden  bo%,  hvilke  har  voldt 
spinozadyrkerne  saa  meget  besvær,  og  som  vi  for  at  kunne 
behandle  dem  i  deres  sammenhæng  med  spørgsmaalet  om 
selvbevidstheden  har  gjemt  til  slutningen  af  vort  nærværende 
kapitel.  Prop.  20  lyder:  »Af  den  menneskelige  sjæl  gives 
der*ogsaa  i  Gud  en  idé  eller  erkjendelse,  der  i  Gud  følger  paa 
samme  maade  og  henføres  til  Gud  paa  samme  maade  som 
idéen  eller  erkjendelsen  af  det  menneskelige  legeme«.  Prop. 
21  lyder:  >Denne  sjælens  idé  er  forenet  med  sjælen  paa 
samme  maade,  som  sjælen  selv  er  forenet  med  legemet  % .  Den 

første  sætning  forudsætter  hovedsagelig  de  tidligere  sætninger, 
at  der  i  Gud  gives  en  idé  af  hans  eget  væsen  og  af  alt,  hvad 
der  følger  af  samme,  altsaa  ogsaa  af  den  menneskelige  sjæl ; 
paa  grund  af  overensstemmelsen  mellem  tingene  og  idéerne 
siges  dernæst  den  menneskelige  sjæls  idé  at  henføres  til  Gud 
paa  samme  maade  som  sjælen  selv  eller,  hvad  der  er  det 
samme,  saasom  idéen  om  legemet  er  det  første,  der  konsti- 
tuerer sjælens  virkelige  væren  (eth.  II  prop.  il):  paa  samme 
maade  som  legemets  idé.  Læresætning  21  bevises  ved  hen- 
visning til,  at  legemet  er  sjælens  objekt  og  sjælen  selv  objekt 
for  sin  idé  Den  nærmest  liggende  tendens  i  hine  sætninger 
synes  altsaa  at  være  den  lære,  at  sjælens  idé  er  forenet  med 
sjælen  som  med  sit  objekt,  eller  at  der  i  sjælen  selv  stedse  er 
given  en  erkjendelse  af  den  selv.  Naar  vi  nu  overveier,  at 
sjælen,  der  hos  vor  filosof  afspeiler  legemet  eller  er  dets  »idé< 
—  noget,  der  her  ikke  er  af  betydning  og  af  os  senere  vil 
blive  betragtet  — ,  af  Spinoza  opfattes  som  et  system  af  idéer 
(cfr.  eth.  II  prop.  15),  viser  hine  sætninger  sig  nær  beslæg- 
tede  med  den  erkjendelsestheoretiske  sandhed,  som  vi  foran  har 
udviklet,  at  enhver  sjæleakt  ledsages  af  visheden,  at  enhver 
idé  er  bevidst,  eller  at  »idéens  idé «  falder  sammen  med  »idéen«. 
Hermed  stemmer  det  af  os  foran  (§  37)  citerede  scholium  til 
den  sidste  sætning,  der  bl.  a.  udvikler,  at  » sjælens  idé  og  selve 
sjælen  er  en  og  samme  ting,  der  fattes  under  ét  og  samme 
attribut,  nemlig  tænkningens«.  Hvis  vor  opfatning  er  rigtig, 
vil  altsaa  de  omhandlede  sætninger  (eth.  II  pra  20  og  21)  nær- 
mest —  i  en  metafysisk  form  —  i  al  almindelighed  fremhæve 
det  gjennemgaaende  bevidsthedspræg  ved  den  menneskelige 
tænkning  eller  erkjendelse. 

42.  Her  reiser  sig  det  spørgsmaal,  om  Spinoza  ikke  ogsaa 
lærer  en  selvbevidsthed,  specielt  om  ikke  en  saadan  er  sat  i 
de  sidstnævnte  sætninger  afethiken,  d.  e.  medindbefattet  under 
den  der  hævdede  bevidsthed.  De  fleste  forfattere  nægter  en 
selvbevidsthed  inden  spinozismen  :  Her  bart  finder  i  sin  ensi- 
dige kritik  af  systemet,  at  selvbevidstheden  hos  Spinoza  be- 
handles som  en  endeløs  progres  og  derfor  »letfærdigt«  (Werke 
hrg.  v.  Hartenstein,  III/ 1  Abth.  2  §   54);   Erdmann  udtaler  i 

den  første  udgave  af  sin  Gescbichte  der  neuern  Philosophie 
(1/2  1836  S.  89  ff.),  at  han  finder  antagelsen  af  en  selvbevidst- 
hed  i  strid  med  systemet,  og*  at  han  derfor  med  de  ovennævnte 
læresætninger  »nichts  anzufangen  weisz«;  denne  betragtning 
hænger  sammen  med  samme  forfatters,  tidligere  af  Maimon 
og  Hegel  fremførte,  opfatning  af  modi,  idet  han  mener,  at 
disse  hos  Spinoza  er  uden  virkelighed,  kun  eksisterende  for 
vor  forvirrede  forestilling;  uden  at  opgive  sin  grundbetragtning 
har  dog  Erdmann  i  senere  udgaver  af  sit  skrift  med  K.  Fischer 
indrømmet  sætningernes  betydning  som  et  udtryk  for  tænk- 
ningens  bevidste  karakter.  Busolt  (cfr.  §  37  i  vort  arbeide1! 
savner  ligeledes  selvbevidstheden  i  spinozismen,  og  Nourrisson 
(Spinoza  et  le  naturalisme  contemporain,  Paris  1866,  pag.  193  f.), 
der  temmelig  dogmatisk  identificerer  spinozismen  med  den 
nyere  naturalisme,  paastaar,  at  hos  Spinoza  mennesket  er  »en 
samling  af  idéer«,  hvorfor  der  ei  vil  kunne  eftervises  nogen 
» samler «  ;  H.  C.  W.  Sigwart  (Der  Spinozismus  historisch  und 
philosophisch  erlautert,  Tiibingen  1839,  S.  124  ff.  og  153  ff.) 
finder  selvbevidstheden  i  systemet;  Kuno  Fischer  (Geschichte 
der  neuern  Philosophie  1/2,  3  Aufl.  S.  463 — 470)  viser,  at 
idea  ideæ  eller  idea  mentis  i  betydning  af  forestillingens  be- 
vidste karakter  hos  Spinoza  er  krævet  af  hensyn  til  tænk ilin- 
gens aktive  karakter,  men  at  dette  begreb  ikke  betegner  »en 
selvbevidsthed  uden  bestemte  forestillinger« ,  ikke  betegner  »en 
ren  eller  abstrakt  selvbevidsthed  i  Fichtes  aand*  ;  Rackwitz 
(S.  34  f.  i  det  lille  arbeide :  Studien  iiber  Causalitat  und  Iden- 
titat  als  Grundprincipien  des  Spinozismus,  Halle  84)  mener, 
at  Spinoza  i  eth.  II  prop.  3  og  21  urigtigt  slutter  til  en  ren 
selvbevidsthed  istedetfor  til  »idéen  som  en  determineret  fore- 
stillinga ;  Theodor  Camcrer  (Die  Lehre  Spinoza's,  Stuttgart 
1877,  S.  53  ff.)  leverer  en  indgaaende  bevisførelse  for,  at 
Spinoza  virkelig  lærer  aandens  selvbevidsthed  trods  den  derved 
opkommende  forstyrrelse  i  attributernes  parallelisme.  —  De 
hovedsagelige  grunde,  der  anføres  til  fordel  for  den  anskuelse, 
at  selvbevidstheden  er  udelukket  af  spinozismen,  er  følgende: 
1)  Spinoza  skal  ved  sin  endeløse  række  af  idéers  ideer  have 
fornægtet  det  sammenknyttende  led  endog    in  den  den  objek- 

tive  bev  i  ds  the  ds  a  kt 2)  antagelsen  af  en  menneskelig"  selv- 
bevidsthed  skal  stride  mod  det  faktum,  at  sjælen  hos  Spinoza 
er  ufri,  ikke  en  substans,  men  kun  en  modus  ved  den  gud- 
dommelige substans;  3)  i  nær  sammenhæng  med  en  fornæg- 
telse  af  selvbevidstheden  staar  ogsaa  den  almindelig  herskende 
lære,  at  sjælen  hos  Spinoza  er  en  mekanisk  sammensætning 
af  ideer,  altsaa  ingen  i  sig  selv  afsluttet  enhed.  Hvad  det 
tredie  punkt  angaar,  henviser  vi  foreløbig  til  senere  punkter  i 
vor  afhandling,  hvilke  vil  vise  det  ugrundede  i  denne  anskuelse 
(§  64  o.  a.  s.).  Med  hensyn  til  det  første  henviser  vi  til  vor 
§37,  hvor  vi  har  vist,  at  bevidsthedens  karakter  af  en  trehed 
sammenknyttet  i  enheden  —  idé,  ideens  idé  og  begges  enhed 
—  med  en  mulighed  for  en  endeløs  objektiveren  netop  læres 
af  vor  filosof.  Den  opfattelse  af  bevidstheden,  der  udgjør  den 
nødvendige  forudsætning  for  at  antage  en  selvbevidsthed,  træffer 
vi  altsaa  hos  ham ;  hvis  han  lærer  en  selvbevidsthed,  da  maa 
han  nødvendigvis  ogsaa  i  og  med  den  tænke  sig  en  latent 
endeløs  progres.  Den  anden  grund  beror,  som  vort  kapitel 
14  vil  vise,  paa  en  urigtig  opfatning  af  modusbegrebet ;  ikke 
en  forsvinden  i  det  absolute  paa  indisk-schopenhauersk  vis 
betegner;  modusens  natur;  afhængigheden  af  Gud  ophæver  ei 
for  Spinoza  en  relativ  koncentreren  i  sig  selv,  og  hvad  specielt 
tænkningsmodusen  angaar,  nægter  han  jo  ikke,  at  der  findes 
et  erkj endende  og  villende  subjekt,  noget  der  fremgaar  af  hele 
karakteren  af  hans  sædelære.  Da  erkjendelse  og  vilje  hos  vor 
filosof  kun  er  et  udtryk  for  tænkning,  og  da  han  ikke  kan 
tænke  sig  denne  uden  som  bevidst  tænkning,  maa  hans  logiske 
og  ethiske  subjekt  antages  at  kjende  sig  selv  som  saadant  — 
i  selvbevidstheden.  Ikke  alene  en  selvbekræftelse  af  de  en- 
kelte tænkeakter,  men  ogsaa  en  selvbekræftelse  af  en  tænkende 
enhed,  der  aabenbarer  sig  gjennem  dem  alle,  ikke  alene  be- 
vidsthed,  men  ogsaa  selvbevidsthed  byder  spinozismens  kon- 
sekvens os  at  antage.  I  det  system  af  idéer,  som  sjælen  — 
mens,  idea  —  betegner,  er  enheden  ligesaa  reel  som  mang- 
foldigheden  ;  hin  bliver  bekræftet  ligesaavelsom  denne ;  de  nys- 
behandlede  læresætningers  idea  ideæ  maa  derfor  op  fattes  ikke 
alene  som  objektiv  bevidsthed,  men  ogsaa  som  selvbevidstlied. 

Den  antagelse,  at  selvbevidstheden  virkelig  maa  tænkes  med 
under  den  i  eth.  II  prop.  20  og  21  hævdede  bevidsthed,  be- 
styrkes ved  følgende  læresætning  med  dens  bevis  (eth.  II  prop- 
23  c.  dem.)\  »Sjælen  erkjender  ikke  sig  selv  undtagen,  for- 
saavidt  den  opfatter  legemstilstandenes  idéer«  ;  efter  denne  sæt- 
ning maa  altsaa  i  alle  sjælens  enkelidéer,  der  jo  falder  sam- 
men med  legemstilstandenes  idéer,  idéen  om  sjælen  selv  være 
indesluttet ;  » derfor  vil  erkjendelsen  af  disse  idéer  nødvendig- 
vis indeslutte  erkjendelsen  af  sjælen «,  heder  det  i  beviset;  den 
erkjendte  sjæleenhed  kan  imidlertid  ikke  være  en  blot  abstrakt 
enhed ;  thi  den  falder  sammen  med  den  erkjendende  enhed  — 
» sjælen  erkjender  ...  sig  selv«  — ,  og  det  abstrakte  betegner 
hos  Spinoza  aldrig  nogen  realitet.  Især  af  den  sidstnævnte 
læresætning  fremgaar  saaledes  tydelig  det  samme,  der  ligger  i 
systemets  egen  konsekvens :  sjælens  idé  er  en  konkret,  levende, 
enhed,  der  er  ét  med  sjælen  selv,  d.  e.  sjælen  er  virkelig 
selvbevidst.  Dette  fremgaar  ogsaa  af,  at  den  læresætning  (II 
pr.  3),  hvortil  prop.  20  støttes,  lærer:  »I  Gud  gives  der  nød- 
vendigvis en  idé,  saavel  af  hans  væsen  som  af  alt,  der  med 
nødvendighed  følger  af  hans  væsen «,  og  at  den  følgende  lære- 
sætning (pr.  4)  sætter  denne  idé  som  en  eneste  —  hvoraf 
fremgaar,  at  Guds  selvbevidsthed  er  lært  i  prop.  3  og  4.  — 
Hvad  karakteren  af  den  selvbevidsthed  angaar,  som  Spinoza 
vil  tillægge  den  menneskelige  sjæl,  maa  man  vistnok  give 
K.  Fischer  ret  i,  at  den  ikke  kan  tænkes  som  abstrakt,  be- 
stemmelsesløs,  selvbevidsthed  i  Fichtes  aand ;  det  bestemmel- 
sesløse  er  hos  Spinoza  det  uvirkelige;  men  den  synes  dog  at 
fortjene  selvbevidsthedens,  ei  blot  bevidsthedens,  navn,  saasom 
den  er  en  virkelig  enhed  af  sjælen  som  subjekt  og  sjælen 
som  objekt.  Maaske  har  vor  filosof  tænkt  sig  dette  begreb, 
som  han  ei  videre  udfører,  som  en  med  visse  evige  predika- 
ter udstyret  tænkende  ting,  der  er  sit  eget  objekt :  i  hvert  fald 
synes  vi  herved  at  vises  hen  til  den  evige  modus.  Trods  sin 
indre  sammenhæng  og  sin  selvbevidsthed  er  Spinozas  evige 
tænkemodus  ligeoverfor  Gud  helt  afliængig,  fordi  den  er  helt 
bunden  af  sine  egne  evige  bestemmelser,  der  er  følger  (virk- 
ninger) af  Guds  væsen,  og  skiller  sig  herved  fra  den  cartesiske 

sjæls  selvbevidsthed,  der  er  substans,  causa  sui,  paa  samme 
tid  som  den  minder  om  Creskas,  der  ogsaa  satte  sjælen  helt 
afhængig  af  Gud,  berøvet  vilkaarlighedens  selvbesetmmelse. 

Idet  tænkningen  hos  vor  filosof  fattes  som  en  bevidst,  ja 
selvbevidst,  sker  der  et  brud  paa  den  af  ham  hævdede  paral- 
lelisme,  eller  rettere :  paa  den  hævdede  identitet,  mellem  tænk- 
ning  og  objektivitet  (specielt:  udstrækning) ;  thi  kun  i  den 
første,  ikke  i  den  sidste,  rindes  der  foruden  korrespondensen 
med  den  anden  tillige  en  afspeilen  af  den  selv. 


Kapitel  V. 

Mangelfuld  erkjendelse.    Det  reelle  sandhedskriterium 
(„Dele"  i  Gud.    Attributernes  indbyrdes  forhold). 

43.  Det  er  en  vigtig  opgave  for  erkjendelsestheorien  at 
forklare,  hvori  vildfarelsen  og  overhovedet  den  ufuldkomnc 
crkj endelse  bestaar,  og  hvori  den  har  sin  grund.  Denne  op- 
gave er  jo  egentlig  kun  det  negative  udtryk  for  denne  viden- 
skabs  hovedproblem:  sandhedens  væsen  og  grund.  Vi  rinder 
derfor,  at  ikke  ajene  begge  den  nyere  filosofis  fædre,  Baco  og 
Cartesins,  men  ogsaa  Spinoza  udførlig  sysselsætter  sig  med 
den  mangelfulde  erkjendelse.  Vi  vil,  forsaavidt  dette  lader  sig 
gjøre  forud  for  behandlingen  af  erkjendelsesarterne,  søge  i  sam- 
menhæng  at  fremstille  Spinozas  opfatning  af  erkjendelsens 
mangler,  idet  vi  nærmest  støtter  os  til  erkjendelsestraktatens 
paa  dette  punkt  ikke  meget  distinkte  udvikling  og  hertil  føier 
udtalelser  i  de  andre  skrifter. 

Hovedsynspunktet  for  vor  filosofs  opfatning  af  den  ufuld- 
komne  erkjendelse  fremgaar  af  hans  kritik  af  to  forgjængere. 

I  anledning  af  en  forespørgsel  fra  Henrik  Oldenburg  paa- 
peger  Spinoza  i  et  brev  (ep.  2),  hvilke  vildfarelser  han  mener 

at  finde  hos  Cartesius  og  Baco,1)  »uagtet  det  ikke  er  min 
vis  at  afdække  andres  feil«.  Hans  kritik  gjælder  især  begges 
opfatning  af  vildfarelscn.  De  indvendinger,  han  fremfører 
mod  Bacos  lære  herom,  løber  ud  paa  to  punkter:  i)  Den 
empiriske  filosof  sætter  vildfarehens  grund  i  feil  ved  sanserne, 
men  endnu  mere  i,  at  den  menneskelige  forstand  som  et  ujævnt 
speil  sammenblander  sin  egen  natur  med  tingenes.  Den  spe- 
kulative filosof  finder  derimod  vildfarelsens  grund  i,  at  for- 
standen —  tænkningen  —  ikke  kommer  til  sin  ret  som  for- 
stand, men  ligger  under  for  hæmmende  indfly deiser  udenfra. 
hvilke  gjør  sig  gjældende  i  sansningen  som  saadan.  Medens 
vildfarelsen  efter  Baco  hæves  ved  erfaring,  sker  dette  efter 
Spinoza  ved  tænkningens  indre  konsekvens.  Dog  er  denne 
forskjel  ikke  saa  stor,  som  den  ved  første  øiekast  ser  ud  til ; 
jthi  dels  er  den  engelske  filosofs  erfaring  grundet  paa  theori, 
d.  e.  paa  indre  konsekvens,  idet  hele  hans  Organon  gaar  ud 
paa  at  opstille  erfaringstheorien ;  dels  er  Spinozas  forstand  en 
saadan  tænkning,  der  har  erfaringen  til  sin  forudsætning,»  hvad 
vi  senere  vil  faa  anledning  til  at  vise.  2)  Baco  lader  den 
menneskelige  vilje,  der  efter  hans  opfattelse  er  fri,  strække  sig 
videre  end  forstanden  og  udøve  indflydelse  paa  denne.  Paa 
dette  punkt  kriticerer  Spinoza  Cartesius  ved  siden  af  Baco. 
Viljen  som  liberum  arbitrium  er  hos  vor  filosof  kun  en  tanke- 
ting,  et  abstrakt  udtryk  for  de  enkelte  dømmeakter,  der  alle 
med  nødvendighed  afhænger  af  sine  aarsager ;  der  kan  saale- 
des  ei  blive  tale  om,  at  denne  vilje  som  noget  udenfor  tænk- 
ningen staaende  kan  udøve  en  indflydelse  paa  denne.  Men 
vel  er  Spinoza  enig  med  Bacon  i  den  tanke,  at  de  menneske- 
lige lidenskaber,  d.  e.  forvirrede  sjælstilstande,  opkomne  ved 
indvirkninger  udenfra,  fordunkler  forstanden  og  fremkalder  vild- 
far  eiser. 

44.  De  store  filosofer  af  forskjellig  retning  og  til  forskjel- 
lige tider,  i  nyere  tid  t.  eks.  Baco,  Locke  og  Stuart  Mill  saa- 


*)  En  kort,  men  træffende,  sammenligning  mellem  Spinozas  og  Bacos  erkjen- 
delsestheori  finder  man  i  Kuno  Fischers;  Francis  Bacon  und  seine  Nach- 
folger,  2te  Aufl.,  S.  169  f. 

velsom  Cartesius,  Spinoza  og  HegJ,  er  enige  i  at  fremhæve 
de  misforstaaelser,  eler  knytter  sig  til  det  menneskelige  sprog, 
og  den  deraf  følgende  vigtighed  af  en  bestemt  begrænset  sprog 
brug.  Fra  de  egentlige  vildfarelser  udskiller  Spinoza  i  er- 
kjendelsestraktaten  og  i  ethiken  de  feil,  der  ikke  hidrører  fra 
tanken,  men  kun  fra  den  talendes  forkjerte  anvendelse  af 
ordene  (De  int.  em.  tr.  pag.  17  not.  2  o.  a.  st.;  eth.  II  prop. 
47  schol.).  Han  anfører  som  eksempel  en,  der  maatte  ville 
paastaa,  at  linjerne  fra  cirkelens  centrum  til  periferien  ikke  er 
lige ;  et  saadant  menneske  maatte  ved  ordet  »cirkel«  forståa 
noget  andet  end  mathematikerne.  Paa  samme  maade  forklarer 
han,  at  nogle  mennesker  er  i  tvi  vi  om,  hvorvidt  Gud  eksiste- 
rer; saadanne  mennesker  maa  ved  ordet  »Gud«  forståa  noget 
andet,  end  almindelig  forstaaes  herved  (De  int.  em.  tr.  pag. 
17  not.  2).  Det  forholder  sig  med  disse  mennesker,  som  med 
dem,  der  begaar  regnefeil  derved,  at  de  har  andre  tal  i  hove- 
det end  paa  papiret,  mennesker,  hvilke  man  ligesaa  lidt  tor 
tillægge  nogen  vildfarelse  som  den  person,  hvem  Spinoza 
hørte  raabe,  at  hans  gaardsrum  var  fløiet  ind  i  naboens  høne 
(eth.  II  prop.  47  schol.).  —  Paa  den  anden  side  maa  man 
fastholde,  at  ordene  let  kan  give  anledning  til  store  vildfa- 
relser. Dette  hidrører  fra,  at  de  er  dannede  efter  mængdens 
smag,  saa  at  de  kun  er  tegn  paa  tingene,  saaledes  som  disse 
speiler  sig  i  forestillingen  (indbildningskraften),  ei  som  de  viser 
sig  for  forstanden;  dette  sees  bl.  a.  deraf,  at  det,  der  kun  kan 
tænkes  og  ikke  forestilles  (i  indbildningskraften),  i  sproget 
jævnlig  betegnes  negativt,  som  »uendeligt«;)  >>ulegemligt«  osv., 
medens  hine  begreber  i  sig  selv  netop  er  positive  (De  int. 
em.  tr.  pag.  29  f.). 

45.  Hvad  er  den  mangelfulde  tænknings  (erkjendelses) 
væsen,  og  hvorledes  forebygges  manglerne  ved  tænkningen? 
Den  hele  erkjendelsestraktat  hviler  paa  den  forudsætning,  at 
der  gives  en  nødvendig  og  sikker  methode  for  at  finde  sand- 
heder, en  gjennemførelse  af  det  cartesiske  »klart  og  tydelig«, 
saaledes  at  vildfarelser  undgaaes  (cfr.  Spinozas  Principia  philo- 
sophiae Cartesianæ  I  14  c.  schol.;  De  int.  em.  tr.  pag.  16,  21  ; 
ep.  37,  før  42).    Da  den  mangelfulde  tænkning  har  sin  grund 

i  uklarhed  og  utydelighed,  kan  den  ikke  uden  grund  sammen- 
lignes med  drømmen;  de  mest  fremtrædende   former  af  hin 
tænkning,  baade  de  digtede  og  de  falske  ideer,  betegner  Spi- 
noza  som  vaagne  drømme,  kun  deri  forskjellige  fra  de  egent- 
lige drømme,  at  i  de  sidstnævnte  paa  grund  af  manglende 
sansning  de  ydre  aarsager  er  ukjendte,  af  hvilke  man  i  vaagen 
tilstand  ved  tilstrækkelig  opmærksomhed  kan  slutte,  at  fore- 
stillingerne  mangler  objektivitet  (De  int.  em.  tr.   pag.  21  not. 
1  ;  cfr.  pag.  16  og  22).    Spinoza  adskiller  j  arter  mange  l f  ti  Id 
tænkning  ( erkj endelse ) :   de   digtede,   de  falske  og  de  tvivl- 
somme  ideer  (ideæ  fictæ,  i.  falsæ,  i.  dubiæ);  cfr.  De  int.  em. 
tr.  pag.  16  ff.    De  aigtede  skal  skille  sig  fra  de  falske  ved, 
at  de  sidste  i  sig  indeslutter  en  bekræftelse,  som  hine  mangler, 
idet  man  om  de  digtede  forestillinger  ved,  at  de  kun  har  sine 
aarsager  i  vor  subjektivitet,   ei   i  gjenstande  udenfor  os  (De 
int.  em.  tr.  pag.  22),  hvilket  maa  forstaaes  saaledes,  at  man 
ved  de  digtede  til  forskjel  fra  de  falske  ved,  at  de  ei  af  speiler 
uden  verdenen,  som  denne  er  i  sig  selv.     I  overensstemmelse 
hermed  lærer  cog.  met.  I  cap.  1,  at  den  opdigtede  ting  (ens 
fictum)  er  dannet  med  overlæg,  medens  den  falske  er  dannet 
af  os  uden  vort  vidende.    Denne  subtile  adskillelse  lykkes  det 
dog  ikke  Spinoza  at  gjennemføre;   i   virkeligheden  indeslutter 
ogsaa  de  digtede  forestillinger  en  objektiv  bekræftelse  af  en 
natur,  forskjellig  fra  den  givne  realverdens  —  just  deri  bestaar 
deres  karakter  af  vildfarelse  — ;  kun  om  en  del  af  de  digtede 
idéer  gjælder  det,  at  man  om  dem  ved,  at  de  ei  har  en  til- 
svarende   objektivitet;    dette  gjælder    1)    endel  videnskabe- 
lige  hypotheser  (cfr.  §    164);  men  netop   om  disse  hævder 
Spinoza,  at  de  ei  er  egentlig  digtede  idéer,  iren  »sande  be- 
kræftelser* ;    2)    en  del  af  de  populære  digtede]  tanker,  der 
som  en  særegen  art  udskilles  fra  de  almindelige  digtede  (cfr. 
De  int.  em.  tr.  p.  18).    Vi  antager  derfor,  at  adskillelsen  mel 
lem  digtede  og  falske  idéer  er  betydningsløs,   og  nnder  heller 
ikke,  at  denne  distinktion  spiller  nogen  rolle  inden  den  spino- 
ziske  erkjendelsestheori,  saa  meget  mere  som  paa  det  angjæl- 
dende  sted  i  erkjendelsestraktaten  bestemmelserne  ang.  den 
digtede  idé  simpelthen  bliver  overførte  paa  den  falske,  og  paa 

de  forskjellige  steder  baade  fictio«  og  »idea  falsa«  sammen- 
stilles med  somnium,  for  den  falske  idés  vedkommende  med 
tilføielsen  »vigilando  somniare«  (cfr.  de  foran  i  denne  §  ci- 
terede  steder).  —  Om  den  tankeproces,  der  danner  de  tvivl- 
sonime  idéer:  tvivlen,  læser  vi  i  erkjendelsestraktaten  (pag. 
27):  »Tvivlen  er  intet  andet  end  sindets  svæven  (suspensio) 
om  en  bekræftende  eller  benægtende  dom,  hvilken  det  vilde 
bekræfte  eller  benægte,  hvis  der  ikke  mødte  det  noget,  der 
paa  grund  af,  at  det  er  ukjendt,  gjør  erkj endelsen  af  denne 
ting  ufuldkommen.  Heraf  sluttes,  at  tvivlen  altid  opstaar  der- 
af,  at  tingene  ikke  undersøges  i  orden«.  Tvivlen  kommer 
altsaa  i  det  spinoziske  system  ikke  til  orde  i  methoden,  den 
mathematiske  methode,  som  saadan ;  men  ogsaa  denne  forud- 
sætter  en  tvivlende  undersøgelse  som  grundlag ;  ja  i  en  videre- 
gaaende  betydning  som  tænkningens  opløftelse  over  den  umid- 
delbart givne  objektivitet  er  tvivlen  en  væsentlig  bestanddel 
af  al  tænkning,  ikke  mindst  af  den  spinoziske.  Spinozas  for- 
hold til  tvivlen  har  vi  behandlet  i  vort  kap.  om  skeptikerne 
(kap.  3),  hvortil  vi  her  henviser.  Vi  kan  derfor  i  det  følgende 
indskrænke  os  til  at  afhandle  læren  om  de  digtede  idéer  uden 
at  skille  disse  fra  de  falske,  hvorfor  vi  ogsaa  kan  give  hine 
navn  a  f  de  falske  idéer. 

46.  De  digtede  idéer  (domme)  deles  i  to  klasser:  1)  op- 
digtelser  med  hensyn  til  eksistens  og  2)  opdigtelser  med  hen- 
syn til  væsen.  Ved  den  første  art,  der  er  den  hyppigste, 
kjendes  personens  eller  tingens  væsen,  d.  e.  hans  væren  i  sig 
selv,  udtrykt  i  de  blivende  prædikater,  og  opdigtelsen  gjælder 
kun  tingens  eller  personens  forhold  til  andre;1)  »saaledes  op- 
digter  jeg,  at  Petrus,  som  jeg  kjender,  gaar  hjem,  besøger  mig 
o.  lign.«  (De  int.  em.  pag.  16).  Saadanne  opdigtelser  kan  kun 
dreie  sig  om  det  mulige,  ikke  om  det  nødvendige  eller  om 
det  umulige.  Nødvendig  er  en  ting,  naar  enten,  som  ved  Gud 
er  tilfældet,  eksistensen  hører  med  til  dens  væsen,  eller,  som 
ved  de  i  den  ydre  eksistens  staaende,  endelige,  ting,  eksisten- 
sen følger  af  en  ydre  aarsag;  ved  den  nødvendige  ting  vilde 


*)  Om  væsen  og  eksistens  hos  Spinoza  sign.  kap.  12. 

det  altsaa  være  en  modsigelse,  at  den  ikke  eksis terede.  Umu- 
lig er  en  ting,  naar  det  enten,  som  ved  kimæren,  ligger  i 
dens  væsen,  at  den  ei  kan  eksistere,  eller,  som  ved  de  ud- 
vortes  eksisterende  ting,  ingen  ydre  aarsag  findes  til  at  frem- 
bringe den,  saaledes  at  dens  eksistens  i  hvert  fald  vilde  komme 
til  at  hidføre  en  modsigelse.  Mulig t  eller  tilfældigt  kan  deri- 
mod  noget  kaldes  kun  med  hensyn  til  v  ort  ubekjendtskab  med 
dets  fra  de  ydre  aarsager  hidrørende  nødvendighed  eller  umu- 
lighed  (cfr.  De  int.  em.  tr.  pag.  17,  eth.  I  prop.  33  schol.  1). 
Def.  3  og  4  i  ethikens  4de  bog  skjelner  mellem  tilfældige  og 
mulige  ting,  idet  ved  de  første  vor  uvidenhed  vedrører  væse- 
net,  ved  de  sidste  de  ydre  aarsager;  men  denne  skjelnen  er 
for  øieblikket  uden  betydning  for  os.  Udsagn  om  tingenes 
indre  nødvendighed  eller  umulighed  kalder  Spinoza  (De  int. 
pag.  17)  »evige  sandheder«  ;  af  de  nys  anførte  definitioner 
følger,  at  der  om  de  evi^e  sandlieder  ikke  kan  gjøres  eksi- 
stensopdigtelser, men  kun  om  det  vmligc.  I,  at  eksistensop- 
digtelserne  kun  gjælder  det  mulige,  ligger  følgende  momenter 
udtrykte:  1)  Opdigtelsens  egentlige  grund  er  uvidenhcd,  nem- 
lig med  hensyn  til  aarsag  (grund);  opdigtelsen  er  altsaa  ikke 
begrundet  i  tænkningens  væsen  ;  absolute  eksistensopdigtelser 
kan  der  saaledes  ikke  gives ;  2)  en  eksistensopdigtelse  kan 
kun  gives  ved  vor  opfattelse  af  den  endelige  verden  ;  thi  for 
den  evige  verdens  vedkommende  er  eksistensen  indesluttet  i 
væsenet,  hvilket  her  forudsættes  bekjendt.  Naar  derfor  eth.  I 
prop.  33  schol.  1  sætter  det  mulige  i  forhold  ogsaa  til  tinge- 
nes indre  nødvendighed  eller  umulighed,  maa  den  paa  det 
mulige  gaaende  opdigtelse  tænkes  vedrørende  tingenes  evige 
væsen,  d.  e.  den  maa  tænkes  som  en  væsens-,  ikke  som  en 
eksistensopdigtelse.  Eksistensopdigtelser  kan  altsaa  kun  gjælde 
den  ydre  eksistens,  der  ikke  følger  af  væsenet :  det  at  være  i 
tiden  og  paa  et  bestemt  sted,  at  staa  i  kvantitativ  kausalitet 
med  dennes  indskrænkninger  (cfr.  vore  kapitler  12  og  14). 

47.  Aarsagerne  til  opdigtelser  med  hensyn  til  eksistens 
kan  henføres  til  3  klasser :  1 )  Der  gives  ved  siden  af  den  evige 
verden  med  dens  indre,  blivende,  nødvendighed  en  forandrin- 
gens verden  med  kun  relativ  nødvendighed.    Hvis  dette  ikke 

var  tilfældet,  vi  Ide  vi  kun  have  med  evige  sandheder  at  gjøre 
og  altsaa  være  befriede  for  de  med  hensyn  til  eksistens  digtede 
ideer.  —  Denne  i  tingene  selv  liggende  betingelse  for  vild- 
farelser  bliver  af  Spinoza  mindre  fremhævet,  dog  ikke  uberørt; 
baade  ligger   den  i  det  nys  behandlede  afsnit  af  erkjendelses- 
traktaten  (pag.  16  ff.,  spee.  udtalelsen   om  de  evige  sandheder 
pag.  17   nota  3),   og  den   opføres  udtrykkelig  som  den  3dje 
grund  til,  at  naturen  ikke   »undersøges  i  skyldig  ordene,  i  et 
afsnit,  der  indleder  traktatens  lære  om  vildfarelser  (pag.  1  5  in.) : 
Dernæst  paa  grund   af  de  menneskelige  tings  kaar  (status), 
der,  som  allerede  vist,   er  helt  foranderlige. «    Det  har  sin  be- 
tydning at  lægge  mærke  til  saadanne   udtalelser  ligeoverfor 
dem,  der  paastaar,  at  hele  foranderlighedens  verden  hos  Spi- 
noza er  et  skin,  et  bedrag  inden  vor  imaginatio :  Ikke  med  et 
ord  berører  filosofen   denne  vildfarelsernes  vildfarelse,  som  jo 
antagelsen  af  en  endelig  verden  maatte  blive  efter  den  Hegel- 
Erdmannske  opfatning  af  spinozismen;   men  derimod  nævnes 
omvendt  endeligheden  som  en  aarsag  til  den  ufuldkomne  er- 
kjendelse.    Foranderlighedens  verden  er  hos  Spinoza  en  virke- 
lig, om  end  en  lavere,  realitet.  —  Hvorledes  ophæver  vi  denne 
aarsag  til  vildfarelser  r  Selvfølgelig  ikke  ved  at  ophæve  naturens 
orden;  »det  er  ikke  muligt,  at  mennesket  ophører  at  være  en 
del  af  naturen  og  kun   lider  saadanne  forandringer,   der  kan 
fattes  ved  hans  egen  natur  alene,  og  hvortil  han  selv  er  adækvat 
aarsag  :,  hvorved  nødvendigheden  baade  af  de  udvortes  og  de 
i nd vortes  begrundede  forandringer  er  sat  (cfr.  eth.  IV  prop.  4, 
eth.  IV  appendix  cap.  7).    Men  opgaven  er  at  stille  sig  i  det 
rette  forhold  til  foran derligheden,   d.  e.  at  fatte  den  i  samme 
liggende  relative  nødvendighed ;  derved  vil  de  med  den  ende- 
lige verden  sammenhængende  opdigtelser  undgaaes ;  thi  disses 
gjenstand  er  ikke  det  foranderlige  i  og  for  sig,  men  kun  det 
ntilstrækkelig  erkj endte  foranderlige;  uvidenheden  er  jo  opdig- 
telsens  konstituerende  grund  (cfr.  §  46,  1). 

I  vort  herværende  første  punkt  ligger  saaledes  et  peg  i 
retning  af  at  lægge  hovedvægten  paa  det  evige  og  at  lade  det 
timelige  som  saadant  være  det  underordnede,  en  tanke,  der 
ogsaa  ligger  i    erkjendelsestraktatens  fremhæven  af  de  evige 

sandheder  (§  46).  Den  falske  og  den  rette  erkj endelse  af  den 
foranderlige,  endelige,  eksistens  bestaar  væsentlig  i  følgende 
punkter : 

2)  Den  feilagtige  antagelse  af  en  tings  eksistens  eller  af 
et  eksistentielt  faktum  beror  hovedsagelig  paa  ubekjendtskab 
til  den  ydre  aarsag,  der  bestemmer  den  eksistentielle  væren 
(De  int.  em.  tr.  pag.  17  og  22).  Hvis  jeg  altsaa  kan  finde 
den  bestemmende  aarsag  for  denne  væren,  gaar  opdigtelsen 
over  til  en  beki-æftelse ;  hvis  derimod  den  eksistentielle  væren 
viser  sig  at  staa  i  strid  med  naturens  kausalitet,  gaar. opdig- 
telsen over  til  en  benægtelse.  Thi  » til  enhver  ting  maa  der 
angives  en  aarsag  eller  grund,  saavel  til,  at  den  eksisterer, 
som  til,  at  den  ikke  eksisterer*  (eth.  I  prop.  11  dem.  >aliter«). 

3)  Eksistens-opdigtelsen  har  ogsaa  tildels  sin  oprindelse 
fra,  at  der  ikke  er  foretaget  en  tilfredsstillende  sammenligning 
mellem  tingens  væsen  paa  den  ene  side  og  dens  eksistens  eller 
det  om  den  udsagte  eksistentielle  faktum  paa  den  anden  side. 
Uagtet  tingens  væsen  betegner  dens  evige  realitet,  dens  (ydre) 
eksistens  dens  timelige  forhold,  bestaar  der  dog  den  samme 
forskjel  mellem  to  tings  eksistens  som  mellem  deres  væsen; 
»hvis  vi  derfor  vil  fatte  t.  eks.  Adams  eksistens  blot  ved  den 
almindelige  eksistens,  vil  det  være  det  samme,  som  om  vi  for 
at  forståa  hans  væsen  kun  lægger  mærke  til  væsenets  natur  ial- 
mindelighed  og  leverer  en  definition  saalydende:  »Adam  er 
noget  værende  (ens)««  (De  int.  em.  tr.  pag.  17  f.).  Eksistens 
er  noget  helt  konkret,  ligesaa  konkret  som  væsenet;  et  eksi- 
stentielt faktum,  t.  eks.  at  et  menneske  gik  hjem,  indeslutter 
en  uendelighed  af  individuelle  bestemmelser,  der  hænger  sam- 
men med  menneskets  væsen.  For  at  hæve  en  eksistentiel  an- 
tagelse som,  at  Peter  gik  hjem  igaar,  til  vis/ied,  kan  vi  altsaa 
foruden,  at  vi  efter  2)  undersøger  aarsag  eller  hindring  for  et 
saadant  faktum,  sammenligne  den  helt  individuelt  fattede  om- 
stændighed  med  personens  væsen,  ligesaa  individuelt  opfattet ; 
ved  den  herved  fremspringende  overensstemmelse  eller  mangel 
paa  overensstemmelse  mellem,  hvad  personen  i  sig  selv  er,  og 
hvorledes  han  bar  sig  ad  i  det  enkelte  tilfælde,  vil  der  —  sammen 
med  undersøgelsen  angaaende  faktums  plads  i  naturens  aarsags. 

kjæde  (cfr.  nr.  2)  —  gives  midler  til  at  forvandle  det  digtede 
udsagn  til  en  bekræftende  eller  benægtende  erkjendelse. 

48.  Det  kan  vække  forundring,  at  det  betræffende  afsnit 
af  erkjendelsestraktaten  som  midler  til  at  undgaa  eller  hæve 
eksistens-opdigtelser  ikke  nævner  skjæ7'pede  sanse-iaqttagelser 
og  appel  til  andre  troværdige  menneskers  iagttagelser.  Spe- 
cielt  en  skjærpelse  af  synet  og  hørelsen  og  en  appel  til  andres 
syn  og  hørelse  synes  at  være  iøinespringende  midler  til  at 
undgaa  og  hæve  en  feilagtig  mening  om  et  eksistentielt  faktum. 
Spinoza  anerkjender  selvfølgelig  betydningen  af  disse  populære 
sandhedskriterier,  om  end  ikke  som  kriterier.  Hvis  der  be- 
høves beviser  herfor,  kan  vi  henvise  til,  at  han  i  en  anden 
sammenhæng  af  erkjendelsestraktaten  (pag.  34)  taler  om 
»hjælpemidler,  der  alle  sigter  til,  at  vi  kan  forståa  at  bruge 
vore  sanser <  ,  og  til,  at  der  i  diskussionen  med  Hugo  Boxel 
om  spøgelser  (ep.  51  — 56,  før  55 — 60)  fra  begge  sider  tales  om, 
hvorvidt  troværdige  mænd  har  iagttaget  saadanne  væsener, 
medens  rigtignok  for  Spinoza  det  hovedsagelige  modargument 
synes  at  ligge  i,  at  saadanne  skabningers  væsen  ikke  lader  sig 
tydelig  begribe,  og  i  at  deres  eksistens,  deres  ydre  fremtræden, 
staar  i  strid  med  deres  væsen  som  afdøde  aander.  Men  i  vort 
nys  behandlede  afsnit  fremhæver  ikke  Spinoza  disse  hensyn 
til  den  skjærpede  sans  og  til  andre  menneskers  sansning. 
Hvad  det  første  angaar,  har  han  formodentlig  fundet  det  over- 
flødigt  at  omtale  det;  thi  det  siger  sig  selv,  at  et  menneske, 
der  t.  eks.  ved  feilsyn  forveksler  personer,  vil  kunne  undgaa 
denne  feil  ved  at  bruge  sine  øine  bedre  eller  ved  at  anvende 
midler  til  at  styrke  sit  syn,  bruge  briller  eller  lign. ;  et  saadant 
ræsonnement  har  formodentlig  —  og  med  rette  —  forekommet 
vor  filosof  for  trivielt.  Man  maa  paa  den  anden  side  erindre, 
at  sanseiagttagelsen  er  den  stadige  forudsætning  for  begge  de 
anførte  midler  mod  vildfarelsen ;  thi  de  endelige  realiteter  har 
som  sit  korrelat  inden  tænkningen  den  laveste  erkjendelsesart, 
hvis  første  trin  er  sansningen ;  saavel  til  at  finde  en  tings 
plads  i  den  endelige  kausalrække  som  til  at  sammenligne  tin- 
gens eksistens  med  dens  væsen  er  sansningens  opfattelse  af 
den  endelige  eksistens  en  uundgaaelig  betingelse.    Men  omend 

sansningen  er  fattet  som  et  nødvencligt  udgangspunkt,  er  den 
dog  ikke  opstillet  som  sandkeds  kriterium.  Thi  vistnok  ligger 
der  i  enhver  sansefornemmelse  et  forhold  mellem  flere  bestem- 
melser, d.  e.  en  tanke ;  men  denne  tanke  er  som  latent  i  sans- 
ningen uklar  og  usikker ;  kun  ved,  at  tænkningen  vikles  ud  af 
sansningen,  d.  e.  ved  at  den  sansede  eksistens  tænkes  i  dens 
forhold  til  andet  eksisterende  i  den  naturlige  kausalrækhe  og 
ved,  at  den  tænkes  i  forhold  til  dens  eget,  gjennem  tænk- 
ningen erkj endte,  væsen,  gaar  sansningen  over  til  virkelig  er- 
kjendelse ;  d.  e.  sansningen  har  sm  betydning  ikke  som  sand- 
hedskriterium ,  men  vel  som  underordnet  moment  i  de  under 
2  og  3  nævnte  kriterier.  Hermed  er  tillige  givet,  at  appellen  til 
andres  sanseiagttageiser,  der  til  fastsættelsen  af  det  faktiske  kan 
have  betydning  som  støtte  for  ens  egen  sansning,  saalidtsom 
denne  selv  af  Spinoza  kan  opføres  som  sandhedskriterium. 
Thi  dels  eksisterer  jo  andres  sanseiagttageiser  for  os  kun  som 
bestanddele  af  vor  egen  sansning,  af  hvad  vi  har  hørt  og  seet 
(læst);  dels  vilde  enhver  saadan  stadfestelse  af  en  forestilling 
løbe  ud  i  en  endeløs  regres,  saasom  jo  ethvert  menneskeligt 
vidnesbyrd  som  sanseindtryk  vilde  behøve  ny  bevidnelse  o.  s.  v. 
i  det  endeløse;  dels  maatte  man  forudsætte,  at  vidnesbyrdene 
kom  fra  troværdige  personer,  ialfald  fra  mennesker;  ved  sidst- 
nævnte  synspunkt  vilde  man  nødes  til  at  sammenligne  det 
eksistentielle  faktum  —  talen,  det  skrevne  —  med  andre  eksi- 
stens-fakta  og  med  personernes  væsen,  hvorved  dette  kriterium 
vilde  komme  til  at  sortere  under  de  som  2  og  3  opførte 
kriterier. 

49.  Den  anden  art  digtede  ideer  gjælder  tingenes  væsen, 
enten  dette  alene  eller  »i  forening[med  en  eller  anden  aktuali- 
tet eller  eksistens«  (De  int.  em.  tr.  pag.  19);  det  sidste  alter- 
nativ er  meget  almindeligt,  ja  efter  vor  mening  det  herskende ; 
thi  naar  væsenet  opfattes  feilagtigt,  vil  dette  naturligen  med- 
føre, at  man  ogsaa  har  en  feilagtig  opfatning  af  tingens  ydre 
forhold ;  den,  der  betragter  sanselighed  som  menneskets  væsen, 
vil  have  et  feilagtigt  synspunkt  for  bedømmelsen  af  menneskets 
forhold  til  andre  skabninger.  Om  væsensvildfarelserne  gjælder 
følgende:    1)   De  beror  paa,  at  den   opfattendes  forståa  else 

(intelligere)  ei  har  holdt  skridt  med  hans  indtryk  (percipere) 
(ib.  pag".  19  f.).  Jo  mere  menneskenes  naturkundskab  —  nemlig 
den  virkelig  forstandige  —  udvides,  des  færre  vil  der  kunne 
indtræde  af  saadanne  opdigtede  idéer,  som  idéen  om  en  fir- 
kantet cirkel  eller  den  idé,  at  menneskene  i  et  øieblik  forvandles 
til  dyr  o.  lign.  For  at  forebygge  og  hæve  saadanne  vild- 
farelser  bør  man  altsaa  sørge  for  den  fuldkomneste  forstaaelse 
af  naturen  og  det  baade  med  hensyn  til  indholdet  og  omfanget. 
Enhver  dom  er  ufuldkommen,  ved  hvilken  der  klæber  noget 
abstrakt,  d.  e.  som  ikke  indeholder  konkrete  begreber,  og  hvor 
sammenhængen  mellem  subjekt  og  prædikat  ikke  springer  i 
øinene  (ib.  pag.  21).  Det  gjælder  altsaa  den  mest  individuelle 
forstaaelse  af  væsenet  eller  af  væsensdommens  begreber.  2) 
For  den  helt  konkrete  opfattelse  vil  det  let  vise  sig,  at  be- 
greberne  cirkel  og  firkant  staar  i  en  indre  modsigelse  til  hin- 
anden,  og  at  derfor  en  firkantet  cirkel  er  en  umulighed  (ib. 
pag.  2T  f.).  Væsens-vildfarelsen  løber  ud  paa  en  modsigelse. 
3)  Hvis  en  virkelig  modsigelse  ikke  umiddelbart  viser  sig  for 
vor  tænkning,  antage  man  foreløbig  den  fingerede  sætning  som 
sand  og  udlede  deraf  i  logisk  form  slutninger;  derved  vil  den 
eller  de  udledede  sætninger  ved  sin  indre  modsigelse  eller 
mangel  paa  modsigelse  vidne  om  udgangspunktets  falskhed 
eller  sandhed  (ib.  p.  20  f.,  34).  Heraf  fremgaar  hypothesens 
berettigelse.  4)  Da  den  abstrakte  idé  beror  paa  en  forvirret 
sammenblanding  af  flere  idéer  (eth.  II  prop.  40  schol.  1),  vil 
den  opdigtede,  abstrakte,  idé  (eller  dom)  vige  pladsen  for  sande 
idéer  (eller  domme),  naar  man  opløser  den  i  dens  bestand- 
dele,  d.  e.  i  usammensatte,  »enkle<  eller  »enkleste«,  idéer  (eller 
domme);  cfr.  De  int.  em.  tr.  pag.  21.  5)  Alle  enkle  eller 
enkleste  idéer  er  sande,  saasom  de  er  uden  dele  og  derfor  kun 
kan  opfattes  helt  eller  slet  ikke  opfattes ;  ved  at  tage  en  enkelt 
idé,  især  den  enkleste,  idéen  om  naturens  ophav,  til  udgangs- 
punkt  og  af  den  udlede  andre,  vil  man  undgaa  vildfarelser  (ib. 
pag.  21  f.,  25  f.  o.  a.  s.). 

50.  For  af  disse  regler  med  hensyn  til  eksistens-  og  væ- 
sensopdigtelser  at  udlede  sandJiedens  almindelige  væsen  hos 
Spinoza  sammenfatter  vi  først  reglerne  i  form  af  paabud  for 

den  erkjendende.  L  For  eksistensens  vedkommende:  i) 
Opsøg  ved  ethvert  fænomen  dets  ydre  aarsag,  hvorved  dets 
nødvendighed  eller  umulighed  vil  fremgaa !  2)  Sammenlign 
nøiagtig  fænomenet  med  tingens  kjendte  væsen!  II.  For 
væsenets  vedkommende:  1)  Søg  den  mest  individuelle  for- 
staaelse  af  dommens  begreber  og  deres  sammenhæng,  saa  at 
modsigelse  undgaaes  !  2)  Udled  hypothetisk  konsekvens  erne 
af  dommen !  3)  Analyser  den  i  dens  enkelte  bestanddele ! 
4)  Tag  den  enkleste  idé,  dom,  som  udgangspunkt  og  udled 
af  den  alle  andre!  Disse  regler  løber  ud  paa  følgende  fælles- 
bestemm eiser : 

a.  Individuel  forstaaelse  (I  2  og  II  1). 

b.  Konsekvens  i  tænkningen, 

a    dels  som  erf årings  f næs  sig  konsekvens  (I  1), 

[j    dels  gjennem  en  sammenligning  mellem  væsen  og 

eksistens  (I  2),  idet  det  eksistentielle  føres  tilbage  til 

væsenet, 

Y    dels  overhovedet    gjennem   analytisk  tænkning,  der 
fører  alt  tilbage  til  de  sidste  grunde  (II  3),  en  tænk- 
ning, der  ogsaa  kan  være  hypothetisk  (II  2), 
o    dels  gjennem  synthétisk  tænken,  hypothetisk  (II  2) 
eller  kategorisk  med  udgang  fra  den  simpleste  idé  (II  4). 
Da  den  individuelle  forstaaelse  betragtes  som  underordnet 
ligeoverfor  konsekvensen  eller  modsigelsesfriheden,  (cfr.  §  49  nr. 
1 — 2)  kan  man  betegne  Spinozas  egentlige  sandhfdskriterium 
som  konsekvensen  mellem  (nøiagtigt  fattede)  tanker.  Modsigel- 
sesprincipetbYwev  det  erkjendelsestheoretiske  hovedprincip;  dette 
princips  absolute  suverænitet  ligger  til  grund  for  den  hele  udvik- 
ling  angaaende  opdigtelserne,  om  vi  end  kun  paa  et  par  punkter 
(§  49  nr.  2  og  3)  har  havt  anledning  til  direkte  at  fremhæve 
det.    Erkjendelse   maa  falde  sammen   med  den  konsekvente 
tænken  eller,  da  al  tænken  efter  sit  væsen   er  konsekvent  (§ 
29),  med  tænkningen  som  saadan.    Med  hensyn   til  det,  »der 
konstituerer  sandhedens  form«,  gjør  Spinoza  selv  opmærksom 
paa,  »at  den  sande  tænken  skilles  fra  den  falske  ikke  blot  ved 
en  ydre,  men  mest  ved  en  indre  benævnelse«  (non  tantum 
per  denominationem  extrinsecam,  sed  maxime  per  intrinsecam 

distingui,  De  int.  em.  tr.  pag.  23).  Ved  den  »ydre  benæv- 
nelse«  eller  det  ydre  forhold  tænkes  paa  den  erfaringsmæssige 
overensstemmelse  med  ydre  gjenstande  (I  1  eller  b  a);  denne 
nedsættes  i  det  citerede  sted  til  et  underordnet  sandhedskri- 
terium;  men  da  ogsaa  den  gjennem  erfaringen  aabenbarede 
kausalitet  opfattes  som  en  logisk  overensstemmelse,  en  aaben- 
barelse  af  modsigelsesprincipet,  om  end  en  underordnet,  — 
hvorom  mere  senere,  spee.  i  kap.  17 —  kan  det  spinoziske  sand- 
hedskriterium  simpelthen  bestemmes  som  logisk  konsekvens. 
Hermed  stemmer  overens  brev  37  (før  42),  der  stiller  de  sande 
tanker  uafhængige  af  ydre  indflydelser,  men  afhængige  af 
»vor  absolute  magt<  (d.  e.  af  vor  evige  forstand)  og  derved  i 
en  indbyrdes  grundssammenhæng.  Til  anskueliggjørelse  af  dette 
indre  sandhedskriterium  nævner  erkjendelsestraktaten  følgende: 
Naar  en  bygmester  i  orden  har  udtænkt  planen  til  en  byg- 
ning, er  hans  tænkning  sand,  selv  om  bygningen  aldrig  har 
eksisteret  og  aldrig  vil  eksistere,  og  omvendt :  hvis  en  siger, 
at  Peter  eksisterer,  og  Peter  virkelig  eksisterer,  er  dog  ud- 
sagnet  med  hensyn  til  den  talende  usandt,  naar  han  udsiger 
faktum  uden  den  tro,  at  det  er  et  virkeligt  faktum.  Idet  sand- 
heden saaledes  siges  at  beståa  i  tankernes  indbyrdes  sammen- 
hæng,  synes  det,  som  om  dens  karakter  af  overensstemmelse 
med  en  udenfor  tænkningen  bestaaende  realitet  bliver  over- 
seet  eller  endog  fornægtet ;  specielt  det  andet,  af  Spinoza  selv 
anførte,  eksempel  synes  at  gaa  i  denne  retning;  ja,  det  kunde 
synes  ligefrem  i  lighed  med  S.  Kierkegaard  at  gjøre  sandheden 
til  ét  med  den  blot  og  bart  subjektive  overbevisning.  Dette 
er  dog  ingenlunde  vor  filosofs  mening;  dertil  vil  det  altfor 
meget  stride  mod  hans  erkjendelsestheoretiske  grundprincip, 
saaledes  som  dette  t.  eks.  kommer  til  udtryk  i  ethikens  defi- 
nition  af  den  sande  idé  (I  ax.  6  cfr.  vor  §  30).  Tanken  er 
megetmere  den,  at  garantien  for  opfattelsens  overensstemmelse 
med  realiteten  netop  ligger  i  den  indre  tankesammenhæng ; 
thi  naturen  er  logisk  som  tænkningen;  derfor  er  dennes  kon- 
sekvens og  dens  afspeilen  af  den  objektive  verden  kun  to  for- 
skjellige sider  af  erkj endelsens  væsen,  af  hvilke  den  første  be- 
tegnes som  x  den  adækvate  idé « ,  den  anden   i  speciel  betyd- 

ning  som  »den  sande«,  cfr.  eth.  II  def.  4  c.  expl.  I  det  først- 
nævnte  eksempel  er  dommen  >>bygn  ingen  har  de  og  de  egen- 
skaber «  en  virkelig  erkjendelse,  uagtet  ingen  saadan  bygning 
findes;  thi  den  indre  konsekvens  i  planen  vidner  om,  at  denne 
er  i  overensstemmelse  med  naturens  grundvæsen,  saa  at  tanken 
i  dette  tilfælde  kan  sammenlignes  med  et  digterværk,  der  med 
indre  konsekvens  skildrer  et  menneskes  karakter  og  derved 
af bilder  menneskenaturen,  om  end  ei  noget  bestemt  menneske  ; 
tanken  er  saaledes  i  dette  tilfælde,  som  et  speilbillede  af  na- 
turens væsen,  sand  i  en  høiere  betydning  end,  om  den  havde 
afspeilet  en  tilfældigvis  eksisterende  bygning.  Ved  det  sidst- 
nævnte  eksempel  er  sætningen  usand  for  den  talende,  selv 
om  han  ikke  følte  nogen  indre  modsigelse ;  thi  idet  det  reelle 
forhold  fremføres  uden  tro  paa,  at  det  er  et  reelt,  vil  hverken 
(af  den  erkj endende  person)  Peters  ikke-eksistens  eller  (af  den 
talende)  hans  eksistens  blive  sat  i  forbindelse  med  de  andre 
forestillinger  eller  realiteter  —  aarsager  eller  grunde  —  ,  hvoraf 
sætningens  nødvendighed  eller  konsekvens  og  dermed  dens 
karakter  af  sandhed  alene  kan  fremgaa;  hvis  sætningen  » Peter 
eksisterer«,  udsagt  af  den,  der  ikke  tror  paa  den,  skulde  analyseres, 
eller  dens  konsekvenser  udledes,  vilde  i  den  talende  snart  vise 
sig  en  modsigelse,  gjemt  i  sætningen,  hvoraf  fremgaar,  at  den 
tilfældigvis  med  et  objektivt  faktum  stemmende  sætning  ikke 
har  den  betydning,  den  skulde  have  for  at  afspeile  naturens 
konsekvens,  og  derfor  ikke  fuldt  kan  betegnes  som  sand. 
Heraf  fremgaar,  at  der  ved  siden  af  det  i  foregaaende  og  næst- 
foregaaende  kapitel  nævnte  formelle  sandhedskriterium  :  vis- 
hedetiy  findes  et  reelt:  tankens  indre  konsekvens,  og  at  hint 
formelle  kun  har  betydning  ved,  at  det  hidrører  fra  dette  reelle, 
men  at  mangelen  af  det  formelle  er  et  tegn  paa,  at  det  reelle 
heller  ikke  er  tilstede.  Sand  er  efter  Spinoza  enhver  tanke- 
gang, hvori  ingen  aabenbar  eller  skjult  modsigelse  findes,  og 
den  bevidner  sig  altid  som  sand  g/en  nem  v  is  lieden  (men  ei 
omvendt).  —  Da  modsigelsesfriheden  faar  sit  adækvate  udtryk 
i  den  analytiske  dom,  har  vi  foran  (§  23)  bestemt  denne,  til 
forskjel  fra  den  synthetiske,  som  sandhedens  adækvate  dømme* 
form.    Naar  Spinoza  til  forskjel  fra  Kant  kan  betragte  de  ana- 

lytiske  domme  ikke  alene  som  formelt  rigtige,  men  ogsaa  som 
reelt  sand,  beror  dette  paa,  at  hin  filosof  til  forskjel  fra  denne 
betragter  den  indre  konsekvens  som  reelt  sandhedskriterium. 
Den  analytiske  doms  subjekt  behøver  altsaa  ikke  hos  Spinoza 
nogen  erfaringsmæssig  garanti  for  sin  realitet.  Det  kunde  saa- 
ledes  synes,  som  om  rent  fingerede  domme,  t.  eks.  »den  firkantede 
cirkel  er  firkantet «,  faar  en  reel  betydning  ved  clen  i  dem 
indesluttede  konsekvens.     Herved  maa  imidlertid  to  betragt- 
ninger  fremholdes:  paa  den  ene  side  har  ogsaa  hin  dom  en  vis, 
om  end  betydningsløs,  realitet,  nemlig  som  en  i  den  døm- 
mende bestaaende  forestilling;   paa  den  anden  side  er  her 
enhver  anden  realitet,  altsaa  en  realitet  i  dette  ords  egentlige 
betydning,  udelukket;  dommen  er   nemlig   i  sig  selv  usand, 
saasom  den  ikke  er  helt  analytisk.     I  sandhed   er  en  dom 
som  den  nævnte  sammensat,   idet  subjektet  indeslutter  dom- 
men :  »cirkelen  er  firkantet«,  hvilken  jo  indeslutter  en  modsi- 
gelse.    For  at  være  fuldt  sand  tør  en   dom  ikke  indeslutte 
nogen  modsigelse,  selv  om  denne  er  skjult.     I  virkeligheden 
indeslutter  enhver  dom  en  række  af  domme,  idet  enhver  tanke 
har  sin  eksistens  som  tanke  ved  at  staa  i  forhold  til  tilværel- 
sens totalitet.    Et  udsagn  om  cirkelen  t.   eks.   staar  i  forhold 
ikke  alene  til  linjen,  men  ogsaa  til  rummet  som  totalitet,  idet 
cirkelen  indeslutter  dommen  :    » rummet  er  begrænset  paa  en 
bestemt  maade«  (cfr.  kap.  8).    Foråt  en  dom  skal  være  virke- 
lig fri  for  modsigelse,  virkelig  analytisk  og  sand,  maa  den  alt- 
saa staa  i  indre  overensstemmelse  med  universet,  nøiere:  med 
dette  som  første  aarsag,  d.   e.   med  substansen;  her  som  paa 
ethvert  punkt  i  systemet  viser  sig  altet  i  det  ene,  fremtræder 
substansen  som  den  stadige  forudsætning.     Paa  denne  maade 
mener  vi,  at  Spinoza  vil  have  sin  lære  om  den  analytiske  dom 
som  sandhedens  nøiagtige  udtryk  opfattet. 

51.  Denne  lære  om  sandhedens  indre  konsekvens  kunde 
synes  at  medføre  den  antagelse,  at  sandhed  nødvendig  forud- 
sætter  refleksion,  og  at  den  ei  kan  naaes  gjennem  umiddelbar, 
intuitiv,  erkjendelse,  hvilken  dog,  som  vi  senere  vil  overveie, 
er  den  høieste  erkjendelsesart  i  spinozismen.  Hin  antagelse 
holder  dog  ikke  stik,  hvilket  sees  af,  at  det  opstillede  krav  til 

indre  konsekvens  tilspidses  derhen,  at  sandheds kriteriet  ligger 
i  enhver  tænkeakt  som  saadan.  Dette  udvikles  og  begrundes 
i  et  afsnit  af  erkjendelsestraktaten,  hvilket  følger  umiddelbart 
efter  det  i  forr.  §  gjorte  citat,  specielt  efter  de  anførte  eksem- 
pler {pag.  23  f.) :  »Hvoraf  følger,  at  der  i  idéerne  gives  noget 
realt,  hvorved  de  sande  skilles  fra  de  falske  —  og  man  bør 
ikke  sige,  at  denne  forskjel  opkommer  af,  at  den  sande  tænk- 
ning  bestaar  i  at  erkjende  ting  ved  deres  første  aarsager  (per 
primas  suas  causas) L),  hvorved  den  vistnok  i  høi  grad  vilde 
skille  sig  fra  den  falske,  saaledes  som  vi  ovenfor  har  forklaret 
denne:  en  sand  tænkeakt  kaldes  nemlig  ogsaa  den,  der  objek- 
tivt (vi:  subjektivt)  indeslutter  væsenet  af  et  eller  andet  princip. 
der  ikke  har  aarsag,  men  erkj endes  ved  sig  selv  og  i  sig  selv. 
Derfor  maa  formen  for  den  sande  tænkning  ligge  i  selvsamme 
tænkning  (tænkeakt)  uden  forhold  til  andre,  og  den  anerkjen- 
der  ikke  nogen  gjenstand  som  aarsag ;  men  den  maa  athænge 
af  forstandens  egen  kraft  og  natur«,  hvorpaa  som  et  hypothe- 
tisk  eksempel  nævnes  Guds  tænkning  før  verdens  skabelse; 
derpaa  skrider  traktaten  videre  til  behandling  af  »de  simple 
ideer < ,  hvori  hin  tænkningens  selvbevidnelse  faar  sit  bedste 
udtryk.  Det  kunde  synes,  som  om  dette  afsnit  nægter  idéernes 
ildledning  fra  de  første  aarsager  ;  nøiere  beseet,  indeslutter  det 
dog  kun  følgende  to  tanker:  iN  For  at  være  sand  behøver 
en  tænkeakt  vikke  nogen  gjenstand  som  aarsag«,  men  kun 
at  afhænge  »af  forstandens  egen  kraft  og  natur  (cfr.  ep.  37, 
før  42,  eiteret  i  §  50).  Denne  i  vor  foreg.  §  fremhævede 
indre  konsekvens  i  sandheden  til  forskjel  fra  alle  ydre  sandheds- 
kriterier  fremhæves  ogsaa  i  traktatens  følgende  afsnit.  2)  Da 
der  maa  gives  en  sidste  aarsag  og  en  sidste  idé,  der  maa  fattes 
ved  sig,  men  være  princip  for  alt  andet,  vil  det  være  urigtigt 
at  definere  den  sande  tænkning  som  den,  der  følger  af  en 
anden ;  i  saa  fald  vilde  jo  hin  idé  blive  udelukket  fra  den 
sande  tænkning.  Idet  den  sidste  aarsag,  substansen,  er  aarsag 
til  og  immanent  i  al  relativ  væren,  er  den  som  idé  (tænk- 
ning) aarsag  til  og  immanent  i  alle  idéer,  saa  at  enhver  tænke- 


*)    Cfr.  ep.  37  (før  42)  slutning. 


akt  i  sig  indeslutter  hin  idé  og  dermed  tillige  alle  de  øvrige 
tænkeakter,  der  er  satte  med  hin  idé.  I  og  med  den  enkelte 
tænkeakt  i  dens  »simpelhed«  fattes  saaledes  tilværelsens  hele 
tankekonsekvens  (cfr.  kap.  8).  Den  i  sandheden  liggende  kon- 
sekvens behøver  altsaa  ikke  at  falde  fra  hinanden  i  flere  reflek- 
sionsakter;  men  da  hele  den  logiske  sammenhæng  ligger  i 
den  enkelte  tænkeakt,  kan  den  fattes  i  og  med  denne  tænke- 
akt ved  intuitiv  viden. 

52.  Spinozas  lære,  at  sandhedskriteriet  ligger  i  tænktiin- 
gens  immanente  konsekvens,  hvoraf  følger  den  helt  rationelle 
karakter  af  hans  filosofi,  kan  føres  tilbage  til  hans  definition 
af  sandheden  —  eller,  som  vi  ogsaa  har  kaldt  den  :  hans  er- 
kjendelsestheoretiske  grundprincip  (cfr.  foran  §  30).  Vil  man 
nemlig  gjøre  alvor  af,  at  sandheden  bestaar  i  tænkningens 
overensstemmelse  med  dens  gjenstand,  af  at  erkj endelsen  af- 
speiler,  »refererer«,  naturen,  maa  sammenhængen  i  erkjendel- 
sen  udledes  helt  af  tænkningen  og  ikke  af  gjenstanden  ;  disse 
to  maa  holdes  helt  uafhængige  af  hinanden.  Thi  hvis  der 
sættes  nogen  indvirkning  fra  gjenstanden  paa  tænkningen. 
hvis  hin  griber  ind  i  denne,  vil  denne  ikke  aabenbare  hins 
væsen,  som  det  er  i  sig  selv,  men  en  —  maaske  til  forskjel- 
lige^tider  forskjellig  —  sammenblanding  af  tænknings-  og  objekts- 
bestemmelser ;  kun  under  uafhængighedens  forudsætning  vil 
tænkningen  blive  det  ufordunklede  speilbillede  af  naturen. 
Heri  ligger  tillige  udtrykt  karakteren  af  den  spinoziske  logik ; 
da  nemlig  tænkningen  er  reelt  uafhængig  af  objektiviteten,  og 
sandheden  har  sit  kriterium  i  tankens  indre  konsekvens,  vil 
logiken  her  faa  en  real  karakter,  fjernt  fra  enhver  instrumen- 
tal griben  af  gjenstanden.  Naar  erkjendelsestraktaten  etsteds 
(cfr.  §  33)  taler  om,  at  forstanden  danner  sig  værktøi  til  at 
skride  videre,  viser  sammenhængen,  at  tænkningen  ikke  er 
værktøi  for  en  ydre  objektivitet,  men  for  sig  selv,  at  den 
anvender  sig  selv  som  middel  for  sig  selv,  og  at  altsaa  kun 
dens  indre  energi  og  dens  reale  karakter  fremgaar  af  dette 
sted.  Naar  han  lader  konsekvensen  komme  til  orde  ogsaa  i 
den  enkelte  tænkeakt,  hænger  dette  sammen  med  tænkningens 
bevidste  karakter ;  som  vi  foran  (kap.  4)  har  seet,  ligger  heri, 

at  enhver  idé  indeslutter  i  sig  en  endeløs  række  af  andre,  dét- 
enten er  identiske  gjentagelser  af  den  selv  eller  udtrykker 
høiere  opfattelser  af  den ;  det  sidste  moment  indeholder,  at 
tænkningens  konsekvens  er  given  i  enhver  bevidsthedsakt. 

At  Spinoza  ved  sin  lære  om  sandhedskriteriet  har  paa- 
virket  flere  nyere,  er  aabenbart;  specielt  viser  He  gel  sig  her 
som  en  discipel  —  rigtignok  med  emancipation  fra  læren  om  den 
udenfor  tænkningen  staaende  objektivitet  — ;  maaske  er  det 
paa  en  sætning  inden  det  i  forr.  §  citerede  spinoziske  afsnit, 
at  Hegel  har  grundet  sin  udtalelse  om,  at  hans  (Hegels)  logik 
billedlig  kan  betegnes  som  »Gud  før  verdens  skabelse<.  — 
Men  ogsaa  fra  positivistisk  side  hyldes  nu  et  konsekvensens  sand- 
hedskriterium,  der  aabenbarer  sig  gjennem  visheden  (cfr.  §  36). 

53.  Spørger  vi,  hvilke  metafysiske  sandJieder  der  fremgaar 
af  læren  om  vildfarelserne  og  sandhedskriteriet,  eller  til 
hvilke  reale  principer  disse  peger  hen,  da  henvises  vi  nærmest 
til  det  samme  princip,  som  betragtningen  af  tænkningen  selv 
førte  os  imod  (§  29):  indskrænkninzens  princip.  Da  den 
ufuldkomne  erkjendelse  er  en  indskrænkning  af  den  fuld- 
komne J),  og  det  fuldkomne  er  Gud,  maa  den  menneskelige 
erkjendelse,  der  staar  langt  tilbage  for  Guds,  bestemmes  som 
et  moment  i  den  guddommelige,  og  af  denne  dens  karakter 
som  led  i  den  guddommelige  vil  Spinoza  udlede  baade  dens 
fuldkommenheder  og  dens  mangler.  Denne  metafysiske  for- 
klaring udføres  allerede  i  erkjendelsestraktaten  i  den  forannævnte 
sammenhæng  i  nogle  faa,  men  geniale  sætninger.  »Men  der- 
som det,  som  det  ved  første  blik  sees,  hører  med  til  et  tæn- 
kende  væsens  natur  (de  natura  entis  cogitantis  est),  at  danne 
sande  eller  adækvate  tænkeakter,  er  det  sikkert,  at  adækvate 
icléer  opstaar  i  os  blot  deraf,  at  vi  er  en  del  af  et  (alicujus) 
tænkende  væsen  (entis),  af  hvis  tænkeakter  visse  helt,  men 
visse  andre  blot  delvis  konstituerer  vor  sjæl«  (De  int.  em.  tr. 
pag.  25;  cfr.  eth.  II  prop.  11  corol.  og  prop.  43  schol.).  Naar 
vil  atsaa  har  fuldkomne  tanker,    falder  vor  tænkning  sammen 

x)  Denne  sætning,  der  er  en  følge  af,  at  den  ufuldkomne  erkjendelse  falder 
sammen  med  den  ufuldkomne  tenkning,  udføres  videre  (i  §  65)  under 
«Forestillingene 

med  Guds ;  naar  vi  har  ufuldkomne,  kommer  det  af,  at  den 
guddommelige  tanke  er  faldt  fra  hinanden  i  forskjellige  sjæle 
—  en  forklaring,  der  simpelthen  sætter  det  faktum,  at  vi  har 
adækvate  og  inadækvate  tanker,  under  synspunktet  af  den  ab- 
solute  tænkning,  idet  alt  relativt  tænkes  som  et  moment  i  det 
absolute.  Paa  den  erkjendelsestheoretiske  opfatning  af  ufuld- 
kommen  og  fuldkommen  tænkning  grunder  sig  altsaa  den 
metafysisk  vigtige  sætning  —  eller  til  den  metafysiske  peger 
hin  hen  som  til  sit  princip  — ,  at  alle  sjæle  er  »dele«  af  den 
guddommelige  tænkning,  og  videre,  paa  grund  af  parallelismen 
mellem  tænkning  og  udstrækningsrealitet,  overhovedet  betragt- 
ningen  af  alle  enkeltvæsener  som  substansens  dele.  Man  maa 
ikke,  som  man  oftere  har  gjort,  tage  del  i  mekanisk  betydning 
da  jo  tænkningen  hos  Spinoza  er  væsentlig  hævet  over  de 
mekaniske  bestemmelser,  men  i  betydning  af  et  indre  led,  et 
moment.  Af  den  citerede  metafysiske  udtalelse  fremgaar  til- 
lige  et  middel  mod  vildfarelser,  som  vi  ikke,  ialfald  ikke  i  denne 
form,  har  truffet  tidligere.  Da  de  menneskelige  sjæle  er  .at 
betragte  som  guddommens  adspredte  lemmer  —  hvorved  selv- 
følgelig ikke  er  benægtet  noget  angaaende  den  guddommelige 
selvbevidsthed  — ,  maa  vi  sætte  os  til  opgave  at  stille  vor,  de 
enkeltes,  tænkning  i  forhold  til  den  hele  menneskeheds,  eller, 
da  efter  vor  filosof  alt  er  besjælet,  i  forhold  til  den  hele 
naturs  —  hvorved  tillige  historien  faar  en  erkjendelsestheoretisk 
betydning,  der  er  høiere  end  den,  vi  foran  (§  34)  har  turdet 
tilkjende  den  som  en  blot  sandsynligheds-videnskab. 

54.  Ogsaa  andre  metafysiske  lærdomme  staar  i  nøie 
sammenhæng  med  opfatningen  af  erkjendelsens  væsen  som  en 
konsekvent  tænken,  der  stemmer  overens  med  naturen.  I  en 
vis  betydning  kan  den  hele  metafysik  deduceres  heraf.  Her 
paatrænger  sig  dog  først  og  fremst  ved  siden  af  den  nys  om- 
talte moduslære  den  for  Spinoza  eiendommelige  attributlære. 
Da  al  realitet  maa  tænkes  som  et  moment  i  det  uendelige 
væsen,  Gud,  maa  enhver  hovedslægt  (genus)  af  det  reelle 
tænkes  som  en  guddommelig  grundegenskab,  et  attribut,  altsaa 
baade  tænkningen  og  den  dermed  overensstemmende  objektive 
verden,  »udstrækningen«,  sættes  som  guddommelige  attributer 

(cfr.  dem.  til  eth.  II  prop.  i  og  2).  Da  den  sande  tænkning 
—  og  kun  denne  tænkning  repræsenterer  fuldkommen  en 
realitet  og  kan  tillægges  Gud  —  er  en  afspeiling  af  naturen, 
» refererer «  denne,  og  da  dens  karakter  som  sand  ikke  ligger  i 
noget  ydre  forhold,  men  i  den  selv,  i  dens  egen  indre  konse- 
kvens, maa  tænkningens  attribut  paa  den  ene  side  sættes  som 
udstrækningens  ideelle  udtryk,  der  fuldkommen  gjengiver 
denne,  men  paa  den  anden  side  ogsaa  fattes  uafhængigt  af 
det  andet  attribut,  kun  ved  sig  selv.  Da  »fattes«  og  »være< 
i  Spinozas  erkjendelsestheori  svarer  til  hinanden,  maa  de  to 
attributers  ideelle  uafhængighed  af  hinanden  medføre  deres 
reelle;  det,  der  ikke  kan  fattes  ved  det  andet,  kan  heller  ikke 
staa  i  noget  kausalforhold  til  dette  (cfr.  eth.  I  prop.  3).  Hvis 
der  bestod  et  kausalforhold  mellem  attributerne,  vilde  begge 
reelt  og  ideelt  gribe  ind  i  hinanden  og  tænkningen  altsaa  ikke 
give  et  tro  referat  af  det  andet  attribut,  hvorved  heller  ikke 
vor  tænkning  vilde  kuiane  afspeile  udstrækningen  (§  53),  hvad 
den  dog  skal  kunne  (§  50).  At  attributerne  saaledes  udgjør 
parallele,  indbyrdes  overensstemmende,  rækker  med  ideel  og 
reel  uafhængighed  indbyrdes  og  mellem  begge  rækkers  underord- 
nede led,  der  jo  tilsammen  konstituerer  attributet,  —  en  uaf- 
hængighed, der  af  Spinoza  gjennemføres  konsekvent,  medens 
Cartesius  gjennembrød  den  paa  et  væsentligt  punkt  — ,  dette 
er  det  modnede  systems  lære;  cfr.  eth.  I  prop.  10,  II  prop.  5, 
6,  7  c.  schol.  o.  a.  st.  Hvad  attributernes  indbyrdes  overens- 
stemmelse angaar,  viser  eth.  II  prop.  7  c.  schol,  at  denne 
grundes  paa  læren  om  erkjendelsens  overensstemmelse  med 
dens  gjenstand,  specielt  paa  overensstemmelsen  mellem  grund- 
følge  og  aarsag-virkning  (eth.  I  ax.  4).  Deres  ideelle  uaf- 
hængighed, d.  e.  at  det  ene  ikke  kan  være  grund  til  eller 
følge  af  det  andet,  støttes  (eth.  I  prop.  10)  til  deres  karakter 
af  væsensbestemmelser  (I  def.  4)  ved  substansen,  der  fattes 
ved  sig  selv  (I  def.  3);  men  at  den  kunde  være  bygget  ogsaa 
paa  bestemmelsen  af  erkjendelsens  væsen  —  hvoraf,  som  os 
synes,  hin  lære  tydeligst  fremgaar  —  viser  omtalen  af  attri- 
buternes forhold  i  eth.  II  prop.  7  schol. ;  ogsaa  hin  henvisning 
til  substansens  væsen  peger  hen  imod  erkjendelsens  væsen  og 

aabenbarer,  at  attributernes  ideelle  (saavelsom  den  deraf  føl- 
gende reelle)  uafhængighed  hos  Spinoza  hviler  paa  en  grundfor- 
udsætning,  paa  læren  om,  at  tænkningen  maa  forstaaes  ved  sig  selv, 
uafhængigt  af  objektiviteten.  Thi  substansbegrebet  selv  er  jo 
hos  Spinoza  det  reelle  udtryk  for  den  af  alt  andet  uafhængige 
tanke.  Tænkningsattributets  reelle  uafhængighed  begrundes 
(eth.  II  prop.  5)  ved  en  henvisning  til  den  ideelle,  idet  (den 
reelle)  kausalitet  hos  Spinoza  altid  følger  med  (den  ideelle) 
begrundethed  (cfr.  eth.  I  ax.  4).  Hvad  der  er  gjort  gjældende 
for  dette  attributs  vedkommende,  hævdes  dernæst  (i  II  pr.  6  c. 
cor.,  7  schol.)  for  infinita  —  et  flertal,  der  har  sin  grund  i  et 
andet,  herhen  ikke  hørende,  princip  —  paa  en  lignende  maade 
som  i  prop.  5.  Attributernes  ideelle  og  reelle  uafhængighed 
i  deres  parallelisme  er  altsaa  en  nødvendig  konsekvens  af  læren 
om  erkjendelsens  væsen  i  foreningitned  opfattelsen  af  det  absolutes 
forhold  til  det  relative.  —  I  tract.  brevis  hylder  Spinoza  endnu 
med  Cartesius  læren  om  en  delvis  kausalforbindelse  mellem 
tænkning  og  udstrækning ;  men  han  hævder  mere  konsekvent 
end  sin  franske  lærer  overensstemmelsen  mellem  begge,  mel- 
lem »Guds  forstand «  og  :» naturen «.  Hans  hovedgrund  for 
læren  om  den  fuldkomne  overensstemmelse  mellem  disse  synes 
(tr.  br.  I  cap.  2)  at  være  den  tanke,  at  i  tilfælde  af,  at  der 
indeholdtes  mere  i  tænkningen  end  i  udstrækningen  —  det 
omvendte  synes  han  ikke  at  tage  under  overveielse  — ,  yilde 
der  i  Gud  hildes  en  mulighed  uden  realitet,  en  grund,  der  og- 
saa  anføres  mod  at  antage  en  skabelse  i  tiden ;  denne  grund 
løber  imidlertid  ud  paa  den  samme  tanke  som  ethikens  grund 
for  attributlæren,  den,  at  tænkningen  skal  udtrykke  objektivite- 
ten, d.  e.  paa  det  erkjendelsestheoretiske  grundprincip. 

55.  En  følge  af  erkjendelsens  definition  og  den  deraf 
flydende  uafhængighed  mellem  tænkning  og  udstrækning, 
altsaa  et  specialtilfælde  ind  under  læren  om  attributernes  over- 
ensstemmelse i  deres  indbyrdes  uafhængighed,  er  den  lære,  at 
sjæl  og  legeme  er  to  indbyrdes  uafhængige,  men  overensstem- 
mende modi,  »et  og  samme  individ,  der  fattes  snart  under 
tænkningens,  snart  under  udstrækningens  attribut«  (eth.  II 
prop.  21  schol.,  cfr.  7  schol. ;  III  prop.  2  c.  schol.,  V  præf.  o.  a.  st.). 

Den  erfaringsmæssig  givne  sammenhæng  mellem  sjælen  og  dens 
legeme  opfattes  af  Spinoza  saaledes,  at  legemet  er  sjælens  objekt 
(eth.II  prop.  13,  cfr.  ax.  4)  —  eller,  hvad  der  er  det  samme,  at 
sjælen  er  legemets  idé  — ,  hvoraf  han  da  videre  udleder  den  oven- 
nævnte  parallelisme.  Da  sjælelivet  identificeres  med  en  i  for- 
skjellige grader  virksom  tænkning  (cfr.  vort  kap.  1),  er  den 
eiendommelige  parallelisme  mellem  sjæl  og  legeme  —  naar 
dette  er  sat  som  hins  umiddelbare  objekt  —  en  simpel  konse- 
kvens af  læren  om  tænkningens  og  udstrækningens  enhed  i 
adskillelse.  —  I  eth.  III  prop.  2  schol.  saavelsom  i  V  præf.  an- 
føres nogle  grunde  for,  at  vekselvirkningen  mellem  sjæl  og 
legeme  skal  nægtes.  Det  førstnævnte  scholium  fremhæver  for- 
skjelligartetheden  mellem  begge  og  den  deraf  følgende  umulig- 
hed  af  at  beregne  sjælelivets  indvirkning  paa  den  legemlige 
bevægelse;  dette  fremhæves  ogsaa  i  den  nævnte  fortale,  der 
bekjæmper  Cartesius's  lære,  at  sjælen  og  legemet  indvirker 
paa  hinanden  i  en  del  af  hjernen  (glans  pinealis)  ved  hjælp  af 
livsaanderne,  idet  der  efter  Spinoza  ikke  lader  sig  forbinde 
nogen  klar  tanke  med  en  saadan  indvirkning.  Den  uensartet- 
hed  og  inkommensurabilitet  mellem  sjæl  og  legeme,  der  paa 
disse  steder  fremholdes  som  grund  mod  at  antage  en  veksel- 
virkning mellem  begge,  er  i  virkeligheden  et  udtryk  for,  at 
begge  ligeoverfor  hinanden  staar  i  det  førnævnte  erkjendelses- 
theoretiske  forhold  (som  subjekt — objekt);  formforskjellighederne 
mellem  ledene  i  dette  enestaaende  forhold  lader  sig  nemlig 
ikke  bestemme  ved  nogen  høiere  maalsenhed.  Ved  siden  af 
denne  hovedbetragtning  træfTer  vi  derhos  i  scholiet  enkelte  be- 
stemmelser af  mere  underordnet  natur.  Naar  man,  heder  det, 
mener,  at  sjælens  herredømme  over  legemet  fremgaar  af,  at 
den  fri  vilje  kan  betvinge  begjæringerne,  kan  hertil  svares, 
dels  at  det  er  en  altfor  almindelig  erfaring,  at  menneskene 
gjør,  hvad  de  ikke  vil,  dels  at  vi  ikke  ved,  hvormeget  legemet 
formaar  af  sig  selv,  men  at  vi  ved  at  betragte  dets  egen  byg- 
ning, dyrenes  skarpsindighed  og  søvngjængernes  handlinger 
kan  skjønne,  at  dets  magt  maa  være  stor.  Disse  overveielser 
gjør  indtryk  af  at  være  mente  som  en  populær  anbefaling  af 
den  betræffende  lære,   hvormed  ogsaa  stemmer,   at  de  4kke 

træfifes  som  læresætninger,  men  i  et  scholium;  i  scholier,  for- 
taler og  tillæg  leverer  jo  Spinoza  almindelig  den  empiriske  eller 
mere  ræsonnerende  redegjørelse  for  en  deduceret  læresætning.  — 
Paa  grund  af  grundprincipet  om  tænkningens  og  udstrækningens 
overensstemmelse  maa  Spinoza  lade  ethvert  legemligt  individ, 
ikke  blot  det  menneskelige,  have  sin  tilsvarende  sjæl,  der  er 
saa  meget  lavere  end  den  menneskelige,  som  dens  legeme 
staar  under  vort  (eth.  II  prop.  13  schol.);  ved  analogi  maa 
ogsaa  paa  de  lavere  sjæle  anvendes  de  ovennævnte  bestem- 
melser om  forholdet  mellem  sjæl  og  legeme1). 


Kapitel  VI. 

Den  første  erkjendeisesart :  forestillingen  (imaginatio). 

56.  Spinozas  lære  om  er  kj  endelse  sai'ter  ne ,  hvortil  forbil- 
ledet findes  allerede  hos  Plato,  er  antydet  hos  Cartesius ;  men 
hos  denne  er  det  egentlig  kun  forskjellen  mellem  den  forvir- 
rede og  den  klare  og  tydelige  opfattelse,  der  har  nogen  be- 
tydning, medens  adskillelsen  mellem  den  reflekterende  og  den 
intuitive  viden  træder  tilbage ;  i  det  hele  tåget  spiller  erkjen- 
delsesarterne  ikke  den  rolle  hos  Cartesius  som  hos  Spinoza.  Der- 
imod  fremhæver  Maimonides  (cfr.  vor  §  9)  og  Bruno  (§  11) 
samtlige  spinoziske  vidensarter,  og  begge  lægger  en  hoved- 
vægt  paa  den  intuitive  erkjendelse.  Men  denne  lære,  der  ial- 
fald  hos  Bruno  optræder  vaklende,  især  ved,  at  stundom  en  ny- 
platonisk-mystisk  form  (mens)  sættes  over  den  intuitive  erkjen- 
delse, udvikles  af  Spinoza  paa  en  eiendommelig  maade  og  faar 
en  afgjørende  betydning  for  hans  metafysik  og  dermed  for 
hele  hans  filosofi,  hvorved  hans  erkjendelsesarter  bliver  noget 

x\  Sp.s  ,ord:  «Alt,  omend  i  forskjellige  grader,  er  besjælet  «  bringer  Wachter 
og,  som  det  synes,  Leibnitz  (Réfutation  de  Spinoza,  par  Careil,  p.  44)  til 
at  tænke  paa  Tatians  verdenssjæl  I 

specifikt  spinozisk.  Læren  om  disse  findes  fremstillet  ikke 
alene  i  De  intell.  em.  tr.  og  i  ethiken  samt  i  nogle  breve,  men 
ogsaa  i  tract.  brevis;  det  har  sin  interesse  at  sammenligne  de 
forskjellige  fremstillinger,  da  de  dels  forklarer  hverandre,  dels 
betegner  en  udvikling  inden  Spinozas  erkjendelsestheori.  Hoved- 
forskjellen mellem  behandlingen  i  tract.  brevis  og  i  de  senere 
skrifter  løber  ud  paa,  at  det  første  skrift  med  sin  mere  mystiske 
end  rationelle  karakter  stiller  den  anden,  rationelle,  erkjendel- 
sesart  paa  et  lavere  trin  ligeoverfor  den  intuitive,  grundlaget 
for  kjærligheden  til  Gud,  end  de  senere  skrifter  gjør. 

57.  Er  kj  endelse  straktateji  nævner  4  »opfattelsesmaader« 
(modi  percipiendi),  tractatus  brevis  snart  4,  snart  og  hoved- 
sagelig  3  »forskjellige  erkjendelser«,  ethiken  4  midler,  hvorved 
vi  » danner  almindelige  bestemmelser *  (notiones  universales), 
hvilke  4  dog  sammendrages  til  3  med  2  former  under  den 
iste.  Den  første  af  de  tre  arter,  hvilken  er  den  laveste  og  til 
forskjel  fra  de  to  andre  alene  indeslutter  den  ufuldkomne  er- 
kj endelse,  kaldes  i  tract.  brevis,  der  som  bekjendt  er  os  over- 
leveret  kun  i  en  hollandsk  oversættelse,  med  navnene  »tro« 
og  »indbildning« ;  i  erkjendelsestraktaten  og  ethiken  kaldes 
den  derimod  opinio  eller  hyppigst  imaginatio,  hvilket  ord  maa- 
ske  hellere  bør  oversættes  med  » forestilling «  end  med  »ind- 
bildning«,  saasom  det  sidste  udtryk  let  vilde  forføre  til  den 
mening,  at  den  laveste  erkjendelsesarts  idéer  fuldkommen 
mangler  sandhed,  hvad  dog  ikke  er  Spinozas  mening.  Fore- 
stillingen opføres  i  erkjendelsestraktaten,  der  paa  dette  punkt 
som  paa  flere  vidtløftigere  og  præcisere  udfører  bestemmelserne 
i  tract.  brevis,  som  følgende  to  erkjendelsesformer :  a)  »den  op- 
fattelse  (perceptio) J),  som  vi  har  gjennem  (ex)  hørelse  eller  et 
eller  andet  tegn,  hvormed  en  ting  vilkaarlig  er  benævnetc 
(quod  vocant  ad  placitum) ;  med  det  sidste  udtryk  synes  han 
at  sigte  til  ordene  i  sproget;  b)  »den  opfattelse,  som  vi  har 
af  ubestemt  erfaring  (ab  experientia  vaga,  Bacos  udtryk),  d.  e. 

*)  Brugen  af  de  mere  passive  udtryk  percipere  og  perceptio  om  samtlige  er- 
kjendelsesarter  ved  siden  af  de  aktive  concipere  og  conceptus  er  en  af 
traktatens  differenspunkter  fra  ethiken,  der  principielt  bruger  de  sidste  ud- 
tryk og  i  det  høieste  om  den  ufuldkomne  erkjendelse  de  første. 

af  en  erfaring,  der  ikke  bestemmes  af  forstanden,  men  blot 
kaldes  saaledes,  fordi  det  (formodentlig  maa  her  underforstaaes 
et  pronomen  i  neutrum  =  det  omhandlede  faktum)  tilfældigvis 
indtræffer  saaledes,  og  fordi  vi  intet  andet  eksperiment  har, 
som  bekjæmper  dette,  og  dette  derfor  forbliver  som  uanfægtet 
hos  os«  (De  int.  em.  tr.  pag.  7).  I  ethikens  2den  bog  (prop. 
40  schol.  2)  læser  vi  følgende:  »Af  alt  det  ovenfor  sagte 
fremgaar  med  klarhed,  at  vi  opfatter1)  mange  ting  og  danner 
almindelige  bestemmelser:  I)  af  (ex)  enkelting,  der  forestilles 
vor  forstand  (intellectus  her  brugt  om  tænkningen  overhovedet) 
gjennem  sanserne  paa  en  lemlæstet  og  forvirret  maade  og 
uden  orden :  og  derfor  pleier  jeg  at  kalde  saadanne  opfattelser 
erkjendelsen  af  (ab)  ubestemt  erfaring;  II)  af  tegn,  t.  eks.  af, 
at  vi  efter  at  have  hørt  eller  læst  visse  ord  erindrer  ting  og 
danner  os  visse  idéer  af  dem,  lig  de,  ved  hvilke  vi  forestiller 
tingene  (hvorved  henvises  til  prop.  18  schol.,  hvilket  handler 
om  hukommelsen).  Begge  disse  maader  at  betragte  tingene 
paa  vil  jeg  i  det  følgende  kalde  erkjendelsen  af  første  slægt 
(primi  generis),  meningen  eller  forestillingen. «  De  nys  citerede 
afsnit,  hvis  indhold  senere  vil  blive  nøiere  at  betragte,  viser 
os  ethiken  og  erkjendelsestraktaten  i  væsentlig  overensstem- 
melse paa  dette  punkt;  hovedforskjellen  turde  være  den,  at 
ethiken  stiller  experientia  vaga  som  nr.  1  —  hvad  ogsaa  tract. 
brevis  gjør  — ,  medens  denne  (exp.  v.)  i  erkjendelsestraktaten 
optræder  som  nr.  2 ;  den  simpleste  opfattelse  fører  til  at  sætte 
den  ubestemte  erfaring  som  det  naturlige  udgangspunkt. 

58.  Som]  de  i  forr.  §  citerede  udtalelser  viser,  ligger  fore- 
stillingens første  fonn  til  grund  for  dens  anden  —  hvilke  ucl- 
tryk  vi  bruger  i  den  modnede  opfattelse,  der  kommer  til  orde 
i  ethiken;  ved  at  dens  første  form  karakteriseres,  er  derved  et 
væsentligt  bidrag  leveret  til  karakteristik  af  forestillingen  over- 
hovedet. Gjennem  den  ubestemte  erfaring  eller  gjennem 
dennes  grundbestanddel :  anskuelsen  (den  bevidste  sansning) 
kommer  forestillingen  i  et  nært  forhold  til   den  lavere,  ende- 

x)  I  denne  sammenhæng  har  ethiken  —  mærkeligt  nok  —  percipere,  ikke 
concipere,  formodentlig  med  specielt  hensyn  til  de(n)  førstnævnte,  laveste, 
mindst  aktive,  erkjendelsesart(er). 

ligé,  kausalitet  inden  legemverdenen.  At  dømme  efter  tracta- 
tus  brevis,  der  her  væsentlig  stemmer  med  Cartesius  og  Bruno, 
har  den  første  spinoziske  erkjendelsesart,  imaginatio,  der  over- 
hovedet  peger  hen  til  Platos  »mening«  (§6£a),  oprindelig  repræ- 
senteret  denne  paa  den  maade,  at  forestillingerne  ikke  alene 
afbilder  legemlige  tilstande,  men  ogsaa  er  produkter  af  legem- 
lige indvirkninger.  Som  x  den  fornemste  <  af  »de  virkninger 
som  legemet  har  paa  sjælen«,  nævner  tr.  br.  (II  cap.  19  §  13), 
»at  det  bevirker,  at  sjælen  iagttager  det  selv  og  derved  ogsaa 
andre  legemer,  hvilket  foraarsages  ved  intet  andet  end  ved 
bevægelse  og  hvile  i  forening «  ;  de  forskjellige  grader  af  be- 
vægelse  og  hvile  i  legemet  siges  at  fremkalde  følelsernes  for- 
skjellighed  (tr.  br.  app.  II  §  16)  o.  s.  v.,  uagtet  ogsaa  tr.  br. 
rinder  aarsagen  til  lidenskaberne  ikke  i  legemet,  men  i  sjælen 
(II  cap.  19  §  14).  Erkjendelscstraktaten  staar  i  denne  hen- 
seende paa  tr.  brevis's  standpunkt ;  det  heder  i  hin  (pag.  28) : 
»af  legemer  alene  paavirkes  forestillingen «  (imaginatio)  og 
længere  nede:  »at  de  digtede,  falske  og  øvrige  idéer  har  sin 
oprindelse  fra  forestillingen  (ab  imaginatione),  d.  e.  fra  visse 
saa  at  sige  tilfældige  og  løsrevne  sansninger,  hvilke  ikke  op- 
kommer  af  selve  sjælens  magt,  men  af  ydre  aarsager,  eftersom 
legemet,  det  være  sovende  eller  vaagende,  modtager  forskjel- 
lige bevægelser«  ;  paa  et  andet  sted  (pag.  30)  heder  det:  »Det 
er  altsaa  maalet  at  have  klare  og  tydelige  idéer,  saadanne  nem- 
lig, der  er  dannede  af  den  rene  sjæl  og  ikke  af  tilfældige  le- 
gemsbevægelser«.  I  et  brev  (17,  før  30)  fra  Spinoza  til  Peter 
Balling,  hvilket  sandsynligvis  er  skrevet  i  1664,  læser  vi  om 
imaginatio,  at  dens  » virkninger  opstaar  dels  af  legemets,  dels 
af  sjælens  naturbeskaffenhed^  (constitutione);  med  de  sidst 
nævnte  virkninger  synes  specielt  sigtet  til  hukommelses-idéerne, 
hvilke  ogsaa  erkjendelsestraktaten  delvis  lader  opkomme  af 
forstanden ;  om  de  legemlige  virkninger  heder  det  i  samme 
brev:  »Vi  erfarer,  at  febre  og  andre  legemlige  forandringer 
er  aarsager  til  delirier,  og  at  de,  der  har  tykt  blod,  forestiller 
sig  intet  andet  end  trætte,  besværligheder,  drab  og  lignende  % . 
Ogsaa  i  étkiken  træfter  vi  udtryk  som,  at  sjælen,  naar  den  er 
forestillende,  eller  »naar  den  opfatter  ting  efter  naturens  fælles 

orden «,  » bestemmes  til  at  betragte  dette  eller  hint  udenfra 
(externe),  nemlig  ud  fra  tingenes  tilfældige  sammenstød«  (eth. 
II  prop.  29  schol).  Af  saadanne  udtryk  maa  man  dog  ikke 
lade  sig  bevæge  til  at  antage  den  gjennemgaaende  mening, 
at-  ogsa'a  ethiken  lader,  imaginatio  og  de  paa  denne  grundede 
lidende  affekter  fremkomme  ved  en  indvirkning  af  legemet 
paa  sjælen,  og  at  Spinoza  saaledes  paa  dette  punkt  gjennem- 
bryder  sin  hovedlære  om  attributernes  indbyrdes  uathængighed. 
Thi  det  er  ikke  alene  en  hovedlære  i  ethiken,  at  »saavel  Guds 
attributers  som  de  enkelte  tings  idéer  har  til  virkende  aarsag 
ikke  selve  ideata  eller  de  forestillede  ting,  men  Gud  selv,  for- 
saavidt  han  er  en  tænkende  ting«  (cfr.  eth.  II  prop.  5  o.  a.  st.) ; 
men  vi  læser  ogsaa  udtrykkelig  i  en  definition  af  imagines 
og  imaginatio  (eth.  II  prop.  17  schol.),  hvilken  gaar  forud  for 
den  af  os  i  §  57  citerede  og  omhandler  baade  forestillingen 
og  dens  legemlige  korrelat,  følgende  (vi  udhæver  de  udtryk, 
der  her  er  af  særdeles  betydning  for  os):  »Det  menneskelige 
legemes  tilstande,  hvis  idéer  repræsenterer  ydre  legemer  som 
nærværende  for  os,  vil  vi  kalde  tingenes  billeder  (imagines), 
endskjønt  de  ikke  bringer  tingenes  figurer,  og  naar  sjælen 
under  dette  synspunkt  betragter  legemer,  vil  vi  sige,  at  samme 
har;  et  billedet  (en  anskuelse)  (imaginari).  Heraf  fremgaar 
tydelig,  at  forestillingen  eller,  som  vi  i  dens  første  form, 
hvorom  her  nærmest  kan  tales,  kunde  kalde  den:  anskuelsen, 
vistnok  er  en  aabenbarelse  af  ydre  legemers  indvirkning  paa 
vort  legeme,  men  kun  paa  samme  maade,  som  enhver  idé  hos 
Spinoza  aabenbarer  det  legemlige,  nemlig  som  en  af  udstræk- 
tiingen  uafhæugig,  med  den  par  alle  l,  bestemmelse  inden  tænk- 
uiugens  attfibut;  vor  forestilling  —  tænkt  som  produkt  —  er 
en  virkning  af  mange  idéer,  hvilke  repræsenterer  vort  og  for- 
skjellige andre  legemer,  og  svarer  i  sin  sammensatte  eksistens 
til  det  inden  vort  legeme  bestaaende  » billede «,  der  er  et  pro- 
dukt af  de  tilsvarende  legemers  indvirkning  paa  vort;  man 
erindre,  at  for  Spinoza  alt  er  besjælet  (cfr.  §  55  slutn.).  Vi 
mener  saaledes,  at  der  paa  nærværende  punkt  ingen  modsigelse 
er  mod  attributlæren,  og  kan  ikke  give  Trendelenburg  (Hi- 
storische  Beitrage  II  S,  55^  ret,  naar  denne  forfatter  beskylder 

Spinoza  for  undertiden  »at  falde  tilbage  til  den  sædvanlige 
betragtningsmaade«  ved  at  tale  »om  forestillinger,  der  i  mod- 
sætning  til  de  rene  udspringer  af  legemets  tilfældige  bevægel- 
ser«  ;  som  vort  nys  citerede  sted  (eth.  II  pr.  17  schol.),  specielt 
de  af  os  udhævede  ord,  viser,  ved  Spinoza  godt  at  skjelne 
mellem  de  to  arter  imagines,  og  hvad  saadanne  steder  angaar, 
der  peger  i  modsat  retning,  maa  vi  mindes,  at  de  hovedsage- 
lig  findes  i  begynderarbeiderne,  og  antage,  at  for  ethikens  ved- 
kommende udtrykket  —  og  kun  dette  —  nu  og  da  er  afkortet, 
saa  at  der  siges,  at  forestillingen  hidrører  fra  ydre  legemer, 
istedetfor:  fra  de  idéer,  der  repræsenterer  ydre  legemer.  Som 
bevis  for,  at  forestillingen  er  legemlig  foraarsaget,  nævner 
J.  J.  Baumann  (Die  Lehren  von  Raum,  Zeit  und  Mathematik  in 
der  neuern  Philosophie  Bd.  IS.  162  f.)  bl.  a.  eth.  IV  prop.  9 
dem.  :  » Forestillingen  er  en  idé,  ved  hvilken  sjælen  betragter 
en  ting  som  nærværende,  hvilken  dog  mere  angiver  det  men- 
neskelige legemes  naturbeskarTenhed  end  en  ydre  tings  natur* ; 
vi  indrømmer,  at  der  findes  flere  saadanne  udtalelser  foruden 
denne  og  den,  hvortil  den  henviser  (II  prop.  16  cor.  2);  men 
netop  deslige  udtalelser  vidner  for  vor  opfatning;  thi  at  fore- 
stillingen » angiver «  (indicat)  legemets  beskaffenhed,  beviser 
ingenlunde,  at  hin  staar  i  et  kausalt  afhængighedsforhold  lige- 
overfor  denne;  tvertimod  maa,  som  vi  (cfr.  §  52)  har  søgt  at 
vise,  den  kausale  afhængighed  tænkes  som  en  hindring  for 
tænkningens  afspeilen  af  legemverdenen,  hvorfor  baade  de 
høiere  og  de  lavere  idéer  » angiver «  legemets  natur  ved  at  for- 
holde sig  kausalt  uafhængigt  af  denne.  Om  den  unøiagtige 
fremstilling  i  eth.  II  slutn.  schol.  er  talt  i  §  24. 

59.  Da  forestillingen  i  dens  første  form,  der  ligger  til 
grund  for  den  anden,  er^  et"  speilbillede  af  legemverdenen  i 
dennes  mekaniske  kausalitet,  hidsætter  Spinoza  forud  for  sin 
fremstilling  af  erkjendelsen  i  ethikens  anden  bog  (efter  prop. 
13  schol.)  en  række  hj  æ  lp  e  sætning  er  angaaende  legeme  rue 
og  deres  bevægelse,  af  hvilke  vi  nødes  til  at  fremhæve  hoved- 
punkterne.  »Legemerne  skilles  fra  hverandre  ved  hensynet 
til  bevægelse  og  hvile,  hurtighed  og  langsomhed  og  ikke  ved 
hensynet  til  substans «  (lemma  1);   »et  bevæget  eller  hvilende 

legeme  maatte  bestemmes  til  bevægelse  eller  hvile  af  et  andet  le- 
geme, der  ogsaa  var  bestemt  til  bevægelse  eller  hvile  af  et  andet, 
dette  igjen  af  et  andet, rog  saaledes  i  det  uendelige  «(lemma  3) ;  d.  e. 
enhver  forandring  foranlediges  ved  indvirkningudenfra,  mekanisk, 
dog  ikke  saaledes,  at  det  bevægede  legemes  egen  natur  sættes  ud 
af  betragtning,  men  saaledes,  at  den  bevægelsestilstand,  hvori 
legemet  kommer,  er  et  produkt  af  dets  egen  og  det  paavir- 
kende  legemes  natur;  dette  sidste  siges  os  i  ax.  1  efter  lemma 
3.  Naar  flere  legemer  er  forbundne  paa  den  maade,  at  de 
udgjør  en  bevægelsesenhed  ligeoverfor  andre,  siges  de  at  danne 
et  individ  (def.  efter  ax.  2,  pag.  90),  der  igjen  sammen  med 
andre  individer  kan  danne  et  nyt  individ  o.  s.  v.,  saaledes  at 
tilsidst  den  hele  natur  kan  betragtes  som  et  eneste  individ 
(schol.  pag.  91  f.);  ethvert  individ,  ogsaa  naturen,  beholder 
sit  væsen  uforandret,  naar  dets  bevægelsesproporlion  forbliver 
den  samme,  uden  hensyn  til :  a)  om  der  træder  andre  dele 
istedetfor  de  oprindelige  —  de  organiske  legemers  stofveksel, 
b)  om  de  enkelte  dele  bliver  større  eller  mindre  eller  foran- 
drer sin  bevægelsesgrad  eller  -retning,  c)  om  helheden 
hviler  eller  -bevæges,  og  om  bevægelsen  foregaar  i  denne  eller 
i  hin  retning  (lemma  4 — 7  c.  schol.).  Anvendelsen  heraf  paa 
det  menneskelige  legeme  giver  sig  af  sig  selv.  Da  nu  videre 
den  menneskelige  sjæl  er  sit  legemes  idé  og  derfor  har  en 
direkte  erkjendelse  af,  hvad  der  foregaar  i  dette  (eth.  II 
prop.  12),  og  da  legemet  er  en  sammensætning  af  mange 
andre  skiftende  legemer,  vil  sjælen  kun  gjennem  kjendskabet 
til  —  idéerne  af  —  de  tilstande  (affectiones),  hvori  legemet 
til  enhver  tid  befinder  sig,  erkjende  selve  legemet  —  d.  e. 
dets  stadige  bevægelsesproportion  —  (eth.  II  prop.  19),  sig  selv 
(sjælen,  eth.  II  prop.  23)  saavelsom  legemets  dele  (prop.  24) 
og  de  forskjellige  ydre  legemer,  der  udøver  indvirkninger  paa 
sjælens  eget  legeme  (prop.  25  og  26).  Man  maa  saaledes  be- 
tragte  enhver  enkelt  forestilling  som  sammensat  af  flere  ele- 
menter, hvoraf  ethvert  repræsenterer  en  forskjellig  realitet. 
Ingen  af  disse  erkjendelsef  er  dog  adækvat,  men  enhver  kun 
»inadækvat«  eller  » delvis  (ex  parte),  forvirret  og  lemlæstet«  ; 
inadækvat erkjender  den  forestillende  sjæl:  a)  sit  legemes  dele, 

fordi  enhver  af  disse   iøvrigt  udgjør  led  af  individer,  hvilke  i 
erkj endelsens  øieblik  er  os  ubekjendte  (eth.  II  prop.  24  dem.), 
b)  de  ydre  legemer,   fordi  disse  for  os  kun  optræder  som  be- 
stemmelser ved  vort  eget  legemes  tilstande,   og  saaledes  kun 
én  side  af  deres  væsen  er  os  given  (prop.  25  dem.),  c)  det 
egne  legeme,  fordi  dets  tilstande  kjendes  kun  til  en  vis  be- 
grænset   tid   (prop.  27  c.  dem.),    d)  legemstilstandene,  fordi 
disse,  der  er  afhængige  af  legemets  dele  og  af  ydre  legemer, 
er  lig  konsekvenser  uden  præmisser  (prop.  28  c.  dem.),  e)  vort 
legemes  eller  andre  enkeltings  varighed  —  nemlig  paa  grund 
af  ethvert  legemes  afhængighed  af   legemer,   der  kun  brud- 
stykkevis  er  kjendte  af  os  (prop.  30  og  31);  paa  grund  af 
dette  vort  ubekjendtskab  kan  vi  betegne   enkeltingene  som 
tilfældige  og  forgjængelige  (prop.  31  cor.).  Hertil  kommer  endnu 
følgende :  f)  Uagtet  enhver  forestilling  indeslutter  baade  vort 
legemes  og  andre  legemers  natur,  ja  mest  det  førstnævntes  (eth. 
II  pr.  16  cor.  2),  opfatter  vi  dog  hyppigst  vore  fornemmelser 
som  bestemmelser  ved  de  fremmede  legemer,   hvorfor  ima- 
ginari  endog  i  eth.  III  prop.  12  dem.  (i  tilslutning  til  II  prop. 
17  schol.)  simpelthen  bestemmes  som  =  at  betragte  et  ydre 
legeme  som  nærværende;  ja,  vi  forudsætter  det  ydre  legemes 
eksistens  eller  nærværelse  endog,  efterat  det  har  ophørt  at  eksi- 
stere eller  at  være  nærværende  hos  os,   indtil   vi  faar  et  nyt 
indtryk,  der  ophæver  hint  første  (eth.  II  prop.  17  c.  cor.  et  schol.). 
Noget  kriterium  til  at  skjelne  mellem,  hvad  der  er  vort,  og 
hvad  der  er  udenfor  os,  er  saaledes  ikke  givet  i  forestillingen, 
g)  Dette  hænger  sammen  med,  at  den  vislicd,   hvoraf  denne 
ufuldkomne  erkjendelsesarts  idéer,  imagines,  ledsages,  i  sig  selv 
er  ufuldkommcn ;  erkjendelsen  af  det  tilfældige  og  forvirrede  led- 
sages af  en  tilfældig  og  forvirret  selvbekræftelse  i  bevidstheden. 
Herom  i  en  anden  sammenhæng  (§  38).    Endelig :  h)  Sjælen 
erkj  ender  sig  selv  ufuldkomment  ved  forestillingen  ,  fordi  er- 
kjendelsen af  legemsaffektionen  er  ufuldkommen  (eth.  II  prop. 
29).   Cfr.  foran  §  38.  Udtrykt  i  faa  ord,  bestaar  denne  erkjen- 
delsesforms  ufuldkommenhed  i,  at  dens  idéer  ligesom  den  ved 
disse  afspeilede  realitet  er  forvirret,  og  at  idéerne  er  usikre, 
d.  e.  ikke  altid  afspeiler  realiteterne ;  ufuldkommenheden  bliver  at 


—  123  - 


føre  tilbage  til,  at  dens  idéer  mangler  de  tilstrækkelige  præ- 
misser,  d.  e.  til  at  tingene  ved  den  hverken  efter  eksistens 
(varighed)  eller  efter  væsen  er  fattede  med  den  konsekvens, 
der  tilhører  naturens  totalitet  og  inden  tænkningen  repræsen- 
terer  sandhedskriteriet  (cfr.  forr.  kap.,  spee.  §  50). 

60.  Med  hvilket  moderne  begreb  bliver  Spinozas  imagi- 
natio  i  dens  første  grundlæggende  form,  som  vi  hidtil  væsentlig 
har  havt  for  øie,  at  identificere?  Vi  har  antydet  den  oversåt 
med  »anskuelse«;  herunder  vil  vi  imidlertid  ikke  have  forstaaet 
andet  end,  hvad  vi  almindelig  kalder  sanselig  fornemmelse  i 
dens  forskjellige  former,  med  ab str aktion  fra  dens  legemlige 
grundlag,  dens  objektive  parallel :  den  bevægede  materie,  og 
med  indbegreb  af  den  bevidsthed,  der  ledsager  sansningen 
(af  forestillingen,  i  Spinozas  sprog :  af  den  idéens  idé, der  inde- 
sluttes  i  idéen).  Denne  opfattelse  synes  at  fremgaa  umid- 
delbart af  den  nys  refererede  spinoziske  fremstiling,  hvorfor  vi 
ikke  formaar  at  tiltræde  en  udbredt  betragtningsmaade,  der 
lader  sansefornemmelserne  hos  Spinoza  være  selve  det  menne- 
skelige legemes  tilstande  og  imaginatio  kun  betegne  de  intel- 
lektuelle idéer  af  disse  fornemmelser.  Kuno  Fischer  (Geschichte 
der  neuern  Philosophie  1/2.  3.  Aufl.  1880.  S.  549  f.)  lærer,  at 
imaginationens  idéer  maa  betegne  idéerne  af  »Empfindungen« 
og  ikke  kan  være  det  samme  som  selve  disse  af  den  grund,  at 
de  legemlige  »AfTectionen«  da  maatte  løbe  ud  paa  bevægelser ; 
»da  maatte  idéerne  af  disse  afTektioner  være  idéer  af  visse  be- 
vægelser, hvad  de  aabenbart  ikke  er;  den  menneskelige  aand 
maatte  da,  idet  den  fornemmer,  forestille  visse  bevægelser, 
hvilket  aabenbart  ikke  er  tilfældet«  (ib.  S.  550).  »Empfindun- 
gen«,  hvis  [idéer  imaginatio  er,  falder  efter  Fischer  sammen 
med  de  legemlige  »Affektionen« .  Vi  mener  herimod  med 
grund  kan  gjøres  følgende  overveielser  gjældende :  1)  Som  det 
fremgaar  af  forr.  §,  vil  Spinoza  —  naar  man  ser  bort  fra 
legemet  »under  evighedens  synspunkt«,  objektet  for  den 
adækvate  erkjendelse  (hvorom  mere  senere),  som  dog  her  ved 
den  inadækvate  erkjendelse  ei  kan  komme  paa  tale  —  ikke 
anerkjende  andre  forskjelle  mellem  legemerne  end  de,  der  be- 
ror paa  »bevægelse  og  hvile,  hurtighed  og  langsomhed«  (lemma  1 

efter  eth.  II  prop.  13),  hvortil  efter  scholiet  (pag.  91  f.)  kan 
føies :  de  forskjelle,  der  beror  paa  den  høiere  eller  lavere  grad, 
hvori  individerne  er  sammensatte;  at  antage  fornemmelse  som 
en  legemlig  egenskab  vil  derfor,  som  ogsaa  Fischer  indrømmer, 
føre  til  at  sætte  en  inkonsekvens,  efter  denne  filosofs  mening 
rigtignok  en  uundgaaelig  inkonsekvens,  hos  Spinoza.  Hvorfor 
da  ikke  antage  imaginatio's  idéer  som  ét  med  fornemmelserne, 
som  inden  tænkningen  repræsenterende  de  legemlige  bevægel- 
ser?  Der  ervistnok  en  stor  forskjel  mellem  syns-,  høre-,  lugte-, 
smags-fornemmelsen  og  følelsen  paa  den  ene  side  og  de  dertil 
svarende  legemlige  bevægelser  paa  den  anden,  og  den,  der  har  de 
nævnte  fornemmelser,  har  som  fornemmende  ingen  viden  om,  at 
hans  fornemmelser  »repæsenterer«  hans  eget  legemes  bevægelser. 
Men  hertilbemærker  vi  følgende :  Det  er  tydeligt,  at  denne  for- 
skjel mellem  begge  arter  bestemmelser  —  fornemmelserne  og 
bevægelserne  —  vil  volde  langt  større  vanskelighed  for  Fischers 
opfattelse;  denne  nødes  nemlig  til  at  tænke  begge  arter  som 
umiddelbart  værende  et  og  det  samme,  idet  legemet  maa  have 
begge  som  sine  væsensbestemtheder ;  ja,  Fischer  siger  endog, 
at  man  altsaa  i  spinozismen  maatte  tænke  sig  bevægelser,  der 
forvandles  til  fornemmelser  (ib.  S.  549);  denne  » uforklarlige- 
tankegang  smager  altfor  meget  af  materialisme  og  strider  alt- 
saa altfor  meget  mod  den  spinoziske  attributlære  til,  at  vi  bør 
paabyrde  Spinoza  den,  saa  længe  en  anden  og  det  en  ganske 
forklarlig  opfatning  er  mulig.  2)  For  det  andet  vilde  vi  nemlig 
fremhæve,  at  der  ingen  modsigelse  synes  at  ligge  i,  at  fornem- 
melserne afspeiler  de  legemlige  bevægelser;  vi  finder  det  ikke 
udenfor  systemets  aand,  om  Spinoza  har  opfattet  sansefornem- 
melsen  —  fornemmelsen  af  en  bestemt  sanselig  kvalitet,  t.  eks. 
det  røde,  i  forening  med  rums-  og  tids-bestemmelser  —  som 
en  idé  af  bevægelsen  i  den  betydning,  at  hin  for  os  er  den 
nærmeste  form,  hvori  vi  opfatter  vort  legemes  bevægelser  —  be- 
vægelserne i  syns-,  høre-,  lugte-,  smags-  og  føleapparaterne. 
Den  væsentlige  forskjel,  der  dog  forbliver  mellem  begge,  kan 
ikke  opfattes  som  stridende  mod  læren  om  attributernes  iden- 
sitet;  thi  denne  identitet  er  jo  netop  en  identitet  i  en  mod- 
tætning.   Selv  under  Fischers  forudsætning  vil  man  ialfald  maatie 

konstatere  en  meget  udpræget  forskjel  mellem  sansefornem- 
melsen  og  den  f  ore  stilling  >  der  afspeiler  denne  —  t.  eks.  mel- 
lem farvefornemmelsen  og-  den  fra  rum  og  tid  løsladte,  del- 
vis almindeliggjorte,  forestilling  af  denne  — .  Da  der  bestaar 
en  saadan  væsentlig  forskjel  mellem  fornemmelse  og  forestil- 
ling, og  da  den  sidste  dog  aabenbart  maa  tænkes  repræsen- 
terende  den  første,  tør  heri  ligge  en  støtte  for  vor  oven  frem- 
stillede  opfattelse,  der  lader  sansefornemmelsen  i  en  anden 
form  afspeile  bevægelsen  i  apparatet.  Hos  vor  filosof  bestaar 
der  jo  det  samme  forhold  mellem  forestillingens  forestilling, 
idea  ideæ,  og  forestillingen,  idea,  som  mellem  denne  og  gjen- 
standen (cfr.  foran  kap.  4  og  eth.  II  pr.  21  c.  schol.).  Idet 
vi  nu  mener  at  maatte  betragte  den  forestilling,  der  afspeiler 
sansefornemmelsen,  som  en  idea  ideæ  ligeoverfor  fornemmel- 
sen som  bevægelsens  idea,  finder  vi  det  fuldkommen  i  Spi- 
nozas  tankegang,  at  der  mellem  den  legemlige  bevægelse, 
som  her  er  gjenstanden,  og  den  sanselige  fornemmelse,  som 
er  idéen,  bestaar  det  samme  forhold  som  mellem  denne  og 
sanseforestillingen,  idéens  idé.  3)  Idet  de  sanselige  kva- 
liteter fornemmes  i  rum  og  tid,  viser  de  sig  som  beskaf- 
fenheder  ved  ting.  Disse  bestemtheder  bærer  ofte  en  fast 
karakter  (t.  eks.  en  farve,  haardhed  etc),  uagtet  de  som  inde- 
sluttede  i  vor  fornemmelse  maa  tænkes  som  repræsentanter 
for  vort  legemes  bevægelse  ;  hvorledes  kan  en  saadan  mangel  ved 
billederne,  at  de  ofte  i  en  relativt  fast  form  repræsenterer  det 
foranderlige,  fra  spinozisk  standpunkt,  antages?  Vi  mener, 
denne  mangel  simpelthen  kan  subsumeres  under  denne  fore- 
stillingsarts  almindelige  ufuldkommenhed.  Denne  bestaar  jo, 
som  vi  i  forr.  §  har  overveiet,  hovedsagelig  i  dens  falske  objek- 
tiveren;  skulde  man  da  ikke  med  sandsynlighed  kunne  tænke 
sig,  at  imaginatio  samtidig  med,  at  den  paa  de  ydre  legemer 
overfører  bestemtheder,  der  tilhører  det  egne  legeme,  over- 
fører disse  paa  en  maade,  der  forvansker  dem  saaledes,  at, 
hvad  i  det  egne  legeme  er  bevægelse,  delvis  anskues  som  en 
forblivende  kvalitet  ved  det  fremmede  legeme? 

61.  4)  Der  kan  ikke  mod  vor  opfattelse,  at  imaginatio 
i  dens  iste  form  er  sansning,  gjøres  den  indvending,  at  den 

sanselige  fornemmelse  ikke  kan  være  nogen  erkjendelse,  fordi 
ingen  dom  er  indesluttet  deri.  Vi  har  foran  (§§  22  og  25) 
seet,  at  Spinoza  lader  enhver  idé,  ogsaa  den  imaginerede. 
indeslutte  en  dom.  Vi  har  ogsaa  seet,  at  selv  affekterne,  der 
dog  er  rene  subjektive  tilstande,  af  ham  regnes  ind  under 
idéerne  og  siges  at  indeslutte  en  dom  (§  26);  hvorfor  skulde 
ikke  sansefornemmelser  (»billeder«)  kunne  høre ;  ind  under 
forestillingen  og  indeslutte  en  dom,  naar  dette  endog  er  til— 
fældet  med  affekterne  ?  5)  Man  kan  derhos  nævne  flere  ytrin- 
ger af  Spinoza,  hvilke  tydelig  under  behandlingen  af  imagi- 
natio  peger  paa  sansningen.  Saaledes  den  definition  af  ima- 
ginari,  der  leveres  i  eth.  II  pr.  17  schol.  :  „Og  naar  sjælen 
under  dette  synspunkt  betragter  legemer,  vil  vi  sige,  at  samme 
imaginerer" ;  synspunktet  er  angivet  ved  de  foregaaende  ord  : 
„Det  menneskelige  legemes  tilstande,  hvis  ideer  viser  os  ydre 
legemer  som  nærværende  for  os".  Hvad  er  det  vel  for  en 
opfattelsesmaade,  der  viser  os  ydre  legemer  (paa  en  ufuld- 
kommen  maade)  som  nærværende  undtagen  sansningen  ?  I 
samme  schol.  saavelsom  i  samme  bogs  prop.  35  schol.  frem- 
hæves  derhos,  at  sjælens  imaginationes  i  sig  selv  ikke  inde- 
slutter  nogen  vildfarelse,  men  at  denne  ligger  i  uvidenheden 
om,  at  der  til  hine  billeder  ikke  svarer  nogen  objektivitet: 
dersom  denne  uvidenhed  hævedes,  vilde  hine  være  at  betragte 
som  en  fordel  (pr.  17  schol.),  som  hørende  ind  under  sjælens 
„kraft"  (virtus) ;  dette  viser,  at  sansningen  maa  tænkes  som 
en  erkjendelse;  thi  erkjendelsen  er  det,  som  hos  Sp.  repræ- 
senterer  sjælens  kraft.  I  eth.  II  prop.  35  schol.  omtales  som 
en  imaginatio,  for  hvilken  vi  ligger  under,  idet  vi  ser  solen, 
den  antagelse,  at  den  er  henved  200  fod  borte  fra  os;  at 
denne  antagelse  ikke  er  en  virkelig  reproduktion  af  sansnin- 
gen —  en  virkelig  forestilling  — ,  men  en  del  af  sansningen 
selv,  den  deri  indesluttede  rumanskuelse,  fremgaar  af,  at 
samme  scholium  udtaler,  at  den  samme  imaginatio  forbliver, 
efterat  vi  har  erkjendt  solens  sande  afstand ;  et  moment  i 
sansningen  bliver  altsaa  her  bestemt  som  et  imaginari.  Vi 
vil  derhos  minde  om  . appendix  til  første  bog  af  ethiken,  hvil- 
ket omhandler  forskjellige  af  imaginatio's  ideer.  Slutningen 


af  dette  appendix  handler  bl.  a.  om  det  urimelige  i.  at  man 
overfører  sansefornemmelser  paa  tingene,  saa  at  der  endog 
har  været  filosofer,  hvilke  har  troet,  at  de  himmelske  bevæ- 
gelser  danner  en  harmoni :  ,.Alt  dette  viser  tilstrækkelig,  at 
enhver  har  dømt  om  tingene  efter  sin  hjernes  indretning  eller 
snarere  ..tåget  imaginationens  tilstande  for  ting"  (pag.  74). 
Her  bruger  Spinoza  først  det  populære  udtryk  ..dømt  efter 
sin  hjernes  indretning",  uagtet  hjernens  tilstand  hos  ham  kun 
er  en  parallel  til  sjælens;  men  derpaa  retter  han  det  unøiag- 
tige  udtryk  til  det  nøiagtige  ..tåget  imaginatio's  tilstande  for 
ting"'.  At  her  ved  imaginatio's  tilstande  virkelig  menes  sanse- 
fornemmelserne  og  ikke  blot  de  intellektuelle  forestillinger 
af  disse,  er  tydeligt:  thi  den  populære  opfatteise  tænker  sig 
tingene  som  bløde  eller  haarde,  ei  blot  som  forsynede  med 
forestillingerne  af  disse  prædikater  :  den  tænker  sig  luften  op- 
fyldt  af  hørlige  lyd,  ei  blot  af  forestillinger  af  lyd,  hvilke 
aldeles  ikke  kan  opfattes  gjennem  hørelsen  o.  s.  v.  Vistnok 
taler  Sp.  allerede  snart  efter  om  en  dømmen  efter  hjernens 
indretning,  og  lignende  udtryk  forekommer  oftere  i  ethiken ; 
men  vi  tror,  de  overalt  bør  opfattes  som  mindre  nøiagtige 
betegnelser,  der  har  den  fordel  at  være  baade  korte  og  po- 
pulære. Der  findes  ogsaa  udtryk,  hvilke  direkte  identificerer 
sanse  (sentire)  og  opfatte  (percipere).  Saaledes  i  det  før  cite- 
rede  slutningsscholium  i  2den  bog  af  ethiken ;  pag.  120  heder 
det:  »jeg  indrømmer,  at  viljen  strækker  sig  videre  end  for- 
standen, hvis  man  ved  forstanden  forstaar  blot  de  klare  02* 
tydelige  idéer,  men  jeg  nægter,  at  viljen  strækker  sig  videre 
end  opfattelserne  eller  evnen  til  at  opfatte,  og  jeg  ser  isandhed 
ikke,  hvorfor  evnen  til  at  ville  hellere  skal  kaldes  uendelig- 
end  evnen  til  at  sanse:  ligesom  vi  nemlig  kan  bekræfte  uen- 
delig meget  ....  ved  den  samme  evne  til  at  ville,  saaledes 
kan  vi  ogsaa  ved  den  samme  evne  til  at  sanse  sanse  eller  opfatte 
(sentire  sive  percipere)  uendelig  mange  legemer  ..."  Som 
man  ser,  tales  her  om  to  arter  vilje  og  to  arter  idéer;  de 
klare  og  tydelige  forstandens  idéer  modsættes  opfattelserne, 
hvilke  sidste  identinceres  med  de  sanselige  idéer,  ligesom  op- 
fattelsesevnen  identinceres  med  sanseevnen  (uegentlig  talt,  saa- 

som  Spinoza  ei  anerkjender  virkelige  sjæleevner).  Vi  tror 
^aaledes  at  have  eftervist  sandsynligheden  af,  at  Spinoza  op- 
fatter  sansefornemmelserne  og  de  legemlige  bevægelser  som 
forskjelligartede  realiteter,  faktisk  uafhængige  af  hirianden, 
men  som  hinandens  paralleler,  saa  at  hine  er  det  sjælelige 
udtryk  for  disse,  saavelsom  at  hine  repræsenterer  den  laveste 
form  af  erkj endelsen.  Manglerne  ved  denne  laveste  art  af 
imaginatio  —  ved  sansefornemmelsen  og  dennes  idé:  -fore- 
stillingen —  bliver  de  i  §  59  anførte. 

62.  En  videre  udvikling  af  sansningens  indhold  er  hos 
Spinoza  den  ubestemte  erfaring,  der  for  ham  udgjør  hoved- 
bestanddelen  i  forestillingens  første  form  og  endog  tildeler 
denne  dens  navn  (cognitio  ab  experientia  vaga).  Muligheden 
for  af  sansningen  at  udvikle  erfaringens  kompleks  af  erkjen- 
delser  synes  her  at  maatte  ligge  i  en  almindeliggj ørende  ten- 
dens inden  selve  de  enkelte  sansefornemmelser  og  inden  disses 
ideer:  de  enkelte  sanseforestillinger.  Saasom  der  i  ethvert 
sanseindtryk  ligger  en  dom,  er  dermed  tillige  givet,  at  det 
enkelte  tilhører  almindelighedens  verden,  der  er  tænk- 
ningens ;  den  enkelte  farvefornemmelse  og  -forestilling  viser 
sig  saaledes  at  indeslutte  en  almen  forestilling  af  farven,  hvor- 
ved enhver  farve  er  sat  i  forhold  til  alle  andre,  og  hvorved 
et  erfaringsmæssigt  system  af  domme  angaaende  de  enkeltes 
indbyrdes  forhold  er  gjort  muligt.  Disse  almen  forestillinger 
og  -domme  har  dog  endnu  et  helt  abstrakt  præg  og  tilhører 
kun  den  laveste  erkjendelsesart :  den  ubestemte  erfaring. 
Nogen  indgaaende  fremstilling  af  dennes  opkomst  lader  sig 
ikke  levere,  saasom  Spinoza  ikke  giver  materialet  hertil ;  dette 
spørgsmaal  har  filosofen  sandsynligvis  ikke  engang  stillet  sig. 
Om  de  forskjellige  under  den  abstrakte  erfaring  henhørende 
almenforestillinger  finder  jeg  det  hensigtsmæssigt  at  handle  i 
et  følgende  kapitel. 

63.  Den  anden,  høiere,  form  af  forestillingen  er  idéasso- 
ciationen  eller  hukommelsen,  (cfr.  eth.  II  prop.  18  schol.  og 
den  i  §  57  citerede  prop.  40  schol.  2  nr.  2).  Den  i  §  59  f) 
nævnte  forestillingens  bevarelse  er  for  vor  filosof  endnu  ikke 
hukommelsen,  der  efter  ham  bestaar  i  en  aktuel  forbindelse 

af  forestillinger :  „Den  er  nemlig  intet  andet  end  en  vis  sam- 
menknytning af  idéer,  hvilke  indeslutter  de  tings  natur,  som 
er  udenfor  det  menneskelige  legeme,  hvilken  sammenknytning 
i  sjælen  sker  overensstemmende  med  ordenen  og  sammen- 
knytningen af  det  menneskelige  legemes  tilstande"  (eth.  II 
prop.  1 8  schol.).  Denne  definition  slutter  sig  til  følgende 
læresætning  (eth.  II  pr.  18):  „Hvis  det  menneskelige  legeme 
engang  har  været  samtidig  paavirket  af  to  eller  flere  legemer, 
vil  sjælen,  naar  den  senere  forestiller  et  af  dem,  straks  er- 
indre (recordabitur)  ogsaa  de  andre",  —  en  sætning,  der  er 
en  følge  af  den  nys  omtalte  bevarelse  af  forestillingerne. 
Scholiet  og  læresætningen  viser  os,  at  Spinoza  opfatter  hu- 
kommelsen som  idéassociation.  Filosoferne  gjør  oftere  en 
forskjel  mellem  disse  begreber,  idet  de  ved  det  sidstnævnte 
forstaar  den  aktuelle  sammenknytning  af  forestillinger,  ved  det 
førstnævnte  derimod  den  ubevidste  opbevaren  af  forestillinger 
i  sjælens  dyb,  betingelsen  for  deres  senere  fremkaldelse  for 
bevidstheden  gjennem  idéassociationen  ;  for  Spinoza  maa  imid- 
lertid denne  adskillelse  falde  bort,  saasom  han  ei  vil  aner- 
kjende  andre  forestillinger  end  de  bevidste.  —  Et  andet  spørgs- 
maal  er  det,  om  han  uden  inkonsekvens  kan  gjennemføre 
denne  bevidsthedstheori  paa  dette  omraade;  os  forekommer 
det,  som  om  han  kun  har  valget  mellem  i)  at  sætte  alle  fore- 
stillinger som  bevidste,  hvorpaa  ogsaa  prop.  17  tydede,  men 
dermed  med  det  samme  benægte  forestillingernes  fremkalden 
i  hukommelsen,  hvilken  læres  i  prop.  18,  og  2)  at  fastholde 
denne  fremkalden,  men  samtidig  indrømme  de  ubevidste  fore- 
stillingers realitet.  —  De  idéer,  der  forbindes  ved  idéassocia- 
tionen, kan  kun  være  de  under  imaginationens  første  form 
henhørende;  dette  vil  sees  at  ligge  i  Spinozas  udtalelser  om 
idéassociationen  (cfr.  de  ovenfor  citerede  steder  saavelsom  de, 
der  nedenfor  citeres).  Det  synes,  som  om  filosofen  kun  aner- 
kjender  idéassociationer  efter  samtidighedens  princip  (cfr.  pr. 
18  og  eksemplerne  i  scholiet),  hvortil  tør  lægges  det  hermed 
nær  beslægtede  princip  om  stedsenheden,  overhovedet  de 
mekaniske  idéassociationer,  men  nægter  associationer  efter 
lighed  og  —  hvad  dog  kun  er  en  anden   form  for  disse  — 

efter  ulighed ;  disse  indre,  forstandsmæssige,  idéforbindelser  hen- 
regner han  formodentlig  ind  under  forstanden,  hvad  da  ogsaa 
konsekvensen  synes  at  byde.    Af  udtrykket   i   eth.  II  pr.  40 
schol.  2  nr.  2  og  af  de  i  pr.  18  schol.  anførte  eksempler  tør 
man  slutte,  at  Spinoza  ved  hukommelsen  hovedsagelig  har  tænkt 
paa  ordenes  forbindelse  med  forestillingerne  af  de  tilsvarende 
gjenstande.    Han  synes   at  betragte   ordene  som  vilkaarlige 
tegn  (cfr.  def.  1  i  erkjendelsestraktaten  pag.   7)  og  at  forklare 
deres  forbindelse  med  de   tilsvarende  forestillinger  ved  samti- 
dighed  i  sansning :    en  romer  mindes  ved   ordet  pomum  en 
frugt,  fordi  han  før  har  seet  denne  samtidig  med,  at  han  hørte 
hint  (e.  II  pr.  18  sch.);  ogsaa  andre  sanseindtryk,  der  er  tegn 
paa  noget  andet  (De  int.  p.  7  def.  1 ;  eth.  II  pr.  40  sch.  2  nr. 
2,  pr.  18  sch.)  kommer  som  saadanne  ind  under  hukommel- 
sen, t.  eks.  hestespor  som  tegn  paa  en  rytter;  overhovedet 
imaginationsforestillinger,  der  hører  sammen  med  andre  efter 
tid  og  sted  —  hest,  ploug,  ager  — ,  dermed  en  forestillings- 
række,  som  en  læst  kjærlighedshistorie  (De  int.  pag.  28),  hvori 
forestillingerne  er  forbundne  i  en  konstant  rækkefølge,  og  hvori 
associationen  staar  paa   grænsen   af  ligheds-association.  Hu- 
kommelsen eller  idéassociationan  tør  saaledes  betragtes  som 
en  forbindelse  af  tegn  og  forestilling  af  en  realitet  eller  af 
flere  saadanne  forestillinger  indbyrdes  (eller  af  flere  sammen- 
knyttede tegn).  —  Hvad  er  den  legemlige  realitet,  som  hu- 
kommelsen afspeiler?  En  rækkefølge,  ikke  af  legemer,  men  af 
tilstande  i  det  menneskelige  legeme  (eth.   II  prop.  18  schol. \ 
af  hvilke    enhver  korresponderer    med   en  imaginations-idé 
og  selv  er  et  produkt  af  flere  ydre  legemers  mekaniske  ind- 
virken.    Kun   gjennem  disse  forvirrede  legemstilstande  kom- 
mer hukommelsen  i  forhold  til  legemverdenens  totalitet,  hvor- 
for den  ikke  afspeiler,  men  kun  »indeslutter«  »de  tings  natur, 
som  er  udenfor  det  menneskelige  legeme «  (ib.).  —  De  erkjen- 
delsestheoretiske  mangler  ved  hukommelsen  —  idéassociationen 
—  bliver  følgende:    a)    Dens  forestillinger  har   den  iste  arts 
forvirrede  og  usikre  karakter;    b)    forbindelsen  mellem  fore- 
stillingerne er  en  udvortes,  mekanisk,   ikke  bestemt  efter  væ- 
sentlige  hensyn;    c)    associationens   reelle  parallel  er  en  me- 

kanisk  sammenknytning  af  tilstande  i  det  menneskelige  legeme, 
af  hvilke  enhver  i  sig  indeslutter  baade  det  menneskelige  le- 
gemes og  ydre  legemers  natur;  d)  hukommelsen  staar  altsaa 
ikke  i  forhold  til  det  sande  almindelige,  men  kun  til  det  en- 
kelte og  er  derved  nødvendig  sammenknyttet  med  tingenes 
varighed  (De  int.  em.  pag.  28) \l)  e)  den  er  forskjellig  for  de 
forskjellige  mennesker,  hvorpaa  Spinoza  anfører  nogle  heldige 
eksempler ;  den  mangler  altsaa  sand  almengyldighed ;  f)  dens 
idea  ideæ  er  usikker;  den  mangler  fuld  vished.  Ved  disse 
mangler  er  tillige  angivet  hukommelsens  forskjel  fra  forstan- 
den (intellectus),  der  bringer  en  adækvat  erkjendelse,  sætter 
idéerne  i  en^indre,  logisk,  sammenhæng,  afbilder  tingenes  væ- 
sens-kausalitet,  idet  den  »opfatter  dem  ved  de  første  aar sager « 
(e.  II  p.  18  sch.),  gaar  paa  det  almindelige,  er  almengyldig 
og  fuldt  selvindlysende.  Da  uvæsentlighed  (b),  forvirring  (a, 
c),  mangel  paa  almindelighed  (d),  paa  almengyldighed  (e)  og 
paa  vished  (f)  er  bestemmelser  ved  eller  følger  af  inkonse- 
kvens, sees  det  let,  at  hukommelsen  —  i  lighed  med  anskuel- 
sen (§  59)  —  hovedsagelig  ved  en  vedhængende  mangel  paa 
konsekvens  skiller  sig  fra  forstanden.  Derfor  skal  dennes  idéer 
ikke  kunne  fattes  gjennem  hin  erkjendelsesform.  Endog  er- 
kjendelsestraktaten,  der  (pag.  27  f.)  sætter  hukommelsen  i  en 
art  mellemstilling  mellem  imaginatio  og  intellectus,  idet  den 
lader  hukommelsen  styrkes  baade  fra  denne  og  uden  denne 
—  en  opfattelse,  der  ogsaa  synes  at  faa  sit  udtryk  i  det  foran 
(§  58)  citerede  brev  17  (før  30),  men  at  være  opgiven  i  ethi- 
ken  —  endog  erkjendelsestraktaten  udtaler  følgende  (pag.  28) : 
»Da  altsaa  hukommelsen  styrkes  af  forstanden,  men  ogsaa 
uden  forstanden,  sluttes  deraf,  at  den  er  noget  forskjelligt  fra 
forstanden,  og  at  der  med  hensyn  til  forstanden  seet  i  sig 
selv  ikke  gives  nogen  hukommelse  eller  forglemmelse «.  Denne 
opfatning,   der  er  •  den   almindelige  i  ethiken,  maa  have  sin 


J)  Erkjendelsestraktaten,  der  paa  dette  punkt  er  temmelig  uklar,  skiller  her- 
ved mellem  memoria  og  reminiscentia,  hvilken  sidste  ikke  skal  staa  i  for- 
hold til  varigheden  —  en  distinktion,  der  synes  opgiven  i  ethiken. 

grund  i,  at  hukommelsen  og  forstanden  tilhører  to  forskjellige 
sfærer,  hin  den  ydre  kausalitets,  denne  den  indre,  hin  varig- 
hedens,  denne  evighedens  verden,  og  at  det  lavere  trin  ikke 
magter  det  høiere,  om  end  omvendt  dette  forklarer  hint.  Der- 
for betegner  hos  Spinoza  hukommelsen  og  overhovedet  den 
første  erkjendelsesart  (imaginatio)  den  del  af  sjælen,  der  for- 
svinder  med  legemets  ophør,  medens  den  egentlige  tænkning, 
forstanden  og  den  intuitive  viden,  er  hævede  over  tiden  og 
derfor  ikke  kan  ophøre  (eth.  V  prop.  21  et  23  c.  schol.). 

64.  Heraf  fremgaar,  hvormeget  de  tager  feil,  der  mener, 
at  sjælen  efter  Spinozas  opfatning  er  udelukkende  en  meka- 
kanisk  s ammens ætning  af  ideer ;  efter  denne  anskuelse  maatte 
jo  sjælen  falde  sammen  med  imaginatio,  der  kun  er  dens  un- 
derordnede, forgjængelige,  del.  Eth.  II  prop.  15:  »Den  idé, 
der  konstituerer  den  menneskelige  sjæls  formelle  væren,  er 
ikke  simpel,  men  sammensat  af  særdeles  mange  (plurimis) 
idéer«  —  støtter  sig  til,  at  sjælen  er  sit  legemes  idé,  og  at 
legemet  er  sammensat  at  mange  individer,  hvoraf  ethvert  har 
sin  idé;  sætningen  staar  altsaa  i  en  sammenhæng,  hvori  der 
tales  om  sjælens  første  eller  laveste  karakter,  der  er  et  udtryk 
for  legemet  i  dets  mekaniske  eksistens,  og  hvori  der  eridnu 
ikke  tåges  hensyn  til  sjælens  evige  natur,  der  er  et  udtryk 
for  legemet  under  evighedens  synspunkt.  Den  grundlæggende 
sætning,  hvorpaa  hin  citerede  hviler  (eth.  II  prop.  11):  »Det 
første,  der  konstituerer  den  menneskelige  sjæls  aktuelle  væren, 
er  intet  andet  end  idéen  af  en  aktuelt  eksisterende  enkeltingt 
—  viser  baade  ved  sine  udtryk  » første,  aktuelle  og  aktuelt « 
og  ved  beviset,  der  ei  vil  lade  sjælen  repræsentere  en  uende- 
lig realitet,  at  den  kun  handler  om  sjælen  som  endelig  tænke- 
modus.  Det  er  altsaa  saa  langt  fra,  at  saadanne  sætninger 
som  de  citerede  kan  tåges  til  indtægt  for  den  nævnte  opfat- 
ning, at  de  meget  mere  modbeviser  den.  Det  viser  sig  her 
som  paa  saa  mange  andre  punkter  i  Spinozas  skrifter,  hvor 
vigtigt  det  er  at  iagttage  filosofens  formaning  om  at  vogte 
sig  for  ordenes  vildfarelser,  og  hvorledes  specielt  misforstaa- 
elser  af  spinozismens  sande  karakter  opkommer  ved,  at  man 

ei  tilbørlig  lægger  mærke  til,  inden  hvilket  afsnit  af  systemet 
de  angjældende  sætninger  forekommer1). 

65.  Som  vi  har  seet,  maa  vi  vogte  os  for  at  identificere 
imaginationens  idéer  med  vildfarelser.  Hine  har  ikke  alene  sin 
subjektive  realitet,  saaledes  at  sansebilledet  af  den  i  kort  af" 
stand  skinnende  sol  ikke  kan  benægtes  og  vil  vedblive,  selv 
efterat  erkjendelsen  af  solens  virkelige  afstand  er  opgaaet  for 
bevidstheden  (eth/II  pr.  17  schol.,  35schol.);  men  de  har  og- 
saa  sin  objektive  sandhed,  idet  enhver  af  dem  viser  hen  til  en 
legemlig  tilstand,  der  er  et  forvirret  produkt  af  mange  legemers 
mekaniske  indvirken  paa  den  forestillende  sjæls  legeme.  Da 
det  forvirrede  kun  kan  fattes  ved  det  klare,  endeligheden  ved 
uendeligheden,  viser  den  forestillede  idé  indirekte  hen  til  den 
høieste  realitet.  Ogsaa  for  Spinoza  gj æ Ider  Herbarts  ord :  »So 
viel  Schein,  so  viel  Hinweisung  auf  Sein«.  Al  ufuldkommen- 
hed  ved  forestillingerne,  ja  »falskheden«,  er  efter  Spinoza  intet 
positivt  (eth.  II  pr.  33),  men  heller  ikke  =  en  absolut  berøvelse 
(privatio),  d.  e.  en  absolut  uvidenhed  —  »thiatvære  uvidende 
og  at  feile  er  noget  forskjelligt«  — ,  derimod  »en  berøvelse  af 
erkjendelse«,  der  ligger  i  den  inadækvate  erkjendelse  af  tingene 
(eth.  II  prop.  35  c.  dem.).  Meningen  er,  at  falskheden  udtrykker 
en  differens  i  den  fulde  erkjendelse,  en  indskrænket  viden ; 
cfr.  de  to  i  §  61  citerede  scholier  til  pr.  17  og  til  pr.  35.  — 
Vi  tror  dog,  at  man  konsekvent  maa  adskille  to  grader  i  fore- 
stillingens ufuldkommenhed  og  to  mindre  eller  mere  ufuld- 
komne  produkter  af  denne  tænkemaade,  en  inddeling,  der  maa 
gaa  gjennem  begge  trin  af  imaginatio.  En  relativt  fuld- 
kommen  form  af  denne  erkjendelsesart  træffer  vi  i  de  sanse- 


l)  Hvor  vigtigt  det  sidste  hensyn  er,  kan  man  bl.  a.  slutte  af,  at  Spinoza  i 
aksiomets  form  uden  yderligere  begrænsning,  men  som  indledning  til  ethi- 
kens. fjerde  bog,  der  er  overskreven  »Om  den  menneskelige  trældom»,  op- 
stiller  en  sætning  (at  der  i  naturen  ikke  findes  nogen  enkeltting,  uden  at 
der  findes  en  mægtigere  og  stærkere,  der  kan  ødelægge  den),  men  at  vi 
dernæst  i  femte  bog,  der  handler  »Om  den  menneskelige  frihed«,  træffer 
det  modsatte  udsagt  (om  den  intellektuelle  kjærlighed  [V  pr.  37])  med 
tilføielse  af,  hvorledes  den  tilsyneladende  modsigelse  løses  (i  scholiet),  en 
tilTøielse,  som  man  dog  ikke  vil  finde  hos  ham  under  alle  saadanne  forhold» 

akter,  i  de  forestillinger  og  i  den  maade  at  forbinde  idéerpaa  , 
der,  omend  objektivt  ufuldkomne  og  uden  kjendemærket  for 
sand  almengyldighed,  dog  deles  af  de  fleste  mennesker,  med 
andre  ord,  hvad  man  almindelig  kalder  »rigtige«  sansefornem- 
melser  og  -forestillinger,  »rigtig«,  om  end  populær,  erfaring  og 
»rigtig«  hukommelse  (eller  normale  idéassociationer),  t.  eks. 
en  »rigtig«  opfattelse  af  farve,  tidspunkt,  det  selvoplevede  o.  s.  v. 
Fra  denne  relativt  fuldkomne  forestillingssfære  henter  Spinoza 
det  taleksempel,  som  han  baade  i  tr.  br.,  i  erkjendelsestrak- 
taten  og  i  ethiken  anfører  til  belysning  af  alle  erkjendelses- 
arter:  det  fjerde  led  i  en  proportion  kan  ogsaa  ved  hjælp  af 
imaginatio  findes  rigtigt  af  de  tre  givne.  om  end  paa  en  irra- 
tional  maade.  En  lavere  form  af  denne  træffer  vi  derimod,  a( 
naar  en  objektiv  eksistens  opfattes  anderledes,  end  den  i  sig 
selv  er,  b)  naar  endog  en  objektiv  eksistens  antages,  hvor  der 
kun  tidligere  har  været  en  —  eller  hvor  intet  objekt  ligger 
til  grund,  hvilket  sidste  tilfælde  Spinoza  dog  ikke  nævner, 
maaske  i  den  tanke,  at  der  stadig  ligger  ialfald  en  svag  im- 
puls udenfra  til  grund  for  forestillingen,  eller  at  enhver  hallu- 
cination  løber  ud  paa  en  illusion,  —  c)  naar  almenforestillin- 
gen  eller  d)  hukommelsen  er  lunefuld.  Herved  maa  dog 
mærkes,  at  enhver,  ogsaa  den  laveste,  imaginerede  idé  følger 
af  sine  aarsager  med  den  samme  nødvendighed  som  den  ad- 
ækvate  idé  af  sine  (eth.  II  prop.  36),  en  paastand,  der  bevises 
ved  paaberaabelse  af,  at  alle  idéer  fra  Guds  standpunkt  er 
sande  og  adækvate,  hvilket  maa  forstaaes  saaledes,  at  ogsaa 
den  endelige  grunds-  og  kausalrække  gaar  som  et  led  ind  i 
den  uendelige,  selv  om  vi  ikke  formaar  at  gjennemføre  denne 
tanke.  Hvis  man  vil  naa  en  adækvat  erkj endelse,  maa  man 
fra  forestillingen  arbeide  sig  op  til  forstanden ;  men  den,  der 
staar  paa  den  laveste  forestillings  trin,  den,  der  kun  har  indi- 
viduelle anskuelser,  forestillinger  og  idéassociationer,  maa  forst 
bringes  til  den  populært-almindelige,  normale,  forestilling,  før 
han  kan  komme  videre.  Vi  mindes  saaledes  om,  hvorledes 
Plato  inddelte  sin  oo£a  i  Tciaiic  og  sixaaia,  af  hvilke  den  forste 
gik  paa  legemer,  den  anden  paa  skinprodukter.  Det  vilde 
bidraget  endel  til  større  tydelighed  inden   dette   omraade,  om 

Spinoza  i  sit  system  ikke  blot,  som  i  tr.  brevis,  havde  nævnt 
tro  og  indbildning  som  forskjellige  navne  paa  den  første  er- 
kjendelsesart,  men  gjennemført  en  inddeling  efter  disse  to  pla- 
toniske  kategorier.    Den  maatte  være  foretaket  efter  et  schema 


i  lighed  med  følgende 


Første  form:    sansning  og 


lm  ag  i  n  at  i  o. 

Anden  form :  idéassociation. 


ubestemt  erfarin 


Relativt  fuldkommen :  rig- 
tig  sansning  og  erfaring. 
Relativt  ufuldkommen : 
falsk  sansning-  oe  erfaring. 


a.  Relativt  fuldkommen  :  nor- 
mal idéforbindelse. 

b.  Relativt   ufuldkommen : 
individuel  idéforbindelse. 


At  Spinoza  ikke  har  gjennemført  en  saadan  distinktion, 
beror  vistnok  paa  den  svævende  karakter,  som  vildfarelsen 
bærer  hos  ham ;  paa  den  ene  side  maa  han  omhandle  den  som 
noget  eksisterende;  paa  den  anden  side  maa  den  fra  hans  ab- 
solute  erkjendelsesstandpunkt  reduceres  til  en  absolut  negation 
—  en  modsigelse,  som'  hans  erkjendelsestheori  ikke  ret  kom- 
mer ud  over. 

66.  Af  det  her  udviklede  fremgaar  ogsaa  forholdet  mel- 
lem  den  laveste  erkjendelsesart,  imaginatio,  og  de  i  forr.  ka- 
pitel behandlede  falske  eller  ufuldkomne  idéer :  ideæ  fictæ, 
falsæ  et  dubiæ.  Disse  idéer  behandles  i  erkjendelsestraktaten 
uafhængigt  af  erkjendelsesarterne,  ogsaa  af  den  laveste  l) ;  dog 
angiver  hine  idéer  den  bestemmelse,  der  udgjør  imaginatios 
ufuldkommenhed.  Denne  bestemmelse,  den  ufuldkomne  kon- 
sekvens (§  50),  har  vi  fundet  som  forestillingsformernes  grund" 
væsen  (§§  59  og  63).  Læren  om  imaginatio  er  saaledes  at 
opfatte  som  en  gjennemførelse  af  usandhedens  begreb  —  en 
omvendt  følge  af  det  reelle  sandhedskriterium. 


!)  I  ethiken  lindes  intet  afsnit  om  disse  idéer  som  saadanne  ;  men  indholdet 
af  dette  erkjendelsesafsnit  opiræder  fordelt  gjennem  hele  ethiken  (cfr. 
især  II  pr.  33,  35  og  36). 

Kapitel  VII. 

Forskjellige  abstrakte  forestillinger 
(hørende  ind  under  den  første  erkjendelsesart). 

67.  Vi  har  foran  (§  62)  gjort  den  bemærkning,  at  de 
almenforestillinger  og  domme,  der  bygges  paa  sansningen  og 
konstituerer  den  ubestemte  erfaring-,  er  af  en  abstrakt  karak- 
ter,  d.  v.  s.  at  der  ved  dem  sees  bort  fra  mange  individuelle 
bestemtheder  ved  det  reelle.  Denne  abstrakte  karakter  er  en 
følge  af  hine  idéers  og  dommes  oprindelse ;  disse  opstaar  jo, 
idet  det  menneskelige  legeme  paavirkes  af  mange  andre  lege- 
mer med  forskjelligartede  prædikater,  og  mange  forskjellige  enkelt- 
tings  idéer  med  deres  forskjellige  bestemtheder  paavirker  den  men- 
neskelige sjæl ;  det  hænder  da  ofte,  at  indtrykkenes  antal  bliver 
saa stort,  at  legeme  og  sjæl  ikke  kan  fastholde  dem  alle  i  deres  eien- 
dommelighed,  d.e.  at  de  legemlige  spor  forvirres  indenvort  legeme, 
og  de  sjælelige  indtryk  sammenblandes  inden  vor  tænkning,  saa- 
ledes  at  kun  visse  prædikater,  der  var  fælles  for  alle  de  virkende 
realiteter,  bliver  staaende  igjen  i  vor  opfattelse  (eth.  II  prop. 
40  schol.  1).  »Det  abstrakt  almindelige  (universale)  udsiges 
nemlig  paa  samme  maade  om  et  individ  som  om  mange 
og  som  om  uendelig  mange  individer «  (eth.  II  slutn.  schol. 
pag.  120).  Abstrakte  begreber  eller  rettere:-  forestillinger 
er  hos  Spinoza  de  transscendentale  og  de  i  speciel  betyd- 
ning almindelige  forestillinger;  hertil  kommer  følgende,  der 
ogsaa,  om  man  vil  —  thi  filosofen  udtaler  sig  utydelig  herom 
—  kan  henregnes  under  de  sidstnævnte :  de  negative  fore- 
stillinger, tid,  tal  og  maal  samt  frihed,  ydre  teleologi  og  pas- 
sive affekter.  Disse*  abstrakte  forestillinger  kan  ogsaa  bestem- 
mes som  forholdsbestemmelser  og  falder  paa  det  nærmeste 
sammen  med  de  hyppig,  især  i  de  tidligere  skrifter,  optræ- 
dende  propriet;  disse  udtrykker  nemlig  tingenes  underordnede 
bestemmelser,  forholdsbestemmelser  ved  dem,  hvilke  som  saa- 
danne  er  forskjellige  fra  væsensprædikaterne. 

68.  De  transscendentale  forestillinger  (termini  transscen- 

dentales)  falder  sammen  med  de  abstrakteste  prædikater,  der 
kan  udsiges  om  alt,  som :  værende  (ens),  ting,  noget  (eth.  II 
pr.  40  sch.  1),  i  vor  tids  sprog:  medde  ontologiske  kategorier. 
Man  har  bebreidet  Spinoza,  at  han  selv  anvender  disse  kate- 
gorier, t.  eks.  i  definitionen  af  Gud  som  »ens  absolute  infini- 
tum«  —  som  om  det  gik  an  at  tale  og  tænke  uden  dem  1 
Som  imaginerede  er  de  endnu  ikke  kimærer,  men  har  sin  be- 
rettigede anvendelse  sammen  med  et  konkret  prædikat:  et 
uendeligt  værende  er  for  Spinoza  intet  abstraktum.  Herved 
er  tillige  udtalt  et  princip  for  bedømmelsen  af  samtlige  abstrakte 
forestillinger :  som  objektive  realiteter,  som  ting,  tør  de 
ikke  sættes,  eiheller  som  væsensprædikater,  udtrykte  i  en  de- 
nnition  —  i  denne  form  er  de  kun  subjektive  forestillinger, 
der  rigtignok  ogsaa  som  saadanne  har  sin  realitet  — ;  i  objek- 
tiv betydning  er  de  kun  underordnede  momenter  ved  en  ting 
eller  ved  en  af  dens  prædikater  (cfr.  cog.  met.  I  cap.  6:  ter- 
minum  transscendentalem  sive  Entis  arTectionem).  —  De  almin- 
delige  forestillinger  (notiones  universales),  der  hos  Spinoza 
skarpt  skilles  fra  de  adækvate  almenforestillinger  eller  maaske 
rettere :  -begreber  (notiones  communes),  repræsenterer  de 
abstrakte,  usande,  slægtsbegreber,  som  menneske,  hund,  hest 
.  .  .  ,  man  kunde  vistnok  ogsaa  tilføie :  som  det  blaa,  det  lette, 
det  langnæsede  o.  s.  v.;  dette  fremgaar  af  den  skildring,  som 
eth.  II  pr.  40  schol.  1  leverer  af  disse  forestillingers  opkomst 
og  væsen,  hvorefter  vi  heldigst  kan  betegne  dem  som  tilfel- 
dige og  ufuldkomne  almindeligheds-  forestillinger.  De  skiller 
sig  fra  de  transscendentale  ved,  at  tingenes  forskjelle  ikke  som 
ved  disse  helt,  men  kun  til  en  vis  grad  udslettes  gjennem  de 
altfor  mange  forskjelligartede  indtryk.  Deres  erkjendelsestheore- 
tiske  mangler  løber  ud  paa  følgende  punkter,  der  kan  nndes 
ved  en  analyse  af  det  citefede  scholium :  1)  Tingenes  smaa 
forskjelle,  t.  eks.  farve  og  størrelse,  oversees  (cfr.  ogsaa  De 
int.  em.  p.  25  f.),  2)  ligesaa  deres  bestemte  antal ;  3)  der  gjø- 
res et  sprang  fra  det  partikulære  til  det  universelle,  idet  nem- 
lig de  ved  nogle  ting  iagttagne  bestemmelser  overføres  paa 
alle;  4)  de  dannes  forskjellig  af  de  forskjellige  mennesker, 
eftersom  den  ene  eller  den  anden  side  af  deres  væsen  hoved- 

sagelig  har  gjort  indtryk;  saaledes  bestemmes  mennesket  af 
nogle  som  et  dyr,  der  kan  le,  af  andre  som  et  toføddet  dyr 
uden  vinger,  af  atter  andre  som  et  fornuftigt  dyr.  Det,  der 
altsaa  mangler  disse  forestillinger,  der  udgjør  det  vigtigste 
i nden  »den  ubestemte  erfaring«,  er  individualisering,  sand  objek- 
tiv almindelighed,  nødvendighed  og  almengyldighed  —  forskjel- 
lige former  for :  fuld  konsekvens  i  tænkningen  (thi  den  indi- 
viduelle opfattelse  er  jo  nærmest  en  betingelse  for  konsekven- 
sen [§§  49  og  50]),  et  udtryk  for,  at  disse  ideer  er  mangel- 
fulde  og  tilhører  imaginatio  (§  66).  Trods  sine  mangler  har 
dog  ogsaa  de  universelle  forestillinger,  de  abstrakte  slægter 
og  arter,  sin  betydning  for  erkjendelsen ;  som  de  naturvoksne 
almenforestillinger  yder  de  os  en  vigtig  hjælp  med  hensyn  til 
at  bevare  ting  i  hukommelsen  og  sammenknytte  de  nye  op- 
levelser  med  de  tidligere  (cfr.  cog.  met.  I  cap.  1) ;  der  bringes 
derved  en,  om  end  ufuldkommen,  systematik  ind  i  den  natur- 
oprundne  erfaring,  hvilken  systematik  betinger  den  videnskabe- 
lige.  I  denne  høiere  systematik  kommer  den  til  grund  for  de 
almindelige  forestillinger  liggende  objektivitet  til  sin  ret  som 
sande  slægts-  eller  almen-begreber  (notiones  communes),  for- 
synede  med  individualiseringsprincip,  med  sand  almindelighed, 
nødvendighed  og  almengyldighed. 

69.  Negative  begreber  eller  forestillinger  (non-entia), 
som  blindhed,  mørke  o.  s.  v.,  forudsætter  de  positive  (De  int. 
em.  pag.  36  §  4)  og  tænkes  ved  hjælp  af  disse;  men  vi  har 
stedse  tilbøielighed  til  at  danne  billeder  svarende  til  enhver 
tanke,  hvoraf  følgen  bliver,  at  vi  kommer  til  at  forestille  os 
ogsaa  det  ikke-værende  som  værende  (cfr.  cog.  met.  I  cap.  1 
pag.  462  f.).  I  og  med  vor  sansning  optræder  derfor  deslige 
negationer  som  realiteter  eller  positive  bestemmelser  (cfr.  ib.). 
Hertil  kommer,  at  det  begrænsede  overhovedet  er  lettere  til- 
gjængeligt  for  anskuelse  og  forestilling  end  det  ubegrænsede; 
men  »enhver  begrænsning  er  nægtelse*.  Medens  ved  de  i 
imaginationeri  optrædende  negationer  —  som  ved  imaginatio 
overhovedet  —  mangelen  ligger  i  den  falske  objektiveren,  lig- 
ger deres  betydning  i,  at  de  udgjør  bestemmelser  ved  de  po 
sitive  begreber,  ved  hjælp  af  hvilke  de  tænkes  (d,   e.  hvis  lo- 

giske  følger  og  immanente  bestemmelser  de  udgjør);  i  denne 
form,  der  ligger  latent  i  imaginatio,  er  de  gjenstande  for  vir- 
kelig tænkning  og  har  sine  metafysiske  paralleler  i  grænse- 
bestemmelserne,  der  er  givne  i  og  med  de  positive  realiteter 
og  kun  ved  abstraherende  tænkning  kan  skilles  fra  disse.  Om 
grænsens  begreb  hos  Spinoza  og  det  hermed  nøie  sammen- 
hængende  begreb  af  endcligheden  vil  det  imidlertid  være  hel- 
digere at  handle  i  sammenhæng  med  de  metafysiske  begreber. 

70.  Tidsforesiilliiigen  bliver  af  fortolkerne  almindelig 
ganske  løselig  behandlet,  uagtet  den  spiller  en  temmelig  vig- 
tig  rolle  inden  spinozismen.  Da  man  derhos  hyppig  opfatter 
tiden  —  og  herunder  indbefatter  man  ofte  ogsaa  varigheden 
—  som  en  ren  indbildning,  hvortil  intet  objektivt  substrat 
svarer,  og  man  til  denne  opfatning  hyppig  støtter  den  betragt- 
ning,  der  sætter  spinozismen  lig  med  eleatismen  eller  som  en 
udvidet  form  af  den  gamle  bevægelsesløse  alenhedslære,1)  tør  et 
forsøg  paa  at  analysere  de  spinoziske  tids-  og  varighedsfore- 
stillinger  her  være  paa  sin  plads.  1)  Der  maa  skilles  mellem  va- 
rigJied  og  tid  (duratio-tempus).  »Varighed  er  det  attribut, 
hvorunder  vi  fatter  de  skabte  tings  eksistens,  forsaavidt  de 
vedbliver  i  sin  aktualitet,  hvoraf  tydelig  følger,  at  varigheden 
kun  ved  et  forstandshensyn  (ratione,  ved  en  abstraktion)  skil- 
les fra  hele  en  tings  eksistens «  (cog.  met.  I  cap.  4)  (i  paren- 
thes  bemærker  vi,  hvorledes  dette  citat  viser  enheden  af  »fattes« 
og  »være«  hos  Spinoza).  Varigheden  falder  saaledes  sammen 
med  enkeltingens  helt  individuelle  og  med  hensyn  til  hurtig- 
hed  og  retning  høist  forskjellige  bevægelse,  forsaavidt  den  er 
en  udstrakt  ting,  og  med  dens  helt  individuelle,  ligesaa  for- 
skjellige tankeudvikling,  forsaavidt  den  er  en  tænkende  ting. 
Hermed  stemmer  ogsaa  ethikens  definition  (II  def.  5) :  »Va- 
righed  er  den  ubegrænsede  fortsættelse  af  eksistensen «;  ved 

*)  Det  modsigende  ved  denne  betragtningsmaade  er  især  ved  læsningen  af 
Brøchners  Spinoza  traadt  frem  for  mig.  Efter  at  have  udviklet  systemet 
i  dets  forskjellige  momenter  og  med  dets  karakter  af  kamp,  handling  og 
udvikling  minder  forfatteren  os  om,  at  en  stor  del  af  det  udviklede,  alt 
det,  der  handler  om  en  mangfoldighed  af  enkelvæsener  og  om  en  foran- 
dring, maa  tåges  tilbage  som  et  skin  i  den  forestillende  sjæl ! 

at  sammenholde  denne  definition  med  forklaringen  til  I  def.  8 
sees,  at  ogsaa  i  ethiken  varighed  kun  tilkommer  de  endelige 
ting,  idet  evigheden  ikke  kan  forklares  endog  ved  den  ende- 
løse varighed.  Da  varigheden  falder  sammen  med  den  ende- 
lige tings  eksistens,  er  den  en  realitet,  et  konkret,  kvalitativt 
begreb  (cfr.  ep.  12,  før  29)  og  aabenbarer  sig  kun  for  saa  vidt 
gjennem  imaginatio,  som  den  forstandsmæssige,  adækvate,  er- 
kjendelse  aabenbarer  sig  gjennem  denne.  Som  et  udtryk  for 
den  endelige  tings  eksistens  maa  varigheden  paa  den  ene  side 
indeslutte  foranderlighed ;  der  maa  gives  forskjelle  i  »eksisten- 
sens  fortsættelse«,  saaledes  at  det  konkrete  indhold  ikke  aaben- 
barer sig  paa  samme  maade  paa  ethvert  trin;  i  modsat  fald 
vilde  varigheden  ikke  kunne  skilles  fra  evigheden,  hvis  eien- 
dommelighed  bestaar  i,  at  det  konkrete  indhold  gjennem  denne 
eksistensform  aabenbarer  sig  helt  paa  ethvert  punkt,  saa  at 
der  ei  kan  paavises  forskjellige  trin  i  den.  Men  paa  den  an- 
den side  kan,  da  varigheden  selv  er  et  kvalitativt  begreb,  dens 
foranderlighed  ikke  være  den  udenfor  begrebet  faldende,  for 
kvaliteten  ligegyldige,  kvantitative  eller  diskrete,  der  er  en  op- 
løsning  i  enkelte  adskilte  dele  og  hos  Spinoza  repræsenterer 
den  virkelige  forandring  (cfr.  §  141),  men  kun  den  kvalitative, 
d.  e.  den  kontinuerlige  (hvad  vi  senere  vil  berøre,  regner  Sp. 
sandsynligvis  den  kontinuerlige  kvantitet  under  kvaliteten).  Da 
imidlertid  kvantiteten  hos  vor  filosof  maa  tænkes  hvilende  paa 
kvaliteten,  maa  i  varigheden  sættes  den  reelle  mulighed  for  den 
virkelige  forandring,  idet  hin  tænkes  med  mulighed  for  en 
diskret  deling.  En  forklaring,  vedføiet  II  def.  5,  siger  os,  at 
varigheden  kaldes  ubegrænset  (indefinita),  » fordi  den  ingen- 
lunde kan  begrænses  ved  den  eksisterende  tings  egen  natur, 
eiheller  af  den  virkende  aarsag,  hvilken  nemlig  med  nødven- 
dighed  sætter  tingens  eksistens,  men  ikke  ophæver  denne«. 
Denne  forklaring  maa  i  konsekvens  med  Spinozas  tankegang 
overhovedet  ikke  opfattes,  som  om  tingenes  begrænsede  va- 
righed, deres  opkomst  ogforgaaen,  benægtes  —  paa  det  mod- 
satte  findes  der  jo  mangfoldige  beviser  fra  de  bøger  af  ethi- 
ken, der  skildrer  det  endelige  menneskes  kamp  med  naturen  —  ; 
meningen  kan  kun  være  den,  at  begrænsningen  ikke  hidrører 

fra  tingens  eget  væsen,  eiheller  fra  den  realitet,  der  er  vir- 
kende aarsag  ligeoverfor  tingen,   hvilken  virkende  aarsag  jo 
efter  vor  filosof  optræder  som  bestemmelse  i  tingens  defini- 
tion  og  forsaavidt  hører  med  til  dens  væsen,  men  at  begræns- 
ningen  hidrører  fra  en   udenfra  kommende  indflydelse,  d.  e. 
fra  en  leilighedsaarsag,  repræsenteret  i  en  anden   endelig  mo- 
dus, der  udøver  en  mekanisk  indvirken  paa  andre.     Det  er 
tanken  om  den  mekaniske  indvirkning  som  en  underordnet, 
hvilken  her  som  saa  ofte  gjør  sig  gjældende;  begrænsningen 
sættes  her  paa  grund  af  sin  mekaniske  oprindelse  som  en  acci- 
dens  ved  varigheden.     Den  sidstnævnte  indeslutter  altsaa  i 
sig  to  momenter,  kan  »fattes  paa  to  maader« :  a)  Forstands- 
mæssig  fattet,  d.   e.   efter   sit  begreb,    »den   maade,  hvorpaa 
den  fryder  af  de  evige  ting«,  er  den  de  endelige  tings  ube- 
grænsede  eksistensform,  hvilken  maa  tænkes  i  sammenhæng 
med,  som  en  følge  af,  de  uendelige  tings  eksistensform:  (den 
tidløse)  evighed;  som  saadan  er  varigheden  ogsaa  uden  kvan- 
titativ foranderlighed,  og  individuel;    b),   men  den  kan  ogsaa 
»adskilles«  fra  de  evige  ting,   d.   e.   fattes  efter  sine  modale 
bestemmelser,  og  er  for  saa  vidt  gjenstand   for  imaginatio, 
begrænset,  kvantitativt  foranderlig,  delbar  og  abstrakt;  denne 
begrænsede  varighed  eller  rigtigere:  denne  varighedens  begræns- 
ning  betegnes  hos   Spinoza  som  tid.     Dette  forhold  mellem 
varighed  og  tid  fremgaar  især  af  eth.  II  prop.   44  schol,  ep. 
12  (før  29)  og  cog/met.  I  cap.  1  og  4. 

71.  II).  I  konsekvens  hermed  indeholder  tiden  —  i  lig- 
hed  med  ethvert  forestill ingsprodukt  —  to  forskjellige  bestand- 
dele.  Som  en  accidens  ved  varigheden,  d.  e.  som  en  begræns- 
ning  af  den  individuelle,  legemlige  og  sjælelige,  bestaaen  eller 
eksistens,  er  tiden  en  realitet  og  følger  som  alle  realiteter  i 
sidste  instans  af  Guds  væsen  (efter  eth.  I  pr.  16).  Hvis  den 
derimod  tænkes  abstraheret  fra  varigheden,  er  den  »en  ren 
tænkeform«  eller  »en  fornuftting«  (cog.  met.  I  cap.  4).  Disse 
to  sider  af  tiden  kan  vi  i  spinozisk  aand,  om  end  uden  tekst- 
dokumenteren,  betegne  som  to  arter  tid:  en  reel  og  en  ikke- 
reel  tid.  Da  den  første  art  repræsenterer  en  grænse  ligesaa- 
vel  inden  enkeltvæsenets  forestillingsverden  som  inden  dets 


legemsverden,  og  da  hin  verden  i  bevidstheden  er  sin  egen 
gjenstand,  maa  den  reelle  tid  tænkes  som  en  af  bevidsthecl 
ledsaget  begrænsning  i  individets  liv  og  kan  saaledes  i  vore 
psychologers  sprog  maaske  heldigst  betegnes  som  »subjektiv 
tid  < .  Den  ikke-reelle  tid  abstraheres  ud  af  flere  individers 
varighed;  den  er  en  forholdsbestemmelse,  beroende  paa  en 
sammenligning  mellem  de  forskjellige  tings  —  langsommere 
eller  hurtigere  —  bevægelse;  ved  en  saadan  sammenligning 
konstrueres  først  en  art  gjennemsnitsvarighed.  nærmest  repræ- 
senteret  i  himmellegemernes  bevægelse,  og  idet  de  individuelle 
varigheder]  efter  sin  udstrækning  sammenlignes  med  —  de 
>subjektive«  tidslængder  bestemmes  ved  —  den  tilsvarende  del 
af  gjennemsnitsvarigheden,  fremkommer  et  maal  for  hine,  deres 
»objektive«  tid,  der  i  sammenligning  med  hin  erjureel.  Naar 
vi  altsaa  i  det  følgende]  anvender  udtrykkene  »subjektiv 
og  objektiv  tid«,  er  ordene  brugte  fra  et  moderne  psychologisk 
standpunkt.  Naar  vi  betegner  den  subjektive  tid  som  den 
spinozisk  reelle,  den  objektive  som  den  ikke-reelle,  tager  vi 
disse  udtryk  i  relativ  betydning  —  hos  Spinoza  (eth.  I  pr.  9) 
som  hos  Cartesius  findes  der  jo  grader  i  realitet  — ;  begge  er 
ikke-reelle,  forsaavidt  ogsaa  den  første,  adskilt  fra  den  indi- 
viduelle varighed,  ophører  at  være  reel ;  begge  peger  paa  rea- 
litet, idet  ogsaa  den  sidste  er  foranlediget  ved  realiteter,  er  en  art 
accidens  ved  forskjellige  realiteter;  men  som  en  accidens  ved  den 
individuelle  varighed  har  »den  subjektive*  en  høiere  realitet.  — 
Spinoza  behandler  ikke  specielt  vor  saakaldte  ^absolute  tid«,  den 
endeløse  verdenstid,  Newtons  » tempus  quod  æquabi liter  fluit«. 
Denne  fingerede  tid,  der  kan  have  sin  videnskabelige  betydning, 
betragtes  af  vor  filosof  formodentlig  som  en  udvikling  af  den 
objektive,  fremkommen  ved,  at  dennes  regelmæssighed,  der 
oprindelig  har  en  begrænset  anvendelse,  gjøres  gjældende  for 
hele  universet  i  form  af  en  paa  sig  selv  beroende,  jævn  bevæ- 
gelse eller  regelmæssig  frydende  strøm,  hvoraf  al  realitet  er  af- 
hængig.  I  virkeligheden  falder  jo  denne  absolute  tid  sammen 
med  Spinozas  objektive,  forsaavidt  denne  sees  adskilt  fra  den 
subjektive  og  fra  varigheden,  d.  e.  gaar  over  til  en  Aktion. 
—  Spinozas   opfattelse  af  » tiden  «,  d.  e.  afden  subjektive  og 

af  den  objektive  tid,  af  hvilke  især  den  siclste  i  hans  øine  synes 
at  repræsentere  >  tiden «,  medens  derimod  den  individuelle  va- 
righed, ei  gjennemsnitsvarigheden,  almindeligst  betegnes  som 
» varighed*,  kan  betragtes  under  følgende  punkter: 

1)  Da  den  subjektive  tid  eller  varighedsbegrænsning  ei- 
et produkt  af  ydre  indvirkning  og  saaledes  tilhører  den  første 
form  af  imaginatio,  kan  den  ei  udledes  af  varigheden,  d.  e. 
af  den  enkeltes  kvalitative  eksistens.  Grænsen  er  her  kvanti- 
tativ, og  da  ethvert  kvantum  har  diskrete  dele,  vil  enhver  »tid« 
til  forskjel  fra  den  begrebsmæssige  varighed  indeslutte  diskrete 
dele.  Naar  denne  forestilling  fattes  med  fuld  sandhed,  frem- 
kommer et  moment  i  eller  en  accidens  ved  varigheden :  en 
stedse  til  virkelighed  overgaaende  og  stedse  til  varigheden  til- 
bagevendende  mulighed  for  at  begrænses  og  deles,  en  mulighed, 
hvis  overgang  til  konkret  virkelighed  ikke  er  begrundet  i  va- 
righeden selv,  men  i  bestemmelser  udenfor  den  betræfTende 
ting  (cfr.  nedenfor  om  endeligheden). 

2)  Den  objektive  tid  beror  paa  imaginatio's  anden  form  : 
idéassociationen ;  cfr.  eth.  II  pr.  44  schol.  Den  forudsætter 
nemlig  en  dobbelt  sammenligning.  Jeg  sammenligner  for  at 
faa  et  tydeligt,  almengyldigt,  maal  for  en  tings  varighed,  for 
»hvor  lang  tid  den  har  bestaaet«,  tingens  varighed  med  den 
parallele  del  af  en  ved  sammenligning  fastsat  gjennemsnits. 
varighed,  der  nærmest  tænkes  repræsenteret  i  vort  solsystems 
bevægelser;  naar  solen  har  bevæget  sig    en  gang  om  jorden 

—  d.  e.  jorden  en  gang  om  sin  akse  — ,  siger  vi,  at  tingens 
dermed  parallele  varighed  beløber  sig  til  en  dag.  Derfor  heder 
det  i  cog,  met.  I  cap.  4  (cfr.  II  cap.  10):  »Men  for  at  be- 
stemme denne  (d.  e.  en  tings  eksistens)  sammenligner  vi  hin 
(d.  e.  dens  varighed)  med  de  tings  varighed,  der  har  en  sikker 
og  bestemt  bevægelse,  og  denne  sammenligning  kalder  vi  tid  < 

—  hvilken  udtalelse  viser,  at  ikke  den  blotte  regelmæssige 
varighed,  men  denne  i  dens  anvendelse  paa  de  forskjellige 
konkrete  eksistenser,  forholdstallet  mellem  den  individuelle  va- 
righed og  gjennemsnitsvarigheden,  er  tænkt  som  tid  —  og  læn- 
gere  nede  i  samme  kapitel :  » Derfor  er  tiden  ikke  en  bestemt- 
hed  (afTectio)  ved  tingene,  men  blot  en  ren  tænkemodus  eller 

en  tanketing  (ens  Rationis)«.     Cfr.   Cartesii  Principia  I  57. 
Sandsynligvis  er  det  en  lignende  tanke,   der  ligger  til  gru  tid 
for  udtalelsen  i  eth.  II  pr.  44  schol. :    »Desuden  tvivler  ingen 
paa,  at  vi  jo  ogsaa  imaginerer  tiden,  nemlig  deraf,  at  vi  ima- 
ginerer,  at  nogle  legemer  bevæges  langsommere  eller  hurtigere 
end  eller  ligesaa  hurtigt  som  andre«.     Denne  objektive  tids- 
bestemmelse  optræder  i  det  nys  citerede  sted  af  cog.  met.  I 
cap.  4,  som  om  den  var  uafhængig  af  vor  subjektive  tid,  af 
vor  egen,   ved  os  selv  opfattede,  forandring.     En  saadan  uaf- 
hængighed  kan  vi  dog  ikke  tro,  Spinoza  vil  lære ;  dette  synes 
os  nemlig  at  være  en   iøinespringende  sandhed :    vi  vil  ikke 
kunne  foretage  nogen  saadan  sammenligning  mellem  tingenes 
forskjellige  bevægelser  uden,  at  vi  i  os  selv  har  et  maal  for, 
at  de  forskjellig  bevægede  legemer  har  gjennemløbet  sine  for- 
skjellige baner  i  samme  tidsrum ;  ved  den  i  vor  egen  »varig- 
hed«  liggende  begrænsning,  hvilken  er  ledsaget  af  bevidsthed, 
sættes  vi  istand  til  foreløbig  at  opfatte  de  forskjellige  tings 
subjektive  tid,   og  først  ud  fra  denne  foreløbige  erkjendelse 
danner  vi  forestillingen  om  gjennemsnitstiden   (soltiden),  »den 
objektive  tid«,  hvilken  dernæst  tjener  os  til  nøiere  fikseren  af 
hine  forud  fattede  subjektive  tidsbestemmelser.    Det  første  og 
egentlige  tidskriterium  ligger  altsaa  i  den  indre  fornemmelse,  og  den 
objektive  tidsberegning  svæver  uden  dette  subjektive  grundlag 
i  luften.    Den  objektive  tid  er    for  Spinoza  en  tanketing  af 
en  dobbelt  grund:    fordi  den  som  den   subjektive  er  en  be- 
grænsning, og  derhos  fordi  den  er  en  forholdsbestemmelse,  der 
som  saadan  intetsteds  eksisterer.    Naar  man  ikke  destomindre 
tænker  sig  den  objektiveret  som  en  regelmæssigt  frydende, 
endeløs,  tom  tid,  hvortil  den  individuelle  varighed  staar  i  for- 
hold —  som  en  art  »absolut  tid«  — ,  ligger  man  under  for  en 
vildfarelse.    Kun  som  foranledigede  ved  de  reelle  ting,  som 
accidentelle  aabenbaringsformer  for  varigh edens  positive  ind- 
hold,  kan  de  i  sig  selv  negative  tidsforestillinger  tillægges  no- 
gen realitet  og  den  objektive  kun  gjennem  den  subjektive  som 
mellemled  :  den  objektive  tid  er  for  saa  vidt  en   art  accidens 
ved  den  subjektive 

72.    3)  Der  maa  tilkjendes  baade  den  subjektive  og  den 

objektive  tid  en  vis  nødvendighede  en  nødvendighed  med  hen- 
syn til  før  og  efter,  langsomhed  og  hurtighed  etc;  thi  for  alle 
legemlige  og  sjælelige  bevægelser,  hvis  tal-moment  tiden  er, 
gjælder  der  nødvendige  love.  Men  denne  nødvendighed  er  en 
rent  empirisk;  den  bestaar  jo  kun  i  den  for  tænkningen  ugjen- 
nemsigtige  ordning,  som  imaginatio  paanøder  os,  medens  den 
dybere  nødvendighed,  der  er  begrundet  i  tingenes  eget  væsen 
eller  egen  kraft  (en  del  af  den  guddommelige  kraft),  kun  er 
tilgjængelig  for  forstand  og  intuition  og  ikke  falder  sammen 
med  den  fænomenale  tids-nødvendighed.  4)  Tidens  nødven- 
dighed blive?»  os  saaledes  et  udtryk  for  tilfældigJied,  d.  e.  for 
vort  ubekjendtskab  med  de  virkelige  aarsager.  Ogsaa  fra  en 
anden  side  seet  viser  ialfald  den  objektive  tid  sig  tilfældig;  det 
er  et  delvis  vilkaarligt  valg,  hvorved  solens  (jordens)  bevægelse 
er  udkaaret  til  nærmest  at  repræsentere  den  almindelige  varig- 
hed  og  at  danne  grundlag  for  forholdstallene  mellem  al  indi- 
viduel  varighed;  derfor  heder  det  i  ep.  12  (før  29)  pag42ned., 
at  » tiden  opstaar  af,  at  vi  kan  begrænse  varigheden  efter  be- 
hag. «  —  Af  den  begrænsede  varighed,  der  ei  følger  af  be- 
grebet,  har  vi  kun  en  inadækvat  erkjendelse,  hvorfor  enkel- 
tingene  kaldes  tilfældige  (eth.  II  prop.  30,  31c.  cor.,  IV  prop. 
62  schol.).  Uregelmæssighed  i  tidsoplevelser  bringer  os  endog 
oftere  den  falske  tro,  at  naturen  selv  er  tilfældig,  saa  at  til 
samme  tidspunkt  en  og  samme  ting  kan  være  baade  reel  og 
ikke  reel.  Naar  vi  t.  eks.  en  dag  ser  en  person  paa  samme 
klokkeslet,  som  vi  dagen  forud  har  seet  en  anden,  mindes  vi 
den  tredie  dag  til  samme  tid  ved  idéassociation  begge  per- 
soner ;  vi  skuffes  da  let  og  antager,  at  enhver  person  ligesaagodt 
vil  kunne  komme  som  være  fraværende,  d.  e.  at  to  modsatte 
fakta  er  lige  mulige;  det  samme  viser  sig  ogsaa  ligeoverfor 
fortids-  og  nutids-tildragelser  (eth.  II  prop.  44  schol.). 

73.  5)  Tiden,  men  ikke  varigheden,  maa  tillægges  en  be- 
staaen  a  f  dele  (cfr.  ep.  12,  før  29) l).   Dette  maa  gjælde  baade 


')  Naar  slutningen  af  cog.  met.  I  cap.  4  tillægger  »varigheden«  en  bestaaen 
af  dele,  viser  allerede  det  hosføiede  »saa  at  sige«  (quasi),  at  udtrykket  er 
mindre  nøiagtigt  brugt  istedetfor  «varighedens  begrænsning«  eller  «tiden». 

10 

den  subjektive  og  den  objektive  tid,  dog,  som  det  efterfolgende 
eksempel  viser,  nærmest  den  sidste,  der  —  som  et  forholdstal  — 
især  ligger  udenfor  væsenet  og  den  begrebsmæssige  opfattelse. 
Ved  at  tillægge  tiden,  men  frakjende  varigheden  delthed  mener 
Spinoza  at  undgaa  en  antznomi,  der  ellers  vil  indfinde  sig  ved 
varighedens  problem.  Man  soge  at  forklare  sig,  hvorledes  en 
bestemt  tid,  t.  eks.  en  time,  kan  forløbe ;  der  indfinder  sig  her 
to  modsatte  forklaringer,  hvilke  begge  løber  ud  paa  urimelig- 
heder under  den  forudsætning,  at  timen  fattes  som  varighed, 
d.  e.  som  en  real  bestemmelse.  Efter  den  første  forklaring 
tænker  man  sig  timen  endeløs  delbar;  men  man  vil  da  under 
hin  forudsætning  ikke  kunne  forklare  sig,  hvorledes  man  gjen- 
nem  den  endeløse  række  af  dele  kan  naa  til  timens  afslutning. 
Efter  den  anden  forklaring  tænker  man  sig  den  varende  time 
bestaaende  af  øieblikker;  dette  er  imidlertid  lige  urigtigt  som 
at  mene,  at  et  tal  kan  dannes  af  lutter  nuller.  Begge  for- 
klaringer af  timen  fører  altsaa  til  urimelige  konsekvenser 
under  den  forudsætning,  at  den  er  en  realitet  =  varigheden. 
Først  ved  at  sætte  den  bestemte  tid  som  et  »ens  rationis«,  et 
blot  anskuelsesmiddel,  undgaaes  baade  >Scylla  og  Charybdis<  ; 
det  kan  ikke  betragtes  som  en  4ogisk-metafysisk  modsigelsc, 
at  et  saadant  ikke-realt  væsen  er  i  strid  med  sig  selv.  Den 
kvantitative  forandring  (der  bestaar  i  eksistensens  opløsning  i 
dele),  hvilken  maa  udelukkes  fra  varigheden,  tilligger  altsaa  tiden. 
En  lignende  bevisførelse  anvender  Spinoza  i  samme  brev  og  i 
ethiken  (I  prop.  15  schol.)  ligeoverfor  kvantiteten,  d.  e.  sub- 
stansen som  udstrakt,  for  at  vise,  at  al  delthed  er  fjern  fra  hin, 
at  deltheden  er  et  produkt  af  imaginatio  og  derfor  kun  kan 
vedrøre  modi,  der  er  forestillingens  objekter,  forsaavidt  de  sees 
løsrevne  fra  substansen.  —  Spinozas  behandling  af  disse  pro- 
blemer minder  noget  om  eleaten  Zenos  beviser;  dog  viser  sig 
her  denne  væsentlige  forskjel:  Medens  eleaten  af  sine  opstil- 
lede  antinomier  drog  den  slutning,  at  forandring,  mangfoldig- 
hed  og  delthed  kun  er  et  subjektivt  skin,  vil  Spinoza,  noiere  be- 
seet  (cfr.  kap.  14),  ikke  nægte  forandringens,  mangfoldighedens 
og  delthedens  realitet,  men  hævde  en  kontinuerlig  forandring, 
tænkt  som  en  kvalitativ  enhed,  »varigheden«,  ved  hvilken  den 

kvantitative  forandring  (med  reale  dele)  tænkes  som  en  for  en 
heden  ligegyldig  mulighed,  og  ved  at  hævde  de  mange  ende- 
lige modi  som  en  virkelig  mangfoldighed,  der  dog  ligeoverfor 
substansen,  d.  e.  dybest  seet,  kun  er  en  real  mulighed,  idet  de  op- 
hæves  i  substansen,  efterhvertsom  de  sættes.  Tidsforholdet 
med  dets  antinomi  maa  tænkes  som  en  ligegyldig  mulighed 
indesluttet  i  varigheden  paa  samme  maade,  som  varigheden, 
den  endeløse  eksistens,  er  indesluttet  i  den  tidløse  evighed.  — 
Spinozas  behandling  af  tidens  antinomi  kan  ikke  betragtes 
som  en  fuld  løsning  af  problemet;  thi  en  saadan  maatte falde 
sammen  med  en  forstaaelse  af,  hvorledes  modsigelsen  realt, 
ikke  blot  efter  en  abstrakt  mulighed,  fremgaar  af  en  enheds- 
grund;  men  behandlingen  har  hos  Spinoza  sin  betydning  som 
en  analyse  af  begreberne,  en  fikseren  af  momenternes  ind- 
byrdes  forhold,  hvori  tillige  ligger,  at  modsigelsen  som  mod- 
sigelse  er  begrundet  alene  i  vor  lavere  opfattelse. 

74.  Mere  end  om  Zenos  beviser  minder  Spinozas  udvik- 
ling  af  tidens  dele- forhold  om  den  anden  kantiske  anti- 
nomi, der  rigtignok  ikke  direkt  behandler  tiden,  men  de 
sammensatte  substanser,  hvilke  imidlertid  ligger  under  for  lig- 
nende vanskeligheder  som  tiden,  en  følge  af,  at  Kants  substans- 
begreb  egentlig  er  det  metafysiske  udtryk  for  tidsanskuelsens 
enhed.  Løsningen  af  problemet  ligger  dog  for  Kant  tildels 
paa  et  andet  omraade  end  for  Spinoza.  Lighederne  og  de 
ligesaa  fremtrædende  forskjelligheder  i  begge  filosofers  opfat- 
telse af  tiden,  vil  vise  sig,  naar  vi  sammenligner  Spinozas 
theori  for  tiden  med  Kants  Metaphysische  Erdrterung  des 
Begriffs  der  Zeit  (Kritik  der  reinen  Vernunft,  Transscendentale 
Aesthetik  [Abschn.  2]  §4).  1)  Tiden  er  intet  empirisk  begreb, 
abstraheret  af  erfaringen ;  thi  enhver  samtidighed  eller  paahin- 
andenfølge  forudsætter  tidsforestillingen.  Saaledes  Kant.  Me- 
dens Kant  ved  tiden  nærmest  tænker  paa  Newtons  tempus, 
der  for  hin  forvandler  sig  til  en  anskuelsesform,  er  denne  lige- 
lig  flydende  tid,  som  før  nævnt,  for  Spinoza  en  fiktion.  Hos 
den  sidstnævnte  er  den  objektive  tid  et  empirisk  begreb  og 
intet  andet,  abstraheret  af  de  begrænsede  varigheder,  altsaa 
hvilende  paa  de  subjektive  tider,  hvis  forholdsbestemmelse  hin 

er,  og  hvilke  selv  er  produkter  af  ydre,  mekanisk,  indvirken 
og  som  saadanne  er  empirisk  givne.  2)  Tiden  er  en  nødven- 
dig forestilling,  der  ligger  til  grund  for  alle  anskuelser,  derfor 
a  priori ;  den  bliver  bestaaende,  selv  om  alle  fænomener 
falder  bort.  Saaledes  den  kritiske  filosof.  Hos  Spinoza  der- 
imod  er  tiden  netop  en  underordnet  bestemmelse  ved  det  eksi- 
sterende, og  under  den  umulige  tanke,  at  dette  faldt  bort, 
maatte  ogsaa  tiden  forsvinde.  Dens  nødvendighed  er  for  vor 
filosof  en  blot  og  bar  empirisk  tiifældighed,  og  den  vigtigste 
erkjendelse  ligger  —  modsat  Kants  opfattelse  —  udenfor  tiden. 
3)  Paa  tidens  nødvendighed  a  priori  grunder  sig  muligheden 
af  tidsaksiomer,  » forskjellige  tider  er  ikke  samtidige «  o.  s.  v. 
Saaledes  Kant.  Da  den  spinoziske  erkjendelsestheori  forbyder 
at  grunde  en  absolut  nødvendighed  (hvilken  dog  ogsaa  spino- 
zismens  aand  synes  at  maatte  forlange  for  hine  aksiomer)  paa 
empiri,  men  byder  at  støtte  en  saadan  nødvendighed  paa 
tænkning,  antager  vi,  at  Spinoza  maa  opfatte  tidsaksiomerne 
som  analytiske  sætninger,  hvilende  paa  modsigelsesprincipet. 
Om  end  af  empirisk  natur,  rettere:  som  en  følge  af  denne  na- 
tur maa  hos  ham  ogsaa  tidsbestemmelserne  indeslutte  aprioriske 
begreber  og  sandheder;  ligesom  de  geometriske  anskuelser  vir- 
ker som  leilighedsaarsager  til  at  fremkalde  de  almengyldige  sand- 
heder, der  hviler  i  hine  (cfr.  næste  kap.),  saaledes  tor  man  an- 
tage  noget  lignende  om  tidsanskuelserne  —  de  af  bevidsthed 
ledsagede  subjektive  tidsfornem meiser.  —  Dette  er  i  saa  fald 
helt  imod  Kants  følgende  punkt.  4)  Kant:  Tiden  er  intet 
almindeligt  begreb;  alle  forskjellige  tider  er  kun  dele  af  den 
samme  ene  tid,  hvorfor  tiden  er  en  anskuelsesform  og  den 
under  3  citerede  tidssætning  af  synthetisk  natur.  Spinoza: 
Tiden  er  en  paa  anskuelse  hvilende  forestilling  og  som  objek- 
tiv tid  en  almindelig  forestilling  eller  et  abstrakt  almenbegreb, 
bevægelsens  tal.  5)  Kant:  Tidsforestillingen  er  uendelig,  alle 
enkelte  tider  at  forklare  ved  indskrænkning  af  den  uendelige 
tid,  hvoraf  sees,  at  tiden  beror  paa  umiddelbar  anskuelse. 
Spinoza:  Tiden  er  varighedens  flytbare  grænse,  forsaavidt  baade 
begrænsct  og  endeløs  som  tallet,  men  endnu  ei  uendelig  — 
den  mangler  dette  substansens  positive  prædikat,  medens  Kant 

ingen  anden  uendelighed  kjender  end  den  negative  :  endeløs  - 
heden  — ;  den  reelle  varighed  hos  Spinoza  er  som  varighed, 
om  end  ei  i  det  givne  fænomen,  endeløs;  men  denne  endeløse 
varighed  maa  fattes  som  en  indskrænkning  af  den  uendelige 
evighed  og  den  begrænsede  varighed  som  en  indskrænkning 
af  hin;  altsaa  maa  tiden  indirekte  tænkes  som  en  indskrænk- 
ning af  den  uendelige  evighed,  direkte  som  en  indskrænkning 
af  den  endeløse  varighed.  Vistnok  er  tiden  som  saadan  hos 
Spinoza  foranlediget  ved  empirisk  anskuelse;  -men  da  alt  be- 
grænset  forudsætter  det  ubegrænsede,  al  empiri  det  aprioriske 
begreb,  maa  man  hos  Spinoza  som  hos  Kant  statuere  noget 
apriorisk  ved  tiden;  men  dette  er  hos  hin  ikke  anskuelsen  at 
en  uendelig  objektiv  tid,  men  begrebet  af  den  individuelle, 
endeløse  varighed  og  i  høiere  betydning:  begrebet  af  evig- 
heden. Med  hensyn  til  de  af  disse  punkter  udledede  kantiske 
>Schliisse«  (ib.  §6),  hævder  Spinoza  en  opfatning,  der  i  a)  og 
b)  bekjæmpes  af  Kant;  for  hin  er  tiden  netop  en  —  ligegyl- 
dig  —  bestemmelse  ved  endelighedens  fenomener.  Naar  Kant 
i  c)  lærer,  at  tiden  udenfor  vor  anskuelse  intet  er,  maa  Spi- 
noza slutte  sig  hertil,  forsaavidt  man  vil  tænke  paa  grænsen 
eller  forholdstallet  bortseet  fra  det  begrænsede,  men  ikke  for- 
saavidt man  vil  se  hine  i  deres  sammenhæng  med  dette,  hvis 
moment  tiden  er.  Spinoza  maa  give  sin  efterfølger  ret  i  den 
under  c)  fremholdte  vigtige  paastand,  at  tiden  har  empirisk 
realitet  eller  objektiv  gyldighed  med  hensyn  til  alle  sansegjen- 
stande;  i  den  anden  tilsvarende  paastand,  der  hævder  tidens 
transscendentale  idealitet  og  frakjender  gjenstandene  i  sig  selv 
noget  forhold  til  tiden,  kan  vor  filosof  kun  delvis  være  enig, 
nemlig  forsaavidt  som  » tingene «  i  dette  ords  absolute  betyd- 
ning ogsaa  for  ham  er  udenfor  tiden,  dog  ikke  alene  tidløse, 
men  eksisterende  i  evigheden,  en  eksistensform,  om  hvis  reali- 
tet Kant  intet  vil  vide;  derimod  sætter  Spinoza  ale  fænome 
naie  gjenstande,  der  for  ham  ikke  er  blotte  forestillinger,  men 
en  lavere  realitet :  natura  naturata,  som  bestaaende  i  varigheden, 
hvis  grænsemomenl  den  subjektive  tid  danner. 

75.  Spørger  vi,  med  hvilke  tidligere  filosofers  opfattelse 
den  spinoziske  theori  paa  nærværende  punkt  har  indre  lighed, 

da  forekommer  det  os  for  det  første,  som  om  hans  objektive 
tid  —  der  jo  hos  ham  som  i  den  almindelige  betragtnings- 
maade  nærmest  repræsenterer  tiden  —  i  principet  falder  sam- 
men med  Aristoteles 's.  Denne  opfatter  de  eksisterende  væse- 
ners  bevægelse  —  Spinozas  »varighed«  —  som  forskjellig  med 
hensyn  til  hurtighed  og  betragter  tiden  som  den  kvantitative 
bestemmelse  ved  den  regelmæssige  bevægelse,  der  ligger  som 
moment  i  al  konkret  bevægelse;  deraf  hans  definition:  »Tiden 
er  bevægelsens  tal  med  hensyn  til  før  og  senere «  ('Api&p&c 
xivrjascuc  xaxa  to  7rp6~spov  xai  uaxspov).  At  gjennemførelsen  af 
denne  grundbetragtning  iøvrigt  er  ledsaget  af  forskjelligheder 
paa  de  to  saa  forskjellige  standpunkter,  siger  sig  selv.  Ogsaa 
Carte sius  betragter  tiden  som  ét  med  den  almindelig  fattede 
varighed,  har  altsaa  den  objektive  tid  for  øie;  han  ser  den 
konkrete  varighed  som  et  attribut  ved  tingene,  men  hin  gjen- 
nemsnitsvarighed,  tiden,  kun  som  et  moment  ved  denne  varig- 
hed, og  forsaavidt  den  abstraheres  herfra,  kun  som  en  »tænke- 
modus«  (cfr.  Cart.  Principia  I  55  et  57).  Som  grund  for  denne 
betragtning  anfører  nævnte  filosof  følgende  (ib.  57)-'  Hvis  tiden 
var  noget  andet  end  den  regelmæssige,  d.  e.  den  til  gjennem- 
snitlighed  reducerede  varighed,  maatte  den  være  en  bestem- 
melse ved  selve  bevægelsen  som  saadan ;  men  i  saa  fald  maatte 
man  sige,  at  der  medgik  mere  tid,  naar  et  legeme  bevægedes 
hurtigt  i  en  time,  end  naar  et  andet  bevægedes  langsomt;  da 
dette  ikke  er  tilfældet,  maa  tiden  som  en  realitet  falde  sam- 
men med  den  regelmæssige  varighed  og  iøvrigt  reduceres  til 
en  blot  og  bar  tænkeform.  Det  er  interessant  at  lægge  mærke 
til,  at  Spinoza  ogsaa  gjennem  en  anden  kilde  kan  være  ble- 
ven  paavirket  i  sin  opfattelse  af  tiden,  nemlig  gjennem  carte- 
sianeren  Heercbord,  den  samme  filosof,  om  hvem  Trendelen- 
burg  har  eftervist,  at  han  er  kilde  til  kapitlet  om  aarsagerne  1 
tr.  brevis  (I  cap.  3).  Jeg  har  hos  den  nævnte  cartesianer  i 
hans  Meletemata  Philosophiae,  Amstel.  1680,  i  afsnittet  Dc 
Quantitate  §  19  fundet  først  Aristoteles's  definition  eiteret  og 
derpaa  følgende  bemærkning:  ((Tiden  defineres)  »bedre  som 
maalet  for  den   varighed,  der  er  i  bevægelsen «.    Det  synes, 

som  om  Hcerebord  gjør  sidstnævnte  tilføielse  i  en  lignende 
tanke  som  Cartesius  den  nys  citerede:  det  er  den  alminde- 
lige  bevægelse,  det  gjælder.  Dog  fremtræder  i  cartesianerens 
som  i  Aristoteless  dennition  —  fremfor  i  Cartesius's  —  tiden, 
tydelig  som  en  grænse  ved  varigheden,  ei  som  varigheden  selv, 
og  den  stemmer  derfor  mere  med  Spinozas  opfattelse.  Den  med 
Cartesius  og  endnu  mere  med  hans  discipel  stemmende  tanke- 
gang har,  som  vi  har  seet,  hos  Spinoza  udviklet  sig  i  sine  for- 
skjellige konsekvenser.  —  Spinozas  opfatning  af  tiden  er  senere 
især  udviklet  af  Hegel,  der  betragter  tiden  som  den  reale,  ikke 
blot  subjektive,  modsigelse.  Ogsaa  den  anden  kantiske  antinomi 
behandies  af  Hegel  i  spinozisk  aand,  dog  med  den  forskjel,  at 
modsigelsen  ogsaa  her  sættes  som  en  ligesaavel  objektiv  som 
subjektiv, 

76.  Hvad  Spinoza  gjør  gjældende  angaaende  tiden,  er 
formodentlig  med  modifikation  ogsaa  at  anvende  paa  stedet, 
d.  e  paa  det  begrænsede  rum,  der  i  eth.  V  prop.  29  schol. 
nævnes  ved  siden  af  den  bestemte  tid.  Ligesom  tiden  er  at 
fatte  som  en  indskrænkning  af  varigheden,  der  er  endeløs 
og  individuel  enhed,  og  varigheden  som  en  indskrænkning 
af  evigheden,  saaledes  tror  vi,  at  det  bestemte  rum  maa 
tænkes  som  en  indskrænkning  af  det  endeløse  rum,  dette 
igjen,  der  er  den  skabte  verdens  eksistensform,  som  en 
indskrænkning  af  det  uendelige,  kvalitative,  udstræknings- 
attributs  eksistensform.  Betragtningen  af  disse  begreber  vil 
imidlertid  falde  lettere  i  sammenhæng  med  de  metafysiske  be- 
greber, der  senere  vil  blive  at  behandle.  —  Den  diskrete  kvan- 
titet maa  som  en  universalforestilling,  som  en  for  det  kvalita- 
tive begreb  ligegyldig  bestemmelse,  henregnes  under  imaginatio 
(cfr.  ep.  12,  før  29).  Tallet  bestemmes  af  Spinoza  (cog.  met. 
I  cap.  1)  med  rette  som  en  modus,  der  tjener  til  at  forklare 
den  diskrete  kvantitet;  ogsaa  om  tallet  gjælder  saaledes,  at 
det  er  et  produkt  af  imaginatio  og  som  saadant  vistnok  har 
sin  nødvendighed  i  sig  selv,  men  som  realitet  betragtet  redu- 
ceres  til  en  tilfældighed,  idet  dets  sammenknytning  med  det, 
der  tælles,  er  noget,  som  ikke  følger  af  begrebet:  Kvantiteten 

som  diskret ])  udgjør  endelighedens  prædikatsbestemmelse, 
hvorfor  vi  her  ikke  gaar  videre  ind  paa  de  kvantitative  fore- 
stillinger, men  forbeholder  dette  for  behandlingen  af  endelig- 
heclen.  —  Ogsaa  maalet  hører  ind  under  imaginatio.  Dette 
opkommer,  naar  vi  abstraherer  kvantiteten  fra  substansen  ;  saa- 
ledes  lærer  ep.  12  (før  29)  pag.  42;  da  substansen  er  en  kva- 
litet, bliver  meningen  af  denne  udtalelse  den,  at  maalet  opstaar 
ved,  at  vi  betragter  kvantiteten  som  en  kvalitet  ved  siden  af 
substansen.  Sandt  opfattet  er  altsaa  maalet  et  kvantitativt 
moment  i  den  absolute  kvalitet:  substansen  Cog.  met.  I 
cap.  1  fastsætter  forskjellen  mellem  tallet  og  maalet  saaledes, 
at,  medens  hint  tjener  som  en  forklaring  af  den  diskrete  kvan- 
titet, er  dette  en  modus,  der  tjener  til  at  forklare  den  kon- 
tinuerlige kvantitet ;  da  denne  form  af  kvantiteten  af  Spinoza 
betragtes  som  en  kvalitet,  indeholder  denne  sætning  den  samme 
tanke  som  den  først  citerede:  maalet  er  altsaa  at  bestemme 
som  en  kvalitativ  kvantitet.  Det  er  ogsaa  her  tydeligt,  at 
Hegel  har  lært  noget  af  Spinoza. 

Friheden  i  betydning  af  valgfrihed  bliver  af  Spinoza  be- 
tragtet  som  et  abstraktum  i  lighed  med  det  at  være  sten  (la- 
pideitas),  derfor  som  noget,  der  som  saadant  er  utænkeligt  og 
uvirkeligt;  i  virkeligheden  gives  der  ikke  andet  end  enkelte 
(kausalt  bestemte)  viljesakter.  Herom  slgn.e  man  eth.  I  app., 
II  pr.  48  c.  schol.,  ep.  58  (før  62)  o.  m.  a.  steder.  En  nøiere 
indgaaen  paa  dette  begreb  vilde  dog  føre  ud  over  vor  nær- 
værende sammenhæng.  Med  den  falske  frihedstanke  sættes  i 
nøie  sammenhæng  den  tanke,  at  alt  er  til  for  at  tjene  men- 
mesket,  den  ydre  teleologi;  men  ogsaa  denne  ligger  udenfor 
vor  nærværende  opgave.  —  En  lav  form  af  imaginatio  aaben- 
barer  sig  i  de  passive  affekter;  saasom  disse  repræsenterer 
den  laveste  form  af  tænkningen  (cfr.  §  26),  indeslutter  de  og- 
saa en  art  erkjendelse,  nemlig  en  forvirret  eikjendelse  af  det 
menneskelige   legemes  og  den  menneskelige  sjæls  passivitet, 


J)  Om  den  kontinuerlige  kvantitet,  hvilken,  efter  vor  opfattelse,  af  Spinoza 
regnes  ind  under  kvaliteten,  finder  vi  det  ligeledes  hensigtsmæssigst  at 
handle  senere  (cfr,  §  in). 

d.  e.  trældom  under  andre  legemer  og  sjæle.  De  kan  maaske 
betegnes  som  en  stadig  bundethed  i  de  lavere  imaginations- 
idéer  eller  som  disse  ideer  i  en  alt  beherskende  status.  Om 
dem  handler  den  3die  og  den  4de  bog  af  ethiken.  En  nøiere 
indgaaen  ligger  dog  udenfor  nærværende  erkjendelsestheoretiske 
afhandlings  opgave. 

77.  De  ideer,  som  vi  har  behandlet  i  nærværende  kapitel, 
staar  saaledes  paa  grænsen  af  erkjendelsestheorien  og  meta- 
fysiken,  at  man  ogsaa,  som  flere  forfattere  gjør,  kan  behandle 
dem  i  en  metafysisk  fremstilling.  Vi  har  derfor  ikke  alene 
maattet  stadig  behandle  den  til  disse  forestillinger  svarende 
realitet,  men  ogsaa  flere  gange  henvist  til  de  herhen  hørende 
metafysiske  principer.  Især  er  det  indskrænkningens  princip, 
hvilket  ved  disse  som  ved  alle  imaginatio's  idéer,  ja  ved  de 
forskjellige  spørgsmaal,  der  i  de  foregaaende  kapitler  har  sys- 
selsat  os,  helt  naturlig  har  mødt  os  i  forskjellige  former ;  den 
indskrænkning,  der  i  de  imaginerede  idéer  nærmest  aabenbarer 
sig,  er  endelighedeus  som  den  grænse,  der  er  ligegyldig  fol- 
det uendelige  væsen,  og  hvis  kausalitet  er  den  mekaniske,  der 
er  den  høiere,  logiske,  kausalitet  underordnet.  Som  et  mellem- 
led  mellem  den  sande  uendelighed  og  endeligheden  har  vi 
truffet  endeløsheden,  mellem  evigheden  og  tiden  den  endeløse 
varighed.  Fra  den  inadækvate  erkjendelse  føres  vi  over  til 
den  adækvate  ad  to  veie,  en  erkjendelsestheoretisk  og  en  meta- 
fysisk:  1)  Al  vildfarelse  er  en  negation ;  altsaa  konstitueres  det 
positive  i  selve  imaginatio  afden  sande  erkjendelse,  der  er  en 
idea  ideæ  ligeoverfor  hin  som  idea;  herpaa  har  vi  allerede  i 
det  foregaaende  seet  flere  eksempler.  2)  I  endeligheden  ligger 
uendeligheden  indesluttet;  i  den  udvortes  kausalitet  hviler  den 
indre  latent ;  i  alle  legemer  gives  noget  fælles,  af  den  karakter, 
at  det  kun  kan  opfattes  adækvat  (eth.  II  prop.  37 — 39).  Saa- 
vel  den  første  som  den  sidste  vei  peger  i  retning  af  de  simple 
idéer,  om  hvilke  vi  allerede  foran  (§  49)  har  seet,  at  de  kun 
kan  fattes  adækvat. 

Kapitel  VIII. 

De  simple  idéer.   Geometri.  Synthetiske  domme  a  priori. 

78.  Spinozas  lære  om  de  simple  idéer  (ideæ  simplices) 
hører  til  de  dybeste,  vanskeligste  og  mindst  forstaaede  punkter 
i  systemet.  Den  ringe  opmærksomhed,  der  vies  dette  punkt 
af  filosoferne,  kan  tildels  forklares  af  den  i  udvortes  henseende 
tilbagetrædende  rolle,  som  disse  idéer  spiller,  idet  de  kun  be- 
handles i  erkjendelsestraktaten  og  det  nærmest  i  et  kortere, 
indviklet,  afsnit1)  og  i  ethiken  ikke  engang  optræder  som  saa- 
danne.  Men  hvis  det  ved  et  filosofisk  system  overhovedet  ikke 
er  rigtigt  at  bedømme  et  begrebs  betydning  efter  den  bredde, 
hvormed  det  optræder,  vil  dette  i  speciel  betydning  være  util- 
ladeligt  ved  spinozismen,  der  ikke  i  den  grad  som  de  kritiske 
systemer  udvikler  sine  forudsætninger,  og  hvor  hovedværkets 
mathematiske  fremstillingsform  ikke  overalt  tillader  det  erkjen- 
delsestheoretiske  grundlag  at  fremtræde  med  tilstrækkelig  klar- 
hed,  ja  overhovedet  ikke  altid  tillader  det  væsentlige  at  blive 
tilstrækkelig  fremhævet.  De  simple  idéer  udgjør  efter  vor  op- 
fattelse  midtpunktet  i  den  spinoziske  erkjendelsestheori  og  der- 
med hovedgrundlaget  for  metafysiken;  de  er  det  stadige  fer- 
ment i  erkjendelsestraktaten  og  den  stadige  forudsætning  i 
ethiken. 

79.  *  Simple  tænkeakter  (cogitationes)  kan  kun  være  sande, 
som  den  simple  idé  af  halvcirkelen.  af  bcvægelsen,  af  kvanti- 
teten etc.«  (De  int.  em.  pag.  24).  »Dersom  det  er  idéen  af  en 
simpleste  ting,  vil  den  ikke  kunne  være  andet  end  klar  og 
tydelig:  Thi  hin  ting  vil  ikke  maatte  fattes  delvis,  men  kun 
enten  helt  eller  slet  ikke«  (Nam  res  illa  non  ex  parte,  sed 
tota  aut  nihil  ejus  innotescere  debebit,  De  int.  em.  tr.  pag.  21); 
ved  det  sidste  sted  erindre  man,  at  paa  grund  af  tænkningens 


)  De  int.  em,  tr.  pag.  23 — 25. 

overensstemmelse  med  gjenstanden,  den  simpleste  idé  til  gjen- 
stand vil  have  den  simpleste  ting.  De  simple  idéer  er  altsaa 
selvindlysende,  almengyldige  og  nødvendige;  derfor  egner  de 
sig  som  faste  udgangspunkter  for  erkjendelsen ;  ikke  alene  de 
selv,  men  ogsaa  de  af  dem  afledede  idéer  er  hævede  over  mis- 
forstaaelse  (cfr.  §  49). 

Hvad  forstaar  da  Spinoza  ved  en  simpel  idé?  Som  baade 
udtrykket  selv  og  det  nys  nævnte  citat  viser,  er  den  idé  at 
betegne  som  simpel,  der  er  hævet  over  sammensætning ;  men 
ved  sammensætning  maa  man  her  tænke  baade  paa  den  me- 
kaniske idésammensætning  i  imaginatio  og  paa  den  logiske 
afledning  gjennem  intellectus  —  ogsaa  den  sidste;  thi  pag.  23 
af  erkjendelsestraktaten  forklarer  udtrykket  » sammen  satte  af  de 
simpleste  idéer «  ligt  med  »deducerede  af  de  simpleste  idéer*. 
Hverken  forestillingens  produkter:  sansefornemmelserne  og 
-forestillingerne,  de  abstrakte  begreber  og  alle  idéassociationens 
forbindelser  eller  de  logisk  deducerede  begreber  er  simple. 
Der  resterer  alligevel  to  arter  simple  idéer:  1)  de  enkle  for- 
nemmelser (indtryk),  der  udgjør  elementerne  i  vore  sansefor- 
nemmelser;  2)  de  til  grund  for  tænkningen  liggende  logiske 
begreber,  korresponderende  med  de  høiere  realiteter,  der  kom- 
mer til  udtryk  i  definitionerne.  Vi  antager  for  sikkert,  at  Spi- 
noza med  de  over  vildfarelse  hævede  »simple  idéer«  kun  mener 
idéer  af  sidstnævnte  art;  thi  hine  empiriske  idéer  uden  réalt- 
logisk  indhold  vilde  for  Spinoza  være  helt  uskikkede  til  at 
danne  grundlaget  for  hans  rationalistiske  system.  Til  overflod 
viser  ogsaa  den  hele  karakter  af  det  herhen  nærmest  hørende 
afsnit  af  traktaten  (pag.  23  ff.),  hvilket  tilsigter  at  udvikle  den 
indre  konsekvens  i  sandheden,  saavelsom  de  fra  de  geometri- 
ske figurer  hentede  eksempler,  at  simple  idéer  her  betegner 
selvindlysende  grundbegreber  for  tænkningen,  de  af  andre  be- 
greber uafhængige,  men  til  grund  for  alle  andre  liggende  lo- 
giske begreber. 

80.  Spørger  vi  om  karakteren  af  den  erkjendelse,  der  er 
given  med  de  simple  idéer,  henvises  vi  til  en  betragtning  af 
de  i  disse  indesluttede  domme.    Vi  tager  vort  udgangspunkt  i 

den  af  Spinoza  nævnte  idé:  kuglen  l).  »For  at  danne  kuglens 
begreb  opdigter  jeg  efter  behag  en  aarsag,  nemlig  at  en  halv- 
cirkel  dreies  omkring  sit  centrum,  og  jeg  forestiller  mig,  at 
kuglen  saa  at  sige  opstaar  af  dreiningen «  (De  int.  em.  tr. 
pag.  24);  paa  grund  af,  at  dette  er  »den  letteste  maade  til  at 
danne  kuglens  begreb «,  altsaa  paa  grund  af  den  indre  konse- 
kvens, betragtes  denne  forestilling  som  sand,  uagtet  vi  ved,  at 
ingen  kugle  i  naturen  er  bleven  til  paa  denne  maade  (cfr.  om 
sandhedens  indre  konsekvens  §  50  med  de  der  citerede  eksempler, 
hentede  fra  det  her  nærmest  behandlede  afsnit  af  erkjendelses- 
traktaten).  Det  kunde  heraf  synes,  som  om  kuglen  ikke  er 
noget  simpelt  begreb,  idet  det  fattes  ved  hjælp  af  et  andet 
begreb  som  sin  aarsag  (grund)  og  saaledes  ikke  er  selvind- 
lysende;  men  man  mærke  tilføielsen  »saa  at  sige«  (quasi) 
foran  »opstaar«,  og  at,  hvad  her  er  af  stor  vigtighed,  kausal- 
forholdet ogsaa  —  og,  som  vi  senere  vil  se,  med  større  ret  — 
lader  sig  vende  om.  En  bevæget  halvcirkel  er  nemlig  i  sig 
selv,  bortseet  fra  kuglen,  et  usandt  begreb  —  »halvcirkelen 
bevæges-  en  usand  dom  —  saasom  bevægelse  »hverken  ind- 
befattes  i  halvcirkelens  begreb,  eiheller  fremgaar  af  begrebet  af 
en  aarsag,  der  bestemmer  bevægelsen«  (ib.  pag.  24).  Ligesom 
saaledes  kuglen  bedst  fattes  ved  hjælp  af  den  bevægede  halv- 
cirkel, saaledes  fattes  omvendt  denne  med  sandhed  kun  ved 
hjælp  af  hin  som  sin  aarsag  (grund)2);  kuglen  kan  defineres 
som  den  til  hvile  bragte  bevægelse  af  halvcirkelen,  denne 
(halvcirkelen)  som  den  ved  en  bestemt  komprimeren  af  kuglen 
fremkomne  størrelse ;  den  bevægede  halvcirkel  horer  altsaa  med 
til  kuglens  væsen  (cfr.  definitionen  af  væsen  i  eth.  II  def.  2, 


)  Vistnok  nævnes  kun  halvcirkelens,  bevægelsens,  kvantitetens  idé  som  eksemp- 
ler (pag.  24);  men  at  ogsaa  den  nævnte  kugle  er  »simpel«,  følger  af,  at 
et  lavere  og  et  par  høiere  begreber  end  den  anføres,  og  at  den  samme 
analyse  kan  foretages  med  halvcirkelen  ligeoverfor  radien  som  med  kuglen 
overfor  halvcirkelen. 

!)  En  lignende  tanke  er  det  formodentlig,  der  faar  sit  udtryk  i  cog.  met.  I 
cap.  2 :  En  trekants  bevægelse  er  kun  en  tænkningsmodus,  en  accidens 
ved  trekanten,  men  en  virkelig  modus  ved  legemet. 

cfr.  eth.  II  pr.  49  dem.)  eller  indesluttes  i  dennes  begreb.  Da 
saaledes  den  bevægede  halvcirkel  hører  med  til  kuglens  væsen, 
vil  dennes  tænkte  opkomst  gjennem  hin  ikke  ophæve,  at  denne 
fattes  ved  sig  selv  som  et  simpelt  begreb.  »Halvcirkelen  be- 
væges«  er  altsaa  en  synthetisk  dom,  der  har  sin  berettigelse 
ikke  fra  erfaringen,  d.  e.  fra  en  ydre  aarsag,  men  fra  et  sim- 
pelt begreb  :  kuglen;  d.  e.  den  er  en  synthetisk  dom  a  priori ;  dens 
nødvendighed  er  en  absolut  og  ligger  i,  at  den  gjennem  den 
rene  idé  gaar  over  til  en  analytisk  dom  =  den  i  kuglen  inde- 
sluttede  halvcirkel  bevæges.  I  spørgsmaalet  om  de  simple 
idéer  ligger  saaledes  indesluttet  det  vigtige  spørgsmaal  om  de 
synthetiske  domme  a  priori ;  problemet  om  disses  nødvendig- 
hed og  almindelighed,  hovedproblemet  i  den  kantiske  og  den 
etterfølgende  filosoferen,  vil  for  Spinozas  vedkommende  belyses 
nøiere  ud  fra  de  af  ham  brugte  eksempler  paa  de  simple  idéer : 
rumstørrelserne  og  fra  de  i  disse  indesluttede  geometriske 
sandheder. 

81.  For  at  klargjøre  os  Spinozas  op  fatte  Ise  af  rumstør- 
relserne opkaster  vi  først  det  spørgsmaal,  om  vi  ikke,  da  kug- 
len »saa  at  sige«  opstaar  ved  halvcirkelens  bevægelse,  istedet- 
for,  som  i  forr.  §,  at  henføre  den  bevægede  halvcirkel  ind 
under  kuglens  begreb  med  lige  stor  ret  kunde  henføre  kuglen 
som  et  moment  ind  under  halvcirkelens.  Vi  staar  her  lige- 
overfor  en  tilsyneladende  antinomi :  Ved  halvcirkelens  bevæ- 
gelse danner  vi  kuglen ;  men  hin  bevægelse  er  selv  ingen  rea- 
litet uden  som  et  led  i  denne  størrelse;  hin  forudsættes  af  og 
frembringer  denne ;  denne  forudsættes  af  og  frembringer  hin. 
Løsningen  maa  tænkes  paa  følgende  maade :  Paa  den  ene 
side  gaar,  det  høiere  rumbegreb  efter  sin  kvalitet  forud  for 
det  lavere  —  er  dettes  grund  og  aarsag  — ,  legemet  forud  for 
rladen,  fladen  for  linjen,  linjen  for  punktet;  uden  forestilling 
om  legemet  af  en  bestemt  form  vil  vi  aldrig  kunne  konstruere 
et  bestemt  legeme  gjennem  en  flades  bevægelse;  thi  for  at 
foretage  denne  bevægelse  med  det  forønskede  resultat  maa  vi 
først  kjende  retningen  af  den  bevægelse,  som  vi  vil  foretage, 
d.  e.  vi  maa  kjende  det  omhandlede  legemes  form  (geometriske 

kvalitet) ; *)  uden  dette  kvalitative  begreb'  vil  fladens  bevægelse, 
ja  fladen  selv  være  utænkelig,  saasom  en  bevæget  flade  ikke 
rindes  i  naturen  uden  som  et  moment  i  legemet,  en  flade  ikke 
uden  som  legemets  grænse.  Ligesaa  med  linjen  ligeoverfor 
fladen,  med  punktet  ligeoverfor  linjen.  Legemets  begreb  beror 
paa  begrebet  af  det  uendelige,  tre-dimensionale  rum;  hos  Spi- 
noza  staar  nemlig  alle  begreber  i  sammenhæng,  et  legeme 
(kvalitativt  fattet)  er  intet  i  og  for  sig,  men  et  noget  kun  i 
enhed  med  de  andre;  ethvert  er  et  moment  i  det  uendelige 
rum,  der  tænkes  som  et  realt  begreb  med  differentieringsprin- 
cip  i  sig  selv ; 2)  da  legemet  igjen  er  de  øvrige  rumstørrelsers 
forudsætning,  ligger  det  uendelige  rum  til  grund  for  enhver 
rumstørrelse,  saaledes  at  enhver  saadan  i  sidste  instans  er  en 
begrænsning  af  hint,  har  sin  grund  og  sin  aarsag  i  hint.  Men 
ved  siden  af  denne  kvalitative  grundsrække :  rum,  legeme, 
flade,  linje,  punkt,  maa  paa  den  anden  side  opstilles  en  anden 
række  med  helt  omvendt  orden.  Der  er  nemlig  ved  enhver 
eksisterende  rumstørrelse  en  bestemmelse,  der  ikke  lader  sig 
aflede  af  den  kvalitativt  høiere  rumstørrelse  :  nemlig  den  kvan- 
titative begrænsning.  Det  eksisterende  legeme  har  vistnok 
sin  kvalitative  grund,  bestemmelsen  af  sin  kvalitative  grænse, 
d.  e.  af  sin  form,  i  det  uendelige  rumbegreb;  men  at  legemet 
er  netop  saa  stort,  som  det  er,  (saavelsom  at  det  har  den  be- 
stemte plads)3)  og  eksisterer  til  den  bestemte  tid  og  som  et 
enkelt  (hvortil  ogsaa  kommer  smaa  uregelmæssigheder  i  dets 
form)  er  bestemmelser,  der  er  ligegyldige  for  hint  kvalitative 


v)  At  vi  for  størrelsens  bevægelse  ogsaa  maa  kjende  den  relative  beliggenhed 
af  det  plan,  hvori  linjen  bevæges,  er  en  rum-forudsætning,  der  her  ikke 
har  nogen  vægt  for  vor  filosof. 

2)  Hvorved  Spinoza  rigtignok  synes  at  overse  den  geometriske  forskjel,  der 
bestaar  mtllem  et  begrænset  tre-dimensionalt  legeme  ligeoverfor  det  trans- 
scendente  tre-dimensionale  rum  paa  den  ene  side  og  den  to-dimensionale 
flade  ligeoverfor  det  tre-dimensionale  legeme  paa  den  anden  side. 

3)  Der  maa  rigtignok  forudsættes  en  ligegyldig  bestemthed  —  nemlig  en  del- 
vis bestemmelse  af  beliggenheden  — ,  der  ei  kan  forklares  ved  de  lavere 
rumstørrelsers  bevægelse;  men  denne  bestemthed  urgeres  ei  af  Spinoza  (cfr. 
not.  i). 

begreb ;  uden  en  kvantitativ  begrænsning  kan  legemet  ikke 
eksistere,  og  berøvet  dets  eksistens  mangler  vi  anledningen 
til  at  fatte  dets  væsen ;  denne  kvantitative  begrænsning  kan 
kun  forklares  gjennem  den  lavere  rumstørrelses  bevægelse,  le- 
gemets begrænsning  ved  fladens  bevægelse,  dennes  ved  linjens 
bevægelse,  dennes  ved  punktets;  ligesom  rumstørrelsernes  kva- 
litet eller  væsen  har  sin  sidste  grund  i  det  uendelige  rum, 
hvoraf  enhver  repræsenterer  en  kvalitativ  begrænsning,  saale- 
des  at  linjen  kan  betragtes  som  det  stærkt  komprimerede  rum, 
saaledes  har  enhver  rumstørrelses  kvantitet  eller  eksistensbe- 
stemmelse  sin  sidste  grund  i  punktets  bevægelse  i  det  ende- 
løse rum,  saaledes  at  linjen  forsaavidt  er  lig  det  til  en  bestemt 
grænse  bevægede  punkt  eller  det  ved  punktets  bevægelse  af- 
mærkede  stykke  af  det  endeløse  rum,  fastholdt  som  saadant. 
Vi  maa  altsaa  her  tænke  os  en  dobbelt  grunds-  og  aarsags- 
række :  en  nedadgaaende  kvalitativ,  logisk,  væsensrække,  som 
vi  ogsaa  kunde  kalde  uendelighedsrækken,  og  en  opadgaaende 
kvantitativ,  empirisk,  eksistensrække,  som  vi  kunde  kalde  en- 
delighedsrækken ;  i  begge  rækker  hersker  bevægelsen,  men  i 
hin  en  ophævet,  hvilende,  bevægelse  af  kvalitativ  art,  udenfor 
tid  og  forandring.  Hvad  er  altsaa  kuglen?  Den  er  den  hvi- 
lende hal vcirkel bevægelse  og  den  hvilende  kvalitative  uencle- 
lighedsbevægelse,  en  station  hvor  to  modsatte  linjer  mødes  og 
som  enhed  frembyder  sig  for  tænkningen.  Paa  grund  af  denne 
bevægelsens  og  hvilens  mellemstilling  mellem  det  uendelige 
rum]  og  den  endelige  rumstørrelse  er  hine  begreber  hos  Spi- 
noza  ophøiede  til  den  første  modifikation  af  det  absolut  uende- 
lige (cfr.  ep.  64,  før  66).  De  to  rækker  er  et  forbillede  for 
Spinozas  forklaring  af  hele  tilværelsen,  hvorpaa  vi  allerede  har 
seet  gjentagne  eksempler.  —  Denne  forklaringsmaade  af  rum- 
størrelsernes opkomst  fremgaar  som  den  nødvendige  forudsæt- 
ning  for  de  i  forr.  §  nævnte,  for  en  overfladisk  betragtning 
modsigende,  udtalelser  af  Spinoza;  den  ligger  ogsaa  tydelig  i 
et  afsnit  af  erkjendelsestraktaten  (De  int.  em.  pag.  35  f,  den 
3die  af  »forstandens  eiendommeligheder«),  der  lyder  saaledes 
(idet  vi  dog  paa  de  passende  punkter  i  teksten  tilføier  vore 
forklaringer):  »De  (d.  e.  de  idéer),  som  den   (d.  e.  forstanden) 

danner  absolut,  udtrykker  uendelighed;  men  de  begrænsede 
danner  den  af  andre«.  Som  vi  senere  vil  soge  at  vise,  falder 
uendelighed  hos  Spinoza  sammen  med  kvalitet;  det  at  danne 
idéer  absolut  synes  nærmest  at  maatte  betyde  at  danne  idéer 
uden  hjælp  af  andre';  dette  sidste  er  imidlertid  for  Spinoza 
som  for  enhver  anden  en  umulighed,  og  den  paafolgende  ud- 
vikimg  viser  da  ogsaa,  at  han  med  de  absolut  dannede  idéer 
kun  forstaar  saadanne,  der  ei  dannes  af  lavere,  empirisk,  men 
af  det  absolute,  her  af  det  absolute  rum ;  da  i  det  sidste 
citats  anden  del  begrænsningen,  d.  e.  som  modsætningen  til 
uendeligheden  viser:  kvantitativittten,  sættes  i  et  forhold  til 
»andre«,  d.  e.  som  parallelen  med  den  foregaaende  passus 
viser:  til  lavere  idéer  —  rinder  vi  i  dette  citat  de  to  oven- 
nævnte  idérækker  udtrykte.  »Hvis  den  nemlig  fatter  kvanti- 
tetens (d.  e.  den  uendelige  udstræknings,  det  uendelige  rums) 
idé  ved  en  aarsag,  da  begrænser  den  kvantiteten, *)  som  naar 
den  fatter  et  legeme  opstaaende  af  en  eller  anden  flades  be- 
vægelse,  fladen  af  en  linjes  bevægelse,  linjen  endelig  af  punk- 
tets, hvilke  opfattelser  imidlertid  ikke  tjener  til  at  forståa,  men 
blot  til  at  begrænse  kvantitetene.  Man  erindre,  at  forstaael- 
sen  hos  Spinoza  faar  sit  adækvate  udtryk  i  definitionen  og 
gaar  ud  paa  tingens  væsen,  og  at  kvantiteten  i  hans  sprog 
betegner  selve  den  uendelige  udstrækning ;  væsenets  forstaaelse 
vil  altsaa  i  de  nævnte  eksempler  maatte  antages  at  ligge  i 
den  omvendte  grundsrække.  Dette  fremgaar  end  tydeligere 
af  det  følgende  punktum.  »Hvilket  fremgaar  af,  at  vi  tænker 
dem  saa  at  sige  opstaaende  af  bevægelsen,  da  dog  bevægel- 
sen  ikke  fattes  uden  ved,  at  man  først  fatter  kvantiteten  (nisi 
percepta  quantitate),  og  af,  at  vi  for  at  danne  en  linje  endog 
kan  fortsætte  bevægelsen  i  det  uendelige,  hvilket  vi  ingen- 
lunde vilde  kunne  gjøre,  hvis  vi  ikke  havde  idéen  af  den  uen- 
delige kvantitet«.  Her  lærer  vi  i  lighed  med,  hvad  vi  foran 
har  udviklet,  at  det  uendelige  rum  er  en  forudsætning  for  be- 
vægelsen, og  at  denne  af  hint,   som   endeløst   betragtet,  ved 

')  Saaledes  synts  den   a  f  Vloten    anførte   tvivlsomme    læsemaade    at  maatte 
oversættes. 

hjælp  af  den  lavere  størrelse  afmærker  et  begrænset  legeme. 
Vi  mærker,  at  her  som  saa  ofte  ellers  endeløsheden  optræder 
som  et  mellembegreb  mellem  den  sande  uendelighed  og  ende- 
ligheden.  —  I  det  citerede  afsnit  som  overhovedet  ellers  er 
det  kvalitative  det  kvantitative  overordnet,  den  kvalitative 
grundsrække  altsaa  den  kvantitative  overordnet,  hvorfor  det 
lavere  begrebs  forklaring  ved  hjælp  af  det  høiere  er  den,  hvor- 
paa  det  kommer  an,  og  forklaringen  af  kuglens  opkomst  gjen- 
nem  halvcirkelens  bevægelse  eller,  som  i  det  sidst  citerede 
afsnit,  overhovedet  forklaringen  af  de  begrænsede  ideers  op- 
komst af  de  lavere  betegnes  som  en  quasi-forklaring;  heri 
ligger  ogsaa  berettigelsen  for  vor  henførelse  af  halvcirkelen 
under  kuglens  begreb  i  forr.  §.  Det  kvantitative  er  ikke  alene 
det  kvalitative  underordnet ;  men  som  det  kvalitatives  grænse 
indeslutter  det  dette  i  sig ;  den  kvantitative  konstruktion  af 
en  cirkel  ved  en  linjes  bevægelse  aabenbarer  altsaa  cirkelens 
væsen;  hin  konstruktion  er  paa  en  maade  en  omvendt  frem- 
stilling af  den  kvalitative  sammenhæng,  rigtignok  med  en  hos- 
føiet  kvantitativ  indskrænkning,  hvilken  indskrænkning  imid- 
lertid som  en  ligegyldig  ikke  ophæver,  at  det  kvalitative  be- 
greb kommer  til  sin  ret  i  sin  kvalitative  sammenhæng. 

82.  Den  »simple  idé«  kuglen  indeslutter  saaledes  i  sit 
væsen  paa  den  ene  side  den  uendelige  »kvantitet«,  paa  den 
anden  side  halvcirkelen  og,  da  denne  igjen  i  sig  indeslutter 
linjen  og  denne  punktet,  ogsaa  disse  rumbegreber;  det  samme 
kan  siges  om  halvcirkelen,  saa  at  denne  t.  eks.  ogsaa  kan 
siges  at  indeslutte  kuglen  i  sit  væsen ;  ja,  punktet  kan  paa 
denne  maade  siges  at  indeslutte  den  hele  udstrækning  i  sig. 
Herved  viser  sig  i  en  udpræget  form  det  spinoziske  »sv  xca  7rav« 
—  det  ene  i  alt,  og  alt  i  det  ene  — ,  der  har  vakt  saa  megen 
bevægelse,  dels  begeistring,  dels  afsky.  Der  synes  dog  fra 
Spinozas  eget  standpunkt  paa  dette  punkt  at  maatte  reise  sig 
et  par  betænkeligheder  ligeoverfor  denne  opfattelse;  idet  vi 
behandler  diss.e,  vil  vi  med  det  samme  faa  anledning  til  nøiere 
at  begrænse  den  nys  fremsatte  tanke.  Den  ene  betænkelighed 
tør  komme  fra  væsenets  begreb,  saaledes  som  Spinoza  bestem- 
mer dette,  nemlig  som  »det,  der  ved  sin  sætten  nødvendigvis 

sætter  tingen  og  ved  sin  ophæven  nødvendigvis  ophæver  tin- 
gen, eller  det,  uden  hvilket  tingen  og  omvendt  som  uden  tin- 
gen hverken  kan  være  eller  fattes «  (eth.  II  def.  2),  en  defmi- 
tion,  hvoraf  den  slutning  drages,  at  Gud  ikke  hører  med  til 
enkelttingenes  væsen,  uagtet  de  uden  Gud  hverken  kan  være 
eller  fattes,  (eth.  II  prop.  10  cor.  schol.).  Hvorledes  kan  da 
det  uendelige  rumbegreb  høre  med  til  legemets  eller  punktets 
væsen,  og  hvorledes  omvendr/de  lavere  begreber  til  det  høieres 
væsen?  Ikke  Gud  som  saadan  hører  som  led  ind  i  enkeltin- 
genes  væsen  5  mem  enkeltingen  er  »Gud  modificeret  paa  en 
vis  og  bestemt  maade«,  d.  e.  en  vis  aabenbaring  eller  side  af 
Gud,  vi  kunde  sige :  den  paa  en  bestemt  maade  bevægece 
Gud;  Gud  hører  altsaa  til  tingens  væsen,  forsaavidt  Gud  i  sig 
indeslutter  differentieringsprincip  i  en  bestemt  retning.  Ikke 
det  uendelige  rum  som  saadant  hører  ind  under  kuglens  be 
ereb,  men  det  moment  ved  rummet,  hvorefter  det  bevæges, 
nemlig  differentierer  sig  til  en  kugle;  ikke  halvcirkelen  som 
saadan  hører  med  til  kuglen,  men  den  hvilende  bevægede 
halvcirkel  og  heller  ikke  denne  uden,  forsaavidt  den  er  bevæ- 
get  om  sin  diameter.  Naar  i  spinozismen  punktet  indeslutter 
det  hele  rum,  det  enkelte  det  hele  universum,  betyder  dette 
ikke,  som  mange  har  villet,  at  al  forskjel  er  udslettet,  men  at 
modsætningerne  formidles,  og  at  verdenstotaliteten  paa  ethvert 
punkt  er  udtrykt  paa  en  eiendommelig  maade.  •  Denne  mocl- 
sætningsenhed  er  netop  udtrykt  i  »den  simple  idé  .  Herved 
kommer  vi  ind  paa  den  anden  betænkelighed,  der  kunde  frem- 
føres mod  den  foranstaaende  udvikling,  den,  at  de  simple 
idéer  ved  at  indeslutte  flere  bestanddele  i  sig  maa  ophore 
være  simple.  Ligeoverfor  det  underordnede  begreb  har  vi 
allerede  foran  (§  80)  besvaret  denne  indvending;  ligeoverfor 
et  begrebs  afhængighed  af  det  overordnede  gjælder  ■  noget  lig- 
nende, idet  et  begreb  ogsaa  for  saa  vidt  kan  siges  at  fatte* 
ved  sig  selv,  som  det  tænkes  ved  hjælp  af  den  i  dets  væ 
indesluttede  differentieren  af  det  overordnede.  Imidlertid 
bliver  her  en  forskjel;  thi  medens  det  enkelte  underordn 
begreb  ikke  eier  mere  realitet,  end  der  er  indesluttet  i  det 
overordnede  —  noiere  talt :    et  minus  af  dettes  realitet 

indeholder  det  overordnede  et  overskud  af  realitet,  der  ikke 
kommer  til  udtryk  i  det  enkelte')'  underordnede;  naar  altsaa 
et  enkelt  begreb  tænkes  ved  hjælp  af  det  overordnede,  peges 
der  stedse  hen  paa  en  tildels  anden  realitet  end  den  i  hint 
begreb  satte.  Som  følge  heraf  maa  man  antage,  at  ikke  alle 
>simple  idéer«  i  samme  grad  er  simple,  eller  fattes  ved  sig 
selv,  at  de  lavere  staaende  rumstørrelser  er  » simple «  i  en  rin- 
gere grad  end  de  høiere  staaende,  og  at  rumbegrebet,  der 
staar  over  alle  andre  og  forudsættes  af  alle,  er  en  «simpleste 
idé*.  Simpleste  ideer  (ideæ  simplicissimæ,  De  int.  em.  23  o. 
a,  s.)  vil  i  eminent  betydning  være  de  idéer,  der  udtrykker 
den  rummet  konstituerende  kraft,  »udstrækningen«  som 
guddommeligt  attribut,  saavelsom  de  andre  attributer,  og  over 
alle  disse  idéer:  idéen  af  substansen,  attributernes  enhed.  Men 
at  ogsaa  de  øvrige  »simple  idéer«,  uagtet  de  ikke  som  sub- 
stansen i  absolut  betydning  » fattes  ved  sigselv«,  dog  kan  til- 
lægges  prædikatet  »simple«,  beror  paa,  at  de  ved  intuitiv  vi- 
den kan  skues  som  enheder,  hvorom  mere  senere.  Alle  simple 
idéer  er  simple  som  aabenbaringer  af  den  simpleste,  som  ét 
med  denne.  Herved  tilspidses  begrebet  af  de  simple  idéer 
derhen,  at  de  er  saadanne  aprioriske  begreber,  der  ved  intui- 
tion  kan  findes  i  enhed  med  det  høieste  begreb:  gudsbegre- 
bet;  saadanne  rene  begreber  er  hos  Spinoza  grundbegreber, 
hvoraf  andre  kan  afledes,  og  som  selv  med  det  i  dem  hvilende 
indhold  kun  kan  fattes  rigtigt,  fordi  alt  er  sat  i  og  med  anskuelsen. 

83.  Som  vi  i  §  81  har  seet,  er  det  ved  kuglens  kons  tru  k- 
Hon,  det  aabenbarer  sig,  at  den  simple  idé  kuglen  indeslutter 
i  sig  den  synthetiske  dom :  halvcirkelen  bevæges.  Da  mange 
geometriske  størrelser  kan  konstrueres  paa  forskjellig  maade, 
kan  Spinoza  sige,  at  »sjælén  paa  mange  maader  kan  begrænse 
idéerne  af  de  ting,  som  forstanden  danner  af  andre «,  hvor  den 
sidste  sætning  kan  faa  sin  forklaring  ved,  hvad  vi  foran  har 
udviklet  om  de  simple  idéer,  at  ogsaa  disse  i  en  vis  henseende 
ken  betegnes  som  afhængige  af  andre ;  som  eksempel  nævnes 


1;  Vil  man  derimod  sammenfatte  samtlige  under  et  begreb  hørende  begreber, 
erholder  man  den  samme  grad  af  realitet  som  i  det '  overordnede. 

de  forskjellige  maader,  hvorpaa  en  ellipse  kan  »begrænses«, 
d.  e.  konstrueres  (determinari) ;  cfr.  De  int.  em.  tr.  pag.  36 
nr.  7,  cfr.  ogsaa  det  i  §  80  citerede  pag.  24  af  samme  traktat, 
hvorefter  »jeg  efter  behag  opdigter  en  aarsag<*  til  forklaring  af 
kuglens  begreb.  Denne  konstruktionens  mangfoldighed  er  en 
følge  af,  at,  som  vi  i  §  81  har  udviklet,  konstruktionens  kau- 
salitet er  en  art  omvending  af  den  kvalitative  kausalitet, '  og 
at  en  aarsag  (grund),  som  kuglen,  har  mange  virkninger  (føl- 
ger). —  De  bestemmelser,  der  optræder  under  konstruktionen 
af  de  anskuelige  rumstørrelser,  er  altsaa  synthetiske  domme  a 
priori,  der  har  sin  sandhed  ved  at  være  indesluttede  i  rum- 
størrelsens  begreb ;  men  disse  bestemmelser  kan  ikke  være  de 
eneste  saadanne  domme :  samtlige  geometriske  bestemmelser, 
alene  med  undtagelse  af  navneforklaringer  og  reflekterende 
udviklinger  af  underordnet  geometrisk  betydning,  synes  kon- 
sekvent at  maatte  tænkes  paa  samme  maade.  Dette  fremgaar 
som  Spinozas  mening  af,  at  han  i  beviset  for  den  sætning,  at 
enhver  idé  indeslutter  en  dom,  som  eksempel  nævner  den  be- 
kræftende  dom  (affirmatio),  at  et  triangels  3  vinkler  er  =  2  R, 
en  dom,  der  siges  med  nødvendighed  at  følge  af  trianglets 
idé  (eth.  II  pr.  49  dem.).  I  virkeligheden  vil  det  om  enhver 
ægte  geometrisk  sætning  lade  sig  eftervise,  at  den  enten  selv 
er  udtryk  for  en  eller  flere  størrelsers  opkomst  gjennem  bevæ- 
gelse  af  andre,  d.  e.  for  en  konstruktion,  eller  ialfald  ligger 
indesluttet  i  en  saadan  opkomst,  ventende  paa  det  intuitive 
blik,  der  vil  opdage  den  gjemt  i  konstruktionen.  Med  hensyn 
til  det  sidste  alternativ  vil  vi  fremhæve,  at  den  eiendomme- 
lighed  ved  de  simple  idéer,  at  de  enten  fattes  helt  eller  slet 
ikke  (§  79),  ikke  tør  opfattes  saaledes,  at  deres  hele  indhold 
fremgaar  paa  én  gang  for  anskuelsen,  men  saaledes  at  det  hele 
indhold  ligger  latent  i  anskuelsen,  om  det  end  kan  behøve 
tid,  før  det  aktuelt  fremtræder  i  sin  hele  fylde  Det  er  saa 
ledes  i  overensstemmelse  med  mesterens  principer,  naar  Cuf- 
feler  i  anden  del  af  sin  Specimen  årtis  ratiocinandi  .  .  . 
afleder  de  forskjellige  rumstørrelsers  eiendommehgheder  (pro- 
prietates)  af  bevægelsen,  idet  han  gaar  ud  fra  principet:  »Til 
at  erhverve  erkjendelse  af  de  naturlige  ting  er  det  nok  at  an- 

tage,  at  der  gives  materie  og  bevægelse«  (Pars  secunda  pag. 
i)  —  af  hvilke  han  betragter  den  sidste  som  » materiens  ak- 
tuelle eksistens«  (ib.  pag.  3),  idet  han  ved  bevægelsen  afgræn- 
ser  rummet  og  af  konstruktionen  udleder  de  geometriske  be- 
stemmelser. 

84.  Hvori  er  altsaa  efter  Spinoza  de  geometriske  sætnin- 
gers almindelighed  og  nødvendighed  begrundet?  Med  hen- 
syn til  den  enkelte  tænkte  —  anskuede  —  rumstørrelse  har 
jeg,  som  vi  har  seet,  garantien  for  den  i  samme  indesluttede 
synthetiske  dom  i  konstruktionen;  idet  jeg  anskuer  størrelsen 
for  min  indre  sans,  afsætter  jeg  den  i  rummet,  og  de  i  denne 
indre  konstruktion  indesluttede  domme  er  saaledes  givne  i  og 
med  størrelsen  selv;  at  anskue  en  kugle  vil  sige  det  samme 
som  at  lade  en  halvcirkel  bevæge  sig  om  sin  akse  —  eller 
paa  hvilken  anden  maade  man  vil  konstruere  kuglen  —  og  der- 
næst  at  fastholde  denne  bevægelse  som  en  hvilende ;  at  anskue 
et  triangel  er  det  samme  som  at  sætte  og  fastholde  tre  rette 
linjer  i  et  saadant  overskjæringsforhold  ligeoverfor  hinanden, 
at  de  begrænser  en  flade  og  med  det  samme  de  derved  i 
fladen  fremkommende  vinkler  er  ==  2  R;  den  sidste  bestem- 
melse er  med  konstruktionen  given  ligesaavist  som  fladens 
begrænsning,  om  end  hin  opdages  senere  end  denne.  Saa- 
ledes stiller  sagen  sig  ved  de  konstruktioner,  jeg  hidtil  har 
foretaget;  men  hvori  ligger  garantien  for,  at  alle  andre  menne- 
sker og  jeg  selv  altid  vil  faa  det  samme  resultat  af  konstruk- 
tionen, at  vi  ikke  t.  eks.  engang  ved  at  bevæge  en  halvcirkel 
om  dens  akse  vil  faa  en  anden  figur  end  en  kugle  eller  en- 
gang maaske  i  et  rum  af  flere  dimensioner  end  vort  nærvæ- 
rende vil  konstruere  triangler,  hvis  vinkelsum  er  større  eller 
mindre  end  2  R?  Hvori  ligger  m.  a.  o.  garantien  for  de 
geometriske  sætningers  ikke  blot  komparative,  men  absolute 
almengyldighed?  Som  al  almengyldighed  ligger  den  for  Spi- 
noza indesluttet  i  sagens  væsen,  der  fattes  gjennem  tænknin- 
gen.  Som  vi  har  seet  (§  80),  lader  den  synthetiske  dom  »halv- 
cirkelen  bevæges«  sig  kun  derved  tænke  som  en  real,  at  den 
er  et  led  i  kuglens  begreb,  ligesom  paa  d.  a.  s.  dette  begreb 
kun  kan  fattes  i  og  med  hin  dom;  thi  den  tænkte  —  ratio- 

neit  skuede  —  kugle  er  lig  den  til  hvile  komne  bevægelse 
af  halvcirkelen ;  hint  begreb  indeholder  dommen  i  en  ophævet 
form.  Man  kan  ogsaa  udtrykke  denne  tanke  saaledes  (cfr.  § 
8 1),  at  konstruktionen,  halvcirkelens  bevægelse,  danner  den 
ideelle,  endelige  eller  empiriske  forudsætning  for  kuglen,  denne 
derimod  den  reelle,  uendelige  eller  aprioriske  forudsætning  for 
hin,  at  hin  som  en  empirisk  proces  i  omvendt  og  begrænset  form 
fremlægger  dennes  væsensbestemmelser.  Konstruktionen  inde- 
slutter  i  sig  kuglen  som  sit  princip;  bevægelsen  indeslutter 
den  til  hvile  bragte  eller  rettere :  den  hvilende  bevægelse ; 
kuglen  kan  altsaa  siges  sat  i  og  med  konstruktionen,  er  inde- 
sluttet  i  dennes  begreb  og  kan  udvikles  deraf  ved  analyse. 
Da  konstruktionen,  i  sig  selv  udtrykkende  en  synthetisk 
dom,  i  forening  med  sit  produkt  kuglen  danner  en  analytisk 
dom,  er  derved  med  det  samme  givet  dens  nødvendighed  og 
almengyldighed ;  det  vil  være  ligesaa  urimeligt  at  betvivle,  at 
kuglen  fremgaar  af  den  nævnte  konstruktion,  som  t.  eks.  at 
betvivle,  at  cirkelen  er  rund ;  i  enhver  analytisk  dom  er  jo 
prædikatets  begreb  sat  i  og  med  subjektets.  Da  den  af  os 
kjendte  konstruktion  altid  vil  medføre  det  ønskede  resultat : 
den  tilsvarende  geometriske  størrelse,  behøver  vi  heller  ikke 
at  frygte  for,  at  nogen  af  de  geometriske  læresætninger,  der 
er  indesluttede  i  konstruktionen,  nogensinde  skal  vise  sig  som 
usand  for  os.  Det  er  følgelig  ligesaa  umuligt,  at  et  triangels 
3  vinkler  nogensinde  ikke  skulde  være  =  2  R,  som  at  den 
almindelige  konstruktion  af  trianglet  nogensinde  skulde  vise 
sig  urigtig.  En  tænkt  figur,  hvis  vinkler  ikke  var  =  2  R, 
vilde  enten  indeslutte  en  modsigelse,  d.  e.  være  urigtig  tænkt 
og  følgelig  ikke  repræsentere  nogen  realitet,  eller  den  vilde 
med  urette  være  betegnet  som  triangel,  ligesaa  lidt  fortjene 
dette  navn,  som  de  2  rette  linjer,  Spinoza  etsteds  hypothetisk 
nævner  som  begrænsende  en  flade,  vilde  fortjene  navn  af  rette. 
Med  den  foranstaaende  udvikling  er  ikke  alene  den  tænkte, 
men  ogsaa  den  objektive  almindelighed  og  nødvendighed  af 
de  geometriske  sætninger  garanteret,  naar  man  erindrer  det 
erkjendelsestheoretiske  grundprincip,  at  enhver  rigtig  tanke 
afspeiler  en  objektiv  realitet.    Naar  disse  sætninger  fremgaar 

som  nødvendige  og  almengyldige  for  vor  tænkning,  naar  de 
alle  fremgaar  af  de  tænkte  størrelsesbegreber,  maa  de  hos  Spi- 
noza  tillige  være  udtryk  for  den  objektive  verdens  natur,  følge 
af  >/udstrækningens«  væsen.  —  Men  hvorledes  kan  de  rene 
rumbegreber  passe  paa  eksistentialverdenen  ?  Denne  aaben- 
barer  jo  aldrig  fuldkomne  cirkler,  kugler  etc.  Eksistentialver- 
denen staar  i  denne  henseende  ved  siden  af  de  udvortes  kon- 
struerede  figurer,  der  ogsaa  udelukkende  leverer  en  tilnærmel- 
sesvis fremstilling  af  de  rene  rumstørrelser.  Den  mangelfulde 
fremstilling  beror  i  begge  tilfælde  paa  endeligheden,  den  kvan- 
titative indskrænkning,  der  dog  ikke  kan  hindre  det  rene  væ- 
sen fra  at  udfolde  sig  og  os  fra  at  bruge  de  ufuldkomne  en- 
kelfigurer  som  en  leilighedsaarsag  for  erkj endelsen  af  væsenet. 

85.  Det  kunde  maaske  synes,  som  om  der  ved  en  saa- 
dan  forklaring  af  de  geometriske  sætningers  almindelighed  og 
nødvendighed  var  lidet  vundet,  som  om  denne  synthesens  om- 
dannelse til  en  analyse  ikke  havde  større  betydning  end  en 
simpel  paastand  om,  at  de  geometriske  sætninger  har  disse 
prædikater,  en  umiddelbar  tro  paa,  at  det  engang  anskuede 
altid  vil  kunne  anskues.  Saa  er  dog  ikke  tilfældet.  Spinozas 
forklaring  har  sin  betydning  ved,  at  den  fører  problemet  til- 
bage  til  den  tanke,  der  behersker  hans  filosofi :  tanken  om  til- 
værelsens gjennemført  begrebsmæssige  karakter,  hvilken  idé, 
nøiere  seet,  er  udtrykt  i  hans  bestemmelse  af  erkjendelsen  som 
den  konkrete  tankesammenhæng,  der  repræsenterer  objektivi- 
teten, speciellere:  som  en  stadig  overgang  fra  synthese  til  ana- 
lyse, hvoraf  følger  denne  metafysiske  tanke :  principet  om  ende- 
ligheden  som  uendelighedens,  væsenets,  aabenbarelse  i  begræn- 
set  form,  om  den  endelige  kausalitet  som  væsenskausalitetens 
modsætning  eller  rettere  :  omvending,  et  princip,  som  vi  alle- 
rede har  truffet  mange  gange  i  forskjellige  former.  Da  alle 
rumstørrelsers  væsen  forudsætter  og  aabenbarer  det  guddom- 
melige udstrækningsattribut,  faar  geometriens  almindelighed 
og  nødvendighed  —  som  overhovedet  al  almindelighed  og  nød- 
vendighed hos  Spinoza  —  sin  sidste  metafysiske  forklaring 
eller  begrundelse  i  substansens  eller  Guds  væsens  nødvendigJied . 

86.  Spinozas,  som  vi  finder,  geniale  betragtning  af  rum- 

størrelserne,  hvilken  vi  tror  i  det  foregaaende  at  have  frem- 
lagt, danner  en  interessant  parallel  til  Kants.  Begge  opfatter 
de  egentlig  geometriske  sætninger  som  synthetiske  sætninger 
a  priori ;  den  erfaringsmæssig  givne  enkel-anskuelse  bliver, 
nøie  beseet,  hos  Kant  som  hos  Spinoza  ligeoverfor  den  aprio- 
riske anskuen  reduceret  til  en  leilighedsgrund  — '  hvorom  for 
den  sidstes  vedkommende  mere  senere  —  ;  for  begge  er  rum- 
met  en  kontinuerlig  enhed,  idet  ogsaa  Spinoza  betragter  enhver 
rumstorrelse  som  en  indskrænkning  af  det  uendelige  rum ;  de 
geometriske  sætningers  almindelighed  og  nødvendighed  hænger 
hos  begge  sammen  med  den  aprioriske  anskuelse,  hos  Spinoza 
betegnet  som  » intuitiv  viden «,  og  medens  denne  filosof  fra 
anskuelsen  peger  hen  paa  begrebet  som  paa  det,  der  herigjen- 
nem  aabenbarer  sig,  fører  Kant  anskuelsens  almindelighed  og 
nødvendighed  tilbage  til  de  i  den  latente  kategorier,  til  tænk- 
ningens  enhedsformer.  Men  der  bliver  alligevel  væsentlige 
forskjelle  igjen.  Den  kritiske  filosof  ved  intet  om  synthesens 
reduktion  til  analyse ;  en  anskuende  tænken  er  for  ham  kun 
et  tankeeksperiment,  hvorfor  hans  kategorier  kun  er  abstrakte 
tænkeformer,  helt  forskjellige  fra  Spinozas  konkrete  og  objek- 
tive begreber;  af  hine  lader  intet  konkret,  ingen  anskuelse,  sig 
deducere;  disse  har  de  konkrete  anskuelser  som  bestemmelser 
ved  sig.  I  konsekvens  med  sit  erkjendelsesprincip,  hvorefter 
tænkningen  og  anskuelsen  selv  danner  erkjendelsesobjekterne 
som  saadanne,  afleder  Kant  de  geometriske  sætningers  anven- 
delse paa  objektiviteten  af,  at  rummet  er  en  blot  menneske- 
lig anskuelsesform,  der  ikke  tilhører  tingene  selv,  men  nød- 
vendigvis tilhører  erkjendelsesobjekterne,  d.  e.  fænomenerne ; 
efter  Spinozas  erkjendelsesprincip,  der  lader  tænkningen  af- 
speile  objektiviteten,  er  de  geometriske  sætningers  objektive 
nødvendighed  og  almindelighed  given  i  og  med  deres  indre, 
logiske,  nødvendighed,  og  rummet  sat  som  obj  ektivitetens  eksi- 
stensform, i  hvis  guddommelige  systematik  ethvert  led  har  sin 
bestemte  plads. 

87.  Flere  udtryk  i  vor  nærværende  udvikling  kunde  maaske 
bibringe  læserne  den  mening,  at  vi  opfatter  Spinozas  rumstør- 
relser  som  ét  med  legemerne,  hans  uendelige  rum  som  ét  med 

det  guddommelige  udstrækningsattribut,  en  opfattelse,  der 
iøvrigt  synes  at  være  ikke  ualmindelig.  Vi  mener  dog,  at 
Spinozas  egne  udtalelser  saavelsom  hans  principer  vidner  fol- 
den modsatte  betragtningsmaade.  Han  modsætter  sig  i  et 
brev  til  Tschirnhausen  af  1676  udtrykkelig  den  cartesiske  be- 
tragtning  af  materien:  -;og  derfor  (tror  jeg),  at  materien  at 
Cartesius  daarlig  defineres  ved  udstrækningen,  men  at  den 
nødvendigvis  maa  forklares  ved  et  attribut,  der  udtrykker  et 
evigt  og  uendeligt  væsen  ■<  (ep.  83,  før  72);  han  maa  hei- 
mene, at  materien  i  sig  indbefatter  en  høiere  realitet  end  den 
blotte  udstrækning,  d.  e.  end  det  blotte  rum.  Hvis  man  skulde 
mene,  at  dette  er  en  anskuelse,  som  filosofen  har  tilegnet  sig 
i  slutningen  af  sit  liv,  en  mening,  der  er  bleven  fremsat  i  vor 
tid,  da  tør  det  være  nok  at  henvise  til,  at  ogsaa  den  før  ethi- 
ken  forfattede  erkjendelsestraktat  (pag.  31)  betegner  »figurer« 
som  »forstandsvæsener«  (entia  rationis)  og  modsætter  dem 
» de  fysiske  og  reale  væsener« ;  cfr.  ogsaa  traktatens  pag.  29, 
hvor  det  betegnes  sorn  en  vildfarelse  at  betragte  udstræknin- 
gen værende  paa  et  sted  med  realt  adskilte  dele  o.  s.  v.  At 
naturen  og  attributet  maa  være  noget  mere  end  rummet  og 
dettes  konfigurationer,  følger  med  nødvendighed  af  Spinozas 
bestemmelse  af  realiteten  som  kraft,  hvori  ligger,  at  naturen 
befinder  sig  i  en  værende  eller  ophævet  bevægelse,  og  af  hans 
dermed  overensstemmende  attributlære,  hvorom  mere  senere. 
Naar  han  i  det  sidst  citerede  sted  reducerer  figurerne  til  tanke 
ting,  mener  han  dog  formodentlig  kun,  at  de  som  formbe- 
stemmelser,  der  er  adskilte  fra  sit  indhold,  som  kvantitative 
grænser,  der  er  afsondrede  fra  den  begrænsede  kvalitet,  er 
abstrakte  og  som  saadanne  tilhører  den  lavere  erkjendelsesart. 
De  kvalitative  grænser  derimod,  figurernes  virkelige  væsen  og 
indre  forhold  —  trianglets  begrebsmæssige  natur  etc.  — ,  tør 
opfattes,  om  ikke  som  identiske  med  kraften,  dog  som  dennes 
immanente  form,  der  vistnok  ogsaa  bliver  noget  abstrakt,  hvis 
den  adskilles  fra  selve  kraften,  men  i  og  med  denne  har  sin 
indre,  logiske,  nødvendighed  og  objektivitet  (cfr.  iøvrigt  §  112). 
Som  vi  i  vore  kapitler  om  imaginatio  har  seet,  forhindrer  de 
endelige  geometriske  figurers  imaginationskarakter  ikke,  men 


indeslutter  netop,  at  der  i  disse  endelige  idéer  ligger  en  geo- 
metrisk kvalitet,  der  som  saadan  rindes  ved  tænkning,  og  hvis 
indre  nødvendighed  kan  fremlægges  i  et  videnskabeligt  system. 
Hin  karakter  ophæver  eiheller,  men  fordrer  netop,  at  de  geo- 
metriske idéer,  om  de  end  ikke  konstituerer  naturen,  dog  har 
sin  realitet  som  momenter  i  denne,  hvorved  de  geometriske 
sætninger  kan  erholde  sin  reale  objektive  gyldighed. 

88.  Vi  staar  her  foran  det  spørgsmaal,  hvor  stort  omfang 
Spinoza  har  tillagt  den  simple  idés  begreb,  hvad  han  foruden 
rumforestillingerne  har  indbefattet  derunder.  Her  synes  hos 
vor  filosof  to  forskjellige  synspunkter  at  gjøre  sig  gjældende, 
et  metafysisk  og  et  erkjendelsestheoretisk,  der  ikke  dækker 
hinanden.  Metafysisk  seet,  d.  e.  fra  Guds  standpunkt,  er  en- 
hver forestilling  en  simpel  idé  eller  rettere:  moment  i  en 
eneste  simpel  idé;  alle  idéer  udgjør  under  dette  synspunkt 
tilsammentagne  én  simpel  idé;  Gud  siges  at  erkjende  alt  i 
og  med  en  simpel  idé:  substansen  eller  Gud  selv  (cfr.  §  101). 
Vil  man  nu  for  at  naa  til  den  menneskelige  erkjendelse  fra 
den  guddommelige  anvende  det  hos  vor  filosof  herskende  me- 
tafysiske princip :  indskrænkningens  princip,  maa  man  antage, 
at  ogsaa  mennesket  erkj ender  alt  i  form  af  simple  idéer,  hvilke 
er  mere  eller  mindre  rene  (d.  e.  selvindlysende),  at  alle  idéer 
er  simple  kun  i  forskjellig  grad,  eller  at  "der  er  en  frydende 
grænse  mellem  simple  idéer  og  (refleksionsmæssigt  eller  empi- 
risk) sammensatte  idéer,  og  at  det  —  saasom  idealerne  hos 
Spinoza  falder  sammen  med  de  absolute  realiteter  —  maa  være 
en  opgave  at  stræbe  efter  lighed  med  den  guddommelige 
absolut  simple  erkjendelse.  I  overensstemmelse  hermed  har 
vi  ogsaa  (§  82)  seet,  at  der  er  grader  i  idéernes  simpelhed,  at 
der  hævdes  en  relativitet  inden  begrebet  >  simpel  idé«,  og  un- 
der betragtningen  af  den  intuitive  viden  vil  det  vise  sig,  at 
der  rinder  en  udvikling  sted  med  hensyn  til,  hvad  man  faktisk 
kan  erkjende  ved  intuitiv  viden  (§  97).  Derfor  heder  det  og- 
saa i  det  betræfTende  afsnit  af  erkjendelsestraktaten,  at  man 
uden  risiko  for  vildfarelse  kan  danne  simple  idéer  efter  behag. 
Men  ved  siden  at  denne  metafysiske  hævdelse  af  den  flydende 
grænse  har  Spinoza  en  erkjendelsestheoretisk  —  vi  kunde  sige : 

kritisk  —  interesse  af  at  afmærke  de  faste  grænser.  Han  har  en 
bevidsthed  om,  at  den  menneskelige  aand  ikke  kan  kjende  alt 
paa  intuitiv  maade,  at  der  for  den  er  et  afsluttet  system  af 
selvindlysende  erkjendelser.  Saaledes  heder  det  i  det  samme 
afsnit  af  erkjendelsestraktaten  (pag.  24),  at  » denne  dens  (d.  e. 
sjaktens)  magt  (til  at  danne  simple  idéer)  ikke  strækker  sig  i 
det  uendelige*.  Denne  ikke  forsonede  modsætning  mellem 
det  metafysiske  og  det  erkjendelsestheoretiske  synspunkt  viser 
hen  til  modsætningen  mellem  den  intuitive  og  den  forstands- 
mæssige  viden,  hvorom  mere  senere.  Vi  forfølger  videre  det 
her  i  særegen  grad  interessante  erkjendelsestheoretiske  syns- 
punkt hos  Spinoza.  Grænserne  for  de  simple  ideers  konstruk- 
tion  og  for  deres  erkjendelse  ligger  efter  det  sidste  citat  i  sjæ- 
lens  egen  virksomhed,  &  e.  i  selve  den  rene  tænkens  natur, 
og  de  simple  idéer  vil  derfor  kunne  deduceres  af  denne;  ja, 
clen  simple  idé  viser  som  et  objekt  for  den  intuitive  viden 
hen  til  selve  bevidsthedsakten,  er  en  aabenbaring  af  bevidst- 
hedens  egen  natur  (cfr.  §  100).  Det  stilles  som  en  særegen 
»regel«  for  den  anden  del  af  erkjendelsestraktaten  »at  opregne 
alle  de  idéer,  som  vi  finder  i  os  oprundne  af  ren  forstand,  for 
at  skille  dem  fra  dem,  som  vi  forestiller  os,  hvilket  maa  af- 
ledes  af  enhvers  —  nemlig  forestillingens  og  forstaaelsens  — 
eiendommeligheder«  (De  mt.  em.  tr. :  noten  under  pag.  30; 
cfr.  ogsaa  teksten).  Henimod  slutningen  af  erkjendelsestrakta- 
ten (pag.  34)  heder  det,  at  man  for  at  kunne  naa  til  erkj en- 
delsen af  tingenes  væsen,  »de  evige  ting«,  og  »den  aller  første 
ting«,  d  e.  Gud,  behøver  et  grundlag,  der  kan  lede  tænknin- 
gen  did,  og  at  dette  grundlag  er  »erkjendelsen  af  det,  der  kon- 
stituerer sandhedens  form  og  erkj  endelsen  af  forstanden,  dens 
eiendommeligheder  og  kræfter«  ;  dette  grundlag,  som  den  føl- 
gende undersøgelse  skal  sigte  paa,  synes  at  maatte  beståa  i 
systemet  af  de  simple  eller  rene  idéer,  efter  Spinoza  det  eneste 
sikre  udgangspunkt.  Vi  tør  derfor  antage,  at  den  pag.  30 
omtalte  opregning  af  de  rene  idéer  og  deres  sammenknytning 
i  retning  af  gudsidéen  specielt  haves  for  øie  fra  pag.  34  f.  af. 
Vi  ser  heraf,  at  Spinoza  —  mærkeligtnok!  —  har  stillet  sig  den  op- 
gave  at  skrive  en  » Kritik  der  reinen  Vernunft^.   For  at  levere 

denne  opregning  af  de  rene  idéer  vil  erkjendelsestraktaten 
undersøge  » forstandens  kræfter  og  magt«  (pag.  35).  Disse 
skal  findes  ved  en  deduktion  »fra  selve  definitionen  af  tænk- 
ningen  og  forstanden «  (ib.).  Denne  »definition  af  forstanden 
vil  ved  sig  selv  være  indlysende,  hvis  vi  lægger  mærke  til 
dens  eiendommeligheder,  som  vi  forstaar  klart  og  tydelig«  (ib.). 
Derpaa  opregnes  8  saadanne  eiendommeligheder  (proprietates), 
hvorpaa  —  efter  nogle  korte  bemærkninger  om  tænkningens 
og  forstandens  eiendommeligheder  til  forskjel  fra  de  falske  og 
opdigtede  idéers  —  erkjendelsestraktaten  afsluttes  ufuldendt. 
Saa  meget  synes  dog  at  fremgaa  med  hensyn  til  karakteren 
af  denne  fornuftkritik,  der  er  forbleven  ufuldendt,  at  den  som 
den  kantiske  vilde  faaet  dels  et  ernpirisk-analytisk,  dels  et  aprio- 
risk-deduktivt  præg ;  af  forefundne  tænknings-  og  som  mod- 
stykke  dertil :  af  forefundne  forestillingseiendommeligheder 
vilde  den  udledet  begge  erkjendelsesarters  karakter  med  hoved- 
vægt  paa  den  første;  dernæst  vilde  den  udledet  de  rene  idéer 
(gjennem  forstandskræfterne  som  mellemled)  ved  deduktion 
ud  fra  den  rene  tænkens,  forstandens,  væsen.  Maaske  vilde 
saaledes  ved  denne  »Kritik  der  reinen  Vernunft«  som  ved  den 
senere  kantiske  samtiden  og  eftertiden  faaet  anledning  til  at 
strides  om,  hvorvidt  dens  karakter  var  en  psychologisk  eller 
en  erkjendelsestheoretisk  (apriorisk).  For  Spinoza  som  for 
Kant  er  det  empirisk  »givne«  et  udgangspunkt,  hvorfra  det 
aprioriske  princip  findes,  men  heller  ikke  mere;  ud  fra  dette 
princip  selv  skal  nemlig  de  »rene«  idéer  deduceres.  Man  kunde 
paa  dette  punkt  som  paa  saa  mange  andre  fristes  til  at  spørge 
sig  selv,  hvorledes  den  spinoziske  filosofi  vilde  være  bleven 
udført,  hvis  Kants  80  aar  var  bleven  skjænket  Spinoza  iste- 
detfor  hans  45. 

89.  I  mangel  af  Spinozas  eget  system  af  de  rene  idéer, 
hvoraf  vi  kunde  lært,  hvorledes  han  vil  have  sin  lære  om 
grundbegreberne  anvendt  for  de  forskjellige  videnskabers  ved- 
kommende, maa  vi  nøie  os  med  den  lærdom,  at  de  simple 
ideer  maa  ligge  til  grund  for  alle  videnskaber,  saaledes  at 
enhver  af  disse  hviler  paa  en  eller  flere  aprioriske  idéer  og 
deri  indesluttede  synthetiske  domme  a  priori.    Dette  følger  af, 

at  al  virkelig  videnskab  hos  vor  filosof  repræsenterer  en  sikker 
viden,  og  at  den  eneste  sikre  viden  er  den,  der  udtrykkes  i 
de  simple  idéer  saavelsom  i  de  heraf  deducerede.  Geometrien 
synes  at  være  alle  videnskabers  forbillede,  hvorfor  da  ogsaa 
hans  ethica,  der  indeslutter  et  system  af  forskjellige  videnska- 
ber  (nemlig  ved  siden  af  ethik:  metafysik,  erkjendelsestheori, 
psychologi,  naturlære  og  religionsfilosofi)  er  skreven  »i  geome- 
trisk orden «.  At  alle  videnskaber  indeslutter  saadanne  grund- 
begreber  og  domme,  fremgaar  ogsaa  af,  at  den  forstandsmæs- 
sige  erkjendelse,  der  med  den  intuitive  som  sit  indre  princip 
(cfr.  næste  kap.)  er  den  videnskabelige  erkjendelse,  dreier  sig 
udelukkende  om  »almenbegreber«,  notiones  communes,  og 
»adækvate  idéer  af  tingenes  eiendommeligheder*  (eth.  II  prop. 
40  schol.  2),  d.  e.  om  ?  simple  idéer «  og  de  af  disse  »afledede«. 
At  de  realiteter,  der  svarer  til  hine  almenbegreber,  kun  kan 
fattes  adækvat,  lærer  os  eth.  II  pr.  38  og  39.  »Det,  som  er 
fælles  for  alt,  og  som  paa  samme  maade  er  i  delen  som  i  det 
hele,  kan  kun  fattes  adækvaU;  saaledes  prop.  38,  hvis  corol- 
larium  betegner  begreberne  af  disse  realiteter  som  » notiones 
omnibus  hominibus  communes «.  »Det,  som  er  fælles  og  eien- 
dommeligt  for  det  menneskelige  legeme  og  visse  ydre  legemer, 
af  hvilke  det  menneskelige  legeme  pleier  at  paavirkes,  og  det 
i  delen  af  ethvert  af  disse  paa  samme  maade  som  i  det  hele, 
af  det  vil  der  ogsaa  være  en  adækvat  idé  i  sjælen«  ;  saa- 
ledes prop.  39.  En  nøiere  betragtning  af  disse  metafysiske 
realiteter  hører  hjemme  i  en  anden  sammenhæng.  Her  frem- 
hæver  vi  kun,  1)  at  de  for  alle  legemer  fælles  realiteter  nær- 
mest maa  betegne  de  mekaniske  kræfter  og  love,  de  for  visse 
arter  legemer  fælles  derimod  falde  sammen  med  de  fysisk-ke- 
miske  kræfter  og  love,  om  hvilke  saavelsom  om  de  mekaniske 
Spinoza  forudsætter,  at  de  samtlige  maa  virke  gjennem  vort 
legeme  for  at  kunne  blive  gjenstand  for  vor  sjæls  erkjendelse, 
hvilket  er  en  følge  af  hans  (af  erkjendelsens  grundprincip  føl- 
gende) princip  for  sjælens  og  legemets  parallelisme;  2)  at  paa 
grund  af,  at  sjælen  har  sig  selv  til  objekt  paa  samme  maade 
som  legemet,  ogsaa  de  psychiske  kræfter  og  love,  de  almin- 
delige  og  de  specielle,  maa  gaa  ind  under  notiones  communes. 

Beviserne  for  de  to  sætninger  prop.  38  og  39  hviler  paa  den 
tanke,  at  den  realitet,  der  er  fælles  for  de  forskjellige  legemer, 
saavelsom  for  delen  og  for  det  hele  undgaar  den  sammenblan- 
ding af  forskjellige  væsensbestemmelscr,  hvilken  er  en  virkning 
af  de  forskjellige  legemers  indvirkning  paa  det  menneskelige 
og  inden  tænkningens  attribut  betegnes  som  imaginatio.  Den 
fælles,  i  sig  selv  ensartede,  kvalitet,  der  her  repræsenterer  en 
realitet,  en  kraft,  kan  kun  opfattes  rigtigt;  den  er  altsaa  det 
metafysiske  udtryk  for  den  simple  idé.  Disse  beviser  aaben- 
barer  os  saaledes  den  metafysiske  overgang  fra  den  ina- 
dækvate  til  den  adækvate  erkjendelse,  medens  de  simple  idéers 
fremgang  af  den  umiddelbare,  tilfeldige,  anskuelse  betegner 
den  erkjendelsestheoretiske  overgang  (dr.  §  77). 

At  ogsaa  erfaringen  i  afledet  forstand  indeslutter  simple 
idéer,  hvoraf  dens  synthetiske  clomme  følger,  og  hvorfra  disses 
indre  nødvendighed  hidrører,  vil  blive  behandle':  i  kapitel  15. 

De  mange  metafysiske  tanker,  der  er  optraadte  som  prin- 
ciper  —  eller  er  fremgaaede  som  følger  —  under  nærværende 
kapitel:  uendelighedens  fremgang  af  endeligheden,  bevægelsen 
og  hvilen,  den  dobbelte  kausalrække,  kræfter  og  love,  attributerne 
og  Gud,  forsaavidtsom  Han  repræsenterer  den  til  den  simp- 
leste idé  svarende  realitet,  vil  blive  nærmere  at  betragte  i  den 
metafysiske  sammenhæng.  Om  definitioner  og  aksiomer  vil 
blive  handlet  i  kapitlet  om  det  videnskabelige  system  (kap.  16). 
Forholdet  mellem  den  inadækvate  og  adækvate  erkjendelse 
vil  blive  yderligere  belyst  ved  de  næste  kapitler,  der  vil  handle 
om  den  adækvate  erkjendelses  2  arter.  Deraf  vil  fremgaa  en 
dobbelt  maade,  hvorpaa  de  simple  idéer  og  de  af  disse  dedu- 
cerede  vil  kunne  opfattes. 

Kapitel  IX. 

Den  anden  erkjendelsesart :  forstanden  (ratio,  intellectus). 

90.  Den  anden  erkjendelsesart,  forstanden  eller  den  ræ- 
sonnerende  tænkning,  der  bringer  en  adækvat  erkjendelse,  har 
sit  stof  i  den  iste  (cfr.  tractatus  theologico-politicus  cap.  2) ; 
den  ligger  indesluttet  i  den  inadækvate  som  dennes  sandhed, 
er  dens  idea  ideæ  (cfr.  §  39). 

I  tractatus  brevis  bestemmes  forstanden  som  »sand  tro  , 
»fordi  de  ting,  som  vi  alene  fatter  ved  fornuften  (her  =  forstan- 
den), af  os  ikke  sees,  men  alene  er  os  bekjendte  gjennem 
overbevisning  i  forstanden  om,  at  det  maa  være  saaledes  og 
ikke  anderledes*  (tr.  br.  II  cap.  2).  Den  omstændighed,  at  til 
den  henføres  erkjendelsen  af,  hvad  der  maa  være  (ib.  og  tr. 
br.  II  cap.  4),  saavelsom  den  omstændighed,  at  erkjendelsen 
af  godt  og  ondt  henlægges  under  denne  erkjendelsesart  (II 
cap.  4),  viser  os,  at  denne  betegner  den  reflekterende  tænken, 
forstaaelsen  gjennem  almenbegrebet.  I  erkj endelsestraktaten 
bestemmes  forstanden  som  »den  opfattelse,  hvori  en  tings  væsen 
sluttes  af  en  anden  ting«  ;  der  nævnes  to  former  af  den :  slut- 
ningen fra  virkning  til  aarsag  og  slutningen  fra  noget  alminde- 
ligt  (universale)  til  en  eiendommelighed  (proprietas),  der  led- 
sager dette  (pag.  8).  Ogsaa  i  dette  skrift  betegner  altsaa  in- 
tellectus refleksionen  eller  ræsonnementet ;  thi,  som  vi  senere 
vil  vise,  løber  for  Spinoza  ogsaa  den  berettigede  slutning  fra 
virkning  til  aarsag  ud  paa  en  slutning  i  kraft  af  almensæt- 
ninger.  —  I  ethiken  betegnes  ratio,  fornuften,  —  den  anden 
erkjendelsesarts  almindeligste  navn,  hvortil  dog  som  en  parallel 
optræder  navnet  intellectus,  forstanden  ])  — (som  en  dannen  af  al- 
mindelige  forestillinger  (notiones  universales),  hvilket  i  omfat- 
tende betydning  gjældende  udtryk  her  løber  ud  paa  almen- 


l)  Naar  vi  i  vor  fremstilling  betegner  den  med  navnet  » forstand «,  hidrører 
dette  fra,  at  dette  ord  i  vort  sprog  bedre  end  » fornuft*  udtrykker  den 
reflekterende,  abstrakte,  karakter. 

begreber  og  almindelige  domme  —  »fra,  at  vi  har  almenbe- 
greber  (notiones  communes)  og  adækvate  ideer  af  tingenes 
eiendommeligheder  <  (eth.  II  prop.  40  schol.  2).  Ved  de  nævnte 
notiones  communes,  der  er  grundvoldene  for  vort  ræsonnement 
(ratiocinii  nostri  fundamenta,  eth.  II  pr,  40  schol.  1)  forstaaes 
definitioner  og  aksiomer,  d.  e.  de  simple  idéer  og  de  i  samme 
indesluttede  domme,  repræsentanterne  for  de  simple  realiteter 
(eir.  §  89);  »adækvate  idéer  af  tingenes  eiendommeligheder 
betegner,  som  henvisningen  i  schol.  2  til  selve  læresætningen 
(II  pr.  40)  viser,  rigtigt  fattede  eiendommeligheder  ved  eller 
folger  af  adækvate  idéer,  bestemmelser,  der  kan  afledes  af  de- 
fmitionerne  eller  aksiomerne,  repræsentanterne  for  de  under- 
ordnede bestemtheder  ved  de  simple  realiteter  eller  for  virk- 
ninger, der  kommer  fra  realiteterne ;  denne  anden  art  idéer  be- 
tegnes  i  schol.  1  som  notiones  secundæ,  afledede  forestillinger, 
og  der  tales  om  aksiomer  (hvilket  her  formodentlig  vil  sige 
læresætninger),  der  er  grundedepaa  dem.  I  ethiken  som  i  tr. 
brevis  hører  hovedstokken  i  den  ethiske  erkj endelse  og  dermed 
de  fleste  dyder  ind  under  denne  erkjendelsesart.  Den  anden 
erkjendelsesart,  der  altsaa  i  ethiken  som  i  de  to  andre  skrifter 
falder  sammen  med  den  reflekterende  tænken,  tager  saaledes 
sit  udgangspunkt  i  definitioner  og  aksiomer  for  af  dem  forstands- 
mæssigen  at  udlede  andre  almensætninger  og  af  disse  igjen  andre  ; 
da  definitioner  og  aksiomer  er  simple  idéer  og  de  afledede 
læresætninger  er  idéer,  der  følger  af  de  simple,  leverer  den 
anden  erkjendelsesart  en  adækvat  erkjendelse  og  stilles  i  ethiken 
ved  siden  af  den  intuitive  viden. 

91.  Det  nys  citerede  scholium  til  eth.  II  prop.  40  gjøl- 
en skarp  adskillelse  mellem  notiones  communes  —  de  sande 
almenbegreber,  der  dels  er  definitioner,  dels  aksiomer  eller 
evige  sandheder  (cfr.  §  46),  og  hvorunder  i  videre  betydning 
ogsaa  de  afledede  læresætninger  kan  regnes  —  og  notiones  uni- 
verseltes —  i  den  specielle  betydning  af  dette  ord,  forskjellig 
fra  den  i  §  90  nævnte  almindelige  — ,  hvilke  sidste  kan  hen- 
føres til  den  inadækvate  erkjendelse.  Vi  har  foran  (cfr.  §  68) 
seet,  at  de  sidstes  ufuldkommenhed  bestaar  i  en  mangel  paa 
individualisering,  paa  objektiv  almindelighed  og  nødvendighed 

og  paa  almengyldighed.  Da  notiones  communes  repræsen- 
terer  en  adækvat  erkjendelse,  maa  man  antage,  at  de  er  fri 
for  disse  mangler;  vi  har  ogsaa  fundet,  at  de  sande  definitioner 
og  aksiomer  er  udtryk  for  almindelige  realiteter,  kræfter  og 
love,  hvilke  som  simple  idéer  maa  fattes  rigtigt  af  alle  men- 
nesker. Iøvrigt  sees  det  let,  at  Spinozas  skjelnen  mellem  no- 
tiones communes  og  notiones  universales  er  en  videre  ud- 
førelse  af  Cartesius's  distinktion  i  hans  Principia  I  49 — 50  og 
59,  og  at  hans  notiones  communes  har  en  fremtrædende  lig- 
hed  med  stoikernes  itpoXTj^st?  eller  xoival  svvoiai. 

92.  Da  almenbegreberne  har  en  helt  logisk  karakter  i 
sammenhæng  med  de  mekaniske  almindelige  forestillinger, 
aabenbarer  sig  gjennem  dem  forstandens  fortrin  fremfor  fore- 
stillingen (imaginatio)  at  hin  ikke  som  denne  opfatter  tingene 
som  tiifældige,  men  som  nødvendige  (eth.  II  pr.  44);  da  den 
ei  er  bunden  til  de  endelige  enkelting,  men  til  slægtsrealite- 
terne  eller  tingenes  væsen,  er  den  hævet  over  tiden  og  be- 
tragter  tingene  » under  et  vist  evighedens  synspunkt «  (eth.  II 
pr.  44  cor.  2),  nemlig  som  led  i  tilværelsens  systematik ;  den 
erkjender  i  tingene  Guds  evige  nødvendighed  (eth.  II  prop. 
45 — 47).  Den  er  ligeledes  hævet  over  imaginatio's  usikkerhed, 
og  den  bevidsthed,  der  ledsager  den,  er  en  adækvat  erkjendelse 
af  sjælens  væsen,  helt  forskjellig  fra  den,  der  ledsager  imagi- 
natio (eth.  II  pr.  43  cfr.  29).  Dens  udtryk,  definitioner,.  ak- 
siomer og  læresætninger,  synes  i  konsekvens  med  Spkiozas 
grundbetragtning  helst  at  maatte  antage  en  arithmetisk  form, 
og  sætningernes  ildledning  at  maatte  ske  ad  den  arithmetisk-de- 
monstrative  vei.  Det  siges,  at  forstanden  løser  den  i  alle  de  tre 
angjældende  skrifter  anførte  regneopgave  efter  den  læresætning 
hos  Euclid,  der  udtrykker  en  proportions  væsen  i  sammenhæng 
med  en  ledsagende  »proprietas«,  d.  e.  med  en  underordnet 
bestemmelse,  der  følger  af  væsenet.  Som  vi  (§  90)  har  seet, 
anfører  erkjendelsestraktaten  slutningen  fra  et  universale  til  en 
proprietas  som  en  speciel  form  af  denne  erkjendelsesart.  Da 
Spinoza  betragter  virkningen  (følgen)  som  en  proprietas  ved 
aarsagen  (grunden)  (cfr.  vort  kap.  n),  der  ligeoverfor  hin  re- 
præsenterer  det  almindelige  begreb,   vil  den  rigtige  slutning 

fra  aarsag  (grund) til  virkning  (følge)  maatte  regnes  ind  under 
hans  anden  erkjendelsesart,  hvorfor  filosofen  selv  henregner 
methoden  i  ethikens  iste  bog  og  sandsynligvis  desuden  i  de  3 
følgende  bøger  ind  under  forstanden  (cfr.  eth.  V  prop.  36 
schol.  slutning).  Derfor  taler  eth.  II  prop.  18  schol.  om  »en 
sammenknytning  af  idéer,  hvilken  sker  overensstemmende  med 
forstandens  orden,  efter  hvilken  (quo)  sjælen  fatter  tingene 
ved  deres  første  aarsager,  og  som  i  alle  mennesker  er  den 
samme«,  —  hvilken  sammenknytning  og  orden  modsættes  idé- 
associationens.  Denne  sammenknytning  af  idéer  maa  betragtes 
som  et  af  billede  afvæsensrealiteternes  indre  sammenhæng.  Frem- 
gangen fra  aarsag  til  virkning  vil  dog  kun  i  det  tilfælde  høre 
ind  under  denne  erkjendelse,  at  begge  begreber  fattes  i  reflek- 
sionens  form,  d.  e.  i  form  af  almindelige  definitioner,  aksiomer 
og  læresætninger,  og  at  udledelsen  sker  gjennem  ræsonnerende 
deduktion.  Vil  man  derimod  ikke  paa  denne  maade  udlede  virk- 
ningen (følgen)  af  aarsagen  (grunden),  men  fatte  begge  helt 
individuelt  ved  anskuelse,  skue  den  ene  i  og  med  den  anden, 
hører  denne  slutningsmaade  ind  under  den  tredie  erkjendelses- 
art. Denne  indskrænkning  i  forstandens  omfang  følger  af 
begge  erkjendelsesarters  begreb  og  udgjør  hovedtanken  i  det 
nys  citerede  scholium.  At  imidlertid  kausalsammenhængen 
kan  fattes  ikke  alene  ved  intuition,  men  ogsaa  ved  forstands- 
mæssig  deduktion,  maa  bero  paa,  at  hin  sammenhæng  er  en 
logisk  real  forbindelse  mellem  væsensrealiteter. — At  ogsaa  slut- 
ningen fra  virkningen  til  aarsagen  henføres  under  forstanden, 
hævder  erkjendelsestraktaten  (cfr.  §  90).  Denne  tilbagegaaende 
bevægelse  til  det  mere  almindelige  maa  ligesaavel  som  den  før 
nævnte  omvendte  bevægelse  tilkjendes  forstanden ;  analysen  er 
en  forstandsvirksomhed  ligesaavel  som  synthesen.  Ethiken 
udtaler  ogsaa  etsteds  (II  prop.  29  schol.),  at  den  anden  erkjen- 
delsesart har  det  fortrin  frem  lor  den  første,  at  hin  ikke  som 
denne  opfatter  tingene  »udvortes«,  men  »indvortes«,  idet  den 
nemlig  »ved  at  betragte  flere  ting  samtidig  bestemmes  til  at 
forståa  disses  overensstemmelser,  forskjelle  og  modsætninger«. 
Her  er  forstandens  almindeliggjørende  karakter  tydelig  udtalt. 
For  at  kunne  udlede  almenbegreber  af  definitioner  og  aksiomer 

maa  forstanden  først  gribe  disse,  og  methoden  herfor  er  ana- 
lysen, der  hos  Spinoza  har  to  sider:  induktionen  og  analogien 
(cfr.  §  157).  Da  de  almindelige  realiteter  (§  91)  hos  vor  filo- 
sof falder  sammen  med  de  sande  slægtsbegreber,  hvilke  tænkes 
som  enkelvæsener^  faar  almenbegreberne,  notiones  communes, 
hos  ham  en  individuel  karakter;  herom  saavelsom  angaaende 
det  spørgsmaal,  hvorledes  denne  enhed  af  almindeligt  og  en- 
kelt —  hvilken  som  saadan  er  gjenstand  for  den  intuitive  viden 
—  skal  tænkes,   vil  vi  senere  handle  (cfr.  især  kap.  16). 

93.  Hvorledes  individualiseringen,  tingenes  bestemte  antal 
og  smaa  forskjelle,  enheden  af  almindeligt  og  enkelt,  skal 
kunne  komme  til  sin  ret  ved  den  reflekterende  erkj endelse, 
synes  vanskeligt  at  indse ;  men  man  bør  betænke,  at  forstanden 
har  den  individualiserende  erkjendelse,  den  intuitive  viden, 
hvilende  i  sig  som  sit  princip  (hvorom  mere  nedenfor).  Her- 
med staar  i  nøie  sammenhæng  det  spørgsmaal,  hvorledes  hine 
idéers  simpelhed  kan  tillade,  at  de  findes  ved  indtiktionens 
sammenligning  mellem  de  mange  enkelting,  at  de  fremstilles 
i  ahnindelighedens  form  som  definitioner  og  aksiomer,  og  at 
der  af  dem  ved  ræsonnement  lade  sig  udlede  andre  almensæt- 
ninger.  Da  de  til  de  simple  idéer  svarende  realiteter  ikke  er 
endelige  enkelting,  men  slægterne  eller  væsensrealiteterne,  maa 
de  efter  sin  egen  natur  aabenbare  sig  gjennem  de  mange  en- 
kelte endelige  ting;  en  saadan  simpel  realitet  som  tyngde- 
kraften, der  aabenbarer  sig  gjennem  mange  eller  alle  mate- 
rielle ting,  vil  konsekvent  findes  ved,  at  dette  fælles  abstraheres 
ud  af  de  mange  ting.  De  geometriske  størrelser,  som  vi  i 
forrige  kapitel  har  seet  Spinoza  nævne  som  eksempel  paa 
simple  idéer,  kan  istedetfor  indvortes  at  skues  i  sin  tilbliven 
opfattes  ved  en  sammenligning  mellem  flere  empirisk  givne 
størrelser:  saaledes  kan  man  danne  en  almindelig  definition  af 
trianglet  ved  at  sammenligne  forskjellige  tresidede  figurer, 
ligesidede,  uligesidede  og  ligebenede;  ogsaa  de  geometriske 
simple  idéer  kan  altsaa  erkjendes  gjennem  en  induktion  med 
udgang  fra  den  første  erkjendelsesarts  forestillinger,  her  fra  de 
empirisk  givne  figurer;  men  rigtignok  kan  induktionen  her 
paa  grund  af  gjenstandens  natur  udføres  langt  lettere  end  ved 

de  reale  ideer.     Disse  forstandens  definitioner  vil  saaledes  faa 
et  væsentlig  almindeligt  præg,   idet  t.  eks.  trianglernes  for- 
skjelligartethed  ei  kommer  til  udtryk,  saasom  denne  er  bort- 
abstraheret.     Det  samme  vil  være  tilfældet  med  aksiomerne, 
der  hos  vor  filosof  kun  er   en   anden  form  for  definitionerne. 
Ogsaa  læresætningerne  vil  kunne  erkjendes   baade  paa  den 
reflekterende,  induktive,  maade  og  ved  at  deduceres  af  defmi 
tioner  og  aksiomer ;  hine  er  jo  udtryk  for  lavere  realiteter,  der 
følger  af  grundkræfterne  og  -lovene.   —  Som  vi  i  forrige  kap. 
(§  84)   har  søgt  at  vise,  ligger  garantien  for  de  geometriske 
sætningers  almengyldighed  og  nødvendighed  i  rumstørrelsernes 
indre  konstruktion,  hvori  rummets  væsen  lægger  sig  frem  for 
vor  indre  anskuelse.    Hvori  ligger  derimod  garantien  for  disse 
induktivt  dannede  sandheders  almengyldighed  og  nødvendighed, 
da  man  ved  disse  netop  ser  bort   fra  sagens  genesis  og  fra 
vor  anskuelse?    Denne  garanti  maa  ligge  i,  at  anskuelserne, 
om  de   end  under  de  induktive  operationer   er  trængte  tii- 
bage,  dog  virker  som  det  egentlige  princip  i  operationerne. 
Saaledes  vil  den,  der  Ander  trianglets  almindelige  væsen  gjen- 
nem  induktion,   ikke  alene  have  en  imaginations-opfattelse  af 
de   enkelte  endelige  figurer  og  en  derpaa  baseret  forstandig 
refleksion,  men  ogsaa  en  anskuelse  af  trianglets  almindelige 
væsen ;   thi   uden   en  saadan  erkjendelse  vil  det  ikke  være 
muligt  at  begrænse  refleksionens  grundlag  netop  til  de  angjæl- 
dende  figurer  med  udelukkelse  af  andre,  t.  eks.  firkanter,  cirk- 
ler  etc.;  man  vil  uden  en  saadan  erkjendelse  ikke  vide,  hvad 
man  skal  abstrahere  bort,  hvortil  kommer,  at  fuldkommen  lige- 
sidede  og  ligebenede  flader  ikke  eksisterer  i  den  empiriske 
virkelighed,  men  kun  for  den  indre  anskuelse.  I  induktionen  er 
saaledes  intuitionen  det  bevægende  moment.   Vi  vil  i  kapitlet 
om  erfaringen  behandle  induktionens  betydning  for  vor  filosof 
og  søge  at;vise,  at  den  paa  grund  af,  at  den  forudsætter  væse- 
net,  egentlig  er  en  art  omvending  af  deduktionen,   hvoraf  vil 
følge,  at  hines  almengyldighed  og   nødvendighed  laanes  fra 
denne,  om  hvilken  vi  (i  forr.  §)  har  antydet,  at  den  er  en  for- 
standsmæssig  omskrivning  af  den  proces,  der  aabenbarer  sig  i 
væsenskausalitetens  anskuelse.    Men  deduktionen  er  en  reflek- 

ierende  udvikling,  hvis  hele  kraft  beror  paa  dens  forhold  til 
den  intuitive  viden,  hvilken'  Spinoza  selv  betegner  som  reflek- 
sionens  princip  (cfr.  næste  kap.). 

Forstanden  maa  ikke  alene  omfatte  induktionen,  men  og- 
saa  analysens  anden  side :  analogien  (cfr.  forr.  §).  Thi  idet 
denne  henfører  det  enkelte  under  slægten  paa  grund  af  almin- 
delige  prædikater,  bestaar  ogsaa  den  i  en  art  refleksionsmæs- 
sig  sammenligning.  Analogiens  almengyldighed  og  nødven- 
dighed  garanteres  saaledes  paa  samme  maade  som  induktionens. 

Forstanden  indeslutter  saaledes  i  sig  de  forskjellige  former 
for  den  videnskabelige  tænken,  og  dens  objekt  er  følgelig  den 
hele  natur  i  dens  lovmæssighed :  » naturens  love  og  regler, 
hvorefter  alt  sker  og  skifter  form,  er  overalt  og  altid  de  samme, 
og  derfor  maa  der  ogsaa  være  en  og  samme  maade  (ratio)  for 
at  forståa  hvilkesomhelst  tings  natur,  nemlig  ved  naturens  al- 
mindelige  love  og  regler«  (eth.  III  præf).  Denne  erkjendel- 
sesmaade  omspænder  alle  idéer  og  al  realitet,  fra  »den  sim- 
pleste idé «,  den  høieste  realitet,  Gud  (eth.  II  pr.  45 — 47  o.  a.  s.), 
ned  til  den  mest  »sammensatte  idé«,  den  laveste  realitet,  ima- 
ginatios  laveste  objekter  (cfr.  §  39  og  kap.  6  og  7). 

94.  Til  trods  for  forstandens  høie  betydning  og  alt  om- 
fattende karakter  staar  den  dog  tilbage  for  den  intuitive  vi- 
den. I  tractatus  brevis  heder  det  endog,  at  forstanden,  »den 
sande  tro«,  ei  fremstiller  sagen,  som  den  er  i  sandhed,  og  ei , 
bringer  os  i  forening  med  tingen,  idet  dens  objekter  er  »uden- 
for«  os  (II  cap.  4),  at  som  en  følge  heraf  de  lidenskaber,  der 
har  sin  grund  i  erfaring,  ei  kan  overvindes  ved  fornuften  (her 
==  forstanden),  men  kun  ved  en  høiere  sag-erkjendelse,  d.  e.  ved 
intuitiv  viden  (II  cap.  21),  og  at  »erkjendelsen  ved  fornuft- 
slutning  ei  er  den  fortrinligste,  men  kun  som  et  trin*  over 
hvilket  vi  klatrer  op  til  den  ønskede  plads«  (II  cap.  26),  d.  e. 
til  den  intuitive  videns  enhed  med  Gud.  Uagtet  det  paa  den 
anden  side  i  samme  skrift  heder,  at  »den  sande  fornuft  vel 
brugt  aldrig  har  bedraget «  (II  cap.  1),  tør  man  ved  den  for- 
standsmæssige  erkjendelse  i  tr.  br.  kun  tænke  paa  en  formel 
logisk  erkjendelse,  hvis  objektivitet  ikke  er  given  i  og  med 
den  selv.    Denne  opfattelse  viser,  at  den  korte  traktat  endnu 

ikke  betragter  den  logiske  konsekvens  som  tilstrækkeligt  sand- 
hedskriterium,  men  forlanger  en  garanti  for  sandheden,  i  form 
af  en  mystisk  forening  med  gjenstanden.    Erkj  ende  Ise  strakta- 
ten,  der  er  temmelig  ubestemt  i  sin  behandling  af  dette  punkt, 
stiller  forstanden  høiere,   end  den  korte  traktat  gjør;  dog  er 
forstanden  heller  ikke  her  en  adækvat  (cfr.  pag.  7  f.),  om  end 
en  sand,  erkj  endelse,   en  indskrænkning,   der  i  en,  som  det 
synes,  senere  tilføiet  note  (pag.  8  not.   3)  bestemmes  derhen, 
at  slutningen  fra  virkning  til  aarsag  —  i  traktaten  den  mest  frem- 
trædende  side  af  forstanden  —  »omendskjønt  den  er  vis  (certa), 
dog  ikke  er  tilstrækkelig  fri  for  misbrug  (non  satis  tuta)  und- 
tagen  for  dem,  der  er  høist  forsigtige«    (nisi  maxime  caventi- 
bus);  dens  overbevisende  kraft  hidrører  fra  den  latente  intui- 
tive viden  (cfr.  taleksemplet  paa  pag.  9);  det  misbilliges  »at 
sammenblande  naturen  med  abstrakte,  om  end  sande,  aksio- 
mer (pag.  25),  og  det  læres,  at  »fra  universelle  aksiomer  alene 
kan  forstanden  ikke  stige  ned  til  de  enkelte  ting,   efterdi  ak- 
siomerne  strækker  sig  til  uendelig  mange  ting  og  ikke  bestem- 
mer forstanden  mere  til  at  betragte  én   enkelting  end  til  at 
betragte  en  anden «  (pag.  31).    I  ethiken  ligger,  som  vi  har 
seet,  det  reelle  sandhedskriterium   i  den  logiske  konsekvens; 
her  er  derfor  intellectus  eller  ratio  baade  sand  og  adækvat, 
baade  lovmæssig  og  hævet  over  tvivl;  men  det  heder  dog,  at 
den  ikke  saaledes  paavirker  vor  sjæl  som  den  tredie  erkjen- 
delsesart  og  det  af  samme  grund,  der  anføres  i   det  nys  cite- 
rede  sted  af  erkjendelsestraktaten  :    paa  grund  af  manglende 
specialiseren  (eth.  V  prop.  36  schol);  saavel  i  tr.  brevis  som 
i  ethiken  bygges  den  høieste  dyd,  den  intellektuelle  kjærlighed 
til  Gud  —  et  begreb,  der  kun  løselig  behandles  i  erkjendelses- 
traktaten — ,  alene  paa  den  intuitive  viden.   Mangelen  ved  den 
reflekterende   erkjendelse,  der  ret  egentlig    konstituerer  den 
cartesiske  rationalisme,  er  altsaa  dens  relativt  abstrakte  karak- 
ter og  dens  dermed  sammenhængende  objektivt  tvivlsomme 
eller,  for  de  senere  skrifters  vedkommende,  mindre  overbevi- 
sende karakter  —  en  mangel,  der  synes  os  at  ophæve  eller 
ialfald  betydelig  at  begrænse  den  sande  og  adækvate  karakter» 
som  tilkjendes  den.    Vil  man  tænke  den  spinoziske  anden  er- 

kjendelsesart  efter  dens  indre  konsekvens,  vil  man  maatte  sige, 
at  refleksionen  i  deduktiv  eller  induktiv  form  dels  tjener  som 
leilighedsaarsag  for,  at  det  i  den  simple  idé  hvilende  indhold 
bliver  aktuelt  i  anskuelsen,  dels  tjener  til  at  bringe  dette  ind- 
hold, idéernes  systematik,  i  en  forstandsmæssig  og  demonstra- 
tiv form.  Dette  har  dog  Spinoza  neppe  gjort  sig  klart.  Hvil- 
ken rolle  refleksionen  spiller  i  hans  system,  vil  vi  senere  paa 
flere  punkter  faa  anledning  til  at  betragte. 


Kapitel  X. 

Den  tredie  erkjendelsesart:  den  intuitive  viden 
(cognitio  eller  scientia  intuitiva). 

95.  Den  ire  die  erkjendelsesart,  scientia  eller  cognitio 
intuitiva,  kan  ei  opkomme  af  den  første,  men  kun  af  den  anden, 
saasom  de  klare  og  tydelige  ideer  kun  kan  opkomme  af  andre 
klare  og  tydelige;  saaledes  læser  vi  i  eth.  V  prop.  28  c.  dem. 
Da  den  første  imidlertid  ligger  til  grund  for  den  anden,  vilde 
man  ogsaa  om  den  tredie  kunne  sige,  at  den  opkomrrier  af  og 
har  sit  stof  i  den  første;  men  da  den  ikke  staar  i  sammenhæng 
med  imaginatio  som  saadan,  men  kun  med  den  i  samme  hvi- 
lende refleksion,  d.  e.  med  intellectus,  er  det  konsekventere 
med  Spinoza  at  udtrykke  forholdet  saaledes,  at  man  lader  den 
tredie  opstaa  af  den  anden.  At  den  skuende  viden  opkommer 
af  den  reflekterende,  kan  kun  betyde,  at  den  sidste  er  foran- 
ledning for  den  første  ved,  at  intuitionen  ligger  latent  i  re- 
fleksionen paa  lignende  maade  som  denne  i  forestillingen. 
I  medfør  af  den  spinoziske  opfatning  af  forholdet  mellem  lei- 
lighedsaarsag og  principiel  aarsag  kan  man  sige,  at,  ligesom 
forstanden  er  leilighedsaarsag  for  den  intuitive  viden,  saaledes 
er  omvendt  denne  principiel  aarsag  for  hin.     Spinoza  siger 

ogsaa  udtrykkelig,  at,  naar  mathematikerne  Ander  det  fjerde 
proportionaltal  til  de  tre  givne  paa  grund  af  proportionens 
natur  i  kraft  af  en  læresætning  hos  Enclid,  d.  e.  efter  den 
anden  erkjendelsesmaacle,  »ser  de  dog  ikke  de  givne  tals 
adækvat  eproportionalitet,  og,  hvis  de  ser  den,  ser  de  den  dog 
ikke  i  kraft  af  hin  læresætning,  men  intuitivt  uden  at  foretage 
nogen  beregning*  (De  int.  em.  tr.  pag.  9);  den  første  nægtelse 
hidrører  fra  erkjendelsestraktatens  vaklende  behandling  af  for- 
standen (§  94)  og  tør  tænkes  væsentlig,  om  end  ei  fuld- 
kommen,  ophævet  paa  ethikens  standpunkt;  men  tanken 
om  intuitionen  som  forstandens  principielle  grund  er  helt  i 
ethikens  aand. 

96.  Den  intuitive  viden  fattes  paa  en  noget  forskjellig 
maade  i  Spinozas  skrifter.  I  den  noget  mystiske  tractatus 
brevis  lægges  vægten  paa  den  anskuende,  umiddelbare,  karak- 
ter af  denne  viden,  der  bærer  navnet  »den  klare  og  tydelige 
erkjendelse« ;  dens  objekt  er  efter  dette  skrift  ikke  udenfor, 
men  i  den  erkjendende  (II  cap.  4);  Gud  erkjendes  ved  den 
umiddelbart  (II  cap.  22);  ja,  den  bestemmes  som  »en  følelse 
og  nydelse  af  sagen «  (II  cap.  2).  Den  mere  ræsonnerende 
De  intellectns  emejidatione  tractatus  betegner  den  tredie  er- 
kjendelsesart  som  de  to  andre  med  ordet  »opfattelse«  (per- 
ceptio);  den  er  »den  opfattelse,  hvori  en  ting  opfattes  ved 
dens  væsen  alene  eller  ved  erkjendelsen  af  dens  nærmeste 
aarsaag«  (pag.  8);  af  disse  udtryk  synes  det  første  at  pege  i 
retning  af  en  umiddelbar  skuen,  det  andet  i  retning  afen  slut- 
ning; af  de  anførte  eksempler  synes  ligeledes  nogle  at  frem- 
hæve  det  første,  andre  det  andet  moment;  paa  en  umiddelbar 
skuen  synes  følgende  eksempler  at  tyde :  jeg  ved,  hvad  det  er 
at  vide  noget,  af,  at  jeg  ved  noget;  hvad  der  er  det  4de  pro- 
portionaltal til  3  givne  (§95);  jeg  ved,  at  to  linjer,  der  er  paral- 
lele  med  en  tredie,  er  indbyrdes  parallele;  paa  en  slutning  fra 
den  nærmeste  aarsag  tyder  eksemplet,  at  jeg  af  mit  kjendskab 
til  sjælens  væsen  ved,  at  den  er  forenet  med  legemet  (De  int. 
em.  tr.  pag.  9).  Ethiken  fremhæver  ligeledes  dels  en  umid- 
delbart skuende,  dels  en  konkluderende  ,'side  ved  »den  intuitive 
viden «   (erkjendelse).     Definitionen  i  eth.  II  prop.  40  schol  2 

fremhæver  den  sidstnævnte  karakter:  »denne  erkjendelsesart 
skrider  frem  fra  den  adækvate  idé  af  visse  Guds  attributers 
formale  væsen  til  den  adækvate  erkj endelse  af  tingenes  væsen«. 
Men  i  selvsamme  scholium  betegnes  denne  erkjendelsesmaade 
som  intuitiv,  og  den  adskilles  fra  de  andre  ved,  at  den  ei  lig 
disse  bestemmes  som  en  dannen  af  almenbestemmelser ;  som  man 
kan  se  ved  de  simpleste  proportionaltal,  bestaar  den  ikke  i  en 
forstandsmæssig  slutning  ud  fra  tallenes  eiendommeligheder ; 
thi  ved  den  »serenhver«,  hvad  der  er  det  fjerde  proportionaltal, 
»og  dette  meget  klarere,  fordi  vi  slutter  selve  det  fjerde  af 
selve  det  forhold,  som  vi  med  ét  blik  ser,  at  det  første  har  til 
det  andet. «  I  det  sidste  udtryk  er  den  3die  erkjendelsesart 
tydelig  betegnet  som  enhed  af  slutning  og  sklien. 

Denne  adækvate  erkj  endelse  har  som  naturlige  objekter 
de  simple  ideer,  om  hvilke  vi  har  seet,  at  de  udgjør  en  for- 
ening af  væsensbestemmelser,  der  tænkes  i  en  anshielse,  og  at 
de  kun  kan  fattes  rigtigt.  Heraf  fremgaar  ogsaa,  hvorledes 
denne  erkjendelsesmaades  enhed  af  slutning  og  skuen  maa 
tænkes.  Nærmest  synes  der  mellem  disse  to  momenter  at 
herske  en  uforsonlig  modsætning;  flere  fortolkere  har  ogsaa 
fremholdt,  at  Spinoza  paa  dette  punkt  enten  befinder  sig  i  en 
selvmodsigelse  eller  ialfald  er  uklar,  idet  han  snart  fremstiller 
denne  viden  som  en  skuen,  snart  som  en  slutningsmaade.  Det 
synes,  som  om  det  anskuede  billede  er  enkelt  og  tilfældigt, 
det  tænkte  begreb  derimod  almindeligt  og  nødvendigt.  Vi  har 
dog  fluidet  Spinozas  opfattelse  at  være  den,  at  tænkningens 
almindelighed  og  nødvendighed  aabenbarer  sig  gjennem  de 
geometriske  og  andre  simple  anskuelser;  idet  for  vor  anskuelse 
en  bestemt  kugle  bliver  til  ved  en  bestemt  halvcirkels  drei- 
ning om  dens  akse,  foregaar  der  en  indre  skuen,  der  er  ét 
med  begribelsen  ;  igjennem  den  bliver  den  enkelte  figurs  kon- 
struktion  en  aabenbaring  af  det  almindelige  og  nødvendige 
begreb,  der  bestemmer  sig  selv,  hvorfor  i  og  med  anskuelsen 
er.  logisk  tankerække  hilder  sted. 

97.  Denne  viden  er  Jiævet  over  tid.  Det  heder,  at  »den 
tredie  erkjendelsesart  afhænger  af  sjælen  som  af  sin  formale 
(d.  e.  logiske)  aarsag,  forsaavidt  sjælen  selv  er  evig«  (eth.  V 

prop.  31),  og  at  »den  tredie  erkjendelsesart  er  evig«  (eth.  V 
pr.  33  dem.);  det  heder  ogsaa,  at  intet  kan  omstøde  den  paa 
denne  intuitive  erkjendelse  hyggede  intellektuelle  kjærlighed 
til  Gud  (eth.  V  prop.  37),  fordi  dette  vilde  være  det  samme 
som,  at  det  sande  kunde  blive  falskt  (ib.  dem.).  Da  tænknin- 
gens  subjektive  side  og  dens  objektive  indhold  altid  sættes 
parallele,  og  da  dette  tænkes  hævet  over  tiden,  kaldes  denne 
viden  evig,  d.  e.  bestaaende  i  den  logiske  eksistenssfære,  der 
er  hævet  over  tiden.  Denne  evighed,  der  altsaa  er  en  nødven- 
dig følge  af,  at  denne  viden  er  en  virkelig  erkjendelse  af  tin- 
genes væsen,  deler  den  intuitive  med  den  forstandsmæssige. 
Men  hin  har  en  art  evighed,  hvorved  den  skiller  sig  fra  denne, 
en  evighed,  der  følger  af  dens  form,  d.  e.  af  dens  intuitive 
karakter;  i  denne  ligger  det  nemlig,  at  erkjendelsens  logiske 
indhold  ikke  som  ved  den  forstandsmæssige  viden  for  bevidst- 
heden  falder  fra  hinanden  i  tiden,  ikke  i  selve  opfattelses- 
akten  —  anskuelsen  —  optræder  aktuelt  i  begrebernes,  dom- 
menes •  og  slutningernes  form,  men  kun  som  en  udelelig  enhed, 
»i  ét  blik« ;  derfor  betegnes  denne  erkjendelse  af  Spinoza  sim' 
pe tthen  som  evig,  som  en  erkjendelse  » under  evighedens  syns- 
punkt«,  m^A^v^,  forstanden  ser  tingene  kun  »under  et  vist  evig- 
hedens synspunkt«.  Heraf  følger  ogsaa,  at  figurers  og  andre 
simple  idéers  mekaniske  konstrueren  for  den  ydre  sans  i  tiden 
ikke  anskues  som  saadan  i  den  intuitive  viden,  idet  denne 
megetmere  maa  tænkes  som  en  ved  den  ydre  foranlediget 
indre  øieblikkelig  skuen.  Som  et  eksempel  til  belysning  af 
denne  erkjendelses  forhold  til  de  to  andre  nævner  vi  et  geo- 
metrisk bevis.  Et  saadant  fremviser  en  forstandsmæssig  kjæde 
af  ligninger,  ledsagede  af  konstruktioner,  der  frembyder  sig  for 
den  ydre  anskuelse ;  men  alt  dette  er  kun  en  forberedelse  for 
bevissatsen,  der  paa  et  bestemt  punkt,  foranlediget  ved  det 
forudgaaende,  springer  frem  i  en  indre  anskuelse.  I  dette 
intuitionens  øieblik  forsvinder  den  tidligere  for^andsmæssige 
overveielse,  den  konstruerede  figurs  kvantitativitet  og  ufuld- 
kommenhed,  ogsaa  de  opførte  hjælpelinjer,  fra  bevidstheden, 
og  den  angjældende  sandhed  fattes  ved  sig  selv.  Efter  dette 
evighedens  øieblik  vil  den  ved  hjælp  af  refleksionen  kunne 

fremstilles  i  mathematisk  form,  og  andre  sandheder  deduceres 
af  den.  Men  man  maa  derhos  betænke,  at  den  anskuede 
sandhed  allerede  ligger  latent  i  det  forudgaaende  forstandige 
ræsonnement,  at  paa  den  anden  side  dette  mathematiske  ræ- 
sonnement  saavelsom  den  senere  optrædende  mathematisk- 
abstrakte  sandhed  er  helt  tilstede  i  intuitionen  efter  væsenet, 
kun  ikke  i  mangfoldighedens  og  abstraktionens  form,  og  at 
den  sidstnævnte  form  er  nødvendig,  foråt  den  skuede  sandhed 
skal  faa  sin  videnskabelige  betydning.  Vi  har  i  dette  vort  eksem- 
pel simplificeret  forholdet  derhen,  at  vi  kun  har  tænkt  os  ét 
intuitivt  øieblik;  i  virkeligheden  maa  dog  enhver  af  de  forbe- 
redende konstruktioner  ledsages  af  sin  intuitive  opfattelse,  der 
ligeoverfor  bevissatsens  intuition  staar  som  forberedende.  Vi 
kunde  ogsaa  anskueliggjøre  det  intuitive  øieblik  ved  at  minde 
om,  hvad  der  foregaar  i  gjenkjendelsens  akt,  der  er  forberedt 
gjennem  analyse  af  den  iagttagede  persons  kjendemærker  og 
maaske  efterfulgt  af  en  beskrivelse  af,  hvori  identiteten  bestaar, 
men  i  sig  selv  er  en  sjælelig  handling,  hævet  over  [tidens 
og  refleksionens  sønderlemmelse,  ligesaa  ved  at  henvise  til, 
hvorledes  en  opfindelse  bliver  til,  eller  overho vedet  til  geniali- 
tetens  frembrud  af  den  talentmæssige  sjælevirksomhed.  —  Af 
vor  foranstaaende  udvikling  fremgaar  tillige,  at  det  spinoziske 
øieblik  i  lighed  med  det  platoniske  ikke  alene  er  at  fatte  som 
et  tidsatom,  hvorved  det  vilde  mangle  den  sande  »evighed«, 
men  ogsaa  og  hovedsagelig  maa  tænkes  som  et  princip,  der 
ligger  i  hele  den  forudgaaende  refleksion,  ja,  i  det  logiske 
system  af  tilværelsens  totalitet.  Kun  dette  princips  aktuelle 
fremtræden  for  bevidstheden,  dets  virkelig  aktuelle  anskuelse, 
er  indskrænket  til  det  korte  tidsmoment.  Hvor  ofte  sjælenvil 
opleve  saadanne  intuitive  øieblik,  hvor  mange  simple  idéer  den 
faar  øie  paa,  og  hvor  stor  del  af  disses  indhold  den  vil  kunne 
tilegne  sig  gjennem  den  indre  skuen,  beror  paa  subjektets  be- 
gavelse og  intellektuelle  udvikling.  Dette  er  forskjelligt  ikke 
alene  for  de  forskjellige  mennesker,  men  ogsaa  for  de  forskjel- 
lige perioder  af  den  enkeltes  liv.  Spinoza  bekjender  selv  i 
erkjendelsestraktaten  (pag.  9):  »Dog  er  de  ting,  som  jeg  hid- 
indtil  har  kunnet  forståa  ved  en  saadan  erkjendelse,  meget  faa.« 

At  denne  individuelle  og  periodiske  forskjellighed  med  hensyn 
til  omfang  og  indhold  af  denne  erkjendelse  ikke  ophæver  den 
sande  almengyldighed,  som  Spinoza  vil  tillægge  den,  er  let  at 
indse;  thi  denne  almengyldighed  fordrer  ikke,  at  alle  menne- 
sker skal  vide  lige  meget  ved  denne  erkjendelsesform,  men 
kun,  at  det,  som  de  ved  i  kraft  af  denne,  er  almengyldigt, 
d.  e.  enten  er  fattet  eller  vil  kunne  fattes  af  enhver,  der  har 
de  nødvendige  betingelser  derfor,  og  at  aldrig  noget  usandt 
sniger  sig  ind  i  kraft  at  den  intuitive  viden. 

98.  Efter  sit  indhold  er  den  intuitive  viden  en  sand  tænk- 
ning,  en  principiel  erkjendelse.  Dens  nærmeste  indhold  er 
principerne,  de  selvindlysende  begreber  eller  »simple  idéer«. 
Det  er  dens  indholds  simpelhed,  der  gjør,  at  den  høieste  viden 
kan  have  en  intuitiv  form.  Men  de  spinoziske  begreber  er 
ikke  døde  almenforestillinger,  men  udtryk  for  en  fastholdt  be- 
vægelse ;  derfor  har  vi  i  ethvert  begreb  fundet  en  dom  (cfr.  § 
22)  og  specielt  i  de  simple;  idéer  en  apriorisk-synthetisk  dom 
(§  80);  den  intuitive  viden  gaar  saaledes  paa  saadanne,  i 
begrebet  indesluttede,  domme,  d.  e.  paa  synthetiske  domme, 
der  er  reducerede  til  analytiske.  Men  endelig  har  vi  fundet 
en  hel,  nøiere  beseet:  en  dobbelt  grundsrække  indesluttet  i 
den  simple  idé  (§  81  f.);  i  den  intuitive  viden  ligger  saaledes 
i  og  med  begrebet  en  synthetisk  og  en  analytisk  slutning  eller 
slutningsrække  indesluttet.  Slutningens  synspunkt  er  det  fuld- 
komneste,  naar  der  spørges  om  intuitionens  tankeindhold,  og 
deraf  tør  det  forklares,  at  dette  synspunkt  er  det,  der  af  Spi- 
noza specielt  fremholdes  ved  bestemmelsen  af  den  intuitive 
viden.  Denne  bestemmes  i  definitionen  (eth.  II  pr.  40  sch.  2) 
som  en  fremadskriden  fra  det  rigtigt  fattede  attribut  til  tingens 
rigtigt  fattede  væsen  (cfr.  vor  §  96) ;  som  en  følge  heraf  op- 
fattes  denne  erkjendelsesmaade  al  fortolkerne  almindelig  som 
en  udelukkende  synthetisk.  Men  paa  et  andet  punkt  ieth.  V 
pr.  36  schol.)  bestemmes  den  intuitive  viden  som  en  slutning 
fra  de  enkelte  tings  væsen  til  deres  afhængighed  af  Gud ;  her- 
efter  vil  den  repræsentere  den  analytiske  tilbagegang  fra  det 
lavere  til  det  høiere  begreb.  Den  intuitive  erkjendelse  maa 
saaledes  bestemmes  som  en  enhed  af  den   fremadskridende  og 

den  tilbageskridende  slutningsmaade,  af  synthese  og  analyse. 
Den  første  bevægelse  fra  det  høiere  til  det  lavere  begreb,  fra 
kuglens  væsen  til  halvcirkelens,  repræsenterer  hos  Spinoza  den 
principielle  eller  væsensforstaaelsen ;  den  anden  bevægelse,  gan- 
gen fra  det  lavere  til  det  høiere  begreb,  fra  halvcirkelen  til 
kuglen,  repræsenterer  den  empiriske  eller  leilighedsforklaringen ; 
men  begge  er,  som  vi  har  seet,  sammensluttede  i  den  simple 
idé.  Synthesen,  der  i  sidste  (eller  maaske  rettere :  første)  in- 
stans gaar  ud  fra  Gud  eller  det  guddommelige  attribut  for  at 
naa  til  det  laveste  endelige  individ,  og  den  analytiske  fremgang 
trå  dette  til  hin,  er  to  forskjellige  sider  af  den  samme  tanke- 
bevægelse ;  men  at  de  kan  fattes  saaledes  og  i  ethiken  bestem- 
mes som  én  og  samme  erkjendelsesart  —  ikke  engang  som 
to  former  af  denne  —  bliver  kun  muligt  ved,  at  begge  ind- 
gaar  som  led  i  en  udelt  anskuelse.  Naar  definitionen  som 
nævnt  kun  fremhæver  udgangen  fra  attributet,  tør  dette  være 
at  forklare  som  en  denominatio  a  potiori ;  thi  det  guddomme- 
lige, principielle,  er  altid  det  forudgaaende  (prius),  den  guddom- 
melige proces  den  overgribende ;  den  empiriske  kan  betragtes 
som  en  omvendt  aabenbarelse  af  denne.  Erkjendelsestraktaten 
ser  sagen  under  et  synspunkt,  hvorunder  begge  de  førnævnte 
kan  subsumeres;  den  lader  nemlig  tingen  gjennem  denne  er* 
kjendelsesmaade  » fattes  ved  sit  væsen  alene  eller  ved  erkjen- 
delsen  af  dens  nærmeste  aarsag.«  Det  sidstnæ.vnte  udtryk,  der 
forklarer  ved  hjælp  af  aarsagen,  lader  uafgjort,  om  her  menes 
den  høiere,  evige,  eller  den  lavere,  endelige,  aarsag ;  man  kan 
herefter  antage  begge  forklaringer  som  gyldige,  begge  aarsags- 
rækker  som  indesluttede  i  denne  viden ;  det  samme  fremgaar 
af  det  førstnævnte  udtryk,  der  indeslutter  det  andet  i  sig  (thi 
definitionerne,  der  af  Spinoza  tildeles  den  opgave  at  fremlægge 
sagens  væsen,  skal  efter  ham  forklare  tingen  ved  dens  nær- 
meste aarsag).  I  væsenet  af  den  evige  realitet  eller  dettes 
parallel:  den  simple  idé,  der  fattes  ved  sig  selv,  er  gangen 
fra  oven  og  gangen  fra  neden  bragte  til  hvile,  begge  processer 
forsonede  og  fastholdte  som  enhed,  fattelige  gjennem  skuen. 
Det  intuitive  udtryk  »ved  sit  væsen  alene «  og  det  konklude- 
rende »ved  erkjendelsen  af  den  nærmeste  aarsag«   (cfr.  §  96) 

løber  saaledes  ud  paa  den  samme  enhed  af  de  to  forskjellige 
processer;  dobbelt  slutningen  hviler  i  intuitionen.  Om  forhol- 
det mellem  deduktionen  og  den  analytiske  slutning,  specielt  i 
den  sidstes  former  som  induktion  og  som  analogi,  sammenligne 
man  kapitel  15.  Paa  grund  af,  at  den  intuitive  viden  inde- 
slutter  en  saadan  dobbeltproces  i  sig,  indbefatter  ogsaa  den 
derpaa  byggede  intellektuelle  kjærlighed  til  Gud,  den  religiøse 
dyd,  to  momenter:  denne  bestaar  i,  1)  at  mennesket  i  sig  selv, 
det  endelige  væsen,  opdager  Guds  evige  væsen  og  2)  derpaa 
med  udgang  fra  dette  deducerer  sig  selv,  d.  e.  fatter  sig  selv 
i  sin  eiendommelighed  som  en  virkning  af,  d.  e.  et  moment  i 
Gud  (cfr.  eth.  V  pr.  36  schol.  slutn.).  Da  i  den  intuitive  sjæl 
idealitet  og  realitet  er  ét  og  det  samme,  er  sjælen  i  og  med 
denne  sin  opfattelse  et  virkeligt  moment  i  Gud;  den  intuitive 
sjæl  er  med  den  forstandige  en  tænkemodus  i  Gud  (eth.  V 
pr.  40  schol.,  cfr.  §  53);  den  intuitive  og  den  forstandige 
tænkning  udgjør  den  udødelige  sjæl,  hvorved  man  altsaa  maa 
erindre,  at  denne  udødelighed  ikke  falder  sammen  med  en 
endeløs  bestaaen  i  tiden,  men  med  en  bestaaen  i  den  tidløse 
evighed  (eth.  V  pr.  23  c  schol.,  40  cor.  o.  a.  s.).  Paa  grund 
af  parallelismen  mellem  sjæl  og  legeme  har  den  intuitive  fatten 
af  sjælens  evige  væsen  sin  objektive  parallel  i  en  opfattelse  af 
legemets  væsen  under  evighedens  form;  til  den  evige  sjæl 
svarer  det  evige  legeme,  d.  e.  den  tidløse  kvalitet  i  legemet 
(eth.  V  pr.  23  c.  sch.  og  29).  Da  den  intuitive,  intellektuelt 
elskende,  sjæl  er  et  moment  i  Gud,  er  sjælens  kjærlighed  til 
Gud  ét  med  Guds  kjærlighed  til  sig  selv  (eth.  V  pr.  36)  — 
en  sætning,  der  altsaa  ikke,  som  man  ofte  har  ment,  bortredu- 
cerer  enten  sjælen  eller  Gud,  men  er  et  udtryk  for  den  før- 
stes moment-forhold  til  den  sidste.  Sandsynligvis  har  denne 
Spinozas  opfattelse  af  religionen  været  leilighedsaarsag  til,  at 
SchlciermacJier  har  baseret  religionen  paa  den  absolute  afhæn- 
gighedsfølelse  ligeoverfor  Gud.  (Om  forholdet  mellem  Spinoza 
og  Schleiermacher,  hvis  system  i  sit  grundvæsen  minder  sa  a 
meget  om  spinozismen,  sammenligne  man  det  lærerige  arbeide 
af  P.  Schmidt:   Spinoza  und  Schleiermacher,  Berlin  1868,  et 

arbeide,  der  dog  maaske  lider  noget  under  en  tendens  mod 
at  reducere  forholdet  til  et  blot  ydre  lighedsforhold). 

99.  Idet  den  intuitive  viden  i  sig  selv  indeslutter  en  dob- 
belt proces,  afspeiler  den  den  objektive  tilværelses  dobbelt- 
proces :  væsens-  og  endelighedskausalitetens  proces,  i  forsonet 
form.  Ved  saaledes  i  skuen  at  forsone  den  modsatte  verdens- 
bevægelse  —  Herakliis  udstrømning  fra  oven  og  fra  neden 
forklaret  i  evighedens  hvile  —  bliver  den  intuitive  erkjendelse 
en  forsoning  af  alle  tilværelsens  modsætninger,  en  sand  »coin- 
cidentia  oppositorunu.  (Derpaa  beror  t.  eks.  enheden  af  den 
høiere  og  den  lavere  realitet,  specielt  af  substansen  (attribu- 
terne)  og  modi  eller  af  Gud  og  verden).  Som  en  forsoning 
af  modsætninger  bliver  denne  viden  efter  Spinozas  tankegang 
istand  til  at  magte  individualiteten  og  adskiller  sig  derved 
fordelagtigt  fra  den  forstandsmæssige  erkjendelse.  Thi  hvad 
der  gjør  vanskeligheden  ved  at  erkjende  det  individuelle  som 
saadant,  er  jo  netop  dette,  at  det  er  en  indre  forening  af  uen- 
delige forskjelle  og  modsætninger,  hvilke  i  refleksionen  falder 
fra  hinanden.  Derved  bliver  den  skuende  erkjendelse,  hvad 
Spinoza  lader  den  være,  i  en  særegen  betydning  adækvat,  et 
fuldendt  speilbillede  af  realiteten ;  thi  al  realitet  bestemmes 
hos  vor  filosof  som  noget  individuelt.  Den  intuitive  erkjen- 
delses  høiere  grad  af  konkrethed  fremfor  forstanden  (der  dog 
som  en  sand  viden  i  nogen  grad  er  konkret)  kommer  til  ud- 
tryk  i  eth.  V  prop.  36  schol. 

100.  Da  den  tredie  erkjendelsesart  har  sin  specifike  eien- 
dommelighed  i  den  indre  skuen  af  enheden  eller  principet, 
medens  den  anden  karakteriseres  ved  de  ræsonnerende  slut- 
ninger, d.  e.  forbindelser  af  domme,  kan  man  betragte  hin  som 
idéens,  denne  som  dommens  erkjendelsesmaade  (cfr.  §  22).  Man 
kan  ogsaa  bestemme  forholdet  saaledes:  Medens  den  anden 
erkjendelsesart  er  et  ligefremt  udtryk  for  tænkningens  logiske 
karakter,  dens  indre  konsekvens,  har  den  tredie  sin  sidste  er- 
kjendelsestheoretiske  grund  i  tænkningens  bevidste  karakter. 
Vi  har  jo  foran  bestemt  den  intuitive  viden  som  en  skuen, 
der  i  sig  indeholder  en  forsoning  af  en  fremad-  og  en  tilbage- 
skridende  slutningsproces,  som  en  skuen  af  to  modsatte  be- 

vægelsers  hvilepunkt  eller  forsoning.  Men  dette  er  jo  for  vor 
filosof  netop  det  eiendommelige  ved  bevidstheden  efter  dens 
form  som  saadan,  at  ethvert  moment  i  den  er  en  skuen,  der 
efter  muligheden  indeslutter  en  proces  af  —  i  den  høieste 
form:  opadstigende  (§  39)  —  objektiveringer,  der  imidlertid 
fastbindes  ved  en  proces  i  modsat  retning,  idet  ethvert  objekt 
identificeres  med  det  tilsvarende  subjekt,  at  altsaa  enhver  be- 
vidsthedsakt  efter  muligheden  indeslutter  og  i  sig  (d.  e.  ved 
skuen)  forsoner  en  fremadskridende  og  en  tilbageskridende 
tankerække  (cfr.  kap.  4  o.  a.  s.),  hvorved  enhver  idé  efter  sin 
form  som-  bevidst  er  »en  simpel  idé«.  Bevidstheden  kan  saa- 
ledes  efter  sin  form  betragtes  som  en  intuitiv  viden  og,  da 
tænkningens  form  hos  Spinoza  er  det  logiske  prius,  som  al  an- 
den intuitions  forudsætning.  At  ogsaa  Spinoza  selv  betragter 
bevidstheden  som  en  art  intuitiv  viden,  synes  at  fremgaa  af 
hans  i  §  96  citerede  eksempel  paa  denne:  jeg  ved,  hvad  det 
er  at  vide  noget,  af,  at  jeg  ved  noget.  En  følge  af  denne  be- 
tragtning  er  ogsaa  hans  lære,  at  tankens  konsekvens  kan  aaben- 
bare  sig  gjennem  den  enkelte  tænkeakt  (cfr.  §  51).  Enhver 
intuitiv  akt  er  en  saadan  tanke,  hvori  konsekvensen  er  inde- 
sluttet;  i  intuitionen  ligger  det  formelle  sandhedskriterium, 
visheden,  med  det  reelle,  modsigelsesfriheden,  indesluttet  i  hint ; 
ved  denne  forening  bliver  intuitionens  vished  —  til  forskjel 
fra  imaginationens  —  af  fuld  reel  betydning.  —  Naar  Spinoza 
(cfr.  §  96)  henfører  til  den  intuitive  viden  ogsaa  det,  at  jeg 
af  sjælens  væsen  kjender  dens  forening  med  legemet,  er  det 
kun  tilsyneladende,  at  intuitionen  i  dette  eksempel  er  traadt 
tilside  for  en  blot  reflekterende  tænken ;  thi  hos  vor  filosof  er 
jo  legemet  sjælens  objekt  (eth.  II  pr.  13),  der  forholder  sig  til 
sjælen  paa  samme  maade  som  denne  til  sin  idea  (eth.  II  pr. 
21);  ligesaavist  som  det  altsaa  beror  paa  intuitiv  viden,  naar 
i  bevidstheden  subjektet  af  sig  udleder  sit  objekt  i  enhed  med 
sig  selv,  ligesaavist  beror  det  for  Spinoza  paa  en  intuition, 
naar  bevidstheden  af  sit  væsen  udleder  legemet  som  sit  objekt 
i  enhed  med  bevidstheden  selv,  da  denne  deduktion  egentlig 
kun  er  bevidstheden  selv  paa  dens  laveste  trin.  Derimod  hen- 
fører erkjendelsestraktaten  (pag.  8)  til  den  anden  erkjendelses- 

art  den  erkjendelse,  hvorved  sjælens  forening  med  legemet 
sluttes  af,  at  vi  perciperer  legemet  gjennem  sansning.  Da 
subjekt  og  objekt  i  bevidstheden  rindes  som  forsonede  trin  i 
en  proces,  kan  man  heraf  slutte,  at  ogsaa  modsætningen  mel- 
lem  subjekt  og  objekt  maa  henregnes  til  de  modsætninger, 
der  forsones  i  den  intuitive  viden,  altsaa  i  afledet  betydning: 
modsætning  mellem  sjæl  og  legeme,  mellem  tænkningen  og 
den  legemlige  verden,  og  —  absolut  seet  —  mellem  det  gud- 
dommelige tænknings-  og  det  guddommelige  udstrækningsattri- 
but.  Man  kunde  ventet,  at  i  den  intuitive  viden  (som  i  be- 
vidstheden) modsætningen  mellem  subjekt  og  objekt  var  ble- 
ven  helt  ophævet,  d.  e.  begge  led  nedsatte  til  muligheder  inden 
selve  den  intuitive  tænken,  at  altsaa  udstrækningen  var  bleven 
ophævet  som  sejvstændigt  attribut  og  tanken  om  legemet  som 
sjælens  objekt  konsekvent  fastholdt;  man  kunde  i  konsekvens 
heraf  ventet,  at  erkjendelsens  definition  som  tænkningens  over- 
ensstemmelse med  en  udenfor  den  staaende  gjenstand  var  ble- 
ven omdannet  til  tænkningens  overensstemmelse  med  sig  selv, 
altsaa  forskjellen  mellem  sandhed  og  sandhedskriterium  op- 
hævet. En  saadan  omdannelse  af  den  spinoziske  lære  maatte 
ogsaa  medført,  at  den  intuitive  viden,  om  hvilken  det  specielt 
gjælder,  at  den  udtrykker  sin  gjenstand,  ikke  blot  i  tr.  brevis, 
men  ogsaa  i  ethiken  i  eminent  betydning  blev  hævet  over  den 
reflekterende,  saaledes  at  denne  kun  blev  bestemt  som  et  un- 
derordnet moment  i  hin,  og  at  det  reelle  sandhedskriterium : 
tænkningens  indre  konsekvens,  væsentlig  blev  henlagt  inden 
intuitionen  (med  dens  formelle  kriterium).  Denne  ophævelse 
af  det  dogmatiske  udgangspunkt,  d.  e.  af  tanken  om  tænknin- 
gens overensstemmelse  med  en  ydre  gjenstand,  og  denne  ned- 
sættelse  al  refleksionen  til  en  kun  momentan  berettigelse  laa 
dog  for  langt  borte  fra  Cartesius  saavelsom  fra  de  øvrige  for- 
gjængere  til,  at  den  modnede  spinozisme  kunde  komme  til  at 
gaa  denne  vei. 

ioi.  Den  betydning  for  Spinozas  erkjendelseslære,  som 
vi  saaledes  har  troet  at  maatte  tillægge  den  intuitive  erkjendelse, 
fremgaar  tydeligere,  naar  vi  kaster  et  blik  paa  opfattelsen  af 
den  guddommelige  tænken,  hvortil  den  menneskelige  viser  hen 

som  til  sin  sidste  grund,  og  hvoraf  den  selv  udgjør  et  moment 
(cfr.  foran  §§  29  og  98).  Den  absolute  viden  er  som  saadan 
intuitiv  og  fatter  alt  i  ét  blik ;  ogsaa  det,  der  for  os  endnu 
er  »sammensat«  og  fattes  kun  under  endelighedens  synspunkt, 
er  i  den  guddommelige  tænken  simple  idéer  eller  rettere :  led 
i  en  eneste  simpel  idé,  hvoraf  uendeligt  følger  paa  uendelig 
mange  maader  (eth.  II  pr.  3  og  4),  og  hvis  gjenstande  er  Guds 
eget  væsen,  og  hvad  deraf  følger  (eth.  II  pr.  3).  »I  Gud  gives 
der  nødvendigvis  en  idé,  saavel  af  hans  væsen  som  af  alt,  der 
med  nødvendighed  følger  af  hans  væsen «  (pr.  3).  »Guds- 
idéen,  hvoraf  uendelig  meget  følger  paa  uendelig  mange  maa- 
der, kan  kun  være  en  eneste «  (pr.  4).  Herved  er  den  gud- 
dommelige tænken  sat  som  en  absolut,  selvstændig,  realitet, 
ei  blot  som  en  abstrakt  bestemmelse  ved  den  menneskelige 
tænken  ;  thi  det  abstrakte  er  netop  for  Spinoza  det  ureelle. 
Den  guddommelige  tænken  er  altsaa  selvbevidst;  ellers  vilde 
den  i  realitet  staa  under  den  menneskelige ;  thi  »den  stumme 
tegning  paa  en  tavle «  betragter  vor  filosof  som  noget  ureelt. 
Loewe  har  isærdeleshed  fortjenesten  af  grundig  at  have  efter- 
vist  den  konkrete  eller  personlige  karakter  af  Spinozas 
Gud  (i  anhanget  til  forfatterens  Die  Philosophie  Fichtes,  hvor- 
til de,  der  ønsker  en  videre  udførelse  af  dette  religionsfiloso- 
fiske hovedpunkt  hos  Spinoza,  kan  henvises).  Denne  selvbe- 
vidste  tænken  er  som  en  udelt  skuen  ei  knyttet  til  bestemte 
idéer.  Herhen  hører  vistnok  udtalelsen  i  et  brev  til  S.  Vries 
(ep.  9,  før  27):  »Men  hvad  det  angaar,  at  I  siger,  at  I  ikke 
fatter  tænkningen  uden  under  idéer,  fordi  I  ved  at  ijerne  idéerne 
tilintetgjør  tænkningen,  saa  tror  jeg,  det  hændes  Eder,  fordi 
I,  der  nemlig  tænker  ting,  ved  at  gjøre  det  (d.  e.  ved  at  fjerne 
idéerne)  aflægger  alle  Eders  tanker  og  begreber. *)     Derfor  er 


l)  Saaledes  tror  jeg  at  maatte  forståa  dette  vanskelige  sted.  Kirchmann 
synes  at  opfatte  »res«  i  res  scilicet  cogitantes  som  apposition  til  vos,  idet 
han  oversætter  *Sie  als  denkendes  Wesen«.  Auerbach  tager  res  som  objekt 
for  cogitantes  og  hele  udtrykket  som  en  forklaring  til  id  facitis ;  han  over- 
sætter: «wahrend  Sie  diess  thun,  dass  Sie  nåmlich  die  Dinge  denken«. 
Ingen  af  disse  opfatninger  synes  mig  at  stemme  ret  med  sammenhængen. 
Jeg  foreslaar  at  tage  res  som  objekt   for  cogitantes,    dette  ord  som  appo- 

det  ikke  underligt,  at  I,  naar  I  har  fjernet  alle  Eders  tanker, 
senere  intet  beholder  igjen  at  tænke«.  Herved  er  formentlig 
Guds  tænken  sat  som  en  udelt  enhed  og  som  befriet  fra  ydre 
objekter,  altsaa  som  en  tænkningens  tænken  (cfr.  Aristoteles). 
Som  intuitiv  er  nemlig  den  guddommelige  tænken  skabende, 
hvad  vi  foran  har  fundet  som  en  formel  bestemmelse  ved  be- 
vidstheden ;  » derfor  er  Guds  forstand  (intellectus  er  her  et 
udtryk  for  bevidst  tænken),  forsaavidt  den  fattes  som  kon- 
stituerende Guds  væsen,  i  sandhed  tingenes  aarsag,  saavel  aar- 
sag  til  deres  væsen  som  til  deres  eksistens«  (eth.  I  pr.  17 
schol.);  det  udtales  derhos  flere  gange,  at  Gud,  Guds  forstand 
og  de  af  ham  forstaaede  ting  er  ét  og  det  samme  (t.  eks.  eth. 
II  pr.  7  schol.).  Begge  de  sidste  steder  peger  i  retning  af  at 
ophøie  tænkningen  til  eneste  attribut,  en  konsekvens,  som  vi 
i  forr.  §  har  antydet ;  men  meningen  er  vel  nærmest  kun  den, 
at  ogsaa  de  andre  attributer  har  tænkningens  grundvæsen,  d. 
e.  en  logisk  karakter,  og  at  i  denne  betydning  tænkningen 
kan  sættes  som  altings  aarsag  eller  som  identisk  med  tingene. 
Som  den  reflekterende  tænkning  hos  Spinoza  efter  vor  mening 
konsekvent  kunde  sættes  som  et  moment  i,  som  en  indskrænk- 
ning  af,  den  intuitive,  saaledes  statuerer  filosofen  selv  i  Gud 
virkelig  en  tænkning  ved  ideer,  der  er  en  uendelig  modifika- 
tion  af  den  udelte  intuitive.  Om  begrebet  »den  absolut  uen- 
delige forstand«,  der  indeslutter  den  hele  idéverden,  sign.  ne- 
denfor (§  138). 

102.  Spinozas  lære  om  den  intuitive  viden  har  tilknyt- 
ningspunkter hos  Cartesius.  Et  saadant  ligger  i  selve  det 
cartesiske  udgangspunkt  cogito  ergo  sum,  naar  man  nemlig 
opfatter  dette  som  én  sætning  =  »jeg  eksisterer  som  et  tænkende 
væsen «,  altsaa  paa  den  maade,  hvorpaa  Cartesius  senere,  om 
end  ikke  straks,  fremstillede  sit  princip,  og  hvorpaa  vi  foran 
(§  1  o.  a.  st.)  har  fremstillet  dette.     Henvisningen  til  klarhed 

sition  til  vos  og  at  oversætte  :  »I,  som  nemlig  tænker  tinge,  —  hvorved 
forskjellen  mellem  den  menneskelige  og  den  guddommelige  tænkning  er 
fremhævet,  idet  den  sidste  ikke  tænker  en  mangfoldighed  af  udenfor  den 
værende  gjenstande,  men  kun  sig  selv  som  en  idé.  Dernæst  foreslaar  jeg 
at  opfatte  id  facitis  =  ideas  removetis  =  cogitationes  seponitis. 

og  tydelighed,  der  minder  om  den  geometriske  erkjendelse, 
som  kriteriet  for  sandheden  peger  ligeledes  i  retning  af  en 
intuitiv  viden.  I  sine  Regulæ  betegner  Cartesius  den  umid- 
delbare erkjendelse  af  de  første  principer  som  »intuition«  til 
forskjel  fra  den  afledede  erkjendelse,  »deduktionen« ;  han  har 
altsaa  tænkt  sig  alle  sande  aksiomer  som  produkter  af  intui- 
tion.  Den  cartesiske  lære  om  denne  erkjendelse  er  dog  langt 
mindre  udført  end  den  spinoziske  og  har  ikke  den  gjennem- 
gribende  betydning  for  systemet  som  den  sidste;  overhovedet 
har  jo  den  cartesiske  filosofi  en  mere  abstrakt,  reflekterende, 
karakter  end  den  spinoziske.  Den  spinoziske  intuitive  viden 
har  iøvrigt  en  række  forgjængere  før  Cartesius,  om  end  heller 
ikke  nogen  af  de  tidligere  har  udformet  læren  paa  Spinozas 
eiendommelige  maade.  Lesbazeilles  (De  Logica  Spinozæ  pag. 
39)  &jør  opmærksom  paa,  at  læren  hidrører  fra  P/a  to ;  med 
rette,  thi  dennes  smair^r)  og  vouc  svarer  til  Spinozas  ratio  eller 
intellectus  og  scientia  intuitiva,  og  intuitionens  principielle  til- 
stedeværelse i  og  momentane  frembrud  af  forstanden  minder 
hos  Spinoza  om  Platos  lære  angaaende  idéernes  pludselige 
frembryden  af  betragtningen,  uagtet  vistnok  den  antike  filosof 
her  nærmest  har  for  øie  det  evige  begrebs  frembrud  af  den 
sanselige  anskuelse,  hvorved  den  reflekterende  tænken  træder 
tilside ;  som  et  mellemled  mellem  anskuelsen  af  idéverdenen 
og  sansningens  opfattelse  af  fænomenalverdenen  maa  dog  for- 
standen sættes  ogsaa  hos  Plato,  saasom  han  ser  tallene  som 
et  mellemstadium  mellem  hine  to  verdener,  og  hine  kun  kan 
fattes  gjennem  refleksion.  Ogsaa  Aristoteles  gjør  en  beslægtet 
adskillelse  mellem  de  to  erkjendelsesformer ;  ogsaa  for  ham 
falder  vou?  sammen  med  den  umiddelbare,  rene,  tænken ;  som 
tænkningens  tænken  (vor^ai?  xr^  voYjoéw;)  bestemmer  han  den 
guddommelige  tænkning.  Maaske  endnu  mere  fretntrædende 
er  ligheden  mellem  vor  filosofs  tredie  erkjendelsesart  og  den 
tilsvarende  nyplatoniske.  Plotin  nævner  jo  som  staaende  over 
den  fordunklede  tænken,  d.  e.  over  den  sanselige  erkjendelse, 
to  erkjendelsesarter :  Sidcvoia  (eller  Ao^ta^)  og  vou;,  af  hvilke 
den  første  betegner  den  formidlede  tænken,  den  anden  den 
umiddelbare  viden  om  det  oversanselige,   den  selvanskuelse, 

der  udgjør  den  førstes  princip.  Men  ligeoverfor  nyplatonikerne 
viser  sig  ogsaa  en  fremtrædende  forskjel  i  grundbetragtningen ; 
Spinoza  kjender  ikke  som  disse  en  fjerde,  bevidstløs,  erkjen- 
delsesform,  staaende  over  de  bevidste,  en  ubeskrivelig  ekstase, 
der  gjør  os  til  ét  med  guddommen,  men  uden  at  lære  os,  hvad  Gud 
er,  kun  lærer  os,  at  han  er  —  en  idé,  der  ogsaa  hos  Philo  er 
dominerende;  Spinozas  aand  er  mere  rationel  end  disse  filo- 
sofers og  ophæver  i  det  uendelige  ikke  grænsen  som  et  mo- 
ment. Fra  Plato  og  nyplatonikerne  drager  læren  om  den  an- 
skuende tænken  sig  i  forskjellige  former  gjennem  hele  middel- 
alderens, specielt  dens  mystikeres,  filosofi ;  deraf  den  i  det 
uendelige  gjentagne  sætning,  som  vi  ogsaa  har  truffet  hos 
Spinoza,  at  den  erkjendende  Gud,  hans  erkjendelse  og  det  af 
ham  erkjendte  er  et  og  det  samme  (cfr.  t.  eks.  Carriere,  Die 
philosophische  Weltanschauung  der  Reformationszeit)  og  den 
hos  Nicolaus  Cusanns  i  hans  første  periode  (cfr.  Ue binger. 
Die  Philosophie  des  Nicolaus  Cusanus),  hos  Heinrich  Suso  og 
hos  Giordano  Bruno  fremtrædende  lære,  at  sandheden  ligger 
i  modsætningernes  identitet,  i  coincidentia  oppositorum.  Hos 
Cusanus  heder  det  t.  eks.,  at  aanden  paa  det  høiere  erkjendel- 
sestrin  kun  skuer  sit  eget  uforanderlige  væsen  og  derved  bli- 
ver istan d  til  at  fatte  tingenes  uforanderlige  væsen  ;  »den  ser, 
hvorledes  altet  er  ét  og  det  ene  alt;  det  er,  som  om  den  i 
punktet  saa  al  størrelse,  i  centret  den  hele  kreds«  (Uebinger 
pag.  23),  og  hos  Bruno  heder  det,  at  »øieblikkene  og  timerne 
ikke  har  mere  væren  end  aarhundrederne,  at  punktet  er  = 
linjen «  etc.  (Brunos  De  la  causa,  principio  ed  uno  i  Lassons 
tyske  oversættelse,  Philos.  Bibl.j  Bd.  53,  S.  120),  ligesom  den 
italienske  filosof  oftere  sammenligner  det  uendelige  verdensalt 
med  en  cirkel  med  uendelig  radius,  hvor  periferi  og  centrum 
er  overalt.  For  Spinoza  har  rimeligvis  Bruno  og  Maimonides 
været  det  nærmeste  historiske  tilknytningspunkt  for  læren  om 
den  intuitive  viden  og  om  modsætningsidentiteten.  Men  det 
er  betegnende  for  den  i  sammenligning  med  Brunos  filosofi 
reflekterende  karakter  i  spinozismen,  at  Spinoza  trods  sin  til- 
bøielighed  til  mystik  dog  aldrig  lader  sig  henrive  til  en  saa- 
dan  abstrakt  identificeren  af  modsætningerne,  som  de  nys  cite- 

rede  steder  af  Bruno  vidner  om.  Trods  al  lighed  med  tidli- 
gere lærdomme  beholder  Spinozas  opfatning  paa  dette  punkt 
sin  helt  eiendommelige  karakter.  Denne  turde  maaske  nær- 
mest ligge  i  den  maade,  hvorpaa  vor  filosof  sætter  intuitionen 
i  forbindelse  med  den  analytiske  og  den  synthetiske  slutnings- 
kjæde,  som  disses  tidløse  forsoning.  Paa  den  anden  side  træf- 
fer  vi  den  spinoziske  erkjendelsestheori  og  specielt  dens  intui- 
tive viden  oftere  i  den  etterfølgende  filosofi.  Hos  Leibnitz 
rindes  vistnok  tilknytningspunkter.  Kant,  der  ialfald  direkte 
var  uberørt  af  Spinoza,  kom,  som  vi  før  har  seet,  fra  sit  stand- 
punkt til  resultater,  der  trods  al  forskjellighed  fra  de  spinoziske 
dog  tangerede  disse.  En  direkte  paavirkning  fra  Spinoza  tør 
man  derimod  se  i  Fichtes  dialektik  og  især  i  Schellings  intel- 
lektuelle anskuelse,  hvilken  dog  har  en  mere  poetisk,  partiku- 
laristisk  karakter  end  vor  filosofs  intuitive  viden,  og  i  He  gels 
mere  rationelt  udformede  spekulative  viden.  Den  i  Spinozas 
simple  idéer  satte,  gjennem  intuitiv  erkj endelse  fattelige,  enhed 
af  deduktion  og  analyse  har  den  sidstnævnte  filosof  søgt  at 
gjennemføre  i  sin  dialektiske  methode. 

103.  For  at  sige  nogle  afsluttende  ord  om  de  3  spino- 
ziske erkjendelsesarter,  hvilke  vi  nu  har  søgt  at  fremlægge 
efter  deres  forskjellige  bestemmelser,  vil  vi  fremhæve  det  lo- 
giske gradsforJiold,  der  bestaar  mellem  dem.  Forestillingen 
betegner  en  lavere  grad  af  forstanden,  denne,  hvori  intuitio- 
nens  indhold  falder  fra  hinanden  efter  de  logiske  bestanddele, 
kan  betragtes  som  en  indskrænkning  af  den  intuitive  viden. 
Da  denne  viden  netop  har  til  sin  gjenstand  tilværelsens  be- 
vægelsesproces,  d.  e.  den  indskrænkende  og  den  udvidende 
tilværelseskausalitet,  vil  den  intuitive  viden  selv  være  et  udtryk 
for  forholdet  mellem  erkjendelsesarterne.  Som  den  høieste  har 
denne  viden  ikke  alene  de  underordnedes  indhold  optaget  i 
sig,  men  indeslutter  ogsaa  sit  eget  forhold  til  de  underordnede 
og  disses  indbyrdes  forhold.  Intuicionen  svarer  for  saavidt 
som  erkjendelsesmaade  til  dens  høieste  begreb :  substansen ; 
af  hins  som  af  dennes  væsen  følger  dens  forhold  til  andet, 
dens  » eksistens «.  At  det  ved  denne  viden  som  ved  de  fleste 
erkjendelsestheoretiske  kapitler  efterviste  indskrænkningsforhold, 

viser  hen  til  opfattelsen  af.tænkningen,  siger  sig  selv;  thi  er- 
kjendelse  er  jo  hos  Spinoza  et  med  tænkningen,  nemlig  denne 
seet  fra  dens  objektive  side.  Med  hensyn  til  tænkningen  som 
saadan  har  vi  allerede  i  kapitel  2  fremhævet,  at  den  forskjel- 
lige brug,  som  vor  filosof  gjør  af  dette  ord,  er  et  udtryk  for 
de  forskjellige  grader  af  indskrænkning,  som  han  finder  i  den 
ene  og  samme  tænknings  væsen. 

Da  en  kritisk  indgaaen  paa  de  enkelte  spinoziske  lær- 
domme  ligger  udenfor  nærværende  arbeides  plan,  vil  vi  med 
hensyn  til  erkjendelsesarterne  indskrænke  os  til  følgende  be- 
mærkninger:  i)  Om  end  den  relativt  berettigede  form  af 
imaginatio,  den  »rigtige«  forestilling  (cfr.  §  65),  lader  sig  tænke 
som  en  begrænsning  af  den  høiere  erkjendelse  —  den  sanse- 
lige forestilling  af  solen  t.  eks.  som  en  indskrænket  form  af 
den  tænkte  — ,  lader  det  sig  vanskelig  fatte,  hvorledes  den 
rene  vildfarelse  kan  opkomme  af  den  høiere  viden ;  thi  vild- 
farelsen  er  som  saadan,  d.  e.  som  en  tænkeakt,  hvortil  ingen 
objektivitet  svarer,  ingen  absolut  nægtelse,  som  Spinoza  vil, 
men  en  realitet  —  dog  en  saadan  realitet,  der  ikke  .  lader  sig 
deducere  af  den  adækvate  erkjendelse.  2)  Som  allerede  foran 
(§  100)  antydet,  synes  den  delvis  abstrakte  viden,  forstanden, 
ikke  med  fuld  konsekvens  at  kunne  bestemmes  som  en  adækvat 
ved  siden  af  den  helt  individuelle,  men  i  det  høieste  at 
kunne  betragtes  som  et  underordnet  moment  i  denne.  Dette 
peger  paa  en  i  spinozismen  ikke  helt  forsonet  modsælning  mel- 
lem  almindeligt  og  iudividue It, ^mellem  realisme  og  nominalisme \ 

Kapitel  XI. 

Almindelige  bemærkninger  om  grund  —  følge 
og  aarsag  —  virkning  hos  Spinoza. 

104.  Den  indre  konsekvens,  Spinozas  reelle  sandhedskri- 
terium  (cfr.  kap.  5),  viser  først  og  fremst  hen  til  grundsprincipet, 
som  vi  nu  gaar  over  til  at  betragte.  Det  er  en  temmelig  al- 
mindelig  paastand,  at  Spinoza  har  sammenblandet  grund  og 
aarsag  eller  tænkt  begge  disse  begreber  som  absolut  identiske 
—  saaledes  allerede  Jacobi,  Wke  IV/2  S.  144  f.  — ,  en  paa- 
stand, hvorfor  der  dog  neppe  er  fremført  noget  indgaaende 
bevis.  Under  denne  forudsætning  kan  man  enten  understrege 
aarsag  og  opfatte  grunden  kun  som  et  andet  navn  for  hin 
objektive  realitet;  subjektiviteten  som  noget  fra  objektiviteten 
forskjelligt  betragtes  da  som  et  skin;  grundene  forsvinder,  og 
der  sættes  kun  aarsager.  Denne  antagelse  fører  saaledes  til 
den  matei~ialisiiske  opfattelse  af  spinozismen,  repræsenteret  af 
Wachter,  Leibnitz,  Garve,  Thomas,  Nourrisson,  v.  Oettingen, 
hvilken  sidste  sammenligner  Spinoza  med  Czolbe,  o.  a.  Man 
kan  imidlertid  ogsaa  lægge  vægten  paa  grundens  begreb  og 
mene,  at  aarsag  i  Spinozas  sprog  betyder  en  subjektiv  tanke; 
i  saa  fald  bliver  den  reelle  kausalitet  og  den  i  denne  produ- 
cerede  mangfoldighed  i  naturen  et  blot  og  bart  skiri,  natura 
naturata  bliver  et  logisk  system,  der  kun  for  vor  subjektivitet 
har  nogen  betydning.  Vi  føres  altsaa  derved  til  den  Maimou- 
Hegel-Erdmannske  betragtiiing,  hvorefter  den  eneste  realitet  i 
spinozismen  er  den  bestemmelsesløse  substans,  medens  modi 
og  den  disse  producerende  kausalproces  (saavelsom  attributerne) 
kun  hører  hjemme  i  den  subjektive  opfattelse.  Fra  et  helt 
andet  standpunkt  gjør  Pollock  —  uden  noiere  indgaaen  paa 
den  spinoziske  tekst  —  en  lignende  opfatning  af  Spinozas 
aarsagsbegreb  gjældende.  Spinoza  er  efter  den  engelske  filo- 
sofs mening  » langt  fra  at  betragte  kausaliteten  som  en  hem- 
melighedsfuld  magt,  der  sammenholder  naturens  orden ;  Spi- 
noza betragtede  aarsag  og  virkning  som  korrelater,  dannede 

af  os  til  adskillelse  af  visse  dele  af  naturens  orden  fra  dens 
helhed  for  bedre  at  faa  denne  undersøgt,  intet  andet«  (Spinoza, 
his  life  and  philosophy,  pag.  160).  Hvis  kausaliteten,  saavel- 
som  rummet  og  tiden,  i  Spinozas  system  ikke  var  en  blot  og 
bar  hjælp  for  vor  forestilling  (aid  of  imagination),  men  en  real 
magt,  maatte  den  efter  Pollock  aabenbare  den  mest  univer- 
selle naturlov,  » endog  gaaende  forud  for  ensartethedens  lov« 
(prior  even  to  that  of  uniformity),  hvilken  af  den  engelske 
forsker  sættes  som  den  høieste  naturlov  i  spinozismen;  en 
uendelig  opfattelse  vilde  fatte  alt  paa  én  gang  og  ikke  fatte 
nødvendigheden  som  fordelt  paa  aarsag  og  virkning  (ib.  pag. 
161).  Det  vil  være  nødvendigt  at  undersøge,  hvad  Spinoza 
selv  lærer  angaaende  forholdet  mellem  grund  og  aarsag. 

105.  Hvad  der  har  af  holdt  filosoferne  fra  en  nøiere  ind- 
gaaen  paa  Spinozas  grunds-  og  aarsagsprincip,  er  vel  væsent- 
lig  den  omstændighed,  at  Spinoza  ikke  formulerer  disse  prin- 
ciper  og  ikke  leverer  nogen  direkte  bestemmelse  af  deres  for- 
hold til  hinanden.  Principernes  natur  og  indbyrdes  forhold 
ligger  dog  indesluttet  i  flere  spinoziske  udtalelser.  Først  og 
fremst  maa  her  fremhæves  det  4de  aksiom  i  ethikens  iste  bog: 
»Erkjendelsen  af  virkningen  afhænger  af  erkjendelsen  af  aar- 
sagen  og  indeslutter  samme «.  Denne  indholdsrige  sætning, 
der  i  udtrykkets  prægnans  turde  kunne  stilles  ved  siden  af 
Tacitus's  bedste,  er  af  grundlæggende  betydning  for  systemet 
og  citeres  ofte  i  ethiken,  cfr.  beviserne  til  eth.  I  prop.  3,  pr. 
6  cor.  »aliter«,  pr.  25,  II  pr.  5,  II  pr.  6,  (hvilken  sidste  citeres 
i  eth.  II  pr.  9  dem.,  der  igjen  ligger  til  grund  for  II  pr.  25 
dem.  og  II  pr.  45  dem.,  cfr.  V  ax.  2),  eth.  II  pr.  7  (eiteret  i  be- 
viserne til  II  pr.  8,  pr.  9,  pr.  9  cor.,  pr.  15,  pr.  19,  pr.  20, 
pr.  24,  pr.  25,  pr.  26,  V  pr.  1  og  i  II  pr.  21  schol.),  eth.  II 
pr.  16,  II  pr.  45,  V  pr.  22.  Ax.  4  forudsætter  det  forudgaa- 
ende  aksiom  (eth.  I  ax.  3):  »Af  den  givne  bestemte  aarsag 
følger  virkningen  med  nødvendighed,  og  derimod,  hvis  der 
ikke  gives  nogen  bestemt  aarsag,  er  det  umuligt,  at  virkningen 
følger «.  Hvis  det  4de  aksiom  ikke  i  sig  selv  maatte  være 
tydeligt  nok,  viser  dets  anvendelse  paa  de  citerede  steder,  at 
dets  øiemed  er  at  fremhæve  overensstemmelsen  mellem  aarsag 

- —  virkning  paa  den  ene  side  og  erkj 'endelsen  af  begge  paa 
den  anden  side;  ligesom  virkningen  afhænger  af  aarsagen  og 
indeslutter  denne  i  sig  (et  udtryk  hvorom  mere  nedenfor), 
hvilket  siges  i  det  forudgaaende  aksiom,  saaledes  skal  efter 
aksiom  4  ogsaa  erkjendelsen  af  den  første  afhænge  af  og  i 
sig  indeslutte  erkjendelsen  af  den  anden,  d.  e.  følgen  skal  af- 
hænge af  og  indeslutte  grunden  paa  samme  maade  som  virk- 
ningen aarsagen.  At  dette  er  meningen  af  aksiomet,  og  at 
»erkjendelsen  af  aarsagen «  falder  sammen  med  grunden,  lige- 
som » erkjendelsen  af  virkningen «  med  følgen,  fremgaar  især 
tydelig  af  den  i  systemet  saa  hyppig  citerede  7de  læresæt- 
ning i  2den  bog:  »Idéernes  orden  og  sammenknytning  er  den 
samme  som  tingenes  orden  og  sammenknytnings  hvori  lige- 
frem  er  udtalt,  at  idérækken,  d.  v.  s.  grundsrækken,  er  parallel 
med  aarsagsrækken,  ligesaa  af  sætningens  kortfattede  bevis, 
der  lyder:  >  Beviset  fremgaar  af  ax.  4  pars  1.  Thi  enhver 
virket  tings  idé  afhænger  af  erkjendelsen  af  den  aarsag,  hvis 
virkning  den  er;«  af  beviset  (hvori  aksiomets  udtryk  » erkj  en- 
delsen af  virkningen «  omskrives  med  »den  virkede  tings  idé « ) 
ser  man,  at  læren  om  grunds-  og  aarsagsrækkens  overensstem- 
melse betragtes  som  en  omskrivning  af  aksiomet.  Lærerigt  i 
denne  sammenhæng  er  ogsaa  det  til  eth.  II  pr.  7  knyttede 
scholium.  Dette  bestemmer  den  i  naturen  eksisterende  cirkel 
og  idéen  om  denne  cirkel  som  én  og  samme  ting,  udtrykt  paa 
to  forskjellige  maader og  hævder,  at  en  udstrakt  ting  kun 
maa  forklares  ved  en  anden  udstrakt  og  en  idé  kun  ved  en 
idé;  scholiet  sætter  læresætningen  og  dermed  tillige  det  ens- 


)  Naar  Høffding  i  sin  lille  populære,  klare  og  instruktive  indledning  i  spi- 
nozastudiet  :  «Baruch  Spinoza«  (med  hvis  opfatning  af  spinozismen  jeg  dog, 
som  nærværende  afhandling  viser,  i  flere  punkter  ikke  kan  være  enig) 
mener,  at  »den  i  naturen  eksisterende  cirkel»  er  et  unøiagtigt  udtryk  iste- 
detfor  den  legemlige  tilstand,  der  svarer  til  forestillingen  om  cirkelen. 
tror  jeg  hertil  at  maatte  bemærke,  at  en  korrespondens  mellem  legems- 
tilstanden  og  forestillingen  vistnok  ogsaa  læres  a  f  Spinoza,  men  at  korre- 
spondensen  mellem  idé  og  objekt  er  et  endnu  dybere  liggende  grundprin- 
cip  i  spinozismen,  og  at  legemstilstandene  nærmest  er  et  mellemled  mel- 
lem individets  tænkning  og  universet. 

betydende  ax.  4  i  iste  bog  i  forbindelse  med  læren  om  attri- 
buternes  identitet  i  deres  indbyrdes  uafhængighed,  en  lære,  der 
er  det  metafysiske  udtryk  for  den  erkjendelsestheoretiske  sæt- 
ning om  modsætnings-identiteten  mellem  erkj endelsen  og  dens 
objekt  (cfr.  §  54).  Spinoza  opfatter  altsaa  grunden  som  iden- 
tisk med  aarsagen,  forsaavidt  hin  som  den  forklarende  tanke 
afspeiler  denne  som  den  virkende  realitet,  men  derved  tillige 
som  forskjellig  fra  aarsagen,  forsaavidt  begges  form  er  forskjel- 
lig, idet  de  tilhører  to  forskjellige  attributer,  og  enhver  af  dem 
saaledes  staar  i  kausalsammenhæng  kun  med  led  af  sin  egen 
række ;  grunden  er  en  lankeaarsag,  der  afspeiler,  men  ikke 
siaar  i  real  sammenhæng  med  udstrækningens —  og  over  hove- 
det med  den  objektive  —  aarsag.  Denne  opfattelse  af  for- 
holdet mellem  grund  og  følge  er  en  nødvendig  følge  af  Spi- 
nozas  bestemmelse  af  erkjendelsen  paa  den  ene  side  som  en 
indre  konsekvens,  paa  den  anden  side  som  en  afspeilen  af 
objektiviteten  (cfr.  §§  30  og  50).  Den  opfattelse,  der  sætter 
kun  en  navneforskjel  mellem  grund  og  aarsag,  tør  herved  være 
modbevist  som  stridende  mod  spinozismens  ord  (specielt  mod 
ax.  4,  der  efter  en  saadan  opfattelse  ingen  ret  mening  vilde 
give)  og  dens  aand.  Spinoza  er  hverken  subjektiv  idealist  eller 
materialist,  men  sætter  en  identitet  i  modsætningerne,  spee.  mel- 
lem aand  og  materie.  Hvad  især  den  mening  angaar,  at  kausali- 
teten hos  Spinoza  ikke  tilhører  tingene  selv,  men  kun  vor  opfat- 
telse, da  er  den  modbevist  ved,  at  kausaliteten  hører  hjemme  i  den 
række,  der  gaar  parallel  med  tankerækken ;  det  er  ogsaa  værd 
at  lægge  mærke  til,  at  eth.  II  prop.  7  simpelthen  bruger  ud- 
trykket  »ting«  for,  hvad  eth.  I  ax.  4  kalder  >  aarsag  og  virk- 
ning«,  ligesom  omvendt  paa  et  par  af  de  steder,  hvor  nævnte 
læresætninger  citeres,  eth.  II  pr.  9  dem.  og  pr.  20  dem.,  »aar- 
sager«  sættes  istedetfor  »ting«.  At  kausaliteten  hævdes  som  en 
i  tingene  virkende  magt,  maa  fastholdes  mod  Pollock;  >hem- 
melighedsfuld«  er  den  ikke  i  Spinozas  øine,  men  vel  er  den 
real,  »sammenholdende  naturens  orden «,  hvad  vi  nedenfor  vi- 
dere vil  behandle.  Betingelserne  for  den  rette  opfattelse  af 
Spinozas  grunds-  og  aarsagsprincip  er  givne  hos  de  filosofer, 
der  som  Trendelenburg  ser  attributernes  parallelisme  som .  sær- 

kjendet  for  spinozismen  eller,  som  Ku?io  Fischer  og  Camerer, 
betragter  denne  lære,  om  ikke  som  den  første,  dog  som  en 
høist  vigtig  bestanddel  inden  systemet ;  dog  synes  den  først- 
nævnte  filosof  os  at  undervurdere  den  virkende  kausalitets  be- 
tydning ligeoverfor  substans-immanensen,  ligesom  alle  de  nævnte 
forfattere  efter  vor  mening  feiler  ved  sin  naturalistiske  opfat- 
telse  af  den  spinoziske  kausalitet. 

1 06.  I  overensstemmelse  med  det  nys  udviklede  bør  for- 
staaes  saadanne  steder  i  ethiken,  hvor  grund  og  aarsag  synes 
simpelthen  at  sættes  identiske.  Naar  det  t.  eks.  i  eth.  I  pr. 
11  dem.  »aliter«  heder:  »Ved  enhver  ting  maa  der  angives 
en  aarsag  eller  grund  saavel  til,  at  den  eksisterer,  som  til  at 
den  ikke  eksisterer «,  kan  meningen  kun  være  den,  at  der  maa 
angives  en  af  delene:  aarsag  eller  grund,  det  første,  hvis  del- 
tales om  en  legemlig  ting,  det  andet,  hvis  der  handles  om  en 
aandelig.  I  eth.  I  pr.  16  cor.  1  kaldes  Gud  » virkende  aarsag 
til  alle  ting,  der  kan  falde  ind  under  en  uendelig  forstand «, 
og  dette  siges  at  følge  af  læresætningen,  der  lyder:  »Af  den 
guddommelige  naturs  nødvendighed  maa  uendeligt  følge  paa 
uendelig  mange  maader«  ;  senerehen,  t.  eks.  i  pr.  17,  siges  det, 
støttet  til  samme  læresætning,  at  Gud  handler ;  cfr.  ogsaa  eth. 
I  pr.  36  sign.  m.  III  pr.  7  dem. ;  den  identitet  mellem  (logisk)  føl- 
gen og  (real)  handlen,  hvilken  sættes  i  Gud,  bør  vistnok  kun 
forstaaes  i  overensstemmelse  med  læren  om  attributernes  iden- 
titet. Hermed  kan  sammenlignes  definitionen  af  menneskets 
» handlen «  (eth.  III  def.  2):  »Jeg  siger,  at  vi  handler  da,  naar 
der  sker  noget  i  os  eller  udenfor  os,  hvortil  vi  er  adækvat 
aarsag,  d.  e.  naar  der  af  vor  natur  i  os  eller  udenfor  os  følger 
noget,  hvilket  kan  klart  og  tydelig  forstaaes  ved  samme  alene«. 
I  denne  definition  skinner  ved  siden  af  indholdsidentiteten 
formforskjellen  mellem  aarsag  og  grund,  mellem  virkning  og 
følge,  frem  gjennem  ordene.  —  Iøvrigt  kommer  trods  læren  om 
identiteten  af  grund  og  aarsag  paa  grund  af  Spinozas  opfat- 
telse  af  tænkningen  aarsagen  konsekvent  til  at  erholde  et 
større  omfang  end  grunden ;  thi  medens  den  objektive  realitet 
kun  kan  være  aarsag,  ikke  grund,  vil  tanken  kunne  bestem- 
mes ikke  alene  som  grund,  men  ogsaa  som   aarsag  til  en  an- 

den  tanke,  en  nødvendig  følge  af,  at  tanken  er  bevidst,  d.  e. 
baade  subjekt  og  objekt.  Det  viser  sig  her,  hvad  vi  flere 
gange  har  anledning  til  at  se,  at  bevidstheden  bringer  vanske- 
ligheder for  gjennemførelsen  af  det  spinoziske  grundprincip  for 
erkjendelsen. 

107.  Vi  forsøger  nu  nøiere  at  bestemme  Spinozas  op- 
fattelse  af  grund  og  følge  eller  af  de  hermed  parallele  bestem- 
melser :  aarsag  og  virkning.  Da  han  ikke  anerkjender  ab- 
straktioner  som  sandheder  eller  realiteter  (cfr.  §  76),  maa  en- 
hver tanke  for  at  faa  karakteren  af  en  virkelig  grund  udgjøre 
en  —  rigtigere,  som  vi  senere  vil  se:  flere  —  konkret(e) 
dom(me)  eller  idé(er),  enhver  realitet  for  at  kunne  være  aarsag 
danne  en  individuel(le)  ting  eller  en  individuel(le)  bestem- 
melse^) ved  en  ting.  Denne  fordring  er  saaledes  alene  et 
udtryk  for,  at  grunden  maa  være  en  virkelig  tanke,  aarsagen 
en  virkelig  realitet.  Paa  grund  heraf  er  det  vistnok,  at  Spi- 
noza  i  eth.  I  ax.  3  til  »aarsag«  knytter  tillægget  »bestemt« 
(determinata),  egtl.  et  overflødigt  tillæg,  anført  til  forebyggelse 
af  misforstaaelser ;  først  naar  alle  aarsagens  momenter  er  til- 
stede, eksisterer  aarsagen  som  saadan,  og  først  da  indtræder 
virkningen.  At  ogsaa  virkningen  maa  være  konkret,  siger  sig 
selv.  Da  enhver  følge  med  logisk  nødvendighed  er  sammen- 
bunden  med  sin  grund,  maa  der  herske  en  real  nødvendighed 
mellem  aarsagen  og  dens  virkning,  saaledes  at  hin  med  nød- 
vendighed hidfører  eller  gaar  over  i  denne,  og  denne  uden 
hin  umulig  kan  eksistere  (cfr.  videre  §  108).  Dette  siges  for 
aarsags  og  virknings  vedkommende  i  det  før  citerede  eth.  I 
ax.  3.  Herfra  hidrører  den  determinisme,  den  udelukkelse  af 
enhver  tilfældighed  og  vilkaarlighed,  der  er  saa  gjennemgaa- 
ende  i  spinozismen ;  enhver  lovløshed  inden  objektiviteten 
vilde  nemlig  forudsætte  grundløshed  inden  tænkningen.  Da 
grundløshedens  almindeligste  form  er  tanken  om  den  abstrakte 
grund,  hvoraf  alt  muligt  kan  følge,  er  vi  her  i  overensstem- 
melse med  en  tidligere  udvikling  (§  76),  der  har  ført  valgfri- 
hedens  og  lignende  forestillingers  benægtelse  tilbage  til  prin- 
cipet  om  de  abstrakte  idéers  usandhed. 

108.  Med  hensyn  ///  det  indre  forhold  mellem  grund 

og  følge  erholder  vi  nærmest  veiledning  i  eth.  I  ax.  5  :  >De 
ting,  der  indbyrdes  intet  har  tilfælles  med  hinanden,  kan  heller 
ikke  forstaaes  ved  hinanden,  eller  den  enes  begreb  indeslutter 
ikke  den  andens  begreb  c  Meningen  heraf  er  denne:  Naar 
der  intet  fællesskab  bestaar  mellem  to  ting,  og  naar  der  altsaa 
heller  ikke  bestaar  noget  fællesskab  mellem  de  begreber  hos 
os,  der  repræsenterer  disse  ting,  kan  begreberne  ikke  staa  i 
grundsforhold  til  hinanden.  Grundsforholdet  siges  altsaa  her 
at  forudsætte  eller  væsentlig  indeslutte  et  vist  fællesskab  i  be- 
stemmelser; ikke  alene  følgen  forstaaes  ved  hjælp  af  grunden, 
men  ogsaa  denne  ved  hin  (per  se  invicem  intelligi),  forsaavidt 
følgen  først  aabenbarer,  hvad  der  ligger  i  grunden;  grund  og 
følge  indeslutter  hinanden,  forsaavidt  hin  tænkes  med  nødven- 
dighed  at  gaa  over  i  denne  (cfr.  eth.  II  prop.  5  dem.),  hvor- 
ved denne  bliver  et  latent  moment  i  hin,  hin  ligesaa  et  latent 
moment  i  denne.  Dog  bruges  udtrykket  >  indesluttes  i«  al- 
mindelig  om  grunden  ligeoverfor  følgen  —  ikke  omvendt  — , 
idet  udtrykket  passer  bedre  paa  det  mindre  konkrete  begrebs 
bevaren  i  det  mere  konkrete  end  paa  det  omvendte  forhold. 
Forseelser  mod  grundsprincipet  betragtes  af  vor  filosof  ligefrem 
som  modsigelser,  d.  e.  som  overtrædelser  af  identitetsprincipet 
(cfr.  §§  184  og  186).  —  Med  hjælp  af  ax.  4  anvendes  dernæst 
i  eth.  I  prop.  3  vort  grundsaksiom  (5)  ogsaa  paa  forJioldet 
mellem  aarsag  og  virkning,  hvorefter  paa  denne  læresætnin 
videre  bygges  prop.  6,  der  hævder,  at  en  substans  ikke  kan 
frembringes  af  en  anden,  saasom  substanser,  fordi  de  kun  fattes 
ved  sig  selv,  intet  har  tilfælles.  Spinoza  ser  altsaa  kausali- 
teten under  synspunktet  af  et  fællesskab  i  bestemmelser :  der 
bestaar  mellem  aarsag  og  virkning,  som  mellem  grund  og  følge, 
en  vis  identitet,  cfr.  De  int.  em.  pag.  31  øverst,  eth.  V 
ax.  2.  Da  al  realitet,  som  vi  senere  vil  vise,  for  Spinoza 
er  kraft,  kan  aarsagsforholdets  identitet  ogsaa  udtrykkes  saale- 
des,  at  der  i  virkningen  er  den  samme  og  en  ligestor  kraft  som 
i  aarsagen.  Denne  identitet  er  begrundet  i  principet  »Af  intet 
kommer  intet«  ;  hvis  der  nemlig  i  virkningen  var  mere  realitet 
end  i  aarsagen  —  det  modsatte  tilfælde  berøres  ei  — ,  maatte 
virkningen  have  noget  fra  intet ;  dette  anføres   i   ep.  4  som 


—  2o;  — 


grund  mod  at  tænke  et  kausalforhold  mellem  ting,  der  intet 
har  tilfælles.  Naar  Herbart  i  sin  ensidige  kritik  af  spinozis- 
men  (især  i  metafysikens  iste  bd.,  W.ke  Bd.  3)  og  Zimmer- 
viann  i  sin  fra  herbartsk  standpunkt  skrevne,  temmelig  udfør- 
lige,  men  under  misforstaaelser  lidende,  kritik  af  ethikens  første 
satser  (Sitzungsberichte  der  phil.-hist.  en  Classe  d.  kaiserlichen 
Akademie  der  Wissensch aften,  Bd.f5,  Th.  2,  1850;  Bd.  6,  Th. 
1,  185 1)  dadler  ax.  5  bl.  a.  paa  grund  af  den  formentlige 
ubestemthed  i  udtrykket  »have  tilfælles «  (commune  cum  se 
invicem  habere),  kan  man  hertil  bemærke:  1)  Spinoza  bruger 
rimeligvis  med  flid  det  mindre  bestemte  udtryk  fremfor  et  mere 
bestemt,  foråt  aksiomet  skal  passe  paa  de  forskjellige  arter  af 
grunde,  hvorom  mere  nedenfor ;  2)  det  læres,  hvad  nok  for- 
tjener at  fremhæves,  ikke,  at  ethvert  fællesskab  konstituerer  et 
grundsforhold,  men  kun  at  mangel  paa  fællesskab  udelukker 
dette,  at  altsaa  grundsforhold  et  er  et  specialtilfælde  under  be- 
stemmelsernes  fællesskab. 

109.  Paa  den  anden  side  lærer  Spinoza  ogsaa  en  forskjel 
mellem  grund  og  følge,  mellem  aarsag  og  virkning.  Saaledes 
siges  der  i  slutningen  af  eth.  I  pr.  i/schol.,  at  Guds  forstand, 
»tingenes  eneste  aarsag«,  maa  være  forskjellig  fra  tingene  saa- 
vel  efter  væsen  som  efter  eksistens ;  denne  paastand  bevises 
ved  en  henvisning  til,  at  »det  virkede  er  forskjelligt  fra  sin 
aarsag  nøiagtig  i  det,  som  det  har  fra  aarsagen«,  hvortil  som 
eksempel  anføres,  at  det  ene  menneske  er  aarsag  til  det  andet 
menneskes  eksistens  —  ikke  til  dets  væsen,  der  er  en  evig 
sandhed,  d.  e.  en  over  individet  ophøiet  evig  realitet  —  og 
derfor  i  eksistensen  forskjelligt  fra  det  andet  menneske.  Schul- 
ler  udtaler  i  et  brev  til  Spinoza  af  25de  juli  i675|(ep.  63,  før 
65),  at  han  ikke  kan  forsone  sig  med  denne  udtalelse  om  den 
guddommelige  forstand,  og  at  han  er  af  den  mening,  at,  da 
efter  Spinoza  den  guddommelige  forstand  intet  kan  have  til- 
fælles med  vor,  hin  heller  ikke  vil  kunne  [være  aarsag  til 
denne,  hvilket  følger  af  eth.  I  prop.  3.  I  sin  svarskrivelse  (ep. 
64,  før  66)  udtaler  mesteren:  »Men  da  alt  enkelt,  undtagen 
det,  der  frembringes  af  sin  lige,  er  forskjelligt  fra  sin  aarsag 
saavel  efter  væsen  som  efter  eksistens,  ser  jeg  her  ingen  grund 

til  tvivl « .  I  disse  udtalelser  gjøres  altsaa  en  forskjellighed  mel- 
lem  aarsag  og  virkning  ligesaa  bestemt  gjældende,  som  andet- 
steds  bestemmelsernes  fællesskab  fremhæves.  Naar  der  gjøres 
en  undtagelse  med  hensyn  til  det,  der  frembringes  af  sin  lige, 
kan  undtagelsen  ikke  gjælde  forskjelligheden  overhovedet,  men 
kun  »saavel  efter  væsen  som  efter  eksistens «,  idet  t.  eks.  et 
menneske,  der  fødes  af  et  andet,  kun  efter  eksistens,  ikke  efter 
væsen,  er  forskjelligt  fra  dette  (eth.  I  pr.  17  schol.  in  fine). 
Derimod  passer  regelen  paa  de  evige  modi,  tingenes  slægts- 
begreber,  der  efter  vor  filosof  er  enkelting  og  danner  en  kau- 
salrække.  —  Hvori  bestaar  forskjellen  mellem  grund  og  følge, 
mellem  aarsag  og  virkning?  Den  bestaar  i,  at  følgen  (virk- 
ningen) er  en  tydeligere,  d.  e.  en  individualiseret1),  aabenbarelse 
af  grunden  (aarsagen),  saa  at  hin  indeholder  udviklet,  hvad  i 
denne  ligger  latent.  Dette  sees  af  et  sted  i  erkjendelsestrak- 
taten  (pag.  31  øverst):  »Thi  i  sandhed  er  erkjendelsen  af 
virkningen  intet  andet  end  at  erhverve  en  fuldkomnere  erkjen- 
delse  af  aarsagen « ;  det  fremgaar  ogsaa  af  eth.  I  pr.  25  cor., 
hvor  de  enkelte  ting,  der  er  Guds  virkninger,  bestemmes  som 
»maader,  hvorpaa  Guds  attributer  udtrykkes  paa  en  vis  og  be- 
stemt maade«.  Hin  udtalelse  i  erkjendelsestraktaten  anvendes 
i  en  note  paa  forholdet  mellem  Gud  og  naturen,  saa  at  »vi 
ikke  kan  erkjende  noget  angaaende  naturen  uden,  at  vi  tillige 
udvider  vor  erkjendelse  af  den  første  aarsag  eller  Gud«  —  en 
udtalelse,  der  optræder  som  læresætning  24  i  eth.  V  og  efter 
tanken  findes  ogsaa  hos  Cartesius  (cfr.  Principia  I  11).  Den 
identitet,  der  bestaar  mellem  grund  (aarsag)  og  følge  (virkning), 
maaraltsaa  tænkes  som  en  indholdets  identitet  i  en  mindre  eller 
mere  individualiseret  form.  Paa  grund  heraf  kan  man  med 
rette  betegne  grunden  som  følgens  indre  enhed,  hvorfor  vi  og- 
saa paa  sit  sted  (§  22)  har  bestemt  idéen,  der  danner  dom- 
mens indre  enhed,  som  dommens  grund.  —  Da  al  realitet  hos 
Spinoza  er  kraft,  kan  vi  sige,  at  følgen  (virkningen)  i  udviklet, 


])  Naar  vi  i  §  107  bar  fremhævet,  at  allerede  grunden  (aarsagen)  maa  være 
individuel,  bør  vi  her  erindre,  at  individualitet  hos  Spinoza  er  et  relativt 
begreb. 

frigjort,  form  fremviser  den  tænke-  (eller  objektive-)  kraft,  der 
i  grunden  (aarsagen)  var  latent;  herved  kan  forholdet  mellem 
væsen  og  eksistens  bestemmes  ved  hjælp  af  kausalitetens  kate- 
gorier, hvorom  mere  senere.  Kausaliteten  betegner  sammen- 
hængen  mellem  begge  de  sammenhørende  realiteter,  der  ad- 
skilte er  abstraktioner;  den  er  som  realitet  kraften  i  dens  over- 
gang fra  uudviklet  til  stedse  mere  udviklet  form  og  konstituerer 
saaledes  —  fra  én  side  seet  —  tilværelsens  enhed ;  den  staar 
ikke  over  »ensartethedens  lov«,  men  er  den  virksomhed,  hvor- 
ved denne  »lov«  realiseres  i  naturen  (mod  Pollock,  sign.  foran 
§  104). 

Denne  overgang  behandles  vistnok  af  Spinoza  oftere  paa 
dogmatisk  maade  som  en  blot  overførelse  eller  sætten  af  egen- 
skaber (cfr.  t.  eks.  beviserne  til  eth.  II  pr.  38  og  39,  der  helt 
modbeviser  Pollocks  nysnævnte  opfattelse).  Men  den  spinoziske 
kausalitet  indeslutter  et  fremskridt  i  form ;  den  er  en  kraftvirk- 
somhed,  der  stedse  bringer  større  afviklen  af  kraften.  Da  den 
indeslutter  et  fremskridt,  staar  den  i  hvert  fald  paa  spranget 
til  at  gaa  over  i  udviklingens  kategori,  der  specielt  i  vor  tid 
spiller  en  saa  stor  rolle  i  alle  videnskaber. 

Spinozas  opfattelse  af  kausaliteten  danner  en  interessant 
parallel  til  Herbarts  (Leibnitz9s)  og  Kants.  Den  førstnævnte 
dadler  vor  filosofs  bestemmelse  af  aarsagsforholdet  og  mener 
med  Leibnitz,  at  vanskeligheden  ved  kausaliteten  ikke  ligger 
paa  det  logiske  omraade,  men  at  den  bestaar  i,  at  den  ene 
ting  er  » lukket «  for  den  anden  (i  at  monaderne  er  »uden  vin- 
duer*). Ud  over  denne  vanskelighed  med  de  lukkede  væsener 
forsøger  Herbart  at  komme  ved  »de  tilfældige  synsmaader«  ; 
ved  rumforholdet  skal  kausalitetens  skin  fremkaldes,  medens  i 
virkeligheden  enhver  monas  er  uafhængig  af  den  anden, 
kun,  som  Herbart  lærer  i  sin  psychologi,  reagerende  mod 
forsøgene  paa  at  forstyrre  dens  uafhængighed.  Spinoza 
kjender  ingen  vanskelighed  ved  nogen  »lukkethed«  mellem 
tingene,  idet  kausaliteten  sættes  som  en  immanent,  og  alt 
tænkes  som  bestemmelser  ved  den  ene  substans ;  men  denne 
sammenhæng  mellem  tingene  er  hos  ham  en  følge  af,  at  disse 
har  ensartede  bestemmelser.    Paa  den  anden  side  indsees  det 

ikke,  hvorledes  Herbarts  samvær  i  rummet  kan  forklare  skin- 
net af  kausaliteten,  da  det  samværende  godt  kan  være  uaf- 
hængigt  af  hinanden  og  det  adskilte  afhængigt,  hvorhos  det 
let  viser  sig,  at  den  ydre  indvirken  ikke,  som  Herbart  mente, 
er  ryddet  af  veien  ved  hans  forklaring,  da  jo  en  reageren  for- 
udsætter  en  indvirkning  udenfra.  Lotze,  der  har  indseet  dette, 
mener  derfor  trods  sin  antagelse,  at  kausaliteten  ikke  hviler 
paa  forudsætningen  om  det  liges  virken  paa  det  lige,  dog  at 
maatte  følge  Spinoza  i  at  tænke  alle  tingsom  led  i  en  eneste 
substans,  hvorved  han  ogsaa  konsekvent  kommer  til  at  antage 
en  delvis  overensstemmelse  mellem  tingene.  For  Spinoza  er 
Leibnitz  -  Herbarts  lære  om  væsenernes  indbyrdes  reale  af- 
sluttethed  og  deres  monadiske  overensstemmelse  udelukket  ved 
hans  erkjendelsestheoris  grundliggende  princip;  thi  hin  lære 
sætter  mellem  tingene  et  tankeforhold,  hvilket  ikke  kommer 
til  udtryk  som  realt  forhold,  og  hviler  altsaa  paa  tanken  om 
en  uoverensstemmelse  mellem  tænkning  og  objektivitet.  Men 
paa  den  anden  side  afviser  heller  ikke  vor  filosof  absolut  tan- 
ken om  væsenets  afsluttethed  i  sig  selv;  men  han  lægger  dette 
forhold  udenfor  den  frembragte  natur,  ind  i  Guds  absolute  væ- 
sen,  idet  ethvert  af  de  uendelige  guddommelige  attributer  lige- 
overfor  samtlige  andre  har  monadens  karakter,  hvorfor  Spinozas 
attributlære  maaske  er  det  nærmeste  udgangspunkt  for  Leib- 
nitz^ monadelære.  Ligeoverfor  Kants  indskrænken  af  den  for 
os  tilgjængelige  kausalitet  til  udelukkende  at  repræsentere 
tidens  nødvendige  paahinandenfølge  har  Spinozas  logiske  be- 
stemmelse af  kausaliteten  ialfald  den  fordel,  at  den  ikke  bliver 
svaret  skyldig  paa  Reids  spørgsmaal :  Hvorfor  skal  dagen  ikke 
tænkes  som  aarsag  til  natten?  Iøvrigt  ser  ogsaa  Kant  sig 
nødsaget  til  at  antage  en  logisk  kausalitet ;  han  mener  at  maatte 
lægge  denne  udenfor  vor  erkjendelse  ind  i  tingenes  egen  ver- 
den, i  hvilken  verden  ogsaa  Spinoza  henlægger  sin  kausalitet, 
der  af  ham  hævdes  som  erkjendbar. 

i  io.  Naar  der  i  det  foregaaende  er  sat  en  indholdets 
identitet  mellem  aarsag  (grund)  og  virkning  (følge),  maa  man 
selvfølgelig  under  aarsag  (grund)  forståa  samtlige  de  bestemt- 
heder  eller  realiteter,  hvoraf  virkningen  (følgen)  fremgaar  med 


alle  dens  bestemtheder  eller  realiteter.  Man  forstaar  imidler- 
tid stundom  ved  virkning  kun  en  del  af  den  samlede  virkning; 
i  saa  fald  kan  man  sige,  at  en  aarsag  har  flere  virkninger,  og 
at  virkningen  ikke  er  lig  med  aarsagen,  men  kun  udtrykker 
en  del  eller  side  af  denne,  altsaa  en  indskrænkning  af  denne. 
Paa  denne  maade  synes  tract.  theol. -polit.  pag.  423  (øverst)  at 
maatte  forstaaes :  »Efterdi  erkjendelsen  af  virkningen  ved  aar- 
sagen intet  andet  er  end  at  erkjende  en  eller  anden  eiendom- 
melighed  ved  aarsagen «  .  .  .  Medens  enhver  aarsag  spaltes  i 
mange  indskrænkede  virkninger,  udtrykker  disses  sum,  den 
samlede  virkning,  nøiagtig  hins  indhold,  hvorimod  virkningen 
efter  formen  er  fuldkomnere  end  aarsagen.  Heraf  kan  forkla- 
res de  tre  hovedsynspunkter,  hvorunder  spinozismen  kan  sees 
og  har  været  seet.  I  streng  betydning  er  den  et  logisk-realt 
ækvivalenssystem  ;  i  mindre  streng  betydning  et  emanations- 
system  (Wae/iter,  Leibnitz  0.  a.),  forsaavidt  den  enkelte  virk 
ning  indeholder  mindre  kraft  end  den  samlede  aarsag,  eller 
det  modsatte :  et  teleologisk  system  {Herder),  forsaavidt  der 
er  en  fremadskriden  i  formal  henseende  Den  rette  bestem- 
melse af  spinozismen,  seet  under  kausalitetens  synspunkt,  tør 
altsaa  være  denne,  at  den  er  et  ækvivalenssystem  med  et  realt 
indskrænkningsprincip  og  en  immanent  f  or  mu  dv  i  kling. 

Der  staar  endnu  til  rest  en  række  vigtige  bestemmelser 
vedrørende  Spinozas  grunds-  og  aarsagsprincip,  som:  spørgs- 
maalene,  om  aarsag  og  virkning  er  tænkte  som  ting  eller  som 
egenskaber  ved  eller  virksomheder  af  ting,  altsaa  om  kausali- 
teten er  tænkt  producerende  eller  afficerende,  hvilket  forhold 
der  bestaar  mellem  kausaliteten  og  substantialiteten,  om  veksel- 
virkningens kategori,  hvorledes  det  forholder  sig  med  den  teleo- 
logiske  kausalitet  og  specielt  med  den  dobbelte  aarsagsrække 
og  dennes  dobbelte  uendelighed,  hvilken  betydning  kausalite- 
ten spiller  i  methodisk  henseende  m.  m.  Disse  spørgsmaal 
vil  dog  vanskelig  lade  sig  besvare,  før  vi  har  leveret  en  over- 
sigt  over  Spinozas  metafysik;  tildels  vil  de  ogsaa  besvares  i 
og  med  fremstillingen  af  denne. 

Kapitel  XII. 

Uendelighed  og  endelighed,  væsen  og  eksistens. 

ni.  Idet  vi  gaar  over  til  at  behandle  Spinozas  metafysik, 
vil  vi  især  beskjæftige  os  med  de  punkter,  hvorom  der  rindes 
strid  mellem  forskerne,  eller  som  af  disse  forbigaaes  eller  be- 
handles mindre  indgaaende,  og  især  fæste  vor  opmærksomhed 
ved  deres  erkjendelsestheoretiske  betydning.  Som  det  derhos 
vil  sees,  staar  flere  af  disse  begreber  saaledes  paa  grænsen  af 
erkjendelsestheorien,  at  man  kan  være  i  tvivl  om,  hvorhen  de 
helst  bør  henregnes. 

Vi  betragter  først  den  gjennemgribende  modsætning  mel- 
lem uendcligt  og  endeligt.  Begrebet  af  det  endelige  (fiiiitum) 
bestemmes  i  ethikens  anden  definition :  »Den  ting  kaldes  i 
sin  art  endelig,  der  kan  begrænses  af  en  anden  af  samme 
natur.  Et  legeme  kaldes  t.  eks.  endeligt,  fordi  vi  altid  fatter 
et  andet  større.  Saaledes  begrænses  en  tænkning  af  en  anden 
tænkning.  Men  et  legeme  begrænses  ikke  af  tænkning,  eihel- 
ler  tænkning  af  et  legeme^.  Man  ser  heraf,  at  den  endelige 
tings  bestemthed,  ;>begrænsning«  (terminari),  bestaar  i  et  for- 
hold til  en  anden  ting  af  samme  natur;  i  endeligheden  kom- 
mer altsaa  tingenes  forskjelle  ikke  i  betragtning,  eller  der  be- 
staar i  endeligheden  kun  de  ligegy Idige,  kvantitative,  forskjelle. 
Den  kvantitative  grænse  beror  paa,  at  tingen  betragtes  kun 
som  repræsentant  for  et  abstrakt  begreb;  derfor  heder  det:  »i 
sin  art« ;  derved  indtræder  tingen  i  en  endeløs  række,  hvorved 
den  bliver  afhængig  af  samtlige  andre  endelige  af  samme  art. 
Dette  er  jo  det  eiendommelige  ved  ethvert  kvantum,  at  der 
stedse  lader  sig  tænke  et  » større «.  At  det  konstituerende  i 
endeligheden  hos  Spinoza  falder  sammen  med  vor  kvantitet, 
fremgaar  blandt  andet  tydelig  af  eth.  I  prop.  15  schol.,  hvor 
den  uendelige  substans  modsættes  en  tænkt,  men  umulig,  ende- 
lig substans,  hvis  karakter  er,  at  den  bestaar  af  dele  og  kan 
maales.  Derimod  bruger  Spinoza  stundom  ordet  quantitas  i 
samme  betydning  som  extensio  og  taler  om  en  quantitas  in- 

finita;  det  endelige  betegnes  i  hans  sprog  som  den  imaginerede 
quantitas  (cfr.  ep.  12,  før  29).  Den  kontinuerlige  kvantitet  — 
som  vi  med  hensyn  til  dens  grænse  betegner  som  den  inten- 
sive —  synes  af  Spinoza  at  maatte  henregnes  under  kvalitets- 
kategorierne ;  dette  synes  at  følge  af,  at  han  fatter  tingens 
væsen,  der  repræsenterer  dens  kvalitet,  som  i  sig  værende 
kraft,  d.  e.  intensivt.  Ved  det  endelige  antager  vi  derfor,  at 
Spinoza  kun  tænker  paa  den  diskrete,  ekstensive,  kvantitet. 
Til  den  logisk-kvantitative  afhængighed,  hvori  det  endelige 
staar  til  andet  endeligt,  svarer  en  real,  ved  kvantitative  be- 
stemmelser fikserbar,  afhængighed,  en  mekanisk,  til  ydre  rela- 
tioner  knyttet,  kausalafhængighed  mellem  de  i  endeligheden 
staaende  ting,  hvorved  de  indskrænkes  i  sin  selvvirksomhed, 
»lider«  (eth.  III  def.  2,  III  prop.  3  og  4,  o.  a.  st.);  det  ende- 
lige er  derfor  en  »delvis  nægtelse«  (eth.  I  prop.  8  schol.  I). 
Iøvrigt  sammenligne  man  om  Spinozas  endelighedsbegreb,  for- 
tiden tidligere  udtalelser  herom,  især  kapitlet  om  modi. 

112.  En  berømt,  men  hyppig  misforstaaet  sætning  hos 
Spinoza  lyder:  y>Begrcensning  er  nægtelse «.  (determinatio  ne- 
gatio  est,  t.  eks.  i  ep.  50).  I  ep.  50  heder  det,  at  en  geome- 
trisk figur  er  »en  nægtelse,  men  ikke  noget  positivt « ;  thi  en 
figur  er  en  begrænset  ting;  »denne  begrænsning  hører  altsaa 
ikke  til  tingen  efter  dens  væren,  men  er  derimod  dens  ikke- 
væren«,  hvorfor  en  figur  »ikke  vil  kunne  være  noget  andet 
end  en  nægtelse «  og  alene  kan  tilhøre  endelige  legemer,  me- 
dens hele  materien,  ubegrænset  betragtet,  ikke  kan  have  nogen 
figur.  Spinoza  udtrykker  et  andet  sted  (ep.  36,  før  41)  den 
samme  tanke  i  følgende  ord:  »Det  begrænsede  er  intet  posi- 
tivt, men  betegner  blot  en  berøvelse  i  den  samme  naturs  eksi- 
stens (privationem  existentiæ  ejusdem  naturæ),  hvilken  tænkes 
begrænset «.  I  disse  udtalelser  ligger  ikke,  hvad  man  hyppig, 
især  fra  Hegel-Erdmanns  standpunkt,  har  villet  rinde  deri, 
nemlig  at  al  grænse  er  af  endelig  natur,  og  at  det  endelige 
kun  er  en  negation.  Vistnok  er  den  kvantitative  grænse, 
figuren  i  dens  endelighed,  den  nærmest  fremtrædende,  og  om 
denne  grænse  gjælder  det,  at  den  med  abstraktion  fra  det  be- 
grænsede indhold  er  en  negation  ;  men  forsaavidt  derimod  det 

kvantitative  eller  endelige  er  en  del  af  det  totale,  uendelige,, 
væsen,  der  er  positivt,  maa  man  sige,  at  der  ogsaa  i  det  ende- 
lige findes  noget  positivt.  Efter  realiteten  er  saaledes  det  ende- 
lige positivt,  et  led  i  den  absolute  kvalitet;  efter  formen  er 
det  en  nægtelse,  nemlig  en  formindskelse  af  det  uendelige1). 
I  enhver  kvantitativ  begrænsning  eller  i  enhver  endelig  form 
maa  der  altsaa  tænkes  et  kvalitativt  indhold,  hvilket  er  at  for- 
ståa som  et  moment  i  den  absolute  kvalitet ;  idet  den  endelige 
realitet  saaledes  udgjør  en  begrænsning  af  naturens  kvalitative 
totalitet,  kommer  det  endelige  til  at  indeslutte  ogsaa  en  kvali- 
tativ grænse.  Vistnok  vil  ogsaa  den  kvalitative  grænse,  figu- 
rernes  egenskaber  etc.,  maatte  betragtes  som  abstrakt  eller  som 
en  negation,  en  »tanketing«  (§  87),  hvis  den  adskilles  fra  den 
uendelige  kvalitet;  men  i  sin  sammenhæng  med  denne  er  den 
positiv.  Naar  det  heder,  at  materien  i  sin  totalitet  ikke  kan 
have  nogen  figur,  da  er  derved  fra  denne  vistnok  udelukket 
den  bestemte,  baade  kvantitative  og  kvalitative,  grænse;  materien 
indtager  hverken  et  begrænset  rum  eller  formen  af  en  trekant 
eller  kugle;  men  derved  er  ikke  udelukket,  men  netop  sat,  at 
den  i  sig  indeslutter  alle  figurer  og  størrelser,  at  al  geometrisk 
kvalitet  er  et  grænsemoment  i  den.  Herved  turde  den  indven- 
ding  være  imødegaaet,  der  ofte  er  fremført  mod  spinozismen, 
at  den  ikke  kjender  den  kvalitative  grænse,  den  i  tingen  selv 
hvilende  begrænsning,  —  en  indvending,  der  fremsættes  alle- 
rede af  Chr.  Wolff  i  Theologia  naturalis  (pars  II  §  685  pag. 
688).  Disse  kvalitative  grænser  vil  vi  nedenfor  rinde  i  form 
af  de  evige  relationer,  der  udgjør  Guds  evige  eksistens;  de 
kvalitative  realiteter  er  det  metafysiske  udtryk  for  de  simple 
ideer,  om  hvilke  vi  paa  sit  sted  har  fundet,  at  de  fattes  i  sin 
sammenhæng  med  hinanden  og  specielt  med  den  simpleste 
idé  ved  den  samme  akt,  hvorved  de  selv  fattes;   i  de  simple 

])  Sigivarts  (Der  Spinozismus  S.  130  ff.)  noget  kunstige  forklaring  af  stedet 
i  ep.  50  ved  paaberaabelse  af,  at  Spinoza  i  ep.  21,  før  34,  skiller  mellem 
nægtelse  (negatio)  og  berøvelse  (privatio),  —  en  distinktion,  der  ikke 
videre  gjennemføres  af  Spinoza  —  er  bleven  træffende  kriticeret  af  Hebler 
(Spinozas  Lehre  vom  Verhaltniss  der  Substanz  zu  ihren  Bestimmtheiten  S, 
16  ff.),  til  hvem  her  kan  henvises. 

ideer  er  altsaa  grænsens  moment  sat  i  og  med  væsenet,  d.  e. 
deres  grænse  er  kvalitativ.  Den  i  alt  kvantitativt,  endeligt, 
indesluttede  kvalitet  betegnes  af  filosofen  som  det  uendelige.  — 
Det  uendelige  (infinitum)  er  hos  Spinoza  som  hos  Cartesius 
forskjelligt  fra  det  endeløse  (indefinitum),  der  betragtes  som  en 
art  uægte  uendelighed  (Hegels  » slette  uendelighed«);  cfr.  Spin. 
ep.  12,  før  29,  pag.  45.  Ligesaa  maa  det  hos  vor  filosof  (som 
hos  Cartesius)  som  den  høiere  virkelighed  være  modsat  det 
bestemmelsesløse;  thi  dette  maa  som  det  abstrakte  af  Spinoza 
betragtes  som  det  uvirkelige.  Det  uendelige  maa  betegne  det 
modsatte  af  det  endelige ;  da  dette  betegner  den  indskrænkede 
eksistens  af  tingens  væsen  eller  natur,  maa  hint  betegne  den 
uindskrænkede ;  det  uendelige  bestemmes  derfor  som  »den  ab- 
solute  bekræftelse  af  en  naturs  eksistens «  (eth.  I  prop.  8  schol. 
1);  medens  det  endelige  udtrykker  en  nægtelse,  er  det  uende- 
lige den  rene  bekræftejse.  Medens  endelighedens  karakter  af 
nægtelse  nøiagtigst  bestemmes  som  logisk  og  real  kvantitati- 
vitet,  bestemmes  uendelighedens  karakter  af  bekræftelse  rettest 
som  den  rene  kvalitet.  Identificeringen  af  uendelighed  og  kva- 
litet, der  ikke  synes  anerkjendt  af  forskerne  —  hvilke  megetmere 
vil  identificere  det  første  begreb  meden  bestemt  kvalitet:  den 
absolute  kvalitet  — ,  men  vistnok  hviler  i  hele  Spinozas  be- 
handling af  disse  begreber,  som  den  ogsaa  fremgaar  af  mod- 
sætningen  mellem  uendeligt  og  endeligt  og  af  det  nys  citerede 
scholium,  —  medfører  ikke  den  konsekvens,  at  den  kvalitative 
grænse  benægtes,  en  konsekvens,  der  vilde  hidføre  en  modsi- 
gelse  til,  hvad  vi  nys  har  fundet.  Spinoza  kjender  nemlig 
grænser  inden  uendeligheden ;  dette  fremgaar  tydelig  af,  at  han 
ikke  alene  skjelner  mellem  det  absolut  uendelige  og  det  i  sin 
art  uendelige  (eth.  I  def.  6  c.  expl.),  men  ogsaa  lærer  forskjel- 
lige arter  uendeligt,  hvilke  kan  afledes  den  ene  af  den  anden 
og  skiller  sig  fra  hinanden  som  forskjellige  grader  af  det  abso- 
lut uendelige.  De  kvalitative  realiteter  bestemmes  derfor  som 
uendelige  attributer  og  uendelige  "modi  (sign.  kap.  13  og  14). 
Uendelighedsbegrebet  maa  altsaa  tænkes  relativt,  hvoraf  igjen 
synes  at  følge,  at  ogsaa  endeligheden  maa  fattes  relativt,  hvad 
ogsaa  vil  fremgaa  under  behandlingen  af  de  endelige  modi. 

Overhovedet  har  jo  Spinoza  som  Cartesius  (Medit.  III)  den 
opfatning,  at  der  gives  grader  i  realitet  (cfr.  §  119). 

113.  Vi  gaar  over  til  begreberne  væsen  og  eksistens, 
der  ved  siden  af  de  nys  behandlede  har  en  grundlæggende 
betydning  inden  spinozismen.  At  disse  begreber  af  forfatterne 
tildeles  en  saa  knap  behandling,  tør  være  væsentlig  begrundet 
i,  at  Spinoza  i  sine  hovedværker  ikke  skarpt  fikserer  deres 
grundforskjel ;  allerede  Chr.  Wolff  (Theologia  naturalis  pars  II 
§  672)  beklager  sig  over  forvirring  hos  Spinoza  paa  dette 
punkt.  Det  turde  dog  ved  en  nøiere  undersøgelse  vise  sig, 
at  den  spinoziske  tankegang  paa  dette  felt  er  i  god  konse- 
kvens med  sig  selv.  —  Af  at  tingens  væsen  efter  Spinoza  ud. 
trykkes  i  dens  definition,  tør  man  ikke  med  flere  forskere  lade 
sig  forlede  til  den  antagelse,  at  væsenet  kun  er  ligt  tingens 
subjektive  tankeindhold.  I  saa  fald  vilde  essentia  falde  sam- 
men med  tingens  idea.  Vistnok  har  væsenet  en  fremtrædende 
logisk  karakter;  saaledes  betegnes  en,  hypothetisk  sat,  foran- 
dring af  tingens  væsen  som  en  overgang  fra  sandhed  til  falsk- 
hed,  cfr.  eth.  V  prop.  37  dem. ;  dette  følger  af,  at  definitionen 
i  spinozismen  er  det  videnskabelige  grundlag.  Herhen  hører 
ogsaa  de  mange  steder,  hvor  væsenet  sættes  =  en  evig  sand- 
hed, cfr.  eth.  I  prop.  17  schol.  in  fine,  ep.  9  og  10  (før  27 
og  28).  At  væsenet  dog  ikke  falder  sammen  med  vor  opfat- 
telse  af  tingens  bestemmelser,  ligger  allerede  i  det  erkjendelses- 
theoretiske  grundprincip,  hvorefter  definitionen  maa  udtrykke 
realitetens  karakter;  i  cog.  met.  (I  cap.  2)  benægtes  derhos 
identiteten  af  essentia  og  idea  ialfald  i  de  endelige  eller,  som 
hint,  i  cartesiske  udtryk  skrevne,  værk  udtrykker  sig,  i  de 
»skabte  ting«.  » Væsenet  er  noget  forskjelligt  fra  idéen  ;  det 
har  en  væren  udenfor  forstanden « .  Naar  slutningen  af  samme 
kapitel  lader  en  statues  væsen  fattes  af  en  kunstner,  før  sta- 
tuen eksisterer,  maa  meningen  være,  at  kunstneren  ser  statuen 
som  en  modifikation  ved  stoffet;  dette  mindre  heldige  eksempel 
træffer  vi  ikke  i  de  senere  skrifter.  Tingens  væsen  er  altsaa 
en  objektiv  realitet,  nøiere  bestemt  =  tingens  immanente  kraft, 
dens  selvopJioldelsesdrift.  Dette  fremgaar  tydelig  af  eth. 
III  prop.  7  :    »Det  forsøg,   hvorved  en  hvilkensomhelst  ting 

søger  at  vedblive  i  sin  væren,  er  intet  andet  end  tingens  ak- 
tuelle væsen«,  sign.  ogsaa  beviset.  Derfor  bestemmes  lysten 
eller  begjærligheden,  der  er  ét  med  menneskets  selvopholdel- 
sesdrift,  som  selve  menneskets  væsen  (eth.  III  prop.  9  schol., 
cfr.  eth.  III  prop.  54  dem.  og  affekternes  definition  1  samt  ep. 
64,  før  66).  —  Det  spinoziske  væsen  skal  tænkes  individuelt. 
>Til  en  tings  væsen,  siger  jeg,  det  hører,  hvis  sætten  nødven- 
digvis medfører  tingens  sætten  (quo  dato  res  necessario  poni- 
tur),  og  hvis  ophævelse  nødvendigvis  medfører  tingens  ophæ- 
velse  (quo  sublato  res  necessario  tollitur),  eller  det,  uden  hvil- 
ket tingen,  og  omvendt  som  uden  tingen  hverken  kan  være 
eller  fattes «  ;  saaledes  eth.  II  def.  2,  cfr.  tract  brev.  i  slutnin- 
gen af  fortalen  til  sammes  anden  del.  Samme  afsnit  af  sidst- 
nævnte  skrift  angiver  tillige  —  i  udtryk,  der  noget  præcisere 
møder  os  paanyt  i  eth.  II  prop.  10  cor.  schol.  — ,  hvorfor 
Spinoza  har  valgt  denne  formel.  Det  synes,  som  om  det  nær- 
mest er  for  at  undgaa  den  cartesiske  substanslære,  at  filosofen 
modificerer  væsensdefinitionen  fra  at  udtrykke  »det,  uden  hvil- 
ket tingen  ikke  kan  være  eller  fattes «,  til  den  nysnævnte  form. 
Det  begreb,  der  danner  logisk  betingelse  for  et  andet,  tillæg- 
ges  af  vor  filosof  noget  essentielt,  der  ikke  gaar  op  i  det  un- 
derordnede. Af  det  foranstaaende  synes  altsaa  at  fremgaa,  at 
væsenet  udgjør  sammenfatningen  af  tingens  egenskaber. 

114.  Det  gjælder  nu  at  fastsætte  Spinozas  opfattelse  af 
forholdet  mellem  væsen  og  eksistens.  Vi  indskrænker  os  fore- 
løbig  til  de  endelige  ting.  Væsenet  repræsenterer  jo  tingens 
tankegehalt  som  en  immanent  kraft,  der  af  os  udtrykkes  i 
definitionen.  Der  gives  dog  en  række  bestemtheder,  hvilke 
ikke  kan  komme  til  udtryk  i  denne;  væsenet  repræsenterer 
altsaa  ikke,  som  det  først  syntes,  tingens  samtlige  prædikater. 
Det,  der  ikke  kan  udtrykkes  i  definitionen,  er,  hvad  der  karak- 
teriserer endeligheden  som  saadan,  nemlig  alle  kvantitative 
relationer,  en  bestemt  plads  i  rummet  og  i  tiden,  en  bestemt 
varighed  og  eten  bestemte  mekaniske  kausalsammenhæng,  hvori 
ethvert  led  er  passivt  ligeoverfor  udenforstaaende.  (Sign.  iøvrigt 
nedenfor  kapitel  14  om  modi.)  De  her  nævnte  bestemtheder, 
hvilke  falder  udenfor  de  endelige  tings  væsen,  maa  tænkes  som 

konstituerende  disse  tings  eksistenssfære.  Den  endelige  tings 
væsen  kan  altsaa  kun  indbefatte  dens  kvalitative  bestemtheder. 
—  At  de  endelige  tings  eksistens  kun  gaar  paa  ydre  forhold, 
»ydre  betegnelser,  forhold  eller  i  det  høieste  omstændigheder, 
hvilket  alt  er  fjernt  fra  tingenes  inderste  væsen «,  siges  udtrykke- 
lig  i  erkjendelsestraktaten  pag.  33.  Som  en  følge  heraf  læres 
det,  at  de  endelige  tings  eksistens  ikke  er  indesluttet  i  deres 
væsen,  men  beror  paa  andre  endelige  ting.  »En  hvilkensom- 
helst  naturlig  ting  kan  fattes  adækvat  (man  erindre,  at,  hvad 
eler  kan  fattes  adækvat,  d.  e.  i  definitionen,  er  tingens  væsen), 
hvad  enten  den  eksisterer  eller  ikke  eksisterer;  ligesaalidtsom 
altsaa  de  naturlige  tings  eksistensbegyn deise,  ligesaalidt  kan 
deres  vedvaren  i  eksistens  sluttes  af  deres  definition;  thi  deres 
ideale  væsen  er  det  samme,  efterat  de  har  begyndt  at  eksi- 
stere, som  før  de  eksisterede«,  (udtrykket  idealis  er  her  sand- 
synligvis  tilføiet  for  at  antyde,  at  væsenet  er  det,  der  alene 
repræsenteres  i  idea,  d.  e.  i  definitionen),  cfr.  tract.  politicus 
cap.  2  §  2.  - —  De  ydre  forhold,  hvori  eksistensen  bestaar,  maa 
efter  Spinoza  ligesaa  lidt  som  væsensbestemmelserne  tænkes  ab- 
strakt, men  helt  konkret;  sign.  herom  §  47.  —  Som  et  fore- 
løbigt  resultat  af  disse  vore  undersøgelser  fastholder  vi,  at  for- 
skjellen mellem  den  endelige  tings  væsen  og  dens  eksistens 
som  endelig  bestaar  i,  at  hint  udtrykker  tingens  immanente, 
kvalitative  kraft,  denne  dens  udtrædende,  af  andet  paa  udvortes 
maade  paavirkede,  kvantitative,  kraft. 

115.  Hvis  eksistensbegrebet  hos  Spinoza  var  udtømt  med 
de  i  forrige  paragraf  angivne  kjendemærker,  maatte  eksistensen 
nærmest  betegnes  som  en  mangel  ved  en  ting;  thi  endelig- 
hedens  karakter  som  saadan  er  ufrihedens.  Men  vor  filosof 
kjender  ogsaa  et  andet  eksistensbegreb,  hvorom  vi  især  faar 
oplysning  i  scholierne  til  eth.  II  prop.  45  og  til  eth.  V  prop.  29; 
her  tales  om  to  arter  eksistens,  af  hvilke  den  ene  gives  et 
uendeligt  fortrin  fremfor  den  anden ;  om  denne  hoiere  eksistens 
heder  det  paa  det  førstnævnte  sted:  »Jeg  taler  om  enkeltin- 
genes  egen  eksistens,  forsaavidt  de  er  i  Gud.  Thi  endskjønt 
enhver  enkelting  bestemmes  af  en  anden  enkelting  til  at  eksi- 
stere paa  en  vis  maade,  følger  dog  den  kraft,  hvormed  enhver 

vedbliver  i  sin  eksistens,  af  Guds  naturs  evige  nødvendighede 
Denne  høiere  form  af  eksistens  maa  Spinoza  have  for  øie  i  det 
andet  »aliter«  under  beviset  til  eth.  I  prop  1 1  :.  »Ikke  at  kunne 
eksistere  er  afmagt,  og  derimod  er  det  at  kunne  eksistere 
magt  (som  i  sig  selv  bekjendt)«.  De  citerede  steder  viser  os,  at  denne 
enkeltingenes  eksistens  er  kraftens  eksistens  og  saaledes  et  ud- 
tryk  for  væsenet,  der  bestemmes  som  kraft.  Enkeltingene  be- 
sidder  altsaa  en  dobbelt  eksistens :  en  endelig,  hvori  de 
staar  i  ydre  afhængighedsforhold  til  hinanden,  og  en  uendelig, 
kraftens  væren.  Kun  som  indesluttede  i  Gud,  som  følger  af 
Guds  væsen,  nyder  enkeltingene  den  væsentlige  eller  uende- 
lige side  af  sin  eksistens.  For  i  sidste  instans  at  kunne  be- 
stemme forholdet  mellem  væsenet  og  dets  eksistens  vil  det 
altsaa  være  nødvendigt  at  forlade  de  endelige  tings  felt  for 
at  undersøge  begge  begrebers  stilling  ligeoverfor  hinanden 
paa  det  absolut  uendeliges  felt,  i  Gud. 

1 1 6.  Guds  væsen  inde 'slutter  i  sig  eksistens;  i  Gud  er 
eksistens  og  væsen  lige.  Hin  sætning  fremgaar  af  definitionen 
(eth.  I  def.  i)  af  causa  sui,  hvilket  begreb  i  e.  I  pr.  1 1  c.  dem.  o.  a.  s. 
udsiges  om  Gud:  »Ved  »aarsag  til  sig  selv«  forstaar  jeg  det, 
hvis  væsen  indeslutter  eksistens;  eller  det,  hvis  natur  ikke  kan 
fattes  uden  som  eksisterende. «  Den  anden  sætning  træ  ff  es  som 
læresætning  (20)  i  ethikens  første  bog:  »Guds  eksistens  og 
hans  væsen  er  ét  og  det  samme «  ;  cfr.  ogsaa  cog.  met.  I  2, 
hvor  væsen,  eksistens,  idé  .og  magt  sættes  lige  for  Guds  ved- 
kommende, og  tract.  brev.  I  cap.  1  (pag.  6).  Læresætningen 
tåges  af  fortolkerne  i  den  betydning,  at  væsen  og  eksistens  i 
Gud  kun  er  to  forskjellige  betegnelser  for  det  samme  begreb, 
saa  at  »unum  et  idem«  her  betegner  absolut  identitet.  Den 
eneste  forskjel,  der  maaske  endnu  vilde  forblive,  vilde  være 
forskjellen  mellem  væsenet  selv  og  dets  position,  mellem  »hvad« 
og  »at« ;  men  denne  forskjel  vilde  kun  være  en  ren  subjek- 
tiv abstraktionsforskjel.  Hvad  der  især  indgyder  mig  betænke- 
lighed  ved  denne  opfattelse,  er  den  rent  formalistiske  karakter, 
som  ethikens  første  bog  derved  erholder,  den  leg  med  ord, 
som  man  ikke  uden  nødvendighed  bør  lægge  ind  i  Spinozas 
værk.    Spinoza  skulde  altsaa  begynde  sin  ethik  med  en  defini- 

tion,  hvori  han  taler  om  væsen  og  eksistens,  som  om  de  var 
forskjellige  begreber  ogsaa  inden  causa  sui,  og  derefter  præ- 
stere  en  række  .af  definitioner,  aksiomer,  satser  og  beviser,  der 
dreier  sig  om  disse  begreber  (spee.  def.  i  og  8  c.  expl.,  ax.  7, 
prop.  7  c.  dem.,  prop.  8  dem.  c.  schol.  2,  prop.  11  c.  dem.  et 
schol.,  12  dem.,  13  dem.,  14  dem.,  17  c.  dem.  et  cor.  2,  19  dem. 
Jsenere:  prop.  24  c.  dem.  et  cor.]),  for  endelig  i  den  20de  lære- 
sætning at  sige  os,  at  den  i  def.  1  liggende  forskjellighed  mel- 
lem  væsen  og  eksistens,  udtrykt  ved  ordene  »væsen  indeslut- 
ter«,  ikke  har  været  oprigtig  ment,  men  at  begge  begreber 
er  absolut  identiske.  Vi  kaster  først  et  blik  paa  den  nys  ci- 
terede  definition.  Naar  man  her  ikke  i  strid  med  ordlyden  vil 
opfatte  væsen  og  eksistens  som  ensbetydende,  men  antage  en 
forskjel  mellem  begge  begreber,  kunde  man  nærmest  ville  be- 
stemme forskjellen  saaledes:  eksistensen  udgjør  kun  en  del  af 
væsenets  indhold;  » væsen  indeslutter  eksistens «  vilde  herved 
erholde  den  betydning,  at  eksistensen  sættes  som  et  eller  flere 
blandt  væsenets  reale  prædikater.  Men  definitionens  anden 
del  viser,  at  eksistensen  snarere  spiller  rolle  som  væsenets  nød- 
vendige korrelat;  dens  første  del  maa  betyde,  at  realitetens 
eksistensform  sættes  følgende  af  og  svarende  til  væsensformen, 
hvorfor  definitionens  tanke  ogsaa  kunde  været  udtrykt  saa- 
ledes: Hos  causa  sui  er  der  samme  realitet,  men  ikke  samme 
form,  i  eksistensen  som  i  væsenet,  og  af  dette  fremgaar 
hin  med  nødvendighed  korresponderende  med  dette.  I  defini- 
tionen  ligger  saaledes  efter  vor  mening  udtrykt  en  nødvendig 
indholdets  identitet  t  formens  forskjellighed,  hvilket  senere  i 
prop.  20  anvendes  paa  Gud,  og  en  fremholden  af,  at  det  ene 
led,  eksistensen,  maa  tænkes  som  en  følge  eller  virkning  af 
det  andet,  af  væsenet.  At  grundsforholdet  af  Spinoza  opfattes 
som  et  specialudtryk  for  en  identitet  i  forskjel,  har  vi  allerede 
i  forrige  kapitel  udhævet.  Hvad  læresætningen  angaar  (prop.  20), 
da  hviler  dens  bevis  paa  den  tanke,  at  Guds  væsen  og  hans 
eksistens  er  et  og  det  samme,  fordi  de  begge  konstitueres  af 
det  samme,  nemlig  af  attributerne,  hvilke  i  def.  4  er  satte  som 
udtryk  for  Guds  væsen  og  i  den  foregaaende  læresætning 
(19)  som  evige,  d.  e.  som  udtryk  for  Guds  eksistens;  prop.  19 

bevises  ved  paaberaabelse  af,  at  Gud  er  evig,  idet  han  som 
substans  indeslutter  eksistens  i  sig,  saasom  substansen  netop 
er  det  reale  udtryk  for  causa  sui.  Nerven  i  den  20de  lære- 
sætnings bevis  ligger  altsaa  deri,  at  væsen  og  eksistens  hos 
Gud  har  det  samme  metafysiske  indhold  eller  repræsenterer 
den  samme  realitet;  med  denne  indholdets  identitet  er  dog 
endnu  ikke  formens  identitet  given,  saa  lidt  som  to  fladers 
identitet  (=)  nødvendig  medfører  deres  kongruens  (Sg),.  Over- 
hovedet  betegner,  som  vi  senere  vil  vise,  identitet  hos  Spinoza 
ialmindelighed  ikke  absolut  identitet,  ikke  kongruens,  men 
kun  relativ  identitet,  d.  e.  indholdets  identitet  i  formens  for- 
skjellighed.  Vi  tør  altsaa  fastholde  som  Spinozas  lære,  at7. 
medens  de  endelige  tings  eksistens  ikke  er  identisk  med  deres 
væsen,  men  indeholder  en  indskrænkning  af  dettes  realitet, 
omslutter  å^w  guddommelige  v  æsens f  orm  og  den  guddommelige 
eksistensform,  hvilken  sidste  følger  af  den  første,  ét  og  det 
samme  indhold. 

117.  Her  reiser  sig  spørgsmaalet  om,  hvad  der  er  karak- 
teren af  denne  guddommelige  eksistens.  Denne  kraftfyldte  ek- 
sistenses  natur  vil  findes  ved  fra  den  hemmede,  endelige,  eksi- 
stens, som  vi  har  fundet  at  være  en  staaen  i  ydre  forhold,  at 
abstrahere  dens  ufuldkommenheder,  der  bestaar  i  den  kvanti- 
tative, tidens,  stedets  og  den  ydre  kausalitets,  indskrænkning. 
Vi  maa  derfor  antage  den  absolute  eksistens  ensbetydende 
med  at  staa  i  forhold  paa  en  saadan  maade,  at  man  er  hævet 
over  disse  udvortes  baand,  d.  v.  s.  med  at  staa  i  forhold,  der 
er  væsenets  egne,  dettes  forhold  til  dets  egne  immanente  be- 
stemtheder.  Denne  eksistens  er  identisk  med  væsenet,  forsaa- 
vidt  det  er  væsenet,  hvis  egne  momenters  relationer  den  re- 
præsenterer;  den  er  forskjellig  fra  væsenet,  forsaavidt  den  netop 
betegner  relationerne  mellem  væsenets  mange  bestemtheder. 
I  det  guddommelige  væsen  er  kraften  sat  i  sig  selv,  som  umid- 
delbar enhed;  i  den  guddommelige  eksistenser  kraften  udviklet 
i  sin  immanente  fylde  og  med  de  heraf  følgende  indre  forhold. 
Spinoza  tillægger  udtrykkelig  det  guddommelige  væsen  de  til 
hine  endelige  svarende  uendelige  eksistensbestemmelser,  saa- 
ledes:  en  høiere  kvantitet,  der  er  ^uendelig,  eneste  og  udele- 

lig«, hvori  der  kun  »modaliter«  rindes  dele  (eth.Iprop.  i5schol,  cfr. 
ep.  12,  før  29) ;  en  til  tiden  svarende  eminent  eksistensbestem- 
melse,  hvori  de  forskjellige  bestemtheder  er  samlede  i  øieblik- 
ket:  evigheden;  en  til  stedet  svarende,  over  den  rumlige  be- 
grænsning  hævet,  uendelig,  legemlig  eksistensbestemmelse, 
hvilket  ligger  i,  at  »udstrækningen«  er  sat  som  et  guddomme- 
ligt  attribut;  en  til  den  ydre  kausalitet  svarende  indre  kausali- 
tet, hvori  det  guddommelige  væsen  producerer  sig  selv  ved  at 
producere  sine  bestemmelser.  Med  et  moderne  filosofudtryk 
kan  Guds  væsen  betegnes  som  hans  > An-sich-Sein«,  hans  ek- 
sistens som  hans  »Sein-fiir-Anderes«  ;  men  da  disse  to  begreber 
(væsen  og  eksistens)  staar  i  identitetsforhold  til  hinanden,  idet 
det  andet,  hvortil  Gud  staar  i  forhold,  kun  er  hans  eget  ud- 
viklede  væsen,  kan  man  sige,  at  Gud  hos  Spinoza  tillægges 
»Fiir-sich-Sein«,  og  at  denne  den  guddommelige  substanses 
frihed  er  udtrykt  i  prædikatet  causa  sui.  Hegel,  der  har  for- 
tjenesten af  at  have  anbefalet  spinozismen  som  hovedgrund- 
laget  for  filosofien  (»enten  Spinoza  eller  ingen  filosofic),  men 
samtidig  har  bidraget  ikke  lidet  til  den  abstrakte  opfatning  af 
systemet,  er  utilbøielig  til  at  indrømme  det  guddommelige 
væsens  konkrete  sammenslutning  i  spinozismen  og  paastaar, 
at  den  sande  afiirmations  princip  som  »negationens  negation« 
ikke  findes  hos  Spinoza  (Vorlesungen  iiber  die  Geschichte  der 
Philosophie  Bd.  III,  W.ke  Bd.  15,  S.  374  f.);  men  selv  han  ind- 
rømmer,  at  def.  1  er  rigtig  stillet,  og  at  causa  sui  »i  frem- 
bringelsen tillige  ophæver  forskjellen,  at  det  at  sætte  sig  selv 
som  et  andet  er  frafaldet  og  tillige  negationen  af  dette  tab«, 
hvorhos  han  dog  beklager,  at  filosofen  ei  har  udviklet  hint 
begreb  (ib.  S.  379). 

Som  hovedresultat  af  vor  undersøgelse  med  hensyn  til 
væsen  og  eksistens  fastholder  vi  altsaa,  at  hint  begreb  betegner 
tingens  væren  i  sig,  dette  dens  væren  for  andre  eller  staaén 
i  relationer,  og  at  disse  relationer  i  endeligheden  er  ydre,  i 
Gud  indre.  »En  ting  kan  betragtes  paa  to  maader,  dels  som 
den  er  i  sig  selv,  dels  forsaavidt  den  har  hensyn  til  andet; 
t.  eks.  forstanden « ;  i  eksemplet  er  tillige  antydet  den  erkjen- 
delsestheoretiske  grund  til  distinktionen  (ep.  8,  før  26). 

1 1 8.  For  at  anskueliggjøre  disse  begrebers  forhold  hid- 
sætter  vi  følgende,  hvorved  vi  tildels  maa  antecipere  paaføl- 
gende  begreber.  Vi  maa  antage,  at  den  guddommelige  eksi- 
stenssfcere  i  første  række  konstitueres  af  tingenes  væsen,  de 
uendelige  eller  evige  modi,  der  siges  indesluttede  i  det  gud- 
dommelige væsen,  nærmest  i  disses  høieste  form  som  det,  der 
umiddelbart  og  absolut  er  frembragt  af  Gud  (cfr.  eth.  I  prop. 
2 1).  I  sig  selv,  som  væsen,  er  Gud  i  attributerne ;  gjennem 
de  nævnte  modi  staar  han  derimod  i  evige  relationer  —  i 
logisk  sammenhæng  med  andet  — ,  hvorfor  han  i  og  med  hine 
har  sin  evige  eksistens.  Enhver  høieste  modus  maa  igjen  an- 
tages  at  eie  en  saadan  begrebsmæssig  karakter,  et  saadant 
væsen,  at  deri  dens  eksistens,  d.  e.  dens  logiske  forhold  til  alle 
andre  modi,  ligger  indesluttet.  Saaledes  opkommer  en  skala  af 
væsens-  og  eksistenssfærer,  af  hvilke  enhver  danner  eksistens 
for  den  overordnede,  væsen  for  den  underordnede,  hvorved 
der  inden  Gud  maa  konstitueres  grader  i  eksistensforholdet. 
Dette  forhold  er  et  fuldkomment  udtryk  for  den  simple  idés 
anskuelighed  i  sig  selv  i  dens  forhold  til  hele  den  deri  inde- 
sluttede idérække.  Lavest  staar  de  endelige  modi.  Disse  har 
en  dobbelt  eksistens,  en  endelig  relationssfære,  der  ikke  kan 
afledes  af  væsenet,  og  en  uendelig,  logisk,  der  følger  af  deres 
væsen ;  dette  væsen  er  selv  evigt,  logisk,  og  staar  som  saadant 
i  et  logisk  forhold  til  alle  andre  væsener.  Kun  uegentlig  vil  der 
kunne  tales  ogsaa  om  et  endeligt  væsen  i  de  endelige  modi, 
t.  eks.  i  mennesket,  forsaavidt  man  nemlig  vil  angive  det  ende~ 
liges  eiendommelighed  som  saadant.  Den  endelige  eksistens 
er  kun  i  afledet  betydning  en  følge  af  væsenet  —  en  uegentlig 
guddommelig  eksistens ;  ogsaa  de  endelige  ting  er  forsaavidt 
Guds  modi  (eth.  I  prop.  28  dem.  c.  schol).  Derfor  bestemmes 
i  cog.  met.  I  cap.  2  »væsenets  væren «  som  »den  maade,  hvor- 
paa  de  skabte«  (d.  e.  de  af  Gud  frembragte)  »ting  indbefattes 
i  Guds  attributer« ;  medens  det  om  de  endelige  ting  som  bundne 
i  den  endelige  eksistens  gjælder,  at  deres  eksistens  ikke  følger 
af  deres  væsen,  kan  det  om  tingene  efter  deres  evige  væsen, 
som  momenter  i  det  guddommelige  væsen,  som  evige  modi, 
siges,  at  de  » formidlet  ved  Guds  væsen  indeslutter  eksistens « 

(eth.  V  prop.  30  dem.).  Heri  ligger,  at  tingene  i  sin  sammen- 
hæng  med  Gud  har  et  saadant  væsen, 

1.  at  det  maa  arløde  eksistens,  og 

2.  at  det  maa  afføde  en  saadan  eksistens,  der  stemmer  med 
deres  væsen. 

Derfor  heder  det,  at  eksistensopdigtelser  undgaaes  ved  at 
sammenligne  tingenes  eksistens  med  deres  væsen  (cfr.  §  47) ; 
thi  i  enhver  endelig  relation  (eksistens)  er  en  evig,  logisk,  re- 
lation  indesluttet,  hvilken  sidste  stemmer  med  tingens  evige 
væren  i  sig  (dens  væsen).  Den  endelige  eksistens  som  saadan 
er  derimod  tingens  eksistens  udenfor  de  guddommelige  attri- 
buter  (cfr.  eth.  II  prop.  8  cor.);  ja,  dette  er  det  almindelige 
begreb  af  modis  eksistens,  hvorfor  ogsaa  *  eksistensens  væren« 
i  cog.  met.  I  cap.  2  bestemmes  som  »selve  tingenes  væsen 
udenfor  Gud  og  betragtet  i  sig  selv«.  —  Begreberne  væsen 
og  eksistens  er  altsaa  relative.  Der  tillægges  konsekvent  og- 
saa Gud  eksistens  i  en  væsentlig  dobbelt  betydning :  i  første 
hovedinstans,  forsaavidt  han  aabenbares  gjennem  de  evige 
væsener,  i  sidste  instans,  forsaavidt  ogsaa  de  indskrænkede 
væsener  maa  fattes  som  maader  ved  Gud ;  naar  man  tager 
hensyn  til  de  forskjellige  arter  af  evige  (og  endelige)  modi  vil 
man  maatte  hævde  mange  instanser.  —  Idet  den  evige  og  den 
endelige  eksistens  er  forenede  i  de  givne  tings  eksistensbe- 
greb,  bliver  eksistensen  baade  en  mangel  og  en  fordel  ved 
tingene ;  begge  momenter  tør  maaske  forsones  paa  den  maade, 
at  tingene  a?itages  gjennem  hemmelsen  at  neia  evighedens  frie 
udfoldelse  af  væsenet,  en  tankegang,  der  vil  være  i  over- 
ensstemmelse med  Spinozas  opfattelse  af  tænkningen  som  en 
bevægelse  fra  abstrakt  identitet  gjennem  synthese  til  konkret 
identitet  *). 

Af  det  ovenstaaende  fremgaar  ogsaa,  hvorledes  begreberne 
væsen  og  eksistens  krydses  med  uendeligt  og  endeligt.  Det 
uendelige  eller  kvalitative  indeslutter  i  sig  to  momenter : 
1)  dets  væren  i  sig  selv,  dets  absolute  væren  eller  dets  væsen, 


l)   En  lignende  betragtning  vilde  kunne  gjøres  med  hensyn  til  tingenes  væsen ; 
men  det  endelige  væsen  optræder  ikke  som  saadant  i  Spinozas  lære. 

2)  dets  relative  væren  eller  dets  eksistens  —  som  den  simple 
idés  fatten  ved  den  selv  og  dens  fatten  sammen  med  andet, 
i  dens  grænse.  I  de  uendelige,  »simple«,  ideer  er  disse  mo- 
menter forsonede.  Anderledes  i  de  endelige  eller  »sammensatte« ; 
her  falder  væren  i  sig,  den  absolute  væren,  væsenet,  udenfor 
den  relative :  eksistensen.  De  endelige  ting  staar  jo  i  saa- 
danne  forhold,  hvori  deres  væsen  ikke  kommer  til  fuldt  udtryk, 
idet  de  behnder  sig  i  en  udvortes,  forvirrende,  afhængighed 
overfor  andre  endelige  ting. 

1 19.  Om  Spinozas  værens-  og  væsensbegreb  indeholdes 
eiendommelige  bestemmelser  i  eth.  I  prop.  9,  der  lyder  saa- 
ledes :  »Jo  mere  realitet  eller  væren  enhver  ting  har,  desto 
flere  attributer  tilkommer  der  den«.  Denne  sætning  indehol- 
der  tre  momenter:  1)  at  tingens  realitet  udtrykkes  i  dens  væ- 
sen ;  thi  attributerne  er  et  udtryk  for  væsenet  (eth.  I  def.  4), 
hvorved  dog  maa  mærkes,  at  »attribut«  i  prop.  9  bruges  i  en 
videregaaende  betydning  end  i  def.  4,  hvortil  henvises;  2)  at 
enhver  ting  har  en  vis  grad  af  realitet;  3)  at  denne  grad  ud- 
trykkes gjennem  antallet  af  dens  væsensbestemtheder.  Det 
første  moment  siger,  hvad  vi  foran  har  udviklet,  at  tingens 
kraftfylde  repræsenteres  af  væsenet;  det  andet  moment  er  en 
folge  af  kraftbegrebet ;  thi  i  dette  begreb  ligger  den  intensive 
størrelses  medindbefattet;  det  tredie  sætter  en  ekstensiv  stør- 
relse, væsensbestemthedernes  antal,  afhængig  af  den  intensive. 
Jo  flere  væsensbestemtheder  eller  egenskaber  en  ting  har,  desto 
fuldkomnere  vil  efter  Spinoza  dens  individualitet  være;  filo- 
sofen vil  derfor  konstatere  grader  i  individualitet.  Da  denne 
for  ham  er  udtryk  for  realiteten,  vil  heri  grunden  ligge  til  sæt- 
ningens 3die  punkt,  der  lader  egenskabernes  tal  korrespondere 
med  realitetens  grad.  Naar  sætningen  (eth.  I  prop.  9)  har  væ- 
ret saa  meget  angrebet,  hidrører  dette  væsentlig  fra,  at  man 
har  betragtet  væren  som  en  absolut  position  uden  grader,  og 
fra,  at  man  har  fattet  Spinozas  væsen  udelukkende  som  en 
tankebestemmelse,  ikke  som  kraft.  Uden  at  foretage  nogen 
analyse  af  den  spinoziske  sætning  forsvarer  Lotze  (Drei  Bucher 
der  Metafysik  §  49)  med  en  vis  interesse  sætningen  fra  det 
rigtige  synspunkt,  atf  den  udtaler  værens  helt  konkrete  energi- 

15 

karakter:    »  Væren  er  virkelig  en  vedvarende  energi, 

en  virksomhed  eller  en  ydelse  af  tingene,  ikke  en  skjæbne  af 
passiv  position  (Gesetztheit),  der  er  tilstødt  dem«.  —  I  den  nys 
citerede  læresætning  ligger  Spinozas  opfatning  af  forholdet 
inellem  tingen  og  dens  egenskaber  udtrykt ;  thi  ved  attributer 
forstaaes  jo  tingens  væsentlige  bestemtheder.  Disse  bestaar 
baade  i  væsenets  og  i  den  evige  eksistenses  værensform  — 
cfr.  eth.  I  pr.  20  dem.  De  opfattes  altsaa  dels  som  de  væse- 
net  konstituerende  bestemtheder,  nøiere:  som  forskjellige  sider 
af  den  intensive  grundkraft,  dels  som  udtryk  for  tingens  evige 
forhold  til  andre,  d.  e.  som  udtryk  for  dens  ekstensive  kraft 
(selvfølgelig  med  bortseen  fra  tids-  og  ethvert  andet  ikke-logisk 
forhold).  Under  det  første  synspunkt  maa  tingens  attributer 
tænkes  ikke  som  mekanisk  konstruerende  dette  —  thi  i  saa 
fald  vilde  der  være  mange  væsener  (og  ting)  istedetfor  ét  (én)  — , 
men  som  logiske  momenter  i  det  ene  væsen ;  under  det  andet 
synspunkt  bliver  attributerne  at  fatte  som  et  bestemt  antal  af 
specialkræfter,  hvilke  konsekvent  maa  sees  som  følger  (virk- 
ninger) af  væsenet,  saasom  den  evige  eksistens  følger  af 
dette.  Hvad  der  her  er  af  interesse  at  lægge  mærke  til,  og 
hvad  paa  en  maade  leverer  et  bevis  for  rigtigheden  af  den 
her  fremlagte  betragtning,  er  den  omstændighed,  at  vi  i  Spi- 
nozas lære  om  de  guddommelige  attributer  vil  træffe  igjen  den 
samme  antinomi,  som  vi  her  har  fundet  i  selve  attributbegrebet, 
idet  hine  attributer  tænkes  dels  som  konstituerende  væsenet, 
dels  som  dettes  følger.  At  kun  den  første  betragtningsmaade 
stemmer  med  væsenets  begreb,  og  at  den  anden  egentlig  gjør 
væsenet  til  en  ukjendt  Ding  an  sich,  siger  sig  selv.  Vi  til- 
føier  kun,  at  de  ikke-væsentlige,  endelige,  bestemtheder,  ikke 
tør  regnes  med  blandt  attributerne,  at  altsaa  den  endelige 
ting  bestaar  af  attributer  og  »propria«.  En  nøiere  fastsættelse 
af  forholdet  mellem  tingen  og  dens  bestemtheder  har  vistnok 
Spinoza  ikke  foretaget. 

120.  For  yderligere  at  belyse  vor  opfatning  af  Spinozas 
væsens-  og  eksistensbegreb  vil  vi  betragte  Herbarts  kritik  af 
Spinozas  opfattelse  paa  dette  punkt,  saa  meget  mere  som  denne 
turde  have  udøvet  en  ikke  liden  indflydelse  i  misvisende  ret- 

ning.  Herbart  tillægger  Spinoza  hans  tidsalders  almindelige 
tankegang,  hvorefter  tingene  er  sammensatte  af  væsen  og  eksi- 
stens; man  tænkte  sig  tingenes  væsen,  deres  »hvadz,  forud  for 
deres  eksistens,  for  deres  »#/«,  og  af  dette  væsen  afledede  man 
slutninger  paa  geometrisk  vis;  »at  tingene  er,  blev  aldrig  over- 
veiet i  den  betydning,  forsaavidt  deraf  fremgaar  en  betingelse, 
hvilken  begrebet  af  »hvad«  (af  væsenet)  maa  opfylde,  foråt 
værens  begreb  kan  forenes  med  det«  (W.ke  Bd.  III  S.  158). 
Væren  tænkte  man  sig  som  en  af  tingens  flere  bestemmelser, 
og  efterat  man  allerede  havde  forudsat  tingen  som  subjekt 
(som  om  den  allerede  stod  der,  før  den  traadte  ind  i  tilværel- 
sen), tillagde  man  den  senere  væren  som  et  prædikat«  (ib.). 
Herbart  fremhæver  dog  som  en  fordel  ved  Spinozas  opfattelse, 
at  denne  til  forskjel  fra  den  samtidige  metafysik  og  den  senere 
Leibnitz-WolfTske,  i  delvis  lighed  med  Herbart  selv,  betragtede 
væren  som  en  »absolut  position«,  forsaavidt  som  den,  engang 
sat,  aldrig  igjen  lader  sig  ophæve,"  d.  v.  s.  at  han  hævdede 
værens  nødvendighed ;  at  han  dog  ikke  havde  det  rette  syn 
for  den  absolute  position,  skal  fremgaa  allerede  af  ethikens 
første  definition,  der  lader  den  absolute  eksistens  følge  af  væ- 
senet. Vi  maa  paa  en  maade  give  Herbart  ret  i,  at  tingene 
ogsaa  hos  Spinoza  er  ^sammensatte c<  af  væsen  og  eksistens; 
men  vi  maa  straks  modsætte  os  den  nærmere  bestemmelse  af 
denne  sammensætning.  Spinoza  opfatter  ikke  eksistensen  som 
et  af  tingens  mange  prædikater,  men  som  en  bestemt  art 
sætten  af  prædikaterne,  som  en  bestemt  form  af  virkelig  abso- 
lut  position.  Man  maa  vel  vogte  sig  for  med  Herbart  at  iden- 
tificere  begreberne  væren  og  eksistens  hos  Spinoza;  eksistensen 
er  hos  vor  filosof  en  bestemt  art  af  væren,  medens  væsenet 
udgjør  en  anden  art  deraf;  disse  arter  —  væren  i  sig  selv  og 
væren  for  andet  —  korresponderer  med  hinanden  som  to  for- 
skjellige udtryk  for  realiteten,  dog  saaledes,  at  de  kun  i  det 
absolute  er  identiske,  men  at  i  det  endelige  eksistensen  kun 
omslutter  en  del  af  væsenets  realitet.  Ved  den  herbartske 
opfattelse  vilde  Spinozas  væsen  mangle  objektiv  væren,  altsaa 
gaa  over  til  at  være  en  mulighed  eller  en  subjektiv  tankebe- 
stemmelse.    Men  man  erindre,  hvorledes  Spinoza  udtaler  sig 

om  muligheden  (§  46),  og  hvor  urimeligt  det  altsaa  vil  være 
at  tænke  sig  hans  virkelighed,  som  den  ældre  metafysiks,  i 
» klemmen  mellem  det  mulige  og  det  nødvendige «  (Herbart 
S.  79  om  den  ældre  metafysik).  Hvad  endelig  den  udtalelse 
af  Herbart  angaar,  at  tingenes  >at«  blev  overseet  som  en  be- 
tingelse, da  vil  det  for  Spinozas  vedkommende  være  tilstræk- 
keligt  at  henvise  til  den  ikke  ringe  betydning,  som  erfaringen 
tildeles,  og  til  den  rolle,  som  den  faktisk  spiller  i  spinozismen; 
selve  tanken  om  substansen,  der  fattes  ved  sig  selv,  er  jo  re- 
sultat af  en  udgang  fra  erfaringen,  fra  de  endelige  tings  eksi- 
stens, fra  deres  ?at«.  Noget  andet  er  det,  at  det  ikke  er  lyk- 
kedes  Spinoza  at  bringe  forholdet  mellem  det  aprioriske  og 
det  aposterioriske  til  fuld  klarhed  —  hvorom  mere  senere.  — 
Herbart  paaberaaber  sig  især  eth.  I  prop.  8  schol.  2,  hvori  det 
blandt  andet  heder:  »Hvis  en  sagde,  at  han  havde  en  klar  og 
tydelig,  d.  e.  en  sand,  idé  af  en  substans,  men  at  han  alligevel 
tvivlede,  om  en  saadan  eksisterede,  vilde  det  være  det  samme 
som  at  sige,  at  han  havde  en  sand  erkj endelse  og  dog  tvivlede. 
om  den  ikke  var  falsk «.  Herom  siger  Herbart:  ».  .  .  .  Her- 
efter  vilde  eksistensen  ikke  være  andet  end  begrebets  sandhed ; 
Kant  derimod  indsaa  tydelig  det  modsatte  heraf«  (S.  159). 
Vistnok  aabenbarer  hos  Spinoza  det  klare  begreb  væsenet ; 
af  substansens  reale  væsen,  ikke  af  dens  blot  tænkte,  folger 
eksistensen;  men  dette  betyder,  som  vi  før  har  seet,  ikke,  at 
der  træder  en  ny  realitet,  et  complementum,  til,  hvad  der 
ligger  i  væsenet  —  endnu  mindre  et  complementum  til,  hvad 
der  ligger  i 'den  subjektive  tanke  -  ;  men  det  betyder  kun,  at 
eksistensen  aabenbarer  væsenet  i  en  anden  form.  Vistnok  er 
denne  form  indesluttet  i  den  første,  i  væsenets,  som'i  sin  aarsag; 
men  dette  fører  ikke  til  nogen  anti-kantisk  tanke  om,  at  væren 
indeholder  noget  mere  end  tanken,  men  kun  til,  at  den  ene 
værensform  er  forskjellig  fra  —  en  ud vikling  af —  den  anden  form  ; 
defmitionen  af  den  absolute  væren  omfatter  eller  rettere:  af- 
speiler  baade  væsenet  og  hvad  deraf  følger  :  eksistensen  ;  den 
absolute  tanke  har  nøiagtig  det  samme  indhold  som  væren, 
d.  e.  som  væsen  og  eksistens  i  enhed,  og  Spinoza  kunde  for- 
saavidt  underskrive  det  præciserede  udtryk  hos  Kant,  hvilket 


—  229  — 


man  med  rette  har  tillagt  saa  stor  betydning:  «Hundrede 
virkelige  thaler  indeholder  ikke  det  mindste  mere  end  hundrede 
mulige «.  Dette  er  en  følge  af  Spinozas  erkjendelsestheoretiske 
grundprincip,  der  sætter  tænkningen  som  et  nøiagtigt  billede 
af  realiteten;  hermed  er  ogsaa  hos.  vor  filosof  udelukket  det 
ontologiske  gudsbevis,  som  man  saa  hyppig  har  skjænket  ham.  — 
Man  maa  imidlertid  indrømme,  at  Spinoza  stundom  udtrykker 
sig  noget  unøiagtigt,  hvor  han  taler  om  væsen  og  eksistens. 
Dette  er  til  eksempel  tilfældet  med  hans  tale  om  den  firkan- 
tede cirkels  væsen  i  eth.  I  prop.  n  dem.  »aliter«  i  (hvormed 
kan  sammenlignes  erkjendelsestraktaten  pag.  17  beg.  og  22  beg.), 
en  udvikling,  der  kriticeres  skarpt  af  Herbart.  Det  heder  i 
dette  bevis,  at  der  maa  kunne  angives  en  aarsag  eller  grund, 
hvorfor  enhver  ting  eksisterer  eller  ikke  eksisterer,  og  at  denne 
aarsag  eller  grund  maa  ligge  » enten  i  tingens  natur  eller  uden- 
for  samme. «  »Til  eksempel  grunden,  hvorfor  en  firkantet  cir- 
kel  ikke  eksisterer,  angiver  selve  dens  natur,  ;fordi  den  nemlig 
indeslutter  en  modsigelse.«  Det  ser  ud,  som  om  »natur«,  der 
jo  maa  være  det  samme  som  » væsen «,  her  er  en  ren  tanke- 
ting,  saa  at  endog  noget  umuligt  eller  selvmodsigende  kan  til- 
lægges  en  real  natur  (en  formal  natur  maa  jo  ogsaa  det  selv- 
modsigende tillægges,  forsaavidt  det  er  en  forestilling).  Me- 
ningen er  dog  vistnok  kun  denne  simple :  grunden  eller  aar- 
sagen  til,  at  noget  ikke  eksisterer,  ligger  enten  i  en  ydre  aar- 
sag, der  forhindrer  dets  eksistens,  eller  i,  at  realiteten,  om  den 
fandtes,  vilde  indeslutte  en  modsigelse.  Hvad  man  her  fra 
herbartsk  standpunkt  skulde  fæste  sig  ved,  maatte  være  Spi- 
nozas opfattelse  af  modsigelsesprincipet  som  et  realt  princip, 
men  ikke  den  omstændighed,  at  det  selvmodsigende  hypothetisk 
tillægges  et  realt  væsen.  Hvis  man  med  Herbart  af  eksemplet 
—  den  firkantede  cirkel  —  vilde  slutte,  at  ogsaa  de  ikke-eksi- 
sterende  ting  tilkjendes  et  væsen,  og  at  dette  altsaa  ingen 
realitet  er,  maatte  man  konsekvent  anvende  et  lignende  ræson- 
nement  angaaende  udtalelsen  om  ting  i  bevisets  begyndelse: 
»Ved  enhver  ting  maa  der  angives  en  aarsag  eller  grund  til, 
at  den  ikke  eksisterer «  ;  men  at  antage,  at  der  gives  ting  uden 
realitet,  synes  dog  at  være  en  altfor  urimelig  tanke  til,  at  man 

tør  tillægge  Spinoza  den  ;  man  maa  derfor  antage,  at  Spinozas 
udtryk  er  stærkt  forkortet  istedetfor :  » Hvis  en  ting  ikke  eksi- 
sterer, maa  der  angi  ves  etc.« 

121.  Spinozas  opfattelse  af  uendeligt  og  endeligt,  af 
væsen  og  eksistens  minder  om  den  platoniske.  Ogsaa  Plato 
skjelner  mellem  Gud  og  den  guddommelige  eksistenssfære, 
idéverdenen  ;  de  spinoziske  evige  væsener  er  en  gjenfødelse  af 
Platos  ideer.  Ogsaa  denne'stiller  en  verden  af  ydre  relationer, 
endeligheden,  ligeoverfor  idéverdenen,  der  dels  aabenbares, 
dels  skjules  i  hin.  Den  transscendente  tilværelse,  som  Plato 
tildeler  idéerne,  vil  dog  Spinoza  neppe  tilkjende  sine  væsener; 
forsaavidt  minder  de  spinoziske  væsener  mere  om  Aristoteles  s 
former.  —  Grunden  til  den  distinktion  mellem  væsen  og  ende- 
lig eksistens,  der  for  Spinoza  er  den  hovedsagelige  paa  dette 
punkt,  ligger  hos  ham  som  hos  Plato  inden  erkjendelsestheorien. 
Der  gives  nemlig  en  række  bestemtheder  ved  tingene,  hvilke 
vi  ikke  formaar  at  udtrykke  i  definitionerne,  nemlig  samtlige 
ydre  relationer,  af  hvilke  tidens  relationer  er  de  mest  frem- 
trædende;  heraf  adskillelsen  mellem  uendeligt  eller  evigt  og 
endeligt.  I  en  note  i  erkjendelsestraktaten  (pag.  17)  bestem- 
mer Spinoza  en  evig  sandhed  som  en  saadan,  »der,  hvis  den 
er  bekræftende,  aldrig  vil  kunne  være  nægtende-  ,  altsaa  som 
den  over  forandring  hævede ;  som  evig  sandhed  betragter  han 
de  evige  modi,  cfr.  eth,  I  prop.  17  schol.  —  Mén  ogsaa  inden 
den  strengt  logiske  verden  nodes  han  saavelsom  Plato  til  at 
distingvere  mellem  det  definerbare  begrebs  i  sig  værende,  in- 
tuitivt fattede,  bestemtheder  og  dets  relationer  til  andre  definer- 
bare begreber  —  to  momenter,  der  maa  rindes  i  enhver  defini- 
tion ;  heraf  distinktionen  mellem  Guds  evige  væsen  og  hans 
eksistens,  hvilke  sættes  Iige  paa  samme  maade,  som  det  defi- 
nerede  begrebs  væsen  og  dets  logiske  forhold  til  andre  i  de- 
finitionen  identificeres.  Det  evige  væsen  i  den  evige  relation 
er  det  metafysiske  udtryk  for  den  begrebsmæssige,  analytiske, 
dom,  der  fremgaar  af  og  altsaa  i  sig  indeslutter  en  synthese, 
den  i  erkjendelsestheoretisk  henseende  høiest  staaende  dom  (§  80, 
cfr.  §  23).  —  Vi  har  i  dette  kapitel  ikke  foretaget  nogen  sammen- 
ligning med  Cartesius*  s  lidet  behandlede  realitetsbegreb ;  for- 

holdet  hertil  vil  dog  tildels  fremgaa  af  det  følgende  kapitel. 
Her  være  kun  følgende  bemærket :  Om  end  ogsaa  Cartesius's 
væsener  tillægges  en  objektiv,  ikke  blot  en  subjektiv,  karakter, 
tvder  dog  denne  filosofs  ontologiske  gudsbevis  paa,  at  han 
ikke  holder  tænken  og  væren  saaledes  ud  fra  hinanden  som 
Spinoza. 


Kapitel  XIII. 

Substans,  causa  sui,  Gud  og  de  guddommelige  attributer. 

122.  Substansen ,  det  vigtigste  begreb  i  spinozismen,  be- 
stemmes i  denne  anderledes  end  hos  Cartesius.  I  sidstnævnte 
filosofs  Meditationes  (Opera  II  pag.  86  cfr.  Spinozas  Principia 
I  def.  5)  bestemmes  substans  væsentlig  som  vort  subjekt,  der 
tænkes  til  grund  for  en  natureiendommelighed  eller  for  en  fore- 
stilling; deraf  de  mange  substanser  hos  Cartesius.  At  man 
herved  maa  holde  borte  den  udelukkende  fenomenale  karakter, 
der  tillægges  det  kantiske  »logiske  og  handlende  subjekt«, 
siger  sig  selv.  I  Cartesius  s  Principia  I  51  (Op.  I  pag.  14)  for- 
beredes Spinozas  substansbegreb,  idet  substansen  betegnes  som 
»en  ting,  der  eksisterer  saaledes,  at  den  ikke  behøver  nogen 
anden  ting  for  at  eksisterer ;  men  den  heraf  følgende  spinoziske 
konsekvens :  læren  om  den  ene  substans,  ophæves  allerede  i 
samme  paragraf,  idet  substansbegrebet  gives  en  relativ  anven- 
delse. Medens  tract.  brev.  endnu  viser  en  fasthængen  ved  det 
cartesiske  substansbegreb,  dog  saaledes,  at  flere  af  de  senere 
specifikt  spinoziske  sætninger  om  substansen  (som:  at  der  ei 
kan  gives  to  lige  substanser,  at  den  ene  ikke  kan  frembringe 
den  anden  af  samme  art)  optræder  som  læresætninger  (I  cap.  2), 
og  medens  dette  begreb  træder  tilbage  i  erkj endelsestraktaten, 
beror  ethikens  hovedeiendommelighed  paa  den  konsekvente 

gjennemførelse  af  substansbegrebet  i  dets  absoluthed  og  enhed. 
Allerede  som  den  tredie  definition  møder  vi  følgende  bestem- 
melse af  substansen  :  »Ved  substans  forstaar  jeg  det,  der  er  i 
sig  selv  og  fattes  ved  sig  selv,  d.  e.  det,  hvis  begreb  ikke  be- 
høver nogen  anden  tings  begreb,  hvoraf  det  skal  dannes.'- 
Substansen  er  altsaa  den  høieste,  forudsætningsløse,  realitet,  der 
i  tænkningen  repræsenteres  ved  det  høieste,  forudsætningsløse, 
begreb;  Spinozas  substans  betegner  selve  forudsætningsløsheden 
som  udgangspunkt  (Ulrici).  Den  fattes  ved  sig  selv,  d.  e.  den 
erkjendes  som  et  sandt  begreb,  saasnart  man  blot  tænker  den, 
ligesom  et  selvlysende  legeme  selv  bringer  sin  realitet  med  sig; 
men  dette  forhindrer  ikke,  kræver  meget  mere,  at  opdagelsen 
af  det  selvlysende  foranlediges  ved  kjendskabet  til  det  ikke  selv- 
lysende, det  absolute  ved  det  relative ;  ogsaa  substansbegrebet 
har  sin  erkjendelsestheoretiske  grund.  Denne  ligger  i,  at  den 
relative  grundsrække  maa  have  et  absolut  udgangspunkt ;  sub- 
stansen er  det  realbegreb,  der,  selv  uafhængigt  af  andre,  ligger 
til  grund  for  alle  andre,  den  simpleste  idé,  der  indeslutter  alle 
andre  i  sig.  Det  er  et  udtryk  for  konsekvens,  at  Spinoza  i 
ethiken  kun  kj ender  ét  begreb,  der  fattes  ved  sig  selv,  rigtig- 
nok  i  en  mangfoldigeed  af  repræsentanter  (attributerne).  At 
substansen  er  det  absolute  begreb,  der  ligger  til.  grund  for  en 
relativ  grundsprogres,  synes  at  ligge  latent  i  den  citerede 
definition,  hvor  man  forudsætter  begreber,  dannede  af  andre, 
hvilke  i  def.  5  betegnes  som  modi ;  denne  erkjendelsestheoretiske 
begrundelse  af  substansbegrebet  udtales  tydelig  i  de  med  def.  3 
parallele  ax.  1  og  2 :  »Alt,  som  er,  er  enten  i  sig  selv  eller  i 
andet «  ;  »det,  der  ikke  kan  fattes  ved  andet,  maa  fattes  ved 
sig  selv«.  Det  andet  aksiom  udsiger  om  grundsrækken,  hvad 
det  første  udtaler  om  aarsagsrækken.  Hvad  der  er  det  grund- 
læggende  ved  substansbegrebet,  er  saaledes  ikke  egentlig 
umuligheden  af  en  endeløs  regres  af  grunde  —  hvilken  Spinoza 
jo  tilsteder  inden  endeligheden  — ,  men  meget  mere  tanken 
om,  at  den  relative  erkjendelse  forudsætter  den  absolute,  den 
relative  realitet  den  absolute ;  dette  fremgaar  ogsaa  af  den 
maade,  hvorpaa  Crcska^s  gudsbevis  omtales  i  ep.  12,  før  29 
(cfr.   herom   Joél,   Zur  Genesis  der  Lehre  Spinozas  S.  36). 

Uagtet  altsaa  substansen  er  det  simpleste  begreb  eller,  nøiere 
talt:  netop  af  denne  grund  staar  den  i  en  dobbelt  sammen- 
hæng  med  andre  begreber.  Den  danner  ikke  alene  udgangs- 
punktet  for  en  deduktiv  idérække,  idet  alle  underordnede  be- 
greber er  indesluttede  i  den  første  grund  som  alle  andre  idéer 
i  den  simpleste;  men  den  staar  ogsaa  i  en  empirisk  afhængighed 
ligeoverfor  de  underordnede  begreber,  der  spiller  rollen  afleilig- 
hedsgrunde  for  det  hoieste;  de  lavere  begreber  er  jo  momenter 
i  det  hoieste,  hvorfor  tract.  brev.  (I  cap.  2  §  25)  fremhæver^ 
at  substansen  ikke  ophører  at  være  aktiv  ved  at  paavirkes  af 
sine  modi,  saasom  den  selv  er  den  første  grund  til  alle  sine 
modi.  Den  spinoziske  forudsætningsløshed  er  altsaa  som  det 
hegelske  »Begynd  at  tænke!«  eller  »Den  rene  væren  <  selv 
formidlet  ved  leilighedsgrunde,  hvilket  ligger  allerede  i  den 
maade,  hvorpaa  Spinoza  opfatter  forholdet  mellem  metafysik 
og  erkjendelsestheori.  —  Idet  substansen  i  sig  indeslutter  en 
dobbelt  grunds  og  aarsagsproces,  viser  den  sig  ogsaa  derved 
som  det  adækvate  udtryk  for  den  simpleste  idé,  om  hvilken  vi 
paa  sit  sted  har  fundet,  at  den  danner  koncentrationspunktet 
for  to,  i  modsat  retning  gaaende,  idébevægelser.  Substansen 
er  imidlertid  ikke  blot  det  objektive  udtryk  for  den  simpleste 
idé,  men  den  er  ogsaa  selv  den  simpleste  idé;  den  er  baade 
den  forudsætningsløse  realitet  og  den  forudsætningsløse  idé; 
den  er  ved  sig  selv  og  fattes  ved  sig  selv.  Hvorsomhelst  altsaa 
substansen  bliver  tænkt,  sker  denne  tænken  i  kraft  af  den  og- 
saa i  tænkningen  immanente  substans,  der  vistnok  foranlediges 
for  tænkningen  ved  de  af  den  selv  afhængige  lavere  idéer,  men 
dog  oplyser  sig  selv  og  alle  af  den  afhængige  tanker.  Det  er 
substansen,  dertænker  sig  selv  gjennem  al  menneskelig  tænken. 
Idet  substansen  saaledes  er  den  i  sig  selv  afsluttede  aarsag  og 
enhed  af  tænken  (grund)  og  væren  (aarsag),  udtrykker  den 
metafysisk  baade  tænkningens  fulde  konsekvens  og  den  fuldt 
gjennemførte  enhed  af  tænkningen  og  realiteten,  d.  e.  sub- 
stansen er  det  metafysiske  udtryk  for  sandhedskriteriet  saa- 
velsom  for  erkjendelsens  definition. 

123.  Hvorledes  substansens  karakter  af  sidste  aarsag  er 
at  tænke,  fremgaar  af  substansens  prædikatsbegreb:  ^aarsag 

///  sig  selv*  (causa  sui),  hvis  definition  aabner  ethiken,  et  be- 
greb,  som  \  i  allerede  foran  (§§  1 16  og  117)  delvis  har  beliandlet, 
nemlig  med  hensyn  til  forholdet  mellem  væsen  og  eksistens.  Her 
interesserer  os  specielt  det  i  definitionen  hævdede  guddomme- 
lige kausalforhold.  Naar  Herbart  (W.ke  Bd.  III  S.  166)  kriti- 
cerer  definitionen  med  den  bemærkning,  at  kausalbegrebet 
overalt  intet  har  tilfelles  med  forholdet  mellem  væsen  og  eksi- 
stens, hænger  dette  dels  sammen  med  forfatterens  foran  be- 
handlede opfattelse,  at  Spinozas  væsensbegreb  er  en  subjektiv 
tanke  eller  mulighed  til  forskjel  fra  den  objektive  eksistens, 
dels  med  hans  ligesaa  feilagtige  mening,  at  den  spinoziske  kau- 
salitet som  saadan  er  et  forhold  i  tiden  —  (»om  gjensidig  be- 
stemmelse af  kvaliteterne  .  .  .  om  tankernes  og  forestillingernes 
indbyrdes  kausalitet  ...  ved  spinozismen  intet«,  ib.  S.  215  f), 
medens  Spinoza  i  virkeligheden,  som  Herbart  selv,  ved  siden 
af  den  tiden  tilhørende  kausalitet  hævder  en  tidløs,  og  denne 
for  begge  filosofer  er  den,  hvorpaa  det  egentlig  kommer  an. 
Dermed  er  tillige  given  en  bedømmelse  af  Uebenvegs  kritik 
af  dette  Spinozas  begreb.  —  Spørgsmaalet  om,  hvorledes  begre- 
bet  causa  sui  skal  tænkes  inden  spinozismen,  er  blevet  besva- 
ret  dels  saaledes,  at  med  causa  sui  menes  det  eksisterende,  der 
som  saadant  ikke  lader  sig  videre  deducere,  dels  saaledes,  at 
derved  tænkes  paa  en  virkelig  kausalvirken  inden  selve  sub- 
stansen. Under  den  første  opfatning  ligger  i  begrebet  kun 
dette,  »at  noget  eksisterer«;  med  causa  sui  forstaaes  da  univer- 
set, forsaavid:  dette  ikke  udenfor  sig  har  nogen  grund  til  sin 
eksistens ;  saaledes  Pollock  i  sin  Spinoza,  his  life  and  philo- 
sophy, pag.  162.  I  »aarsag  til  sig  selv«  er  da  aarsagen  op- 
slugt  af  virkningerne,  idet  dermed  kun  menes  det  uforklarlige 
ved  verdenstotaliteten,  dennes  rene  virkelighed,  hævet  over  al 
blot  mulighed  ;  >.  Spinoza  kalder  Gud  causa  sui,  men  i  den  snæv- 
rere  betydning,  at  han  ved  sit  væsens  blott  :  nødvencighed 
er,  altsaa  kun  er,  uden  at  kunne  fastholdes  som  være -ku li- 
nende —  som  causa  — ;  aarsagen  er  helt  gaaet  op  i  virknin- 
gen og  forholder  sig  kun  endnu  som  substans,  hvorimod  hans 
tænken  intet  formaan  ;  saaledes  Schclling  (W.ke.  I  10  S. 
35).    Paa  den  anden   side  kan  man  ogsaa  tænke  sig  en  for- 

klaring,  der  understreger  aarsag,  saaledes  at  man  hævder  Gud 
udelukkende  som  aarsag,  men  nægter  alle  reale  virkninger 
af  denne  aarsag.  Opfattelsen  af  causa  sui  som  ét  med  det 
eksisterendes  uforklarlighed  fører  altsaa  enten  til  den  rene 
pantheisme\  hvorved  Gud  opsluges  af  verden,  eller  til  akos- 
mistnen,  der  lader  verden  opsluges  af  Gud.  Spinozismen  turde 
imidlertid  tilhøre  hverken  den  ene  eller  den  anden  af  disse 
filosofiske  retninger.  Udgangspunktet  for  kausalrækken,  den 
høieste  aarsag  eller  kraft,  lader  sig  kun  tænke  som  enhed  af 
aarsag  og  virkning,  og  inden  det  evige  omraade  falder  forskjel- 
len mellem  disse  begreber  sammen  med  forskjellen  mellem  væ- 
senet,  væren  i  sig,  og  eksistensen,  væren  for  andet.  Substan- 
sen er  altsaa  aarsag  til  sig  selv,  forsaavidt  dens  væsen,  dens 
kraft  i  sig  selv,  frembringer  dens  eksistens,  kraften  i  relatio- 
nernes  form,  i  en  proces,  der  erhævetover  tiden,  ved  en  kau- 
salitet, der  er  udtryk  for  en  logisk  sammenhæng.  I  eth.  I 
prop.  7  (cfr.  prop.  4  i  anhanget  til  tract.  brev.)  læres,  at  ek- 
sistensen hører  til  substansens  væsen,  eller  at  substansen  er 
causa  sui,  og  dette  bevises  ved  den  foregaaende  læresætning, 
der,  støttet  til  prop.  5,  hævder,  at  den  ene  substans  ikke  kan 
frembringe  den  anden,  saasom  der  ikke  kan  gives  to  substan- 
ser af  samme  natur.  Dette  og  lignende  udtryk  i  ethiken,  hvor- 
af  der  findes  antecipationer  allerede  i  erkjendelsestraktaten  (t. 
eks.  pag.  32,  hvor  der  kræves  af  en  »uskabt  tings«  definition, 
at  der  ingen  plads  bliver  for  spørgsmaalet,  om  den  eksisterer), 
kunde  synes  at  føre  til  den  negative  opfatning  af  causa  sui, 
som  =  det  ikke  at  være  produceret  af  andet.  Men  at  heri  ogsaa 
er  tænkt  en  positiv  virken,  ligger  i  udtalelsen  i  eth.  I  prop. 
25  schol. :  .  .  .  »i  den  betydning,  hvori  Gud  kaldes  aarsag 
til  sig  selv,  bør  han  ogsaa  kaldes  aarsag  til  alle  ting  ;  men 
som  aarsag  til  alle  ting  frembringer  jo  Gud  disse.  At  op- 
fatte  substansen  som  blot  bestaaende,  uden  selvproduktion, 
strider  ogsaa  mod  bestemmelsen  af  tænkningen  som  en  ak- 
tuel  bevidst  bevægelse  —  ikke  som  en  død  tegning  paa  en 
tavle  — ;  substansen  er  jo  hos  Spinoza  en  logisk,  sig  selv 
tænkende  realitet.  Herved  turde  den  negative  opfattelse  af 
causa  sui  være  imødegaaet,  den  positive  sat.    Men  man  mærke 

derhos,  at  der  i  begrebet  er  sat  ikke  alene  en  kausal  frem- 
gang af  væsenet,  men  ogsaa  en  tilbagegang  til  dette,  hvilket 
ligger  i,  at  Gud  betegnes  som  aarsag  til  sig  selv ;  væsen  og 
eksistens,  aarsag  og  virkning,  er  sammensluttede  i  et  tredie 
moment,  enhedsmomentet  (cfr.  §  117).  Den  rigtige  opfat- 
telse  af  Spinozas  causa  sui  rindes  hos  Hegel  (cfr.  §  117),  H. 
C.  W.  Sigwart,  He  bl  er  o.  a.  - —  Cartesius  forsøgte  for  sin 
uendelige  substans  først  at  hævde  causa  sui  i  positiv  betyd- 
ning, men  trak  sig  senere  tilbage  til  den  negative  opfattelse, 
da  han  ikke  fandt  at  kunne  betragte  Gud  som  virkning, 
hvilket  syntes  ham  at  pege  i  pantheistisk  retning.  I  virke- 
ligheden gaar  ogsaa  udtrykket  —  ret  fattet  — ,  om  ikke  i 
pantheistisk,  dog  i  monistisk  retning  og  er  saaledes  ret  be- 
tegnende for  spinozismen. 

Sammenfatter  vi,  hvad  der  er  indeholdt  i  Spinozas  sub- 
stansbegreb,  rinder  vi  en  flerdobbelt  cnhed  af  modsætninger : 
1)  Enhed  af  tænken  og-  væren.  Dette  ligger  i  dens  definition, 
hvorved  den  sættes  som  repræsentant  for  det  erkjendelsestheore- 
tiske  grundprincip.  2)  Enhed  af  aarsag  og  virkning  (af  grund 
og  følge),  en  følge  af,  at  den  er  den  høieste  forudsætningsløse 
realitet.  Herved  bliver  substansen  udtryk  for  den  fuldkomne 
konsekvens,  for  sandhedskriteriet.  3)  Enhed  af  væsen  og 
eksistens.  Thi,  hvis  dens  eksistentielle  væren  ikke  fulgte  af 
væsenet,  maatte  den  følge  af  noget  udenfor  substansen,  hvor- 
ved denne  ophørte  at  være  enhed  af  aarsag  og  virkning.  4) 
Substansens  kausalitet  er  enhed  af  logisk  kausalitet  oij 
leiligJiedskausalitet.  Disse  modsætningsenheder  maa  i  sub- 
stansen, den  simpleste  idé,  fattes  gjennem  intuitiv  viden. 

124.  Lærerig  med  hensyn  til  substansbegrebet  og  vigtig 
i  sine  følger  er  eth.  I  prop.  5:  »I  tingenes  natur  kan  der 
ikke  gives  to  eller  flere  substanser  af  samme  natur  eller  attri- 
but«.  Nerven  i  beviset  er  den  tanke,  at,  om  der  gaves  flere 
substanser  af  samme  natur  eller,  da  attributerne  betegner  sub- 
stansens grundbestemmelser,  af  samme  attribut,  vilde  man  ikke 
kunne  skille  dem  fra  hinanden,  saasom  de  tilstande  eller  eien- 
dommeligheder,  afTectiones,  hvori  de  maatte  befinde  sig,  eller 
som  maatte  hænge  ved  dem,  ei   kan   tjene  som  adskillende 

kjendemærke  for  substanser,  der  som  saadanne  netop  skal  fat- 
tes kun  ved  sig  selv,  da  » substansen  efter  sin  natur  er  forud 
for  sine  affektioner«  (prop.  i).  De  væsensbeslægtede  substan- 
sers  flerhed  benægtes  altsaa  paa  grund  af,  at  der  i  substans- 
begrebet  ikke  skal  tænkes  andet  end  rationelle  bestemmelser; 
den  i  substansen  satte  enhed  af  tænken  og  realitet,  saavelsom 
af  væsen  og  eksistens,  er  altsaa  det  afgj ørende  i  beviset,  hvor- 
med ogsaa  stemmer,  at  dette  i  prop.  8  schol.  2  gives  den  form, 
at  flerheden  som  en  kvantitativ  bestemmelse  falder  udenfor 
begrebet  og  derfor  ikke  kan  anvendes  paa  substansen.  Man 
kan  altsaa  efter  vor  opfattelse  i  prop.  5  ikke  medregne  de 
evige  bestemmelser  blandt  »afTektionerne« ;  thi  hine  er  »ind- 
befattede  i  Guds  attributer«  (eth.  II  prop.  8  cor.) ;  kun  om  de 
endelige,  ikke  om  de  evige,  modi  tør  beviset  tænkes  at  handle. 
Herved  tør  Zimmermanns  kritik  af  vor  sætning  være  tilbage- 
vist  (Sitzungsberichte  der  hist. -phil.  Classe  der  kaiserlichen  Aka- 
demie  der  Wissenschaften,  Bd.  V  Th.  2  S.  463  f.).  Hvorfor 
kan  altsaa  ikke  Spinoza,  som  senere  Herbart,  tænke  sig  flere 
lige  substanser,  der  for  vor  opfatning  kunde  adskilles  ved  sin 
forskjellige  plads  i  rummet?  Fordi  en  saadan  forskjel  vilde 
være  uden  betydning  for  substanserne  som  saadanne,  og  altsaa 
substansens  enhed  af  væren  og  tænken  ved  en  saadan  betragt- 
ningsmaade  ophæves. 

125.  I  defmitionen  af  Gud  (t.  eks.  i  Op.  II  pag.  86)  be- 
tjener Cartesius  sig  af  fuldkommenhedsbegrebet :  »Den  sub- 
stans, som  vi  tænker  at  være  •)  høist  fuldkommen,  og  hvori  vi 
intet  fatter,  der  indeslutter  en  eller  anden  mangel  eller  grænse 
for  fuldkommenheden,  kaldes  Gud« ;  cfr.  Spinozas  Principia 
phil.  Cartesianae  I  def.  8.  I  tract.  brev.  (cap.  2)  er  det  carte- 
siske  fuldkommenhedsbegreb  erstattet  af  uendelighedsbegrebet ; 
dog  optræder  i  traktaten  hint  begreb  endnu  i  bestemmelsen 

*)  Man  mærke,  at  Gud  her  defineres  ved  hjælp  af  «som  vi  tænker»  ligesom 
attributet  hos  Spinoza.  Ligesaa  lidt  som  man  af  dette  udtryk  kan  tillægge 
Cartesius  en  subjektivistisk  opfattelse  af  substansen  —  hvad  vel  fortolkerne 
eiheller  har  forsøgt  — ,  ligesaa  lidt  tør  man  af  saadanne  udtryk  hos  vor 
filosof  med  flere  fortolkere  slutte,  at  de  guddommelige  prædikater  i  spino- 
zismen  kun  bestaar  for  vor  subjektive  opfattelse. 

af  attributet.  Substansbegrebet  anvendes  ikke  endnu  ved  de- 
finitionen  af  Gud.  I  ethikens  definition  optræder  derimod 
baade  uendeligheds-  og  substansbegrebet.  I  ethiken  lyder  nem- 
lig den  6te  definition  saaledes :  »Ved  Gud  forstaar  jeg  det 
absolut  uendelige  værende  (ens),  d.  e.  den  substans,  der  be- 
staar  i  uendelig  mange  attributer,  af  hvilke  ethvert  enkelt  ud- 
trykker  et  evigt  og  uendeligt  væsen«.  Ligesom  substansens 
realitet  er  given  i  def.  3  og  senere  forudsættes  som  given,  saa- 
ledes er  ogsaa  Guds,  den  uendelige  substanses,  realitet  given 
i  den  sidst  citerede  definition,  hvorefter  den  senerehen  er  en  sta- 
dig forudsætning.  Det  synes  overhovedet  ikke  rimeligt  at  an- 
tage  en  del  af  definitionerne  i  ethikens  første  bog  for  nominal- 
definitioner,  da  man  nødes  til  at  antage  andre  af  dem  som 
realdefinitioner.  '  Der  leveres  i  ethiken  ikke  noget  bevis  for 
Guds  realitet,  d.  e.  for  realiteten  af  hans  væsen  og  hans  eksi- 
stens; gudsbegrebet  er  en  forudsætning  for  tænkningen,  et 
selvindlysende  begreb;  det  absolut  uendelige  væsens  realitet 
er  kun  en  anden  form  af  substansens  realitet;  den  6te  defini- 
tion er  et  mere  omfattende  udtryk  for  den  3die.  Det  fremgaar 
ogsaa  af  eth.  I  prop.  10  schol.  saavelsom  af  prop.  11  dem.  og 
14  dem.,  at  det  absolut  uendelige  i  ethiken  som  i  tr.  brev.  er 
en  grundforudsætning,  uagtet  der  ikke  opstilles  noget  til  def. 
6  svarende  aksiom.  Derimod  vil  ethiken  i  sine  læresætninger 
udvikle  substansbegrebets  forhold  til  gudsbegrebet,  som :  at 
substansen  nødvendigvis  er  uendelig,  at  Guds  eksistens  er  nød- 
vendig, og  at  der  ingen  anden  substans  gives  end  Gud,  at  alt- 
saa  den  i  def.  3  og  den  i  def.  6  satte  realitet  falder  sammen, 
idet  enhver  af  dem  repræsenterer  det  samme  absolute  væsen 
fra  en  bestemt  side,  substansen  fra  aséitetens,  Gud  fra  uende- 
lighedens.  »Enhver  substans  er  nødvendigvis  uendelig« ;  saa- 
ledes lyder  eth.  I  prop.  8,  hvilken  endnu  ikke  er  forskjellig 
fra  Cartesius's  tankegang.  Man  mærke  nemlig,  at  den  citerede 
læresætning  kun  hævder  substansens  uendelighed,  d.  v.  s. 
dens  kvalitative  karakter  (cfr.  §  112),  men  ikke  dens  absolute 
uendelighed.  Beviset  hviler  paa  den  tanke,  at  en  endelig  sub- 
stans, om  den  fandtes,  maatte  begrænses  af  en  anden  af  samme 
natur  —  efter  def.  2  — ,  hvilket  imidlertid   strider  mod  prop. 

5,  hvorefter  der  ikke  kan  gives  mere  end  en  substans  af  samme 
attribut,  hvorhos  >nødvendig«  hidrører  fra  substansens  karakter 
af  causa  sui  (cfr.  §  123).  Af  væsentlig  samme  natur,  men 
simplere  er  bevisførelsen  i  schol.  1  til  vor  læresætning,  hvilket 
paaberaaber  sig  prop.  7  (cfr.  §  123).  (Ep.  35,  før  40,  [cfr.  tract. 
brev.  I  cap.  2  og  app.  I  prop.  30^  udleder  af  causa  sui 
den  absolute  uendelighed.)  Med  prop.  7  er  allerede  given 
prop.  11:  »Gud  eller  den  substans,  der  bestaar  i  uendelig 
mange  attributer,  hvoraf  ethvert  enkelt  udtrykker  et  evigt  og 
uendeligt  væsen,  eksisterer  nødvendigvis «.  Det  egentlige  be- 
vis bestaar  her  i  en  henvisning  til  prop.  7,  idet,  hvad  denne 
siger  om  de  foreløbig  i  flertal  omtalte  substanser,  her  anvendes 
paa  den  absolut  uendelige,  der  kaldes  Gud  efter  def.  6.  Man 
ser,  at  realiteten  af  den  absolut  uendelige  substans  forudsættes. 
Som  i  hovedbeviset  bliver  ogsaa  i  bevisets  anden  form,  det 
første  >aliter«,  der  almindelig1)  opfattes  som  et  ontologisk 
gudsbevis,  Guds  nødvendige  eksistens  bevist  ved  en  appel  til 
substansens  nødvendige  eksistens,  ved,  at  der  hverken  udenfor 
eller  i  Guds  substantielle  væsen  uden  modsigelse  kan  tæn- 
kes  nogen  hindring  for  hans  eksistens.  Man  kan  dadle  den 
scholastiske  form  for  dette  bevis,  men  ikke  dets  grundtanke, 
der  er  en  anvendelse  af  tidligere  opstillede  sætninger.  Ei  hel- 
ler scholiet  til  samme  læresætning  indeholder  noget  ontologisk 
bevis ;  det  lærer  proportionalitet  mellem  de  to  begreber  væsens- 
realitet  og  kraft  til  at  eksistere  —  et  udtryk  for  spinozismens 
filosofiske  grundbetragtning  —  og  slutter  deraf,  at  den  uende- 
lige væsensrealitet,  nemlig  Guds,  maa  være  forbunden  med  en 
uendelig  kraft  til  at  eksistere.  Scholiets  bevis  forudsætter  alt- 
saa  realiteten  af  det  uendelige  væsen,  men  slutter  ikke  som 
den  gamle  ontologi  fra  tanken  om  et  ens  realissimum  til  dets 
væren.  Dette  bevis  maa  heller  ikke  fattes  som  aposteriorisk ; 
thi  det  slutter  fra  et  princip,  og  dets  henvisning  til  endelige 
væsener  er  kun  hypothetisk,  hvorfor  Spinoza  selv  betegner  be- 


*)  Dog  ikke  af  alle  forfattere,  t.  eks.  ikke  a  f  Trendelenburg ;  denne  forsker 
hævder  dog  ikke  vor  foran  anførte  udvikling  af  forholdet  mellem  væsen 
og  eksistens. 

viset  som  et  apriorisk,  hvilket  i  den  tids  sprog  betegner  en 
slutning  fra  aarsag  (grund)  til  virkning  (følge).  Ved  siden  af 
disse  former  af  en  apriorisk  bevisførelse  for  Guds  nødvendige 
eksistens  opstiller  Spinoza  et  bevis,  hvilket  han  selv  betegner 
som  aposteriorisk ;  det  andet  »aliter«  efter  prop.  1 1  beviser 
Guds  nødvendige  eksistens  ved  paaberaabelse  af,  at  der  eksi- 
sterer endelige  ting,  som  vi  selv;  da  nemlig  evnen  til  at  eksi- 
stere er  en  kraft,  vilde,  hvis  Gud  ikke  eksisterede,  de  endelige 
ting  være  mægtigere  end  det  absolut  uendelige  værende  (ens), 
som  derfor  nødvendigvis  eksisterer.  Heller  ikke  her  er  beviset 
ontologisk  eller  lidende  under  nogen  cirkel ;  thi  det  nævnte 
ens  er  hverken  en  tænkt  eksistens  eller  den  i  aktuel  eksistens 
værende  Gud,  men  den  i  væsenets  immanens  værende.  Samt- 
lige disse  beviser  beror,  som  vi  har  seet,  paa  forudsætningen 
om  den  absolut  uendelige  substanses  realitet  og  paa  forudsæt- 
ningen om  en  korrespondens  mellem  væsen  og  eksistens ;  for 
saavidt  hviler  disse  beviser  og  dermed  hele  spinozismen  paa 
en  ontologisk  forudsætning,  der  imidlertid  kun  er  en  konse- 
kvens af  det  erkjendelsestheor etiske  grundprincip  om  tænk- 
ningens  og  værens  korrespondens.  Ved  sin  behandling  af  guds- 
begrebet  staar  Spinoza  høit  over  Cartesins,  der  ved  siden  af  den 
kosmologiske  bevisførelse  for  Guds  realitet  hovedsagelig  onto- 
logisk støtter  sig  til  tanken  om  væren  som  en  egenskab,  der 
tilhører  det  tænkte  fuldkomne  væsen  (cfr.  t.  eks.  Meditationes 
V),  hvilke  beviser  gjengives  i  Spinozas  fremstilling  af  den  car- 
tesiske  filosofi  og  for  en  væsentlig  del  endnu  hersker  i  tract. 
brev.  og  i  hans  første  breve.  —  Af  begrebet  om  Gud  som  det 
absolut  uendelige  væsen,  der  i  sig  indeslutter  al  realitet,  i  for- 
ening med  den  femte  læresætning  fremgaar  Spinozas  hoved- 
sætning,  hvorved  han  tydeligst  bryder  med  Cartesius :  »For- 
uden  Gud  kan  der  ikke  gives  eller  tænkes  nogen  substans < 
(etb.  I  prop.  14).  Thi  en  anden  substans  maatte  i  saa  fald 
fattes  ved  et  Guds  attribut,  hvorved  vilde  fremkomme  to  sub- 
stanser med  ét  attribut,  hvilket  er  umuligt  (eth.  I  prop.  5,  cfr. 
her  §  124).  Denne  sætning,  for  mange  en  anstødssten  inden 
spinozismen,  taber  en  væsentlig  del  af  sit  afskrækkende  ud- 
seende,  naar  man  tager  Spinozas  substansbegreb  i  hans  egen 


-    241  — 


og  ikke  i  Cartesiuss  eller  i  vor  betydning,  saa  at  man  specielt 
betænker,  at  med  sætningen  ikke  mangfoldigheden  af  tænkende 
og  handlende  subjekter  benægtes.  Hvad  iøvrigt  ethikens  be- 
handling af  substans-  og  gudsbegrebet  angaar^maa  man  dadle 
den  kunstige  form,  der  især  viser  sig  i,  at  substansen,  hvis 
realitet  overalt  forudsættes  (hvoraf  den  3die  definitions  karak- 
ter af  realdefinition  fremgaar),  i  de  første  sætninger  optræder 
i  et  hypothetisk  flertal,  og  at  den  ene  substans  bestemmes  i 
to  definitioner  (substansens  og  Guds),  hvilket  gjør  den  følgende 
fremstilling  temmelig  kunstig. 

126.  Da  det  guddommelige  væsen  er  udtrykt  i  de  uende- 
lig mange  atlributer,  nødes  vi  til  her  at  gaa  ind  paa  det  me- 
get omstridte  spørgsmaal  angaaende  disses  natur  hos  Spinoza. 
Hos  Cartesius  (Principia  I  53,  56,  62)  gjøres  ingen  skarp  di- 
stinktion  mellem  attributa,  modi  og  qualitates;  dog  skal  Gud 
egentlig  talt  kun  tillægges  attributer,  saasom  disse  betegner 
de  uforanderlige  kvaliteter.  Heri  ligger  muligheden  for  af  de 
mange  guddommelige  prædikater  at  udsondre  enkelte  som  væ- 
sensbestemmelser,  et  princip,  som  Spinoza  gjennemfører.  Ho- 
vedforskjellen mellem  Spinozas  og  Cartesius's  attributlære  lig- 
ger i,  at  denne  filosof  hovedsagelig  har  de  moralske  prædika- 
ter for  øie,  hin  de  metafysiske.  Spinozas  begynder-arbeide 
tract.  brev.  gjør  (I  cap.  2)  en,  dog  ikke  gjennemført,  adskil- 
lelse  mellem  attributa  og  propria,  saa  at  de  sidste  til  forskjel 
fra  hine  bestemmes  som  Guds  conditio  sine  qua  non,  eller 
som  de  bestemmelser,  ved  hvilke  vi  ikke  som  ved  attributerne 
erkj ender  Gud  i  sig  selv,  men  som  virkende  udenfor  sig  (cfr. 
ogsaa  cog.  met.  II  cap.  11).  Medens  tænkning  og  udstrækning 
optræder  som  substanser,  læres  det  ved  siden  deraf  ogsaa,  at 
de  er  de  to  bekjendte  blandt  Guds  uendelig  mange  attributer 
(tract.  brev.  I  cap.  2,  en  tanke,  der  videre  udføres  i  noterne). 
Attributerne  optræder  i  tract.  brev.  som  Guds  reale  prædikater. 
I  brevene  2,  4  og  9  fra  aar  1661  og  1663  bestemmes  attri- 
but  væsentlig  paa  samme  maade  som  substans,  kun  at  attri- 
butet  skal  udsiges  med  specielt  hensyn  til  forstanden  (ep.  9). 
I  ethiken  (I  def.  4)  heder  det :  »Ved  attribut  forstaar  jeg  det, 
som  forstanden  opfatter  ved  substansen  som  udgjørende  (con- 

16 

stituens)  sammes  væsen«.  Gud  er  efter  def.  $  det  absolut  uen- 
delige væsen,  d.  e.  den  substans,  der  bestaar  af  uendelig  mange 
attributer,  »af  hvilke  ethvert  enkelt  udtrykker  et  evigt  og  uen- 
deligt  væsen «.  Hertil  knyttes  følgende  forklaring  (explicatio) : 
»Jeg  siger  »det  absolut  uendelige «,  men  ikke  »uendeligt  i  sin 
slægt;«  om  alt  det  nemlig,  der  kun  i  sin  slægt  er  uendeligt, 
kan  vi  benægte  uendelig  mange  attributer  ;  men  til  det  abso- 
lut uendeliges  væsen  hører  alt,  der  udtrykker  væsen  og  ingen 
nægtelse  iudeslntter«.  Her  møder  "os  først  den  hegelske  op- 
fattelse,  der  —  med  undtagelser  som  Kuno  Fischer  —  er  ble- 
ven  den  almindelige  inden  den  hegelske  skole,  i  Danmark  t. 
eks.  blev  repræsenteret  af  Brøchner  og  udførligst  er  forsvaret 
af  Erdmann  i  hans  Geschichte  der  Philosophie,  i  Grundriss 
'der  Geschichte  der  Philosophie  og  i  Vermischte  Aufsåtze v). 
Efter  denne  opfattelse  er  Guds  uendelighed  hos  Spinoza  det 
samme  som  bestemmelsesløshed;  men  Gud  skal  af  os  ikke 
kunne  opfattes  anderledes  end  under  synspunktet  af  en  i  sin 
art  uendelig  realitet,  enten  under  tænkningens  eller  under  ud- 
strækningens  synspunkt;  disse  for  vor  forstand  nødvendige, 
men  for  Gud  tilfældige  prædikater  er  attributerne :  den  om- 
stændighed,  at  disse  kun  af  os  er  »anbragte«  ved  Gud,  skal 
være  grunden  til,  at  Spinoza  lærer,  at  Gud  i  sig  selv  har  uen- 
delig mange  attributer  (Vermischte  Aufsåtze  S.  147  ft.).  Denne 
betragtningsmaade  er  flere  gange,  t.  eks.  af  H.  C.  W.  Sig- 
wart2),  Hebler*),  Kuno  Fischer*)  og  Camerer,  træffende  imøde- 


l)  Erdmanns  opfattelse  har  jeg  paa  flere  punkter  faaet  anledning  til  at  be- 
kjæmpe.  Hans  fremstilling  udmærker  sig  iøvrigt  ved  klarhed  og  ved  en 
udførlig  citeren  af  spinoziske  steder.  Brøchners  spekulative  arbeide  har 
jeg  foran  berørt. 

a)  H.  C.  W.  Sigwarts  Der  Spinozismus  .  .  .  hører  til  de  bedste  blandt  de 
ældre  fremstillinger  af  spinozismen.  Arbeidet  fremholder  nemlig  de  spe- 
kulative grundtanker  og  appellerer  derhos  til  Spinozas  tekst. 

*)  H{eble)rs  Spinoza's  Lehre  vom  Verhåltniss  der  Substanz  zu  ihren  Bestimmt- 
heiten  er  et  aandfuldt  lidet  arbeide,  der  fra  spekulativt  standpunkt- 
leverer  interessante  bidrag  til  opfattelsen  af  begrebet  determinatio  hos  Spinoza 

4)  Kuno  Fischers  fremstilling  af  spinozismen  i  hans  Geschichte  der  neueren 
Philosophie  staar  paa  et  lignende  standpunkt  som  H.  C.  W.  Sigwarts. 
Som  Fischers  arbeider  overhovedet  udmærker  ogsaa  dette  sig  ved  en  aand. 

gaaet.  Om  Spinozas  uendelighedsbegreb  har  vi  tidligere  hand- 
let og  fundet  det  ligt  kvalitetsbegrepet,  den  absolute  uende- 
lighed  altsaa  lig  den  absolute  kvalitet.  At  betragte  substansen 
som  bestemmelsesløs  strider  helt  mod  Spinozas  lære,  at  det 
abstrakte  er  det  uvirkelige.  Fremfor  alt  tør  man  ikke  tro,  at 
der  i  selve  begrebet  substans  ligger  noget  blot  abstrakt,  at 
substans  maaske  er  den  abstrakteste  slægt ;  i  saa  henseende  er 
det  af  interesse  at  lægge  mærke  til,  at  denne  abstrakte  brug 
ikke  var  gjennemgaaende  paa  Spinozas  tid;  hos  hans  forgjæn- 
ger  Geulinx  t.  eks.  er  substans  ikke  noget  genus.  Den  til 
gudsdefinitionen  føiede  forklaring  viser  ogsaa,  at  det  er  me- 
ningen at  holde  enhver  nægtelse  borte  fra  gudsbegrebet.  Skulde 
man  i  »substantia«  finde  noget  abstrakt  —  hvad  vistnok,  som 
sagt,  er  urigtigt  — ,  vilde  det  i  def.  6  parallele  udtryk  »ehs«  i 
hvert  fald  føre  tanken  hen  paa  det  konkrete.  Naar  Erdmann 
mener,  at  attributerne  sættes  i  et  nøiere  forhold  til  vor  erkj en- 
delse end  substansen  og  derved  allerede  til  forskjel  fra  denne 
viser  sig  som  noget  subjektivt,  maa  man  indrømme,  at  attri- 
buterne er  den  form,  hvorunder  vi  erkjender  substansen,  men 
benægte,  at  hine  er  mere  subjektive  end  denne ;  thi  begge 
begrebers  definitioner  viser,  at  »concipi«  og  » esses  udsiges 
om  begge;  den  subjektive  opfattelse  af  attributerne  maatte 
derhos  i  disses  definition  istedetfor  »forstand«  (intellectus),  der 
hos  Spinoza  netop  griber  tingens  sande  væsen,  krævet  >fore- 
stilling«  (imaginatio),  der  betegner  den  ufuldkomne  erkjendelse. 
Naar  Spinoza  nogle  gange  lærer,  at  der  udenfor  forstanden 
intet  andet  findes  end  substansen  og  dens  tilstande  (affectiones 
=  modi),  maa  her  med  substansen  menes  denne  i  og  med  dens 
væsensbestemmelser  eller  attributer ;  i  eth.  I  prop.  4  dem.  iden- 
tificeres  nemlig  substans  med  attributer,  og  i  eth.  I  prop.  19 
dem.  bestemmes  Guds  attributer  som  »det,  der  udtrykker  den 

fuld  og  klar  ud  vi  kling  ud  fra  systemets  grundtanke.  Men  den  deduktive 
fremstillingsform  medfører,  at  begrundelsen  ud  fra  den  spinoziske  tekst  tire- 
der tilbage,  og  under  den  elegante  form  turde  her  og  der  vanskeligheder 
skjule  sig.  At  jeg  paa  flere  punkter  ikke  kan  dele  den  fischerske  op- 
fattelse, vil  fremgaa  af  nærværende  arbeide.  Om  Camerers  arbeide  har 
jeg  foran  handlet. 

guddommelige  substanses  væsen«,  hvor  den  hosføiede  henvis- 
ning til  attributets  definition  lærer  os,  at  den  fc  rmalistiske  op- 
fatning  af  denne  skal  holdes  borte.  Det  samme  ligger  ogsaa 
i  definitionen  af  Gud  med  sammes  forklaring,  idet  disse  lærer 
os,  at  substansen  »bestaar  af«  attributerne,  og  at  disse  » hører 
til  substansens  væsen«.  Naar  ep.  9  (før  27)  fremhæver  attri- 
butets subjektive  karakter  til  forskjel  fra  substansen,  idet  ved 
attribut  skal  forstaaes  det  samme  som  ved  substans,  »und- 
tagen  forsaavidt  som  attributet  siges  med  hensyn  til  forstanden, 
der  tildeler  substansen  en  saadan  bestemt  natur «,  viser  en  sam- 
menligning med  de  to  aar  tidligere  (1 661)  skrevne  breve  2  og 
4,  at  hensigten  med  det  9de  brevs  udtryk  ikke  kan  være  at 
benægte  attributets  objektivitet,  ligesom  ogsaa  ialfald  ét  af 
de  i  sidstnævnte  brev  anførte  eksempler  vidner  mod  at  sætte 
attributet  som  den  subjektive  opfatning  af  den  objektive  sub- 
stans; thi  ingen  vil  ved  Jacob  forståa  en  subjektiv  Israel  (et 
udtryk  fra  Fischer).  Selve  brev  9  hævder  jo  identiteten  af 
substans  og  attribut,  og  den  subjektive  reservation  synes  blot 
at  kunne  betegne,  at  attributet  som  udtryk  for  substansens 
væsen  nøiere  end  substansbegrebet  fremhæver  Guds  forhold  til 
vor  refleksion,  —  hvis  man  ellers  vil  lægge  nogen  vægt  paa 
en  eiendommelig  udtalelse  1  et  tidlig  forfattet  brev.  Det  til- 
syneladende  bedste  støttepunkt  for  Erdmanns  opfatning  er  eth. 
I  prop.  32  dem.,  hvor  der  skilles  mellem  Gud,  forsaavidt  han 
er  den  absolut  uendelige  substans, «  og  Gud,  forsaavidt  han 
har  et  attribut  ;«  den  naturligste  forklaring  af  disse  udtryk  vil 
dog  være  at  tage  det  første  udtryk  =  Gud,  forsaavidt  han  har 
de  uendelig  mange  attributer,  i  modsætning  til  det  andet,  der 
betegner  Gud  som  udtrykt  i  det  enkelte  attribut.  Den  Hegel- 
Erdmannske  betragtningsmaade  paabyrder  spinozismen  en,  mod 
dens  ordlyd  stridende,  cirkel,  som  Spinoza  —  besynderligt  nok 
—  ikke  skulde  have  opdaget :  den  menneskelige  forstand,  der 
er  en  modus  under  et  bestemt  attribut,  maatte  af  sig  selv  med 
nødvendighed  producere  attributerne,  af  hvilke  intet  skulde 
have  realitet  i  sig  selv!  Vilde  det  ikke  under  denne  forud- 
sætning  være  mest  konsekvent  at  sætte  den  menneskelige  for- 
stand, eller  rettere:   indbildning,  som  den  eneste  realitet,  og 

vilde  ikke  en  saadan  opfattelse  komme  ind  under  den  bestem- 
melse af  er kj endelsen,  hvorefter  »opdigtelsen,  men  ikke  for- 
staaelsen,  begrænser  opdigtelsen«,  hvorved  man  delvis  betrag. 
ter  sjælen  som  Gude,  en  skepticisme,  der  saa  skarpt  bekjæm- 
pes  af  Spinoza  i  erkjendelsestraktaten  (pag.  20,  cfr.  foran  § 
35)?  —  Attributernes  realitet  er  en  nødvendig  følge  af  vor 
filosofs  erkjendelsestheoretiske  grundprincip ,  hvorefter  de  gud- 
dommelige prædikater,  der  maa  tænkes,  ogsaa  maa  være  reale. 

127.  I  modsætning  til  den  Hegel-Erdmannske  opfatning 
fastholder  vi  altsaa  attributerne  som  guddommelige  realiteter. 
Vi  har  ikke  kunnet  tilegne  os  Karl  Thomas^s  (Spinozas  Indi- 
vidualismus  und  Pantheismus  1848;  Spinoza  als  Metaphysiker 
1840)  betragtningsmaade,  hvorefter  attributerne  er  spinozismens 
virkelige  substanser,  medens  hensigten  med,  at  Spinoza  i  ethi- 
ken,  især  i  den  første  bog,  lærer  den  ene  substans  eller  Gud, 
skal  være  den  at  skaffe  værket  indgang  hos  samtiden.  Man 
har  til  denne  hypothese,  der  endog  gjør  Spinozas  karakter  tve- 
tydig, med  rette  bemærket,  at  det  vilde  være  en  høist  forkjert 
methode  for  at  skaffe  et  værk  indgang  i  samtidens  bevidsthed 
at  forvanske  dets  hovedindhold,  og  at  denne  atomistiske  op- 
fattelse ganske  strider  mod  ethiken,  som  hvis  hovedbegreb  den 
ene  substans  optræder.  —  Efter  Trendelenburg1)  (Beitrage  II 
S.  40  f.  og  III  S.  366  ff  "i  er  attributerne  hverken  udenfra  an- 
bragte  ved  substansen  eller  kræfter  ved  den,  men  evige  og 
nødvendige  som  substansen,  y>forskjellige  dejinitioner  af  den 
samme  saga.  Denne  opfattelse  fastsætter  rigtig  den  erkjen- 
delsestheoretiske side  af  attributerne,  men  lader  endnu  uafgjort, 
hvorledes  deres  metafysiske  forhold  skal  tænkes ;  det  indsees 
ikke,  hvorledes  deres  objektive  karakter  som  udtryk  for  Guds 
væsen,  hvilket  kommer  til  orde  i  definitionen,  kan  tænkes  uden 
ved  hjælp  af  kraftbegrebet.  —  Ikke  væsentlig  forskjellig  fra 


]J  Trendelenburgs  før  omtalte  arbeider  over  spinozismen  leverer  en  klar,  til 
Spinozas  tekst  støttet,  fremstilling  af  systemet.  Om  end  her  findes  meget 
rigtigt,  er  dog  efter  min  mening  udgangspunktet  «enhed  af  tænken  og 
blind  kraft«  feilagtigt  valgt.  Maaske  ligger  forfatterens  største  fortjeneste 
af  spinozismen  i  hans  behandling'.]af  de  nyfundne  spinoziske  skrifter  (især 
tract.  brev.). 

Trendelenburgs  betragtning,  men  mindre  tydelig  udført  er 
Pollocks  (Spinoza  pag.  162  ff.);  »det  mindst  utilfredsstillende 
ord,  jeg  kan  optænke,  er  synspunkt«  (aspect).  —  Vi  stanser  ved 
den  betragtning  af  attributerne,  hvilken  sætter  disse  som  kræf- 
ter  ved  substansen  og  hævdes  af  H.  C.  W.  Sigwart  (Die  Phi- 
losophie  Spinozas),  Hebler  (Spinozas  Lehre  vom  Verhaltniss 
.  .  .),  Fischer  (Geschichte  der  neueren  Philosophie),  Camerer 
(Die  Lehre  Spinozas),  Leander  (Om  substansbegreppet  hos 
Cartesius,  Spinoza  ock  Leibnitz),  Ribbing  (Om  Pantheismen 
o.  a.  st.);  paa  lignende  maade  Schmidt  (Spinoza  und  Schleier- 
macher):  »die  ewigen  Gattungen  der  Substanz  inder  Substanz«, 
o.  a.  At  opfatte  attributerne  som  substansens  kræfter  synes 
at  være  den  simpleste,  i  sagen  selv  liggende,  bestemmelse; 
thi,  som  vi  foran  har  vist,  er  væsenet  hos  Spinoza  identisk 
med  tingens  i  sig  værende  kraft,  hvorfor  attributerne  som  ud- 
tryk  for  substansens  væsen  maa  løbe  ud  paa  en  eller  anden 
form  af  kraft.  Ogsaa  i  Spinozas  tekst  har  denne  opfattelse 
direkte  støtte;  thi  ikke  alene  tract.  brev.  (II  cap.  19)  omtaler 
attributerne  som  Guds  kræfter;  men  ogsaa  ethiken  udtaler  sig 
i  lignende  retning.  Under  vor  betragtning  af  causa  sui  har 
vi  jo  fundet,  at  Gud  i  ethiken  betragtes  som  virkende  aarsag 
til  sig  selv.  Der  tales  om  Guds  »tænkekraft«  (poten tia  cogi- 
tandi)  og  om  Guds  » aktuelle  handlekraft «  (actualis  agendi  po- 
tentia),  cfr.  eth.  II  pr.  7  corol. ;  Gud  optræder  som  tingenes 
virkende  kraft,  cfr.  t.  eks.  eth.  II  prop.  45  schoi.,  hvor  del- 
tales om  den  kraft  (vis),  hvormed  tingenes  eksistens  følger  af 
Guds  evige  nødvendighed.  Dog  maa  man  ved  kraftbegrebet 
holde  borte  den  gjensidige  kausale  indskrænkning  mellem 
kræfterne,  idet  Spinoza  saa  stærkt  fremhæver  (eth.  II  prop.  5, 
6  o.  a.  st),  at  ethvert  attribut  udtrykker  den  hele  substans, 
ethvert  i  sin  slægt  (cfr.  eth.  I  prop.  10  schol.),  og  at  ethvert 
attribut  fattes  ved  sig  selv  alene  (eth.  I  prop.  10);  attributerne 
indeholder  altsaa  den  hele  guddommelige  realitet  i  forskiellig 
form.  Hermed  stemmer  eth.  II  prop.  7  schol.,  hvor  den  frem- 
holdte identitet  mellem  attributerne  i  anvendelse  paa  deres 
modi  bestemmes  som  en  identitet  i  forskjellig  form  (»udtrykt 
paa  to  maader«).    Tanken  om  attributernes  identitet  er  et  ud- 

tryk  for  den  spinoziske  grundbetragtning,  at  alt  er  indeholdt 
i  alt,  at  tilværelsen  er  en  indholdets  identitet  i  formens  for- 
skjellighed.  Vi  betragter  altsaa  attributerne  som  det  uendelige 
væsens  grundkræfter,  enhver  indesluttende  de  andre  i  en  be- 
stemt form,  saaat  de  i  vor  erkjendelse  kan  udtrykkes  som  Guds 
definitioner ;  deres  realitet  er  den  samme,  nemlig  substansens 
uendelige  ;  deres  formforskjelligheder  maa  tænkes  som  sideord- 
nede disjunktionsled  af  Guds  eller  substansens  væsen.  Herved 
bliver  ethvert  attribut,  som  Spinoza  vil  (eth.  I  def.  6  expl.), 
uendeligst  i  sin  art  og  sammen  med  alle  andre  konstituerende 
Gud  (eth.  II  prop.  7  schol.).  Kun  som  saadanne  absolute 
kræfter  lader  egenskaberne  ved  den  som  causa  sui  tænkte 
guddom  sig  opfatte. 

128.  Med  hensyn  til  att?'ibuterues  forhold  til  substansen 
maa  vi  udelukke  den  opfattelse,  hvorefter  de  er  potenser,  evig 
fremgaaende  af  substansen.  Herved  vilde  substansen  blive  at 
bestemme  som  en  art  ubekjendt  kraft,  der  frembringer  attri- 
buterne, eller  endog  som  en  ren  mulighed,  hvis  virkelighed  er 
repræsenteret  ved  attributerne.    Det  heder  vistnok  i  cog.  met. 

I  cap.  3  (cfr.  II  cap.  5) :  »thi  et  værende  (ens),  forsaa- 

vidt  det  er  et  værende,  paavirker  os  ikke  ved  sig  selv  alene, 
som  substans;  derfor  maa  det  forklares  ved  et  attribut,  fra 
hvilket  det  dog  ikke  adskilles  uden  ved  et  forstandshensyn« 
(ratione) ;  i  denne  udtalelse,  der  bruger  attributa  og  substantia 
i  videregaaende,  cartesisk,  betydning,  sættes  hine  som  den  for 
os  tilgjængelige  substans;  herved  tillægges  der  dog  ikke  sub- 
stansen en  fra  attributerne  forskjellig  natur,  hvilket  fremgaar 
af,  at  forskjellen  reduceres  til  en  forstandsforskjel ;  meningen 
maa  være  den,  at  attributerne  udtrykker  substansens  væsen, 
og  at  denne  saaledes  ikke  kan  erkjendes  uden  i  og  med  hine. 
At  opfatte  substansen  som  det  skjulte  substrat,  af  hvilket  hine 
fremgaar,  strider  mod  spinozismens  aand,  der  sætter  tilværel- 
sens væsen  som  tilgjængeligt  for  tænkningen ;  substansen 
fattes  her  som  det  mest  bekj endte  af  alt,  saasom  dens  natur 
fremtræder  gjennem  ethvert  attribut  og  foranlediges  af  enhver 
modus  inden  ethvert  af  disse.  Eiheller  vil  den,  saasom  den  jo 
er  indbegrebet  af  al  realitet,  kunne  tænkes  som  mulighed;  thi 

dette  begreb  tilkjendes  ikke  real  betydning;  saaledes  er  Guds 
almagt  stedse  aktuel  fra  evighed  af  (eth.  I  prop.  17  schol.),  og 
der  indrømmes  ingen  guddommelig  forstand  efter  muligheden 
(eth.  I  prop.  33  schol.  2).  Vor  filosof  forbyder  at  tænke  attri- 
buterne  som  noget  af  substansen  frembragt.  Da  nemlig  Schul- 
ler  i  det  brev  (63,  før  65),  hvori  han  beder  om  eksempler  paa 
de  forskjellige  arter  af  uendelighed  i  Spinozas  system,  har  sagt. 
at  han  tager  tænkningen  og  udstrækningen  som  eksempler 
paa  det,  der  er  umiddelbart  frembragt  af  Gud,  erstatter  Spinoza 
i  sin  svarskrivelse  herpaa  (64,  før  66)  disse  eksempler  med 
andre,  nemlig  med  den  absolut  uendelige  forstand  inden  tænk- 
ningen, med  bevægelse  og  hvile  inden  udstrækningen,  hvorved 
han  altsaa  sætter  de  af  Schuller  nævnte  attributer  som  ikke 
producerede  af  Gud.  Denne  [attributernes  oprindelighed  er  i 
virkeligheden  en  følge  af,  at  de  repræsenterer  substansens  væ- 
sen;  hvis  hine  var  frembragte  af  denne,  maatte  der  enten  til- 
lægges  den  frembringende  substans  et  andet  væsen  end  det, 
der  udtrykkes  ved  de  frembragte  attributer,  eller  der  maatte 
tilkjendes  den  et  dobbelt  væsen,  et  som  frembringende,  et  an- 
det som  frembragt;  i  første  tilfælde  vilde  attributerne  ikke  ud- 
trykke  substansens  væsen,  i  sidste  kun  en  del  af  dens  væsen  ; 
i  begge  tilfælde  vilde  man  altsaa  komme  i  strid  med  deres 
definition.  Attributerne  kan  saaledes  ikke  tænkes  som  virk- 
ninger af  substansen,  altsaa  overhovedet  ikke  som  frembragte 
af  noget  andet,  men  kun  som  sine  egne  virkninger,  idet  de 
har  substansens  karakter  af  causa  sui,  i  sig  selv  er  baade  aar- 
sag  og  virkning.  Attributerne  er  altsaa  i  sin  totalitet  ct  med 
substansen;  hine  > konstituerer «  denne. 

Denne  konstitueren  maa  ikke  fattes  saaledes,  at  attri- 
buterne udgjør  substansens  dele.  I  saa  fald  vilde  jo  hine  være 
de  virkelige  substanser  og  den  saakaldte  substans  kun  en  sam- 
menfatning af  disse,  ikke  causa  sui  og  det  simpleste  værende 
(cog.  met.  II  cap.  5).  Det  benægtes  ogsaa  udtrykkelig,  at 
attributerne  deler  substansen.  Deres  konstitueren  af  substansen 
kan  derfor  kun  tænkes  logisk;  substansen  er  attributernes 
identitet,  disse  er  hins  forskjelsmomenter.     Hvorledes  tøvrigt 

denne  identitet  maa  tænkes  i  spinozismen,  vii  vi  senere 
betragte. . 

129.  Læren  om  det  uendelige  antal  af  attributer,  af 
hvilke  kun  to  er  kjendte  af  os,  har  forarget  flere  filosofer,  t.  eks. 
Jacobi  (W.ke  IV/ 1  S.  189  ff,);  i  vor  tid  har  Bratuscheck 
(Phil.  Monatshefte  Bd.  7  S.  193—214)  søgt  at  lægge  de  talløse 
attributer,  med  undtagelse  af  udstrækningens,  ind  i  tænknin- 
gens.  Inden  det  sidste  hævder  jo  Spinoza  udtrykkelig  en 
art  uendelighed,  bevidsthedens  latente  endeløshed  (eth.  II  prop. 
21  schol.);  men  man  fatter  ikke,  hvorledes  under  hin  forud- 
sætning  attributerne  kan  betragtes  som  sideordnede  repræsen- 
tanter  for  den  hele  substans,  da  jo  i  saa  fald  attributerne  maatte 
betragtes  som  høiere  eller  lavere  udtryk  for  substansen.  — 
At  infinita  som  tillæg  til  attributerne  maa  tåges  i  kvanti- 
tativ betydning,  fremgaar  af  Guds  definition  (eth.  I  def.  6). 
Derimod  synes  denne  uendelighed  ikke  at  burde  fattes  som 
absolut  endeløshed,  men  kun  som  et  antal,  der  overskrider 
enhver  menneskelig  beregning,  som  det  høiest  mulige  antal, 
der  kan  beståa  for  en  uendelig  forstand,  i  hvilken  betydning 
ordet  bruges  i  eth.  I  prop.  16;  sign.  iøvrigt  om  de  forskjellige 
arter  uendelighed  nedenfor.  Udelukkelsen  af  endeløsheden 
synes  at  være  en  konsekvens  af,  at  attributerne  udgiør  en  en- 
hed  i  den  guddommelige  forstand,  saa  at  de  i  denne  følger  af 
én  idé  (eth.  II  prop.  4).  Grunden  til,  at  det  uendelige  væsen 
maa  tillægges  infinita  attributa,  ligger  efter  Spinoza  i  sætning  9 
(cfr.  10  schol.):  »Jo  mere  realitet  eller  væren  enhver  ting  har, 
desto  flere  attributer  tilkommer  der  den«,  sign.  foran  §  119; 
Guds  intensive  kraftfylde  maa  for  dens  absolute  uendeligheds 
skyld  tillægges  et  uendeligt  antal  af  sider  eller  former  (cfr.  eth. 
I  def.  6  expl.).  Gjennem  infinita  attributa  fremtræder  Gud 
som  det  fuldkommen  individuelle  væsen  og  altsaa  som  den 
absolute  realitet;  saa  langt  er  det  tjernet  fra  Spinozas  tanke, 
at  substansen  derved  skulde  blive  noget  abstrakt. 

Af  det  samme  individualitetshensyn  lærer  han  i  ep.  50,  at 
det  ikke  gaar  an  at  danne  nogen  universel  idé  af  Guds  væsen, 
og  at  man  derfor  ikke  har  ret  til  at  tillægge  Gud  prædikatet 

én  (unus)  eller  eneste  (unicus).  I  det  tidlig  forfattede  brev  9 
(før  27)  anføres  en  grund  af  ontologisk  natur,  hvilken  man 
inden  det  modnede  system  neppe  tør  tillægge  nogen  betydning. 

130.  Af  infmita  attributa,  hvilke  udtrykker  Gud  som  det 
realeste  væsen  (ens  realissimum),  kjender  vi  kun  to :  tenkningen 
og  udstrækningen.  Beviserne  for  de  to  attributers  realitet 
(eth.  II  prop.  1  og  2)  støttes  til,  at  vi  selv  har  tanker  og  for- 
nemmer et  legeme,  hvorfor  der  efter  principet,  at  det  endelige 
fattes  ved  det  uendelige,  maa  tilkomme  Gud  en  uendelig  tænk- 
ning  og  udstrækning,  hvorved  vor  kan  fattes  begrundet;  cfr. 
ep.  64,  før  66.  De  Hegel-Erdmannske  fortolkere  og  flere 
andre,  t.  eks.  Trendelenburg,  indvender  mod  denne  begrun- 
delse,  at  den  er  rent  empirisk,  idet  de  to  attributer  ikke  dedu- 
ceres  af  substansen.  Man  maa  indrømme  denne  kritik,  at  attri- 
buterne  ikke  afledes  af  det  høieste  metafysiske  begreb,  og  at 
bevisførelsen  tager  sin  udgang  i  det  empirisk  givne,  men  ikke, 
at  begrundelsen  er  helt  empirisk;  man  indser  ikke,  hvorledes 
erfaring  kan  oplyse  om  Guds  væsen ;  men  vel  forstaar  man,  at 
den  efter  spinozismens  almindelige  princip  kan  yde  leiligheds- 
grunde  til  at  finde  væsenet.  Spinoza  udtaler  ogsaa  selv,  for- 
anlediget ved  et  spørgsmaal  fra  Simon  Vries,  at  man  ikke  be- 
høver erfaring  for  at  afgjøre,  om  definitionen  af  et  attribut  er 
sand  (ep.  10,  før  28).  Om  end  de  to  bekjendte  attributer 
ikke  i  nogen  læresætning  deduceres  af  substansen,  er  de  dog 
i  virkeligheden  tænkte  som  følger  af  dette  begreb;  thi  den 
væren,  der  i  substansen  er  sat  i  enhed  med  tænkningen,  tæn. 
kes  af  Spinoza  almindelig  som  udstrækning,  substansen  altsaa 
som  enhed  af  de  to  kj endte  attributer.  Istedetfor  at  bebreide 
Spinoza  den  empiriske  begrundelse  af  attributlæren  skulde  man 
bebreide  ham  det  dogmatiske  ved  hans  udgangspunkt,  der  op- 
fatter  tænkningens  objekt  som  en  udenfor  tænkningen  staaende 
udstrækning.  —  I  læren  om  Guds  væsen  gjør  sig  altsaa  to 
synspunkter  gjældende:  uendelighedssynspunktet,  der  fører  til 
antagelsen  af  de  uendelig  mange  attributer,  og  det  erkjendelses- 
theoretiske  princip,  der  sætter  tænkningen  og  udstrækningen  i 
modsætningsenhed,  hvilket  hidfører  de  to  specielle  attributer  i 
Gud.   —   Om   tænkningen  som  guddommeligt  attribut  har  vi 


foran  handlet  (§  101).  Den  guddommelige  udstrækning  (ex, 
tensio)  repræsenterer  legemverdenens  høieste  princip.  Ordet, 
der  er  bibeholdt  fra  Cartesius,  hvilken  satte  materien  som  ét 
med  rummet,  maa  ikke  bringe  os  til  at  tænke  paa  rummet 
eller  en  rumstørrelse,  men  maa  opfattes  om  en  guddommelig 
kraft,  og  det  ikke  om  en  mekanisk  kraft,  men  om  en  dynamisk ; 
udstrækningen  er  den  legemlige  verdens  dynamiske  princip, 
hvori  alle  materielle  kræfter  er  indesluttede  som  i  en  eneste  intensiv 
størrelse.  Denne  afvigelse  fra  Cartesius  —  saasom  denne  identifi- 
cerer  den  materielle  verden  med  det  mekanisk  bevægede  rum,  kan 
han  konsekvent  ikke  som  Spinoza  hævde  hin  verdens  princip, 
udstrækningen,  som  guddommeligt  attribut  —  fremholdes  af 
Spinoza  selv  i  det  sidste  af  brevene  (83,  før  72).  Den  af 
Chr.  WW^"(Theologia  naturalis  §  690)  o.fl.  a.  anførte  grund  mod, 
at  udstrækningen  hos  Spinoza  kan  fattes*ved  sig  selv,  dens  for- 
mentlig sammensatte  natur,  holder  altsaa  ikke  stik.  Udstræknin- 
gen maa  ikke  betragtes  som  blind  kraft  f  som  tænkningens  parallel 
maa  den  selv  være  i  overensstemmelse  med  logiken,  hvorfor 
vi  ikke  med  Trendelenburg  (Beitrage  II  S.  1 — 30)  kan  betragte 
enheden  af  tænken  og  blind  kraft  som  spinozismens  karak- 
teristiske eiendommelighed.  I  Spinozas  opfattelse  af  udstræk- 
ningen ser  vi  en  eftervirkning  af  Brunos  (cfr.  §11)*  Om  Spi- 
nozas opfattelse  af  legemverdenen  sign.  foran  §§  87  og  112. 

131.  Læren  om  attributernes  indbyrdes  uafhængighed 
i  deres  indre  identitet  hører  til  de  vigtigste  punkter  i  spi- 
nozismen  (cfr.  eth/I  prop.  10  c.  schol,  II  prop.  5,  7  schol.,  9; 
ep.  66,  før  68,  o.  a.  st.).  Denne  uafhængighed  betyder,  at  det 
ene  attribut  ikke  er  grund  eller  aarsag  for  det  andet;  derimod 
udelukker  » fattes  ved  sig  selv«  (eth.  I  prop.  10)  ikke,  at  det 
ene  staar  i  en  relation  til  de  andre  udtryk  for  substansens 
realitet.  Hint  udtryk  » fattes  ved«  betegner  kun  den  logiske 
følge,  der  korresponderer  med  den  reale  virkning,  derimod  ikke 
enhver  logisk  relation,  specielt  ikke  den  erkjendelsestheoretiske 
mellem  subjekt  og  objekt;  for  saa  vidt  staar  tænkningen  i 
relation  til  udstrækningen  og  de  andre  attributer,  som  den  af- 
speiler  disse,  disse  i  relation  til  tænkningen,  som  det  netop 
hører  med  til  deres  væsen  at  være  objekt  for  tænkningen  (som 


-  252 


attribut  betragtet) ;  der  bestaar  mellem  attributerne  det  forhold, 
at  de  tilsammen  danner  en  erkjendelsestheoretisk  identitet,  hvori 
ethvert  repræsenterer  et  forskjelsmoment.  At  dette  forhold  kun 
for  de  to  attributers  vedkommende  kan  gjennemføres  af  os, 
ophæver  i  Spinozas  øine  ikke,  at  dette  grundforhold  bestaar 
mellem  alle.  Attributernes  identitet  maa  saaledes  hverken 
tænkes  som  absolut  identitet,  hvorved  de  vilde  smelte  sammen 
til  ét  attribut,  elller  som  en  blot  udvortes  parallelisme;  heller 
ikke  det  sidste,  saasom  forholdet  (eth.  II  prop.  7  c.  schol.: 
sættes  som  en  identitet,  der  afledes  af  identiteten  mellem  ting 
og  de  disse  repræsenterende  idéer.  At  attributet  erkjendes  ved 
sig  selv,  d.  e.  har  sin  realgrund  alene  i  sig  selv,  afleder  Spi- 
noza  af,  at  substansen  har  denne  karakter,  og  at  attributet 
som  dennes  væsensbestemmelse  maa  have  den  samme  (eth. 
I  prop.  10  dem.),  hvorved  rigtignok  konsekvent  substansen 
kunde  synes  at  maatte  falde  sammen  med  det  enkelte  attribut. 
Da  substansen  repræsenterer  tænkningens  selvstændighed,  idet 
den  afspeiler  den  simpleste  idé,  bliver  den  egentlige  grund  til 
attributets  selvstændighed,  hvad  vi  har  kaldt  sandhedskriteriet, 
tænkningens  indre  konsekvens  Den  egentlige  grund  til  læren 
om  attributernes  indbyrdes  forhold  ligger  altsaa  i  erkjendelsens 
dobbeltsidige  natur,  idet  den  dels  er  identitet  af  tænkning  og 
en  udenfor  denne  staaende  realitet,  dels  indre  tankekonsek\  ens. 
af  hvilke  den  sidste  bestemmelse  lader  sig  aflede  af  den  første. 
Fra  subjektivitetens  og  objektivitetens  nærmeste  metafysiske 
repræsentanter:  de  to  bekjendte  attributer,  gaar  Spinoza  over 
til  at  sætte  det  samme  dobbeltforhold  mellem  samtlige  attri- 
buter (cfr.  eth.  II  prop.  7  schol.).  Cfr.  iøvrigt  om  attri- 
butlæren  §  54. 

132,  Spørgsmaalet  om,  hvad  man  skal  tænke  om  de 
ukjendte  attributers  forhold  indbyrdes  og  til  de  to  kjcndte, 
behandler  Spinoza  i  sine  breve,  men  kun  kortelig.  Sc  hu  l le  r 
udtaler  i  et  brev  (63,  før  65)  den  mening,  at  mfinita  attributa, 
hvis  de  skal  være  uerkjendbare  for  os,  maa  tænkes  at  danne 
uendelig  mange  verdener,  idet  der  parallelt  med  vort  udstræk- 
ningsattribut  maa  sættes  uendelig  mange  andre,  hvoraf  ethvert 
opfattes  af  skabninger,  der  henhører  under  dette  specielle  attri- 


-  253  — 


but  i  forening  med  tænkningens  attribut.  I  sit  svar  (64,  før  66) 
nøier  Spinoza  sig  for  dette  punkts  vedkommende  med  at  hen- 
vise til  eth.  II  prop.  7  schol.  Tschirnhausen  finder  det  natur- 
ligst at  tænke  sig  samtlige  attributer  parallele  paa  den  maade, 
at  én  og  samme  ting  er  udtrykt  ved  tænkningen,  ved  udstræk- 
ningen,  ved  et  tredie  attribut  o.  s.  v.,  hvorved  tænkningen 
bliver  stillet  paa  samme  trin  som  de  andre  attributer ;  som  svar 
herpaa  udtaler  Spinoza  følgende  (ep.  66,  før  68):  ....  »om- 
endskjønt  enhver  ting  er  udtrykt  paa  uendelig  mange  iraader 
i  Guds  uendelige  forstand,  kan  dog  hine  uendelig  mange  idéer, 
hvorved  den  udtrykkes,  ikke  konstituere  én  og  samme  sjæl  i 
en  enkelting,  men  uendelig  mange  sjæle,  efterdi  enhver  af 
disse  uendelig  mange  idéer  ingen  sammenhæng  har  indbyrdes.  < 
Man  ser  heraf,  at  Spinoza  som  Schuller  tænker  sig  en  tænk- 
ning,  svarende  til  hvert  af  de  mange  reale  attributer,  en  sjæl 
i  enhver  modus  under  ethvert  realt  attribut.  At  herved  virke- 
lig, som  Schuller  senere  bemærker  (ep.  70),  tænkningen  til 
skade  for  attributernes  parallelisme  faar  en  overvægt  over  de 
andre  attributer,  vil  kunne  undgaaes  ved  at  tænke  sig  de  øvrige 
objektive  attributer  som  reproduktioner  af  vor  udstrækning  paa 
samme  maade,  som  de  øvrige  tænkningsattributer  sættes  som 
reproduktioner  af  vort  tænkningsattribut.  Vi  maatte  da  tænke 
samtlige  attributer  som  en  række  af  erkjendelsestheoretiske 
identiteter,  idet  stedse  to  tænktes  dannende  en  art  reproduktion 
af  vort  subjektive  og  objektive  attribut.  Denne  fortolkning 
vilde  saaledes  føre  til  en  art  schellingsk  potenslære  i  lighed  med 
den  af  Bratuscheck  (cfr.  foran  §  1 29)  fremholdte,  dog  med  den 
forskjel  fra  den  sidstnævnte,  at  vi  maatte  tænke  udstrækningens 
attribut  potenseret  i  forskjellige  attributer  paa  samme  maade 
som  tænkningens,  altsaa  antage  en  dobbelt  potensrække.  Fol- 
en saadan  opfattelse  kunde  Spinozas  udtryk  synes  at  vidne. 
Da  nemlig  » enhver  ting  paa  uendelig  mange  maader  er  udtrykt 
i  Guds  uendelige  forstand«,  da  Gud  har  en  idé  om  sit  væsen 
(eth.  II  prop.  3),  og  da  »gudsidéen,  af  hvilken  uendelig  mange 
ting  følger  paa  uendelig  mange  maader,  blot  kan  være  én« 
(eth.  II  prop.  4,  hvor  beviset  lærer  os  ved  infinita  at  tænke 
paa  attributa  og  modi),  synes  forholdet  mellem  atttributerne  at 

maatte  fattes  ved  en  dobbelt  idérække  med  en  indre,  logisk, 
sammenhæng  med  udgang  fra  Guds  væsen.  En  potenslære 
som  den  ovennævnte  er  imidlertid  snarere  en  konsekvens  af 
spinozismen  end  denne  selv;  thi  i)  dels  er  det  ikke  spinozisk 
lære,  at  de  objektive  attributer  er  reproduktioner  af  udstræk- 
ningen,  idet  meget  mere  hine  stilles  uafhængg  af  denne,  dels 
2)  ophæves  ved  en  potenslære  overhovedet  attributernes  sideord- 
ning, der  netop  fremholdes  af  Spinoza,  og  istedetfor  denne  sættes 
ved  hin  lære  et  attribut  som  logisk  følge  af  et  andet,  dels  3)  lærer 
Spinoza  udtrykkelig  i  et  før  eiteret  brev  (cfr.  §  128),  at  attri- 
butterne ikke  kan  sættes  som  følge  eller  virkning  af  substansen  L). 
Derimod  tør  vi  betragte  følgende  opfatning  som  Spinozas  egen, 
hvorved  rigtignok  endnu  nogen  vanskelighed  forbliver :  Attri- 
buterne  danner  sideordnede  inddelingspar  ligeoverfor  substan- 
sens væsen,  af  hvilke  ethvert  enkelt  indeslutter  en  identitet  af 
to  modsætninger:  af  et  idealt  og  et  realt  attribut;  efter  antyd- 
ninger, givne  af  ham  selv  (ep.  56,  cfr.  erkjendelsestraktaten 
pag.  31  og  32,  eth.  II  prop.  8  schol.),  kan  man  antage,  at  han 
har  tænkt  sig  attributernes  forhold  efter  geometrisk  analogi, 
t:  eks.  i  lighed  med  de  forskjellige  grundegenskaber,  der  ud- 
trykker  cirkelens  væsen;  ligesom  dette  kan  udtrykkes  eller 
inddeles  i  den  bestemthed  at  være  en  figur,  der  beskrives  af 
en  hvilkensomhelst  linie  med  et  fast  og  et  bevægeligt  ende- 
punkt, i  den  bestemthed  at  være  en  figur,  hvori  uendelig 
mange  indbyrdes  lige  store  rektangler  indeholdes  etc,  ligesaa 
kan  man  tænke  substansens  væsen  inddelt  i  de  mange  attri- 
buter, alene  med  den  forskjel,  at  der  i  ethvert  af  de  sidste  maa 
sættes  en  aand,  der  opfatter  væsensbestemtheden.  Herved 
beholder  dog  fremdeles  tænkningen  en  overvægt  over  de  andre 
attributer,  og  om  end  de  objektive  attributer  ikke  stilles  som 
følger  (virkninger)  det  ene  af  det  andet,  saa  følger  dog  indde- 
lingsledene  af  inddelingens  objekt;  attributerne  bliver  alle 
under  dette  synspunkt  følger  (virkninger)  af  Guds  væsen,  lige- 


l)  M$n  tor  ikke  med  nogle  filosofer  antage,  at  Spinoza  i  sine  senere  breve 
har  forandret  sin  tidligere  opfattelse ;  thi  det  sidste  brev,  der  behand- 
ler dette  spørgsmaal  (66),  citerer  netop  eth.  I  prop.  10  og  II  prop.  7  schol. 


som  de  forskjellige  bestemtheder  ved  eller  definitioner  af  cir- 
kelen  følger  af  denne  figurs  væsen.  Det  har  iøvrigt  sin  interesse 
at  lægge  mærke  til,  at  Spinoza  paa  nogle  steder  virkelig  ud- 
trykker  sig,  som  om  attributerne  er  følger  (virkninger)  af  sub- 
stansens væsen.  Saaledes  især  i  beviset  til  den  nysciterede  eth.  II 
prop.  3,  der  citerer  eth.  I  prop.  16  i  den  betydning,  at  ogsaa 
attributerne  indbefattes  under  det  i  denne  læresætning  nævnte 
uendelige,  der  følger  af  den  guddommelige  naturs  nødvendig- 
hed;  ogsaa  beviset  til  sidstnævnte  sætning  16  udelukker  ikke 
absolut  denne  forklaring.  Vi  tør  derfor  antage,  at  ved  siden 
af  den  almindelige  opfattelse  af  attributerne  som  umiddelbart 
dannende  substansens  væsen  hos  Spinoza,  om  end  underordnet, 
har  gaaet  en  anden  tankegang,  der  lader  attributerne  som 
Guds  eksistensbestemmelser  følge  af  væsenet,  og  at  vi  saaledes 
med  hensyn  til  bestemmelsen  af  Guds  væsen  møder  den  samme 
vanskelighed,  der  overhovedet  viser  sig  ved  filosofens  begreb 
af  egenskaben  (cfr.  §  119).  Hermed  staar  følgende  vanskelig- 
hed i  nær  sammenhæng:  Som  udtryk  for  væsenet  vil  attributet 
bringe  en  adækvat  erkjendelse  af  Gud,  som  følge  af  væsenet 
en  inadækvat.  Efter  Spinozas  ord  er  det  første  tilfældet.  Trods 
vort  ubekjendtskab  med  de  fleste  attributer  skal  vi  have  en 
adækvat  erkjendelse  af  Guds  evige  og  uendelige  væsen,  en 
ligesaa  klar  idé,  om  end  ikke  et  ligesaa  klart  billede,  af  Gud 
som  af  trekanten  (eth.  II  prop.  45 — 47  c.  schol. ;  ep.  56,  før  60) ; 
ligesaalidt  som  vort  manglende  kjendskab  til  de  fleste  af  Euclids 
elementer  i  vor  barndom  hindrede  os  i  klart  at  indse,  at  et 
triangels  3  vinkler  er  =  2  R,  ligesaalidt  skal  vort  ubekjendt- 
skab til  de  fleste  af  Guds  attributer  forhindre  kjendskabet  til 
nogle  af  dem.  Denne  sammenligning  -  en  stadfestelse  af, 
at  attributerne  er  Guds  objektive  definitioner,  —  hviler  paa  den 
forudsætning,  at  ethvert  attribut  fattes  ved  sig  selv  alene ;  ved, 
at  ethvert  i  sig  selv  aabenbarer  Guds  hele  væsen,  skal  vi  gjen- 
nem  de  to  —  nøiere :  gjennem  hvert  af  de  to  —  erkjende 
Gud  adækvat.  Hvis  denne  tankegang  fastholdes,  maa  ethvert 
attribut  kun  paa  en  ligegyldig  maade  skille  sig  fra  de  andre; 
denne  antagelse  staar  imidlertid  i  strid  med,  at  attributerne  er 
momenter  i  Guds  væsen,  deres  ideer  led  i  Guds  tænken ;  thi 

i  det  guddommelige  væsen  eller  i  den  guddommelige  logik  at 
sætte  noget  ligegyldigt  eller  tankeløst  er  selvmodsigende. 
Allerede  en  af  Spinozas  første  modstandere,  Christ.  Wittich, 
har  i  sin  Anti- Spinoza  paastaaet,  at  Spinozas  attributbegreb 
ødelægger  hans  gudsbegreb ,  og  at  flere  ikke  -  absolut- 
uendelige,  flere  kun  i  sin  art  uendelige  væsener,  som  jo  attri- 
buterne  er  efter  def.  6  expl.,  umulig  tilsammentagne  kan  kon- 
stituere det  absolut-uendelige.  Forholdet  mellem  substans  og 
attributer  er  i  virkeligheden  et  svagt  punkt  i  spinozismen,  om 
end  den  wittichske  kritik  af  »konstitueren«  turde  være  mindre 
vellykket  (cfr.  foran  §  128). 

133.  Spinoza  kan  saaledes  i  sin  lære  om  Guds  egen- 
skaber, idet  de  uendelig  mange  attributer  ikke  ret  forliges  med  de 
to,  ikke  vel  frikjendes  for  en  vis  inkonsekvens.  Denne  har  sin 
grund  i  de  forskjellige  motiver,  der  krydser  hinanden  i  denne 
lære:  tanken  om  realitetens  individuelle  natur  og  det  erkjen- 
delsestheoretiske  grundprincip  i  forening  med  sandhedskriteriet ; 
det  første  motiv  fører  til  de  uendelig  mange  attributer,  det 
andet  til  de  to  bekjendte,  indbyrdes  uafhængige,  der  afspeiler 
hinanden  (cfr.  §§  129  og  131).  Denne  inkonsekvens  kan  hæves 
ved,  at  de  ukj endte  attributer  henlægges  som  momenter  eller 
potenser  ind  under  de  bekjendte.  Men  selv  mellem  de  to  be 
kjendte  attributer  er  der  en  væsentlig  indskrænkning  i  den 
hævdede  identitet;  tænkningen  erholder  en  overvægt  over  ud- 
strækningen  ved,  at  hin  afspeiler  baade  sig  selv  og  det  andet 
(ja  samtlige  de  andre)  attribut(er).  Denne  tænkningens  over- 
vægt har  sin  erkjendelsestheoretiske  grund  i  tænkningens  be- 
vidste  karakter  (cfr.  §  42).  Tænkningsattributet  vilde  orblive, 
hvad  det  er,  selv  om  der  intet  andet  attribut  eksisterede;  spi- 
nozismen vilde  altsaa  bringes  til  større  konsekvens  ved,  at 
tænkningen  ophøiedes  til  eneste  attribut,  ved,  at  Gud  blev  op- 
fattet  som  absolut  og  selvbevidst  tænkning1). 


*)   Denne  konsekvens  er  oftere  uddragen  af  spinozismen  og  det  ikke  alene  af 
filosofer  af  en  rationalistisk  retning,  men   ogsaa  af  empirister,   saaledes  af 

Pollock  (Spinoza  pag.  173  ff.). 


Kapitel  XIV. 

Modi,  de  evige  og  de  endelige.    Den  evige  og  den 
endelige  grunds-  og  aarsagsrække.    Kants  3die  og 
4de  antinomi.    Spinozas  teleologi. 

134.  Hos  Cartesins  (cfr.  Principia  I  prop.  56)  har  ud- 
trykket  modus,  ved  siden  af  hvilket  accidens  almindeligere 
bruges,  endnu  ikke  (saalidt  som  attributum)  faaet  den  af- 
grænsede  betydning,  som  det  har  hos  Spinoza.  Modi  betegner 
hos  hin  filosof  hyppigst  ikke  de  reale  ting,  men  de  skiftende 
bestemtheder  ved  tingene.  Hos  Cartesius  er  nemlig  tingene 
selv  substanser.  —  I  tract.  brev.  er  opfattelsen  af  modi  ikke 
væsentlig  forskjellig  fra  ethikens;  dog  er  brugen  endnu  noget 
svævende,  og  bestemmelsen  accidens  optræder  ved  siden  af 
modus.  I  erkjendelsestraktaten  træder  udtrykkene  modus  og 
accidens  tilbage.  I  ep.  4  fra  aar  166 1  forekommer  endnu  ud- 
trykket  accidens.  I  ethiken  er  derimod  denne  benævnelse  for- 
trængt  af  hin;  modusbegrebet  defineres  i  den  5te  definition, 
og  de  to  første  aksiomer  leverer  bestemmelser  af  begrebet : 
»Ved  modus  forstaar  jeg  substansens  tilstande  (affectiones) 
eller  det,  som  er  i  andet,  ved  hvilket  det  ogsaa  fattes «  (eth.  I 
def.  5);  salt,  som  er,  er  enten  i  andet  eller  i  sig  selv«  (ax.  1); 
»det,  som  ikke  kan  fattes  ved  andet,  maa  fattes  ved  sig  selv« 
(ax.  2).  Definitionen  viser  os  modusbegrebets  indhold ;  af  det 
første  aksiom  lærer  vi,  at  der  n  tingenes  natur  ikke  gives 
noget  andet  end  substans(er)  eller,  hvad  der  er  det  samme : 
attributer  —  og  modi«  (cfr.  aksiomets  citeren  i  eth.  I  prop.  4 
dem.,  prop.  6  cor.,  prop.  15  dem.  o.  a.  st.);  det  andet  aksiom, 
der  deler  al  erkjendelse  i  selvindlysende  og  afledet,  anvender 
altsaa  det  første  paa  erkjendelsen.  Af  disse  udtalelser  frem- 
gaar,  at  begrebet  modus  er  et  grundbegreb  af  erkjendelses 
theoretisk  oprindelse:  erkjendelsens  begreb  fordrer  nemlig  ikke 
alene  en  absolut  idé,  men  ogsaa  afledede,  relative,  idéer,  der  er 
følger  af  hin  eller  af  hinanden ;  opfattede  som  realiteter  heder 
disse  følger  modi ;   de  eksisterer  saaledes  saavel  inden  tænk- 

ningen  som  inden  alle  cle  andre  attributer.  Grunden  til,  at 
vor  filosof  foretrækker  modus  istedetfor  det  før  almindelige 
accidens,  fremgaar  af  en  udvikling  i  slutningen  af  cog.  met- 
cap.  i  :  i  accidensen  kommer  ikke  deri  nødvendige  sammen- 
hæng  til  udtryk  som  i  modusen. 

135.  I  modusbegrebet  ligger  følgende  hovedbestemmelser : 
1)  Begrebet  af  nødvendig  åfhængighed  ligeoverfor  substansen  ; 
enhver  modus  er  nemlig  real  virkning  (dens  idé  er  logisk  følge; 
af  substansen  eller  af  et  af  dens  attributer,  cfr.  eth.  I  def.  5, 
ax.  1  og  2,  prop.  15.  prop.  16,  24  cor.,  25,  28  o.  a.  st.  2)  Be- 
grebet af  individualisering  ;  enhver  modus  udtrykker  nemlig 
substansens  eller  et  attributs  begreb  »paa  en  vis  bestemt  maade« 
(eth.  I  prop.  25  cor.,  prop.  29  o.  a.  st.).  Denne  eiendomme- 
lighed  ved  modusen,  udtrykt  allerede  i  dens  navn,  er  en  konse- 
kvens af  den  første;  thi  følgen  er  jo  hos  vor  filosof  et  kon- 
kretere udtryk  for  grunden.  3)  En  identitet  i  forskjel  ligeover- 
for Gud  eller  et  attribut;  modi  er  efter  indholdet  identiske 
med,  efter  formen  forskjellige  fra  Gud,  som  virkninger  ligeover- 
for den  første  aarsag,  som  natura  naturata  ligeoverfor  natura 
naturans  (eth.  I  prop.  29  schol.).  Nr.  3  følger  af  1  og  2. 
4)  En  eksistens  dels  i  substansen  — i  Gud  eller  i  et  attribut— , 
dels  udenfor  samme:  cfr.  især  eth.  II  prop.  8  cor.  og  prop. 
45  schol.  Denne  eiendommelighed,  der  er  den  yderste  konse- 
kvens af  den  3die,  hænger  iøvrigt  sammen  med  Spinozas 
skjelnen  mellem  den  uendelige  og  den  endelige,  mellem  den 
begrebsmæssige  og  den  ikke  begrebsmæssige  eksistens.  5  En 
mellem  de  parallele  modi  inden  de  forskjellige  attributer  be- 
staaende  ideal  og  real  uafhængigJied  i  forening  med  identitet 
som  forskjellige  udtryk  for  den  samme  individualisering  af  Gud; 
de  forskjellige  parallele  modi  kan  paa  grund  af  deres  identitet 
i  forskjel  tilsammen  betragtes  som  én  ting  (cfr.  eth.  II  prop. 
7  schol.)  Dette  er  grunden  til,  at  vi  i  det  foregaaende  har 
talt  —  og  fremdeles  vil  tale  —  dels  om  modi  ved  et  attribut, 
dels  om  modi  ved  substansen ;  ved  en  substans-modus  forstaar 
vi  altsaa  den  i  samtlige,  ialfald  i  de  to,  attributer  bestaaende 
ting.  Punkt  5  følger  ligefrem  af  attributlæren.  6)  En  mellem 
de  forskjellige  modi  inden  samme  attribut  bestaaende  aarsags- 

sammenhæng,  hvorom  (saavelsom  om  de  andre)  punkter  mere 
nedenfor. 

Ligeoverfor  substansen  eller  Gud  saavelsom  ligeoverfor 
andre  modi  tror  vi  saaledes  at  maatte  sætte  modi  i  et  med  et 
logisk  grundsforhold  korresponderende  (realt)  aarsaqsforkold, 
en  opfatning,  der  synes  os  at  fremgaa  med  nødvendighed  af 
Spinozas  egne  udtalelser,  specielt  af  modusens  definition  og  de 
dermed  sammenhængende  aksiomer  og  i  vor  tid  er  repræsen- 
teret  af  H.  C.  W.  Sigwart,  Bebler,  Kuno  Fischer  o.  a.  Der- 
imod  gjøres  der  fra  Heg  el- Er  dm  anns  side  gjældende,  at  modi 
som  enkelvæsener  hos  Spinoza  ikke  har  sand  realitet,  og  at 
der  saaledes  ikke  kan  statueres  noget  aarsagsforhold  mellem 
dem  og  substansen.  Denne  betragtningsmaade  hænger  sam- 
men med,  at  den  evige  modus  træder  tilbage,  hvorfor  Erdmann 
betragter  det  som  selvsagt,  at  forholdet  mellem  den  ene  sub- 
stans og  de  mange  enkelvæsener  falder  sammen  med  forholdet 
mellem  uendeligt  og  éndeligt  (Vermischte  Aufsåtze  S.  132). 
De  evige  modi  er  dog  vistnok  den  vigtigste,  overgribende, 
bestanddel  af  modusbegrebets  omfang;  men  selv  om  de  ende- 
lige modi  gjælder  kun  ufuldkomment  hin  paastand  om  deres 
ikke-realitet;  thi  at  det  endelige  er  produkt  af  forestillingen 
(imaginatio),  vil,  som  vi  nedenfor  vil  vise,  og  hvad  tildels  alle- 
rede ligger  i  forestillingens  begreb,  ikke  sige,  at  det  kun  er 
produkt  af  vor  (feilagtige)  opfatning  (ib.).  Et  virkeligt  aarsags- 
forhold mellem  substans  og  modi  er  foruden  ved  hensynet  til 
det  endeliges  ikke-realitet  efter  Erdmann  udelukket  ved  følgende 
betragtninger :  1)  Ingen  enkelting  følger  af  Guds  absolute 
natur,  men  kun  af  den  modificerede ;  2)  Gud  er  ikke  over- 
gaaende  (transiens),  ikke  virkende  aarsag,  men  kun  immanent 
aarsag,  d.  e.  substrat,  stof ;  3)  Gud  er  tingenes  aarsag  i  samme 
betydning,  som  han  er  causa  sui.  Hertil  bemærker  vi  følgende: 
Naar  med  hensyn  til  1)  paaberaabes  eth.  I  prop.  28,  bør  man 
erindre,  at  denne  sætning  kun  handler  om  endelige  modi ;  men 
selv  disse,  der  siges  at  følge  af  substansen,  forsaavidt  denne  er 
bestemt  ved  en  i  en  endeløs  progres  gaaende  modifikation 
(beviset  til  prop.  28),  forudsættes  dog  i  sin  totalitet  fremgaaende 
af  substansen,  d.  e.  som  virkninger  (følger),  hvorom  mere  nedenfor; 

2)  at  Gud  er  immanent  aarsag,  ophæver  for  Spinoza  ikke,  at 
han  er  virkende,  hvilket  udtrykkelig  siges  i  eth.  I  prop.  25 
o.  a.  st.,  og  hvilket  danner  forudsætningen  for  den  endelige 
kausalitet  (eth.  I  prop.  28);  3]  man  kan  bedre  vende  følgerækken 
om  ;  da  Gud  i  kausal  betydning  er  aarsag  til  sig  selv  (som  foran 
vist),  vil  det  samme  maatte  antages  om  hans  forhold  til  tingene. 

136.  Man  har  oftere  opfattet  Spinozas  modi  som  virke- 
lige  dele  af  substansen  og  derved  lagt  en  mekanisk  eller  endog 
materialistisk  verdensbetragtning  ind  i  systemet.  Saaledes 
t.  eks.  Bay  le,  Garve,  Nourrisson  o.  a.  Nogle  spinoziske  udtalel- 
ser  kan  synes  at  pege  i  denne  retning;  saaledes  kaldes  den 
menneskelige  tænkning  eller  sjæl  en  del  af  Guds  uendelige 
forstand  (eth.  II  prop.  11  cor.,  De  int.  em.  tr.  pag.  25;  cfr. 
eth.  II  prop.  43  schol.);  i  eth.  IV  prop.  4  dem.  sættes  menne- 
skets væsens-magt  som  en  del  af.Guds;  scholiet  forud  for  postu- 
lata under  pr.  1 3  i  eth.  II  bestemmer  naturen  som  et  sammensat 
individ.  Den  menneskelige  sjæls  deleforhold  ligeoverfor  Gud 
har  vi  foran  (§  53)  betragtet,  saavelsom  legemverdenens,  udstræk 
ningens,  karakter '(§§  87  og  130);  her  tilføier  vi  om  hele  denne 
opfattelse  af  modi  endnu  kun  følgende:  Den  vilde  konsekvent 
føre  til,  at  modi  blev  det  ved  sig  selv  bestaaende,  den  egent- 
lige substans,  medens  den  saakaldte  substans  som  deres  sam- 
menfatning blev  det  afledede ;  d.  e.  begge  begreber  vilde  skifte 
plads.  Vi  har  derfor  seet  Spinoza  skarpt  fremhæve  sub- 
stansens udelbarhed  (eth.  I  prop.  13)  ogsaa  med  hensyn  til 
udstrækningens  attribut  (eth.  I  prop.  15  schol.;  ep.  12,  før  29, 
og  ep.  32,  før  15).  I  ep.  32  (pag.  129)  heder  det  bl.  a.: 
efterdi  universets  natur  er  absolut  uendelig,  bestemmes 
(moderantur)  dets  dele  paa  uendelig  mange  maader  af  denne 
den  uendelige  krafts  natur  og  tvinges  til  at  lide  uendelig  mange 
variationer. «  Heraf  lærer  vi,  at  det  hele,  som  universet  eller 
substansen  er,  er  et  saadant,  der  gaar  forud  for  sine  dele  og 
bestemmer  dem,  altsaa  et  dynamisk  hele,  og  at  delene  ikke 
kan  fattes  mekanisk  konstituerende  substansen,  men  kun  som 
momenter  i  dennes  kontinuerlige  helhed.  Paa  den  anden  side 
benægter  de  oven  citerede  steder  ikke,  at  naturen  eller  substansen 
kan  tillægges  en  delbarhed,  kun  ikke   »som  substans«,  men 

modalt;  modi  er  i  den  kontinuerlige  substans  som  punkterne 
i  linjen,  hvilken  kun  uegentlig  kan  siges  at  beståa  af  dem,  eller 
som  de  uendelig  mange  rektangler  i  cirkelen  (eth.  I  pr.  15SCI10L, 
ep.  12).  Lig  punkterne  i  linjen  ligger  modi  i  substansen  som 
immanente  bestemmelser,  som  stadig  tilblivende  og  stadig  igjen 
realt  ophævede  produkter  af  det  absolutes  bevægelse.  Heraf 
følger  imidlertid,  at  ligesom  punkterne  har  sin  relative,  om  end 
altid  igjen  ophævede,  eksistensuafhængighed  i  linjen  —  saasom 
denne  kun  bestaar  ved  den  stadige  sætten  og  ophæven  af  disse, 
ved  den  stadige  overskriden  af  disse  i  bevægelsen  —  saaledes 
faar  ogsaa  modi  sin  relative  selvstændighed  overfor  substansen, 
hvorved  en  virkelig  delthed  af  substansen  og  et  virkeligt  me- 
kanisk forhold  mellem  modi  indtræder,  —  men  alt  kun  for 
straks  igjen  at  gaa  tilbage  til  den  evige  immanens  i  substansen. 
Denne  modis  relative  uafhængighed  af  substansen  betegnes 
hos  Spinoza  som  endeligheden,%  hvis  delvis  ulogiske  karakter  vi 
allerede  foran  har  betragtet;  deres  immanente  væren  i  sub- 
stansen er  logisk,  =  kvalitetsforholdet,  evigheden  eller  uendelig- 
heden.  De  evige  og  de  endelige  modi  er  saaledes  to  sider  af 
modi.  udtrykket  for  modis  identitet  med  og  forskjel  fra  sub- 
stansen. Denne  dobbelthed  staar  i  nøie  sammenhæng  med  den 
geometriske  opfattelse.  Ved  enhver  geometrisk  figur,  t.  eks. 
en  cirkelfigur,  er  der  en  evig  og  en  endelig  side,  idet  det  ab- 
solute,  evige,  begreb,  der  udtrykkes  i  cirkelens  dennition,  i 
figuren  er  forenet  med  uvæsentlige,  kvantitative,  bestemmelser 
(bestemt  størrelse,  plads  i  rummet),  hvilke  delvis  gjør  ind- 
skrænkning,  afbræk,  i  væsenet,  t.  eks.  i  rundheden ;  den  eksi- 
sterende cirkel  er  endelig,  forsaavidt  den  ved  siden  af  væsenet 
har  disse  uvæsentlige  bestemtheder. 


137.  Af  den  foregaaende  udvikling  fremgaar  Spinozas 
opfatning  af  forholdet  mellem  substans  og  modi,  mellem  Gud 
4g  verden.  Substansen  frembringer  sine  modi  i  en  real  akt, 
der  har  sit  tankeudtryk  i  den  logiske  følge  (eth.  I  prop.  16  c. 
cor.  1,  cfr.  IV  præf.),  men  saaledes,  at  aarsagen  vedbliver  i 
virkningen  som  den  stadig  virkende  kraft,  at  Gud  selv  i  over- 
gangen forbliver  immanent,  hvorfor  det  siges  som  en  principal 
bestemmelse  af  Guds  kausalitet,  at  Gud  er  causa  immanens. 

non  transiens  (eth.  I  prop.  18).  Forsaavidt  verden  følger  af 
Guds  væsen,  produceres  af  Gud,  for  saavidt  er  den  forskjellig 
fra  Gud;  forsaavidt  den  derimod  udtrykker  Guds  væsen,  for- 
saavidt modi  er  hans  momenter,  for  saa  vidt  kan  verden  sættes 
ét  med  Gud.  I  formelen  »Gud  eller  naturen «,  der  oftere  fore- 
kommer i  Spinozas  skrifter  og  optræder  allerede  i  appendix  til 
tract.  brev.  (I  prop.  4  cor.),  maa  baade  forskjellen  og  enheden 
betones;  naturen  bliver  til  og  forsvinder  —  for  at  minde  om 
Lessings  billede  —  ved  en  stadig  ind-  og  udaanden  af  Gud. 
Spinozismen  er  derfor  forskjellig  fra  deismen,  der  sætter  den 
engang  skabte  verden  uafhængig  af  Gud;  hin  benægter  ska- 
belsen  i  tiden  ved  en  viljesakt  af  Gud  saavelsom  verdens  selv- 
stændighed ;  den  fremhæver  verdens  evige,  nødvendige,  logiske 
og  reale  sammenhæng  med  Guds  væsen  og  er  for  saa  vidt  for- 
skjellig fra  den  almindelige  religiøse  skabelseslære,  om  end 
hin  betragtningsmaade  har  havt  sine  repræsentanter  blandt 
fremragende  theologer  inden  forskjellige  religioner  og  til  for- 
skjellige tider.  Man  kunde  være  tilbøielig  til  at  sammenstille 
spinozismen  med  en  logisk  emanationslære,  t.  eks.  i  Plotins 
form ;  men  det  endelige  synes  i  denne  theori  ikke  at  komme 
saaledes  til  sin  ret  som  i  hin.  Ved  den  hævdede  logisk-reale 
enhed  i  forskjel  undgaar  spinozismen  ikke  alene  deismens 
dualisme,  men  ogsaa  patitheismens  og  akosmisjuens  enhcds- 
lære,  ialfald  i  disses  egentlige  former.  Om  end  altet  er  ét  hos 
Spinoza,  fremhæves  ogsaa  stærkt  Guds  forskjellighed  fra  og 
ophøiethed  over  verden  ;  derfor  det  hyppig  kriticerede  »forsaa- 
vidtsom«  (quatenus)  saa  ofte  anvendt  paa  forholdet  mellem  Gud 
og  modi;  derfor  protesterer  vor  filosof  i  ep.  73,  før  21,  mod 
at  identificere  Gud  og  naturen,  og  derfor  tillægger  han  Gud 
en  absolut  selvbevidsthed.  Men  paa  den  anden  side  lader 
Spinoza  heller  ikke  verden  opsluge  af  Gud,  som  Maimom 
Hegel,  Erdmann  o.  a.  paastaar,  idet  de  betegner  hans  system 
som  akosmismc\  thi  han  sætter  en  relativ  bestaaen  af  verden 
i  rum  og  tid  udenfor  Guds  attributer,  og  de  modalt  eksisterende 
dele  tillægges  en  fenomenal  realitet  efter  principet,  at  ved 
Gud  træder  alle  muligheder  i  virkelighed.  Spinozismen  bør 
saaledes  maaske  rettest  bestemmes  som  modsætnings-monismc 

eller,  som  vi  i  sammenhæng  med  grunds-  og  aarsagsbegrebet 
foran  v§  1 10)  har  betegnet  den,  som  et  logisk-realt  eksistens- 
system,  hvor  indholdets  enhed  bestaar  i  formens  forskjellighed. 

138.  Om  de  uendelige  eller  evige  modi  (cfr.  §  136)  — 
for  at  begynde  med  disse  —  faar  vi  oplysning  i  brev  12  (før  29), 
der  omhandler  de  forskjellige  arter  eller  grader  i  uendeligt, 
hvilke  maa  falde  sammen  med  de  høiere  og  lavere  evige  modi 
(§  112);  hermed  vil  vi  jevnføre  nogle  sætninger  i  ethiken  saa 
velsom  udtalelser  i  andre  breve.  Det  I2te  brev,  der  sætter  sig 
til  opgave  at  behandle  uendelighedsproblemet,  hvilket  »altid  har 
forekommet  alle  som  det  vanskeligste,  ja  som  uløseligt«,  nævner 
følgende  arter  uendeligt:  1)  Den  første  art  er  det,  der  er 
uendeligt  i  kraft  af  sin  deftnition,  ved  sin  egen  natur ;  dette  er 
substansen  (og,  da  specielt  »den  udstrakte  substans «  nævnes, 
tør  vi  tilføie :  attributerne,  der  jo  som  hin  skal  fattes  ved  sig 
selv  alene1)),  der  »paa  ingen  maade  kan  fattes  endelig«  (pag.  44 
ned.).  Denne  art  vedrører  os  altsaa  ikke  her,  hvor  vi  behand- 
ler de  uendelige  modi.  2)  Den  anden  art  uendeligt  er  det,  der 
ei  i  -kraft  af  sit  eget  væsen,  men  i  kraft  af  sin  aarsag  er  uden 
grænser  (pag.  41  øv.).  Man  ser,  at  det  uendelige,  d.  e.  det 
kvalitative,  her  sees  som  det  ubegrænsede,  der  har  dette  sit 
væsen  fra  en  aarsag ;  men  netop  dette  er  jo  særkjendet  ved 
enhver  virkelig  kvalitet,  enhver  » simpel  idé«,  der  ikke  er  den 
høieste,  »simpleste«,  at  begrænsningen  er  immanent  og  dog 
formidlet,  saa  at  hin  hviler  i  sig  selv,  nyder  en  indre  uaf- 
hængighed,  men  gjennem  sin  aarsag;  man  maa  fremfor  alt 
vogte  sig  for  at  identificere  dette  uendelige  med  det  endeløse 
lier  med  det  bestemmelsesløse  (cfr.  §  112).  Om  den  anden 
art  uendeligt  siger  ep.  12,  at  det  ved  en  abstrakt  opfattelse 
kan  deles  og  betragtes  som  endeligt  (pag.  44  ned.),  d.  v.  s. 
at  deleforhold  og  kvantitet  er  sat  i  det  efter  muligheden.  Dette 
uendelige  synes  at  maatte  falde  sammen  med  de  to  former  af 

)  Rigtignok  fremkommer  herved  en  modsigelse  mod  explicatio  til  I  def.  6, 
der  blot  sætter  attributerne  som  uendelige  »i  sia  slægU.  Men  denne  mod- 
sigelse er  kun  et  udtryk  for  den  vanskelighed,  vi  foran  har  fundet  ved 
med  attributernes  mangfoldighed  at  forene  attributets  identitet  med  sub- 
stansen (causa  sui). 


uendeligt,  hvorom  eth.  I  prop.  21  (cfr.  prop.  28  schol.)  og 
prop.  22  taler.  Prop.  21:  »Alt  det,  som  følger  af  den  absolute 
natur  af  et  Guds  attribut,  har  maattet  eksistere  altid  og  som 
uendeligt  eller  er  ved  samme  attribut  evigt  og  uendeligt.  < 
Prop.  22:  »Hvadsomhelst  der  følger  af  et  Guds  attribut,  forsaa- 
vidt  det  er  modificeret  ved  en  saadan  modifikation,  der  eksi- 
sterer ved  samme  baade  med  nødvendighed  og  som  uendelig, 
maa  ogsaa  eksistere  baade  med  nødvendighed  og  som  uende- 
ligt.«  Loewe,  der  i  sit  anhang  til  Die  Philosophie  Fichtes  indgaa- 
ende  behandler  de  forskjellige  arter  af  spinozisk  uendelighed. 
henfører  det  i  prop.  21  nævnte  uendelige  ind  under  brevet 
første  art;  dette  synes  dog  uberettiget  af  den  grund,  at  denne 
art  kun  siges  at  omfatte  det  ved  sin  egen  natur  nødvendige, 
ikke  noget  relativt  nødvendigt.  I  anledning  af  en  forespørgsei 
fra  Schuller  oplyser  Spinoza  i  ep.  64,  før  66,  begreberne  fra 
de  nævnte  læresætninger  ved  nogle  eksempler,  hvilke  imidler- 
tid heller  ikke  udmærker  sig  ved  fuld  klarhed:  a)  som  eksempel 
paa  det  af  Gud  umiddelbart  frembragte  (prop.  21)  nævner  han 
»i  tænkningen  den  absolut  uendelige  forstand,  i  udstrækningen 
bevægelse  og  hvile«;  b)  som  eksempel  paa  det  ved  en  uende- 
lig modifikation  frembragte,  d.  e.  paa  det,  der  følger  af  den 
nævnte  art  uendelige,  anfører  han  »hele  universets  form 
(facies),  hvilken,  uagtet  den  paa  uendelig  mange  maader  skifter, 
dog  altid  forbliver  den  samme.  <■  a)  Ved  it  den  absolut  uende- 
lige forstanda  bør  man  neppe  med  Loewe  (nævnte  skrift  s.  306  » 
forståa  »den  guddommelige  substanses  selvintuition«  i  dens 
absolute  form ;  meget  mere  synes  den  absolute,  guddommelige, 
selvbevidsthed  at  maatte  henføres  under  cogitatio,  d.  e.  under 
tænkningen  som  guddommeligt  attribut ;  ved  den  absolut  uende- 
lige forstand  har  man  snarere  at  tænke  paa  Guds  forstand  som 
udtrykt  i  den  samlede  idéverden,  i  alle  evige^eller  simple  ideers 
system,  hvilket  tør  opfattes  som  immanent  i  —  altsaa  som  en 
følge  af  —  tænkningsattributet,  som  hos  Plotin  idéerne  er 
immanente  i  den  guddommelige  voS?.  Ved  den  dermed  i  ud- 
strækningens  attribut  parallele  uendelige  modus  » bevægelse  og 
hvilen,  d.  e.  den  hvilende  bevægelse,  den  til  hvile  bragte 
kraftbevægelse  (cfr.   kuglen  som  den  hvilende  halvcirfcelbevæ- 

geise  i  kap.  8 ),  vil  man  da  nærmest  maatte  tænke  paa  systemet 
af  de  reale  væsener  eller  kvaliteter,  af  de  simple  idéers  parallel : 
de  i  sig  værende  kræfter;  vi  minder  her  om,  at  vi  allerede 
foran  (§81)  har  fundet  den  erkjendelsestheoretiske  grund  til? 
at  »bevægelse  og  hvile «  optræder  som  et  mellembegreb  mellem 
det  absolut  uendelige  og  det  endelige ;  denne  grund  vil  føre  til, 
at  man  ogsaa  betragter  den  parallele  modus  »den  absolut 
uendelige  forstand  under  det  samme  synspunkt,  qg  i  virkelig- 
heden maa  Spinoza  have  betragtet  den  guddommelige  forstand 
som  en  evig,  en  hvilende,  tænkningsbevægelse  i  Gud.  —  For 
den  her  (under  2  a)  fremlagte  opfatning  af  »det  af  Gud  umid- 
delbart frembragte  taler  det  faktum,  at  vor  læresætning 
(eth.  I  prop.  21)  i  eth.  Y  prop.  40  schol.  citeres  som  bevis 
for,  at  sjælen  er  en  evig  tænkemodus,  begrænset  i  det  uende- 
lige af  en  anden  evig  tænkemodus,  >  saaledes  at  alle  i  forening 
konstituerer  Guds  evige  og  uendelige  forstand«, —  hvorved  man 
erindre,  at  sjælen  hos  vor  filosof  bestemmes  som  idé  og  tænkes 
som  et  moment  i  den  guddommelige  forstand  — ,  ligesaa  den 
omstændighed,  at  erkjendelsestraktaten  (pag.  32  f.)  taler  om  en 
række  af  faste  og  evige  tings  der  selv  er  en  virkning  af  Gud 
og  derhos  har  den  egenskab  som  » nærmeste  aarsager«  at  ligge 
til  grund  for  de  foranderlige  enkelting,  en  uendelighedsrække, 
der  hverken  som  substans  lader  sig  henføre  under  det  første 
uendelige,  eiheller,  saasom  den  bestaar  af  » fysiske  ting  eller 
reale  væsener  &  (entia),  synes  at  kunne  være  indskrænket  til 
-universets  fortru  (v ort  2b),  men  ligesaavel  at  maatte  tilhøre 
det  i  prop.  21  omhandlede,  afGud  umiddelbart  frembragte  (2  a). 
som  hint.  Allerede  tract.  brev.  synes  at  betragte  forstanden  og 
det  reale  kraftsystem  som  de  første  uendelige  modi ;  I  cap.  9  beteg- 
ner nemlig  bevægelsen  i  udstrækningen  og  forstanden  i  tænk- 
ningen  som  »Gudssønner«.  b)  Ved»  keie  universets  f ~orm«  i  ep. 
64  (det  uendelige  fra  eth.  I  prop.  22),  der  vel  paa  grund  af  attri- 
buternes  parallelisme  er  at  henføre  til  begge  eller  overført:  til 
samtlige  attributer,  har  man  for  uclstrækningens  verden  at  tænke 
paa  den  form,  der  tilhører  det  uendelig  sammensatte  natur - 
individuum,  hvorom  slutningsscholiet  ved  eth.  II  prop.  13 
(pag.  92)  handler,  og  hvortil  selve  brevetj  henviser :  » .  .  .  .  hele 

naturen  er  et  individ,  hvis  dele,  d.  e.  alle  legemer,  skifter  paa 
uendelig  mange  maader  uden  nogen  forandring  for  hele  indi- 
videt « ;  det  legemlige  universums  »facies«  er  altsaa  den  propor- 
tion,  der  forbliver  uforandret  under  de  underordnede  propor- 
tioners  forandring,  universets  bevægelsesgrad  eller  -mængde 
—  der  forbliver  paa  den  maacle,  at  en  forøgelse  paa  ét  punkt 
(overskridelse  af  en  proportion)  medfører  en  formindskelse  paa 
et  andet  (indskrænkning  af  en  anden)  —  som  en  kvalitativ  be- 
stemthed  ved  den  værende  natur,  men  dermed  tillige  de  under- 
ordnede proportioner,  forsaavidt  de  er  uforanderlige,  d.  e.  de 
love,  hvorved  de  fremgaar  af  hin,  hvori  de  er  indesluttede,  og 
hvorefter  de  i  enhver  proportion  indesluttede  specialpropor- 
tioner  bestemmes.  Korresponderende  hermed  inden  tænk- 
ningens  attribut,  er  den  proportion,  der  bestaar  mellem  alle 
legemers,  paa  mange  maader  omskiftelige,  «aktuelle  (d.  e.  time- 
lig virkende)  idéer«,  d.  e.  mellem  de  i  endeligheden  eksiste- 
rende sjæle,  derhos  disse  selv,  forsaavidt  enhver  af  disse  for- 
anderlige proportioner  af  enkelforestillinger,  der  betegnes  som 
sjæl,  (man  tænke  t.  eks.  paa  sansningens  og  hukommelsens 
idéforbindelser)  i  sig  indeslutter  de  love,  hvorved  den  fremgaar 
af  den  høieste  proportion,  og  hvorefter  de  enkelte  i  hver  sjæl 
indesluttede  forestillingsforbindelser  bestemmes,  love,  der  altsaa 
paa  en  maade,repræsenterer  sjælelivets  Statik  und  Mechanik«. 
Disse  universets  uforanderlige  bevægelsesproportioner  med  den 
deri  immanente,  reale,  arithmetik,  opfattes  af  Spinoza  som 
kvalitative,  » uendelige «,  begreber,  som  uendelige  modi;  de  re- 
præsenterer  ikke  alene  de  uforanderlige  forholdsbestemmelser, 
de  nødvendige  love,  der  sammenbinder  realiteterne ;  men,  da 
disse  proportioner  er  reale  og  i  sig  indeslutter  kraftsystemet 
(2  a),  maa  de  sættes  som  ét  med  kræfterne,  forsaavidt  disse 
staar  i  bevægelsesforhold  til  hin  anden ;  som  uforander- 
lige reale  tankebestemmelser  er  de  uendelige ;  men  som  for- 
holdsbestemmelser forudsætter  de  de  hvilende  kræfters  eller 
realiteters  system  (2  a)  og  siges  derfor  kun  middelbart  *),  »ved 
en  uendelig  modifikation «,  at  være  frembragte  eller  følge  af 


)    Den    mellemstilling,    som   det   arithmetiske   herved   erholder   mellem  det 
høiere  uendelige  og  det  endelige,  minder  om  Plates  opfatning. 

Gud.  Iøvrigt  sees  det  let,  at  verdensproportionen  (2  b)  for- 
holder sig  til  kraftsystemet  (2  a)  som  tingenes  arithmetisk  be- 
stemte eksistenssfære  til  deres  logiske  eksistenssfære.  Man 
ser,  at  de  to  nys  behandlede  arter  uendeligt  (2  a  og  2  b)  begge 
har  karaktermærkerne  for  den  art  uendeligt,  der  i  ep.  12 
{{øv  29)  betegnes  som  den  anden:  de  har  begge  sin  uendelig- 
hed  fra  den  aarsag,  som  de  hænger  ved  ep.  12  pag.  44  ned.)» 
d.  e.  fra  substansen,  det  første  direkte,  det  andet  indirekte  ; 
ethvert  af  dem  kan  derhos  »ved  en  abstrakt  opfattelse  deles 
og  betragtes  som  endeligt«,  idet  tanke-  og  udstrækningskræf- 
ternes  system  (2  a)  istedetfor  som  en  udelelig  enhed  kan  gjen- 
nem  forestillingen  opfattes  som  en  sammensætning  af  enkelte 
ideer  og  realkræfter  og  universets  kvantitativt-lovmæssige  be- 
vægelsesproportion  (2  b)  istedetfor  som  en  ensartet  form 
(faeies)  ved  forestillingen  kan  sees  som  sammensat  af  de  mange 
specialproportioner  og  -love.  Den  dobbelte  »opfatning«,  som 
vi  her  møder,  er  udtryk  for  et  dobbelt  realforhold :  principielt 
gaar  det  høiere  begreb  forud  for  det  lavere,  der  efter  mulig- 
heden  hviler  i  hint;  eksistentielt  sammensætter  de  lavere  det 
høiere  —  en  grundmodsætning,  som  vi  har  truffet  under  forskjel- 
lige former,  specielt  har  behandlet  i  kap.  8  under  »De  simple 
idéer«  og  for  universets  vedkommende  berørt  i  §  136.  —  Ved 
siden  af  disse  to  hovedformer  for  uendeligt  synes  ep.  12  (før  29) 
at  nævne  en  tredie:  ;det,  hvis  dele  vi,  uagtet  vi  har  dets 
maksimum  og  minimum,  dog  ikke  kan  udtrykke  nøiagtigt  og 
forklare  ved  noget  tal«  (pag.  41  øv.),  »det,  der  overgaar  ethvert 
tal,  der  kan  gives,  —  dog  ikke  paa  grund  af  delenes  mængde, 
men  paa  grund  af,  at  tingens  natur,  ikke  uden  aabenbar  mod- 
sigelse  kan  taale  et  tal«  i^pag.  44  øv.);  som  eksempel  herpaa 
nævnes  det  rum,  der  opkommer  mellem  periferierne  af  to 
eksentriske  cirkler,  af  hvilke  den  ene  er  indesluttet  i  den  anden, 
og  de  forandringer,  som  en  i  et  saadant  rum  bevæget  materie 
vil  undergaa.  Jeg  har  tænkt  mig,  at  Spinoza  ved  denne  art 
dunkelt  behandlede  uendelighed,  der  iøvrigt  behandles  ogsaa  i 
ep.  80  (før  69)  og  81  (før  70)  i  korrespondens  mellem  Tschirn- 
hausen  og  vor  filosof,  kan  have  tænkt  paa  de  irrationale  stør- 
relser, »der  ikke  uden  aabenbar  modsigelse  kan  taale  et  tal«. 

Spinoza  synes  i  vort  brev  at  nære  interesse  for  disse  størrelser, 
saasom  de  giver  vidnesbyrd  om,  at  der  ogsaa  i  mathematiken 
findes  en  virkelig,  kvalitativ,  uendelighed  og  ikke  blot  talræk. 
kens  endeløshed.  I  virkeligheden  staar  en  saadan  størrelse 
som  Tir2  paa  grænsen  mellem  cirkelens  kvalitative  begreb  og 
kvantiteten  eller  tallet;  den  fremstiller  det  kvalitative  begrebs 
overgang  i  dette,  dettes  fremgang  af  hint,  med  den  mellem 
begge  bestaaende  inkommensurabilitet,  idet  forsøget  paa  at  ud- 
trykke  hint  ved  et  virkeligt  tal  viser  ud  i  en  endeløs  progres. 
For  saa  vidt  er  denne  laveste  art  uendelige,  der  staar  paa 
grænsen  af  endeløsheden,  ganske  karakteristisk  for  Spinozas 
verdensbetragtning,  der  lader  endeligheden  fremgaa  af  uende- 
ligheden,  men  i  en  endeløs  progres  uden  nogensinde  at  adækvere 
denne,  og  ikke  ganske  uden  grund  har  enkelte  tidligere  ud- 
gaver  af  ethiken  prydet  sit  titelblad  med  billedet  af  to  i  hin- 
anden  indesluttede  eksentriske  cirkler.  Her  reiser  sig  det 
spørgsmaal,  i  hvilket  forhold  dette  uendelige  staar  til  de  forud 
nævnte.  Vi  overveier  følgende:  i)  Dette  uendelige  staar  paa 
grænsen  af  endeligheden  som  en  irrational  proportion,  der  i  sig 
indeslutter  en  endeløs  talrække ;  2)  der  siges  om  det  nys  be- 
handlede andet  uendelige  (2),  at  det  ved  en  abstrakt  opfattelse 
kan  betragtes  som  endeligt;  3)  dette  uendeliges  anden  form 
(2tb)  bestemmes  som  tilværelsesproportion ;  denne  kan  dog  af 
Spinoza  neppe  være  tænkt  som  et  rationalt  tal  —  en  opfat- 
telse, der  i  sig  selv  vilde  være  altfor  urimelig  og  for  meget 
stride  mod  vor  filosofs  opfattelse  af  tallenes  imaginationskarakter 
i  forening  med  denne  proportions  uendelighed  til,  at  vi  turde 
tillægge  Spinoza  den  ;  dette  uendelige  maa  altsaa  tænkes  som 
en  irrational  størrelse.  Vi  tror  derfor,  at  vort  sidst  behandlede 
uendelige  falder  sammen  med  det  uendelige  2  b. 

139.  Spinozas  opfatning  af  det  uendeliges  arter,  hvilken 
vi  i  vor  foranstaaende,  for  læserne  maaske  trættende,  men  for- 
mentlig nødvendige  undersøgelse  tror  at  have  fundet,  har  trods 
dens  tilsyneladende  scholastiske  præg  og  trods  den  tarvelige 
udførelse,  som  bliver  denne  lære  tildel,  en  ikke  liden  interesse, 
saasom  den  viser  os,  liv  or  le  des  Spinoza  har  tænkt  sig  den 
evige,  logiske,  kausalitet.    Som  man  ser,  danner  ethvert  forud- 

gaaende  ied  en  forudsætning  for  det  etterfølgende,  der  frem-- 
gaar  af  hint  som  en  nøiere  ud vikling  af  dets  indhold,  som  et 
i  logisk  henseende  lavere  begreb;  paa  denne  maade  fremgaar 
kræfternes  og  de  simple  ideers  system  (2  a)  af  substansen  (1), 
der  er  grundkraften  og  den  simpleste  idé;  saaledes  fremgaar 
hele  tilværelsens  arithmetiske,  irrationale,  forholdsbestemmelser 
og  love  (2  b)  af  hint  system  (2  a)  som  de  afledede  idéer  af 
de  simple,  (t.  eks.  tt  af  det  stadige  forhold  mellem  periferi  og 
radius),  hvorpaa  endeligheclens  totalitet  med  dens  endeløshed 
følger  som  efter  muligheden  indesluttede  i  det  sidste  (i  2  b). 
Herved  kommer  det  første  uendelige  til  at  forudsættes  af  alle 
de  følgende,  til  at  være  immanent  i  dem  alle,  som  den  sim- 
pleste, idé  i  alle  andre;  derfor  gjælder  det  som  en  hovedbe- 
stemmelse ved  denne  guddommelige  kausalitet,  hvad  vi  foran 
(§  137)  har  fundet  om  Guds  kausalitet,  at  Gud  er  immanent 
aarsag  (cfr.  eth.  I  prop.  18),  hvorved  Spinoza  skiller  sig  fra 
Cartesius,  hvilken  for  at  kunne  hævde  Guds  skaben  gjennem 
liberum  arbitrium  satte  Gud  som  overgaaende  aarsag  (causa 
transiens).  Naar  vi  altsaa  foran  har  talt  om  realiteternes  sy- 
stem, om  forhold  og  love,  der  skal  følge  af  substansen,  er 
dette  uegentlig  udtrykt ;  de  egentlige  følger  (virkninger)  er : 
1)  substansen  i  form  af  realitetssystemet,  2)  i  form  af  realitets- 
systemet  i  dettes  proportioner.  I  følgen  (virkningen)  er  der 
ligemegen  realitet  som  i  grunden  (aarsagen),  idet  Gud  i  virk- 
ningerne  gaar  over  i  forskjellige  eksistensforhold,  der  følger  af 
hans  væsen.  Uagtet  i  hin  uendelighedsrække  en  indholdets 
identitet  bestaar  mellem  de  forskjellige  led,  er  der  dog  i  samme 
en  udvikling  forhaanden.  Denne  udvikling  kan  betragtes 
som  en  nedadgaaende,  som  en  art  emanation,  forsaavidt  som 
de  enkelte  kræfter  og  proportioner  som  enkelte  betegner  en 
ufuldkommenhed  ligeoverfor  totaliteten,  men  bedre  som  en 
fremadskridende  proces,  nemlig  forsaavidt  substansen  selv  er 
nærværende  i  hvert  led  og  det  saaledes,  at  derved  en  fortsat 
individualisering  finder  sted ;  idet  ethvert  leds  bestemmelser 
gaar  over  i  det  følgende,  hersker  en  vedvarende  fremadskriden 
med  hensyn  til  form.  I  hin  række  synes  vor  filosofs  opfattelse 
af  analyse  og  apriorisk  synthese  (§§  23  og  80)  at  komme  til 

udtryk;  som  det  enkelte  begreb  eller  den  analytiske  dom  — 
dettes  nærmeste  dømmeform  —  i  sig  efter  muligheden  inde- 
slutter  den  synthetiske  dom,  saaledes  kan  efter  Spinozas  tanke- 
gang ethvert  af  de  underordnede  led  i  uendelighedsrækken 
tænkes  som  synthetiske  realdomme  (»substansen  aabenbarer 
sig  gjennem,  producerer,  kræfternes  system«,  »kræfternes  system 
aabenbarer  sig  i,  producerer,  forholdenes«  o.  s.  v.),  hvilke  kan 
rindes  ved  en  analyse  af  det  gjennem  intuition  fattede  høiere 
begreb.  Vi  rinder  saaledes  i  hin  række  en  første  begyndelse 
til  en  objektiv  dialektik.  —  Denne  minder  om  tankegangen 
hos  flere  af  oldtidens  filosofer.  Maaske  er  vor  filosofs  dialek- 
tik mest  beslægtet  med  stoicismens.  Jeg  tror  endog,  at  man 
kan  finde  parallel  til  de  enkelte  uendelighedsled  samt  til  ende- 
ligheden  hos  Spinoza  i  ledene  inden  den  stoiske  kategorilære : 

I.      TO   UTC0X£1{X£V0V  ;       2.       TO    7T010V    OirOXSljiSVOV ;      3.      TO  TTO)?  S)(OV 

Tiotov  uiroxei[i.svov ;  4.  to  r.poc,  ti  ituk  I^ov  ttqiov  ottoxsijisvov. 
(Angaaende  stoikernes  kategorilære  sign.  Trendelenburg,  Ge- 
schichte  der  Kategorienlehre  S.  217 — 232).  ^  Skulde  man  ikke 
i  denne  række,  hvori  ethvert  led  som  i  den  spinoziske  inde- 
slutter  de  foregaaende  i  sig,  kunne  sammenstille  —  selvfølge- 
lig med  modifikationer  — :  1,  » substratet «■,  der  af  de  mate- 
rialistiske stoikere  opfattes  som  materien,  med  Spinozas  sub- 
stans; 2,  der  hos  hine  betegner  de  specifike  differenser, 
slægtsbegreberne,  med  den  spinoziske  idéverden  og  legemlige 
kraftverden,  idet  vor  filosof  identificerer  idéer  og  kræfter  med 
slægter;  3,  der  hos  hine  rigtignok  hovedsagelig  betegner  de 
underordnede  egenskaber,  kvantitative  og  andre  »optagué« 
egenskaber,  med  Spinozas  bevægelsesproportioner  og  irratio- 
nale  størrelser  (cfr.  forr.  §),  der  i  sig  indeslutter  de  endelige 
forhold,  og  4,  der  hos  stoikerne  betegner  de  for  væsenet  lige- 
gyldige  bestemtheder  og  relationer,  med  Spinozas  endelighed 
eller  verden  af  ydre  relationer,  der  af  ham  betragtes  som  efter 
muligheden  indesluttet  i  de  sidste  uendelighedsarter?  At  den 
spinoziske  uendelighedsrække  har  en  ikke  liden  lighed  med  de 
af  Nicolaus  Cusanus  opstillede  uendelighedsarter  saavelsom 
med  tankegangen  hos  Bruno,  at  den  i  vor  tid  i  forandret  form 
gaar  igjen  hos  Sc  helling,  og  at  det  i  den  liggende  princip  er 

gjennemført  i  Fichtes  og  Hegds  dialektik,  springer  let  i 
øinene. 

140.  Vi  maa  her  spørge,  hvorledes  Spinoza  kan  have 
tænkt  sig  de  specielle  slægtsbegreber\  tingenes  konkrete  al- 
menbegreber,  i  forhold  til  sine  i  §  138  behandlede  former  af 
uendelige  modi.  Da  hine  almenbegreber  —  de  evige  væse- 
ner  —  er  ét  med  de  i  sig  værende  kræfter  og  idéer  (§§  138 
og  114 — 115),  falder  de  nærmest  ind  under  det  som  2  a  (§ 
138)  nævnte  uendelige,  men,  forsaavidt  de  i  sig  indeslutter  for- 
holdsbestemmelser,  ogsaa  under  2  b;  de  danner  tilsammen  et 
logisk -realt  system  med  en  logisk  kausalitet  indbyrdes  og  med 
hine  uendelige  som  udgangspunkt.  En  uendelig  enkelmodus, 
som  t.  eks.  menneske,  synes  saaledes  at  maatte  henregnes  un- 
der begge  de  nævnte  uendelige,  under  det  førstnævnte,  forsaa- 
vidt den  er  et  led  i  denne  uendelige  modus's  rent  kvalitative 
kausalrække,  forsaavidt  den  er  en  høiere  eller  lavere  staaende 
følge  af  denne,  og  under  den  sidste,  forsaavidt  enkelkraftens 
bevægelsesproportion  er  begrundet  i  totalitetens.  At  der  ogsaa 
in  den  udstrækningen  findes  evige  modi,  at  altsaa  naturen  ikke 
er  en  blot  mekanisme,  er  et  punkt,  som  vi  allerede  før  flere 
gange,  senest  i  anledning  af  modis  deleforhold,  har  tangeret 
(cfr.  §§  87,  130  og  136).  Til  bevis  for,  at  Spinoza  virke- 
lig for  legemv  er  detten  hævder  en  over  den  mekaniske  staa- 
ende, logisk  kausalitet,  og  at  hin  kausalitet  saaledes  ikke 
udtømmer  hans  reale  aarsagsbegreb,  anfører  vi  endnu  føl- 
gende: Allerede  tract.  brev.,  der  som  ethiken  lader  »bevæ- 
gelse  og  hvile  konkurrere «  ved  enhver  virkning  i  legemet  (tr. 
br.  II  cap.  20  not.  4),  hvilket  udtryk  synes  at  betegne,  at  le- 
gemsvirkningen  beror  paa  en  bestemt  grad  af  bevægelse,  be- 
kjæmper  den  blot  mekaniske  optatning  af  legemverdenen  og 
lærer,  at  bevægelsen  i  legemet  ikke  blot  kommer  udenfra,  men 
ogsaa  fra  selve  det  bevægede  legeme,  hvilket  i  sig  indeslutter 
den  allestedsnærværende  naturs  kraft,  idet  » naturen  er  et  væ- 
sen,  hvorom  alle  egenskaber  udsiges*  (I  cap.  2  §§  26  og  27), 
d.  v.  s.  at  ethvert  legeme  skal  opfattes  delvis  ved  sig  selv, 
idet  det  som  en  simpel  idé  indeslutter  altet  i  sig  paa  en  logisk 
maade,  at  det  skal  tænkes  som  led  i  en  kvalitativ  aarsagsrække. 


At  denne  den  korte  traktats,  rimeligvis  ved  Bruno  s  indvirk- 
ning  opkomme,  lære  ikke,  som  man  har  ment,  er  ophævet  for 
ethikens  vedkommende,  fremgaar  af,  at  ogsaa  denne,  som  foran 
vist,  lærer  en  række  af  uendelige  eller  evige  modi  (eth.  I  prop. 
21  og  22)  med  et  indbyrdes  grunds-  eller  aarsagsforhold 
I  prop.  16),  og  at  den  uendelige  modus  falder  sammen  med 
tingens  kvalitative  væsen,  der  som  tingens  væsen  selvfølgelig 
er  baade  legemligt  og  aandeligt  (cfr.  eth.  V  prop.  22,  23  o. 
a.  st.),  hvortil  kommer,  at  den  3die,  evige,  erkjendelsesart  siges 
at  betragte  legemernes  væsen  som  evigt1)  (eth.  V  prop.  29,  31 
dem.,  cfr.  prop.  22  o.  a.  st.  .  I  overensstemmelse  hermed  læ- 
rer Spinoza,  at  begjærlighederne  har  en  dobbelt  aarsag,  dels  i 
vor  egen  natur,  dels  i  tingene  udenfor  os  (t.  eks.  i  eth.  IV 
app,  cap.  1),  hvorved  maa  erindres,  at  afTekterne  ligesaavel  til- 
hører legemet  som  sjælen  (t.  eks.  Affectuum  generalis  defini- 
tio  c.  expl,  eth.  III  in  fine\  Dette  legemets  evige,  kvalita- 
tive, væsen  med  den  deri  indesluttede  evige  kausalitet  synes 
vor  filosof  almindelig  at  henføre  direkte  under  det  guddomme- 
lige attribut,  medens  han  almindelig  ved  sit  > corpus «  tænker 
paa  den  mekaniske  legemlighed,  —  en  sprogbrug,  der  selv  om 
den  var  gjennemgaaende,  hvad  den  dog  ikke  er,  intet  vilde 
bevise  mod  tanken  om  den  evige  legemsmodus  og  dens  kau- 
salitet. I  overensstemmelse  hermed  tør  eth.  V  prop.  40  schol. 
være  at  forståa;  naar  her  siges,  at  sjælen  i  læren  om  dennes 
udødelighed  er  betragtet  uden  at  sættes  i  forhold  til  legemets 
eksistens,  vil  legemet  simplest  forstaaes  om  det  endelige  legeme, 
sammensat  af  de  mange  andre  endelige.  Herved  vil  det  ogsaa 
forstaaes,  at  det  bekjendte  scholium  i  eth.  II  prop.  13,  der  al- 
mindelig, men  med  urette,  betragtes  som  udtømmende  Spino- 
zas  naturbegreb,  kan  behandle  kun  legemernes  mekaniske  na- 
tur, hvilken  er  den  legemlige  natur,  som  filosofen  paa  dette 
sted  har  brug  for  som  indledning  til  sin  behandling  af  de 
ufuldkomne  idéer,  medens  det  evige  legeme  først  ret  kommer 
til  betydning  i  ethikens  5te  bog,  hvor  den  evige  sjæl  behand- 


)   Den  heri  liggende  konsekvens,  at  det  evige  legeme    maatte    forblive  efter 
døden  saavelsom  den  evige  sjæl,  drages  ikke  af  Spinoza. 

les.  Den  af  forfatterne  saa  almindelig  (meget  udpræget  t. 
eks.  af  Kuno  Fischer)  hævdede  betragtning  af  Spinozas  na- 
turbegreb  som  et  rent  mekanisk,  hvilken  opfatning  bringer  en 
saa  stor  forstyrrelse  i  attributernes  identitet,  turde  hermed  være 
paavist  som  urigtig;  den  hyppig  (ogsaa  hos  Camerer,  der  el- 
lers har  fortjeneste  af  at  have  eftervist  de  evige  modi,  d.  e. 
slægtsbegreber,  med  deres  kausalitet  inden  begge  attributer) 
optrædende  betegnelse  af  systemet  som  naturalisme  turde  saa- 
ledes  ogsaa  være  mindre  heldig,  saasom  karakteren  af  et  sy- 
stem, der  principielt  ser  den  legemlige  verden  under  et  logisk 
synspunkt  og  kun  i  fenomenal  betydning  under  et  mekanisk 
(hvorom  mere  nedenfor),  snarere  bør  betegnes  som  indre  teleo- 
logi  i  den  kantiske  betydning  af  dette  ord  end  som  naturalisme. 
At  tingenes  væsen  eller  kræfter,  de  evige  modi,  falder  sammen 
med  deres  slægtsbegreber,  og  hvorledes  disses  forhold  til  det 
enkelte  maa  tænkes,  vil  vi  behandle  under  »Det  videnskabelige 
system «. 

141.  Særdeles  vigtig  for  forstaaelsen  af  den  guddomme- 
lige, evige,  kausalitet  er  den  før  nævnte  16  de  læresætning  i 
et  kikens  iste  bog:  »Af  den  guddommelige  naturs  nødvendig- 
hed  maa  uendeligt  følge  paa  uendelig  mange  maader  (d.  e. 
alt,  der  kan  falde  ind  under  en  guddommelig  forstand) «.  De 
to  uendelige  i  sætningen  cfr.  eth.  II  præf.)  maa  være  at  fatte 
i  betydning  af  et  antal,  der  overskrider  menneskelig  bestem 
meise  (cfr.  §  138),  men  ikke  af  det  endeløse,  hvilket  sees  af 
den  hosføiede  parenthes,  der  lærer  os,  at  ikke  det  modsigende, 
som  en  firkantet  cirkel,  kan  følge  af  den  guddommelige  natur 
eller  det  guddommelige  væsen.  Fordi  den  guddommelige  natur 
indeslutter  en  uendelig  kraft-intensitet,  vil  efter  prop.  9  et 
uendeligt  antal  af  ekstensive  kræfter,  af  modi,  følge  og  virkes 
af  samme.  Den  naturligste  opfattelse  af  sætningen  gaar  saa- 
ledes  i  retning  af,  at  den  kun  handler  om  den  logiske  følge, 
den  evige  kausalitet  og  de  evige  modi  (Guds  første  eksistens- 
sfæres  følgen  af  væsenet);  denne  betydning  tillægges  den  og- 
saa i  eth.  II  prop.  45  schol.  (cfr.  ogsaa  II  pr.  44  cor.  2  dem., 
V  pr.  22  dem.).  Men  i  flertallet  af  de  steder,  hvor  den  cite- 
res —  i  beviserne  til  følgende  sætninger  og  i  de  nævnte  scho- 

18 

lier:  eth.  I  pr.  17  c.  schol.,  25  schol.,  26,  28,  29,  33,  34,  36, 
II  pr.  3  samt  i  II  præf.  —  bruges  sætningen  enten  om  begge 
arter  kausalitet,  eller  anvendelsen  lades  uafgjort ;  ja  eth.  I  prop. 
28,  hovedsætningen  angaaende  de  endelige  modi  og  den  ende- 
lige kausalitet,  er  endog  i  sin  inderste  grund,  om  end  ei  for- 
melt, baseret  paa  vor  sætning.  Denne  tilsyneladende  inkon- 
sekvens hæves  ved  den  betragtning,  at  den  endelige,  kvanti- 
tative, modus  opfattes  som  en  uendelig  liden  brøk  af  den  uende- 
lige, og  at  den,  om  der  end  forbliver  en  irrationalitet  mellem 
den  og  det  kvalitative  begreb,  dog  maa  betragtes  som  en 
følge,  en  aabenbaring,  af  dette,  altsaa  ogsaa  af  Gud;  det  ende- 
lige er  i  anden  instans  følge  af  Gud,  nemlig  gjennem  det  uen- 
delige som  første  instans;  cfr.  eth.  I  app.  pag.  75.  Den  gud- 
dommelige kausalitet,  der  er  identisk  med  tilværelsens  logik, 
bliver,  saasom  den  følger  afGuds  væsen  alene,  idet  han  hand- 
ler alene  efter  sine  egne  love,  betegnet  som  fri  (eth.  I  prop 
17  c.  cor.  1  og  2;  cfr.  I  def.  7),  et  prædikat,  der  altsaa  hos 
Spinoza  ikke  udelukker  nødvendigheden,  men  kun  den  ydre 
tvang  (cfr.  eth.  I  prop.  26,  27,  29,  33,  35).  Ved  at  sætte  fri- 
heden som  evig  afhængighed  af  ens  eget  væsen,  men  nægte 
valgfrihedens  nye  begyndelse  i  tiden  skiller  Spinoza  sig  baade 
fra  Cartesius  og  fra  Kant.  At  denne  kausalitet  eller  handlen 
saaledes  er  fri  for  alle  ydre  indvirkninger,  at  den  er  hævet 
over  en  bestemt  plads  i  rummet  (eth.  V  pr.  29  schol.),  at  den 
er  hævet  over  tiden,  d.  e.  evig  (eth.  I  def.  8  c.  expl.,  prop. 
19,  23),  saa  at  der  i  den  ikke  findes  »naar,  før  eller  efter % 
(eth.  I  prop.  33  schol.  2),  altsaa  heller  ingen  forandring,  er  en 
nødvendig  følge  af,  at  den  afspeiler  det  logiske  grundsforhold. 
Hvis  vi  har  ret  i  vor  identificering  af  uendelighed  og  kvalitet 
(§  112),  hvorved  al  kvalitet  indesluttes  i  den  uendelige  aarsags- 
række,  maa  vi,  da  denne  række  er  evig,  saa  at  alt,  hvad  der 
følger  af  Gud,  eksisterer  >  altid«  (eth.  I  pr.  21;  udeladelsen  af 
ordet  i  22  er  formentlig  betydningsløs),  —  antage,  at  Spinoza 
nægier  den  kvalitative  forandring.  Han  udtaler  ogsaa  (i  ep. 
4),  at  menneskenes  legemer  har  bestaaet  allerede  før  deres 
eksistens,  endskjønt  forenet  paa  en  anden  maade,  hvilket  maa 
betyde,  at  der  ved  fødselen  kun  foregaar  en  stofveksel,  d.  e. 

en  mekanisk  forandring.  Enhver  tilsyneladende  omskiften  af 
kvalitet  er  altsaa  ikke  nogen  virkelig,  men  at  reducere  til  en 
kvantitativ,  mekanisk,  forandring  med  hensyn  til  det  reales  dele. 
Som  almindelig  naturlov  fremgaar  dette  af  læren  om  indivi- 
dernes  mekaniske  opkomst,  forandring  og  undergang  ved 
omskiftning  af  deres  dele,  i  sætningerne  efter  eth.  II  prop. 
13.  Paa  samme  tid,  som  Spinoza  ved  denne  tankegang  over- 
fløier  de  dristigste  nyere  fortolkninger  af  livets  tilblivelse  osv., 
fastholder  han  ved  siden  heraf  naturens  uforanderlige  slægts- 
begreber  og  grundkvaliteter ;  al  kvantitativ  forandring  er  kun 
bølgernes  stadige  fortrængen  af  hinanden  paa  det  ubevægelige 
havs  overflade.  Herved  er  rigtignok  endnu  intet  afgjort  med 
hensyn  til,  hvor  vidt  hint  uforanderlige  kvalitative  skal  strække 
sig,  om  til  nogle  første,  høieste,  slægtsbegreber,  om  til  hvad 
vi  kalder  slægter,  eller  endog  til  arterne. 

Uagtet  den  her  behandlede  uendelige  kausalitet  som  en 
logisk  intet  har  med  tidsfølgen  at  bestille,  synes  det  dog,  som 
om  man  hos  Spinoza  ogsaa  maa  konstatere  en  evig  kausalitet, 
der  staar  i  forhold  til  »før  og  efter«.  Naar  man  nemlig  ser 
realiteten  som  kraft,  der  ytrer  sig  efter  bestemte  love,  vil  dens 
indre  nødvendighed  maatte  vise  sig  gjennem  de  paa  hinanden 
i  tiden  følgende  endelige  fænomener,  som  en  nødvendig  sam- 
menhørighed  af  et  i  tiden  forudgaaende  begrebsmoment  med 
et  i  tiden  efterfølgende.  Denne  gjennem  den  endelige  bevæ- 
gelseskausalitet  aaben barede  nødvendighed,  der  især  viser  sig 
i  eksperimenterne  (hvorom  senere),  kan  af  Spinoza  for  saa  vidt 
henføres  under  den  evige,  som  selve  sammenhørigheden  er  hæ- 
vet  over  tiden,  saavelsom  over  sted  og  i  det  hele  over  ende- 
ligheden. 

142.  Det  ende  Hg  es  realitet  fremgaar  af  de  fleste  sætnin- 
ger, der  behandler  det,  ligger  tydelig  udtrykt  i,  at  dets  defini- 
tion  optræder  som  nr.  2  i  ethiken,  og  indlyser  specielt  af  ho- 
vedsætningen  (eth.  I  pr.  28),  ligesom  den  ogsaa  paa  mange 
maader  er  traadt  for  dagen  under  vor  behandling  af  de  falske 
og  de  imaginerede  ideer  (kap.  5 — 7).  Om  de  endelige  modi, 
de  kvantitative  realiteter,  og  deres  kausalitet  handler  specielt 
eth.  I  prop.  28,  der  sætter  enhver  endelig  ting  med  begrænset 


—  276  — 


eksistens  som  baade  efter  dens  eksistens  og  efter  dens  virken 
afhængig  af  en  anden  endelig,  denne  af  en  tredie  o.  s.  v.  i 
det  endeløse.  Denne  læresætning  handler  om  det  endelige 
som  faktisk  i  dets  ligegyldighed  for  væsenet.  At  kausaliteten 
og  altsaa  ogsaa  begrundelsen  siges  at  gaa  i  det  endeløse,  er 
en  følge  af,  at  de  endelige  bestemmelser  som  saadanne  (bevæ- 
gelsens  størrelse,  form  og  sammensætning,  den  bestemte  va- 
righed,  det  bestemte  tidspunkt,  den  bestemte  plads  i  rummet) 
ligger  udenfor  sagens  væsen  eller  begreb,  et  udtryk  for  kvan- 
titetens, tallets,  endeløse  progres,  hvilken  beror  paa,  at  man 
ved  det  kvantitative  som  saadant  ser  bort  fra  de  konkrete  be- 
stemmelser og  derved  kommer  ind  i  en  absolut  relativitet  mel- 
lem '  kvanta.  At  den  endelige  modus  som  saadan  er  et  grund- 
begreb  hos  Spinoza  =  den  realitet,  der  falder  udenfor  vor  logiske 
erkjendelse,  fremgaar  ikke  alene  af,  at  det  endelige  optræder 
allerede  som  def.  2,  modus  som  def.  5  i  ethiken ;  men  det  lig- 
ger ogsaa  tydelig  i  beviset  til  eth.  I  prop.  28.  Nerven  i  dette 
indirekt  førte,  meget  kriticerede,  bevis  er  nemlig  den  simple 
tanke,  at,  da  den  endelige  ting  som  alt  eksisterende  maa  forkla- 
res, og  den  ikke  kan  forklares  ved  nogen  uendelig,  saasom  af 
denne  kun  følger  uendeligt,  maa  den  forklares  ved  en  anden 
endelig,  denne  ved  en  tredie  o.  s.  v.  i  det  endeløse.  Spinoza 
forudsætter  altsaa  den  endelige  tings  realitet,  og  fastsætter  dens 
kausalitet  efter  sit  princip  om  overensstemmelsen  mellem  tanke 
og  væren,  mellem  grund  og  aarsag.  Tiltrods  for  den  ulogiske 
endeløshed,  som  prop.  28  tillægger  endeligheden,  betegner  dog 
sætningens  bevis  den  endelige  ting~som  Gud,  modificeret  ved 
en  endelig  modifikation,  d.  e.  sammenhængen  med  Gud  og 
den  evige  kausalitet  opgives  ikke.  —  Om  Spinozas  oftere  berørte 
mekaniske  legemslære  i  sætningerne  efter  eth.  II  prop.  13 
sign.  især  §  59,  der  ogsaa  handler  om  dens  anvendelse  paa 
sjælelivet,  hvorom  iøvrigt  se  kapitlerne  6  og  7.  I  denne  lære 
optræder  den  endelige  kausalitet  ikke  alene  i  form  af  en  ende- 
løs ensidig  virken,  men  ogsaa  i  vekselvirkningens  form.  Le- 
gemerne  sættes  vistnok  endeløst  afhængige  af  andre  efter  eth. 
I  prop.  28 ;  men  idet  ethvert  tænkes  som  en  sammensætning 
af  flere  andre  i  forskjellige  grader,  med  en  bestemt  bevægel- 

sesproportion,  synes  det,  som  om  man  nødvendigvis  maa  tænke 
sig  de  konstituerende  individer  i  en  stadig  fortsat  gjensidig 
virken  paa  hinanden,  dog  med  den  ensidige  kausalitet  dels  som 
skranke,  dels  som  middel,  idet  denne  ved  omskiftelsen  til  en 
tid  vedligeholder  proportionen  for  omsider  at  tilintetgjøre  den, 
hvilket  sidstnævnte  tillæg  dog  ikke  gjælder  universets  propor- 
tion.  — I  anledning  af,  at  legemslæren  i  eth.  II  sætter  legemer- 
nes  forskjelle  kun  i  bevægelse  og  hvile,  hurtighed  og  lang- 
somhed,  efterviser  Camerer  (Die  Philosophie  Spinozas  S.  61 
ff.)  med  rette,  at  denne  fremstilling  lider  under  en  væsentlig 
mangel,  idet  den  baade  ser  bort  fra  og  forudsætter  de  mindste 
deles  størrelse,  og,  hvad  der  er  endnu  vigtigere,  deres  natur, 
d.  e.  deres  kvalitet  ;  disse  bestemmelser  kan  Spinoza  konse- 
kvent ikke  undvære  ved  denne  sin  lære  om  legemernes  dan- 
nelse og  virken.  Andetsteds  hævder  han  jo  uendelige,  kva- 
litative, modi  ogsaa  inden  den  legemlige  verden  og  en  evig 
legemlig  kausalitet  (cfr.  foran  især  §  140  f.).  Al  mekanisk  for- 
andring er  kun  en  ligegyldig  endeløs  progres  ved  de  uforan- 
derlige legemskvaliteter  eller  kræfter.  —  Naar  Høffding  rinder 
læren  om,  at  individerne  dannes  ved  sammensætning,  og  at 
der  derfor  er  grader  i  individualitet,  som  en  interessant  og  vig- 
tig  antecipation  af  moderne  forskeres  individualitetsprincip, 
da  maa  vi  til  en  vis  grad  give  forfatteren  ret  heri,  men  ved 
siden  heraf  fremholde,  at  denne  individualitetens  tilbliven  paa 
mekanisk  maade  maa  betragtes  som  en  underordnet  ligeover- 
for  dens  evige  sammenhæng  med  andre  individualiteter,  i  sidste 
instans  med  Gud ;  thi  det  enkelte  er  væsentlig  en  evig  modus, 
et  led  i  den  evige  kausalitet,  og  som  saadan  naturligvis  over- 
ordnet over  den  endelige  eller  fenomenale  individualitet.  Man 
turde  saaledes  i  denne  dobbelte,  lidet  udførte,  individualitets- 
lære  nærmest  se  en  interessant,  paa  det  hele  universum  an- 
vendt, antecipation  af  Kants  lære  om  sjælens  intelligible  og 
dens  empiriske  karakter,  af  hvilke  den  første  er  et  noumenon, 
fri,  hævet  over  tid,  rum  og  ydre  indvirkning  som  en  evig  mo- 
dus —  dog  hos  Kant  udstyret  med  valgfrihed  — ,  den  anden 
er  fenomenal,  ufri  ved,  at  den  ligger  under  for  mekaniske  ind- 
virkninger  i  rummet  og  tiden  —  som  en  endelig  modus. 

143-    Naar  vi  nu  gaar  over  til  at  betragte  det  endeliges 
forhold  til  det  7iendelige,  vil  vi  foreløbig  indskrænke  os  til  den 
mest  udprægede  form  af  hint,  som  det  i  ensidig,  endeløs  kau- 
salitet staaende  endelige  (eth.  I  pr.  28).    Den   forvirring,  der 
ligger  i,  at  den  endelige  ting  kun  gjennem  mekanisk  indvirken 
i  sig  indeslutter  hele  universet  (sign.  kap.   6  om  imaginatio), 
den  heri  liggende  indskrænkning  i  væsenet  (»liden«),  overho- 
vedet  det  endelige  som  saadant  lader  sig,  som  vi  har  seet, 
ikke  deducere  af  Guds  uendelige  væsen.     Derved  bliver  den 
endelige  kausalitets  nødvendighed  til  en  tilfældighed,  naar  den 
sammenlignes  med  den  uendelige,  hvad   vi   foran   (§   72)  har 
vist  med  hensyn  til  den  endelige  kausalitets  form :  tiden.  Vist- 
nok  bliver  tilfældigheden,   nødvendighedens  absolute  modsæt- 
ning,  principielt  udelukket  fra  tingenes  natur  (t.   eks.  i  eth.  I 
prop.  29,  ja  allerede  i  tr.  br.  I  cap.  6)  og  henlagt  ind  under 
vor  opfattelse  med  den  betydning,  at  de  endelige  tings  ende- 
løse aarsagsrække  er  os  ubekjendt,  hvorfor  vor  forklaring  af 
den  endelige  ting  altid  bliver  en  konklusion   uden  tilstrække- 
lige  præmisser  og  dens  varighed  o.  a.  bestemmelser  uberegne- 
lige; kun  i  denne  subjektive  betydning  siges  enkeltingene  at 
være  tilfældige  (cfr.  eth.  I  prop.  33  schol.  1,  eth.  II  prop.  31 
cor.  o.  a.  st.).    Heraf  lader  sig  dog  ikke  slutte,   at  endelighe- 
den,  som  Hegel  og  E?'dmann  vil,  kun  er  et   subjektivt  skin, 
en  anskuelse,  som  vi  i  de  forskjelligste  former  har  fundet  stri- 
dende mod  spinozismens  aand  og  bogstav;   derimod  er  den 
omstændighed,  at  de  endelige  tings  eksistens  ikke  lader  sig 
deducere  af  væsenet,  men  kun  i  en  endeløs  endelig  regres,  et 
udtryk  for,  at  den  nødvendige  sammenhæng  ved  hine  ting  er 
af  en  lavere  art  end  væsenssammenhængen,  d.  e.   falder  sam- 
men med  em  relativ  tilfældighed.    Derfor  anfører  erkjendelses- 
traktaten  foranderligheden  blandt   grundene  til   de  opdigtede 
ideer  (sign.  foran  §  47),  og  ethiken   lærer,   at  vi   kan  danne 
sande  idéer  af  ikke  eksisterende  modifikationer,   d.  e.  modi  (I 
prop.  8  schol.),  nemlig  forsaavidt  de   er  endelig  eksisterende 
med  et  evigt  væsen  ;  dette  udtryk  betyder  ikke,   at  den  ende- 
lige eksistens  er  en  indbildning,  men  at  den  er  af  underordnet 
betydning.    Paa  grund  heraf  kalder  tract.  brev.,  der  benægter, 

at  Gud  er  aarsag  pr.  accidens,  ham  dog  »den  sidste  aarsag«  til 
alle  særegne  ting  (I  cap.  3  nr.  8),  og  ethiken,  der  benægter, 
at  Gud  kan  bestemmes  som  » fjernet  aarsag«  (causa  remota)  i 
dette  ords  egentlige  betydning  af  en  aarsag,  »der  ikke  paa 
nogen  maade  er  forbunden  med  virkningen«,  indrømmer  dog, 
at  han  i  uegentlig  betydning  kan  betegnes  som  enkeltingenes 
fjernede  aarsag  for  at  adskille  disse  fra  de  af  ham  umiddelbart 
frembragte  ting  eth.  I  prop.  28  schol.),  d.  e.  fra  de  evige 
modi.  Det  uendelige  og  det  endelige  er  saaledes  paa  en  maade 
inkommensurable  størrelser;  mellem  det  endelige  og  det  uen- 
delige bestaar  ikke  noget  forhold«  (ep.  54,  før  58),  d.  e.  deres 
forholdstal  er  et  irrationalt  tal.  Denne  substansens  ligegyldig- 
hed  for  og  mangel  paa  rationalt  forhold  til  de  endelige  modi 
gives  i  tract.  brev.  (app.  II  §  11)  det  mystisk-emanatistiske 
udtryk,  at  nogle  modi  vinder  sin  særegne  eksistens,  skiller  sig 
fra  sine  egenskaber,  d.  e.  attributer,  og  selv  optræder  som 
subjekter  for  sit  væsen.  Denne  de  endelige  modis  adskilthed 
fra  substansen  læres  ogsaa  i  ethiken  i  nogle  af  os  flere  gange 
citerede  steder  (eth.  II  pr.  8  cor.  og  V  prop.  29  schol.,  cfr. 
tract.  brev.  I  cap.  2  dial.  2),  hvor  den  endelige  eksistens  mod- 
sættes  eksistensen  »i  attributerne«,  altsaa  selv  henlægges  uden- 
for  Guds  attributer.  —  Gjennem  de  endelige  modi  træder  altsaa 
Gud  ind  i  en  saadan  eksistensform,  at  han  paa  en  maade  — 
med  et  hegelsk  udtryk  —  »  bliver  udenfor  sig  selv«,  ind  i  en 
status  exinanitionis.  Herved  er  negationen,  som  flere  har 
savnet  inden  spinozismen,  hævdet  paa  et  hovedpunkt  inden 
systemet.  Men  selv  i  denne  negationstilstand  forbliver  Gud 
sig  selv;  thi  negationen  er  kun  et  moment  i  affirmationen ; 
ogsaa  de  endelige  modi  er  Gud,  nemlig  paa  en  bestemt  maade 
modificeret.  Derved  sættes  altsaa  Gud  (som  i  hegelianismen) 
som  negationens  negation  (mo<YHegels  opfatning  af  Spinoza).  — 
Hvorledes  Spinoza  tænker  sig  den  ulogiske  endelighed  i  for- 
hold til  den  absolut  logiske  substans  (eller  Gud),  fremgaar  af  et 
sted  i  slutningen  af  ethikens  iste  bog  (app.  pag.  75).  Her 
udledes  menneskenes  ufornuftige  handlemaade  —  den  laveste 
form  af  endeligheden  —  af,  at  den  guddommelige  natur  inde- 
slutter  alle  muligheder  i3  sig;  henvisningen  til  eth.  I  prop. 

1 6  lærer  os,  at  hans  tankegang  er  denne:  Af  Gud  følger  alt 
tænkeligt,  altsaa  ogsaa  det  kvantitative,  endelige,  ufornuftige, 
syndige  (forskjellige  udtryk  for  det  samme);  selve  det  ulogiske 
er  i  afledet  betydning  logisk ;  selve  fraværet  fra  Gud  er  en  kon- 
sekvens af  hans  væsen,  der  er  alle  tænkelige  muligheders  sy- 
stem. Hele  den  givne  endelige  række,  der  ikke  kan  adækvere 
det  irrationale,  i  væsenet  begrundede,  forhold  er  dog  selv  en 
følge  af  dette  forhold. 

144.  Ved  denne  betragtning  svinder  forskjellen  mellem 
det  uendelige  og  det  endelige  ind  til  en  relativ  —  hvad  vi 
allerede  har  hævdet  ved  bestemmelsen  af  disse  begreber  (§§ 
in  og  112).  Ikke  alene  det  første  er  indesluttet  i  Gud,  men 
ogsaa,  i  en  lavere  grad,  det  sidste  ;  det  endelige  er  saaledes  en 
følge  af  det  uendelige  —  om  end  denne  sammenhæng  ikke 
altid  fattes  af  os  mennesker  —  ;  det  gjælder  ved  intuitiv  viden 
at  se  det  endelige  i  dets  enhed  med  det  uendelige;  den  uen- 
delige eller  evige  modus  skal  altsaa  tænkes  indesluttet  i  den 
endelige;  denne  repræsenterer  en  indskrænkning  af  hins  ind- 
hold  med  en  forskjellig  form.  Det  endelige  som  saadant,  hvil- 
ket vi  foran  nærmest  har  betragtet,  er  en  abstraktion,  der  kun 
eksisterer  i  og  med  det  uendelige.  Hvorledes  forholder  den 
endelige  modus  som  den  indskrænkede  uendelige  sig  ligeover- 
for  den  totalt  uendelige?  Erkjendelsestraktaten  opfatter  hin 
som  en  leilighedsaarsag  eller  en  conditio  sine  qua  non  lige- 
overfor  denne,  der  bestemmes  som  virkende  aarsag  (I  cap.  2 
dialog  2) ;  en  leilighedsaarsag  er  imidlertid  det  samme  som  en 
underordnet,  ikke-principiel,  aarsag,  hvorfor  tr.  br.  I  cap.  3 
henlægger  »den  mindre  principielle  aarsag «  fra  Gud  til  de 
særegne  ting.  Herved  kommer  vi  til  det  synspunkt,  hvorunder 
vi  saa  mange  gange  har  havt  anledning  til  at  se  de  spinoziske 
spørgsmaal :  forholdet  mellem  principiel  og  ikke-principiel 
grund  eller  aarsag.  Dette  er  den  samme  grundmodsætning, 
som  vi  har  fundet  allerede  ved  Spinozas  fastsættelse  af  for- 
holdet mellem  idéen  og  dommen  (spee.  den  synthetiske),  cfr. 
§§  22  og  23.  Da  den  ikke-principielle  aarsag  ikke  alene  skal 
være  den  principielle  underordnet,  men  ogsaa  repræsentere  en 
ufuldkommen  aabenbarelse  af  den  sidste,  vil  endeligheden  kon- 

sekventest  bestemmes  som  fænomenalverdenen  ligeoverfor  de 
evige  tings,  d.  e.  lovenes  og  kræfternes,  verden.  Thijust  dette 
er  jo  det  eiendommelige  ved  fenomenet,  at  det  paa  samme 
tid  aabenbarer  og  skjuler  tingens  væsen,  aabenbarer  dette  gjen- 
nem  en  form,  der  er  forskjellig  fra  væsenets  immanente  og 
derved  virker  fordunklende.  Denne  betragtningsmaade  af  for- 
holdet mellem  den  uendelige  og  den  endelige  verden  bliver 
kun  mulig  ved,  at  man  stiller  sig  paa  totalitetens  eller  Guds 
standpunkt,  anskuer  sagen  » under  evighedens  synspunkU.  Ta- 
ger man  nemlig  sit  udgangspunkt  i  den  enkelte  ting,  vil  der 
altid  forblive  en  modsætning  mellem  dens  væsen  og  dens  eksi- 
stens, mellem  dens  principielle  bestemtheder,  der  kan  afledes 
af  dens  væsen,  og  dens  ligegy Idige,  hvilke  ikke  kan  afledes 
af  dette  væsen,  men  kun  af  en  ligegyldig  bestemthed  ved  en 
anden  ting  o.  s.  v.  i  det  endeløse.  Saaledes  er  t.  eks.  en  plantes 
bestemte  plads  i  rummet  og  tiden  saavelsom  dens  forkrøblede 
tilstand  bestemtheder,  som  er  ligegyldige  for  plantens  evige 
væsen  og  maa  forklares  ved  en  indvirkning  udenfra,  der 
bragte  frøet  til  hin  plads  og  senere  har  paavirket  planten. 
Sammenfatter  man  derimod  samtlige  tilværelsens  uendelig 
mange  væsens-  og  endelighedsbestemtheder,  vil  den  be- 
stemthed, der  viste  sig  som  en  ligegyldig  for  den  givne  ting, 
fremgaa  som  en  væsentlig  ved  en  anden;  alt  bliver  derved  — 
i  forskjellig  grad  —  væsentligt;  de  nævnte  ligegyldige  be- 
stemtheder ved  den  eksisterende  plante  er  væsentlige  mo- 
menter i  atmosfæren ;  af  lovene  for  dennes  bevægelse  følger 
den  vind,  der  er  skyld  i  hine ;  det  oprindelige  forhold,  som 
herved  maa  sættes  mellem  alle  realiteter,  maa  være  et  led  i  altil- 
værelsens  væsen.  Da  væsenets  karakter  er  kraft,  tænkes  denne 
tanke  bedst  under  kraftens  synspunkt.  Medens  det  er  lige- 
gyldigt  for  tyngdekraften  og  den  i  samme  indesluttede  lov, 
om  det  er  et  æble  eller  jorden,  som  falder,  er  æblet  og  jorden 
selv  væsentlige  bestemmelser  ved  andre  kræfter  og  love;  æb- 
lets  og  jordens  falden  er  hver  for  sig  væsentlige  bestemmelser 
ved  forskjellige  realiteter,  i  sidste  instans  ved  altilværelsens 
væsen  (sign.  den  hegelske  opfatning  af  forholdet  mellem  den 
fenomenale  og  den    oversanselige  verden,  ogsaa  vore  to,  i 

hegeisk  aand  skrevne,  fremstillinger  af  logiken  :  Monrad? 
Og  Lyngs).  Tilværelsen  opløser  sig  derved  i  to  sammen- 
hørende væsens-totaliteter:  paa  den  ene  side  kræfternes  og 
lovenes  verden,  paa  den  anden  fænomenernes  stadig  skiftende 
verden;  begge  er  udtryk  for  tilværelsens  væsen  —  der  findes 
kun  én  substans  — ;  men  hin  er  det  høiere,  denne  det  lavere 
trin ;  hvad  i  hin  verden  findes  logisk  afgrænset,  hævet  over  al 
omskiften  i  tid  og  rum  saavelsom  over  al  gjensidig  indskrænk- 
ning  og  forvirring  i  eksistensen,  eksisterer  i  fænomenernes  ver- 
den dels  sammenblandet,  saa  at  de  forskjellige  kræfters  yttrin- 
ger  gaar  i  hverandre,  dels  ulogisk  adskilt,  saa  at  det  logisk 
sammenhørende  holdes  fra  hinanden  med  hensyn  til  tid  og  rum, 
medens  det  ikke  sammenhørende  sammenknyttes  i  disse.  Om  end 
den  forestillende  aand  (imaginatio),  der  befinder  sigpaa  et  bestemt 
punkt  i  rummet  med  en  begrænset  varighed,  ikke ,  forstaar  lo- 
gisk at  forbinde  det  adskilte  og  derfor  ikke  formaar  at  forklare 
fenomenet  anderledes  end  ved  et  forudgaaende,  dette  ved  et 
andet  o.  s.  v.,  og  om  end  vor  tænkende  aand  (forstanden),  der 
er  principielt  hævet  over  hine  indskrænkninger,  alligevel  maa 
tage  sit  udgangspunkt  i  denne  fenomenale  kausalitet,  bestaar 
dog  aandens  egentlige  virksomhed  som  tænkende  i  at  fore  fæ- 
nomenerne  tilbage  til  tingene,  d.  e.  til  kræfterne  og  lovene 
(notiones  communes),  og  i  at  fatte  disse  i  deres  indre  sammen- 
hæng.  For  denne  vor  tænkning,  der  hverken  formaar  at  om- 
fatte den  endeløse  tid  og  det  endeløse  rum  eller  fuldt  at  op- 
spore  de  kvalitative  bestemmelser  i  endeligheden,  vil  denne 
fenomenale  verden  synes  at  have  et  ringere  indhold  end  den 
evige,  hvis  loves  og  kræfters  almindelighed  og  nødvendighed 
er  hævet  over  den  fen  omenale  udstykning.  Men  for  den  absolute 
tænkning,  Guds,  der,  forskjellig  fra  den  menneskelige,  omspæn- 
der  tidens  endeløse  række  og  rummets  uendelighed  af  punkter, 
og  som  forstaar  den  indre  sammenhæng  i  hele  tilværelsen,  vil 
fenomenalverdenen  vise  sig  som  efter  indholdet  identisk  med, 
efter  formen  forskjellig  fra  de  evige  tings,  som  en  spredt  aaben- 
baring  af  kraftverdenens  uendelig  mange  muligheder.  Naar 
vi  altsaa  tidligere  efter  Spinozas  veiledning  har  betragtet  det 
endelige  som  en  delvis  indskrænkning  af  det  uendelige,  har 

denne  tankegang  sin  berettigelse  kun  for  det  endelige  i  dets 
enkelthed  og  partikularitet,  ikke  for  det  endeliges  totalitet; 
samtidig  med,  at  enhver  endelig  modus  ved  de  andres  meka- 
kaniske  indvirken  lider  en  indskrænkning  i  sin  virken,  sætter 
den  bestemmelser  ved  de  andre  ting,  hvorved  det  endeliges 
krafttotalitet  forbliver  den  samme  som  den  evige  verdens ;  den 
endelige  natura  naturata  indeslutter  det  samme  indhold  som 
den  evige  natura  naturans,  med  den  formforskjel  fra  denne, 
at  hin  lader  dennes  indhold  fremskinne  gjennem  en  fordunk- 
ling,  men  samtidig  fremlægger  dennes  sidste  konsekvenser, 
hvorved  den  endelige  verden  viser  sig  som  en  virkelig  følge 
(virkning)  af  den  evige  verden  (cfr.  §  109). 

145.  Vi  tror  saaledes  at  maatte  opfatte  Spinozas  endelige 
verden  i  dens  dybeste  grund  som  en  fænomeita  Iver  den,  vist- 
nok  ikke  i  Kants  betydning  af  en  verden,  der  kun  eksisterer 
for  os  og  er  uden  sammenhæng  med  tingenes  verden,  men  i 
betydning  af  en  verden,  der  følger  af  tingenes  evige  verden 
som  dennes  i  tid  og  (for  legemernes  vedkommende  ogsaa)  i 
rum  foregaaende  afvikling,  der  dels  skjuler,  dels  aabenbarer 
denne ;  —  vi  Ander  altsaa  i  vor  filosofs  opfatning  af  forholdet 
mellem  begge  verdener  en  eiendommelig  forening  af  eleatisme 
og  Jieraklitisme,  hvilken  meget  minder  om  Plato,  dog  uden 
denne  filosofs  adskillelse  af  begge  verdener,  hvilke  hos  Spinoza 
meget  mere  er  i  hinanden  som  en  sammenhørende  totalitet, 
og  uden  den  platonisk-æsthetiske  opfatning  af  forholdet,  hvil- 
ken erstattes  med  den  logisk-mathematiske,  der  rigtignok  har 
intuitionen  som  sit  princip^  (kap.  9  og  10).  Naar  dette  syns- 
punkt hidtil  ikke  er  kommet  til  sin  ret  blandt  forskerne,  ja 
formodentlig  ved  første  betragtning  vil  forekomme  flere  stø- 
dende,  tør  dette  hidrøre  fra  den  traditionelle  mening,  at  spino- 
zismen  er  et  helt  anti-teleologisk  system.  Paa  nærværende 
punkt  fremgaar  derimod  denne  forklaringsmaade  af  hele  Spino- 
zas betragtning  af  endeligheden,  og  vi  har  til  overflod  en  di- 
rekte udtalelse  af  vor  filosof  at  støtte  os  til,  en  udtalelse,  der 
ialfald  viser,  at  han  gjør  en  skarp  adskillelse  mellem  det  be- 
tydningsfulde  og  det  forholdsvis  ligegyldige  i  tilværelsen,  og 
at  det  endeliges  endeløshed  er  forklaringsgrund  for  det  sidst- 

nævnte.  I  et  brev  til  Jarigh  Jelles  af  1667  (ep.  40,  før  45) 
modbeviser  Spinoza  den  tankegang,  hvorefter  en  eminent,  real, 
aarsag  for  gudsidéen  i  os  ikke  nødvendig  behøver  at  antages, 
idet  han  gjør  gjældende,  at  man  ved  forklaringen  af  dens  op- 
komst  ikke  kan  gaa  i  en  endeløs  række;  det  gjælder  nemlig 
for  ham  at  forsvare  det  cartesiske  gudsbevis  i  Cart.  Principia 
I  ax.  9  I  denne  sammenhæng  udtaler  filosofen,  at  man  til 
at  forklare  et  begrænset  legemes  bevægelse  saavelsom  en  smuk 
haandskrift  har  en  tilstrækkelig  grund  i  et  andet  legemes  be- 
vægelse eller  i  en  afskrift  efter  en  anden  bog  o.  s.  v.  i  det 
endeløse,  men  at  dette  er  en  utilfredsstillende  forklaring,  hvor 
man  ikke  spørger  om  »bogstavernes  form  og  orden  .  .  .  men 
ogsaa  om  betragtningerne  og  den  betydning,  der  angives  ved 
bogstavernes  sammenstilling  ;  herpaa  kan  man  ikke  svare  ved  at 
skride  frem  i  det  endeløse«.  Som  man  ser,  hviler  Spinozas 
udvikling  ganske  paa  tanken  om,  at  det  endelige  ligeoverfor 
det  evige  er  det  betydningsløse ;  man  lægge  hertil  hans  hyp- 
pige omtale  af  det  endelige  som  en  indskrænkning  eller  for- 
virring af  væsenet  i  forening  med  hans  lære,  at  ogsaa  det 
endelige  udgjør  en  modifikation  af  Gud,  en  følge  af  Guds  væ- 
sen  —  og  man  har  begrebet  af  fænomenalverdenen  som  den 
paa  samme  tid  skjulende  og  aabenbarende  følge  af  den  evige 
verden.  At  hin  verden  som  totalitet  gjemmer  det  samme  ind- 
hold  som  denne,  er  en  følge  af  læren  om,  at  virkningen 
indeslutter  den  samme  realitet  som  aarsagen  (§§  108  — 110).  — 
Denne  vor  opfattelse  af  Spinozas  endelighedsverden  bestyrkes 
ved  et  blik  paa  den  rolle,  som  de  endelige  modi  spiller  lige- 
overfor de  uendelige  ved  bestemmelsen  af  menneskets  natur 
og  opgave.  Som  et  fornuftvæsen  er  mennesket  en  evig  mo- 
dus, et  led  i  intellektualverdenen ;  som  en  forestillende  sjæl 
med  et  mekanisk  legeme  er  det  en  endelig  modus,  et  produkt 
af  endeløse,  tiden  tilhørende,  menneskelige  generationer  saa- 
velsom af  ydre  indvirkninger  fra  den  samtidig  levende  (saa- 
ledes  synes  slutningen  af  eth.  I  prop.  17  schol.  at  burde  for- 
staaes)  —  en  art  anteciperet  generationstheori,  hvis  berettigelse 
for  vor  filosof  dog  er  indskrænket  til  den  endelige  verden, 
medens  kræfterne  eller  de  virkelige   slægter  er  hævede  over 

tidsomskiftelsen.  Menneskets  ethiske  opgave  eller  rettere  ud- 
vikling bestaar  hos  Spinoza  i,  at  af  endeligheden  den  deri 
indesluttede  uendelighed  vikler  sig  ud,  i  at  den  i  imaginatio 
hvilende  høiere  erkjendelse  springer  frem  af  sin  bundne  til- 
stand, i  at  væsenets  fulde  energi,  de  aktive  affekter,  fremgaar 
af  de  forvirrede,  paa  imaginatio  hvilende,  affekter,  der  fordunk- 
ler væsenet  og  gjør  mennesket  »lidende«,  indtil  mennesket  i 
den  høieste  affekt  er  naaet  til  sin  sande,  evige,  væren  i  Gud. 
Kraften  i  hele  denne  udvikling  er  det  fornuftige,  evige,  væsen, 
hvis  adækvate  tankeform  er  modsigelsesprincipet;  fra  forvir- 
ringen og  ufriheden  i  endeligheden  vender  væsenet  tilbage  til 
sig  selv.  Som  man  let  ser,  hviler  hele  denne  tankegang  paa 
forudsæt ningen  om  endeligheden  som  det  fenomenale  udtryk 
for  og  baand  paa  det  uendelige  væsen,  der  fremgaar  af  hin 
som  dens  høiere  sandhed.  Ligesom  den  evige  aand  i  Spinozas 
ethik  med  nødvendighed  vikler  sig  ud  af  sin  fenomenale 
puppetilstand,  saaledes  maa  man  antage,  at  filosofen  i  den 
hele  tilværelse  tænker  sig  endeligheden  med  dens  kausalitet 
og  dens  endeløshed  som  det  første  udgangspunkt,  (»leiligheds- 
aarsag«),  hvorfra  evigheden  (den  »principielle  <  verden)  stadig 
fremgaar;  thi  hvad  der  er  det  første  i  sig  selv  —  kræfternes 
og  lovenes  verden  —  er  det  sidste  for  os.  Herved  viser  sig 
paanyt  det  urimelige  ved  den  lære,  der  nægter  den  spinoziske 
endeligheds  realitet;  uden  et  realt  udgangspunkt  lader  en  real 
progres  sig  ikke  tænke.  At  der  dog  forbliver  vanskeligheder 
ved  evighedens  forhold  til  endeligheden,  lader  sig  ikke  nægte 
(dr.  §§  103  og  153). 

146.  Af  vor  foranstaaende  udvikling  kan  udledes,  hvor- 
ledes Spinozas  endelige  kausalitet  eller  grundsforhold  maa 
tænkes.  Vi  maa  antage  tre  grundf ormer  af  endeligt  aarsags- 
forhold  hos  ham.  Den  første  og  laveste  form  er  det  forhold, 
hvori  det  ene  endelige  producerer  og  paavirker  det  andet  ende- 
lige i  en  endeløs  række  (efter  eth.  I  prop.  28),  uden  at  noget 
evigt  indtræder  som  led  i  denne  række  —  fenomenalitetens 
laveste  trin.  Her  hersker  den  rent  mekaniske  bevægelse, 
forbindelse  og  adskillelse,  den  ensidige  kausalitet.  Alt  er 
her  fenomenalt,  de  enkelte   » abstrakte «   led  saavelsom  deres 

sammenhæng,  der  betegner  et  rent  udvortes  »fællesskab«  i 
bestemmelser.  En  høiere  form  af  endelig  kausalitet  fremkom- 
mer, naar  man  reflekterer  paa  det  kvantitative  forhold,  der  produ1 
ceres  under  den  kausale  proces.  Derved  kommer  vi  til  den 
anden  fo7'm  af  den  endelige  kausalitet :  den  stadige  produce- 
ren af  en  proportion.  Dette  er  arten  af  den  kausalitet,  der 
gjør  sig  gjældende  i  legemslæren  i  ethikens  anden  bog,  cfr. 
ogsaa  ep.  12,  før  29;  cfr.  foran  §§  1 38  og  142  o.  fl.  a.  s. 
Idet  i  den  kausale  proces  stedse  individer  fremgaar  af  høiere 
orden,  d.  e.  stedse  mere  sammensatte  og  med  en  mere  varig 
proportion,  op  til  det  mangfoldigt  sammensatte  individ,  der  er 
hele  naturen,  med  den  uforanderlige  proportion,  bliver  kausa- 
liteten at  tænke  som  en  art  vekselvirken  mellem  de  individer, 
der  danner  et  høiere,  hvorhos  ethvert  dog  stadig  er  under- 
kastet den  ensidige  paavirkning  udenfra.  Som  vi  foran  (§  144) 
har  bemærket,  er  verdensproportionen  at  tænke  uforanderlig, 
alle  ensidige  kausalrækker  altsaa  som  underordnede  hin.  I 
legemslæren  er  saaledes  sat  en  høiere  form  af  den  endelige 
kausalitet :  vekselvirkningen,  med  den  første  form  som  et  under- 
ordnet moment.  —  Vi  mindes  ved  de  to  nu  behandlede  for- 
mer af  endelig  kausalitet  de  to  former  af  den  iste  erkjendelses- 
art  (kap,  6).  Det  synes,  som  om  i  imaginatio  vekselvirknin- 
gens kausalitet  danner  det  lavere  trin  (sansningen),  den  en- 
sidige det  høiere  trin  (hukommelsen).  Herved  kan  vistnok 
bemærkes,  at  sansningens  kausalitet  ikke  er  nogen  sand  veksel- 
virken, men  kun  en  samtidig  indvirken  i  flere  kausalrækker  paa 
det  menneskelige  individ.  Ialfald  synes  dog  hukommelsen, 
den  ensidige  kausalitets  billede,  at  gjøre  et  skaar  i  parallelismen 
mellem  imaginatios  former  og  den  endelige  kausalitet,  som  denne 
synes  at  maatte  inddeles.  —  Da  proportionen  repræsenterer  en 
kvalitet,  nemlig  den  laveste:  den  kvantitative  (endelige)  kva- 
litet (uendelighed)  (cfr.  §  138),  findes  i  den  sidstnævnte  ende- 
lige kausalitet  stadig  noget  uendeligt ;  den  endelige  kausalitet 
viser  sig  som  middel  for  et  evigt  indhold.  Proportionens  blot 
kvantitative  kvalitet  kan  imidlertid  ikke  tænkes  uden  sammen 
med  en  ren  væsenskvalitet ;  ikke  alene  proportionens 
led  maa  være  kvalitativt  bestemte  (cfr.  §    142%   men  og- 

saa  den  høieste  proportion  som  saadan  maa  være  et  udtryk  for 
altilværelsens  væsen.  Derved  staar  vi  ved  den  tredie  form 
af  den  endelige  kausalitet,  hvilken  vi  tildels  har  havt  for  øie 
i  vor  fremstilling-  af  de  simple  idéer  og  har  fundet  i  Spinozas 
ethiske  princip  (§  145):  den  kausalitet,  hvorved  det  endelige 
afiføder  det  rene  uendelige.  Denne  produceren  kan  symbolsk 
betegnes  ved  kuglens  tilblivelse  gjennem  en  endelig  konstruk- 
tion  ;  den  aabenbarer  sig,  hver  gang  en  fuldendt  form  frem- 
kommer gjennem  en  mekanisk  proces  eller  en  sand  affekt  gjen- 
nem lidenskabernes  indbyrdes  kamp.  Denne  kausalitet  er 
inden  tænkningen  udtrykt  i  den  analytiske  gang  fra  det  givne 
til  principerne.  Ved  denne  form  af  den  endelige  kausalitet, 
hvorved  denne  gaar  over  i  den  uendelige,  viser  sig  bedst,  hvad 
vi  foran  har  udviklet,  at  endeligheden  repræsenterer  leiligheds- 
aarsager,  fænomener.  Naar  nemlig  kuglen  bliver  til  gjennem 
en  endelig  bevægelse  eller  dyden  gjennem  lidenskabernes 
kamp,  sker  fremskridtet  derved,  at  det  evige  begreb  er  nær- 
værende i  det  endelige,  at  den  endelige  kausalproces  er  en 
art  omvending  af  den  evige  (cfr.  kap.  8),  en  fenomenal  frem- 
stilling af  denne.  Derfor  fremkommer  resultatet  t.  eks.  i  en 
generaliserende  tankeproces,  der  maa  tænkes  som  en  afspei- 
ling  af  en  lignende  naturproces,  principielt  ikke  ved,  at  de 
mange  forefundne  ufuldkomne  enkeltilfælde  summeres  sammen, 
foråt  forskjellighederne  kan  subtraheres  bort,  hvilket  kun 
vilde  føre  til  ufuldkomne  almenforestillinger  (notion es  univer- 
sales),  men  ved,  at  der  samtidig  med  den  ydre  iagttagelse  og 
idéassociation,  der  sammenfatter  tilfældene,  foregaar  en  indre 
sammenfatning,  hvori  væsenet  findes  i  sine  forskjellige  bestem- 
melser, paa  en  maade  forenes  med  sig  selv ;  derfor  er  ofte  faa, 
men  enkle  tilfælde  nok  til  at  aabenbare  loven,  fordi  denne  er 
hel  i  ethvert  tilfælde,  kun  mere  eller  mindre  fordunklet  i  fæ- 
nomenaliteten.  Naar  det  endelige  producerer  det  uendelige,  er 
dette  en  fenomenal  aabenbarelse  af,  at  dette  producerer  hint; 
derfor  vidner  enhver  endelig  modus  om  den  evige,  enhver 
modus  om  substansen. 

147.  Den  3die  art  endelig  kausalitet  staar  den  uende- 
lige  nær;  den   betegner  det  endelige   aarsagsforholds  over- 

gang  i  det  uendelige  og  korresponderer  med  imaginatios  over- 
gang i  intellectus.  I  sin  fænomenalitet  er  denne  kausalitet 
endelig  og  fattes  i  imaginatio ;  efter  sit  væsen  er  den  derimod 
uendelig  og  fattes  i  den  høiere  erkjendelsesart,  hvorunder  Spi- 
nozajo  regner  den  videnskabelige  analyse.  —  Foråt  tænkningen 
skal  kunne  komme  fra  det  endelige  til  det  uendelige  —  fra 
yttringen  til  kraften,  fra  tilfældet  til  loven,  fra  det  endelige 
individ  til  Gud  — ,  synes  der  altsaa  at  ^behøves  et  sprang,  be- 
roende paa  intuition;  hvis  man  derimod  uden  dette  sprang  vil 
fortsætte  i  den  endelige  række,  kommer  man  aldrig  ud  over 
endeløsheden,  saa  lidt  som  tallet  vil  kunne  adækvere  den  irra- 
tionale  størrelse.  Dette  sprang,  der  nødvendiggjøres  inden 
spinozismen  —  saavelsom  inden  Kierkegaards  religiøsitet  —  og 
med  et  kierkegaardsk  udtryk  kan  betegnes  saaledes,  at  »den 
enkelte  maa  blive  spekulationen«,  er  ikke  alene  en  følge  af,  at 
den  endelige  aand  ikke  overskuer  en  endeløs  række,  men  over- 
hovedet  en  følge  af,  at  den  endelige  verden  er  en  fenomenal ; 
men  dette  sprang  er  for  Spinoza  intet  sprang  fra  tænkningen 
over  i  paradokset,  men  snarere  et  omvendt :  fra  det  paradoks, 
som  det  endelige  frembyder  ved  at  være  en  konklusion  uden 
præmisser,  over  i  tænkningens  fatten  af  det  til  grund  liggende 
evige  væsen;  det  er  saaledes  kun  fra  det  endelige  standpunkt 
seet  et  sprang,  men  fra  det  absolute  en  udvikling,  et  udtryk 
for  tænkningens  saavelsom  for  den  objektive  verdens  egen 
natur,  idet  ikke  alene  tænkningen  væsentlig  bestaar  i  denne 
overgang,  men  ogsaa  den  endelige  realitet  foretager  den  samme. 
At  dette  tør  være  Spinozas  opfattelse  af  den  maade,  hvorpaa 
man  kan  komme  ud  over  den  endeløse  række,  har  vi  anført 
allerede  i  kap.  3.  —  Den  indvending,  som  man  har  gjort  mod 
den  af  Spinoza  lærte  parallelisme  mellem  grundsforhold  og 
kausalitet,  at  vor  begrundelse  almindelig  gaar  fra  følgen  til 
grunden,  medens  naturens  proces  gaar  fra  aarsag  til  virkning, 
at  altsaa  ethikens  fjerde  aksiom  ikke  holder  stik,  turde  ved 
vore  foranstaaende  overveielser  være  principielt  modbevist;  thi 
som  tænkningen  kan  gaa  fra  det  lavere  til  det  høiere  begreb, 
saaledes  skrider  ogsaa  naturen,  den  lavere  natur,  frem  fra  den 
lavere  eksistens  eller  virken  til  den  høiere,  saaledes  at,  hvad  i 

den  evige  kausalitet  er  aarsag,  i  den  endelige,  om  end  i  en 
modificeret  form,  er  virkning  og  omvendt.  Men  rigtignok  maa 
den  abstrakte  endelighedsrække  (den  første  i  forrige  §)  af  os 
opf åttes  omvendt,  ved  en  regres,  medens  den  selv  er  en  progres; 
netop  denne  kausalitet  er  vistnok  sat  som  en  underordnet, 
der  stadig  forsvinder  i  den  høiere;  ikke  desto  mindre  forekom- 
mer dog  her  et,  om  end  underordnet,  brud  paa  parallelismen 
mellem  grund  og  aarsag. 

148.  Den  spinoziske  kausalitet  (grundsforhold)  gaar  — for 
at  tilføie  nogle  almindelige  overveielser  til  den  foranstaaende 
udvikling  af  dens  to  arter  —  dels  paa  en  sætten  af  ting,  dels 
paa  en  sætten  af  bestemmelser  ved  ting.  Det  førstnævnte  er 
tilfældet  i  den  evige  kausalitet,  hvori  en  tings  —  krafts  — 
væsen  er  en  evig  virkning  af  et  høiere  væsen,  og  i  den  ende- 
lige, forsaavidt  en  tings  eksistens  som  endelig  beror  paa  en 
endelig,  mekanisk,  sammensætning.  Om,  at  bestemmelser  ved 
ting  sættes  paa  kausal  maade,  kan  der  kun  uegentlig  tales  i 
den  evige  kausalsammenhæng,  saasom  den  evige  ting  og  dens 
bestemmelser  falder  sammen ;  men  vel  har  dette  sin  betydning 
ved  den  endelige  ting,  ved  hvilken  ikke  alene  dens  evige 
væsen,  men  ogsaa  dens  endelige,  mekaniske,  sammenhæng 
med  sig  selv  er  forskjellig  fra  de  skiftende  bestemtheder,  som 
den  modtager  udenfra.  Under  vekselvirkningens  form  har  vi 
troet  at  træffe  aarsagen  ikke  alene  i  den  proportions-sammen- 
sætning,  der  konstituerer  det  universelle  individ,  som  er  ligt 
endelighedens  totalitet,  men  ogsaa  i  den,  der  konstituerer  det 
endelige  enkelindivid ;  overhovedet  synes  det  for  enkelmodusen 
som  helhed  —  som  enhed  af  endelig  og  evig  modus  —  nød- 
vendigt  at  antage  et  vekselvirkningsforhold  ligeoverfor  Gud  og 
andre  modi,  hvilket  forhold  dog  maa  tænkes  underordnet  dens 
ensidig-kausale  afhængighed  overfor  de  høiere  realiteter;  dette 
synes  at  fremgaa  af,  at  mennesket  i  ethiken  optræder  som  et 
handlende  subjekt  ligeoverfor  naturen  og  andre  mennesker, 
siges  at  elske  Gud,  at  se  sig  selv  som  virket  af  Gud  o.  s.  v. 
Betingelserne  for  et  virkelig  religiøst  forhold  —  adskillelsen 
fra  og  sammenhængen  med  Gud  —  synes  saaledes  givne  i 
spinozismen,  der  ogsaa  i  denne  henseende  viser  sig  som  noget 

andet  end  den  pantheisme  eller  akosmisme,  som  man  synes 
omtrent  enig  i  at  skjænke  den.  (Noget  andet  er  del  derimod, 
at  den  spinoziske  religion  har  et  altfor  abstrakt  præg,  hvorved 
den  staar  tilbage  for  de  høiere  positive  religionsformer,  specielt 
for  den  positivelcristendom,  som  den  derfor  ikke  i  nogen  maade, 
som  nogle  har  ment,  vil  kunne  erstatte.)  —  Parallelen,  om  end 
en  ufuldkommen  parallel,  til  denne  reale  vekselvirken  er  det 
gjensidige  grundsforhold,  hvorved  det  endelige  begreb  optræder 
som  leilighedsgrund  for  det  evige.  —  Ja,  det  synes  endog,  som 
om  Spinoza  maa  tænke  en  vekselvirken  mellem  de  evige  modi 
indbyrdes  og  mellem  disse  og  Gud  ;  thi  dels  betegner  hine 
modi  Guds  egentlige  eksistenssfære,  d.  e.  hans  relationer,  dels 
maa  det  være  den  evige  modus,  der  elsker  Gud  og  er  udødelig ; 
men  en  gjensidig  sætten  af  bestemmelser  inden  væsenernes 
verden,  hvor  væsen  og  bestemmelser  er  ét,  er  paa  den  anden 
side  en  saa  vanskelig  theori,  at  vi  maa  lade  dette  punkt  staa 
uafgjort.  Vi  støder  her  igjen  paa  spinozismens  svage  punkt: 
forholdet  mellem  evigheden  og  tiden.  —  Da  Spinoza  sætter  alle 
modi  ,  ialfald  i  deres  evig-endelige  form,  i  vekselvirken  ind- 
byrdes og  med  Gud,  maa  han  betragte  enhver  ting  som  et 
selv;  thi  kun  mellem  saadanne  kan  en  vekselvirken  foregaa. 
Hermed  stemmer  det  da  ogsaa,  at  filosofen  tænker  sig  alle  ting 
som  i  forskjellig  grad  besjælede  (eth.  II  prop.  13  schol. 
foran  ax.  1). 

149.  Vi  gaar  over  til  en  betragtning  afet,  som  vi  mener, 
genialt,  men  overseet  punkt  inden  den  spinoziske  erkjendelses- 
theori :  opfatningen  af  frihedens  problem  i  dets  sammenhæng 
med  problemet  om  grunds-  (aarsags-)  rækkens  ndgangspunkt 
—  et  punkt,  som  vi  foran  kun  har  havt  anledning  til  løselig 
at  berøre  (t.  eks.  i  §  142).  Som  vi  flere  gange  har  seet,  hid- 
rører  en  stor  del  af  vanskeligheden  ved  Spinozas  filosofi  fra, 
at  han  kun  deducerer  sandheder,  efter  mathematisk  form  de- 
monstrerer sætninger,  men  ikke  —  eller  kun  sjelden  —  frem- 
stiller problemerne  som  saadanne  i  og  med  den  herhen  hørende 
skarpe  kritiske  belysning.  Det  er  ikke  hans  sag  at  levere 
aristoteliske  »aporier«  eller  kantiske  »antinomier«.  For  at  an- 
skueliggjøre vort  nærværende  problem  tager  vi  derfor  til  hjælp 

Kants  behandling  af  samme  i  hans  jdte  og  4de  antinomi\ 
hvilke  behandlede  under  ét  i  afkortet  og  for  vort  øiemed  til- 
lempet form  kan  refereres  saaledes:  Naar  vi  vil  tænke  kausali- 
teten med  hensyn  til  dens  udgangspunkt  og  dens  dermed  sam- 
menhængende  karakter  af  frihed  eller  nødvendighed,  fremstiller 
sig  for  os  to  modsatte  synspunkter,  begge  nødvendige  følger 
af  vor  tænknings  væsen.  Paa  den  ene  side  (thesis) :  Kausali- 
teten efter  naturlove  maa  suppleres  med  en  kausalitet  ved 
frihed,  idet  et  absolut  nødvendigt  væsen  maa  tænkes  som  første 
aarsag.  Thi  alt,  der  sker  i  naturen,  forudsætter  en  tidligere 
indtraadt  tilstand,  der  igjen  forudsætter  en  anden  o.  s.  v. ;  men 
dette  relative  forudsætter  det  absolute  ;  skal  aarsagsrækken  blive 
fuldstændig,  aarsagen  tilstrækkelig,  maa  man  derfor  antage  ikke 
blot  relativt  nødvendige  aarsager,  men  ogsaa  en  absolut  nød- 
vendig, første,  aarsag,  der  af  sig  selv  —  uden  at  paavirkes 
af  andet  —  sætter  en  virkning,  d.  e.  en  frit  handlende  aarsag. 
Denne  første  aarsag  kan  igjen  tænkes  enten  som  identisk  med 
verden  eller  som  staaende  udenfor  denne.  Naar  imidlertid  en 
kausalitet  ved  frihed  maa  antages  ved  rækkens  begyndelse, 
kan  den  ligesaa  godt  sættes  paa  punkter  inden  selve  rækken, 
dog  saaledes,  at  den  relative  kausalitet  ikke  ophæves  ved  en 
saadan  antagelse.  Paa  den  anden  side  (antithesis):  En  frit, 
d.  e.  vilkaarlig,  virkende  aarsag,  uafhængig  af  andre,  er  umulig, 
saasom  den  ikke  alene  ligger  udenfor  erfaringen,  men  endog 
ophæver  denne,  idet  al  erfaring  vedrørende  naturen  hviler  paa 
forudsætningen  om  den,  paa  intet  punkt  afbrudte,  lovmæssige 
sammenhæng  i  naturen.  Et  absolut  nødvendigt  væsen,  der 
som  en  første  kausalbegyndelse  skulde  staa  inde  i  vor  kausal- 
række,  d.  e.  i  tidsrækken,  strider  mod  dennes  begreb,  idet  kun 
det  relativt  nødvendige,  » tilfeldige «,  kan  indbefattes  i  denne 
række.  Kant,  der  skiller  mellem  tænkning  og  erkjendelse  og 
ikke  betragter  tænkningens  konsekvens,  men  »erfaringen«,  som 
positivt  sandhedskriterium,  rinder  antinomien  opløselig  ved,  at 
problemet  henlægges  fra  den  reale  verden  over  til  vor  tænk- 
ning; thesis  maa  gjælde  ved  vor  tænkning  af  den  intelligible 
verden,  idealverdenen,  cer  ikke  repræsenterer  nogen  objektiv 
realitet,  antithesis  ved  vor  opfattelse  af  den   for  os  objektive 


fænomenalverden ;  i  praktisk  henseende  skal  vi  følge  thesis,  i 
theoretisk  antithesis  som  regulativ.  Spinoza  derimod,  der 
hævder,  at  tænkningen  altid  afspeiler  en  objektiv  realitet,  fin- 
der  fra  sit  standpunkt  baade  thesis  og  antithesis  realt  gyldige, 
enhver  i  en  bestemt  henseende.  Thesis :  Der  maa  -1  efter 
Spinoza  —  være  et  absolut  nødvendigt  væsen,  en  første,  fri 
aarsag,  substansen  eller  Gud,  der  som  fri  sætter  evige  virk- 
ninger af  sit  eget  væsen  uden  ydre  indvirkning;  da  den  fri 
kausalitet  maa  sættes  ved  rækkens  begyndelse,  og  da,  som  foran 
seet,  den  evige  virkning  indeslutter  aarsagens  væsen  i  sig  eller 
har  aarsagen  immanent  i  sig,  maa  den  absolute  aarsags  evige 
væsen  være  immanent  i  alle  led  af  tilværelsens  kausalrække, 
hvilke  saaledes,  ethvert  i  sin  grad,  i  og  med  sin  nødvendige 
afhængighed  af  substansen  nyder  sin  del  af  dennes  frihed  og 
derfor  betegnes  som  evige  modi ;  friheden  gjælder  saaledes  her 
ikke  alene  for  en  tænkt  noumenalverden,  men  for  selve  tin- 
gene i  sig  selv  I  den  kantiske  thesis  er  friheden  en  ny  be- 
gyndelse i  tiden,  hvorved  man  dog  maa  erindre,  at  Kant  i  den 
anvendelse,  som  han  tildeler  frihedsbegrebet  ved  antinomiens 
løsning,  sætter  friheden  udenfor  tiden,  dens  kausalitet  som  en 
noumenal  parallel  til  tidskausaliteten,  dog  med  bibehold  af  fri- 
hedens karakter  som  evnen  til  at  sætte  en  ny  begyndelse;  den 
spinoziske  frihed  er  hverken  for  substansens  eller  for  modis 
vedkommende  en  ny  begyndelse  i  tiden  —  hvilken  som  saa- 
dan  maatte  høre  ind  under  endeligheden,  der  imidlertid  hos 
Spinoza  er  blottet  for  frihed  — ,  men  en  over  tiden  hævet 
afhængighed  af  sit  eget  væsen;  denne  frihed  er  absolut  hos 
substansen,  relativ  hos  modi,  der  kun  gjeftnem  hin,  i  forskjellig 
udstrækning,  nyder  denne  uafhængighed  af  andet.  Den  ab- 
solute aarsag  er  ikke  alene  ét  med  sine  virkninger,  men  og- 
saa  forskjellig  fra  disse  (§§  109  og  137);  den  eksisterer  ikke 
alene  i  disse,  men  ogsaa  for  saa  vidt  udenfor  dem,  som  der 
maa  tillægges  den  en  absolut  selvbevidsthed,  transscendent  i 
forhold  til  de  relative  væseners;  den  første  aarsag  maa  altsaa 
hos  Spinoza  sættes  i  begge  den  kantiske  theses  former.  Paa 
den  anden  side  er  ogsaa  Kants  antithesis  stadfestet  efter  sit 
indhold ;  enhver  i  tidens  og  rummets  begrænsning  eksisterende 

modus  er  hos  Spinoza  afhængig  af  en  anden  i  en  endeløs 
regres  ;  denne  lovmæssige,  tiden  tilhørende  kausalrække  af  ende- 
ligheder,  hvis  totalitet  maaske  kunde  paralleliseres  med  Kants 
» til  sanseverdenen  henhørende  nødvendige«  (Kritik  der  reinen 
Vernunft,  Kehrbachs  Ausg.  S.  376)  i  dettes  form  af  den  hele 
verdensrække  (ib.),  tænkes  hos  Spinoza  som  en,  af  en  lavere 
guddommelig  kausalitet  behersket,  lavere  uendelighedsrække, 
der  i  sig  selv  —  ikke  blot  i  vor  tænkning  —  repræsenterer 
en  fenomenal  fremstilling  af  hin  evige  række  af  ting  i  sig 
selv,  hvilken  sidste  række  altsaa  danner  den  førstes  forudsætning 
og  aarsag.  —  Som  handlingen  hos  Spinoza  overhovedet  sættes 
som  et  udtryk  for  erkjendelsen,  saaledes  gjælder  for  ham  og- 
saa  i  praktisk  henseende  baade  thesis  og  antithesis,  denne  fol- 
den ufuldkomne  handlings  verden,  specielt  for  de  passive  af- 
fekter, hin  for  den  fuldkomne  handlings,  for  de  aktive  affekter, 
hvortil  den  lavere  praktiske  status  skal  hæves  op  eller  rettere: 
ved  en  evig  nødvendighed  hæves  op ;  ogsaa  for  ham  repræsen- 
terer  thesis  handlingens  idealverden,  der  imidlertid  ikke  som 
hos  Kant  er  adskilt  fra  den  mekaniske  kausalnødvendigheds 
verden,  men  er  et  høiere  udtryk  for  denne,  hvortil  denne  er  i 
en  stadig  overgang. 

150.  Blandt  de  faa  punkter,  hvorom  spinozaforfatterne 
til  forskjellige  tider  har  været  omtrent  enige,  hører  opfattelsen 
af  filosofens  forhold  til  teleologien,  hvilken  man  har  fundet  og 
tinder  i  strid  med  hans  nødvendighedslære  og  hans  kausal- 
begreb.  Blandt  de  videstgaaende  i  denne  opfattelse  staar  Kuno 
Fischer,  der  betragter  spinozismen  som  et  enestaaende  system 
netop  paa  grund  af  dens  gjennemførte  anti-teleologi.  Et  spe- 
cialarbeide  af  Heinrich  Kratz  (Spinoza's  Ansicht  iiber  den 
Zweckbegriff)  Ander  ligeledes  teleologien  udelukket.  Flere  for- 
fattere, som  Trendelenlnirg,  Johannes  Volkelt  (Pantheismus 
und  Individualismus  im  Systeme  Spinozas)  o.  a.,  finderdog,  at 
Spinoza  kommer  i  modsigelser  mod  sit  anti-teleologiske  princip. 
Under  et  teleologisk  synspunkt  betragtede  i  forrige  aarhundrede 
Herder  (Gott,  einige  Gespråche  iiber  Spinozas  System)  spi- 
nozismen ;  men  hans  fantasifulde,  lidet  nøgterne,  fremstilling  af 
den  »orden,  sandhed,  godhed  ogskjønhed«  (cfr.  S.  275,  297  etc.), 

der  hævdes  af  Spinoza,  virkede  vel  nærmest  frastødende.  I  vor 
tid  har  Paul  Wetzel  (Der  ZweckbegrifT  bei  Spinoza  —  en  af- 
handling,  som  jeg  desværre  kun  kjender  paa  anden  haand) 
udtalt  sig  for  en  art  teleologi  hos  Spinoza,  og  Joél  (Zur  Ge- 
nesis der  Lehre  Spinozas)  mener,  at  spinozismens  principer 
ikke  udelukker  antagelsen  af  en  hensigtsmæssig  Guds  skaben, 
og  at  det  kun  er  »et  blik  paa  menneskenes  vane  at  opfatte  alt 
anthropocentrisk«,  der  har  fremkaldt  filosofens  fiendskab  mod 
øiemedet  (S.  43),  en  betragtning,  som  det  nævnte  værk  dog 
ikke  faar  anledning  til^  nøiere  at  begrunde  og  udføre.  —  En 
gjennemført  eftervisning  af  Spinozas  forhold  til  teleologien 
vilde  kræve  en  afhandling  for  sig  alene.  Vi  maa  her  indskrænke 
os  til  følgende:  Vi  maa  betragte  den  almindelige  anti-teleolo- 
giske  karakteristik,  hvilken  hænger  sammen  med  den  helt 
mekaniske  natur,  som  man  saa  gjennemgaaende,  men  med  uret 
tillægger  Spinozas  kausalbegreb  ialfald  i  dets  anvendelse  paa 
legemsverdenen,  som  ikke  lidet  misvisende.  Thi  idet  spinozis- 
men,  som  foran  vist,  sætter  en  evig,  logisk,  kausalitet  som  den 
principielle  inden  den  legemlige  som  inden  den  aandelige 
verden,  betragter  den  tilværelsen  under  tankens  synspunkt  og 
opfatter  ogsaa  legemsverdenen  som  styret  af  kræfter  og  efter 
love,  hvilke  danner  den  objektive  parallel  til  —  er  identiske 
med  —  den  aandelige  verdens ;  man  maa  derfor  sige,  at  den 
i  sig  indeholder  et  væsentligt  ferment  af  indre  teleologi.  Vi 
har  derfor  foran  (§  110)  troet  at  rinde  systemet  præget  af 
teleologi  allerede  ved  dets  fastsættelse  af  virkningen  som  en  i 
formal  henseende  fuldkomnere  aabenbarelse  af  aarsagen.  Det 
er  saa  langt  fra,  at,  som  Trendelenburg  mener,  attributlæren 
udelukker  teleologien,  at  meget  mere  læren  om  attributernes 
identitet  —  udstrækningens  ophøielse  til  guddommeligt  attribut, 
der  leverer  en  anden  form  af  tænkningsattributet  og  som  dette 
udtrykker  Guds  totale  væsen  —  netop  gjør  legemsverdenens 
væsen  til  et  logisk.  Som  vi  paa  flere  punkter  har  seet,  er 
tænkningen  vistnok  hævdet  som  udstrækningens  sideordnede 
attribut,  men  indtager  under  systemets  udførelse  den  overord- 
nede plads.  Det  indsees  heller  ikke,  hvorledes  et  anti-teleolo- 
gisk  system   kan    undgaa  at  blive  et  materialistisk,  eiheller 

udelukker  den  geometriske  methode  teleologien,  men  indeslutter 
netop  en  art  teleologi  (saaledes  rigtig  Trendelenburg  i  kritik 
af  Fischers  opfatning).  —  Vi  har  foran  fundet  endelig  he  den 
opfattet  under  synspunktet  af  leilighedsaarsager  og  fænomena- 
litet  —  helt  teleologisk,  hvilket  ogsaa  er  fremgaaet  af  Spinozas 
ord  i  ep.  40  (før  45),  cfr.  §  145.  En  teleologisk  fremadskriden 
er  specielt  at  mærke  ved  endelighedens  fremgang  imod  uende- 
lighed.  Mellemstadiet  mellem  uendeligheds-  og  endeligheds- 
begrebet :  universets  uforanderlige  proportion,  hvori  de  mange 
endelige  kausalrækker  mødes,  peger  hen  paa  det  punkt,  som 
Kant l)  og  efter  ham  flere  andre  —  i  en  beslægtet  form  t.  eks. 
Lotze  —  fremhæver  som  overgangspunktet  fra  den  mekaniske 
til  den  teleologiske  forklaring:  kausalrækkernes  indbyrdes  over 
ensstemmelse;  Spinoza  betragter  lig  hine  tænkere  denne  sam- 
stemmen, hvilken  for  ham  nærmest  er  en  bevægelsesenhed,  som 
en  begrebsmæssig,  idet  han  afleder  den  af  en  høiere  uendelig- 
hedsmodus  og  bestemmer  den  som  »uendelig«.  Da  det  tænkes 
begrundet  i  universets  kvalitative  natur,  at  bevægelsesenheden 
kan  opretholdes  trods  foranderligheden  af  de  forskjellige  kausal- 
rækkers  led,  er  kausalrækkernes  arithmetiske  sammenhæng  kva- 
litativt begrundet  —  et  vigtigt  teleologisk  moment.  Dette 
mellemstadium  synes  imidlertid  ikke  at  spille  nogen  væsentlig 
rolle  inden  den  udførte  spinoziske  erkjendelsestheori.  —  Vi  vil 
vistnok  ikke  paastaa,  at  det  teleologiske  moment,  der  gaar 
gjennem  spinozismen,  kan  danne  hovedsynspunktet  ved  bestem- 
melsen af  dennes  karakter;  ja,  end  ikke  aarsags-  eller 
grundsbegrebet  selv  i  dets  adækvat  logiske  form  danner 
systemets  høieste  erkjendelsestheoretiske  begreb;  vi  mener,  at 




l)  Kant  (K 
ligvis  kui 
som  ikke 
ahsolut  fi 


Kant  (Kritik  der  Urtheiiskraft,  Kirchmanns  Ausg.  S.  270  f.),  der  sandsyn- 
ligvis  kun  paa  anden  haand  har  kjendt  Spinoza,  betragter  dennes  system 
som  ikke-teleologisk,  fordi  det  kun  kjender  et  absolut  subjekt,  men  ingen 
absolut  forstand,  og  vistnok  sikrer  naturformerne  indre  enhed,  men  ikke 
tilfældighed.  Hertil  kan  bemærkes,  at  Spinoza  virkelig  hævder  en  absolut 
forstand,  og  at  det  synes,  som  om  dennes  frihed,  der  er  afhængighed  af 
det  fornuftige  væsen,  ligesaa  godt  maa  kunne  begrunde  en  indre  hensigts" 
mæssighed  som  den  i  tilfældighed  virkende  valgfrihed,  hvortil  kommer,  at 
ogsaa  Spinozas  natur  væsentlig  er  hævet  over  mekanismen. 

hvad  der  for  Spinoza  er  hovedsagen,  er  modsætningernes  for- 
soning i  enheden,  og  at  hans  filosofi  derfor  rettest  betegnes 
som  modsætningsidentitet ;  men  vi  mener  ogsaa,  at,  idet  de 
teleologisk  fattede  grunds-  og  aarsagsbegreber  sættes  som  spe- 
cialbegreber  under  identiteten  —  eller,  med  hans  udtryk,  mod- 
sigelsesfriheden  (hvorom  mere  i  kapitel  17)  — ,  og  idet  derved 
tilværelsens  evige  fremadskriden  i  form  sættes  som  moment  i 
dens  indholds-identitet,  er  ogsaa  den  indre  teleologi  sat  som 
et  væsentligt  moment  i  den  konkrete  identitets  filosofi,  som 
spinozismen  repræsenterer. 

151.  Men  man  mener,  at  antagelsen  af  en  teleologi  i 
spinozismen  strider  mod  ligefremme  udtalelser,  hvori  filosofen 
med  stærke  ord  bekjæmper  teleologien  som  en  vildfareise.  Vi 
tror,  at  en  simpel  betragtning  af  saadanne  steder  vil  vise,  at 
Spinoza  i  dem  kun  bekjæmper  den  form  af  øiemedet  (finis), 
der  var  den  herskende  paa  hans  tid,  ikke  mindst  hos  cartesi- 
anerne,  og  som  vi  efter  Kant  betegner  som  den  ydre  eller  den 
relative  teleologi,  den  verdensforklaring,  der  sætter  mennesket 
som  tilværelsens  øiemed,  alt  andet,  ogsaa  Gud,  som  middel 
herfor  og  betragter  Gud  og  naturen  virkende  paa  samme 
maade  som  et  menneske,  der  forfølger  sit  øiemed.  Enhver  an- 
thropocentrisk  verdensbetragtning  saavelsom  enhver  anthropo- 
morfisk  gudsbetragtning  er  uforligelig  med  Spinozas  absolut 
theocentriske  system.  Allerede  den  iver,  hvormed  Spinoza  taler 
paa  saadanne  steder  —  mest  i  scholier  og  andre  tilføielser  — , 
hvor  han  bekjæmper  øiemedet,  viser,  at  han  bekjæmper  den 
paa  hans  tid  blandt  lægfolk  og  lærde  udbredte  teleologi,  der 
danner  en  diametral  modsætning  til  hans  system,  men  ikke 
en  eller  anden  gammel  filosof  eller  lidet  paaagtet  tænker  i 
samtiden.  Vi  forsøger  dernæst  en  kort  analyse  af  det  vigtigste 
herhen  hørende  sted :  appendix  til  eth.  I l),  hvormed  vi  sam- 
menligner andre  udtalelser.  Efter  en  kort  repetition  af  ethikens 
iste  bog,  hvis  hovedindhold  vi  maaske  kan  udtrykke  saaledes. 

*)  Efter  Joéls  anvisning  (Zur  Genesis  der  Lehre  Spinoza's  S.  39)  har  jeg 
sammenlignet  dette  appendix  med  Maimonides V  More  Nebuchim  III 
kap.  13  og  virkelig  fundet  en  ikke  liden  overensstemmelse  mellem  begge, 
omend  Joél  maaske  lægger  for  stor  vægt  paa  dénne. 

at  alt  afhænger  med  nødvendighed  af  Guds  absolute  natur, 
siger  Spinoza,  at  han  endnu  vil  undersøge  de  fordomme,  der 
hindrer^tilegnelsen  af  hine  sandheder:  »Og  efterdi  alle  fordomme, 
som  jeg  her  agter  at  nævne,  afhænger  af  denne  ene,  at  nem- 
lig menneskene  almindelig  forudsætter  (man  mærke  den  be- 
kjæmpede  teleologis  heltfpopulære  karakter!),  at  alle  naturlige 
ting,  ligesom  de  selv,  handler  paa  grund  af  et  øiemed  (propter 
finem\  ja  at  de  opstiller  som  sikkert,  at  Gud  selv  styrer  alt 
efter  et  eller  andet  bestemt  øiemed,  idet  de  ?iger,  at  Gud  har 
gjort  alt  for  menneskets  skyld,  men  mennesket,  foråt  det  skal 
dyrke  ham  .  .  .  vil  jeg  altsaa  først  betragte  denne  ene  fordom.  « 
Det  fremgaar  heraf,  at  den  her  bekjæmpede  teloslære  indeslutter 
følgende  to  led  af  den  ydre  teleologi:  ^  De  naturlige  ting 
handler  efter  et  udenfor  dem  selv  liggende  øiemed  (» ligesom 
deselv«,  d.  e.  menneskene);  2)  Gud  handler  paa  samme  maade. 
—  Med  hensyn  til  den  omhandlede  lære  angaaende  øiemedet 
efterviser  stedet  først  aarsagerne  til  dens  opkomst,  dernæst  dens 
falskhed  og  endelig  de  af  den  følgende  fordomme;  alle  disse 
tre  punkter  bestyrker  vor  opfattelse,  at  Spinoza  kun  har  den 
ydre  teleologi  for  øie.  a)  Dens  aar sager  ligger  paa  den  ene 
side  i  menneskenes  uvidenhed  om  tingenes  aarsager,  paa  den 
anden  side  i  deres  lyst  til  at  søge  sin  egen  nytte ;  derfor  hol- 
der de  sig  for  fri  og  opstiller  sig  selv  som  øiemed,  og,  da  de 
ikke  selv  har  dannet  de  naturlige  ting,  midlerne  for  deres 
nytte,  tror  de,  Guder  har  gjort  dette,  hvilke  de  forestiller  sig 
paa  menneskelig  vis  og  dyrker  for  at  afvende  deres  menneske- 
lignende vrede.  Denne  udvikling,  der  stærkt  minder  om 
Lncretius's  forklaring  af  religionernes  opkomst,  peger  i  direkte 
relativ- teleologisk  retning.  Eth.  IV  præf.  bekjæmper  den  maade, 
hvorpaa  menneskene  overfører  sit  fuldkommenhedsbegreb  paa 
naturen,  idet  de  kalder  det  fuldkomment,  der  stemmer  med 
deres  universelle  forestilling;  i  sandhed  er  naturen  altid  fuld- 
kommen,  idet  den  ikke  har  nogen  forpligtelse  til  at  følge  noget 
andet  øiemed  end  sit  eget;  kun  ved  sammenligning  med  andet 
synes  en  ting  ufuldkommen  (cfr.  ep.  19,  før  32;  ep.  54,  før  58 ; 
eth.  II  def.  6  identificerer  begreberne  realitet  og  fuldkommen- 
hed).     Den  sidste  udvikling  viser  os  den  ydre  teleologi  under 

synspunktet  af  en  imagineret  forestilling  og  hævder  ved  siden 
deraf  det  indre  telos,  naturens  »eget  oiemed« .  b)  Krztikenkan 
sammenfattes  i  følgende  punkter:  1)  Henvisning  tillærens  op- 
komst  og  til  sætninger  (som  eth.  I  prop.  16  og  32  cor. 
1  og  2),  hvilke  i  forskjellige  former  lærer  altings  nødvendige 
følge  af  Gud.  Dette  passer  paa  den  relative  teleologi,  derfor 
udsætter  tilfældighed  og  valgfrihed ;  i  den  indre  toregaar  der- 
imod  alting  med  den  evige,  logiske,  nødvendighed  som  i  eth.  I 
pr.  16.  2)  Øiemedslæren  gjør  aarsag  til  virkning,  stiller  det 
bagerst,  der  i  naturen  er  først,  og  omvendt.  Dette  passer  paa 
den  relative  teleologi,  men  behøver  ialfald  ikke  at  ramme  den 
indre;  i  den  spinoziske  tankemæssige  naturproces  er  ethvert 
led  nærmest  for  totalitetens  skyld,  d.  e.  for  naturens  eller  Guds» 
der  imidlertid  er  den  første  aarsag;  naturen  er  sit  eget  øiemed. 
3)  Det  i  sig  selv  fuldkomneste,  nemlig  den  virkning,  der  frem- 
bringes umiddelbart  af  Gud,  bliver  ufuldkomnere  end  den  virk- 
ning, der  frembringes  middelbart  (cfr.  eth.  I  prop.  21 — 23), 
hvilken  dog  i  sig  .selv  er  mindre  fuldkommen.  For  den  ydre 
teleologi  følger  dette  af,  at  den  sætter  naturens  totalitet  som 
middel  for  og  altsaa  som  underordnet  det  indskrænkede  men- 
neske. Derimod  passer  kritiken  ikke  ret  paa  den  indre  teleo- 
logi ;  thi  i  denne  er  ethvert  trin  som  totalitet  efter  sit  indhold 
lige  fuldkomment  som  ethvert  andet;  ethvert  har  altet  som 
sit  øiemed;  kun  er  der  i  realitetens  form  en  fremadskriden, 
der  dog  ogsaa  indeslutter  en  tilbagegaaende  proces,  hvorom 
mere  i  næste  §.  4)  Guds  fuldkommenhed  ophæves  :  vThihvis 
Gud  handler  paa  grund  af  et  øiemed,  begjærer  han  nødven- 
digvis noget,  som  han  mangler. «  Eth.  I  prop.  33  schol.  2  lærer 
derimod,  at  det  at  lade  Gud  virke  under  det  godes  synspunkt 
(sub  ratione  boni)  er  det  samme  som  at  lægge  ham  under  et 
fatum.  Det  at  handle  efter  et  oiemed  fremstilles  i  den  første 
udtalelse  som  en  mangel  ved  Gud,  i  den  sidste  som  en  tvang 
over  ham ;  den  sidste  udtalelse  forbyder  at  tænke  Gud  under- 
ordnet en  udenfor  ham  staaende  idéverden.  I  begge  steder 
forbydes  man  altsaa  at  anvende  den  ydre  teleologis  adskillelse 
mellem  øiemed  og  middel  paa  Gud.  I  den  virkelig  indre  te- 
leologi er  derimod  øiemed  og  middel  stedse  en  enhed  i  Gud ; 

ethvert  moment  i  Gud  indeslutter  som  saadant  begge  hine 
begreber  paa  forskjellige  trin  i  en  logisk  skala,  idet  Gud  er 
paa  ethvert  i  en  bestemt  form,  ligesom  den  simple  idé  fattes 
ved  sig  selv  paa  samme  tid,  som  den  indeslutter  alle  andre  i 
sig ;  Gud  er  her  ikke  underkastet  en  skjæbne,  saasom  det  gode 
synspunkt  er  ham  selv,  fra  en  bestemt  side  seet,  nemlig  som 
handlende  intelligens ;  han  er  kun  sig  selv  underkastet,  handler 
efter  sit  eget  væsen,  d.  e.  han  er  i  sandhed  fri.  Heller  ikke 
punkt  4  passer  saaledes  paa  den  indre  øiemedslære.  5)  Teleo- 
logien  løber  for  dens  forsvarere  ud  i  et  uvidenhedens  asyl: 
Guds  vilje  —  aabenbart  kun  rammende  den  ydre  teloslære, 
saasom  den  indre  er  bygget  paa  erkjendelse  af  tingenes  ratio- 
nelle  sammenhæng  og  ikke  appellerer  til  nogen  ubestemt  vilje ; 
ja,  man  kan  sige,  at  det  her  tydelig  viser  sig,  at  ophævelsen 
af  den  relative  teleologi  for  Spinoza  medfører  hævdelsen  af  den 
absolute.  c)  Som  fordømme,  der  følger  af  teleologien,  nævnes 
de,  der  bestaar  i,  at  man  mener,  at  tingenes  natur  konstitueres 
af  realiteter,  der  kan  betegnes  ved  navnene  »godt,  ondt  (hvor- 
ved her,  som  sammenhængen  viser,  forstaaes  det  relativt  gode, 
d.  e.  det  nyttige  og  behagelige  og  det  modsatte  —  ved  siden 
af  hin  betydning  af  ordet  »godt«  findes  i  ethiken  ogsaa  be- 
tydningen :  det  i  sig  selv  mønsterværdige),  orden,  forvirring, 
varmt,  koldt,  skjønhed  og  hæslighed«  (pag.  73).  Alle  disse 
ord,  hvis  —  af  Her  bart  kriticerede  —  mangel  paa  orden  i  op- 
regningen  maaske  er  tilsigtet  for  at  vise,  at  de  mest  forskjel- 
ligartede begreber  i  denne  henseende  staar  ved  hinandens  side, 
betegner  nemlig  udelukkende  tingenes  forhold  —  af  nytte  og 
behagelighed  —  til  os  og  ophøies  saaledes  med  urette  til  reale 
prædikater  i  den  betydning,  at  det  for  menneskene  nyttigste 
er  det  fuldkomneste  i  naturen.  Som  det  let  viser  sig,  er  det 
kun  den  relative  øiemedslære,  hvoraf  en  saadan  fordom  følger, 
hvad  ogsaa  tydelig  ligger  i  de  ord  (pag.  73  midte),  der  indleder 
dette  afsnit.  Kun  denne  lære  rammes  altsaa  efter,  hvad  vi  nu 
har  vist,  overhovedet  ved  det  nu  gjennemgaaede  appendix.  — 
Om  Spinoza  saaledes  nægter  det  ydre  øiemed  som  naturens, 
benægter  han  det  dog  ikke  som  en  psychologisk-ethisk  tilstand  \ 
kun  vil  han  have  dennes  relation  udad,  den  relativt  teleologiske 

proces,  opfattet  ikke  teleologisk,  men  som  en  endeløs  kausal- 
række  af  endeligheder  (eth.  IV  præf.).  Paa  det  høiere  ethiske 
omraade  falder  derimod  middel  og  øiemed  sammen  ;  dyden  er 
dydens  løn  (eth.  IV  prop.  42);  den  er  altsaa  selvmaal.  — 
Vi  slutter  altsaa,  at,  da  Spinoza  med  sit  finis  tænker  paa  den 
relative  teleologi,  fsom  han  i  dens  objektive  form  bekjæmper, 
har  man  ikke  ret  til  i  vor  tids  sprog  at  fremstille  ham  som  en 
modstander  af  teleologien,  al  den  stund  denne  er  et  moment 
i  hans  system  og  kommer  til  orde  gjennem  andre  udtryk,  som 
naar  han  betegner  realiteten  med  navnet  >fuldkommenhed« . 
udtrykket  »evig  modus «  o.  lign.  —  Ved  sin  indre  teleologi 
staar  Spinoza  langt  over  Cartesins,  der  fra  sin  mekaniske  be- 
tragtning  af  forholdet  mellem  Gud  og  verden  kan  lægge  vægt 
paa  den  relative,  men  ikke  paa  den  indre  teleologi;  den  car^ 
tesiske  natur  er  en  stor  maskine,  konstrueret  af  Gud  for  men- 
neskets nytte.  —  Interessant  er  det  iøvrigt,  at  en  lignende 
indre  øiemedslære  som  Spinozas  træffes  hos  Maimonides,  der 
lader  telos  paa  Aristoteles^  vis  virke  immanent  i  tingene,  men 
nægter  et  udenfor  verden  liggende  øiemed  saavelsom  menne- 
skets ophøielse  til  øiemed;  »at  ikke  den  hele  skabning  er  for- 
haanden  for  menneskets  skyld,  men  at  enhver  af  naturtingene 
er  forhaanden  for  sin  egen  skyld«  (Rabbi  Maimon  Dalalat  al 
Hahrin,  iibersetzt  v.  Scheyer,  Th.  III,  1838,  S  66  o.  a.  st.  . 
cfr.  ogsaa  Joel  (om  Maimonides  i  Zur  Genesis  der  Lehre  Spi- 
nozas S.  35  ff.). 

152.  Den  freniadskréden  i  form,  som  den  spinoziske 
teleologi  er,  maa  opfattes  som  en  almindelig;  ikke  alene  be- 
vægelsen  fra  endelighed  ;il  uendelighed,  men  ogsaa  den  om- 
vendte proces  nedad  til  endeligheden  er  i  en  vis  henseende 
en  fremadskriden.  Vistnok  betegner  fænomenalverdenen  en 
fordunkling  af  den  evige  verden  og  for  saa  vidt  en  tilbagegang ; 
men,  idet  den  ligger  indesluttet  som  et  moment  i  denne  og 
med  nødvendighed  fremgaar  af  denne  som  dennes  aabenbaring, 
er  denne  ikke  sat  efter  sit  virkelige  væsen,  før  hint  moment 
i  den  er  traadt  i  realitet;  naar  væsenet  i  sig  indeslutter  en 
overgang  til  en  fornedrelsestilstand,  bliver  det  et  fremskridt,  at 
denne  bliver  aktuel  istedetfor   blot  latent.     Dette  fremskridt 

viser  sig  tydeligst  ved,   at  endeligheden  er  leilighedsaarsag  for 
væsenet  til  dettes  fulde  udfoldelse;   ved  bevægelsen   fra  ende- 
lighed  til  uendelighed  maa  det  evige  væsen  tænkes  at  fremgaa 
i  en  høiere  form  end  den,  hvori  det  eksisterede  forud  for  kau- 
salprocessen ;   ved  bevægelsens  begyndelse   var  væsenet  i  sig 
værende  kraft;  i  endeligheden  fremtræder  det  i  eksistens,  d.  e 
i  forhold  til  andet,  men  i  den  bundne  eksistens,  de  ydre  reia- 
tioners;  ved  tilbagegangen  fra  endeligheden  eksisterer  væsenet 
fremdeles,  men  nu  med  den  eksistens,   der  er  væsenets  egen 
evige,  i  Gud,  hvis  eksistens  er  lig  hans  væsen.     Naar  kuglens 
væsen  fattes  som  saadant,  anskues  det  i  sig  selv  uden,  at  dets 
forhold  til  andet  sættes;   naar  det  indtræder  i  endeligheden, 
saa   at  kuglen    produceres  i  al   ufuldkommenhed   ved  halv. 
cirkelens   bevægelse,  fornedres  væsenet,   men  kommer  i  en 
fremadskridende  udvikling,  forsaavidt  det  træder  i  forhold  til  et 
moment  i  kuglen  selv:  halvcirkelen ;   gjennem  denne  endelige 
eksistens,  gjennem  kuglens  produceren  ved  andet,  fremtræder 
dens  væsen  i  dets  evige  eksistens  :  dens  væsen  viser  sig  nu  i 
i  dets  indre  forhold   til  halvcirkelens  væsen,  og  bevægelsen  i 
tiden  forsvinder  i  en  evig  bevægelse :   kuglen  tænkes  lig  den 
hvilende  halvcirkelbevægelse.    At  det  tredie  moment  gjennem 
det  andet  er  en  høiere  form  for  det  første,  ligger  i  hele  ethikens 
plan  :  første  bog  begynder  med  en  skildring  af  Guds  væsen, 
af  hans   naturs   evige   nødvendighed ;   de  følgende  tre  bøger 
handler  om  den  i  endelig  eksistens  staaende,  paa  endelig  maade 
modificerede,  Gud,  spedelt  om  det  endelige  menneskes  trældom, 
den  5te  om  dettes  seier  og  evige  eksistens  i  Gud  eller  Guds 
eksistens  i  og  med  mennesket;  at  ogsaa  Spinoza  selv  har  op- 
fattelsen  at,   at  den  sidste   bog  repræsenterer  den  konkrete 
evighed  ligeoverfor  den  førstes  mere  abstrakte,  fremgaar  af  det 
af  os  flere    gange    citerede  eth.  V  prop.   37  schol.  Hele 
den    nys    udviklede  teleologi   er  imidlertid  en    simpel  kon- 
sekvens af  tænkningens  væsen.    Skal  tænkningen  overhovedet 
have  sin  sande  karakter,  maa  dens  proces  beståa  i  en  stedse 
nøiere  bestemmelse  af  udgangspunktet,  en  fortsat  individuali- 
sering —  den  individuelle  karakter  af  tænkningen  er  jo  hos 
Spinoza  en  grundbestemmelse  ved  den.     At  det  første  begreb 

spalter  sig  i  flere  momenter,  hvilke  dernæst  føres  tilbage  til 
hint,  saa  at  hint  derved  faar  en  individualiseret  bestemmelse, 
eller  metafysisk  udtrykt:  at  Gud  gaar  over  i  sine  modi  for 
igjen  at  vende  tilbage  til  sig  selv  i  en  høiere  form,  falder  sam- 
men med  den  spinoziske  opfattelse  af  forholdet  mellem  begreb 
og  dom  eller  mellem  analytisk  og  synthetisk  dom :  begrebet, 
hvis  simpleste  udtryk  den  analytiske  dom  er,  ligger  til  grund 
for  og  aabenbarer  sig  i  den  synthetiske  dom  —  de  endelige 
modis  kausalrække  er  en  række  af  syntheser  — ;  den  synthe- 
tiske dom  gaar  igjennem  den  forstaaede  grund  igjen  tilbage 
til  begrebet  og  lader  sig  analytisk  udtrykke,  hvorved  begrebet 
efter  processen  fremgaar  med  det  gjennem  synthesen  udviklede 
indhold.  Denne  sammenhæng  mellem  tænkningens  grundformer 
og  den  spinoziske  metafysik  har  vi  paa  flere  punkter  havt  an- 
ledning til  at  antyde  —  allerede  ved  behandlingen  af  dommen 
i  §§  22  og  23  — ,  og  den  vil  yderligere  blive  belyst  ved  vor 
fremstilling  af  Spinozas  opfattelse  af  forholdet  mellem  det  er- 
faringsmæssige  og  det  aprioriske,  hvorved  ogsaa  den  i  domme- 
formen  som  saadan  endnu  ikke  begrundede  ufuldkomne  form 
af  den  synthetiske  dom :  den  aposterioriske-synthetiske,  det 
erkjendelsestheoretiske  udtryk  for  endeligheden,  vil  blive  be- 
tragtet. 

Spinozas  verdensbetragtning  bevæger  sig  altsaa  i  cirkelem 
form :  Gud  —  modi  —  Gud.  Vil  man  nemlig  undgaa  ende- 
løsheden,  maa  man  blive  staaende  ved  cirkelen ;  et  tredie  alter- 
nativ gives  ikke  (cfr.  §  33).  Enhver,  der  skriver  et  system, 
maa  holde  paa  cirkelformen,  lade  erkjendelsen  afrundes  i  sig 
selv.  Men  vel  er,  som  vi  har  seet,  denne  cirkel  hos  Spinoza 
saa  lidt  som  i  de  virkelige  systemer  overhovedet  et  udtryk 
for  den  identiske  gjentagelse  af  udgangspunktet,  men  for  den 
potenserede  fornyelse  af  dette.  Man  kunde  ville  sige,  at  og- 
saa denne  cirkel  fører  ind  i  den  endeløse  progres,  nemlig  til 
en  fortsat  produceren  af  cirkelens  momenter;  men  denne  be- 
tragtning  maatte  fra  Spinozas  standpunkt  afvises  som  en  uden- 
for  grundsynspunktet  liggende ;  thi  for  den  kvalitative  eller 
logiske  grundbetragtning  er  tilværelsen  forklaret,  naar  samt- 
lige begrebsmæssige  bestemmelser  er  efterviste ;  kun  for  den 


-ned  tiden  og  de  kvantitative  kategorier  opererende  gives  der  en 
uendelighed  udenfor  begrebsmomenterne.  Kun  paa  ét  punkt 
optræder  denne  kvantitative  betragtning  og  dermed  endeløs- 
hedens  kategori  i  spinozismen:  inden  den  laveste  endelige 
kausalitet;  men  denne  betragtes  netop  som  den  ligegyldige, 
fænomenale,  eksistensform,  der  som  helhed  udgjør  et  kvalitativt 
begreb  i  Gud.  Ikke  desto  mindre  ligger  paa  dette  punkt  den 
spinoziske  metafysiks  egentlige  achilleshæl. 

153.  Om  end  Spinozas  opfattelse  af  verden  (eller  modi) 
i  dens  enhed  med  og  forskjel  fra  Gud  (eller  substansen)  inde- 
slutter  en  større  logisk  konsekvens  end  Cartesius's,  der  sætter 
væsensforskjellige  substanser  udenfor  Gud  og  derved  ophæver 
substansbegrebets  enhed  af  væsen  og  eksistens,  ja  hidfører  en 
haandgribelig  dualisme  i  tilværelsen,  har  dog  ogsaa  hin  opfat- 
telse sine  ufiildkommenheder,  hvoraf  følgende  er  de  mest  frem- 
trædende:  Foruden  1)  den  ufuldkomne  udførelse,  der  gives 
nogle  partier  af  dette  afsnit,  især  læren  om  de  uendelige  modi, 
2)  forbliver  endelighedens  udgang  af  uendeligheden  kun  for- 
klaret i  en  abstrakt  mulighed,  men  ikke  realt;  ikke  alene  de 
enkelte  endelige  modi  staar  uafledede  ligeoverfor  de  uendelige ; 
men  der  paavises  ikke  engang  nogen  grund  til,  at  hele  hin 
fænomenalverden  eksisterer  som  saadan,  til  at  —  for  at  bruge 
et  udtryk  af  Jacob  Bøhme  —  tingene  er  »faldne  ud  af  tempera- 
turen«  ;  3)  ved  forklaringen  af  de  endelige  ting  anvendes  tok 
forskjellige  synspunkter,  der  ikke  helt  kommer  til  forsoning: 
a)  et  relativitets-synspunkt,  hvorefter  enhver  endelig  modus 
eller  bestemthed  skal  forklares  ved  en  anden  i  en  endeløs 
regres,  hvorved  endeligheden  kommer  til  at  danne  en  række 
for  sig  uden  overgang  i  uendeligheden,  og  b)  et  absolut 
synspunkt,  der  sætter  endeligheden  i  sammenhæng  med  dens 
modsætning,  hvilket  kan  tænkes  saaledes,  at  enhver  endelig 
bestemthed  indgaar  som  led  i  en  eller  anden  kraftvirksomhed 
(eller  lov),  der  ligger  udenfor  væsenet  i  den  endelige  ting,  ved 
hvilken  den  viser  sig.  Den  under  3  nævnte  modsætning  er 
kun  et  andet  udtryk  for  den  under  2  nævnte  vanskelighed ; 
thi  idet  tingene  og  bestemthederne  forklares  i  den  endeløse 

række,  sees  de  under  endelighedens,  fænomenalitetens,  syns- 
punkt; idet  de  derimod  sees  som  momenter  i  de  evige  kræfter 
(og  love),  sees  de  under  uendelighedens.  Denne  modsætning 
og  dens  enhed  viser  hen  til  et  grundmysterium  for  Spinoza ; 
ufuldkommenheden  ved  hans  fremstilling  ligger  i,  at  dette  ikke 
er  fremhævet  som  saadant !). 


Kapitel  XV. 

Erfaringen  og  de  relative  methoder. 
Induktion  og  analogi  (Stuart  Mill). 
Eksperiment,  hypothese. 

1 54.  Den  gjennemgaaende  mening  blandt  forskerne  synes 
at  være  den,  at  der  i  Spinozas  filosofi  ikke  findes  nogen  plads 
for  erfaringen.  Man  slutter  dette  almindelig  af  systemets  ra- 
tionelle  og  deduktive  karakter  ;  men,  som  vi  allerede  tildels  har 
vist  og  yderligere  vil  vise,  forudsætter  den  spinoziske  ratio 
forestillingen,  den  absolute  tankebevægelse  den  relative  saavel- 
som  deduktionen  analysen  som  udgangspunkt.  Avenarius 
(Ueber  die  beiden  ersten  Phasen  des  Spinozismus  S.  83)  mener, 
at  ved  læren  om  attributernes  gjensidige  uafhængighed  al  em- 
piri er  ophævet.  Men  erfaring  er  i  sandhed  ikke  afhængig  af, 
hvilket  metafysisk  forhold  man  tænker  sig  mellem  aand  og 
materie,  hvorfor  man  i  nyere  tid  har  seet  videnskabsmænd  af 
empirisk  retning  forfægte  monismen;  naar  man  som  Spinoza 
statuerer  en  mekanisme  inden  udstrækningen  som  underordnet 

*)  En  opmærksom  læser  vil  se,  at  denne  udvikling  ikke  strider  mod  forrige 
paragrafs  begyndelse ;  thi  hvad  den  sidste  har  hævdet,  er  kun,  at  endelig- 
heden  skal  repræsentere  et  logisk  fremskridt,  men  ikke,  at  det  er  eftervist,  at 
fremskridtet  nødvendigvis  efter  logiske  regler   maa  gaa  gjennem  denne  og 

ikke  gjennem  en  anden  eksistensform. 


-  305  — 


dennes  logiske  organisme,  vil  selve  hint  princip  netop  ogsaa 
inden  tænkningen,  som  erkjendelsesudtryk  for  hint  forhold 
kræve  en  tilsvarende  mekanisme,  underordnet  tænkningens 
rationelle  væsen ;  idet  den  legemlige  verden  tillægges  en  over- 
gang fra  endelighed  til  uendelighed,  maa  i  kraft  af  hint  attri- 
butprincip  erkjendelsen  af  denne  overgang  beståa  i  en  lignende 
analytisk  tankeproces.  —  En  opfatning,  der  er  helt  modsat 
den  almindelige,  hylder  Pollock.  Denne  lærer,  at  Spinoza 
uden  tanke  om  noget  apriorisk  kun  har  villet  gjøre  verden 
»begribelig«  og  i  sin  methodelære  levere  betingelserne  for  den 
rigtige  empiri.  Sandheden  ligger  vistnok  paa  en  linje  mellem 
disse  to  modsatte  opfatninger. 

155.  Principielt  er  Spinozas  erkj endelse  en  apriorisk  — 
i  vor  betydning  af  dette  ord  — ,  en  følge  af,  at  hans  sandheds- 
kriterium  er  den  indre  konsekvens.  Men  han  har  indseet,  at 
denne  konsekvens  inden  tænkningen  for  at  blive  aktuel  er 
underkastet  uundgaaelige  betingelser,  nemlig  en  delvis  inkonse- 
kvent eller  rettere:  ikke  som  konsekvens  bestemt  tænken,  at 
konsekvensen  oprinder  af  en  fenomenal  tankeeksistens,  hvori 
hin  er  delvis  skjult,  at  forstanden  og  den  intuitive  viden  op- 
rinder af  forestillingen  som  sin  leilighedsaarsag,  som  overhove- 
det  den  evige  verden  af  den  endelige  (cfr.  forrige  kap.).  Da 
den  rationelle  tanke  danner  den  logiske  forudsætning  for  den 
fenomenale,  for  tanken  i  dens  »endelige  eksistens«,  kommer 
den  sidste  til  at  indtage  et  mellemstadium  mellem  den  ratio- 
nelle i  dens  uudviklede  form,  som  »evigt  væsen «,  og  den  ratio- 
nelle i  dens  udviklede  form,  som  »evig  eksistens « ;  den  feno- 
menale tænkning  er  et  mellemstadium  i  tænkningens  immanente 
udvikling  fra  sig  selv  til  sig  selv.  Denne  tredelte  skala  repræ- 
senteres  ved  de  tre  hoved-dømmeformer  (§  23) ;  den  er  tænk- 
ningens udtryk  for  de  tre  metafysiske  hovedtrin :  Gud,  feno- 
menalverdenen,  Gud  (cfr.  §  152).  Af  tænkningens  tre  trin  er 
det  andet  (det  fenomenale)  det  for  os  første,  hvori  de  to  andre 
ligger  latente,  saaledes,  at  derigjennem  det  uudviklede  apri- 
oriske (nr.  1)  skrider  frem  til  aktuel,  udviklet,  eksistens  (nr.  3); 
de  synthetiske  domme,  der  endnu  ikke  er  reducerede  til  ana- 
lytiske og  derfor  kan  betegnes  som  synthetiske  a  posteriori, 

20 

er  tankens  udgangspunkt,  hvorfra  den  tredie  form,  de  konkret- 
analytiske  domrne,  kan  fremtræde  som  den  høiere  sandhed  af  den 
første,  ubevidste,  form,  af  de  abstrakt-analytiske  domme.  Denne 
tænkningens  bevægelse  fra  dens  fænomenale  eksistens  til  dens 
adækvate  eksistensform  er  hos  Spinoza  erfaringen  i  egentlig 
betydning.  I  videre  betydning  kan  erfaringen  overhovedet  be- 
tragtes  som  bevægelsen  fra  det  lavere  til  det  høiere  begreb, 
altsaa  ogsaa  fra  det  lavere  uendelige  til  det  høiere;  denne  ud- 
strækning  af  erfaringens  begreb  er  en  følge  af,  at  endeiigheden 
som  tænkt  kun  skal  være  relativt  forskjellig  fra  uendeligheden. 
Vi  behandler  derfor  i  det  følgende  erfaringen  i  denne  videre 
betydning  af  ordet  =  den  analytiske  tankebevægelse  fra  tilfæl- 
dige  syntheser  til  det  keieste  konkrete  begreb,  fra  endelighed 
til  Gud.  Under  erfaringen  i  videre  betydning  behandler  vi 
ogsaa  et  par  methoder  (eksperiment  og  hypothese),  hvilke 
vistnok  nærmest  er  af  synthefisk  natur,  men  som  dog  først 
ved  den  paa  dem  rettede  analyse  faar  sin  videnskabelige  be- 
tydning. 

156.  Forud  for  erfaringen,  for  tænkningens  bevægelse  fra 
den  fænomenale  verden  til  substansen,  forudsættes  de  eksiste- 
rende ting,  der  saaledes  er  alt  andet  end  blotte  produkter  af 
den  laveste  erkjendelsesform  (Hegel-Erdmann).  De  endelige 
ting  siges  af  Spinoza  at  udøve  indvirkninger  paa  hverandre 
ogsaa  paa  det  menneskelige  individ ;  ved  indvirkningerne  paa 
det  sidste  fremkaldes  »billeder«  i  legemet  og  i  sjælen  l),  bille- 
der,  der  altsaa  er  et  udtryk  ligemeget  for  den  menneskelige 
natur  som  for  tingenes ;  de  første  sjælelige  billeder,  hvilke  efter 
attributlæren  maa  tænkes  som  resultater  af  indvirkninger  fra 
mange  legemers  idéer  paa  vort  legemes  idé,  d.  e.  paa  sjælen, 
er  de  sanselige  fornemmelser  (§60  f),  hvilke  af  vor  sjæl  objek- 
tiveres  som  sanselige  kvaliteter;  ved  de  i  disse  kvaliteter  inde- 

])  Ved  denne  betragtningsmaade  maa  sjælen  forudsættes  given,  endog  forud 
for  de  laveste  forestillingers  opkomst,  altsaa  i  en  delvis^ubevidst  tilstand. 
Læren  om  forestillingernes  bevidste  karakter  kan  saaledes  neppe  forstaaes 
anderledes  end  relativt  (cfr.  §  21);  en  lavere  bevidsthedstilstand  maa  an- 
tages  i  den  »livløse«  natur  (§  147),  i  barnets  første  aar,  i  søvnen  og  i  imagi- 
natio  —  alt  paa  forskjellige  trin. 

sluttede  relationer  maa  gjennem  en  proces,  som  Spinoza  ikke 
indlader  sig  paa,  den  første,  inadækvate,  forestilling  om  den 
objektive  enkelting  tænkes  at  opstaa  i  os.  De  mangfoldige 
tingforestillinger  med  de  mellem  dem  bestaaende  relationer, 
hvilke  faar  sit  tydeligste  udtryk  i  aposteriorisk-synthetiske 
domme,  konstituerer  tænkningens  fænomenalverden,  den  ube- 
stemte erfaring.  Forsøget  paa  fra  denne  verden  at  naa  til 
den  evige  tankeverden,  af  billedet  af  den  evige  objekts  ver  den,  kan 
udføres  paa  en  endelig,  fenomenal,  maade,  ved  slutninger  med 
den  ubestemte  erfarings  præg,  eller  paa  en  uendelig  maade, 
ved  en  høiere,  logisk,  erfaringsmethode. 

Den  ub e stemte  erfaring  tager  sit  udgangspunkt  i  en  række 
tilfeldige  synthetiske  domme,  der  beror  paa,  at  deres  forskjel- 
lige bestemtheder  har  en  ydre  sammenhæng,  specielt  er  san- 
sede samtidig  eller  i  umiddelbar  tidsfølge  paa  samme  sted. 
Med  udgang  fra  saadanne  domme  og  forestillinger  søger  den 
ubestemte  erfaring  at  naa  frem  til  tilværelsens  væsen,  der  lig- 
ger skjult  i  den  samlede  fenomenalverden,  og  til  den  inden 
samme  herskende  indre  nødvendighed,  hvori  den  tilfeldige 
endelighedsverden  maa  tænkes  begrundet;  det  gjælder  at  finde 
de  evige  begreber,  hvoraf  hine  synthetiske  domme  er  analyser. 
Dette  udføres  ved  en  ikke  helt  bevidst,  ikke  »klar  ogtydelig«, 
derfor  ogsaa  uvis  induktion,  støttet  til  en  lignende  analogi; 
ved  en  delvis  tilfeldig  analogisk  sammenstilling  bestemmes 
enkelforestillingen  eller  -tilfældet  (»a  er  en  hund«);  ved  induk- 
tion fra  det  mere  eller  mindre  tilfeldig  sammenfattede  antal  af 
enkelforestillinger  eller  enkeldomme  —  to  arter  tænknings- 
elementer,  hvilke  som  nævnt  kan  reduceres  til  hinanden  — 
danner  den  ubestemte  erfaring  tilsvarende  høiere  forestillinger, 
erfarings-slægtsbegreber  (notiones  universales)  og  deri  indeslut- 
tede  domme.  Herved  indesluttes  de  synthetiske  individual- 
domme  i  almindelige  begreber;  den  i  hine  satte  aktuelle  be- 
vægelse  (overgang  fra  subjekt  til  prædikat,  der  hos  Spinoza 
maa  tænkes  som  en  bevægelse)  gaar  i  det  overordnede  begreb 
over  til  en  hvilende  bevægelse :  »a,  b,  c,  d  gjør«  indesluttes  i 
det  kvalitative  begreb:  hunden  (cfr.  §  23);  de  synthetiske  er- 
faringsdomme  gaar  over  til  analytiske :  »hunden  (a,  b,  c,  d,  e,  f 

etc.)  gjør«.  Herved  synes  en  indre  nødvendighed  og  almen 
gyldighed  at  opkomme  inden  tænkningen.  Men  denne  evighe 
er  her  endnu  kun  tilsyneladende ;  thi  hvorledes  vil  man  af  d 
tilfælde,  hvori  man  tilfældigvis  har  erfaret,  at  en  hund  gjør 
med  rette  kunne  slutte,  at  dette  sker  med  nødvendighed,  o 
at  denne  forening  af  bestemtheder  (de  i  »hund«  og  i  »gjøen 
satte),  som  vi  har  truffet  i  nogle  tilfælde,  vil  beståa  i  de  uende 
lig  mange  tilfælde  paa  andre  steder  og  til  andre  tider,  hvilk 
vi  ikke  har  erfaret,  saa  meget  mere  som  der  ved  almenbegrebe 
af  hunden  aldeles  ikke  er  tåget  hensyn  til  den  uende 
lige  nuancering,  hvori  enhver  af  de  heri  indesluttede  bestemt 
heder  viser  sig  i  den  reale  verden  ?  Saaledes  har  vi  ogsaa  paa 
sit  sted  (§  68)  fundet  disse  erfaringens  slægtsbegreber  af  Spinoza 
henregnede  under  imaginatio  og  kriticerede  paa  grund  af  deres 
mangel  paa  individualisering,  paa  almindelighed,  nødvendighed 
og  vished.  —  Naar  erkjendelsestraktaten  fremfører  flere  betænke- 
ligheder  ved  slutningen  fra  virkning  til  aarsag,  synes  den  at 
have  for  øie,  om  ikke  netop  den  almindelige  dagligdagse  in- 
duktion  og  analogi,  saa  dog  overhovedet  en  utilstrækkelig  be- 
grundet  erfaring.  Dens  betænkeligheder  dreier  sig  om  slut- 
ningsmaadens  abstrakte  karakter  og  gaar  ud  paa  følgende 
punkter:  a)  Man  vil  ved  denne  slutningsmaade  enten  komme 
til  at  opstille  et  abstraktum  som  aarsag  efter  disse  formler: 
»Altsaa  gives  der  noget«,  »altsaa  gives  der  en  eller  anden 
kraft«  (pag.  8  nota  i);  vi  kunde  tænke  paa  Moliéres  bekjendte 
parodi:  » Opium  virker  søvndyssende,  fordi  den  har  en  søvn- 
dyssende kraft « ;  paa  denne  maade  slutter  man  fra,  at  vi  sanser 
vort  legeme,  til  at  sjælen  er  forenet  med  legemet  som  aarsag 
til  sansningen;  men  »af  hvilken  art  denne  sansning  og  for- 
ening er,  kan  vi  ikke  absolut  forståa  deraf«  (ib.  pag.  8);  b)  eller 
ogsaa  slutter  man  til  en  negativ  aarsag  (grund)  (ib.  pag.  8  nota  i). 
I  intet  af  begge  disse  tilfælde,  af  hvilke  det  andet  kun  er  en 
speciel  form  af  det  første,  naar  man  frem  til  sagens  virkelige 
væsen,  men  kun  til  udvortes  bestemtheder  (propria  ib.),  c)  Paa 
grund  af  denne  slutningsmaades  abstrakte  karakter  staar  man 
ved  den  i  fare  for  at  vildledes  af  sin  forestilling,  der  har 
tilbøielighed  til  at  anskue  som  mangfoldigt,  hvad  der  er  ét,  — 

istedetfor  at  føre  de  mange  bestemtheder  tilbage  til  én  aarsag 
lader  man  sig  altsaa  let  friste  til  at  henføre  dem  til  flere  —  og 
man  anvender  let  navne  fra  bekjendte  tilfælde  paa  den  abstrakt 
fattede  aarsag,  hvorved  denne  faar  et  skin  af  at  være  klar  og 
tydelig  (ib.  nota  3).     Vi  tænker,  at  forskjellige  videnskabers 
historie  herpaa  vil  kunne  levere  en  række  af  eksempler.  Det 
er  dog  ikke  traktatens  mening,   at  slutningen  fra  virkning  til 
aarsag  ikke  bør  anvendes,  men  kun  at  den  skal  anvendes  med 
forsigtighed  (cfr.  samme  note),  og  den  opfører  slutningsmaaden 
under  den  tredie  (i  ethiken:  anden)  erkjendelsesart,  der  rigtignok 
i  traktaten  tillægges  mindre  værd  end  i  ethiken.     Naar  trak- 
taten desuden  opfører  den   ubestemte  erfaring  som  anden  er- 
kjendelsesart* synes    den,  som  de  hosføiede    eksempler  an- 
tyder, ved  denne  nærmest  at  have  den  ubevidste  slutningsmaade 
»til  livets  (det  daglige  livs)  behov«  for  øie,  ved  slutningen,  der 
danner  den   tredie   erkjendelsesart,   derimod  den  bevidste,  i 
videnskaberne  optrædende,  slutning,  hvilken  dog  ikke  altid  er  til- 
strækkelig  begrundet  —  en  sondring,   der  i  ethiken  synes  op- 
given.    Man  kan  sige,  at  den  i  traktaten  for  »de  mest  forsigtige« 
tilladte  slutning  sammen  medden  forkastelige  i  anden  erkjendelses- 
art for  ethikens  vedkommende  har  grupperet  sig  til  følgende 
to  slutningsformer :  en  ufuldkommen  slutning  fra  virkning  til 
aarsag,  hvilken  henregnes  under  første  erkjendelsesart,   og  en 
methodisk,  der  regnes  under  den  anden.  —  Man  ser,  at  erkjen- 
delsestraktaten  ikke  udelukkende  tænker  paa  induktionen,  men 
ogsaa  har  for  øie  slutningen  fra  en  enkelt  virkning,  den  ufuld- 
komneste  form  af  slutning.   —  Den  ubestemte  erfaring  maa 
■det  være,   som  Spinoza  sigter  til  ogsaa  i  ep.  10  (før  28), 
hvor    han    siger,    at  erfaringen  ikke  kan  lære  os  tingenes 
væsen.     Hine  almindelige  begreber  mangler  jo   det  logiske 
væsens  kjendemærker  :  individualitet,  almindelighed,  nødvendig- 
hed  og  vished;  paa  grund  af  den  manglende  vished  vil  de 
universelle  idéer  og  de  domme,  der  henfører  den  enkelte  fore- 
stilling under  hine  ved  ubestemt  empiri,  komme  til  at  repræ- 
sentere  væsens-opdigtelserne  (cfr.  §§  49  og  50).     De  univer- 
selle begreber   kan   derfor  kun  betragtes    som  fenomenale 
repræsentanter  for  tingenes  evige  væsen;  de  faar  kun  ved  en 

endeløs  tilnærmelse  hine  væsenets  bestem  the  der ;  det  maa  der- 
for siges  om  den  ubestemte  erfaring,  hvad  der  gjælder  om 
endelighéden  overhovedet,  at  »det  høieste,  som  den  kan  ud- 
føre,  er  at  bestemme  vort  sind  til  at  tænke  blot  paa  visse  af 
tingenes  essenser«  (ib.).  Spinoza  tildeler  altsaa  den  fænomenale 
erfaring  den  samme  rolle,  som  Plalo  sansningen,  hvilken  hos 
denne  filosof  fremkalder  for  »erindringen«  idéernes  evige  verden, 
hvorved  man  selvfølgelige  maa  fastholde  den  før  fremholdte  for- 
skjel mellem  de  spinoziske  væseners  immanens  og  de  platoniske 
idéers  transscendens. 

157.  Vi  har  imidlertid  under  behandlingen  af  den  anden 
erkjendelsesart  seet,  at  Spinoza  ogsaa  hævder  en  høiere,  adækvat 
erfaring,  for  hvilken  den  lavere  tør  betragtes  som  en  methodisk 
forberedelse.  Hvorledes  maa  denne  methodiske  erfaring  tæn- 
kes?  Ogsaa  den  maa  tage  sit  udgangspunkt  i  de  paa  et  be- 
stemt sted  og  til  en  bestemt  tid  sansede  kvaliteter,  d.  e.  i  den 
givne  endelighed,  men  kun  for  samtidig  at  afstreife  dennes 
tilfældighed  og  indskrænkning,  altsaa  for  at  fastholde  det  evige 
væsen  i  denne.  Vi  har  imidlertid  før  (§  49  nr.  1,  2  og  4) 
fundet,  at  en  sikker  erkjendelse  af  væsenet,  ogsaa  af  enkel- 
væsenet  (t.  eks.  Peters),  naaes  —  væsensopdigtelser  hæves  — 
ved,  at  tingen  fattes  individuelt,  analyseres  i  bestanddele  (den 
vigtigste :  aarsagen)  og,  hvad  der  udgjør  essensen  i  de  her  nævnte 
kriterier  (§  50),  sees  under  modsigelsesprincipets  synspunkt,, 
et  princip,  der  for  Spinoza  indeslutter  den  hele  logik  (cfr.  neden- 
for kap.  17),  hvorunder  specielt  ogsaa  grundsprincipet  gaar  ind. 
Den  rigtige  bestemmelse  af  væsenet  hviler  i  den  konkrete  fik- 
seren  af  grundsidentiteten.  Selve  fastsættelsen  af  enkeltingens 
(Peters)  eller  det  enkelte  faktums,  t.  eks.  denne  bestemte  hand- 
lings, væsen,  maa  altsaa  ske  ved,  at  det  nøiagtigt  fattede  en- 
kelte analyseres,  nøiere  bestemt :  ved,  at  det  sættes  i  forhold 
til  sit  overordnede  begreb,  arts-  eller  slægtsbegrebet.  For  at 
kunne  bestemme  den  enkelte  a's  væsen  vises  vi  nærmest  hen 
til  en  analogis lutning: 

Slægten  rose  (R)  har  kjendemærkerne  x,  y,  z. 
a  har  —  x,  y,  z. 
a  =  en  rose. 

a's  givne  bestemtheder  x,  y,  z  viser  sig  ved  en  sammen- 
ligning med  slægten  roses  bestemtheder  at  være  de  samme 
som  —  nøiere :  en"  individualiseret  form  af  —  disse,  hvoraf 
fremgaar,  at  a  hører  ind  under  R.  Derved  er  a  fastsat  som 
en  individualisering  af  R.  2)  Hvorledes  findes  nu  slægtens 
væsen  (oversætningen  i  analogislutningen)?  Tilsyneladende 
vises  man  her  hen  til  en  cirkel.  R  kan  her  kun  findes  gjen- 
nem  en  induktions slutning  med  udgang  fra  de  enkelte  roser, 
fra  a,  b,  c,  d  .  .  . : 

Paa  grund  af,  at  a,  b,  c,  d  .  .  .  har  egenskaberne  x,  y,  z, 
og  af,  at  a,  b,  c,  d  .  .  .  er  roser, 

sluttes,  at  rosen  som  slægt  har  egenskaberne  x,  y,  z. 

Medens  altsaa  analogislutningen  for  sin  oversætning  for- 
udsætter  induktionen,  forudsætter  denne  for  sin  undersætning 
analogien.  Induktion  og  analogi  kan  saaledes  ikke  beståa  som 
to  særskilte  slutningsformer,  men  maa  opfattes  som  to  forskjel- 
lige sider  af  én  og  samme  erfaringsproces.  Vor  saakaldte 
analogislutning  forudsætter  jo  ikke  alene  i  sin  oversætning  et 
almindeligt  kjendskab  til  slægtens  væsen,  men  desuden  i  sin 
undersætning  en  art  viden  om  det  enkeltes  væsen,  saasom 
man  ellers  ei  vilde  forståa  at  sammenligne  netop  de  egen- 
skaber (x,  y,  z),  hvorpaa  det  kommer  an,  og  ikke  meget  mere 
de  ligegyldige ;  i  følgesætningen  sættes  ikke  alene  en  nøiere 
bestemmelse  af  det  enkelte,  men  ogsaa  af  slægten,  idet  denne 
for  ethvert  led,  der  subsumeres  under  den,  erholder  en  ny  indi- 
vidualisering •  .  analogislutningen  kan  saaledes  betragtes  som 
enkelvæsenets  tydeliggjørelse  ud  fra  slægten,  formidlet  ved 
egenskaberne,  eller  nøiagtigere,  da  slægten  her  er  prius :  som 
slægtens  individualisering  til  den  enkelte  realitet  gjennem  egen- 
skaberne. —  I  den^saakaldte  induktion  er  en  vis  grad  af  kjendskab 
til  slægten  saavelsom  til]  det  enkelte  forudsat  i  præmisserne, 
forsaavidt  som  uden  et  saadant  kjendskab  hverken  oversætnin- 
gen vilde  kunne  angive  de  væsentlige  prædikater  eller  under- 
sætningen  subsumere  de  enkelte  under  slægten;  slutningen 
bestaar  altsaa  her  i,  at  den  abstrakt  bestemte  slægt  gjennem 
de  underordnede  enkelte  faar  konkret  bestemthed  med  hensyn 

til  egenskaber,  idet  de  enkeltes  egenskaber  generaliseres  til 
almindelige,  hvorved  med  det  samme  de  enkeltes  egenskaber 
som  saadanne  (t.  eks.  a's  nypefrugt)  først  erholder  sin  fulde 
individualisering  (den  for  roseslægten  eiendommelige  nypefrugt), 
saasom  den  individuelle  egenskab  først  ret  fattes  som  saadan  i  og 
med  den  almindelige.  Forsaavidt  man  vil  fremhæve,  at  det 
enkelte  gjennem  sit  indhold  sættes  som  et  moment. i  slægtens 
omfang,  kalder  man  tankebevægelsen  analogi;  forsaavidt  man 
derimod  vil  fremhæve,  at  gjennem  de  flere  enkeltes  fælles  ind- 
hold den  slægts  indhold  bestemmes,  der  omfatter  de  enkelte, 
kaldes  bevægelsen  induktion.  Da  det  enkelte  aldrig  kj endes 
uden  i  og  med  de  andre  enkelte  saavelsom  i  og  med  slægten 
og  omvendt,  da  derhos  indholdet  af  et  begreb  aldrig  kjendes 
uden  en  delvis  erkj  endelse  af  omfanget  og  omvendt,  er  begge 
bevægelser  én  og  samme  proces.  Vi  rinder  da  ogsaa,  at  Spi- 
noza  ikke  fremhæver  induktion  og  analogi  som  to  forskjellige 
slutningsmaader,  men  kun  behandler  den  videnskabelige  er- 
faring under  ét.  Den  oven  forsøgte  udvikling  af  de  to  slut- 
ningsformers  forhold  synes  overhovedet  at  stemme  ikke  alene 
med  det  rationelle  systems  aand,  men  ogsaa  med  dets  bestem- 
melse af  deduktionen  og  erfaringens  forhold  til  denne  (hvorom 
mere  senere),  for  hvilken  bestemmelse  en  opfattelse  af  induk- 
tionens  og  analogiens  indbyrdes  forhold  som  den  her  frem- 
satte maa  ligge  til  grund. 

158.  Gjennem  den  erfaringsmæssige  generaliseren  findes 
altsaa  hos  Spinoza  de  begreber,  der  konstituerer  den  egentlige 
videnskab  :  de  sande  slægtsbegreber,  hvilke  faar  sine  udtryk  1 
notiones  communes  et  secundæ,  i  forstandens  evige  universal- 
bestemmelser.  Her  maa  man  spørge :  Hvorledes  kommer  filo- 
sofen her  udover  sine  betænkeligheder  mod  slutningen  fra 
virkning  til  aarsag  (De  int.  em.  pag.  8)  ?  Hvorpaa  beror  denne 
analytiske  fremgangsmaades  absolute  karakter?  Disse  spørgs- 
maals  besvarelse  afhænger  af  besvarelsen  af  et  tredie.  I  hvil- 
ket forhold  staar  denne  methode  til  den  deduktive  metJiode, 
der  hos  vor  filosof  er  den  almengyldige  og  nødvendige,  fordi 
den  gaar  fra  væsenet  til  dettes  momenter?  —  Over  det  sids  te 
punkt  kommer  der  klarhed  ud  fra  en  kort,  men  mærkelig  ud- 

talelse  i  scholiet  til  eth.  II  prop.  17:  ...  »Jeg  tror  ikke,  at 
jeg  fjerner  mig  langt  fra  den  sande  aarsag,  efterdi  alle  de  po- 
stulater, som  jeg  har  anvendt  (her  tænkes  paa  postulaterne  i 
legemslæren  efter  eth.  II  prop.  13),  neppe  indeholder  noget, 
der  ikke  bestaar  ved  erfaringen,  om  hvilken  vi  ikke  kan  tvivle, 
efterat  vi  har  vist,  at  det  menneskelige  legeme  eksisterer  saa- 
ledes,  som  vi  fornemmer  det  (prop.  13  cor.).«  Til  kontrol  for 
en  læresætning  paaberaabes  her  postulater,  hvilke  kan  doku- 
menteres ved  erfaringen ;  sætningen  støttes  altsaa  indirekte  til 
erfaring,  men  erfaringen  overhovedet  ophøies  til  absolut  sikker- 
hed  paa  grund  af  en  sætning,  der  i  sidste  instans  hviler  paa 
et  aksiom  om  vor  fornemmelse  (eth.  II  ax.  4:  »Vi  fornemmer, 
at  et  vist  legeme  paavirkes  paa  mange  maader«).  Heri  ligger 
altsaa  den  kantiske  tanke,  at  erfaringens  gyldighed  ikke  kan 
erfares,  men  forudsætter  et  apriorisk  princip,  hvorved  erfaringen 
indsættes  i  sin  ret.  Dette  princip  kan  ikke  være  andet  end 
selve  tænkningen  i  dens  selvudvikling  fra  væsen  gjennem  endelig 
eksistens  til  væsentlig  eksistens,  fra  begreb  gjennem  synthese  til 
analyse.  Dette  princip  maa,  idet  det  sætter  erfaringen,  antages 
tillige  at  sætte  dennes  forskjellige  methoder.  Men  ikke  alene 
i  formal  henseende  forudsætter  den  viden skabelige  erfaring 
noget  apriorisk;  ogsaa  i  real  gjælder  det  samme.  Vi  har  alle- 
rede omtalt  den  af  filosofen  flere  gange  udtalte  sætning,  at  de 
endelige  ting  ikke  kan  forstaaes  ordentlig  uden,  at  man  først 
kjender  væsenerne.  Her  tør  begreberne  væsen  og  eksistens 
(cfr.  kap.  12)  maatte  tåges  i  relativ  betydning,  saa  at,  hvad  der  ved 
én  erfaringsakt  er  eksistentielt,  empirisk,  ved  en  anden 
er  at  'betragte  som  væsentligt,  apriorisk.  Spinozas  mening  løber 
da  ud  paa  den  betydningsfulde  tanke,  at  der  ved  enhver  empi- 
risk akt  ligger  en  relativt-apriorisk  forudsætning  om  formalt  og 
realt  princip,  om  methode  og  væsen,  og  at  dette  vil  fortsætte 
sig,  hvor  langt  man  end  fører  den  empiriske  undersøgelse  til- 
bage,  hvorfor  man,  da  alt  relativt  forudsætter  det  paa  sig  selv 
beroende,  det  absolute,  maa  antage  et  absolut  apriorisk  formal- 
princip  og  væsen  —  substansen,  den  simpleste  idé  — ,  hvortil 
empirien  vistnok  kan  pege  hen,  men  som  ikke  lader  sig  gribe 
gjennem  denne,  idet  erfaringen  ikke  kan  have  den  sidste  aarsag 


—  3H  — 


(grund)  til  sit  objekt,  hvorfor  hint  princip  og  væsen  kun  kan 
fattes  gjennem  forstandig  eller  intuitiv  tænken.  Det  samme 
er  fremgaaet  under  vor  betragtning  (cfr.  §  157)  af  induktionens 
og  analogiens  slutningsschema;  thi  her  forudsættes  et  vist 
kjendskab  saavel  til  slægtens  som  til  individets  væsen  eller,  hvad 
der  er  det  samme,  saasom  individet  er  en  individualisering  af 
slægten:  et  ubestemt  kjendskab  til  slægten  fattet  som  et  be- 
greb  med  individualiseringsprincip  i  sig. 

159.  Det  aprioriske,  som  er  prius  ved  enhver  erfaring, 
maa  altsaa  tænkes  dels  som  methodiske  principer,  dels  som  et 
kjendskab  til  tingenes  væsen  og  væsenssammenhæng  —  adækvat 
udtrykt  i  erkjendelsestheoretiske  love,  i  definitioner  og  i  aksio- 
mer — ,  i  enhver  henseende  visende  tilbage  til  substansens,  den 
simpleste,  idé  som  sin  absolute  forudsætning.  Dette  aprioriske 
er  hos  Spinoza  aabenbart  det  vigtigste  ved  enhver  videnskabe- 
lig  erfaring;  det  er  væsenet  eller  principet l),  som  er  den  vir- 
kende kraft,  saa  at  sige:  det  virkende  subjekt  under  generali- 
seringen, hvilket  aabenbarer  sig  selv  i  og  med  erfaringens 
mangfoldighed;  induktionen  bliver  en  bevægelse  fra  væsen 
(begreb  eller  analytisk  dom)  gjennem  endelig  eksistens  (aposte- 
riorisk-synthetisk  dom)  tilbage  til  væsenet  i  en  konkretere  fat- 
ning (begreb  eller  analytisk  dom  med  indesluttet  synthetisk 
dom  a  priori).    Naar  vi  ved  induktion  slutter: 

a,  b,  c,  d  .  .  .  x,  disse  enkelte  ting,  har  nypefrugt. 
a,  b,  c,  d  .  .  .  x  er  roser. 

Altsaa  har  rosen  som  slægt  nypefrugt, 
da  er  denne  slutning  udtryk  for  følgende  tankeproces:  Et 
abstrakt  begreb  af  en  rose  er  udgangspunktet ;  dette  begreb 
lærer  mig  inden  tingenes  verden  at  udskille  a,  b,  c,  d  .  .  .  x 
som  roser;  a,  b,  c,  d  .  .  .  x  viser  sig  empirisk  for  mig  med 
nypefrugt  (hvorved  her  kan  sees  bort  fra,  at  i  vort  eksempel 
prædikatet  er  et  sammensat  og  altsaa  ikke  direkt  empirisk 
begreb);   herigjennem  faar  min  opfattelse  af  rosens  væsen  og 


*)  Idet  de  simple  idéer  er  følger  af  tænkningens  fonn,  er  disse  eller,  hvad 
der  er  det  samme,  væsensbegreberne  kun  et  andet  udtryk  for  de  methodi- 
ske principer. 

af  nypefrugten  en  konkretere  karakter,  idet  hine  synthetiske 
domme  nu  gaar  som  led  ind  i  rosens  væsen.  Tanken  kan 
ogsaa  udtrykkes  saaledes :  Rosens  (almen-)væsen  —  slægts- 
begrebet  —  aabenbarer  sig  i  de  endelige  (roser)  a,  b,  c,  d  .  .  .  x, 
hvilke  har  nypefrugt;  altsaa  indeslutter  rosens  væsen  dette 
prædikat,  rosernes  totalitet  tilkommer  nypefrugt.  At  spran- 
get kan  gjøres  fra  de  enkelte  til  alle,  beror  paa,  at  den 
empiriske  dom  om  nypefrugten  indeslutter  en  nødvendigheds- 
dom ;  hvis  a,  b.  c,  d  .  .  .  x  kun  tilfældigvis  har  nyper,  følger 
deraf  endnu  ikke  noget  med  hensyn  til  det  almindelige  væsen, 
men  kun  hvis  de  maa  have  den,  d.  e.  hvis  de  har  den  efter 
sit  væsen  som  roser;  rosens  almindelige  væsen  ligger  altsaa  for 
bevidstheden  latent  ogsaa  i  den  empiriske  dom.  Væsenet 
sammenfattes  gjennem  de  endelige  ting  med  sine  egne  bestem- 
melser, d.  e.  med  sig  selv,  hvorved  endeligheden  kommer  i 
betragtning  som  en  konsekvens  af,  ikke  som  det  blotte  affald 
fra  uendeligheden  (§  153).  Den  methodiske  induktion  be- 
tragtes  altsaa  af  Spinoza  som  et  udtryk  for  en  dednktion,  hvor- 
ved et  begrebs  momenter  afledes  af  begrebet  selv  (roseslægtens 
nypefrugt  afledes  af  selve  slægtens  begreb  gjennem  repræsen- 
tanterne:  de  enkelte  roser).  Samtidig  med  den  ydre  sammen- 
ligning, der  kan  betragtes  som  induktionens  fenomenale  side, 
foregaar  der  en  indre  udfoldelse  af  tingens  væsen  —  induk- 
tionens evige  side,  hvorpaa  det  kommer  an,  induktionen  som  me- 
thodisk;  deduktionen  er  analysens  indre  sandhed  — ,  hvad  vi 
ved  de  simple  idéer  har  fundet  antydet  i  den  form,  at,  idet 
kuglen  for  os  bliver  til  ved  den  endelige  bevægelse  af  halv- 
cirkelen,  bliver  i  dybere  betydning  denne  til  ved  en  indre,  evig, 
bevægelse  i  hin,  hvilket  forhold  vi  har  fundet  som  et  symbol 
for  den  spinoziske  opfattelse  af  tilværelsen.  —  At  denne  be- 
stemmelse af  induktionen  ikke  blot  er  en  i  spinozismen  lig- 
gende konsekvens,  men  at  ogsaa  filosofen  selv  har  opfattet 
induktionen  som  en  deduktion,  fremgaar  af  nogle  udtalelser  af 
ham.  Saaledes  henfører  han  tydelig  (sign.  kap.  9)  induktion 
og  analogi  ind  under  den  anden  erkjendelsesart,  men  definerer 
dog  denne  som  en  slutning  »fra,  at  vi  har  almenbegreber  og 
adækvate  idéer  om  tingenes  eiendommeligheder«,  altsaa  som 

en  deduktiv  erkjendelsesmaade  —  sign.  i  vort  eksempel :  rosen 
som  »almenbegreb«  og  erkjendelsen  af  nypefrugtens  nødven- 
dighed  for  de  givne  roser  som  en  »adækvat  idé  om  tingenes 
eiendommeligheder«.  Mærkelig  er  ogsaa  udviklingen  i  erkjen- 
delsestraktaten  pap.  35  beg.  angaaende  bestemmelsen  af  for- 
standen, en  udvikling,  der  ender  med  at  hævde,  at  forstanden 
fattes  ved  sig  selv  derved,  at  dens  eiendommeligheder  erkj  endes 
klart  og  tydelig,  medens  den  ikke  er  absolut  klar  ved  sig  selv ; 
da  eiendommelighederne  maa  findes  gjennem  en  induktiv  sam- 
menligning mellem  forskjellige  givne  tænkeakter,  betragtes  her 
induktionen  som  en  methode,  hvorigjennem  sagens  væsen  af- 
dækker  sig  selv.  —  Hvad  her  er  udviklet  om  den  methodiske 
erfaring  som  induktion,  maa  i  hovedsagen  gjælde  denne  er- 
faring ogsaa  under  analogiens  synspunkt.  Ogsaa  denne  maa 
opfattes  saaledes,  at  sagens  væsen  gjennem  den  aabenbarer  sig 
selv;  men  medens  induktionen  lader  væsenet,  d.  e.  slægtens 
væsen,  bestemme  sig  selv  ved,  at  dette  gaar  sammen  med  sine 
eiendommeligheder  (gjennem  de  endelige  ting  som  medium), 
lader  analogien  væsenets  selvbestemmelse  gaa  i  retning  af,  at 
dette  ,gaar  sammen  med  sine  endelige  repræsentanter  (gjennem 
fælleseiendommelighederne  som  medium);  cfr.  §  157.  Man 
kan  saaledes  hos  Spinoza  betragte  den  analytiske  proces  som 
en  omvendt  form  for  den  deduktive.  Medens  den  deduktive 
form  er  det  adækvate  udtryk  for  den  videnskabelige  slutning 
og  derfor  af  Spinoza  anvendes  i  hans  system,  vil  hin  form 
kunne  tillægges  dels  en  forberedende,  dels  en  kontrollerende 
betydning  ligeoverfor  denne  (hvorom  mere  nedenfor).  —  Idet  vi 
har  behandlet  analysen  hos  Spinoza,  har  vi  som  eksempler 
anvendt  saadanne  slutninger,  hvori  dommene  udtrykker  kon- 
stante forbindelser,  idet  nemlig  dels  slægtsbegreberne  (t.  eks. 
rose)  udsiges  om  det  enkelte  (arten),  dels  væsentlige,  » evige «,  be- 
stemtheder  (rosens  kjendemærker)  udsiges  om  slægten  eller 
det  enkelte.  Saadanne  eksempler  anskueliggjør  nemlig  efter 
vor  opfatning  bedst  den  » evige  kausalitet «,  hvis  fenomenale 
udtryk  den  methodiske  erfaring  skal  være,  den  logiske  sam- 
menhæng,  der  som  saadan  intet  har  med  tidsfølgen  at  gjøre. 
Der  maa  dog,  som  før  nævnt,  hos  vor  filosof  ogsaa  konstateres 

en  art  evig  kausalitet,  der  staar  i  et  forhold  til  tidsfølgen; 
naar  en'  tildragelse  (b)  med  nødvendighed  følger  efter  en  anden 
eller  flere  andre  (a),  hvori  den  har  sin  grund  -  naar  impatiens 
sammentrækker  sin  krone  efter  og  paa  grund  af  en  berøring  — , 
viser  kausaliteten  sig  vel  knyttet  til  tidsfølgen,  men  dog  som  uind- 
skrænket  af  tid,  rum  og  andre  endelige  betingelser,  som  evig 
kausalitet  (§  141).  En  analytisk  proces,  der  udtrykker  en  saadan 
aarsagssammenhæng,  kan  saaledes  hos  Spinoza  siges  at  være 
et  specialtilfælde  af  den  evige  analyse.  —  Ved  denne  bestem- 
melse af  erfaringens  forhold  til  deduktionen  er  tillige  vort  andet 
spørgsmaal  i  §  158  besvaret:  analysens  absolute  karakter,  dens 
henførelse  ind  under  en  adækvat  erkjendelsesart  (den  anden), 
er  en  nødvendig  følge  af,  at  den  opfattes  som  en  tildækket 
deduktion.  Da  deduktionen  hos  Spinoza  tænkes  som  en  indi- 
vidualiseringsproces  (hvorom  cfr.  næste  kap.),  maa  ogsaa  den 
methodisk  analytiske  proces  betragtes  som  en  saadan;  derved 
faar  den  en  konkret,  positiv,  forstandskarakter,  hvorved  altsaa 
for  denne  erfarings  vedkommende  de  mangler  er  ophævede, 
som  vor  filosof  gjør  gjældende  ved  slutningen  fra  virkning 
til  aarsag  (cfr.  §  156).  Herved  har  vi  besvaret  vort  iste 
spørgsmaal  i  §  158. 

Er  det  nu  lykkedes  Spinoza  at  bevise  denne  absolute  ka- 
rakter for  den  analytiske  methode?  Neppe  fuldkommen.  Thi 
saavel  induktionen  som  analogien  forlanger  et  forudgaaende 
kjendskab  til  den  eller  de  enkelte  endelige  ting  (t.  eks.  plan- 
terne a,  b,  c)  med  disses  sanselige  prædikater,  et  kjendskab, 
som  hverken  induktion  eller  analogi  eller  deduktion  kan  hid- 
føre,  og  som  ikke  er  en  selvindlysende  sandhed.  For  at  kunne 
slutte  noget  angaaende  den  enkelte  plantes  eller  dens  slægts 
væsen  maa  man  nødvendigvis  gjennem  sansningen  kjende  de 
i  rum  og  tid  samværende  kvaliteter  (farve,  størrelse  etc.) ;  her- 
ved kommer  den  usikre  imaginatio  til  at  danne  en  betingelse 
for  den  sikre  intellectus.  Vi  møder  altsaa  her  inden  spinozis- 
men  den  samme  ikke  helt  forsonede  modsætning,  som  vi  ogsaa 
før  har  mødt ;  medens  efter  principet  alt,  ogsaa  det  endelige,  skal 
afledes  af  den  høieste  idé,  substansens,  nødes  man  til  at  for- 
udsætte  det  umiddelbart  givne  enkelte  i  dets  forening  med 

andet  —  en  forudsætning,  der  vistnok  siges  at  skulle  ophæves, 
men  som  —  lig  et  fortyndet  hyle  —  aldrig  helt  lader  sig  ophæve. 
—  Vi  har  her  seet  bort  fra  et  andet  middel  til  bestemmelse  af  det 
endelige,  nemlig  opsøgningen  af  den  endelige  grund  efter  eth.  I 
prop.  28,  som  vi  har  behandlet  under  endeligheden ;  denne 
bestemmelse,  der  kun  kan  anvendes,  hvor  der  er  tale  om  fæno- 
meners  paahinandenfølge  i  tid,  forudsætter  dog  selv  det  givne 
endelige.  Denne  endelige  grundsrække  er  indesluttet  i  den 
eksperimentelle  methode  (§  162). 

160.  Stuart  Mill  har  som  bekjendt  i  sin  logik  forsøgt  at 
begrunde  induktionen,  hvis  theori  for  ham  udgjør  logikens 
hovedindhold,  ad  rent  empirisk  vei,  d.  e.  som  en  slutning  fra 
enkelte  tilfælde,  hvorved  han  for  at  kunne  udstrække  lovens  gyldig- 
hed  ud  over  det  iagttagnes  gebet  stundom  tænker  sig  den  almin- 
delige  aarsagslov  som  en  art  oversætning  for  induktionens 
mange  erfaringstilfælde ;  men  da  han  fra  sit  empiristiske  stand- 
punkt ikke  kan  tænke  aarsagsloven  som  en  apriorisk  sandhed, 
fremholder  han,  at  selve  denne  lov  er  grundet  paa  de  enkelte 
tilfælde,  hvorved  han  indvikler  sig  i  en  slet  cirkel.  Spinozas 
betragtning  kan  paa  dette  punkt  betragtes  som  en  interessant 
modsætning  til  —  tildels  som  en  udfyldning  af  —  Mills.  Man 
kan  nemlig  i  den  spinoziske  induktionsslutning  betragte  de 
iagttagne  endelige  tilfælde  som  undersætning  og  aarsagsloven, 
d.  e.  den  i  sagens  væsen  liggende  indre  nødvendighed,  som 
oversætning;  man  tage  t.  eks.  følgende  induktion : 

a,  b,  c,  d  .  .  .  x  sammentrækker  sine  kroner  ved  berøring. 

a,  b,  c,  d  .  .  .  x  er  impatienser. 

Altsaa:  alle  planter  af  slægten  impatiens  sammentrækker 
sine  kroner  ved  berøring. 
Denne  induktion  kan  efter  sit  indre  værd   ogsaa  gives 
følgende  udtryk: 

I  slægten  impatiens  (i  impatienses  væsen)  hersker  aarsags- 
loven uindskrænket. 
a,  b,  c,  d  .  .  .  x,  hørende  ind  under  slægten  impatiens, 

sammentrækker  sine  kroner  ved  berøring.   

Altsaa:  samtlige  under  slægten  impatiens  hørende* planter 
sammentrækker  kronerne  ved  berøring. 

Oversætningen  i  denne  slutning  kunde  igjen  føres  tilbage 
til  en  helt  almindelig  sætning: 

En  almindelig  aarsagslov  hersker  i  tilværelsen. 

Men  her  viser  sig  straks  forskjellen  mellem  Mill  og  Spinoza. 
Medens  for  den  første  induktionen  bliver  ubegrundet,  saasom 
oversætningen  ikke  staar  fast,  ophøies  den  hos  den  sidste  til 
absolut  karakter  ved,  at  sagens  væsen  med  den  heri  liggende 
nødvendighed  betragtes  som  et  apriorisk  begreb.  Denne  for- 
skjel medfører  en  forskjellig  opfatning  af  hele  induktionspro- 
cessens  natur.  Medens  hos  Mill  de  enkelte  iagttagne  tilfælde 
udgjør  processens  drivkraft,  og  konklusionen  nærmest  bliver  at 
betragte  som  en  overskriden  af  de  enkelte  iagttagne  tilfælde 
hen  til  de  enkelte  ikke-iagttagne,  en  overskriden,  der  skal 
foretages  med  en  formentlig  sandsynligheds  ret,  udgjør  hos 
Spinoza  det  aprioriske  slægtsbegreb  bevægelsens  drivkraft,  til 
hvis  selvudvikling  de  enkelte  iagttagne  tilfælde  kun  kan  faa 
betydning  af  ydre  foranledninger.  Deraf  følger,  at,  medens  hos 
Mill  induktionen  repræsenterer  den  egentlig  videnskabelige 
methode,  overfor  hvilken  syllogismen  kun  faar  en  verbal  og  en 
kontrollerende  betydning,  faar  hos  Spinoza  den  videnskabelige 
tænkning  sit  adækvate  udtryk  i  deduktionens  grundform  :  syl- 
logismen. Mill  saavelsom  Spinoza  betragter  induktion  og  de- 
duktion  som  to  forskjellige  former  for  én  og  samme  slutnings- 
proces,  men  med  den  store  forskjel,  at  hin  opfatter  induktionen 
—  hos  ham  =  slutningen  fra  enkelt  til  enkelt  —  som  den 
principielle  slutningsform,  hvortil  deduktionen  kan  føres  til- 
bage, denne  derimod  ser  deduktionen  —  begrebets  selvudfol- 
delse  —  som  den  principielle  slutningsmaade,  der  i  mduktionen 
faar  sit  fenomenale  udtryk.  Hvilke  forskjelle  der  iøvrigt  be- 
staar  mellem  begges  opfattelse  af  slutning  og  aarsagslov  — 
især:  Mills  aarsager  tilhører  kun  tiden  og  repræsenterer  betingel- 
serne  for  forandringer,  medens  hos  Spinoza  aarsagerne  væsent- 
lig  har  en  logisk  karakter ;  slutningsmaaderne  er  paa  lig- 
nende vis  forskjellige  — ,  vil  det  her  føre  for  vidt  at  udvikle. 
Følgen  af  den  modsatte  grundbetragtning  bliver,  at  Mills  kri- 
tiske punkt  bliver  erkjendelsen  af  det  almindelige  (slægt,  lov 
etc),  Spinozas  derimod  erkjendelsen  af  det  enkelte.  —  Om 

Mills  opfatning  af  induktion  og  deduktion  sign.  det  lærerige 
arbeide  af  Arne  Lochen:  Om  J.  Stuart  Mills  logik.  Sidst- 
nævnte  forfatter  efterviser  paa  forskjellige  punkter,  i  hvilke 
modsigelser  Mill  indvikler  sig  ved  sin  empiristiske  opfattelse  af 
induktionen  og  bemærker  (s.  166)  i  anledning  af,  at  Mill 
paaberaaber  sig  aarsagslovens  almindelighed  til  støtte  for 
sin  induktion,  men  igjen  udleder  hint  aksiom  ved  induk- 
tion :  »Den  filosof,  der  holder  paa  begreber  a  priori,  kan 
sige,  at  forestillingen  om  den  almindelige  aarsagsforbindelse 
netop  er  et  saadant  apriorisk  begreb.  Om  methoden  for 
at  finde  den  bestemte  aarsag  bygges  paa  den  almindelige 
aarsagslov,  saa  foreligger  her  ingen  petitio  principii.«  Som  vi 
har  søgt  at  vise,  kan  Spinozas  betragtning  siges  at  løbe  ud 
paa  denne  tanke  om  den  enkelte  aarsags  følgen  af  en  almin- 
delig  aarsagslov. 

161.  Erfaringens  kontr -oller -ende  betydning  for  deduk- 
tionen  (§  159)  —  den  omvendte  tankegang  af  MiHs  —  kom- 
mer paa  flere  punkter  frem  i  ethiken ;  ikke  alene  paaberaabes 
ofte  erfaringen,  især  i  scholier,  tillæg  og  fortaler  (saaledes  og- 
saa  Hegel  i  sine  skrifter),  sign.  t.  eks.  eth.  II  prop.  17  schol, 
V  præf. ;  men  for  at  kunne  forklare  sig  de  spinoziske  sætnin- 
gers hovedsagelige  overensstemmelse  med  erfaringen  maa  man 
antage,  at  Spinoza,  selv  hvor  han  ikke  omtaler  det,  har  fulgt 
det  princip  at  lade  sine  deduktion  er  stadfeste  af  erfaringen, 
ligesom  han  da  ogsaa  først  er  bleven  ført  til  sandhederne  gjen- 
nem  denne  —  om  end  denne  hans  dobbelte  anvendelse  af  er- 
faringen ikke  er  bleven  saa  konsekvent  gjennemført  som  hos 
mange  nyere  forskere.  —  En  eiendommelig,  vidtrækkende 
kontrol  for  de  psychologiske  læresætninger  ligger  i  Spinozas 
lære,  at  enhver  sjælelig  tilstand  har  sit  tilsvarende  legemlige 
udtryk  (t.  eks.  i  eth.  V  prop.  1)  —  en  gjennem  hele  systemet 
gaaende  konsekvens  af  attributlæren  eller  af  det  erkjendelses- 
theoretiske  grundprincip  (§  55).  At  filosofen  gjør  anvendelse 
af  dette  princip,  synes  et  blik  paa  ethiken  at  vise,  hvor  sjælen 
fremtræder  som  sit  legemes  idé,  hele  legemslæren  efter  II 
prop.  13  indføres  som  en  parallel  til  sætningerne  om  sjælens 
natur,  afifekterne  ligesaavel  henlægges  inden  legemet  som  inden 

sjælen  o.  s.  v.  —  en  paralleliseren,  der  ikke  kan  tænkes  op- 
stillet  uden,  at  med  det  samme  opfattelsen  af  tilfælde  inden 
den  ene  række  kommer  til  at  øve  en  kontrollerende  indvirk- 
ning  paa  opfattelsen  af  tilfælde  inden  den  anden.  At  prin- 
cipet  i  det  enkelte  ikke  er  mere  gjennemført,  end  skeet  er, 
tør  for  en  væsentlig  del  bero  paa  fysiologiens  daværende 
ufuldkomne  standpunkt  —  kun  et  halvt  aarhundrede  efter  Har- 
veys  grundlæggende  opdagelse.  Man  kan  saaledes  vistnok  an- 
tage,  at  vor  tids  egentlige  og  uegentlige  monister  (Lazar  Geiger, 
Noiré  o.  a.,  men  ogsaa  Wundt,  Hoffding  og  mange  andre 
fysiologiske  psychologer)  ved  sin  empiriske  anvendelse  af  dette 
princip  har  udført  ialfald  én  side  af  selve  Spinozas  tanke 
med  det. 

162.    Ogsaa  for  eksperimentet,  der  især  i  vor  tids  erfarings- 
videnskab  spiller  en  saa  fremragende  rolle,  har  Spinoza  aabent 
øie.    Vi   læser   nemlig  i  erkjendelsestraktaten   (pag.  34)  føl- 
gende: »Før  vi  gaar  over  til  de  enkelte  tings  erkjendelse,  vil 
det  være  paatide,  at  vi  nævner  de  hjælpemidler,  der  alle  sigter 
til,  at  vi  forstaar  at  bruge  vore  sanser,   og  (forstaar)  at  gjøre 
eksperimenter  efter  bestemte   love  og  i  en  bestemt  orden, 
hvilke  eksperimenter  vil  være  tilstrækkelige  til  at  bestemme 
den  ting,  der  undersøges,  foråt  vi  omsider  af  denne  kan  slutte, 
efter  hvilke    evige   tings  love  den  er  gjort,   og  foråt  dens 
inderste  natur  kan  blive  os  klar,  som  jeg  paa  sit  sted  vil  vise.« 
Traktaten  afbrydes  dog,  før  disse  løfter  er  indfriede,  ogsaa  før 
den  paatænkte  undersøgelse  af  »empirikernes   og  de  moderne 
(recentium)  filosofers  undersøgelsesmethode  (procedendi  metho- 
dum)«  er  bleven  leveret  (pag.  10  nota).     Vi  ser  imidlertid  af 
det  citerede  sted  \ —  hvis  omtale  af  sansernes  skjærpelse  viser, 
at  det  er  alvor  med  de  før  nævnte  erfaringsmethoders  udgang 
fra  endeligheden  — ,  at  filosofen  anerkj ender  nødvendigheden 
f  virkelig  methodiske  eksperimenter  for  at  bringe  det  evige 
æsen  og  de  evige  love  frem  for  dagens  lys.    Som  bekjendt 
estaar  den  videnskabelige  eksperimentelle  methode  i,  at  man 
etter  spørgsmaal  til  naturen  —  til   -tingenes  evige  væsen  og 
1e  i  dem  indskrevne   love «  —  ved,   at  man  sætter  tingene  i 
brhold,  som   man  selv  vælger  af  hensyn  til  det  søgte  væsen 

eller  den  søgte  lov ;  den  i  de  heldigste  forhold  anbragte  aarsag 
afføder  da  af  sig  selv  sin  virkning  ■ —  saa  at  sige  for  vore  øine. 
Den  (rettere:  de)  eksperimentelle  methode(r)  er  saaledes  nær- 
mest af  deduktiv  natur;  denne  deduktion  er  af  en  saadan 
beskafTenhed,  at  den  synes  at  danne  en  art  forsoning  af  de  to 
spinoziske  grunds-  og  aarsagsrækker,  den  endelige  og  den 
evige;  thi  paa  den  ene  side  er  det  de  endelige  ting  eller  fakta, 
der  i  ekperimentet  afTøder  andre  endelige ;  men  paa  den  anden 
side  er  det  en  eller  anden  naturkrafts  væsen,  der  gjennem 
denne  kausalitet  afdækker  sig  selv,  og  jo  » renere «  eksperi- 
mentet er,  d.  v.  s.  jo  mere  det  lykkes  at  holde  alle  fremmed- 
artede forhold  borte,  desto  færre  gjentagelser  behøves  der,  for- 
åt kraftens  væsen  skal  aabenbares.  Man  kan  saaledes  antage, 
at  det  ved  siden  af  den  geometriske  konstruktion,  hvori  aar- 
sagen  ikke  alene  lægges  tilrette,  men  sættes  af  os  selv,  er  den 
eksperimentelle  produceren  af  virkningen,  der  især  har  staaet 
for  Spinozas  øine,  naar  han  vil  have  tingens  eksistens  seet  i 
dens  sammenhæng  med  -naturens  kausalitet« «,  foråt  opdigtelser 
skal  kunne  undgaaes  (cfr.  §  47),  og  overhovedet  naar  han  sætter 
evigheden  som  overgribende  over  endeligheden.  Da  den  eks- 
perimentelle proces  ialmindelighed  er  deduktiv,  en  slutning  fra 
aarsag  til  virkning,  er  den  hævet  over  de  mangler,  der  klæber 
ved  den  umethodiske  slutning  fra  virkning  til  aarsag.  Man 
tør  vel  antage  som  en  spinozisk  tanke,  at  induktionssand- 
hederne  kan  prøves  — ■  d.  e.  garanteres  med  hensyn  til  mulige 
subjektive  feilslutninger  —  ved,  om  muligt,  at  ledsages  af  eks- 
periment —  Man  bør  dog  ikke  mene,  at  eksperimentet  for 
vor  filosof  kan  gjøre  induktion  og  analogi  med  den  i  disse 
indesluttede  deduktion  overflødige;  vi  har  megetmere  seet  ham 
indrømme  disse  methoders  nødvendighed.  Dels  er  jo  eksperi- 
menter ikke  mulige  paa  alle  omraader ;  dels  kan  de  selv  ikke 
udføres  uden  i  kraft  af  de  sidstnævnte  methoder,  idet  man  paa 
forhaand  maa  vide,  hvilke  individer  der  sorterer  under  den 
slægt,  eller  i  hvilke  man  træffer  ytringer  af  den  kraft,  hvis 
væsen  man  vil  finde  gjennem  ekperimentet,  altsaa  hvad  der  ei- 
den ne  slægts  eller  krafts  almindelige  egenskaber,  derhos  ogsaa 
efter  hvilke  bestemte  love  og  i  hvilken  » bestemt  orden «  man 

vil  eksperimentere;  dels  endelig  fordres  induktion  og  analogi 
(saavelsom  deduktion)  for  af  de  gjorte  eksperimenter  at  udlede 
de  blivende  resultater  (mk.  udtrykket  »forat  vi  omsider  af  dem 
kan  slutte  .  .  .«).  Ekperimentet  har  saaledes,  uagtet  selv  af 
deduktiv  natur  og'  af  en  fremtrædende  klarhed,  sin  betydning 
nærmest  som  led  i  den  analytiske  erkjendelsesproces  og  tør 
saaledes  bos  Spinoza  henregnes  under  erfaringen  (cfr.  §  155). 
Da  eksperimentet  saa  lidt  som  de  andre  erfaringsmethoder 
fremlægger  sandheden  i  dens  adækvate  form,  optræder  det  saa 
lidt  som  disse  i  sin  egen  form  i  systemet;  i  dette  indesluttes 
de  empiriske  resultater  kun  som  momenter  ved  selve  den 
logisk-mathemathiske  deduktion. 

163.  Spinoza  ønsker  ogsaa  anvendt  en  anden  hjælpe- 
methode,  der  spiller  en  rolle  i  vore  empiriske  videnskaber,  hypo- 
thesen.  Denne  er  jo  som  saadan  en  deduktiv  slutningsmaade, 
der  skiller  sig  fra  den  virkelige,  deduktion  ved,  at  dens  ud- 
gangspunkt  er  en  ubevist  sætning,  som  man  søger  at  gjøre 
sandsynlig  ved  af  den  at  udlede  konsekvenser,  hvilke  sammen- 
lignes med  de  kjendte  realiteters  natur,  —  medens  baade  de- 
duktionens  udgangspunkt  og  dennes  konsekvenser  gjør  for- 
dring paa  absolut  vished.  Da  den  absolute  vished  i  udgangs- 
punkt saavelsom  i  konklusion  hos  Spinoza  er  den  strængt 
videnskabelige  erkjendelses  særkjende,  kan  han  tilkjende  den 
hypothetiske  deduktion  kun  en  underordnet  betydning;  men 
en  saadan  tilkjender  han  den  ogsaa  virkelig,  —  ja,  den  faar 
inden  hans  system  en  langt  større  betydning,  end  man  paa 
grund  af  dens  tvivlsomme  udgangspunkt  skulde  antage.  Dette 
hænger  sammen  med,  at  sandhedskriteriet  hos  Spinoza  tænkes 
som  logisk  konsekvens.  Som  middel  til  at  hæve  en  væsensopdig- 
telse  —  i  overført  betydning  synes  det,  som  om  man  ogsaa  kunde 
sige :  en  eksistensopdigtelse,  nemlig  med  anvendelse  paa  den  ende- 
lige grundsrække  har  vi  (§  49)  fundet  ham  anbefale  at  op- 
stille  den  opdigtede,  tvivlsomme,  sætning  som  udgangspunkt 
for  en  række  slutninger,  hvorved  dens  sandhed  eller  usandhed 
nødvendigvis  vil  fremgaa.  Man  kunde  maaske  ville  undre  sig 
over,  at  hypothesens  slutningsrække,  trods  dens  relative  natur, 
faar  betydning  af  et  ikke   blot   negativt,  men  ogsaa  positivt 

sandhedsmiddel ;  men  dette  er  en  følge  af,  at  modsigelses- 
principet  her  gjælder  som  et  positivt  sandhedskriterium.  Hvis 
alle  direkte  og  indirekte  konsekvenser  er  uddragne  af  en  hypo- 
these,  d.  e.  hvis  denne  er  sat  i  forhold  til  naturens  totalitet, 
vil  den  herved  fremkomne  indre  konsekvens  eller  inkonsekvens 
være  et  vidnesbyrd  for  eller  imod  hypothesens  sandhed;  men, 
da  alle  konsekvenser  inden  endeligheden  ikke  lader  sig  ud- 
drage,  vil  den  hypothetiske  fremgangsmaade  paa  dette  omraade 
kun  bringe  sætningen  en  større  grad  af  sandsynlighed,  end  den 
før  besad;  sandsynligheden  er  imidlertid  kun  en  veiledning  i 
retning  af  den  absolute  sandhed.  Kun  ved,  at  af  det  enkelte 
drages  konsekvenser,  der  kan  føres  tilbage  til  grundvæsenet, 
saa  at  den  hypothetiske  sætning  gjennem  disse  sættes  som  et 
led  i  den  guddommelige  systematik,  indgaar  som  »en  simpel 
idé  <  i  »den  simpleste «,  kun  derved  kan  den  absolute  garanti 
for  dens  sandhed  gives.  Men  dette  vil  igjen'  sige,  at  hypo- 
thesen  faar  sin  betydning  ved  at  gaa  ind  i  den  ana- 
lytiske proces  (cfr.  §  155)  eller  den  erfaring,  der  fører  væ- 
senerne  tilbage  til  grundvæsenet.  I  adækvat  form  vil  den 
gjennem  hypothesen  Tundne  sandhed  fremstilles  i  deduktionen, 
der  lader  enhver  sandhed  fremgaa  som  følge  af  den  øverste 
sandhed.  Som  hypothetisk  kan  altsaa  den  hypothetiske  de- 
duktion  ikke  forekomme  i  det  absolute  system  ;  de  satser,  der 
ved  denne  maatte  vise  sig  som  usande,  kan  selvfølgelig  ikke 
faa  nogen  plads  deri ;  de  andre  vil  ved  at  udledes  af  den  før- 
ste aarsag  fremgaa  som  absolut  sande  og  derved  ophøre  som 
hypothetiske. 

164.  Ved  den  foranstaaende  udvikling  fremstiller  sig  en 
vanskelighed.  Man  træffer  nemlig  i  videnskaben  mange  hypo- 
theser,  der  er  gjennemførte  med  stor  konsekveiis,  men  dog 
ikke  førte  tilbage  til  den  angjældende  realitets  væsen,  der 
maaske  endog  er  ukjendt,  langt  mindre  til  naturens  totale 
væsen.  I  saadanne  tilfælde  vil  hypothesens  store  konsekvens 
tale  for.  at  man  betragter  den  som  ophævet  i  sikker  erkjen- 
delse,  medens  paa  den  anden  side  mangelen  paa  deduktion  ud 
fra  sagens  væsen  synes  at  føre  til,  at  man  ikke  tør  henlægge 
det  hypothetisk  satte  til  tingens  væsen   og   derfor  kan  tænke 

sig  muligheden  af,  at  de  sande  aarsager,  hvilke  hviler  i  væ- 
senet,  kan  være  andre  end  de  hypothetisk  satte.  Denne  antinomi 
kan  løses  ved,  at  man  tænker  sig  den  hypothetiske  erkjendelse 
som  sand,  dog  ikke  som  sand  med  hensyn  til  væsenet,  men 
kun  med  hensyn  til  dettes  e?idelige  aabenb  årings  f  orm,  d.  e. 
med  hensyn  til  dettes  endelige  relationer,  specielt  til  os.  Et  saadant 
ræsonnement  synes  det  at  være,  der  har  bevæget  Spinoza  til 
nogle  høist  mærkelige  udtalelser  angaaende  astronomiske  theo- 
rier,  hvilke  udtalelser  han  leverer  i  et  par  anmærkninger 
i  erkj  en  deises  traktaten  (pag.  19  nota  1  og  pag.  16  nota  1).  Det 
heder,  at  man  ikke  maa  betragte  som  »opdigtelser«,  men 
som  »sande  og  rene  bekræftelser«  (cfr.pag.  19)  »de  hypotheser, 
der  gjøres  for  at  forklare  visse  bevægelser,  hvilke  stemmer 
med  himmelfænomenerne  (cum  cælorum  phænomenis),  undtagen 
forsaavidt  man  af  dem,  dersom  de  anvendes  paa  de  himmelske 
bevægelser,  slutter  himlenes  natur,  hvilken  dog  kan  være  en 
anden,  saa  meget  mere  som  mange  andre  aarsager  kan  tænkes 
til  forklaring  af  saadanne  bevægelser«  (pag.  19  nota  1).  Spi- 
noza mener  altsaa,  at  en  astronomisk  theori  som  den  coperni- 
kanske  hvorpaa  man  uvilkaarlig  kommer  til  at  tænke  — , 
der  opstilles  for  at  forklare  det  bevægelsesforhold,  som  bestaar 
mellem  jorden,  de  øvrige  planeter  og  solen,  under  forudsætning 
af,  at  der  i  den  paa  ethvert  punkt  er  indre  konsekvens, 
i  en  vis  henseende  er  absolut  sand,  nemlig  forsaavidt  den  ind- 
skrænker  sig  til  at  beregne  himmellegemernes  for  os  synlige 
indbyrdes  bevægelser,  der  foregaar  paa  den  maade,  som  om 
jorden  og  de  øvrige  planeter  paa  den  bestemte  vis  bevægede 
sig  omkring  den  ubevægelige  sol,  men  at  theorien  bliver  en 
blot  »opdigtelse«  (d.  e.  hypothese,  der  kan  gjælde,  indtil  enten 
en  bedre  afløser  den,  eller  den  selv  hæves  til  vished),  forsaa- 
vidtsom  man  vil  anvende  den  paa  selve  » himlenes  natur «,  d.  e. 
forsaavidt  man  vil  gjøre  den  gjældende  for  legemernes  egen 
eksistens  i  et  absolut  rum.  Antydning  til  en  lignende  tanke- 
gang findes  ogsaa  i  ethiken,  saaledes  i  eth.  II  prop.  17  schol., 
hvor  der  i  anledning  af  den  forklaring,  der  nys  forud  er  given 
af,  at  vi  betragter  ikke-værende  ting  som  nærværende,  siges 
følgende:  >  Og  det  kan  ske,  at  dette  hænder  af  andre  aarsager; 

men  det  er  mig  her  nok  at  have  vist  én,  ved  hvilken  jeg  kan 
forklare  sagen  saaledes,  som  om  jeg  havde  vist  samme  ved 
den  sande  aarsag. «  Den  i  disse  steder  antydede  opfattelse  af, 
hvad  vi  kalder  theorier  inden  erfaringsvidenskabernes  omraade, 
har,  som  man  ser,  en  stor  bærevidde  og  er  bleven  den  her- 
skende blandt  vor  tids  naturforskere.  Man  tænke  t.  eks.  paa 
vor  tids  theori  for  elektriciteten ;  de  største  naturforskere  har 
ikke  turdet  paastaa,  at  man  har  vished  for,  at  der  i  naturen 
selv  findes  en  positiv  og  en  negativ  elektricitet,  men  kun 
hævdet,  at  de  elektriske  bevægelsesfænomener  er  af  den  natur, 
»som  om«  de  virkedes  ved  de  to  elektriciteter,  ved  de  love, 
der  tillægges  disse.  Saa  længe  der  er  indre  konsekvens,  saa 
længe  befinder  vi  os  i  fysiken  som  i  de  andre  videnskaber 
paa  videnskabelig  grund  —  selv  om  konsekvensen  kun  gjælder 
tingenes  fænomenalitet,  der  rigtignok  ogsaa  maa  pege  hen  til 
en  side  af  deres  væsen  !).  Pollock  anfører  fra  den  nyere  viden- 
skab  nogle  heldige  eksempler  paa  ;  opdigtede  idéer«,  der  i 
Spinozas  tankegang  maatte  sættes  som  sande  (Pollock.  Spinoza 
pag.  139),  saaledes  de  mathematiske  idéer  om  imaginære 
kvantiteter  og  steder,  hvilke  har  ført  til  intelligibie  resultater; 
»sandsynligvis  vilde  Spinoza  have  sagt  det  samme  om  de  ikke- 
euclidiske  systemer  i  geometrien « ;  ja,  endog  theorier,  der  al- 
mindelig  er  forkastede,  kan  efter  Spinozas  princip  betragtes 
—  og  betragtes  virkelig  —  som  sande  i  bestemte  henseender; 
saaledes  bliver  korpuskulartheorien  for  lyset,  endskjønt  den  i 
fysiken  betragtes  som  falsk,  dog  endnu  anvendt  som  en  legitim 
opdigtelse  i   den  geometriske  optik,  og   det  ptolomæiske  sy- 


l)  I  Principia  phil.  Cart.  pars  III  handles  i  indlednin gen  (pag.  453 — 55)  om 
hypotheser,  især  himmelhypotheser ;  deres  berettigelse  fremholdes,  og  4 
regler  opstilles  for  dem:  1)  En  god  hypothese  maa  ingen  modsigelse  inde- 
slutte  ;  2)  den  maa  være  den  simpleste,  der  kan  gives,  3)  —  den  lettest 
erkjendbare ;  4)  alt,  som  iagttages  i  hele  naturen,  maa  kunne  deduceres 
deraf.  1  og  4,  hvilke  gaar  paa  den  indre  konsekvens,  fremhæves  ogsaa 
i  erkjendelsestraktaten ;  2  og  3  hænger  sammen  med  principet  »Klar  og 
tydelig«.  Skulde  hy pothesen  være  falsk,  heder  det  paa  nævnte  sted  i  lighed 
med  traktatens  lære  om  ideæ  fictæ,  vil  deduktionen  ud  fra  den  vise  dette. 

stems  sprog  og  begreber  anvendes  endnu  i  mange  øiemed  i 
astronomien  (ib.). 

165.  Vi  har  i  begyndelsen  af  foregaaende  paragraf  søgt 
at  forklare  os,  hvorledes  Spinoza  kan  være  kommen  til  denne 
moderne  kritiske,  vi  kunde  næsten  sige:  kantiske  opfatning. 
Vi  kan  ikke  nægte  for,  at  vor  filosof  ved  denne  enkeltvis  op- 
trædende  fænomenaltheori  synes  os  at  gribe  ud  over  sit  eget 
standpunkt  og  derved  at  komme  i  en  modsigelse  til  dette.  For 
Kant  gives  der  vistnok  en  nødvendig  og  sikker  erkjendelse  af 
fænomenalverdenen  og  kun  af  denne;  for  Spinoza  gaar  den 
nødvendige  og  sikre  erkjendelse  ud  fra  tingenes  evige  væsen, 
medens  den  fænomenale  verden»  netop  er  den  relativt  tilfældige 
og  usikre.  Det  synes,  som  om  vor  filosof  her  gaar  over  til 
deres  standpunkt,  der  lærer,  at  »opdigtelsen  og  ikke  forstaaelsen 
begrænser  opdigtelsen«  (De  int.  em.  pag.  20,  cfr.  §  35),  —  en 
lære,  hvilken  han  selv  forkaster  som  en  selvmodsigende  skep- 
ticisme.  Imidlertid  er  denne  ud  over  systemet  selv  gaaende 
antecipation  af  Kant  —  ved  siden  af  de  flere  foran  nævnte 
immanente  antecipationer  —  af  ikke  liden  interesse,  da  den 
viser  os,  i  hvilken  retning  dette  systems  erfaringstheori,  der 
sætter  erfaringen  som  en  lavere  og  dog  adækvat  erkjendelses- 
form,  konsekvent  kunde  udvikles. 

166.  Sin  geniale  betragtning  af  den  methodiske  erfaring, 
hvilken  minder  om  nyere  opfatninger,  især  om  den  hegelske, 
lykkes  det  ikke  Spinoza  helt  at  gjennemføre.  Denne  erfaring, 
der  er  tænkningens  bevægelse  bort  fra  endeligheden  til  den  ab- 
solute  uendelighed,  bliver  tænkt  som  et  udtryk  for  uendeligheds- 
bevægelsen,  for  deduktionen,  og  derfor  betragtet  som  en  adækvat 
erkjendelse ;  men  ikke  desto  mindre  klæber  der  endnu  endelig- 
hed  —  uvished  —  ved  den  paa  grund  af  udgangen  fra  det 
umiddelbart  givne  og  paa  grund  af  den  omvendte  orden  i  dens 
række  af  grunde  sammenlignet  med  deduktionens,  af  hvilke 
punkter  ialfald  det  første  rammer  eksperiment  og  hypothese 
saavelsom  den  analytiske  erfaring.  Vi  har  paa  samme  tid 
maattet  bestemme  induktion  og  analogi  —  hvad  paa  en  vis 
gjælder  om  den  samlede  videnskabelige  erfaring  —  som  adækvat, 
i  lighed  med  deduktionen,  og  som  et  fenomenalt  udtryk  for  denne, 

d.  e.  som  delvis  inadækvat.  Paa  sit  sted  (kap.  9  og  10)  har 
vi  fundet  en  lignende  vanskelighed  ved  betragtningen  af  den 
anden  og  tredie  erkjendelsesart,  hvilke  begge  betegnes  som 
adækvate,  uagtet  kun  den  sidstnævnte  indeslutter  deduktionens 
enhed  af  modsætninger.  Konsekvens  i  betragtningen  kan  hidføres 
paa  en  af  to  maader :  enten  ved,  at  betragtningen  af  den  viden- 
skabelige  erfaring  som  en  erkjendelse,  der  paa  samme  tid  er 
adækvat  og  dog  lavere  end  deduktionen,  bliver  fastholdt  og  hin 
sat  som  den  adækvate  og  nødvendige  opfattelse  af  fænomenal- 
verdenen,  denne  som  den  adækvate  og  nødvendige  erkjendelse 
af  tingenes  egen  verden,  eller  ved,  at  al  erfaring,  ogsaa  den 
videnskabelige,  bestemmes  somjnadækvat  erkjendelse  af  den 
evige  verden,  som  en  blot  forberedelse  for  og  en  stadfestelse 
af  deduktionen.  Den  førstnævnte  maade  at  fastsætte  erfaringen 
paa  har  vi  for  hypothesens  vedkommende  seet  Spinoza  sigte 
imod  (cfr.  §  164),  dog  saaledes,  at  han  ikke  drager  den  duali- 
stiske konsekvens,  der  rigtignok  vilde  staa  i  afgjort  strid  med 
systemets  grundprinciper ;  den  sidstnævnte  maade  turde  derimod 
være  mest  i  systemets  aand.  En  uløst  vanskelighed  forbliver 
saaledes  paa  dette  punkt. 


Kapitel  XVI. 

Det  videnskabelige  system. 
Klassifikation  eller  deduktion  ?.    Defmition.  Spinoza 
nominalist  eller  realist?  Aksiom,  læresætning  m.  m. 
Syllogismens  natur  og  betydning  hos  Spinoza 
(cfr.  Stuart  Mill). 

167.  Spinozas  opfattelse  af  det  videnskabelige  systems 
karakter  vil  allerede  i  en  væsentlig  grad  være  kommen  frem 
under  vore  foregaaende  udviklinger,  hvorfor  vor  efterfølgende 

nærmest  tjener  til  at  supplere  disse.  Vi  har  fundet,  at  systemet 
skal  afspeile  naturens  kausalitet,  at  denne  bestaar  i  en  logisk- 
real  produceren  af  stedse  nye  udtryk  for  den  absolute  realitet, 
substansen  eller  Gud,  der  er  den  til  grund  liggende,  første, 
aarsag,  og  at  systemets  opgave  derfor  er  at  aflede  al  realitet  i 
en  grundsrække  med  Gud  som  udgangspunkt.  Deduktionen  er 
saaledes  den  specifikt  videnskabelige  methode,  af  hvilken  induk- 
tionen  kun  kan  gjælde  som  en  fænomenal  form.  Her  reiser 
sig  det  spørgsmaal,  om  den  spinoziske  systematik  er  at  opfatte 
som  en  efter  væsentlige  hensyn  udført  klassiftkatiou,  en  gjen- 
nemført  logisk  begrebsinddeling  med  udgang  fra  et  høieste 
begreb,  eller  som  en  deduktion  i  dette  ords  egentlige  betyd- 
ning, en  ræsonnerende  udledning  af  sætninger  angaaende  tin- 
genes indbyrdes  forhold  med  udgang  fra  en  eller  flere  grund- 
sætninger.  Den  første  opfattelse  af  Spinozas  videnskabelige 
ideal  synes  at  være  ikke  ualmindelig.  I  denne  retning  synes 
erkjendelsestraktaten  at  pege.  Denne  udvikler,  at  den  sande 
idé  ikke  forlanger  et  udenfor  den  liggende  sandhedskriterium, 
men  har  sin  sandhed  og  sin  vished  i  sig  selv,  at  derfor  me- 
thoden  er  selve  veien,  hvorpaa  man  >  søger  ideer  i  den  rette 
orden*  (pag.  12);  »derforvil  den  gode  methodejvære  den,  der 
viser,  hvorledes  sjælen  bør  styres  efter  en  given  sand  idés 
rettesnor  f  (pag.  13);  da  der  er  den  samme  forskjel  mellem 
idéerne  som  mellem  de  reale  væsener,  vil  »den  methode  være 
den  fuldkomneste,  der  viser,  hvorledes  sjælen  bør  ledes  efter 
rettesnoren  af  en  given  idé  om  det  fuldkom neste  værende 
(entis)«  (ib.),  og  fra  denne  fuldkomneste  idé  afleder  idéer,  hvilke 
staar  i  sammenhæng  med  hinanden  paa  samme  maade  som 
realiteterne ;  at  denne  sammenhæng  for  idéernes  vedkommende 
betegner  en  produceren  af  idéer,  parallel  med  den  kausale 
produceren  af  realiteter,  fremgaar  af  en  note  under  teksten 
sammesteds,  hvor  tingenes  staaen  i  sammenhæng  med  andre 
ting  bestemmes  som  »at  frembringes  af  andre  eller  at  frem- 
bringe andre. «  Vi  skal  i  det  videnskabelige  system  skride 
frem  fra  det  ene  reale  væsen  til  det  andet,  heder  det  paa  trak- 
tatens pag.  33.  »Det  er  igjen  klart,  at  vor  sjæl  for  overho vedet 
at  kunne  fremstille  naturens  mønster  (ut  referat  naturæ  exemplar) 

maa  frembringe  alle  sine  idéer  af  den,  der  fremstiller  hele 
naturens  ophav  og  kilde,  saa  at  selvsamme  ogsaa  er  kilden  til 
de  øvrige  idéer «  (pag.  14).  Af  denne  traktatens  fremstilling 
fremgaar,  at  systemet  skal  være  en  real-logisk  række  af  be" 
greber  med  gudsbegrebet  som  udgangspunkt ;  den  konsekvente 
form  for  systemet  vil  altsaa  herefter  være  en  række  af  defini- 
tioner,  udledede  den  ene  af  den  anden,  hvilken  udledning 
synes  at  maatte  løbe  ud  paa  en  inddeling  —  den  klassifikatoriske 
form.  Traktaten  maa  dog  ogsaa  have  havt  den  ræsonnerende 
udledning  af  sætninger  —  den  ægte  deduktoriske  form  —  for 
oie;  herpaa  tyder  det,  at  den  gjentagne  gange  fremhæver,  at, 
jo  længere  systemet  skrider  frem,  desto  flere  midler  faar  sjælen 
til  en  rigtig  erkjendelse ;  »jo  flere  ting  sjælen  erkjender,  desto 
bedre  foistaar  den  baade  sine  kræfter  og  naturens  orden ;  men 
jo  bedre  den  forstaar  sine  kræfter,  desto  lettere  kan  den  styre 
sig  selv  og  forelægge  sig  regler,  og  jo  bedre  den  forstaar  na- 
turens orden,  desto  bedre  kan  den  af  holde  sig  fra  unyttigt,  i 
hvilke  ting  som  sagt  hele  rnethoden  bestaar«  (pag.  13).  Hvis 
methoden  kun  bestod  i  begrebernes  tortsatte  inddeling,  vilde 
der  ikke  kunne  tales  om,  at  forstaaelsen  lettes  ved,  at  tallet 
paa  dens  gjenstande  øges,  da  det  megetmere  tør  være  vanske- 
ligere at  inddele  det  konkrete  end  det  abstrakte  begreb;  kun 
hvor  der  handles  om  en  reflekterende  erkjendelse  af  tingenes 
indbyrdes  forhold,  hvormed  følger  en  fremgang  i  forstaaelse  af 
deres^første  grunde,  vil  de  citerede  ord  faa  sin  rette  betydning. 
—  Ethiken  gaar  i  sin  første  bog  ikke  —  som  erkjendelses- 
traktaten  fordrer  —  ud  fra  gudsbegrebet  eller  gudsdefinitionen, 
men  fra  en  samling  af  definitioner,  hvortil  knytter  sig  en  sam- 
ling af  aksiomer;  af  disse  afledes  gjennem  mathematisk-logisk 
ræsonnement  en  række  læresætninger  om  realiteternes  natur 
og  indbyrdes  forhold.  Her  kan  der  saaledes  endnu  mindre 
end  i  traktaten  være  tale  om  en  klassifikation  i  dette  ords 
egentlige  betydning,  saasom  der  endog  mangler  udgang  fra 
én  definition,  og  systemet  ikke:  bestaar  af  en  disjunktiv 
sammenknytning  af  definitioner,  hvortil  kommer,  at  bevægelsen 
i  ethiken,  som  før  nævnt,  ikke  er  en  udelukkende  nedadgaaende, 
men  en  cirkelbevægelse.     Herefter  skulde  ethikens  systematik 

være  at  bestemme  som  en  deduktorisk  uden  klassifikation ;  men 
heller  ikke  dette  er  dog  det  nøiagtige  udtryk  for  det  virkelige 
forhold.  Thi  udgangen  fra  enheden,  cl.  e.  fra  gudsbegrebet, 
ligger,  om  end  ikke  formelt,  saa  dog  reelt  som  en  understrøm 
i  ethiken;  denne  strøm  udgjør  en  del  af  den  intuition,  der  be- 
væger  sig  under  den  forstandsmæssige  udvikling;  de  forskjel- 
lige definitioner  er  jo  at  opfatte  som  inddelinger  af  Guds  (eller 
attributets)  definition ;  Gud  indeslutter  jo  attributerne  i  sig  som 
sine  inddelingsled,  ethvert  attribut  sin  modusrække  som  et 
disjunktionssystem  —  hvormed  rigtignok  for  de  endelige  modis 
vedkommende  maa  forenes  en  ensidig  og  endeløs  kausalrække. 
Deduktionen  i  ethiken  gaar  ud  paa  at  aflede  definitioner  eller 
forholdsbestemmelser  gjennem  syllogismens  form  ud  fra  de 
givne  definitioner  og  aksiomer  eller  fra  sætninger,  afledede  af 
disse;  i  ethikens  3die  bog  ser  vi  en  række  definitioner  af 
lidenskaberne  opbyggede  paa  domme  angaaende  den  mekani- 
ske kamp  i  sjælen,  altsaa  paa  forholdsdomme,  selv  afledede  af 
definitioner  og  aksiomer;  4de  bog  summerer  derimod  sine  re- 
sultater i  form  af  forholdsdomme;  i  de  øvrige  bøger  er  ogsaa 
forholdsdommene  dominerende  over  definitionerne.  Vi  tror 
saaledes  at  maatte  opfatte  systematiken  i  ethiken  og  dermed 
overhovedet  systematiken  under  Spinozas  synspunkt  som  en 
klassifikatorisk-deduktorisk ,  d.  e.  som  en  deduktorisk  med  en 
latent  klassifikation  som  sit  princip. 

168.  At  Spinozas  system  ikke  er  et  klassifikatorisk  i  dette 
ords  egentlige  betydning,  er  vistnok  ikke  beroende  paa  en 
vilkaarlighed  hos  ophavsmanden,  men  begrundet  i  selve  syste- 
mets indhold,  i  den  nys  berørte  cirkel  i  den  spinoziske  verdens- 
betragtning.  En  klassifikatorisk  methode  maatte  nemlig  lade 
systemet  afslutte  med  de  laveste  begreber  —  inddelingsled  — , 
uden  at  nogen  tilbagegang  til  de  høiere  blev  mulig,  og  kunde 
saaledes  ikke  være  et  adækvat  udtryk  for  systemets  tanke ; 
thi  efter  denne  fremgaar  ikke  alene  tilværelsen  af  Gud;  men 
den  vender  ogsaa  tilbage  til  ham,  og  først  ved  denne  sidste 
bevægelse  sættes  det  afsluttende  tredie  trin  i  den  guddomme- 
lige væren.  Denne  grundtanke  kræver  en  form,  der  tillader 
en  nedadgaaende  tankebevægelse  med  en  paafølgende  stigen, 

altsaa  en  form,  hvori  ogsaa  den  analytiske  bevægelse  kommer 
til  sin  ret.  Af  denne  art  er  den  spinoziske  deduktions  syste- 
matik,  der  efter  sit  grunddrag  --  om  end  ei  i  det  enkelte  — 
kan  betragtes  som  en  i  mathematisk-logisk  form  udført  dialek- 
tik.  I  systemets  begyndelse  (ethikens  iste  bog)  hersker  ho ved- 
sagelig  væsenet  som  saadant,  i  dets  midte  (2den— 4de  bog) 
væsenet  i  den  endelige  eksistenses  tilfældighed,  i  dets  afslut- 
ning  (5te  bog)  viger  tilfældigheden  for  væsenet  i  dets  fulde 
udfoldelse,  som  enhed  af  væsen  og  (evig)  eksistens,  som  causa 
sui  (cfr.  §  152  o.  a.  st.).  Herved  fremkommer  som  et  led  i 
selve  deduktionen  en  analytisk  bevægelse,  der  afbilder  naturens 
bevægelse  mod  Gud,  det  afsluttende  moment  i  selve  den  gud- 
dommelige proces ;  denne  analyse  er  den  opstigende  bevægelse, 
hvilken  vi  har  fundet  som  ét  med  den  nedadgaaende  i  den 
intuitive  viden  (kap.  10);  den  falder  sammen  med  den  i  for- 
rige kapitel  behandlede  videnskabelige  induktion-analogi  — 
naar  der  gjøres  alvor  af  denne  processes  adækvate  karakter; 
denne  analyse  gaar  fra  evig  tanke  til  evig  tanke,  fri  for  al 
kvantitativitet  og  tilfældighed.  Man  maa  sige,  at  hin  cirkel- 
bevægelse  ikke  er  fuldkommen  udført  i  ethiken,  at  specielt 
overgangen  fra  endeligheden  til  uendeligheden  er  utilfredsstil- 
lende fremstillet,  at  modsætningernes  overgang  i  hinanden 
væsentlig  beror  paa  en  intuitiv  viden,  ja  at  for  saa  vidt  heller 
ikke  den  evige  opgang,  t.  eks.  sjælens  tilbagevenden  til  Gud, 
kommer  helt  fri  for  endeligheden,  egentlig  ikke  paa  anden 
maade  end  ved,  at  der  sees  bort  fra  den,  d.  e.  ved  et  sprang; 
—  men  man  maa  ialfald  indrømme,  at  det  dialektiske  princip, 
hvortil  vi  ogsaa  tidligere  har  seet  spor,  er  sat  i  systemets 
grunddrag,  et  frafald  og  en  tilbagevenden,  en  forsoning  af 
modsætningerne  i  enheden,  og  at  dette  princip  faar  sit  udtryk 
j  systemets  form  som  en  deduktorisk  med  en  analytisk  be- 
standdel og  med  en  intuitiv  baggrund,  medens  en  klassifika- 
torisk form  aldeles  ikke  vilde  kunne  opfylde  sin  funktion 
som  form. 

169.  Da  al  deduktion  efter  Spinoza  maa  gaa  ud  ikke  blot 
fra  en  erkj endelse  af  tingenes  forhold,  men  fra  en  erkjendelse 
af  deres  væsen,  og  dette  sidste  faar  sit  udtryk  i  definitionen, 

bestaar  efter  vor  filosof  den  videnskabelige  methode  specielt  i 
en  deduktion  fra  almengyldige  definitioner  (De  int.  em.  pag.  31 
o.  a.  st.).    Disse  er  jo  som  udtryk  for  væsenet,  altsaa  som 
simple  (aprioriske)   idéer,  begreber,   der  udelukker  vildfarelse; 
denne  eiendommelighed  ved  definitionerne,  at  de  er  sikre,  er 
altsaa  en  følge  af  deres  klarhed  og  tydelighed  —  det  cartesiske 
sandhedskriterium,  der  hos  Spinoza  er  et  udtryk  for  den  indre 
konsekvens;  thi  den  simple  idé  fattes  ved  intuition  i  og  med 
tilværelsens  totalitet.     Hvorledes  definitionerne  findes,  giver 
Spinoza  ikke  særegne  regler  for;   men   dette  spørgsmaal  be- 
svarer sig  selv,  naar  man   ved,  at  de  simple,  aprioriske,  be- 
greber maa  forstaaes  ved  sin  egen  selvindlysende  karakter  i 
enhed  med  de  begreber,  hvortil  de  staar  i  rapport,   hvad  dog 
hos  Spinoza  ikke  forhindrer,   men  tvertimod  paabyder,  at  den 
ene  ved  forstandsmæssig  refleksion  kan  afledes  af  den  anden 
(cfr.  kap.  8  og  9),  og  at  deres  erkjendelse  kan  forberedes  ved 
ubestemt  erfaring.    Definitionerne  dannes  altsaa  dels  ved  for- 
standen og  det'  enten]  ved   induktion  af  lavere   eller  ved  de- 
duktion af  høiere  (kap.  9),  dels  ved  den  intuitive  viden,  der  i 
ét  fatter  modsætningernes  enhed   (kap.  10).     De  definitioner, 
der  dannes  ved  forstanden,  maa  imidlertid  paa  grund  af,  at  denne 
ikke  magter  modsætningernes  enhed,  faa  en   mere  abstrakt 
karakter,  idet  kun  de  almindelige,  ikke  de   specielle,  bestem- 
melser, hvilke  sidste   maa  være  en  følge  af  et  i  intuitionen 
hvilende  inddelingsprincip,  i  hine  definitioner  kan  komme  helt  til 
sin  ret.   Det  indsees  derfor  ikke  godt,  hvorledes  Spinoza,  hvad 
han  maa  antages  at  gjøre  efter  sin  lære  om  forstanden,  kan 
betragte  de  forstandsmæssige  definitioner  som  adækvate ;  meget 
mere  synes  udtalelsen  i  ep.  19,  før  32,  pag.  67  f.  konsekvent 
ikke  alene  at  maatte  gjælde  imaginatios  forkastelige,  men  og- 
saa  i  nogen  grad  forstandens  definitioner;  paa  nævnte  sted 
betegnes  en  art  definition  som  mangelfuld,  nemlig  som  ledende 
til  antagelsen  af  noget  ondt  i  sig  selv  eller  i  tingenes  natur, 
den  art  nemlig,  hvorved  vi  » i  én  og  samme  definition  udtrykker 
alt  enkelt  af  samme  slægt  (generis),  t.  eks.  alt,  der  har  men- 
neskenes ydre    skikkelse «,   altsaa  med  bortseen  fra  de  en- 

forstanden  lavere  end  ethiken,  betragtes  den  gode  defini- 
tion  simpelthen  som  den,  hvorfra  intellectus  kan  stige  ned  til 
det  enkelte  (cfr.  pag.  31),  og  selv  ethiken  lader  ikke  defini- 
tionerne  blive  til  for  vore  øine  ved  en  refleksionsmæssig  ud- 
vikling.  Konsekvensen  i  spinozismen  byder  at  tænke  baade 
den  forstandige  induktion  og  den  forstandige  deduktion  som 
forberedelser  og  stadfæstelser  paa  intuitionens  definitioner,  den 
forstandsmæssig  udtrykte  definition  som  en  ufuldkommen  form 
for  den  intuitive.  —  En  anden  inddeling  af  definitionerne,  hvil- 
ken fremsættes  uafhængig  af  hin,  er  den,  som  Spinoza  frem- 
holder i  ep.  9  (før  27)  i  svar  paa  en  skrivelse  fra  Simon 
Vries :  1)  den  art  definition,  »der  tjener  til  at  forklare  en 
ting,  med  hensyn  til  hvilken  man  kun  spørger  om  dens  væsen, 
(»*?/«  r)  hvorom  man  alene  tvivler«,  2)  den,  » der  fremsættes  for 
blot  at  prøves «  ;  » derfor  forklarer  en  definition  enten  en  ting 
saaledes,  som  den  er  udenfor  forstanden,  eller  en  ting  saaledes, 
som  den  fattes  eller  kan  fattes  af  os«.  Denne  inddeling  falder 
saaledes  paa  det  nærmeste  sammen  med  vor  inddeling  i  real- 
og  notninaldefinition,  af  hvilke  kun  den  første  forudsætter  den 
tings  realitet,  hvis  væsen  definitionen  vil  bestemme.  Det  er 
indlysende,  at  kun  den  første  art  er  skikket  til  at  danne  grund- 
laget  i  det  deduktive  system,  der  har  til  opgave  at  afbilde 
naturens  kausalitet  » udenfor  forstandene  Nominaldefinitionen 
derimod,  der  kun  udsiger,  hvad  man  vil  forståa  ved  en  ting, 
kan  hos  Spinoza  faa  betydning  som  udgangspunkt  i  den  hypo- 
thetiske  grundsrække,  hvilken,  som  vi  i  forr.  kap.  har  vist,  kun 
kan  tilkomme  en  underordnet  betydning  for  systemet;  denne 
definition  siges  jo  at  >  fremsættes  for  blot  at  prøves«.  —  Vi 
betragter  det  derfor  som  en  konsekvens  af  spinozismens  aand, 
der  sætter  væsenserkjendelsen  som  prius  for  enhver  anden  er- 
kjendelse,  at  etJiikens  definitioner  maa  være  real-  og  ikke 
blotte  nominaldefinitioner,  som  flere  har  ment.  En  eftervisning 
af  dette  punkt  inden  ethiken  vilde  her  føre  for  vidt  ;  det  faar 
være  nok  at  fremhæve,  at  læresætningerne  ligesaavel  støttes 
til  definitioner  som  til  aksiomer,  at  t.  eks.  sætningen  (I  pr.  11) 
om  Guds  nødvendige  eksistens  ikke  alene  forudsætter  en  navne- 
forklaring af  Gud,   men  ved  sit  bevis  forudsætter  substansens 

realitet,  hvilken  vistnok  vilde  være  bevist  i  en  læresætning, 
hvis  den  ikke  betragtedes  som  given  i  def.  3;  cfr.  iøvrigt 
kap.  13. 

170.  I  den  sidste,  ufuldendte,  del  af  erkjendelsestraktaten, 
der  stilles  den  opgave  »at  handle  om  definitionens  betingelsers 
opstilles  en  række  kj endemærker  for  den  sande  definition 
(pag.  31  f.).  I  overensstemmelse  med,  hvad  vi  har  fremhævet 
i  forr.  patagraf,  maa  vi  antage,  at  Spinoza  her  har  havt  real- 
definitionen  for  øie;  men  man  vil  i  afledet  betydning  kunne 
anvende  de  angivne  regler  ogsaa  paa  nominaldefinitionen,  der 
bestemmer  den  hypothetisk  satte  tings  væsen.  Hovedfordrin- 
gen til  en  definition  er,  at  den  skal  >  udtrykke  tingens  inderste 
væsen «,  og  at  man  maa  vogte  sig,  at  man  ikke  sætter  eksi- 
stensbestemmelser  eller  ydre  prædikater,  »visse  propria«,  istedet- 
for  hint ;  der  skal  aitsaa  leveres  en  fuldkommen  konkret  be- 
stemmelse af  væsenet.  En  overtrædelse  af  denne  fordring, 
vi  kunde  sige:  af  denne  definitionens  definition,  vil  især  være 
skjæbnesvanger  ligeoverfor  »de  fysiske  og  reale  væsener«  ; 
derimod  vil  den  være  temmelig  betydningsløs  ligeoverfor  >  figurer 
og  andre  forstandsvæsenerc  (cfr.  ogsaa  ep.  83,  før  72)  ;  ved 
disse  er  det  nemlig  ligegyldigt,  hvorledes  de  defineres ;  dette 
maa  hidrøre  fra  den  eiendommelighed  ved  dem,  at  de  lader 
sig  konstruere  paa  forskjellig  maade  (De  int.  em.  tr.  pag.  36 
nr.  7),  at  halvcirkelen  aitsaa  kan  forklares  ved  en  af  flere  for- 
skjellige aarsager,  hvorved  den  kun  i  uegentlig,  ligegyldig,  be- 
tydning kan  tilkjendes  et  væsen.  Naar  aitsaa  figurer  bruges 
som  eksempler  ved  definitionerne  (som  pag.  31  og  32  øv.), 
tør  de  kun  tillægges  den  rolle  at  pege  hen  paa  de  virkelige 
realiteter  og  væsenheder,  saaledes  at,  hvad  der  om  hine 
gjælder  i  indskrænket  eller  ligegyldig  betydning,  om  disse 
gjælder  i  eminent  og  væsentlig.  Da  de  endelige  ting  som 
endelige  ved  sin  indskrænkede  og  ligegyldige  karakter  staar  i 
klasse  med  figurerne,  bliver  ogsaa  hine  at  betragte  som  væsent- 
lig staaende  udenfor  definitionerne.  At  »de  foranderlige  enkel- 
ting«  ikke  hører  hjemme  i  det  videnskabelige  system,  forstaar 
man  af  erkjendelsestraktaten  pag.  33,  nemlig  af  følgende 
grunde:    1)  Deres   kausalrække  overskrider  forstandens  evne 

dels  paa  grund  af  [sin  endeløshed,  dels  paa  grund  af  den  ved 
én  og  samme  ting  gjældende  endeløse  mængde  afomstændig- 
heder,  af  hvilke  enhver  kan  være  aarsag  til  tingens  eksistens 
eller  ikke-eksistens  (hvorved  man  ikke  alene  bør  tænke  paa 
de  samtidige,  men  ogsaa  paa  de  efter  hinanden  følgende  om- 
stændigheder).  2)  Rækken  har  liden  betydning,  saasom  væsenet 
kommer  fra  de  evige  tings  række.  Om  de  endelige  ting  kan 
saaledes  kun  i  overført  betydning  de  anførte  definitionsregler 
gjælde;  det  endelige  væsen  som  endeligt  lader  sig  paa  grund 
af  foranderligheden  og  endeløsheden  ikke  fastholde  i  en  defini- 
tion,  men  vel  tilnærmelsesvis  angive  i  en  saadan,  der  bliver 
et  udtryk  for  vor  opfattelse  af  tingen  til  en  bestemt  tid  og 
under  bestemte  forhold;  denne  opfattelse  kan  dog  ikke  indgaa 
i  det  viden skabelige  system.  —  En  anden  sag  er  det,  at  der 
af  det  endeliges  almenbegreber,  t.  eks.  af  lidenskabernes  væsen 
(i  eth.  III),  kan  leveres  definitioner  ;  i  det  endeliges  almenbegreb 
er  nemlig  den  endelige  ting  tænkt  som  et  moment  i  det 
evige  væsen ;  det  endeliges  almene  væsen  repræsenterer  jo  den 
evige,  helt  erkjendbare,  del  af  det  endelige,  et  moment  i  det 
guddommelige  væsen  (cfr.  eth.  V  prop.  3  og  18  schol.). 

171.  Af  hin  hovedfordring  til  en  definition  følger  en  række 
specialfordringer,  hvilke  inddeles  i  de  fordringer,  der  maa 
stilles  til  s>den  skabte«,  og  de,  der  maa  stilles  til  tiden  uskabtc 
tings  definition^.  Et  skabelsesbegreb  i  dette  ords  almindelige 
betydning  tør  ikke  forudsættes  i  erkjendelsestraktaten,  der  som 
ethiken  lader  den  logisk-reale  følgen  træde  istedetfor  produ- 
ceren af  intet ;  de  skabte  ting  maa  derfor  betegne  de  ting,  der 
er  følger  af  Gud,  d.  e.  Guds  modi.  og  da  de  endelige  modi, 
som  i  forr.  paragraf  nævnt,  kun  uegentlig  kommer  ind  under 
definition,  maa  man  tænke  paa  de  evige  modi,  tingenes  evige 
væsen,  hvis  definitioner  falder  sammen  med  >de  simple  idéer« ; 
de  »uskabte«  ting  maa  være  =  substansen  og  attributerne,  hvis 
definitioner  falder  sammen  med  »de  simpleste  (de  absolut 
simple)  idéer«.  For  den  skabte  tings  definition  gjælder  to 
regler:  1)  Den  maa  indeholde  den  nærmeste  aarsag,  altsaa 
være  genetisk.  Saaledes  bør  cirkelen  defineres  som  en  figur, 
der  beskrives  af  en  hvilkensomhelst  linje,  hvis  ene  endepunkt 


er  fast,  hvis  andet  er  bevægeligt  (De  int.  em.  pag.  32,  cfr. 
ep.  60,  før  64).  Denne  regel  er  en  nødvendig  følge  af,  at 
definitionen  skal  udtrykke  væsenet,  hvortil  for  modis  vedkom- 
mende hører  forholdet  til  den  nævnte  aarsag;  en  simpel  idé 
er  jo  et  led  i  den  evige  deduktive  grundsrække,  der  gaar  ud 
fra  substansbegrebet,  og  dette  dens  forhold  til  det  absolute 
kommer  til  udtryk  gjennem  dens  afhængighed  af  den  nærmeste 
grund  (aarsag),  der  jo  igjen  er  afhængig  af  —  »indesluttet  i« 

—  sin  nærmest  overordnede  o.  s.  v.  Ved  anvendelsen  af  det 
nys  citerede  eksempel  bør  erindres,  hvad  vi  (i  forrige  §)  har 
fundet  angaaende  »forstandsvæsenerne« ;  ved  »de  fysiske  og 
reale  væsener«,  de  evige  modi,  maa  kausaliteten  tænkes  i  den 
omvendte  orden  af  den  i  eksemplet  nævnte ;  thi  medens  inden 
endelighedens  omraade  det  lavere  staaende  er  virkende  aarsag 
til  det  høiere  —  linjen  til  fladen  — ,  hersker  inden  uendelig- 
heden  den  deduktive  kausalitet :  fladen  som  linjens  aarsag 
(cfr.  kap.  8).  Denne  regel  udtrykker  saaledes  i  spinozisk  form 
den  gamle  fordring  til  en  definition,  at  denne  skal  fremlægge 
slægtsbegrebet  og  de  eiendommelige  bestem  theder  (genus 
proximum  et  differentia  specifica).  Naar  det  fordres,  at  definitionen 
skal  være  genetisk,  tyder  dette  paa  Spinozas  eiendommelige  opfat- 
ning  af  forholdet  mellem  det  over-  og  det  underordnede  begreb. 
Hos  ham  er  jo  ethvert  væsen,  ethvert  realt  slægtsbegreb,  tænkt 
som  kraft  og  som  saadan  i  en  stedseværende  bevægelse,  hvor- 
ved det  fremgaar  af  den  overordnede  og  frembringer  den 
underordnede  kraft  eller  den  underordnede  slægt  (art)  —  i  en 
over  tid  og  sted  hævet  kausalrække ;  differenserne  frembringes 
af  slægten;  idet  definitionen  fremlægger  begre  bet  i  og  med 
den  nærmeste  slægt,  sættes  væsenet  afhængig  af  sin  aarsag; 
definitionens  genetiske  og  dens  logiske  karakter  er  her  to  sider 
af  samme  sag.  2)  Af  de  i  definitionen  satte  bestemmelser 
maa  samtlige  tingens  underordnede  bestemtheder,  dens  eien- 
dommeligheder  eller  eksistensbestemtheder  (proprietates),  kunne 
afledes,  hvoraf  igjen  følger,  at  enhver  definition  efter  tanken 

—  om  end  ei  altid  efter  ordene  —  maa  være  bekræftende 
(De  int.  em.  tr.  pag.  32).  Den  under  1)  anførte  definition  af 
cirkelen  viser  sig  som  rigtig  ved,  at  af  den  alle  cirkelens  eien- 

dommeligheder  kan  afledes,  t.  eks.  den,  at  alle  linjer,  der 
drages  fra  dens  centrum  til  dens  periferi,  er  ligestore ;  dette  er 
derimod  ikke  tilfældet  med  en  definition  som  den,  at  cirkelen 
er  et  plan,  der  bestaar  af  uendelig  mange  rektangler  ^cfr. 
ep.  60,  før  64).  Denne  anden  fordring  saavelsom  den  første 
viser,  at  her  ikke  tænkes  paa  de  endelige  ting,  idet  det  eien- 
dommelige ved  disse  netop  er,  at  ikke  alle  eiendommelig- 
heder  følger  af  væsenet  eller  definitionen.  Ligeoverfor  de 
logisk  afhængige  ting  —  evige  modi,  kræfter  eller  slægter  — 
er  den  anden  regel  et  udtryk  for,  at  ved  disse  ting  som  saa- 
danne  modsætningen  mellem  væsens-  og  eksistensbestemmelser 
er  reduceret  til  et  forhold  mellem  grund  og  følge.  Da  eksi- 
stensbestemmelserne  viser  tingen  i  dens  overgang  til  den  under- 
ordnede —  som  man  bl.  a.  kan  se  af  eksemplet  om  cirkelen  — , 
er  denne  anden  regel  modstykket  til  den  første,  der  sætter 
tingen  i  forhold  til  den  overordnede ;  i  forening  med  den  lige- 
lydende  regel  for  de  uskabte  ting  er  regelen  den  nødvendige 
betingelse  for,  at  definitionerne  skal  kunne  danne  grundlaget 
for  det  deduktive  system.  Det  fremgaar  tydelig  af  de  som 
nr.  1  og  nr.  2  anførte  regler,  at  enhver  af  dem  forudsætter 
en  skuen,  og  at  der  altsaa  handles  om  dennitioner  ud  fra 
intuitiv  viden. 

172.  For  definitionen  af  »en  uskabt  ting «,  d  e.  af  Gud 
eller  et  guddommeligt  attribut,  opstilles  følgende  4  regler  (De 
int.  em.  pag.  32):  1)  »At  den  udelukker  enhver  aarsag,  d.  e. 
at  dens  objekt  ikke  behøver  noget  andet  end  sin  egen  væren 
til  sin  forklaring  ;  —  en  omskrivning  af  selve  begrebet  »uskabt 
ting  .  2)  »At  der,  naar  denne  tings  definition  er  given,  ikke 
bliver  nogen  plads  tilovers  for  spørgsmaalet,  om  den  ei% . 
Objekternes  realitet  maa  tænkes  sat  i  og  med  alle  her  om- 
handlede dennitioner  (§  170);  men  eksistensen  er  kun  for  den 
uskabte  ting,  der  er  causa  sui,  sat  i  og  med  væsenet ;  de 
skabte,  selv  de  evige,  ting  har  en  eksistens,  delvis  forskjellig 
fra  væsenet;  den  i  endeligheden  aktuelle  eksistens  af  den 
evige  modus  bestaar  hverken  altid,  eiheller  er  den  lig  det  kvalita- 
tive væsen ;  modusens  »at«  og  »hvad«  er  i  endeligheden  for- 
dunklet.   3)   »At   den  (definitionen)  med  hensyn  til  sjælen 

(d.  e.  efter  sit  indhold,  ikke  efter  sin  sproglige  form)  ikke  har 
substantiver,  der  kan  omdannes  til  adjektiver  (adjectivari),  d.  e. 
at  den  ikke  forklares  ved  nogle  abstrakter«.  Definitionen  skal 
altsaa  kun  dreie  sig  om  —  baade  som  objekt  og  prædikat 
(man  mærke  flertallet:  substantiver)  indeholde  idéerne  af  — 
konkrete  realiteter,  hvis  naturligste  sproglige  udtryk  er  de  ægte 
substantiver,  ikke  de  substantiver,  der  er  dannede  af  og  igjen 
kan  reduceres  til  adjektiver,  hvilke  sidstnævnte  for  Spinoza 
løber  ud  paa  abstrakter.  Regelen  er  saaledes  kun  en  anden 
form  for  hovedfordringen  om  den  konkrete  opfatning  (§  170). 
Fra  denne  substantivets  konkrete  natur,  der  gjør  det  til  udtryk 
for  de  evige  realiteter,  specielt  for  den  paa  sig  selv  beroende, 
hidrører  det  maaske,  at  substantiverne  i  Spinozas  hebraiske 
grammatik  spiller  en  saa  fremtrædende  rolle  paa  de  andre  ord- 
klassers, spee.  paa  verbernes,  bekostning  (sign.  Jacob  Bernays, 
Spinozas  hebråische  Grammatik,  Anhang  zu  Schaarschmidts 
Des  Cartes  und  Spinoza).  At  denne  tredie  fordring  gjøres 
specielt  gjældende  ved  den  uskabte  tings  definition,  tør  hid- 
røre  fra,  at  fristelsen  til  abstraktioner  paa  det  absolutes  om- 
raade  er  baade  større  og  farligere  end  paa  det  relatives. 
4)  Den  fjerde  regel,  hvilken  af  Spinoza  selv  betegnes  som 
mindre  nødvendig  at  fremhæve,  falder  sammen  med  den  anden 
for  de  skabte  ting:  »At  alle  tingens  eiendommeligheder  sluttes 
af  dens  definition. «  I  systemet  sættes  paa  grund  af  denne 
regel  uendelig  mange  følger  af  det  absolut  uendelige  væsen 
(eth.  I  prop.  16).  Ogsaa  her,  ved  den  uskabte  ting,  ser  man, 
at  intuitiv  forstaaelse  fordres. 

173.  Fordringen  til,  at  abstraktioner  skal  undgaaes  ved 
defineren,  tilspidses  derhen,  »at  den  bedste  slutning  bør  gaaud  (erit 
depromenda)  fra  et  eller  andet  bekræftende  partikulært  væsen;  thi, 
jo  speciellere  en  idé  er,  desto  tydeligere  og  derfor  klarere  er  den«. 
»Derfor  bør  vi  saa  meget  som  muligt  søge  erkjendelsen  af  de 
partikulære  ting«  (De  int.  em.  tr.  pag.  32).  Vi  skal  i  det 
videnskabelige  system  skride  frem  » saaledes,  at  vi  ikke  gaar 
over  til  noget  abstrakt  og  universelt«  (ib.  p.  33).  Paa  den 
anden  side  heder  det,  at  man  skal  gaa  ud  fra  det  høieste,  over 
alle  andre  staaende,  begreb;  altsaa:  paa  den  ene  side  fra  det 

individuelle  begreb  —  paa  den  anden  side  fra  det  mest  almin- 
delige.  Her  reiser  sig  altsaa  de  vanskelige  og  meget  omstridte 
spørgsmaal,  der  er  af  saa  stor  bærevidde  for  forstaaelsen  af 
spinozismen,  hvad  her  forstaaes  ved  partikulære  eller,  som  det 
ogsaaj  heder,  singulære  ting,  hvorledes  disse  staar  i  forhold  til 
de  almindelige,  og  om  det  er  det  enkelte  eller  det  almindelige, 
der  som  den  egentlige  realitet  skal  udtrykkes  i  deftnitionen, 
d.  e.  om  Spinoza  er  nominalts t  eller  realist  i  den  erkjendelses- 
theoretiske  betydning  af  disse  ord.  At  filosofen  anerkjender 
»foranderlige  enkelting«,  endelige  modi,  er  sikkert,  men  ligesaa 
sikkert,  at  enhver  af  disse  som  endelig  betegner  en  lavere, 
ligegyldig,  realitet,  der  ei  kan  udtrykkes  adækvat  i  nogen  de- 
finition  (cfr.  §  170).  Heraf  kunde  synes  at  følge,  at  objek- 
terne  for  definitionerne  maa  blive  de  i  de  mange  foranderlige 
ting  indeholdte  almenvæsener,  de  abstrakte  slægter.  Flere 
spinoziske  udtalelser  kunde  synes  at  tyde  herpaa ;  eth.  II  def.  8 
bestemmer  ^  enkelting«  uden  videre  som  »ting,  der  er  endelige 
og  har  en  begrænset  eksistens*,  hvorfor  samme  bogs  prop.  31 
corol.  hævder,  at  »alle  partikulære  ting  er  tilfeldige  og  for- 
gjængelige«  ;  det  »fælles«,  der  i  ethiken  (II  pr.  38,  39,  40 
schol.  1  og  2)  betegnes  som  den  sande  erkjendelses  objekter, 
som  indholdet  af  notiones  communes,  siges  udtrykkelig  ikke 
at  konstituere  nogen  enkeltings  væsen  (II  prop.  37).  Herefter 
skulde  Spinoza  være  y  der  Hg  realist,  saasom  han  maatte  be- 
tragte  de  abstrakte  slægtsbegreber  eller  noiere :  en  abstrakt 
substans  som  den  sande  realitet  —  Hegel  og  Erdmann  vilde 
have  ret.  Herimod  strider  dog  en  række  andre  udtalelser, 
specielt  de  mangfoldige,  der  sætter  det  abstrakte  som  det 
uvirkelige,  det  enkelte  som  det  reelle.  Foruden  de  i  begyn- 
delsen  af  nærværende  paragraf  og  de  paa  de  forskjellige  punkter 
af  dette  skrift  citerede  herhenhørende  udtalelser  vil  vi  endnu 
minde  om  følgende  :  I  cog.  met.  II  cap  7  tales  der  om  » visse 
menneskers  vildfarelse,  der  hævder,  at  Gud  intet  erkjender 
uden  de  evige  ting,  som  f.  eks.  englene  og  himlene,  .  .  .  men  af 
denne  verden  intet  uden  arterne,  saasom  de  ogsaa  er  ublevne 
og  uforgjængelige  ....  Dernæst  hævder  de,  at  Gud  er 
uvidende  om  de  reelt  eksisterende  ting,   men  tilkjender  Gud 

erkjendelsen  af  de  almindelige,  hvilke  ikke  eksisterer,  eiheller 
har  noget  andet  væsen  end  enkeltingenes  ....  Men  vi  til- 
kjender  derimod  Gud  erkjendelsen  af  enkeltingene,  men  fra- 
kj ender  ham  erkjendelsen  af  det  almindelige,  undtagen  forsaavidt 
han  forstaar  de  menneskelige  sjæle«  (pag.  489).  Som  ægte 
spinozisk  forbliver  heraf  tanken  om  det  enkeltes  eneprivilegium 
paa  realitet  —  hvorimod  de  theologiske  udtryk  og  tanken  om, 
at  de  tilblevne  og  forgjængelige  enkelting  er  de  eneste  reelle,  i 
ethiken  maa  tænkes  opgiven ;  maaske  er  dog  meningen  af  den 
sidst  antydede  udtalelse  kun  den,  at  realiteten  er  den  gjen- 
nem  de  foranderlige  enkelvæsener  aabenbare  evige  individuali- 
tet. I  ethikens  appendix  til  2den  bog  stilles  universalia  ved 
siden  af  entia  rationis  et  abstracta  og  modsættes  singularia, 
hvilke  paralleliseres  med  realia.  Efter  saadanne  udtalelser 
kunde  man  være  tilbøielig  til  at  holde  Spinoza  for  nominalist 
og  med  Thomas  at  betragte  den  absolute  substans  og  lignende 
almenbegreber  som  »blosse  Aushangeschilder«  uden  indre  be- 
tydning —  hvis  ikke,  som  vi  har  seet,  Gud  eller  attributerne 
flere  gange  blev  betegnede  som  enkelvæsener.  Vi  staar  saa- 
ledes  her  ligeoverfor  en  art  antinomi  i  systemet. 

174.  Denne  antinomi,  hvorefter  dels  det  almindelige,  dels 
det  enkelte  sættes  som  realiteten,  hvorefter  Spinoza  dels  viser 
a  sig  som  realist,  dels  som  nominalist,  har  som  enhver  antinomi 
sin  grund  \,  at  der  hos  den  tænkende  gjør  sig  to  modsatte 
motiver  gjældende.  I  vort  tilfælde  har  overbevisningen  om 
tænkningens  absolute  natur,  dens  evne  til  ud  fra  sit  eget  al- 
mene væsen  at  konstruere  objektiviteten  fremkaldt  den  reali- 
stiske hævdelse  af  realitetens  almindelige  natur,  medens  paa 
den  anden  side  Spinozas  virkelighedssans  har  fremkaldt  den 
nominalistiske  tankegang;  det  er  de  to  sider,  som  filosofen 
sætter  i  erkjendelsens  væsen,  hvilke  betinger  antinomien :  er- 
kjendelsens  indre  konsekvens  betinger  betoningen  af  det  al- 
mindelige, dens  afspeilen  af  den  objektive  verden  betoningen 
af  det  enkelte;  det  er  karakteren  af  erkjendelsens  definition, 
der  betinger  karakteren  af  definition  overhovedet.  Til  en  lig- 
nende antinomi  førtes  af  lignende  motiver  Aristoteles,  der  op- 
stillede  det  almindelige  som  videnskabens  egentlige  objekt  paa 

samme  tid,  som  han  bestemte  al  virkelighed  som  enkelsubstans. 

—  Hvorledes  har  Spinoza  tænkt  sig  hin  antinomi  løst?  En 
mærkelig  udtalelse  i  det  nys  citerede  afsnit  af  erkjendelses- 
traktaten  (pag.  33)  giver  os  en  antydning  i  retning  af  en  løs- 
ning. Efterat  det  er  udviklet,  at  de  foranderlige  enkeltings 
væsen  er  grundet  i  »de  faste  og  evige  ting«,  og  at  hine  der- 
for hverken  kan  være  eller  fattes  uden  disse,  heder  det :  » Der- 
for vil  disse  faste  og  evige  ting,  uagtet  de  er  enkelte,  dog  paa 
grund  af  deres  allestedsnærværelse  og  store  magt  for  os  staa 
som  almindelige  eller  som  slægter  af  de  foranderlige  enkel- 
tings definitioner  og  som  alle  tings  nærmeste  aarsager&  (cfr. 
tract.  brev.  cap.  5  om  »de  almindelige  maader«,  der  er  »aar- 
sager  til  de  særegne  maader«).  Heraf  fremgaar  følgende:  Spi- 
noza betragter  de  evige  realiteter  som  enkelvæsener,  der  har 
sin  tilværelse  uafhængig  af,  men  immanent  i  de  endelige, 
hvilke  bestaar  ved  hjælp  af  hine  som  virkninger  af  og  som 
bestemmelser  ved  dem,  og  kun  i  vor  ufuldkomne  opfattelse 
faar  hine  ophøiede  allestedsnærværende  enkelvæsener  præget 
af  abstraktion,  idet  vi  ikke  formaar  at  se  sammenhængen 
mellem  det  høieste  væsen  og  de  laveste  realiteter  og  derfor 

—  ved  imaginatio  —  betragter  disse  for  sanserne  tilgjængelige 
ting  som  de  egentlige  realiteter,  hvoraf  hine  enheder  kun  ud- 
gjør  abstraktioner ;  den  almindelige  karakter  ved  de  evige  ting 
er  deres  immanens  i  alt,  deres  karakter  af  det  endeliges  slægter 
eller  aarsager ;  deres  individuelle  karakter  ligger  i,  at  alt  under- 
ordnet er  fremgaaet  ved  en  inddeling  af  eller  som  momenter 
i  det  overordnede,  der  herved  faar  karakteren  af  en  organisme 
med  de  underordnede  som  sine  organer ;  definitionernes  ob- 
jekter er  altsaa  som  organismerne  uendelig  bestemte,  helt  indi- 
viduelle, men  derved  tillige  almindelige  principer  for  de  under- 
ordnede objekter.  Idet  stedet  i  traktaten  nævner  de  endelige 
ting  som  de  underordnede,  maa  der  tænkes  paa  de  i  de 
endelige  ting  satte  evige,  der  er  disjunktionsled  af  slægten,  — 
et  forhold  mellem  endelighed  og  evighed,  der  kun  kan  rindes 
ved  intuition.  Det  mest  almindelige  begreb  bliver  saaledes 
tillige  det  mest  individuelle.  Dette  kunde  synes  at  stride 
mod  den  foran  (i  kap.    11)  givne   bestemmelse  af  grunds- 

(aarsags-)processen  som  en  fremadskriden  i  form,  d.  e.  som  en  fort- 
sat  individualisering,  hvoraf  synes  at  følge,  at  det  laveste  begreb 
maa  være  det  mest  individuelle,  det  høieste  det  mest  abstrakte. 
Denne  modsigelse  er  dog  kun  tilsyneladende :  som  udgangs- 
punkt,  d.  e.  som  aarsag,  er  vistnok  det  høieste  begreb  det 
mest  abstrakte ;  men,  da  Gud  ikke  alene  er  causa,  men  ogsaa  causa 
sui,  hører  virkningerae  (følgerne)  med  til  hans  væsen ;  aarsags- 
processen  er  hans  selvbestemmelsesproces ;  absolut  fattet,  d.  e. 
som  causa  sui,  bliver  Gud  det  mest  individuelle,  saasom  alle 
virkninger  da  tænkes  som  momenter  i  hans  væsen  (cfr.  §§  116  f., 
123,  152  o.  a.  st.).  -Ethvert  forudgaaende  led  i  aarsagsrækken 
er  vistnok  abstraktere  end  det  følgende,  forsaavidt  hint  betrag- 
tes  kun  som  aarsag  i  dennes  forskjel  fra  virkningen,  derimod 
konkretere,  forsaavidt  det  underordnede  sættes  som  en  del 
af  det  høiere,  der  tænkes  at  indeholde  alle  lavere  som  sine 
momenter.  —  De  høiere  enkelvæsener,  der  kommer  tilorde  i 
definitionerne,  svarer  saaledes  til,  hvad  man  almindelig  kalder 
konkrete  begreber,  sande  slægtsbegreber,  hvori  differentieringen 
er  sat  som  princip  i  og  med  almindeligheden.  Man  maa  der- 
for hos  Spinoza  skjelne  skarpt  mellem  abstrakt  almindeligt, 
universale,  og  konkret  almindeligt,  commune  (eth.  II  prop.  40 
schol.  1);  kun  hint  kan  menes,  hvor  det  almindelige  bestemmes 
som  uvirkeligt,.  og  hvor  Gud,  som  i  cog.  met.  II  cap.  7,  fra- 
kjendes  erkjendelsen  af  det  almindelige  ;  universale  er  den  imagi- 
nerede  form  af  commune.  At  det  konkrete  »fælles«,  der  ud- 
trykkes  i  notiones  communes,  ikke  kan  konstituere  enkeltin. 
gens  væsen  (II  pr.  37),  maa  refereres  til  den  endelige  ting, 
medens  det  fælles  selv  udgjør  den  enkeltings  væsen,  der  falder 
sammen  med  det  konkrete  slægtsbegreb ;  def.  8  i  eth.  II  holder 
vi  for  kun  at  gjælde  denne  bog.  Evige  modi,  tingenes  al- 
mindelige væsen,  deres  immanente  kraft,  objekter  for  notiones 
communes  er  altsaa  forskjellige  udtryk  for  de  konkrete  slægts- 
begreber. Herved  viser  sig  hele  tilværelsen  som  et  uendelig 
inddelt  begreb,  hvori  ethvert  underordnet  begreb  fremgaar  ved 
en  tidløs  bevægelse  af  det  overordnede  (§  171),  dog  saaledes, 
at  det  lavere  ved  en  parallel,  modsat  bevægelse  vender  tilbage  til 
det  høiere  —  en  dobbeltbevægelse,  der  jo  for  at  opfattes  kræver 

intuitiv  viden.  Man  kan  spørge,  om  der  ogsaa  kan  gives 
definitioner  af  erikeltingens  væsen  i  dennes  betydning  af  den 
evige  individualitet,  der  som  det  mindst  individuelle  maatte 
staa  lavest  i  væsens-skalaen,  eller  om  ethvert  enkelvæsen  kun 
er  forsvindende  i  slægten,  om  spinozismen  indrømmer  en  mo- 
nadisk  individualitet,  eller  om  den  med  Averroés  lader  alt  op- 
sluge  af  det  guddommelige  væsen,  der  fortærer  sine  egne  børn. 
Den  første  betragtning  er  den  sandsynligste;  skal  der  nemlig 
blive  noget  forhold  mellem  den  enkelte  endelige  ting  og 
slægten,  maa  hin  forblive  som  et  inddelingsmoment  i  denne; 
der  tales  ogsaa  oftere  om  vor  »enkelting«  som  noget  uendeligt, 
som  en  relativt  selvstændig  realitet;  vi  har  oftere  gjort  op- 
mærksom  paa  det  tænkende  og  handlende  subjekt  i  spinozis- 
men, og  specielt  ethikens  5te  bog  synes  at  handle  om  den 
enkelte  sjæl  i  dens  evighed.  Dog  har  Spinoza  disse  evige 
enkelvæsener  mindre  for  øie,  naar  han  taler  om  væsenet,  og 
han  har  vistnok  følt  vanskeligheder  ved  at  give  definitioner  af 
disse.  Det  enkelte  i  vor  betydning  af  ordet  erholder  saaledes 
faktisk  en  ubestemt  rolle  saavel  i  evig  som  i  endelig  betyd- 
ning. —  Idet  Spinoza  løser  antinomien  mellem  almindeligt  og 
enkelt  ved  at  sætte  det  høieste  begreb  i  en  immanent  bevæ- 
gelse  mod  det  lavere,  er  dette  et  udtryk  for,  hvorledes  han 
forsoner  de  to  sider  i  sit  erkjendelsesbegreb :  tænkningens 
logisk-almindelige  og  dens  objektiv-individuelle  karakter  forsones 
i  begrebet  af  tænkningen  som  en  bevidst,  selvbestemmende 
kraft,  som  en  immanent  deduktion.  —  Ved  sin  løsning  af 
antinomien  minder  Spinoza  noget  om  Aristoteles,  der  ogsaa 
lader  det  almindelige  være  og  virke  i  det  enkelte  og  forsoner 
begge  begreber  i  sit  udviklingsbegreb.  Ogsaa  om  ny  platoniker  ne 
og  deres  middelalderlige  disciple,  t.  eks.  om  den  saakaldte 
Dionysius  Areopagitas  theori,  hvorefter  det  fuldkomneste  væsen 
er  baade  det  mest  abstrakte  og  det  med  de  fleste  attributer 
udstyrede,  saavelsom  om  endel  af  middelalderens  realister  (»uni- 
versalia  in  re«)  minder  Spinoza  med  sin  eiendommelige  for- 
soning af  realisme  og  nominalisme.  Cartesius  ^saavelsom  meste- 
parten af  Spinozas  samtidige)  bekjendte  sig  til  nominalismen 
og  forsøgte  ved  siden  heraf  at  tillægge  Gud  en  vis  altninde- 

lighed,  men  kun  i  »eminent«  forstand;  hans  verdensbetragt- 
ning*  er  for  mekanisk,  hans  grænsebestemmelser  i  det  hele  og 
store  for  ud vortes  til,  at  han  i  sin  filosofi  kan  forsone  begge 
synspunkter  paa  Spinozas  vis. 

175.  I  det  9de  (før  27de)  brev,  der  er  stilet  til  Simon 
Vries,  sætter  Spinoza  forskjellen  meliem  definitionen  og 
læresætningen  eller  aksiomet  —  hvilke  to  sidste  her  sættes 
som  ét  —  deri,  at  »hin  blot  dreier  sig  om  tingenes  eller  tin- 
genes tilstandes l)  væsen,  men  dette  (aksiomet)  strækker  sig 
videre,  nemlig  ogsaa  til  de  evige  sandheder«.  Aksiomet  hævder 
altsaa  væsenernes  forhold  til  hinanden,  definitionen  væsenet  i  og 
for  sig ;  denne  forholder  sig  til  hin  og  til  læresætningen  som  idéen 
til  dommen  eller  som  begrebet  til  loven  (saaledes  rigtig  Kirch- 
mann,  der  dog,  som  vi  finder,  med  urette  mener,  at  Spinoza  ikke 
har  fattet  denne  forskjel  med  fuld  klarhed).  Aksiomet  (saavelsom 
læresætningen)  maa  efter  Spinoza  (ib.)  altid  fattes  under 
sandhedens  synspunkta,  d.  e.  maa  altid  gaa  paa  reelie  forhold, 
kan  ikke  som  definitionen  stundom  være  nominel  eller  blot  »fattes 
absolut«,  d.  e.  uden  hensyn  til  objektiviteten  —  en  distinktion  mel- 
iem definition  og  aksiom,  der  synes  at  stemme  med  den  hos  Spi- 
nozas samtidige  gjældende  videnskabelige  praksis.  —  Da  de- 
finitionen repræsenterer  realiteten  paa  dens  plads  i  den  totale 
individualitets-skala  (forr.  §),  tingen  i  dens  logiske  over-  og 
underordningsforhold,  medens  aksiomet  afbilder  tingens  aktuelle 
forhold,  vil,  det  være  det  naturlige,  at  aksiomet  bliver  en 
aabenbarelse  af  bestemmelser,  der  hviler  i  en  eller  flere  definiti- 
oner;  man  vil  derfor  hos  Spinoza  kunne  rinde  aksiomer,  der 
har  sine  helt  tilsvarende  definitioner ;  saaledes  ligger  ax.  1  og 
2  i  ethikens  iste  bog  tydelig  indesluttet  i  definitionerne  af 
substans  og  modus  (def.  3  og  5);  ax.  3  —  5  angaaende  det  nød- 
vendige forhold  mellem  aarsag  og  virkning,  mellem  grund  og 
.følge,  ligger  i  definitionen  af  modus  og  af  nødvendig  ting  (5  og 
7) ;  sandhedsaksiomet  (6)  hviler  i  de  forudgaaende  definitioner, 


')  En  tilstand  eller  en  bestemmelse  i  en  evig  modus  er  nemlig  selv  noget 
evigt,  hvorfor  der  kan  leveres  en  definition  af  tilstandens  væsen  ligesaavel- 
som  af  den  evige  tings. 

hvori  »fattes«  og  »være  <  er  paralleliserede ;  ax.  7  ligger  i  def.  1  i 
omvendt  orden.  Da  forholdet  har  sit  princip  i  væsenet,  dom- 
men i  idéen,  har  aksiomerne  sine  principer  i  definitionerne, 
d.  e.  det  vil  være  naturligt  for  den  metafysiske  fremstilling  at 
begynde  med  definitioner.  Men  paa  den  anden  side  er  for- 
holdet, dommen,  det  iørste  for  os;  medens  definitionerne  leverer 
det  metafysiske,  principielle,  grundlag  for  aksiomerne,  leverer 
disse  saaledes  det  erkj 'endelsestheot -etiske  udgangspunkt  for 
hine,  hvorfor  vi  ogsaa  paa  sit  sted  har  bemærket,  at  det  er- 
kjendelsestheoretiske  grundlag  i  ethiken  især  fremgaar  af  aksio- 
merne. Spinoza  gjennemfører  ikke  konsekvent  denne  adskil- 
lelse  i  sin  ethik;  men  den  er  en  følge  af  selve  systemets 
grundprinciper  (cfr.  §  22  o.  m.  a.  st.).  —  Da  det  evige  for- 
hold, hvorom  her  handles,  ligger  i  det  evige  væsen,  vil  den 
intuitive  viden,  der  griber  væsenerne,  tillige  aabenbare  forhol- 
dene; der  tales  derfor  om  aksiomer  ved  intuition;  da  defini- 
tionerne ogsaa  kan  dannes  ved  forstand,  vil  det  samme  maatte 
være  tilfældet  med  aksiomerne,  og  forholdet  mellem  begge 
arter  aksiomer  maa  være  det  samme  som  mellem  begge  arter 
definitioner  (cfr.  §  169).  Da  definitionerne  repræsenterer  den 
principielle  viden,  aksiomerne  ligeoverfor  hine  den  afledede, 
synes  konsekvensen  at  byde,  at  definitionerne  sættes  som  pro- 
dukter af  intuitiv  viden,  aksiomerne  som  produkter  af  den  for- 
standsmæssige.  En  saadan  tankegang  synes  virkelig  at  have 
behersket  Spinoza  paa  nogle  steder,  cfr.  t.  eks.  erkjendelses- 
traktaten  pag.  31  :  ».  .  .  Men  den  bedste  slutning  maa  tåges 
fra  en  sand  og  berettiget  definition.  Thi  fra  blot  almindelige 
aksiomer  kan  forstanden  ikke  stige  ned  til  det  enkelte,  efterdi 
aksiomerne  strækker  sig  til  uendelig  mange  ting  og  ikke  bestemmer 
forstanden  mere  til  at  betragte  ét  enkelt  end  til  at  betragte  et 
andet  enkelt. «  Her  udgjør  altsaa  aksiomerne  den  abstrakte 
viden  i  sammenligning  med  definitionernes  konkrete.  —  Van- 
skeligheden ved,  at  forstanden  betragtes  som  en  adækvat  viden 
ved  siden  af  intuitionen,  gjør  sig  saaledes  gjældende  ved  ak- 
siomerne som  ved  definitionerne.  Iøvrigt  ser  man  let,  at  der 
intet  er  til  hinder  for  at  antage,  at  aksiomerne  kan  rindes  ved 
hjælp  af  erfaring;  tvertimod!  den  forstandsmæssige  erkjendelse 

er  jo  dels  deduktiv,  dels  induktiv  (analogisk),  og  endog  den 
lavere  erfaring  har  jo  hos  vor  filosof  sin  —  forberedende  — 
betydning  for  forstanden;  den  konsekvente  tankegang  synes 
saaledes  at  være  den,  at  aksiomernes.  —  absolute  —  erkjendelse 
forberedes  og  udviklesgjennem  erfaring.  — ■  Mellem  aksiomet  og 
læresætningen  vil  den  naturlige,  af  Spinoza  vistnok  anerkjendte, 
forskjel  være  den,  at  hint  udtrykker  den  oprindelige,  selvind- 
lysende,  denne  den  afledede  sandhed,  at  hint  betegner  det  til 
grund  for  alle  andre  liggende  forhold,  denne  det  specielle,  afak- 
siomerne  eller  af  definitionerne  afledede,  alt  selvfølgelig  sagt  fra 
det  principielle,  metafysiske,  synspunkt.  At  dog  Spinoza  ikke 
skarpt  fastholder  forskjellen  mellem  aksiom  og  læresætning, 
fremgaar  af,  at  det  om  det  andet  aksiom  i  ethikens  5te  bog 
siges,  at  det  er  indlysende  (patet)  af  en  læresætning  (prop.  7 
i  III).  For  at  blive  konkrete  og  sikre  erkjendelser  behøver 
læresætningerne  beviser,  der  konsekventest  føres  i  syllogis- 
mens  form. 

176.  I  vor  tid  har  Stuart  Mill  i  delvis  lighed  med  de 
gamle  skeptikere  gjort  angreb  paa  syllogismen;  ved  at  gaa 
ind  paa  disse  angreb  vil  vi  bedst  kunne  udvikle  Spinozas  op- 
fattelse  af  syllogismen  og  se  denne  opfattelses  betydning  for 
vor  tids  erkjendelsestheori.  Mill  paastaar,  at  denne  slutnings- 
form  hverken  udvider  vor  erkjendelse  eller  bringer  sikker  he  d 
ind  i  denne ;  den  første  mangel  skal  hidrøre  fra,  at  syllogis- 
men er  en  tautologi,  idet  dens  følgesætning  ikke  bringer  noget 
nyt  ud  over  dens  præmisser,  den  anden  fra,  at  præmisserne 
forudsætter  følgesætningen,  hvorved  det  saakaldte  bevis  bliver 
et  cirkelbevis.  Syllogismen  er  en  proces,  der  væsentlig  har 
betydning  som  en  ord-udvikling,  som  en  fortolkning  af  en  al- 
mindelig  formel,  nemlig  af  den  formel,  hvori  vi  samler  vor 
induktions  resultater.  Induktionen,  der  egentlig  er  en  slutning 
fra  det  enkelte  til  det  enkelte,  og  som  alene  kan  udvide  vor 
erkjendelse,  bringer  os  en  masse  enkel-erfaringer  (domme),  som 
vi  for  bekvemheds  skyld  samler  i  en  almindelig  dom;  senere 
glemmer  vi  denne  almindelige  formels  betydning;  naar  vi  da 
træffer  et  nyt  tilfælde,  undersøger  vi,  om  det  fra  først  af  har 
været  medindbefattet  under  formelens  omfang  ved  at  indsætte 

det  i  denne  —  gjennem  syllogismen,  der  saaledes  faar  den 
betydning  at  gjøre  den  almindelige  dom  —  oversætningen  — 
aktuel  for  vor  opfattelse.  Derhos  skal  syllogismen  have  en, 
om  ikke  bevisende,  dog  kontrollerende  betydning  for  erkjen- 
delsen  —  en  betydning,  der  gaar  ud  over  hin  verbale.  Naar 
nemlig  et  almindeligt  resultat  er  fundet  gjennem  induktion,  vil 
man  kunne  faa  en  prøve  paa  dettes  rigtighed  ved  at  gaa  den 
omvendte  vei,  syllogismens  vei,  fra  det  almindelige  til  det 
enkelte,  d.  e.  ved  at  anvende  den  almindelige  dom  paa  for- 
skjellige erfaringstilfælde,  der  møder  os;  saasnart  vi  da  som 
følgesætning  erholder  en  enkeldom,  der  viser  sig  at  stride  mod 
erfaringen,  ved  vi  med  det  samme,  at  den  almindelige  dom  er 
usand.  Hvis  derimod  den  sidstnævnte  holder  stand  ved  mange 
saadanne  prøver  ligeoverfor  nye  tilfælde,  erholder  vi,  om  end 
ikke  vished,  dog  en  høi  grad  af  s audsynlig h ed  for  den.  — 
Spinozas  opfattelse  er  nærmest  den  modsatte  af  Mills.  For 
vor  filosof  kan  syllogismen  —  som  vi  her  har  for  øie  nærmest 
efter  den  første  aristoteliske  slutningsfigur,  til  hvilken  jo  den  anden 
og  den  tredie  kan  reduceres,  — .  ikke  indskrænke  sig  til  at 
være  et  spil  med  ord,  men  maa  indeslutte  en  reel  erkjendelse. 
Medens  hos  Mill  tautologien  fremkommer  ved,  at  slutningens 
oversætning  bliver  opfattet  kvantitativt,  nærmest  i  betydning 
af  en  sammenfatning  af  mange  enkelerfaringer  —  et  standpunkt, 
som  forfatteren  dog  ikke  kan  fastholde  — ,  hvorved  følgesæt- 
ningen  er  sat  i  selve  præmisserne,  kjender  Spinoza  en  absolut 
almindelighed  og  nødvendighed,  den  begrebsmæssige ;  hos  ham 
har  derfor  oversætningen :  » Alle  mennesker  er  dødelige «  eller 
mere  stringent  udtrykt:  «Mennesket  er  dødeligU  den  betyd- 
ning, at  begreberne  menneske  og  dødelighed  er  nødvendig 
sammenknyttede  i  tænkningen ;  idet  nu  undersætningen  hen- 
fører Sokrates  ind  under  menneskets  omfang,  og  følgesætningen 
eo  ipso  ogsaa  tillægger  ham  prædikatet  dødelighed,  er  der  i 
conclusum  sat  en  reel  dom,  der  vistnok  med  nødvendighed 
fremgaar  af  præmisserne,  men  endnu  ikke  er  reflekteret  i 
disse;  conclusum  er  altsaa  en  virkelig  følge  af  præmisserne, 
d.  e.  den  ved  hin  dom  repræsenterede  realitet  er  en  virkning 
af  de  ved  disse  domme  betegnede  realiteter;   thi  dette  er  jo  i 

Spinozas  sprog  netop  det  eiendommelige  ved  grunds-(aarsags-) 
forholdet,  at  følgen  (virkningen)  er  given  med  grunden  (aar- 
sagen\  men  i  denne  endnu  ikke  er  reflekteret,  ikke  sat  efter 
sin  eiendommelighed:  Menneskets  dødelighed  er  sat  for  os, 
for  vi  endnu  kjendte  nogen  Sokrates,  dennes  menneskelighed, 
før  vi  endnu  reflekterede  paa  hans  dødelighed,  men  Sokrates's 
dødelighed  (følgesætningen)  er  dog  principielt  given  med  præ- 
misserne,  eller  reelt  udtrykt :  Mennesket  (slægten)  er  i  reali- 
teten et  prius  for  Sokrates,  den  almindelige  menneskelige 
dødelighed  et  prius  for  Sokrates's,  men  dennes  dødelighed  er 
dog  principielt  given  med  hin.  Da  det  er  middelbegrebet, 
der  repræsenterer  den  bevægende  kraft  i  slutningen,  kan  man 
udtrykke  den  sidst  fremlagte  tanke  saaledes:  Efter  Spinoza  er 
))iiddelbegrebet  i  syllogismen  at  tænke  som  den  egentlige 
grund  for  følgesætningen  —  thi  i  hint  begreb  er  ogsaa  over- 
begrebet  indeholdt  —  ;  da  nu  grunden  er  at  tænke  som  aar- 
sagens  tankeudtryk  (kap.  u),  bliver  middelbegrebet  at  fatte 
som  repræsentant  for  aarsagen,  der  i  naturen  frembringer  som 
sin  virkning  den  realitet,  der  er  udtrykt  i  følgesætningen. 
Mennesket  —  d.  e.  menneskets  væsen  eller  slægtsrealitet  — 
med  dets  immanente  eller  nødvendige  bestemmelser,  hvoriblandt 
dødeligheden  findes,  er  grund  (aarsag)  til  Sokrates  saavelsom 
til  Sokrates's  dødelighed.  Vi  mindes  her  om  Aristoteles 's 
tankegang ;  ogsaa  den  græske  filosof  fordrer,  at  middelbegrebet 
(to  piaov)  skal  repræsentere  aarsagen  (x6  atxiov).  —  Derfor  har 
vi  under  behandlingen  af  grundsrækken  fundet,  at  den  syn- 
thetiske  dom  —  og  kun  synthetiske  domme  behøver  jo  noget 
bevis  —  fremgaar  som  sand  ved,  at  den  viser  sig  indesluttet 
i  et  begreb:  »Sokrates  er  dødelig*  viser  sig  som  en  sand  dom 
ved,  at  den  er  indesluttet  i  menneskets  begreb  som  i  sin  grund, 
eller,  hvad  der  er  den  reelle  parallel  hertil,  ved,  at  Sokrates's 
dødelighed  —  dybest  seet  —  er  en  virkning  af  den  menneske- 
lige, ufuldkomne,  natur.  Da  en  virkning  (følge)  hos  vor  filosof 
ikkun  sammen  med  sin  aarsag  (grund)  er  noget  konkret,  maa 
følgesætningen  ikke  opfattes  som  noget  for  sig  bestaaende  og 
syllogismens  betydning  ikke  —  hvad  dog  den  populære  op- 
fattelse  vil  —  sættes  alene  deri,   at   conclusum  bringer  en 


sandhed,  der  endnu  ikke  er  sat  i  præmisserne;  men  følgesæt- 
ningen  raaa  sees  i  dens  enhed  med  middelbegrebet  og  dermed 
med  begge  præmisser,  og  syllogismens  betydning  hovedsagelig 
lægges  i  selve  slutningsprocessen,  der  bliver  at  opfatte  som  et 
billede  af  naturens  kausalitet.  Logisk  seet  bliver  altsaa 
slutningsprocessen  —  og  det  ikke  alene  den  syllogistiske,  men 
slutningsprocessen  overhovedet,  saasom  vi  tidligere  har  fundet, 
at  den  induktorisk-analogistiske  proces  kan  reduceres  til 
•syllogisme  —  at  opfatte  som  en  dom,  hvori  selve  tænkningens 
begrundende  virksomhed  i  en  bestemt  form  kommer  til  aaben- 
barelse,  og,  da  denne  virksomhed  repræsenterer  tænkningen  i 
dens  bevægelse  som  tænkning,  bliver  slutningen  at  opfatte 
som  den  fuldkomne  dom.  Som  en  følge  heraf  opfører  vor 
filosof  ikke  slutningen  som  et  særegent  tænkningselement 
(cfr.  §  22),  en  opfatning,  hvori  nogle  nyere  logikere,  t.  eks.  Scliuppe, 
samstemmer  med  ham.  —  At  Stuart  Mill  ikke  vil  tilkjende 
syllogismen  reel  betydning,  hænger  sammen  med,  at  denne 
moderne  filosof  ikke  eier  noget  egentligt  aarsagsbegreb  og  over- 
hovedet ikke  kjender  nogen  egentlig  reel  nødvendighed,  men  er- 
statter disse  begreber  med  en  relativ  forbindelse  af  elementer  og 
søger  at  forklare  tænkningens  saakaldte  nødvendighed  som  en 
association  af  forestillinger  —  i  direkte  modsætning  til  Spinoza, 
for  hvem  den  logisk-reale  nødvendighed  er  det  prius,  hvorpaa 
al  relativitet,  specielt  ogsaa  al  forestillingsassociation,  hviler. 

177.  Da  ethvert  begreb  og  enhver  dom  skal  fattes  paa 
individuel  maade,  vil  baade  præmisser  og  følgesætning  i  syl- 
logismen faa  et  individuelt  præg;  men  ogsaa  selve  den  syllo- 
gistiske proces  maa  opfattes  paa  individuel  maade.  Dette  er 
en  nødvendig  følge  af,  at  denne  proces  repræsenterer  grunds- 
(aarsags-)processen,  og  at  denne  af  Spinoza  opfattes  som  en 
individualiseringsproces  (cfr.  kap.  11).  I  den  nys  behandlede 
syllogisme:  »Mennesket  er  dødeligt ;  Sokrates  er  et  menneske; 
altsaa:  Sokrates  er  dødelige  repræsenterer  følgesætningen  en 
individualisering  af  oversætningen,  formidlet  gjennem  under- 
sætningen.  Ved  det  almindelige  begreb  » mennesket «  beteg- 
ner jo  vor  filosof  en  realitet  med  differentieringsprincip  i  sig 
selv;  et  af  denne  realitets  disjunktionsled  er  Sokrates;  ligesaa 

betegner  oversætningens  prædikat  »dødeligt«  en  konkret  kva- 
litet, der  i  sig  som  i  et  system  indbefatter  de  forskjellige  maa- 
der,  hvorpaa  individer  forlader  verden,  af  hvilke  menneskets, 
specielt  ogsaa  Sokrates' s,  dødelighed,  udgjør  en  bestemt;  over- 
sætningens betydning  bliver  altsaa  denne :  Menneskeslægten 
i  dens  begrebsmæssige  totalitet  med  samtlige  dens  underafde- 
linger  er  nødvendigvis  forbunden  med  —  indeslutter  i  sig  — 
prædikatet  dødelighed  i  saa  mange  former  af  dette  videregaa- 
ende  begreb,  som  der  findes  momenter  i  slægsbegrebet.  Idet 
folgesætningen  er  naaet,  har  vi  bevæget  os  fra  det  alminde- 
lige  begreb  med  dets  prædikat  ned  til  et  af  hint  begrebs 
laveste  disjunktionsled,  Sokrates,  med  dets  prædikat,  der  repræ- 
senterer  den  laveste  disjunktion  af  det  almindelige  prædikat. 
Oversætningen  er  altsaa  i  folgesætningen  bleven  helt  indivi- 
duel  —  en  individualisering,  der  vil  kunne  eftervises  ved  en- 
hver syllogisme,  om  end  mere  eller  mindre  tydelig.  Under- 
sætningen  har  den  betydning  at  lære,  at  Sokrates  virkelig  er 
et  disjunktionsled'  under  menneskets  almindelige  begreb;  at 
prædikatet  dødelig  i  folgesætningen  er  en  specialiseren  af  det 
almindelige  prædikat  i  oversætningen,  udsiges  derimod  ikke  i 
nogen  egen  sætnirfg,  men  ligger  i,  at  det  med  det  samme 
navn  betegnede  prædikat  i  folgesætningen  henføres  til  et  indi- 
vid istedetfor  til  slægten,  hvoraf  ifølge  det  individuelle  princip 
for  dommen  (cfr.  kap.  2)  prædikatets  individualisering  følger. 
I  oversætningen  er  folgesætningen  sat  efter  sit  princip,  men 
ikke  aktuelt;  syllogismen  kan  saaledes  betragtes  som  en  pro- 
ces,  hvori  oversætningen  individualiseres  gjennem  undersætnin- 
gen.  (I  den  meget  almindelige  form  af  den  syllogistiske 
proces,  der  optræder  i  vort  eksempel,  kan  man  ogsaa  betegne 
syllogismen  som  middelbegrebets  selvbestemmelsesproces.)  Man 
maa  derfor  fastholde,  at  folgesætningen  ikke  blot  betegner  et 
fremskridt  ud  over  præmisserne,  men  ogsaa  en  tilbagevenden 
til  disse,  specielt  til  oversætningen,  idet  præmissernes  immanente 
bestemmelser  i  hin  er  aktuelt  satte ;  syllogismen  bliver  derved  et 
billede  af  den  guddommelige  kausalitet,  hvori  virkningen  be- 
tegner et  fremskridt  for  aarsagen  selv,  der  saaledes  er  causa 
sui.  —  Da  Spinoza  lader  os  i  uvidenhed  om,  hvorvidt  han 

tænker  sig  slutningsprocessen  under  synspunktet  af  det  hele 
og  delen  eller  under  kjendemærkets  synspunkt,  kan  vi  hos 
ham  tænke  os  de  forskjellige  opfattelser.  Vi  har  i  vor  nær- 
værende udvikling  benyttet  et  eksempel,  hvorved  den  simpleste 
opfatning  byder  at  tænke  underbegrebet  som  indesluttet  i  mid- 
delbegrebet,  som  en  del  af  dettes  omfang,  men  overbegrebet 
som  et  attribut  ved  middelbegrebet;  i  dette  tilfælde  har  vi  alt- 
saa  en  blanding  af  subsumtions-  og  kvalitetsslufcning.  I  føl- 
gesætningen  sættes  overbegrebet  som  et  »mærke«  (nota)  ved 
underbegrebet  paa  grund  af,  at  i  oversætningen  overbegrebet 
er  sat  som  et  mærke  ved  middelbegrebet,  under  hvilket  un- 
dersætningen  har  subsumeret  underbegrebet.  Vil  man  der- 
imod  tænke  slutningen  helt  under  subsumtionssynspunktet  og 
altsaa  istedetfor  det  uægte  slægtsbegreb  »dødeligt«  sætte  et 
ægte,  t.  eks.  » organisk  væsen-<,  maa  individualiseringen  eller 
selvbestemmelsen  tænkes  et  trin  mere  gjennemført  end  i  hint 
eksempel ;  det  bliver  da  overbegrebet  (organisk  væsen),  der 
gjennem  det  særegne  begreb  (menneske)  individualiseres  til  det 
enkeltes  begreb  (Sokrates).  Vil  man  endelig  opfatte  syllogis- 
men'efterprincipet  »nota  notæ  est  nota  rei  ipsius«,  kan  manlægge 
dens  væsentlige  betydning  i  at  være  en  individualisering  af  prædi- 
kater  (almindelig  dødelighed,  menneskelig  dødelighed,  sokratisk 
dødelighed).  Da  den  førstbehandledepslutningsform  med  det  tri- 
vielle, men  ganske  karakteristiske  eksempel  betegner  et  mel- 
lemtrin  mellem  de  to  yderligheder,  vil  vi  ogsaa  nedenfor  væsent- 
lig  have  hin  form  for  øie. 

178.  Chr.  Sigwart  gjør  i  sin  logik  (§§  50  nr.  '4  og  80 
nr.  3)  med  rette  opmærksom  paa,  at  den  hypothetiske  slut- 
ning ofte  forlanger,  hvad  aristotelikerne  kalder  TrpooAr^u,  en 
indsætten  af  det  speciellere  begreb  i  følgesætningen  istedetfor 
præmissets  almindeligere.  Hvis  vor  foranstaaende  udvikling  er 
rigtig,  vil  hos  Spinoza  syllogismen  overhovedet  kunne  siges  at 
være  en  gjennemført  izpooXt]^,  hvori  ethvert  af  følgesætnin- 
gens  begreber  er  et  specialiseret  udtryk  for  det  samme  begreb 
i  oversætningen.  Idet  vi  betragter  den  logiske  TipoaXr^i;  som 
det  bedste  udtryk  for  vor  filosofs  opfattelse  af  syllogismen, 
vil  en  fremhævelse  af  den  enkelte   syllogisme  i  hans  system 

kun  være  begrundet  i,  at  principet  i  den  ene  viser  sig  tyde- 
ligere end  i  den  anden,  og,  da  principet  er  et  udtryk  for  slut- 
ningens individualiserende  tendens,  vil  det  være  i  de  sætninger, 
der  betegner  et  logisk  fremskridt,  at  det  kommer  tydeligst 
frem,  —  hvorfor  det  ogsaa  er  disse  sætninger,  der  mest  an- 
gribes  af  den  formelt-logiske  kritik,  for  hvilken  en  upooXYj^t? 
maa  staa  som  en  anomali.  Chr.  Sigwart  synes  at  betragte 
TrpoaXr^ic  som  et  fænomen,  der  nu  og  da  kommer  til  orde  hos 
Spinoza ;  han  fremhæver  som  et  eksempel  den  logiske  tanke- 
gang, der  ligger  til  grund  for  den  6te  læresætning  i  ethiken 
(Logik  §  80  nr.  4).  Vi  maa  give  Sigwart  ret  i,  at  her  fore- 
ligger et  paatageligt  tilfælde  af  irpoaXYj^ic,  der  ikke  lader  sig 
ret  indfatte  i  syllogismens  ramme;  men  vi  kan  —  som  det 
vil  sees  —  ikke  billige  hans  almindelige  betragtning,  eiheller 
kan  vi  med  ham  opfatte  den  omhandlede  tankerække  som  en 
hypothetisk  kjædeslutning,  men  vel  som  en  kategorisk.  —  Et 
ganske  tydeligt  tilfælde  af  en  gjennemført  individualiserings- 
proces  tror  vi,  findes  i  legemslæren  (under  eth.  II  prop.  13) 
lemma  3:  >Et  bevæget  eller  hvilende  legeme  maatte  til  sin 
bevægelse  eller  hvile  bestemmes  af  et  andet  legeme,  hvilket 
ogsaa  er  blevet  bestemt  til  bevægelse  eller  hvile  af  et  andet, 
dette  igjen  af  et  andet  og  saaledes  i  det  uendelige«.  Som 
man  vil  se.  er  denne  sætning  baade  med  hensyn  til  subjekt, 
prædikat  og  relationer  en  individualisering  af  sætning  28  i 
første  bog,  i  hvilken  man  blot  behøver  at  substituere  istedetfor 
»endeligt«  :  legeme,  istedetfor  »eksistens  og  virksomhed« :  hvile 
og  bevægelse  —  hvilket  sker  ved  en  henvisning  til  legemets 
defmition  (II  def.  1)  saavelsom  til  en  laanesætning  (lem.  1), 
der  for  dette  punkt  siges  at  være  bekjendt  ved  sig  selv  og 
sætter  legemernes  indbyrdes  forskjelle  i  bevægelse  og  hvile, 
hvorved  underforstaaes,  at  det  enes  bestemmelse  ved  det 
andet  er  tænkelig  og  altsaa  ogsaa  virkelig  kun  paa  det 
omraade,  hvor  de  indbyrdes  forskjelle  findes  — ,  istedetfor  »af 
et  andet  endeligt«  i  prop.  28:  af  et  andet  legem  e,  hvilket  siges 
efter  eth.  II  pr.  6,  der  anvender  læren  om  attributernes  uaf- 
hængighed  paa  modi.  Vil  man  forsøge  at  formulere  beviset 
for  den   omhandlede  sætning   (lem.  3  efter  eth.  II  prop.  13) 

syllogistisk,  da  fremkommer  nærmest  en  slutningsrække  med 
følgende  udgangspunkt : 

Enhver  (endelig)  enkelting  maa  bestemmes  til  eksistens 
og  virksomhed  af  en  anden  (endelig)  enkelting  etc. 
in  infinitum  (I  pr.  28). 
Ethvert  legeme  er  en  (endelig)  enkelting  (II  def.  1). 
Altsaa:  Ethvert  legeme  maa  bestemmes  til  eksistens  og  virk- 
somhed af  en  anden  (endelig)  enkelting  etc.  in  infinitum, 
eller,  som  denne  sætning  ogsaa  kan  omskrives : 

Ethvert  legemes  bestemmelse  til  eksistens  og  virksomhed 
maa  hidrøre  fra  en  anden  (endelig)  enkelting  etc.  . 
Da  et  legeme   efter   eth.  II  prop.  6  (cfr.  def.  1)  kun  kan 
være  afhængigt  af  et  andet  legeme,   følger  af  denne  og  hin 
sætning  følgende  tredie: 

Ethvert  legemes  bestemmelse  til  eksistens  og  virksomhed 
hidrører  fra  et  andet  legeme  etc.  . 
Hertil  kan  man  danne  en  undersætning  gjennem  en  syl- 
logisme, hvori  vil  indtræde  brud  paa  den  formelle  enhed: 
Al  sætten  af  legemsforskjelle  er  legemers  bestemmelse  til 

eksistens  og  virksomhed. 
Nu  falder  al  hvile  og  bevægelse  sammen  med  alle  legems- 
forskjelle (lem.  1,  der  kun  kan  gjælde  om  legemer). 
Altsaa:    Al  hvile  og  bevægelse  er  legemers  bestemmelse 
til  eksistens  og  virksomhed. 
Idet  den  foregaaende  følgesætning  tåges  som  oversætning 
for  den  sidste,  fremgaar  følgende  conclusum  : 

Ethvert  legemes  (al)  hvile  og  bevægelse  hidrører  fra  et 
andet  legeme  etc.  . 
Naar  denne  sætning  omskrives,  er  lem.  3  fundet. 
Bevisførelsen  for  lem.  3  foranlediger  altsaa  brud  paa  den 
formale  syllogistik.    Paa  den  anden  side  er  bevisførelsen  væsent- 
lig  overflødig ;  allerede  i  det  første  conclusum  fremkommer  der 
først  da  en  ret  mening,  naar  begreberne  tænkes  individualiserede, 
naar   » eksistens  og  virksomhed «  opfattes  =  den  for  legemet 
eiendommelige,  d.  e   =  hvile  og  bevægelse,  og   »en  anden 
enkelting «  =  et  legeme.     Hvis  man  derimod  vilde  tage  hine 
udtryk  helt   almindelig,  saa  at  man  ogsaa  kunde  indbefatte 

sjælen  og  dens  væren  derunder,  blev  jo  hin  sætning  ialfald 
abstrakt,  hvilket  i  Spinozas  sprog  er  ===  falsk.  —  Den  sidste 
følgesætning  er,  som  før  vist,  kun  en  individualisering  af  den 
første  oversætning  (eth.  I  prop.  28). 

Heraf  sees  tillige,  hvad  ikke  kunde  sees  af  vort  usammensatte 
eksempel  i  foregaaende  §,  at  ikke  alene  subjekt  og  prædikat  som. 
saadanne,  men  ogsaa  de  i  disse  indesluttede  relationer  individuali- 
seres ved  overgangen  fra  oversætning  til  følgesætning.  —  Man 
kan  ogsaa  udtrykke  det  resultat,  hvortil  vi  nu  er  komne,  saa- 
ledes:  Den  omhandlede  syllogisme  indeslutter  ikke  alene  den 
hovedsætning  (I  pr.  28)  ^hvori  er  indesluttet  definitionen  af  det 
endelige  [I  def.  2])  samt  den  definition  af  legemet(II  def.i),  hvor- 
til syllogismen  henviser,  men  ogsaa  lem.  1,  der  er  ligt  med 
et  aksiom  om  legemernes  indbyrdes  forhold,  og  prop.  6  om 
modis  forhold,  der  henviser  til  sætning  I  prop.  10  om  attri- 
buternes  forhold  og  derved  til  attributets  definition.  Den  spi- 
noziske  læresætning  er  altsaa  det  nederste  led  i  en  grunds- 
række  af  forholdsbestemmelser  af  følgende  art : 

1.  Attributernes  indbyrdes  uafhængighed. 

2.  Attributernes  disjunktionsleds,  modis,  forhold  som  en 
afhængighed  inden  attributet,  som  en  uafhængighed  mellem 
forskjellige  attributers  modi. 

3.  De  ejidelige  modis  afhængighed  af  hinanden  i  en 
endeløs  række  —  et  udtryk  for  endelighedens  karakter. 

4.  De  endelige  udstrækningsmodis,  legemernes,  afhængig- 
hed af  andre  endelige  udstrækningsmodi  i  det  endeløse  —  paa 
en  maade,  der  er  af  udstrækningens  natur  d:  med  hensyn  til 
bevægelse  og  hvile. 

Denne  forholdsrække  forudsætter  følgende  begrebsrække 
eller  række  af  definitioner : 

a.  Substans,  af  hvis  definition  forholdet  mellem  dens  attri- 
buter  følger. 

b.  Udstrækningsattribut,  hvilket  uheldigvis  ikke  er  defi- 
neret  af  Spinoza,  men  hvis  natur  fremgaar  af  legemslæren,  der 
forudsætter  det;  her  følger  nr.  4  heraf. 

c.  Udstrækningsmodus,  legeme,  der  igjen  forudsætter 
modusens  almindelige  begreb;  af  disse  følger  nr.  2  og  4. 

d.  Endelig  udstrækningsmodus,  forudsættende  endelig- 
hedens  begreb;  af  disse  følger  nr.  3  og  4. 

Den  sidst  udførte  begrebsrække  eller  grundsrække  afdefini- 
tioner,  hvori  ethvert  efterfølgende  led  rnaa  tænkes  at  indeslutte 
det  foregaaende  immanent  i  sig  (t.  eks.  udstrækningsmodus  = 
udstrækningsattributet  i  den  bestemte  moduses  form,  hvorved 
rigtignok  forholdet  mellem  a  og  b  bliver  noget  forskjelligt  fra  de 
andre  forhold)'  og  at  udgjøre  et  disjunktionsled  af  det  fore- 
gaaende, —  denne  grundsrække  ligger  altsaa  til  grund  for 
forholdsrækken  og  er  dermed  et  udtryk  for  den  i  det  tredie 
lemmas  bevis  hvilende  syllogisme.  Saaledes  maa  forholdene 
altid  forudsætte  realiteterne  og  den  begrebsmæssige  grunds- 
række altid  tænkes  som  den  bevægende  kraft  i  syllogismen, 
definitionernes  system  eller  klassifikationen  som  det  prin- 
cipielle   i  systemets  syllogistik  (cfr.  §  167). 

179.  Idet  syllogismen  saaledes  er  et  udtryk  for  begreber- 
nes  fremskriden  af  hinanden,  udvider  den  ikke  alene  erkjen- 
delsen,  men  bringer  ogsaa  sikkerlied  ind  i  denne,  bliver  virke- 
lig bevisende.  Dette  er  hos  Spinoza  allerede  en  følge  af,  at 
slutningen  indeslutter  en  sand  viden ;  thi  hver  idé  indeslutter  en 
identisk  ideens  idé  i  sig ;  sikkerheden  ligger  i  tænkningen,  og  syl- 
logismen som  et  udtryk  for  tænkningens  selvbestemmelse  maa 
saaledes  bringe  den  fuldkomne  vished.  Anderledes  Mill 
(§  176),  der  opfatter  syllogismen  kvantitativt,  saaledes  at  følge- 
sætningen  maa  være  medindbefattet  i  oversætningen,  hvorved 
slutningen  løber  ud  paa  en  slet  cirkel,  hvis  man  ikke  vil  lade  con- 
clusum  gaa  ud  over  oversætningens  tilfælde  og  derved  blive  urig- 
tig.  For  Spinoza  er  der  vistnok  ogsaa  en  cirkel  i  enhver  syl- 
logisme ;  men  dette  er  ikke  en  umiddelbar  cirkel,  men  en,  der 
beror  paa,  at  følgesætningen  betegner  et  fremskridt  ud  over, 
men  tillige  en  tilbagevenden  til  oversætningen  (§  177);  denne 
cirkel  er  saaledes  ikke  en  forudsætten  af,  hvad  der  bevises, 
men  processens  afrundning  i  sig  selv  ved,  at  udgangspunktet 
naaes  i  en  høiere  form ;  den  er  saaledes  saa  langt  fra  at  be- 
røve beviset  dets  sikkerhed,  at  den  snarere  som  et  af  bil  lede  af 
den  guddommelige  cirkel  (causa  sui),  af  tilværelsens  udgang  fra 
og  tilbagevenden  til  Gud,  er  den  adækvate  form  for  den  evige, 

selvindlysende  sandhed.  Syllogismen  beviser,  ikke  blot  kon- 
trollerer erfaringen :  tvertimod  Mill  tildeler  Spinoza  erfaringen 
den  tjenende  kontrol-rolle  (§  161). 

1 80.  Der  reiser  sig  dog  en  indv ending  mod  syllogismens 
betydning.  Som  vi  har  seet,  er  det  nemlig  den  i  syllogismen 
indesluttede  begrebsrække  i  dens  immanente  udvikling,  der  be- 
tinger baade  fremskridtet  og  sikkerheden  ved  slutningsprocessen ; 
denne  begrebsrække  er  selv  ikke  sat  som  syllogisme ;  dens 
sammenhæng  er  ingen  reflekteret,  men  en  intuitiv,  idet  mo- 
menterne  er  i  hinanden  paa  ethvert  punkt;  dens  led  er  simple 
idéer,  hvoraf  enhver  indeslutter  alle  de  andre.  Den  konse- 
kvente tankegang  synes  derfor  at  være  den,  at  baade  be- 
lærelsen  og  visheden  hidrører  fra  den  i  syllogismen  indesluttede, 
intuitivt  fattede,  grundsrække,  og  at  syllogismen  som  saadan  for 
systemet  bliver  en  overflødighed.  Selv  om  man  maa  be- 
tragte  den  intuitive  række  som  det  egentlige  agens,  som  prin- 
cipet  i  syllogismen,  vil  dog  den  syllogistiske  form  kunne  faa 
en  fænomenal  betydning;  den  tør  antages  at  spille  en  rolle 
som  forberedende  for  intuitionen  og  som  fortolkende  og  kon- 
trollerende den  udførte  intuition.  Herved  er  vi  ved  konse- 
kvensens magt  førte  til  at  tillægge  syllogismen  hos  Spinoza 
en  lignende  underordnet  rolle,  som  den  spiller  hos  Mill,  men 
rigtignok  7ned  en  mods  al  tendens  og  i  forskjellig  udstrækni?ig. 
For  Mill  er  syllogismen  en  fortolkning  af  og  en  kontrol  lige- 
overfor  erfaringen  —  om  en  forberedelse  for  denne  vil  der 
hos  Mill  ikke  kunne  være  tale  — ;  for  Spinoza  vil  den  konse- 
kvent være  forberedende,  fremstillende  og  kontrollerende  lige- 
overfor  intuitionen.  Vi  tror  saaledes,  at  konsekvensen  vil  føre 
den  spinoziske  lære  om  syllogismen  til  en  lignende  form  som 
den,  discipelen  Schleiermacher  senere  gav  denne  lære.  Man 
maa  dog  erindre,  at  Spinoza  ikke  selv  har  draget  denne  kon- 
sekvens, men  at  for  ham  den  syllogistiske  bevisførelse  og  den 
intuitive  begrebsrække  begge  er  adækvate  erkjendelsesformer. 
I  virkeligheden  er  jo  det  nærværende  problem  kun  en  anden 
form  for  spørgsmaalet  angaaende  forholdet  mellem  den  a?iden 
og  den  tredie  erkjendelsesart  (§§  92  og  94);  ligesom  begge 
disse  erkjendelsesarter  af  Spinoza  selv  —  ialfald  i  det  modnede 

system  —  betragtes  som  adækvate,  medens  konsekvensen  byder 
at  tænke  intuitionen  som  den  principielle,  refleksionen  som 
den  fænomenale  erkjendelsesmaade,  saaledes  opfatter  han  og- 
saa  begges  udtryk:  syllogismen  og  den  i  sin  egen  enhed  hvi- 
lende begrebsrække  som  adækvate  erkjendelsesformer,  medens 
konsekvensen  byder  os  at  tænke  hin  som  den  fænomenale 
form  for  denne. 

181.  Vi  har  i  det  foranstaaende  betragtet  Spinozas  defini- 
tioner,  aksiomer,  læresætninger  og  disses  bevisførelse  'i  syl- 
logismens  form.  Det  staar  nu  til  rest  at  notere  det  spi- 
noziske  systems  underordnede  former:  Til  læresætningerne 
føies  der  oftere  tilsætninger  (corollaria),  hvori  sætningens  sand- 
hed  gives  et  modificeret  udtryk  eller  en  anvendelse  paa  et 
noget  andet  omraade,  og  oplysninger  (scholia),  der  i  det  mere 
populære  ræsonnements  form  søger  at  anbefale  sætningen  for 
den  forstandige  betragtning  —  man  mindes  Hegels  anmærk- 
ninger  i  flere  af  hans  skrifter.  Naar  man  hertil  føier  tillæggene 
(appendices)  saavelsom  fortalerne  (præfationes)  til  en  hel  bog 
af  ethiken,  endel  postulater  og  laanesætninger  (lemmata)  fra 
andre  videnskaber,  en  og  anden  forklaring  (explicatio)  til  en 
definition,  —  vil  man  have  for  sig  hele  dette  krigerske  apparat,  der 
har  glædet  nogle,  nedslaaet  eller  forarget  flere  og  afskrækket 
mangfoldige  læsere.  Den  spinoziske  methode  er,  som  filosofen 
selv  siger  os  i  titelen  paa  ethiken,  dannet  efter  geometrisk 
forbillede.  Man  har  ofte  fremhævet  manglerne  ved  denne 
methode,  der  af  Cartesius  engang  blev  anvendt,  idet  han  dog 
raraadede  en  almindelig  anvendelse  af  den  i  videnskaben. 
Vi  ser  her  bort  fra,  at  en  analytisk  indledning  til  ethiken,  ud- 
førligere  end  den,  man  træfTer  i  den  ufuldendte  erkjendelses- 
traktat,  vilde  været  meget  gavnlig,  og  betragter  manglerne 
ved  ethiken  som  et  væsentlig  deduktivt  arbeide.  Vi  maa  da 
sige,  at  den  filosofiske  udledning  fra  ét  princip,  den  deduktive 
begrebsrækkes  indre  sammenhæng,  ikke  kommer  til  sit  rette 
udtryk  ved  denne  methode,  der  tager  sin  udgang  i  en  række 
af  definitioner  og  aksiomer,  og  at  methode n  overhovedet  ofte 
adskiller,  hvad  efter  tanken  er  sammenhørende,  og  ikke  til- 
tilstrækkelig  skjelner  mellem  væsentligt  og  uvæsentligt,  hvorfor 

man  paa  en  maade  maa  omarbeide  ethiken  for  sig-,  før  man 
kan  have  det  fulde  udbytte  af  dette  arbeide,  der  i  sin  retning 
maa  kaldes  et  methodisk  mesterværk.  Selv  ved  den  euclidi- 
ske  geometri,  hvor  den  spinoziske  methode  nærmest  er  paa 
sin  plads,  har  man  jo  flere  gange  fremhævet,  at  den  ved  siden 
af  sin  fuldgyldige  beviskraft  lider  af  en  vis  »tilfældighed«,  en 
mangel  paa  overskuelighed  og  overbevisende  kraft  i  fremstil- 
lingen. Paa  den  anden  side  maa  man  vistnok  indrømme,  at 
den  spinoziske  methode  med  sine^  syllogismer  og  stadige  hen- 
visninger til,  hvad  før  er  forudsat  eller  bevist,  yder  —  om  end 
ikke  den  fulde  sikkerhed  og  kontrollerbarhed,  hvilket  hindres 
ved  vanskelighederne  ved  deduktionernes  indre  princip:  den 
filosofiske  intuition  i  sammenligning  med  den  geometriske,  og 
ved  den  mod  spinozismens  aand  stridende  flerhed  af  selvind- 
lysende  udgangspunkter  (definitioner  og  aksiomer),  saa  dog  — 
noget  af  den  sikkerhed  og  mulighed  for  at  kontrolleres,  der 
udgjør  den  euclidiske  methodes  store  fortrin ;  men  det  turde 
være  et  stort  spørgsmaal,  om  ikke  denne  fordel  opveies  ved 
manglerne,  og  om  den  ikke  kunde  være  naaet  ligesaa  godt  ad 
en  anden  vei.  I  hvert  fald  bør  man  ikke  ved  vanskelighederne 
eller  ved  det  præg  af  » Medusa  ,  ved  det;billede  af  en  »ligby«, 
som  nogle  har  ment  at  finde  i  ethiken,  lade  sig  afskrække  fra 
studiet  af  den,  og,  hvad  den  fremtrædende  stivhed  i  formen 
angaar,  bør  man  erindre,  at  denne  form  omslutter  et  indhold 
af  lutter  liv  og  virksomhed,  der  ogsaa  paa  flere  afgjørende 
punkter  skaber  sig  en  mere  gjennemsigtig  form,  og  at  en  nøg- 
tern  spinozisk  behandling  af  de  sublime  materier  i  hvert  fald 
i  videnskaben  tør  være  ligesaa  berettiget  som  den  mere  lyriske 
hos  en  Giordano  Bruno. 

Kapitel  XVII. 

Identitets-  og  modsigelsesprincipet. 
Afsluttende  bemærkninger. 

182.  Vi  har  til  dette  vort  slutningskapitel  gjemt  nogle 
overveielser  angaaende  Spinozas  identitets-  og  modsigelses- 
princip,  dels  fordi  dette  princip  danner  centret  i  logiken  og  i 
erkjendelsestheorien,  dels  fordi  dets  fremlæggelse  i  sig  vil  inde- 
slutte  en  kort  rekapitulation  af  den  spinoziske  erkjendelses- 
theoris  hovedpunkter. 

Identiteten  opstilles  vistnok  ikke  som  princip  af  Spinoza; 
men,  da  den  er  tilstede  i  systemet  som  dets  allestedsnærværende 
aand,  kan  det  hele  system  betragtes  som  bevismidler  for  neden- 
staaende  udvikling,  hvortil  kommer,  at  Spinozas  omtale  af 
modsigelsen  kan  tjene  som  et  indirekte  bevis  for  opfattelsen  af 
identiteten.  Som  udtryk  for  tænkningens  enhed  med  sig  selv 
er  identiteten  først  og  fremst  et  logisk  eller  erkjendelsestheore- 
tisk  princip;  men,  da  al  tanke  hos  vor  filosof  repræsenterer  en 
objektivitet,  vil  identiteten  af  ham  ogsaa  maatte  tillægges 
metafysisk  betydning;  vi  vil  derfor  paa  ethvert  punkt  betragte 
principets  metafysiske  præg  som  en  følge  af  dets.  logiske. 

183.  Aj  Identiteten  vil  hos  Spinoza  —  som  i  sig  selv  — 
først  være  at  tænke  som  en  umiddelbar,  d.  e.  som  tænknin- 
gens og  objektivitetens  forskjelsløse  enhed  med  sig  selv: 
a  =  a.  En  absolut  forskjelsløs  identitet  er  dog  utænkelig; 
tænkningen  kræver  ialfald  en  ligegyldig  forskjel,  som  den 
endnu  ikke  reflekterer  over ;  det  ene  a  maa  anskues  forskjellig 
fra  det  andet  a,  ialfald  efter  rum  eller  tid,  ved  en  herbartsk 
»zufållige  Ansicht« ;  uden  en  saadan  vilde  ikke  det  ene  kunne 
optræde  som  subjekt,  det  andet  som  prædikat  i  samme  dom. 
Men  idet  der  ved  denne  identitet  endnu  ikke  er  reflekteret  paa 
forskjellighederne,  bliver  den  abstrakt;  den  har  sit  adækvate 
tænkningsudtryk  i  den  endeløse  række  af  ensartede  led  af 
idea  ideæ  i  bevidstheden  (cfr.  eth.  II  prop.  21  schol.  og  foran 
§  37);  thi,  saasom  der  ingen  forskjellighed  er  sat,  viser  ethvert 
led  hen  til  et  følgende,  og  identiteten  bliver  ingen  sand  enhed. 

Sin  adækvateste  objektive  form  har  denne  identitet  i  den  ende- 
løse række  af  endeligheder  —  af  endelige  momenter  eller  af 
endelige  ting,  adskilte  ved  tidsfølgen  — ,  forsaavidt  man  tænker 
sig  ethvert  endeligt  kun  som  en  enhed  uden  at  reflektere  paa 
forskjellighederne ;  thi  den  abstrakte  identitet  løber  jo  ud  paa 
ren  kvantitativitet  eller  ren  endelighed.  B)  Det  næste  trin  i 
identiteten  vil  være  det,  hvori  man  reflekterer  paa  deji  givne 
ligegy  Idige  f  or  skje  Hig  hed  og  tænker  forskjellene  som  en  enhed, 
der  dog  endnu  ikke  er  den  evige.  For  denne  identitet  i  for- 
skjel har  man  et  udtryk  i  den  endelige  tings  bestaaen  i  dens 
bestemtheder ;  tingens  væsen,  der  er  ligt  med  dens  selvophol- 
delsesdrift  (eth.  III  prop.  6—7),  er  nemlig  ligegyldigt  for 
disse  endelige  prædikater,  der  ikke  følger  af  væsenet ;  den  ende- 
lige tings  bestaaen  i  eksistensen  kan  saaledes  siges  at  være  et 
udtryk  for  den  førnævnte  række  af  idea  ideæ,  forsaavidt  man 
reflekterer  de  ligegyldige  forskjelle  i  rækken ;  denne  identitet  i 
forskjel  er  tingens  (eller  den  endelige  naturs)  med  sig  selv  i 
den  endeløse  række  af  endelige  momenter  (ting)  efter  eth.  I  prop. 
28;  forskjellene  er  her  satte  som  forskjelle,  nemlig  som  |  endelig) 
aarsag  og  (endelig)  virkning,  men  endnu  ikke  som  væsens- 
forskjelle;  den  endelige  aarsag  og  den  endelige  virkning  ud- 
gjør  en  enhed  inden  væsenet,  men  uden  sand  forsoning  i  dette. 
At  begge  de  sidstnævnte  rækker  er  endeløse,  hidrører  fra,  at 
forskjellene  endnu  kun  er  endelige,  ligegyldige,  hvorfor  deres 
sammenslutning  i  den  til  grund  liggende  evige  identitet  ikke 
kan  komme  istand,  men  enhver  maa  søge  sit  korresponderende 
moment  udenfor  sig  in  infinitum  —  et  for  endeligheden  som 
saadan  ugjennemførligt  forsøg  paa  at  naa  uendeligheden.  C) 
En  virkelig,  ikke  blot  en  efterstræbt,  sammenslutning  af  forskjel- 
lene i  enheden,  altsaa  en  identitet  af  adækvat  natur,  vil  først 
naaes,  naar  forskjellene  sees  ikke  som  ligegyldige  for  enheten 
—  hvad  de  ikke  kan  være,  saasom  under  det  absolute  synspunkt 
intet  kan  være  ligegyldigt,  d.  e.  ulogisk  — ,  men  som  væsent- 
lige  for  denne,  d.  e.  som  fremgaaende  af  og  tilbagevendende 
til  denne,  hvilket  kun  inden  den  evige  tænknings  og  den 
evige  objektivitets  verden  vil  være  muligt.  Denne  identitet 
er  enhed  i  modsætninger,  Cusanus's   og  Brunos  coincidentia 

oppositorum /  herom  dreier  sig  det  spinoziske  system  som  saa- 
dant.  i)  Her  optræder  først  endeligJiedens  og  uendeligh edens 
enhed  i  tænkningen  eller  i  substansen  (attributet).  Den  nys- 
nævnte  endeløse  række  af  bevidsthedsakter,  af  idea  ideæ,  skal 
nemlig  adækvat  ikke  tænkes  som  aktuel  endeløs,  men  som 
latent  i  bevidsthedens  enhed  (§  37),  af  hvilken  den  altid  kan 
abstraheres  for  igjen  at  vende  tilbage  dertil,  hvorved  bevidst- 
heden  bliver  en  identitet  af  en  evig  enhed  og  en  endeløs  for_ 
skjellighed;  den  endeløse  modusrække  er  som  helhed  indesiuttet 
i  substansens  væsen  og  falder  sammen  med  den  uendelige 
'modusrække,  ligesom  den  irrationale  decimalbrøks  endeløse 
række  som  totalitet  falder  sammen  med  en  virkelig  brøk,  d.  e. 
med  et  uendeligt  forhold.  2)  At  den  endeløse  bevidstheds- 
række  kan  indesluttes  i  bevidsthedsakten,  hidrører  fra,  at  tænk- 
ningen efter  sit  væsen  gjør  sig  selv  til  sit  objekt,  og  at  den 
altsaa  selv  er  enhed  af  objekt  og  subjekt,  af  idea  og  idea 
ideæ ;  uden  denne  identitet  vilde  den  i  idea  ideæ  hvilende 
endeløse  række  aldrig  kunne  komme  istand.  Da  det  er  en 
forudsætning  hos  Spinoza,  at  udstrækningen  forholder  sig  til 
tænkningen  paa  samme  maade,  som  dennes  objekt  forholder 
sig  til  dens  subjekt,  fører  hin  tænkningsidentitet  for  ham  til 
en  identitet  mellem  udstrækningens  og  tænkningens  attributer, 
indesluttede  i  substansens  enhed,  en  identitet  af  to  sideordnede 
modsætninger,  enhver  i  en  forskjellig  form  udtrykkende  den 
samme  realitet;  hertil  slutter  sig  ved  analogi  læren  om  alle 
attributers  identitet  i  Gud,  altsaa  ogsaa  identiteten  af  Gud  og 
alle  hans  attributer.  Da  dette  forhold  er  det  absolute  udtryk 
for  forholdet  mellem  væscnet  og  dettes  egenskaber,  vil  det 
sidstnævnte  forhold  naturligst  henregnes  under  den  her  om- 
handlede form  af  identiteten.  3)  I  virkeligheden  staar  dog 
tænkningen  som  objektiverende  sig  selv  ikke  paa  samme  trin 
som  udstrækningen,  men  over  denne;  idea  ideæ  betegner  ikke 
alene  en  simpel  afspeiling  af  idea,  men  ogsaa  --  dybere  seet 
—  en  høiere,  potenseret  (cfr.  §  39).  Herved  kommer  vi  til 
identiteten  mellem  den  almindelige  og  den  specielle  ide,  mel- 
lem det  logisk  overordnede  og  det  logisk  underordnede  begreb, 
d,  e.  mellem  grund  og  følge  eller,  metafysisk  udtrykt,  mellem 


—  363  — 


aarsag  og  virkning,  i  sidste  instans:  mellem  Gud  og  evige 
modi,  mellem  Guds  væsen  og  Guds  eksistens.  Paa  denne 
maade  har  Spinoza  delvis  ogsaa  tænkt  sig  forholdet  mellem 
væsenets  enhed  og  dets  egenskaber  (som  mellem  en  grundkraft 
og  specialkræfter),  mellem  substansen  og  attributerne,  hvorfor 
vi  paa  sit  sted  har  fundet,  at  attributerne  ikke  alene  falder 
sammen  med  substansen,  men  ogsaa  maa  tænkes  som  dennes 
følger  (virkninger).  Det  tredie,  sammensluttende,  moment  lig- 
ger her  i,  at  det  mere  individuelle,  følgen  eller  virkningen, 
ikke  alene  fremgaar  af  det  mindre  individuelle,  af  grunden 
eller  aarsagen,  men  ogsaa  vender  tilbage  hertil  som  en  bestem- 
melse ved  udgangspunktet ;  det  sammensluttende  moment  i 
tilværelsens  aarsagsproces  er  betegnet  ved  begrebet  » aarsag 
til  sig  selv«  (causa  sui).  Herved  har  den  spinoziske  modsæt- 
ningsidentitet  naaet  sin  høieste  form,  idet  det  tredie  moment 
er  en  høiere  form  af  udgangspunktet,  —  udviklingens  form. 
Herpaa  hviler,  som  vi  har  søgt  at  vise,  principielt  den  hele 
spinoziske  systematik.  —  Den  spinoziske  identitet  er  saaledes 
ikke  en  blot  abstrakt,  ikke  -natten,  hvori  alle  forskjelle  for- 
svinder«,  hvortil  Heqel  og  Er  dm  ann  har  villet  gjøre  den,  men 
en  enhed  med  et  virkelig  synthetisk  indhold,  en  enhed  af  ana- 
lyse og  synthese ;  den  er  et  begreb,  ved  hvis  analyse  en  syn- 
thetisk dom  fremgaar  -  hvad  vi  jo  paa  sit  sted  (§  23)  har 
fundet  som  den  adækvate  logiske  form  for  sandheden.  Med 
denne  identitetens  karakter  af  modsætningsenhed  hænger  det 
sammen,  at  det  spinoziske  identitetssystem  saa  gjennemgaaende 
hviler  paa  intuitiv  viden. 

184.  Hvad  modsigelsesprincipet  har  at  sige  hos  Spinoza, 
fremgaar  af  et  tidligere  i  en  anden  sammenhæng  (kap,  5)  om- 
handlet afsnit  af  erkjendelsestraktaten  (pag.  16—22).  Dette 
afsnit  hævder  modsigelsen  som  det  sidste  kjendemærke  paa 
vildfarelse  og  nøder  os  til  overensstemmende  med  opdigtelser- 
nes  to  arter  at  antage  ogsaa  to  arter  modsigelse,  en  vedrø- 
rende tingenes  eksistens,  en  anden  vedrørende  deres  væsen 
(enten  alene  eller  i  forening  med  deres  eksistens),  hvortil  tør 
lægges  en  tredie  art:  en  overgangsform  mellem  begge,  a) 
Eksistensmodsigelsen  har  tre  arter:    1)  Det  er  en  modsigelse 

at  antage  om  det  umulige,  som  kimæren,  at  det  eksisterer. 
Da  kimæren  er  umulig,  fordi  dens  hypothetisk  satte  væsen 
vilde  indeslutte  en  modsigelse,  d.  e.  fordi  kimæren  intet  virke- 
ligt  væsen  eier,  gaar  denne  eksistensmodsigelse  ud  paa,  at  der 
tilkj endes  en  eksistens  til  det,  som  tænkningen  ikke  kan  til- 
kjende  noget  væsen.  Naar  en  væsensmodsigelse  og  dermed 
en  mangel  paa  væsens-realitet  er  given,  lærer  modsigelsesprinci- 
pet  paa  nærværende  punkt,  at  det,  der  ikke  kan  tænkes  med 
nogen  immanent  væren  (væsen),  heller  ikke  maa  tænkes  med 
nogen  eksistentiel  (forholds-)  væren,  eller,  metafysisk,  at  det, 
der  ingen  immanent  væren  (væsen)  har,  heller  ikke  kan  have 
nogen  bestaaen  i  forhold  (eksistens).  2)  Det  er  en  mod- 
sigelse at  antage  ikke-eksistens  om  det,  hvis  bestaaen  i  eksi- 
stens er  en  følge  af  væsenet,  d.  e.  at  antage,  at  Gud  ikke 
eksisterer.  Da  Guds  væsen  eller  immanente  væren  er  den 
reale  identitet,  der  nødvendigvis  maa  aabenbare  sig  som  sig 
selv  ogsaa  i  relationernes  identitet,  gaar  den  nærværende  form 
af  modsigelsesprincipet  ud  paa,  at  Gud  eller  substansen,  hvis  væsen 
maa  tænkes  som  modsigelsesfrihed,  heller  ikke  i  eksistensens  rela- 
tive væren  kan  tænkes  som  selvmodsigende,  eller,  metafysisk 
udtrykt,  at  Gud,  der  efter  sit  væsen  er  fri  for  modsigelse, 
d.  e.  identisk  med  sig  selv,  som  en  følge  heraf  ogsaa  maa 
eksistere  modsigelsesfrit,  d.  e.  maa  være  causa  sui.  Fordi 
vi  her  er  inden  det  evige  omraade,  inden  hvilket  eksi- 
stensen er  virkning  (følge)  ligeoverfor  væsenet,  kommer 
eksistensmodsigelsen  til  at  følge  af  væsensmodsigelsen ;  den 
her  nævnte  eksistensmodsigelse  bliver  derved  et  udtryk  for 
væsensmodsigelsen  i  dennes  form  af  modsigelse  vedrørende 
væsenskausaliteten  (cfr.  §  186  c  2).  Vort  iste  punkt  vom 
kimæren)  er  en  art  modsætning  til  dette  andet,  idet  i  hint 
hypothetisk  sættes  en  realitet  med  et  modsigelsesfuldt  væsen 
og  om  samme  hævdes,  at  den  maatte  udelukkes  fra  eksistens. 
Da  eksistensen  hos  Spinoza,  om  den  end  inden  det  evige  om- 
raade følger  af  væsenet  og  for  saa  vidt  selv  er  væsentlig,  dog 
indeslutter  en  formbestemmelse,  der  som  saadan  endnu  ikke 
er  sat  i  væsenet,  da  altsaa  den  guddommelige  eksistens  repræ- 
senterer  en  synthese,  fremgaaende  analytisk   af  væsenets  be- 

greb  (cfr.  §  116),  danner  væsen  og  ikke-eksistens  ikke  en  kon- 
tradiktorisk modsætning  (a  —  ikke-a),  men  en  kontrær,  hvor- 
for modsigelsesprincipet  i  i  og  2  ikke  bliver  at  bestemme  som 
en  ophævelse  af  den  kontradiktoriske  modsigelse,  men  som 
cn  udelukkelse  af  en  kontrær.  Den  her  satte  form  af  mod- 
sigelsesprincipet bliver  saaledes  den  negative  form  af  det  syn- 
thetiske  identitetsprincip,  nærmest  af  det,  der  hævder  den  foran 
(i  forr.  §)  under  C  3  omhandlede  modsætningsidentitet.  3)  In- 
den  det  endelig  es  omraade,  hvor  eksistensen  ikke  følger  af 
væsenet,  er  det  en  modsigelse  at  antage  en  tings  eksistens 
eller  ikke-eksistens  i  strid  med  dens  virkende  ydre  aarsag 
(efter  eth.  I  prop.  28), -cfr.  De  int.  em.  pag.  17.  Modsigelses- 
principet forbyder  altsaa  her  at  antage  en  virkning  (følge) 
uden  tilsvarende  aarsag  (grund)  og  at  nægte  en  virkning 
trods  aarsagen,  og,  da  det  er  den  samme  nødvendighed, 
hvormed  aarsagen  fremkalder  virkningen,  og  hvormed  denne 
fremgaar  af  hin,  kan  vi  tilføie :  at  antage  en  aarsag  (grund)  uden 
tilsvarende  virkning  (følge)  og  at  nægte  hin  trods  dennes  eksi- 
stens ;  da,  som  vi  nedenfor  vil  se,  det  samme  gjælder  inden 
den  evige  verden,  anbefaler  Spinoza,  hvor  en  evig  eller  ende- 
lig tings  sandhed  ikke  er  aabenbar,  hypothetisk  at  drage  føl- 
ger af  den  antagne  sætning,  d.  e.  at  betragte  den  til  denne 
svarende  realitet  som  aarsag  ligeoverfor  en  virkning.  Denne 
form  af  modsigelsesprincipet,  hvilken  gaar  ud  paa  at  hindre 
en  overtrædelse  af  aarsags-  (grunds)  principet  for  den  ende- 
lige eksistenses  vedkommende,  kan  formuleres  saaledes:  Den 
endelige  virkning  (aarsag)  a  er  som  saadan  ikke  =  ikke-b,  som 
saadan  —  foruden  sig  selv  —  kun  ===  sin  egen  aarsag  (virkning)  b ; 
denne  form  forbyder  saaledes  en  benægtelse  af  nogen  af  de  nød- 
vendige synthetiske  domme,  der  henhører  under  identiteten 
B,  og  modsigelsesprincipet  danner  saaledes  her  en  modsæt- 
ning til  den  under  B  nævnte  endelige  identitet ;  det  udelukker* 
altsaa  heller  ikke  her  den  kontradiktoriske,  men  en  art  kon- 
trær modsigelse  (a — c,  a — d,  a — e  o.  s.  v.  =  enhver  forbin- 
delse af  aarsagen  (virkningen)  a  med  et  andet  begreb  end  dens 
egen  virkning  (aarsag)),  medens  paa  samme  tid  en  indre  kon- 
trær modsætning    (a  —  b)  indirekte  stadfestes  ved  principet. 

4)  Man  maa  selvfølgelig  ogsaa  antage,  at  den  kontradiktoriske 
modsigelse  (a  =  ikke-a)  skal  udelukkes  ved  Spinozas  mod- 
sigelsesprincip ;  thi  uden  denne  udelukkelse  er  jo  ingen  tænk- 
ning  mulig.  For  vor  filosofs  individuelle  opfattelse  vil  der  i 
streng  betydning  ikke  gives  to  absolut  identiske  a' er ;  altsaa 
vil  ogsaa  den  kontradiktoriske  modsætning  kun  faa  en  relativt- 
kontradiktorisk  karakter,  som  en  modsætning  mellem  en  be- 
kræftelse  og  en  nægtelse,  mellem  hvis  indhold  der  er  en  ligegyl- 
dig  forskjel.  Denne  art  modsigelse  bliver  saaledes  modsætnin- 
gen  til  identiteten  A  (§  183;;  vi  har  paa  grund  af  dens  ab- 
strakte karakter  troet  at  maatte  betragte  denne  identitet  som 
den  laveste  endelige;  vi  maa  af  samme  grund  betragte  den  her 
omhandlede  modsigelse  som  en  endelig  eksistensmodsigelse 
med  bortseen  fra  forskjellighederne  og  den  kontradiktoriske 
form  af  modsigelsesprincipet  som  den  i  erkjendelsestheoretisk 
henseende  laveste  form  af  dette  princip. 

185.  b)  Overgangen  fra  eksis tensmodsigelsen  til  væsens- 
modsigelsen,  fra  principet  for  hin  til  principet  for  denne,  maa 
ligge  i  forholdet  mellem  eksistens  og  væsen.  Den  evige  ek- 
sistens har  vi  fundet  som  indesluttet  i  det  evige  væsen, 
modsigelsesprincipet  med  hensyn  til  hin  som  et  andet  ud- 
trykfor,  en  bestemt  form  af,  væsensmodsigelsens  princip  (§  184 
nr.  2  og  §  186  nr.  2);  men  ogsaa  den  endelige  eksistens '.er,  ab- 
solut seet,  indesluttet  i  det  evige  væsen,  og,  da  det  er  den 
endelige  eksistens,  der  repræsenterer  eksistensen  i  dens  mod- 
sætning til  væsenet,  vil  man  som  et  mellemled  mellem  eksi- 
stens- og  væsensmodsigelsen  maatte  tænke  den  modsigelse, 
der  bestaar  i,  at  det  endelige  fastholdes  i  sin  abstraktion  fra 
det  uendelige  væsen  5  man  vil  saaledes  mellem  begge  hoved- 
former af  modsigelsesprincipet  maatte  statuere  en  overgangs- 
form, der  forbyder  at  fastholde  den  endeløse  kausalrække  som 
saadan  uden  intuitivt  at  føre  samme  tilbage  til  det  guddom- 
melige væsen.  Modsigelsesprincipet  vil  her  maatte  betragtes 
som  den  negative  form  for  det  identitetsprincip,  der  sætter 
enheden  mellem  endeligt  og  uendeligt  (§  183  C  1);  i  denne 
form  forbyder  principet  at  fastholde  den  endelige  og  endeløse 
kausalbevægelse  —  under  tænkningens  synspunkt :  sammenhæn- 

gen  i  den  endeløse  række  af  idea  ideæ  —  som  aktuel  bevægelse, 
hvori  ligger  indesluttet  den  positive  paastand,  at  bevægelsen  i 
aktuel  betydning  skal  sættes  som  en  svindende,  der  skal  re- 
*  duceres  til  en  hvilende  bevægelse;  principet  forbyder  at  fast- 
holde den  synthetiske  dom  som  saadan  uden  at  føre  den  til- 
bage  til  begrebet,  cl.  e.  uden  at  omdanne  den  til  en  analytisk. 
Da  sandhedens  opfinden  efter  sin  form  hos  Spinoza  er  en 
overgang  fra  synthese  til  analyse,  sees  det  let,  hvorledes  mod- 
sigelsesprincipet  paa  nærværende  punkt  bliver  principet  fol- 
den adækvate  opfinden  af  sandheden. 

186.  c)  Væsensmodsigelsen  bestaar  nærmest  i,  at  der 
sættes  en  modsigelse  mellem  væsensegenskaberne,  i  at  væse- 
11  et  tillægges  andre  prædikater  end  dets  egne,  eller  i  at  tingen 
tillægges  andre  væsensprædikater  end  de,  der  tilhører  væsenet. 
Væsensmodsigelsens  princip  falder  i  følgende  arter:  1)  Prin- 
cipet forbyder  en  modsigelse  mellem  sideordnet  identiske  tan- 
kebestemmelser,  saaledes  mellem  tænkningens  indre  bestemmel- 
ser indbyrdes  og  specielt  mellem  subjektet  og  obj  ektet  som  pa- 
rallelt sammenhørende  tankemomenter.  Herunder  hører  del- 
vis det  metafysiske  forhold  mellem  væsenet  og  dettes  egenska- 
ber: »musen«  kan  ikke  tænkes  » uendelig  stor«  ;  egenskaberne 
tænkes  jo  hos  Spinoza  dels  som  et  sideordnet  udtryk  for 
væsenet,  dels  som  virkninger  (følger)  af  dette.  Modsigelses- 
principet  er  her  den  negative  form  af  identitetsprincipet 
C  2.  2)  Principet  forbyder  en  modsigelse  mellem  over-  og 
underordnet  begreb,  mellem  grund  og-  følge,  mellem  aarsag 
og  virkning;  det  er  for  saa  vidt  det  negative  udtryk  for  identi- 
teten C  3,  hævder  som  denne  væsenskausaliteten.  Under 
denne  form  af  principet  kan  dels  indbefattes  det  under  1 
nævnte  forhold  mellem  væsen  og  egenskaber,  naar  dette  fattes 
som  et  grundsforhold,  altsaa  forholdet  mellem  et  realt  begreb 
og  dettes  reale  indhold,  dels  forholdet  mellem  det  reale  be- 
greb og  dettes  reale  disjunktionsled,  d.  e.  mellem  begrebet  og 
dets  omfang.  Da  den  evige  eksistens  følger  af  væsenet,  selv 
er  væsenet,  forsaavidt  dette,  den  overordnede  realitet,  bliver 
bestaaende  i  sin  overgang  til  konsekvenserne,  d.  e.  til  de  un- 
derordnede realiteter,  og  saaledes  indgaar  i  et  blivende  forhold 

til  disse,  vil  forholdet  mellem  Gtids  væsen  og  Guds  eksistens 
maatte  henregnes  under  nærværende  form  af  væsensmodsigel- 
sens  princip,  hvilket  altsaa  for  saa  vidt  kommer  til  at  inde- 
slutte  i  sig  eksistensmodsigelsens  princip  a  2  (§  184).  I  videre 
betydning  maa  ogsaa  de  andre  i  de  foregaaende  §§  behandlede 
former  af  principet  henføres  under  væsensmodsigelsens  prin- 
cip: 3)  Formen  b  (cfr. :  forr.  §) ;  thi  idet  endelig  heden  Sor- 
langes  ført  tilbage  til  væsenet,  er  dermed  tillige  hævdet,  at 
hin  er  en  følge  af  dette,  at  dette  er  det  overgribende,  at  det  . 
endeliges  bevægelse  til  væsenet  er  en  konsekvens  af  dettes 
evige  væren,  og  at  altsaa  principet  for  væsensmodsigelsen  er 
den  dybere  grund  til  hin  form  af  principet.  Heri  ligger,  at 
de  endelige,  uvæsentlige,  prædikater,  der  kan  tillægges  en 
ting,  maa  være  gjennemtrængte  af  væsenets  grundbeskaffenhed, 
at  ethvert  endeligt  prædikat  —  t.  eks.  rødhaarethed  der 
tillægges  et  menneske,  maa  bære  menneskets  væsenskarakter. 
Derfor  anbefaler  Spinoza  som  middel  mod  eksistensopdigtelser 
at  sammenligne  eksistensen  med  væsenet  (cfr.  kap.  5).  4)  Noget 
lignende  maa  gjælde  om  den  i  det  endeløse  gaaende  endelige 
kansalitets  princip  (a  3  i  §  184);  da  endeligheden  er  en  af- 
ledet  form  af  det  uendelige  væsen..  nødes  man  til  at  sætte 
ogsaa  den  endelige  kausalsammenhæng  som  en  modifikation 
af  den  uendelige,  det  endelige  modsigelsesprincip  som  en  mo- 
difikation af  det  uendelige,  d.  e.  af  væsensmodsigelsens.  En- 
hver modsigelse  mellem  endelig  aarsag  og  endelig  virkning 
viser  hen  til  en  væsensmodsigelse;  hin  er  altid  forbunden  med 
denne.  I  denne  sammenhæng  hører  >opdigtelser  med  hensyn 
til  baade  væsen  og  eksistens «  hjemme,  hvorpaa  Spinoza  (De 
int.  em.  tr.  pag.  20^  som  eksempel  nævner  den  antagelse,  at 
menneskerne  forvandles  til  dyr.  5)  Med  nr.  2—4  er  ogsaa 
kimærens  princip  (a  i  i  §  184)  ført  ind  under  vort  nærværende 
princip ;  thi.  idet  væsenet  er  sat  som  prius  baade  for  den  evige 
og  for  den  endelige  eksistens,  altsaa  som  absolut  prius,  ligger 
deri  tillige,  at,  hvor  der  intet  væsen  findes,  kan  der  heller  ikke 
blive  tale  om  nogen  eksistens.  —  Væsensmodsigelsens  princip 
udelukker  altsaa  i  alle  sine  former  inden  væsenet  en  konlurr 
modsætning  samtidig  med,  at  det  indirekte  sætte  r  en  anden 

dets  repræsentanter  blandt  dommene  bliver  de  apriorisk-syn- 
thetiske  (synthetisk-analytiske).  —  Naar  samtlige  før  nævnte  for- 
mer af  modsigelsesprincipet  (a  1  -  3'og  b)  har  vist  sig  som  momen- 
ter i  væsensmodsigelsens  princip,  er  dette  i  overensstemmelse  med 
den  spinoziske  dialektiks  karakter,  hvilken  lader  det  høiere 
begreb  i  sig  indeslutte  de  lavere.  At  det  sidstnævnte  mod- 
sigelsesprincip  er  høiere  end  de  før  nævnte,  er  en  følge  af,  at 
det  evige  væsen  er  det  absolute  prius ;  denne  prioritet  er  be- 
grundet  i,  at  kun  væsenet  kan  komme  til  udtryk  i  definitionen, 
tænkningens  og  erkjendelsens  adækvate  udtryksform.  Den 
alt  beherskende  karakter  af  den  tredie  form  af  modsigelses- 
principet er  saaledes  en  nødvendig  konsekvens  af  spinozismens 
logiske  karakter.  Da  ethvert  væsen  som  sin  sidste  grund  vi- 
ser tilbage  til  det  absolute  væsen,  til  substansen  eller  Gud, 
har  væsensmodsigelsens  og  dermed  overhovedet  modsigelsens 
princip  sin  sidste  metafysiske  grund  i  substansen.  Denne  har 
vi  da  ogsaa  paa  sit  sted  fundet  som  den  høieste  identitet  af 
modsætninger ;  i  den  er  de  sande  modsætninger  satte  og  for- 
sonede, de  falske  identiteter,  modsigelserne,  udelukkede;  sub- 
stansen er  saaledes  det  aktuelt  bestaaende  identitets-  og  mod- 
sigelsesprincip. 

187.  Vi  betragter  altsaa  modsigelsesprincipet  som  den 
negative  form  for  identitetsprificipet  \  dettes  forskjellige  faser. 
Man  sammenligne  disse  (§  183)  med  de  forskjellige  trin  i  mod- 
sigelsesprincipet (§§  184  — 186),  og  man  vil  Ande,  at  de  dæk- 
ker  hinanden.  (A  og  a  4;  Boga  3,  04;  C  1  og  b,  03;  C  2 
og  c  1 ;  C  3  og  a  1,  a  2,  c  2,  c  5).  Herved  kommer  prin- 
cipet  til  at  udelukke  ikke  alene  alle  dom  me,  hvis  subjekt  og 
prædikat  er  kontradiktorisk  modsatte  —  denne  kontradiktoriske 
modsætning  har  vi  fundet  tilbagetrædende  saavelsom  den  ab- 
solute identitet  — ,  men  først  og  fremst  rækker  af  domme,  hvis 
subjekt  og  prædikat  er  kontrært  modsatte,  "samtidig  med,  at 
principet  indirekte  stadfester  de  ved  identitetsprincipet  satte 
kontrære  modsætninger.  Modsigelsesprincipet  i  Spinozas  op- 
fattelse  kan  saaledes  maaske  formuleres  paa  følgende  eller  en 
lignende  maade:  Enhver  dom,  mellem  hvis  subjekt  og  præ- 
dikat der  bestaar  en   anden  modsætning  end  den,  der  (som 

coincidentia  oppositorum)  forsones  i  den  logiske  identitet,  er 
usand.  Den  metafysiske  formuleren  af  principet  giver  sig  her- 
efter  af  sig  selv.  Da  principium  identitatis  i  spinozismen  ud- 
trykker  naturens  nødvendige  sammenhæng  og  i  sig  indeslutter 
alle  sande  apriorisk-synthetiske  domme,  faar  ogsaa  principium 
contradictionis  en  positiv  og  det  den  høieste  positive  betyd- 
ning, som  det  øverste  sandhedskriterium.  Dette  viser  sig  især 
ved,  at  grundsprincipet  underordnes  under  dette  princip.  Hele 
tænkningen  s  og  objektivitetens  verden  er  underkastet  modsi- 
gelsesprincipet ;  naar  vi  tror  at  finde  en  modsigelse  i  naturen, 
beror  dette  paa  manglende  kundskab;  hvis  vi  kjendte  naturen 
bedre,  vilde  modsigelsen  sees,  heder  det  i  cog.  met.  I  cap.  3. 
Dette  altomfattende  princip  staar  for  vor  filosof  som  ubevis- 
ligt  °g  selvindlysende ;  han  hævder  det  stedse  uden  nogen- 
sinde  at  deducere  dets  betydning,  uden  at  formulere  det,  ja 
endog  uden  at  nævne  det  som  »modsigelsesprincipet«. 

188.  Spinozas  eiendommelige  opfattelse  af  modsigelses- 
principet  vil  træde  bedre  frem  i  lyset  ved  at  sammenstilles 
med  nogle  andre  opfattelser  af  principet :  med  den  nu  saa  al- 
mindelige  kantiske,  med  den  hcrbartske  og  med  den  hegelske. 
For  Kant  er  modsigelsessætningen  »det  almindelige  og  fuld- 
kommen  tilstrækkelige  princip  for  al  analytisk  erkjendelse ;« 
den  analytiske  dom,  der  kun  er  af  en  formal  natur,  viser  sig 
som  sand  ved  sin  modsigelsesfrihed;  derimod  er  ved  den  syn- 
thetiske,  d.  e.  den  reale,  dom,  i  hvilken  prædikatet  fører 
ud  over  subjektets  begreb,  modsigelsessætningen  hos  Kant 
kun  i  negativ  henseende  afgj  ørende,  idet  dommens  virke- 
lige —  ikke  dens  blot  mulige  —  sandhed  beror  paa  er- 
faring eller,  ved  de  apriorisk-synthetiske  domme,  paa  erfarin- 
gens mulighed.  Principet,  der  altsaa  hos  Kant  kun  gjælder 
den  kontradiktoriske  modsætning,  er  hos  ham  det  høieste 
princip  for  tænkningen  som  saadan,  men  ikke  for  den  virke- 
lige erkjendelse,  der  hviler  i  de  synthetiske  domme;  den  kri- 
tiske filosof  holder  tænkningen  som  saadan  for  at  være  udyg- 
tig  til  at  gribe  realiteten.  Helt  anderledes  Spinoza :  For  ham 
afspeiler  tænkningen  som  saadan  netop  tilværelsens  væsen; 
for  ham  er  det  analytiske  og  det  synthetiske  kun  to  forskjel- 

lige  sider  ved  den  ene  og  samme  tænkning,  idet  tænkningen 
ikke  alene  er  reflekterende,  men  ogsaa  skuende  og  i  den  sidst- 
nævnte  egenskab   opdager  tingenes  syntheser  —  medens  en 
skuende  tænkning  for  Kant  kun  er  et  tankeproblem  — ;  saa- 
ledes  bliver  det  høieste  logiske  kriterium,  modsigelsesprincipet, 
for  Spinoza  tillige  det  høieste  reale  eller  erkjendelses-kriterium, 
med  altomfattende  positiv  betydning.  —  Herbart  indskrænker 
vistnok  med  Kant  principets   real-værdi  til  en   blot  negativ, 
men  udstrækker  det  paa  den  anden  side  til  at  udelukke  enhver 
modsætning,   ogsaa  enhver  kontrær,   inden  tingen;   som  en 
følge  heraf  betragter  han  det  som  forbudt  ved  modsigelses- 
principet at  antage,  at  en  ting  har  flere  eller  skiftende  egen- 
skaber, og  drager  heraf  den  slutning,  at  det  reale  er  at  fatte 
som  en  samling  af  realt  uafhængige  enkle  kvaliteter.  Saa 
lidt  som  Kant  godkjender  nemlig  Herbart  nogen  intuitiv  viden, 
der  for  Spinoza  forener   det   forskjelligartede  og  gjør,  at  for 
denne  filosof  »intet  er  klarere  i  naturen «  end,  at  ethvert  væsen 
maa  fattes  under  flere  attributer.    Med  den  forskjellige  bestem- 
melse af  modsigelsesprincipet  hænger  saaledes  sammen  den 
»tråaktighet«,  som  man  oftere  har  fundet  i  den  herbartske 
filosofi,  saavelsom  det  liv,   der  i  den  spinoziske  hidrører  fra 
enhedens  opløsning  i  modsætninger  og  disses  tilbagegang  til 
enheden.  —  Hegel  hævder,  at  enhver  modsætning,  d.  e.  enhver 
forskjellighed  paa  samme  punkt  (som  -j-  9  og  ~  9),  i  sin  dy- 
beste  grund  er  en  modsætning  inden  væsenet,   d.   e.  en  mod- 
sigelse.    Skjønt  enig  med  Herbart  i  at  udstrække  modsigelsen 
til  enhver  art  væsensmodsætning,    drager    Hegel    af  denne 
tanke  den  modsatte  slutning,  nemlig  at  modsigelsen  hører  med 
til  tingenes   væsen,  og  at   modsigelsesprincipet  ikke  nægter 
modsigelsens  realitet,  men  kun  dens  forbliven  som  modsigelse, 
idet  modsigelsen  under  udviklingen  forsones  ved,  at  væsenet 
viser  sig  som  grund,  som   grund  til  modsigelsen  og  til  dens 
løsning.     Herved   nedstødes    kontradiktionsprincipet  fra  sin 
høide  som    det    øverste  princip  og  underordnes  principet  om 
grunden,  som    det  abstrakte  begreb  underordnes  det  konkrete. 
Anderledes  Spinoza:    Denne  indrømmer  vistnok  en  modsæt- 
ning inden  væsenet;  men  denne  modsætning  har  for  ham  realitet 

kun,  forsaavidt  den  er  forsonet  i  enheden,  ikke  forsaavidt  den 
er  uforsonet,  d.  e.  ikke  som  modsigelse ;  ved  kontradiktions- 
principet  reduceres  enhver  uforsonet  modsætning  til  en  blot 
og  bar  indbildning;  principet  indeholder  efter  Spinozas  tanke- 
gang selv  regelen  for,  hvilke  modsætninger  der  skal  antages 
indesluttede  i  enheden,  og  hvilke  der  er  uforsonede  og  urime- 
lige, d.  e.  modsigelser;  det  er  selv  et  konkret  princip,  hvor- 
under grundsprincipet  sorterer  som  et  specialtilfælde.  Den 
hegelske  afvigelse  fra  spinozismen  er  dog  paa  nærværende 
punkt  ikke  saa  stor,  som  det  ved  første  betragtning  synes. 
Dette  vil  især  vise  sig,  naar  vi  overveier  Spinozas  opfattelse 
af  de  foranderlige  tings  forhold  til  modsigelsesprincipet  —  det 
punkt,  hvor  Hegel  i  eminent  forstand  rinder  den  reale  mod- 
sigelse. 

189.  I  gjennemførelsen  af  modsigelsesprincipet  lykkes 
det  ikke  Spinoza  ganske  at  holde  modsigelsen  borte  fra  den 
reale  verden.  Vi  har  allerede  i  kap.  5  eiteret  et  par  steder 
af  erkjendelsestraktaten  (pag.  15  øv.  ogpag.  17  nota  3),  hvilke 
peger  i  denne  retning,  idet  det  ene  anfører  de  menneskelige 
tings  foranderlighed  som  en  grund  til  den  umethodiske  under- 
søgelse  af  naturen,  altsaa  til  opdigtelsen,  det  andet  forudsætter, 
at  der  gives  en  art  sandheder,  hvilke  er  bekræftende,  men 
kan  blive  benægtende.  Den  delvise  realitet  af  modsigelsen, 
der  især  ligger  udtrykt  i  det  sidstnævnte  sted,  synes  at  følge 
af  endelighedens  karakter  overhovedet  i  spinozismen ;  foran- 
derlighed er  jo  en  bestemt  side  af  de  endelige  ting.  Som  vi 
foran  har  vist,  bliver  vistnok  de  endelige  ting  bestemte  som 
Guds  modifikationer ;  men  de  lader  sig  ikke  deducere  af  Guds 
evige  væsen,  er  altsaa  for  saa  vidt  tilfældige,  udenfor  Guds 
attributer;  endeligheden  —  kvantitativiteten  med  begrænsning 
i  sted  og  tid,  med  den  endelige  kausalitet  og  den  hermed 
sammenhængende  »liden«  —  staar  i  virkeligheden  i  en  ufor- 
sonet modsætning  til  uendeligheden  og  dermed  tillige  til  tænk- 
ningen;  den  udgjør  en  art  real  selvmodsigelse.  Dette  viser 
sig  maaske  bedst  ved  de  endelige  tings  staaen  i  den  mekaniske 
kausalsammenhæng :  Enhver  endelig  ting  paavirkes  af  mange 
andre,  hvorved  der  opkommer  mange  forskjelligartede  bevæ- 

geiser  i  den ;  af  disse  bevægelser  kan  flere  staa  i  strid  med 
hinanden  indbyrdes  eller  med  den  i  tingens  væsen  liggende 
kraft ;  i  begge  tilfælde  opkommer  der  en  real  modsigelse  inden 
tingen.  Denne  modsigelse  drager  sig  gjennem  affektlæren,  især 
i  ethikens  3die  og  4de  bog,  og  danner  en  eiendommelig 
vanskelighed  ved  denne  lære;  de  ved  ydre  indvirkninger  op- 
komne  affekter  ligger  i  strid  med  hinanden  saavelsom  med  men- 
neskets sande  væsen  og  med  de  for  dette  eiendommelige  aktive 
affekter ;  sjælens  aktuelle  væsen  ytrer  sig  som  selvopholdelses- 
drift  (cfr.  eth.  III  prop.  6  og  7),  et  udtryk  for  væsenets  iden- 
titet i  de  endelige,  foranderlige,  bestemmelsers  mangfoldighed 
(cfr.  §  183  B) ;  men,  da  væsenet  er  forhaanden  saavel  i  de 
passive  som  i  de  aktive  tilstande,  saa  at  ogsaa  de  første  er 
momenter  i  tingens  aktuelle  væsen,  gaar  selvopholdelsesdriften 
ud  paa  at  bevare  ikke  alene  de  aktive  affekter,  de  klare  idéer, 
men  ogsaa  de  passive  affekter,  de  forvirrede  idéer  (cfr.  eth.  III 
prop.  9),  hvorved  der  er  lagt  en  modsigelse  ind  i  tingenes 
selvopholdelsesdrift,  i  viljen,  lysten  eller  begjæringen  (ib.  schol). 
Nu  heder  det  vistnok,  at  modsatte  ting  ikke  kan  være  i  samme 
subjekt  (eth.  III  prop.  4  og  5),  og  at,  »hvis  der  i  samme  sub- 
jekt opvækkes  to  modsatte  handlinger,  maa  der  nødvendigvis 
ske  en  forandring  enten  i  begge  eller  i  den  ene  alene,  indtil 
de  ophører  at  være  modsatte «  (eth.  V  ax.  1) ;  paa  dette  prin- 
cip  grunder  det  sig,  at  de  aktive  affekter  som  de  stærkeste 
kan  formåa  at  omdanne  de  lavere  til  aktive,  d.  e.  tilintetgjøre 
dem  som  passive.  Herved  er  modsigelsen  sat  som  en  forsvin- 
dende  og  modsigelsesprincipet  tilkjendt  seieren  over  modsigel- 
sen. Men  den  forsvindende  modsigelse  er  ogsaa  en  realitet, 
al  den  stund  tiden,  forandringens  form,  er  en  realitet,  og 
endelighedens  verden  bliver  saaledes  ikke  fuldkommen  fri  for 
modsigelsen;  ja,  det  siges  endog  om  mennesket,  at  det  er 
umuligt,  at  det  kan  ophøre  at  være  en  del  af  naturen  og  at 
følge  dens  almindelige  orden,  at  det  derfor  er  nødvendigt,  at 
menneskets  handlekraft  enten  forøges  eller  formindskes  (eth. 
IV  app.  cap.  7),  hvori  ligger,  at  modsigelsernes  sætten  og  for- 
svinden  i  naturen  er  endeløs.  Spinozismen  minder  paa  nær- 
værende punkt  om  Platos  opfattelse  af  de  endelige  ting  som 

udelukkede  fra  modsigelsesprincipet  og  om  Hegels  før  berørte 
theori,  hvilken  tør  have  sit  udgangspunkt  i  den  spinoziske.  — 
Den  opfattelse,  at  endeligheden  delvis  er  udelukket  fra  mod- 
sigelsesprincipet, er  dog  mere  en  nærliggende  konsekvens  af 
Spinozas  theori  end  denne  selv,  en  konsekvens,  der  vistnok 
tangeres  af  filosofen  selv,  men  som  han  neppe  har  været  sig 
fuldt  bevidst.  I  modsat  fald  vilde  han  neppe  i  vort  foran  be- 
handlede sted  af  erkjendelsestraktaten  (pag.  17)  hævdet  prin- 
cipet  som  det  høieste  ogsaa  for  endelighedens  verden,  idet 
han  ogsaa  inden  dette  omraade  overordner  det  grundsprincipet- 
Ligesom  Spinoza  tænker  sig  en  dobbelt  form  af  det  sidstnævnte 
princip,  en  for  de  evige,  en  anden  for  de  endelige  ting,  saa- 
ledes  maa  han  ogsaa  have  tænkt  sig  en  lignende  dobbelt 
form  af  hint  høiere  princip,  forsonet  i  enheden.  I  virkelighe- 
den falder  jo  den  eksistens,  som  modsigelsesprincipets  første 
form  (a,  §  184)  gjælder,  dels  under  evigheden,  dels  under  en- 
deligheden ;  dets  tredie  form  (c,  §  186),  der  gjælder  væsenet, 
vedrører  de  evige  ting ;  man  kan  saaledes  hos  Spinoza  opstille 
et  modsigelsesprincip  for  endeligheden,  et  andet  for  evigheden 
og  et  tredie  (b,  §  185),  der  fører  hint  tilbage  til  dette.  Lige- 
som han  sætter  begge  grundsrækker  som  ét  i  Gud,  den  ende- 
lige som  en  indskrænkning  af  den  evige,  og  altsaa  forener 
begge  grundsprinciper  i  et  eneste  guddommeligt  grundsprincip, 
en  enhed,  der  for  os  kun  i  nogen  grad  vil  være  tilgjængelig 
gjennem  intuition,  saaledes  maa  vi  ogsaa  antage,  at  hans 
modsigelsesprinciper  i  Gud  udgjør  kun  ét  princip,  en  enhed, 
der  af  os  delvis  kan  fattes  gjennem  intuitiv  tænken.  Vi  har 
seet,  at  han  sætter  hele  det  endeliges  endeløse  række  som 
oprunden  af  Guds  evige  væsen,  at  endeligheden  for  ham  vist- 
nok delvis  repræsenterer  det  ulogiske,  men  at  selve  dette  ulogi- 
ske er  en  konsekvens,  altsaa  en  lavere  form,  af  det  logiske, 
og  at  det  derfor  under  Guds  synspunkt  kun  er  graduelt  forskjel- 
ligt  fra  dette.  Modsigelsesprinciperne  maa  » under  evighedens 
synspunkt«  falde  sammen  til  ét  princip  i  forskjellige  grader; 
derfor  har  vi  ogsaa  paa- sit  sted  (§  186)  subsumeret  de  første 
former  afprincipet  under  væsensmodsigelsens ;  Spinoza  har  vist- 
nok tænkt  modsigelsesprincipet  i  ental.    I  konsekvens  hermed 

maa  vi  ogsaa  fatte  hans  identitetsprincip  som  en  identitet  af 
et  evigt  og  et  endeligt  identitetsprincip. 

190.  .Ved,  at  modsigelsesprincipet1)  hævdes  som  det 
øverste  logiske  og  reale  princip,  er  den  spinoziske  erkjendelses- 
theori  ført  tilbage  til  dens  sandheds kriterium :  tankens  indre 
konsekvens  (cfr.  §  50).  Det  høiere  udtryk  for  konsekvensen 
eller  følgerigtigheden  er  nemlig  identiteten,  tankernes  nødven- 
dige væren  i  hinanden,  eller  i  negativ  form :  modsigelsesfri- 
heden.  Det  høieste  logiske  princip  er  den  fuldkomne  form 
for  sandhedens  kriterium,  hvad  jo  er  det  tilspidsede  udtryk  for, 
at  tanken  er  sit  eget  kriterium,  sandheden  sit  eget  kjende- 
mærke  (veritas  index  sui).  —  Det  eiendommelige  ved  Spino- 
zas  opfatning  af  modsigelsens  princip  er  især  den  intuitive  ka- 
rakter, der  hos  ham  tilkommer  dette  i  en  dobbelt  henseende  :  1) 
Sammenhængen  mellem  principets  forskjellige  former,  nærmest 
mellem  den  evige  og  den  endelige  form,  kan  kun  fattes  gjen- 
nem  intuition,  2)  ligesaa  principets  individualisering  paa  de 
enkelte  tilfælde ;  at  følgen  i  sin  almindelighed  maa  stemme 
med  grunden  o.  s.  v.,  ligger  i  det  formulerede  modsigelses- 
princip ;  men  hvilken  følge  der  svarer  til  den  bestemte  grund 
o.  s.  v.,  maa  findes  ved  intuition.  JFørst  ved  denne  høieste 
erkjendelsesform  bliver  altsaa  principet  aktuelt  hos  Spinoza; 
det  udtalte  og  formulerede  princip  kan  derfor  kun  have  betyd- 
ning af  et  refleksionsudtryk  for  den  uendelige  rnængde  af  in- 
dividuelle identiteter  og  modsigelsesfriheder  i  deres  indre  syste- 
matik;  d.  e.  vort  almindelig  saakaldte  modsigelsesprincip  er 
abstrakt  og  utilstrækkeligt  til  realt  sandhedskriterium ;  det  maa 
først  erstattes  med  de  intuitivt  fattede  individuelle  modsætnings- 
identiteters  system  for  at  kunne  faa  denne  betydning.  For  at 
kunne  bruge  modsigelsesprincipet  som  realt  sandhedskriterium 
maa  altsaa  filosofen  fatte  dette  individuelt;  d.  e.  enhver  realitet 
har  —  egentlig  talt  —  hos  ham  sit  eget  modsigelsesprincip ; 
vi  faar  det  interessante  resultat,  at  Spinoza  nødes  til  at  forud- 

')  Naar  Spinoza  foretrækker  at  tale  om  modsigelse  fremfor  om  identitet,  og 
han  derfor  i  første  række  anvender  ikke  identitetens,  men  modsigelsens 
princip,  er  dette  i  overensstemmelse  med  den  tids  sprogbrug  og  tankegang, 
der  lod  det  sidste  princip  fremtræde  paa  det  førstes  bekostning. 

sætte  en  uendelighed  af  individuelle  modsigelsesprinciper. 
Men  disse  uendelig  mange  principer  maa  rigtignok  tænkes 
som  et  sammenhængende  system.  Her  viser  det  sig  i  klar 
belysning,  hvorledes  spinozismen  helt  hviler  i  den  intuitive 
viden.  Idet  dog  filosofen  selv  bestemmer  det  høieste  sandheds- 
princip  som  modsigelsesprincip,  maa  han  have  tænkt  sig  den 
intuitive  fatten  af  individualiteterne  og  af  disses  indre  sammen- 
hæng  som  et  (underordnet)  moment  i  selve  hint  logiske  prin- 
cip.  Derfor  har  vi  paa  sit  sted  (§§  49  og  50),  hvor  vi  fandt  et 
dobbelt  sandhedskriterium  i  spinozismen :  den  individuelle  for- 
staaelse  og  tænkningens  konsekvens,  betegnet  det  første  kri- 
terium som  underordnet  under  det  sidste,  hvilket  vi  derfor 
opstillede  som  hans  egentlige  sandhedskriterium. 


191.  Vi  vil  tilslut  forsøge  i  nogle  faa  hovedpunkter  at 
sammenfatte  de  kritiske  bemærkninger,  som  vi  paa  forskjellige 
"punkter  har  ladet  falde  med  hensyn  til  spinoziske  lærdomme. 
I  det  øiemed  kaster  vi  først  et  kort  tilbageblik  paa  systemet  i 
dets  indre  sammen  hæng.  Det  spinoziske  system  er  bygget 
paa  den  erkjendelsestheoretiske  forudsætning,  at  sandheden 
bestaar  i  tænkningens  afspeilen  af  en  udenfor  denne  staaende 
objektivitet  og  som  saadan  er  tilgjængelig  for  mennesker ;  spi- 
nozismen er  en  saa  konsekvent  gjennemførelse  af  hint  erkjen- 
delsesprincip,  som  dettes  egen  natur  tillader.  En  kritik  af 
Spinozas  filosofi  er  saaledes  tillige  en  kritik  af  hin  dogmatiske, 
af  flere  filosofer  og  endnu  mere  af  den  populære  tænkning  saa 
yndede  opfatning  af  erkjendelsens  væsen.  Hvis  sandheden 
skal  beståa  i,  at  tænkningen  afbilderen  udenfor  den  selv  staa- 
ende objektivitet,  da  maa  enhver  indvirken  fra  objektet  paa 
tænkningen  tænkes  bort;  ellers  vilde  jo  erkjendelsen  maatte 
udtrykke  et  kausalforhold  mellem,  altsaa  indeslutte  bestem- 
melser af,  to  realiteter:  subjektet  og  objektet  og  følgelig  ikke 
kunne   levere    et   klart    speilbillede    af   objektiviteten  som 

saadan.  Den  adækvate  erkj endelse  kræver  altsaa,  at  tænk- 
ningen  i  og  med  sin  bestaaen  som  tænkning  tillige  afspeiler 
en  af  den  selv  helt  uafhængig  objektivitet  (der  hos  Spinoza 
betegnes  med  navnet  »udstrækningen«),  hvoraf  igjen  følger,  at 
kriteriet  for  sandheden  maa  ligge  i  tænkningens  karakter  af 
tænkning,  d.  e.  i  den  logiske  konsekvens  (cfr.  §§  50,  52  o.  a.  s.). 
Som  dommen  maa  forstaaes  i  kraft  af,  som  et  moment  i, 
idéen,  saaledes  maa  al  eksistens  fattes  ved  hjælp  af  et  princip, 
den  eksisterende,  begrænsede  tænkning  ved  hjælp  af  tænknin- 
gen  som  saadan,  d.  e.  som  et  moment  i  den  absolute  eller 
guddommelige  tænkning,  den  begrænsede  »udstrækning«  som 
et  moment  i  den  guddommelige  udstrækning;  tænkning  og 
udstrækning  maa  tænkes  i  absolut  form,  og  mellem  disse  ab- 
solute realiteter  maa  der  sættes  samme  forhold  som  mellem 
erkjendelsens  subjekt  og  objekt:  begge  maa  tænkes  som  af 
hinanden  uafhængige,  med  hinanden  parallele,  realiteter,  begge 
som  sideordnede  udtryk  for  det  ene  guddommelige,  paa  sig 
selv  beroende  væsen,  d.  e.  som  attributer  ved  den  absolute 
substans  (§§  53,  54  o.  a.  st.).  Alt  eksisterende,  ogsaa  den 
menneskelige  sjæl  og  det  menneskelige  legeme,  bliver  altsaa 
at  tænke  som  et  moment,  en  modus,  i  et  guddommeligt  attri- 
but;  denne  modus  bliver  som  moment  dels  i  enhed  med  attri- 
butet,  dels  forskjelligt  derfra,  dels  uendelig,  dels  endelig  modus. 
Som  vor  tænkning  analytisk  maa  bevæge  sig  til  det  høiere  be- 
greb,  som  den  maa  føre  sig-  selv  tilbage  til  den  absolute  tænkning, 
saaledes  maa  ogsaa  objektiviteten  tænkes  i  en  stadig  analytisk 
bevægelse  hen  til  det  absolute,  og,  da  denne  tilbagegaaende 
bevægelse  forudsætter  en  fremadskridende  —  thi  det  absolute 
maa  tænkes  som  det  første  reale  udgangspunkt  — ,  bliver  hele  til- 
værelsen at  tænke  som  en  synthetisk-analytisk  proces  fra  Gud  til 
naturen  og  omvendt;  disse  to  processer  forenes  til  en  høiere 
enhed  i  substansen  som  causa  sui,  ligesom  i  den  menneskelige 
tænken  den  dobbelte  proces  er  forsonet  i  et  høiere,  intuitivt, 
trin.  Dobbeltprocessen  i  tilværelsen  er  et  realt  udtryk  for  den 
dobbelte  abstrakte  proces  i  den  formelle  bevidsthed,  der  i  hin 
proces  faar  et  konkret  indhold,  bliver  en  virkelig  frem-  og  til- 
bagegang.  —  Naar  vi  nu  anvender  konsekvensens  sandhedskri- 

terium  paa  spinozismen  selv,  viser  denne  sig  som  usandhed 
væsentlig  i  følgende  punkter: 

A.  Inkonsekvens  med  hensyn  til  erkjendelsesmaaderne. 

a)  Idet  enhver  tænkeakt  samtidig  med,  at  den  som  be- 
vidst  indeslutter  en  latent  tankerække  i  sig,  selv  er  et  led  i 
cn  logisk  tankerække,  tildeles  tænkningen  og  dermed  erkj en- 
delsen en  dobbelt  natur,  der  faar  sit  udtryk  i  to  adækvate 
erkjendelsesarter :  en  intuitiv,  der  fatter  modsætningerne  i  indre 
enhed,  og  en  reflekterende,  logisk.  Hine  to  berettigede  er- 
kjendelsesarter kommer  ikke  i  et  logisk  forhold  til  hinanden, 
men  bliver  staaende  udvortes  parallele. 

b)  I  endnu  større  strid  kommer  den  ufuldkomne  erkjen- 
delsesart,  imaginatio,  ligeoverfor  de  berettigede,  idet  falskheden 
ikke  lader  sig  logisk  aflede  af  sandheden. 

c)  Med  de  to  nysnævnte  punkter  hænger  det  sammen, 
at  hverken  den  umiddelbare  eller  den  videnskabelige  erfaring 
kommer  i  fuld  logisk  enhed  med  deduktionen. 

B.  Inkonsekvens  i  par  alle  li  svien  mellem  tænkning  og 
objektivitet. 

a)  Tænkningen  viser  sig  at  have  et  forsprang  i  realitet 
fremfor  objektiviteten : 

i)  Enhver  tænkeakt  er  nemlig  ledsaget  af  bevidsthed, 
d.  e.  stedse  sit  eget  objekt  i  en  latent  endeløs  række,  medens 
det  tilsvarende  objekt  inden  udstrækningen  ikke  er  objekt  for 
sig  selv,  men  kun  for  tænkeakten.  • 

Heraf  følger  2)  en  prioritet  af  det  guddommelige  tænk- 
ningsattribut  fremfor  udstrækningsattributet,  idet  hint  reflekterer 
baade  sig  selv  og  dette,  dette  derimod  ikkun  reflekterer  hint. 

3)  De  fra  et  individuelt  realitetssynspunkt  hidrørende 
ubekjendte  attributer  bringer  tænkningen  en  ny  overvægt,  idet 
dette  attribut  herved  faar  et  ligesaa  stort  omfang  som  alle  de 
objektive  attributer  tilsammen. 

b)  Tænkningen  kommer  paa  den  anden  side  til  at  staa 
tilbage  for  objektiviteten : 

1)  Inden  imaginatio  findes  der  nemlig  falske  tænkeakter, 
der  ikke  naar  den  tilsvarende  realitet  (cfr.  A  b). 

2)  Uagtet  tænkningen  som  guddommeligt  attribut  faar 

en  overvægt  ved  at  være  de  andre  attributers  parallel  (B  a  3), 
bliver  den  menneskelige  tænkning  underlegen  under  objektivi- 
teten netop  paa  grund  af  de  uendelige  attributer,  idet  disse  jo 
efter  sit  »hvad«  er  for  os  utilgjængelige  (Dinge  an  sich, 
kunde  vi  sige). 

Hvis  derimod  tænkning  og  objektivitet  stod  i  en  ab- 
solut  identitet  til  hinanden  —  hvad  de  ei  gjør  — ,  vilde  vist- 
nok  tænkningen  blive  et  absolut  nøiagtigt  billede  af  objekti- 
viteten ;  men  denne  vilde  dermed  forsvinde  som  saadan,  saa- 
som  attributer  uden  indre  forskjel  ei  kunde  adskilles  (eth.  I 
prop.  5). 

C-  Saavel  inden  tænkningen  som  inden  objektiviteten 
forbliver  der  en  u forsonet  modsætning  eller  ialfald  en  uklarhed 
i  følgende  punkter  : 

a)  Den  individuelle  eksistens  er  den  stadige  forudsætning 
hos  Spinoza;  men  individualiteten  bliver  ikke  afledet  af  sin 
almindelige  grund;  megetmere  bliver  sammenhængen  mellem 
begge  kun  paastaaet.  Eksistensen  af  modi  bliver  tydelig  hæv- 
det,  men  kun  efter  sin  abstrakte  mulighed  deduceret  ud  fra 
substansen.  Da  individualiteten  nærmest  er  gjenstand  for  intuitiv 
viden,  almindeligheden  derimod  for  reflekterende,  kan  denne 
vanskelighed  føres  tilbage  til  forholdet  mellem  2den  og  3die 
erkjendelsesart. 

b)  Den  dobbelte  grunds-  (aarsags-)række,  den  endelige 
og  den  evige,  kommer  ikke  til  fuld  forsoning.  Denne  dobbelte 
række  hidrører  jo  fra  modsætningen  mellem  den  reale  verdens 
kvantitativitet  og  mekanisme  paa  den  ene  side  og  tænkningens 
logiske  natur  paa  den  anden  side.  Uagtet  Spinoza  for  at  opret- 
holde  attributernes  parallelisme  sætter  begge  rækker  inden 
begge  (alle)  attributer,  opnaar  han  dog  derved  kun  at  lægge 
en  uforsonet  modsætning  ind  i  hvert  enkelt  attribut. 

c)  Heri  ligger  tillige  udtrykt  endelighedens  vanskelighed 
for  Spinoza.  Det  er  utvivlsomt,  at  endeligheden  tillægges  en,  om 
end  en  svindende,  realitet;  men  denne  eksistens  kan  dog  neppe 
nok  efter  sin  abstrakte  mulighed  deduceres,  kun  paa  den  maade, 
at  der  siges,  at  det  ulogiske  maa  følge  af  det  logiske  som  en 
mulighed  inden  dette. 

d)  En  uklarhed  opkommer  i  begge  attributer  ved,  at  lege- 
met eller  legemets  idé  indskydes  som  mellemled  mellem  ud- 
strækningens  eller  tænkningens  totalitet  paa  den  ene  side  og 
den  enkelte  udstrækning  eller  tanke  paa  den  anden  side. 

Idet  de  foran  nævnte  modsætninger  af  refleksionen  ikke 
forsones  i  sand  identitet,  vises  vi  for  de  forskjellige  punkters 
vedkommende  hen  til  en  intuitiv  viden.  Dette  det  egentlig 
bevægende  princip  i  den  spinoziske  tænken  bliver  dog  meget 
tarvelig|behandlet  som  erkjendelsesart,  og  den  maade,  hvorpaa 
modsætningerne  i  den  skal  forsones,  bliver  for  de  forskjellige 
tilfælde  ikke  angiven;  denne  indre  skuen  synes  saaledes  i  Spi- 
nozas  tænkning  for  en  væsentlig  del  at  være  et  skjult  grund- 
lag,  en  art  skjæbne,  hvorunder  han  ligger,  en  vistnok  ophøiet, 
men  efter  sin  fortn  ufri  magt. 

192.  For  at  komme  til  større  overensstemmelse  med 
sig  selv  og  til  større  klarhed  maa  spinozismen  omdannes  og 
udvikles,  først  og  fremst  omdannes  i  følgende  retning: 

Da  den  dogmatiske  opfattelse  af  sandheden  som  tænk- 
ningens overensstemmelse  med  en  realitet  har  vist  sig  ikke  at 
stemme  med  sandhedskriteriet :  den  indre  konsekvens,  maa  hin 
opfattelse  vige  for  kriteriet  og  sandheden  bestemmes  paa 
samme  maade  som  dette. 

Den  enten  overflødige  eller  med  tænkningen  modsigende 
udstrækning  saavelsom  al  anden  udenfor  tænkningen  værende 
realitet  ophæves  som  saadan,  saa  at  tænkningen  sættes  som  sit 
eget  objekt  og  absolut  som  Guds  eneste  attribut. 

Fra  dette  punkt  af  vil  den  naturlige  udvikling  af  systemet 
gaa  i  følgende  retning:  Den  intuitive,  principielle,  viden  bliver 
den  absolute  erkjendelsesart,  hvori  refleksionen  (med  erfaringen) 
danner  et  underordnet  moment.  Individualiteten  vil  under  dette 
synspunkt  blive  videnskabens  egentlige  objekt. 

Spinozismen,  der  selv  er  den  høiere  enhed  af  cartesisk 
rationalisme  og  jødisk-brunonisk  alenheds-mystik,  kommer 
efter  det  nu  udviklede  til  større  konsekvens  i  leibnitzia- 
nisme?i.  Leibnitz,  denne  Spinozas  første  store  efterfølger, 
omdanner  bestemmelsen  af  erkjendelsen  i  den  nysnævnte  ret- 
ning; han  opfatter  nemlig  al  realitet  som  forestilling  og  redu- 

cerer  dermed  *udstrækningen«  til  en  nedstemt  tænkning; 
monadens  erkjendelse  bestaar  ikke  i  tænkningens  overens- 
stemmelse med  en  ikke  tænkende  realitet,  men  i,  at  den  ene 
individualitets  tænkning  afspeiler  de  andre  individualiteters ; 
erkjendelsen  bliver  saaledes  ikke  væsentlig  forskjellig  fra  sand- 
hedskriteriet :  tænkningens  indre  konsekvens.  Denne  indre 
konsekvens  beror  hos  Leibnitz,  egentlig  talt,  paa  en  art  intuition  * 
al  absolut  erkjendelse  er  nemlig  hos  ham  en  fatten  af  » medfødte 
idéer«,  altsaa  en  umiddelbar  viden,  der  maa  løbe  ud  paa  en 
skuen,  men  iøvrigt  behøver  refleksion  og  erfaring  for  at  blive 
aktuel;  da  den  lavere  tænkning  i  leibnitzianismen  betragtes 
som  en  fordunkling  af  den  høiere,  bliver  den  relative  erkjen- 
delse her  graduelt  forskjellig  fra  den  absolute,  nøiere  talt:  et 
moment  i  denne.  Individualiteten  —  i  vor  betydning  af  dette 
ord  — ,  der  i  spinozismen  var  den  sekundære,  bliver  her  den 
eneste  realitet;  ethvert  realt  væsen  er  en  monade,  der  afspeiler 
hele  universet. 

Vi  har  imidlertid  i  spinozismen  fundet  antydning  til  ud- 
vikling  ogsaa  i  en  anden  retning :  Erkjendelsens  absolute  ka- 
rakter som  en  erkjendelse  af  væsenet  opgives;  den  empirisk- 
reflekterende  viden  bliver  erkjendelsen  som  saadan  ;  som  den- 
nes indhold  sættes  den  nødvendige  og  almindelige  sammen- 
hæng  i  en  tænkningens  fænomenalverden,  der  ikke  lærer  os 
selve  væsenet  at  kjende.  Denne  udviklingsmulighed,  som  vi 
i  anden  række  har  fundet  antydet  hos  Spinoza,  er  gjennem 
Kant  bleven  til  virkelighed.  Hos  denne  filosof  er  som  hos 
Leibnitz  al  realitet  forestilling,  om  end  hos  Kant  ved  siden  af 
denne  grundbetragtning  en  lære  om  en  verden  »udenfor«  tænk- 
ningen  gjør  sig  gjældende;  erkjendelsen  bestaar  hos  ham  ikke 
i  nogen  intuitiv  griben  af  væsenet,  men  i  den  empiriske  for- 
bindelse af  forestillinger,  hvilken  er  renset  ved  logiken  og 
har  sin  almindelighed  og  nødvendighed  fra  aprioriske  principer 
uden  dog  at  kunne  aabenbare  andet  end  fænomenernes  verden. 

At  udvikle  og  indbyrdes  at  forsone  disse  retninger,  der 
principielt  og  sekundært  er  anviste  af  spinozismen  (men  hvis 
fortrin  og  mangler  det  ligger  udenfor  nærværende  afhandlings 
opgave  at  fremhæve),  og  derigjennem  at  hæve  spinozismen  til 

gjennemført  indre  konsekvens  har  været  en  hovedopgave  i  filo- 
sofien efter  Kant  —  man  tænke  især  paa  Fichte,  Schelling, 
Hegel  og  Schleiermacher,  tildels  ogsaa  paa  Jacobi  og  Herbart 
trods  disses  polemik  mod  Spinoza  —  og  er  endnu  den  dag 
idag  en  hovedopgave  inden  videnskaben.  Denne  spinozismens 
betydning  for  den  efterfølgende  filosofi  er  ikke  af  en  væsentlig 
negativ  natur ;  megetmere  beholder  hin,  hvad  forhaabentlig  er 
fremgaaet  af  vor  afhandling,  trods  sine  vedhængende  mangler 
fortjenesten  af  at  have  leveret  et  system  af  evigt  gyldige  positive 
bestemmelser  angaaende  tænkningens  og  det  tænktes  væsen. 

Ogsaa  i  vor  tids  filosofi  danner  saaledes  Spinoza  —  ved  siden 
af  Kant  —  et  vigtigt  ferment  og  det  ikke  alene  i  dens  aprioriske 
retninger  —  specielt  hos  disciplene  af  de  før  nævnte  mere  eller 
mindre  spinozistiske  tænkere  — ,  men  ogsaa  i  de  mere  positive ; 
i  sidstnævnte  henseende  minder  vi  om  den  i  empirisk  hen- 
seende saa  frugtbare  monistiske  lære,  om  Noiré.  Wundt, 
Ho  jf  ding  o.  a..  Lotze,  der  paa  en  eiendommelig  maade  har 
søgt  at  sammensmelte  spekulation  og  empiri  og  vel  maa  be- 
tragtes  som  vor  tids  —  de  sidste  decenniers  —  betydeligste 
systematiker,  har  naaet  sit  standpunkt  hovedsagelig  ved  at  om- 
danne herbartianismen  i  spinozistisk  retning,  idet  han  til  grund 
for  de  herbartske  reale  væsener  tænker  en  eneste  substans. 
Ogsaa  hos  Schuppe,  en  af  vor  tids  mest  fremragende  tænkere, 
tør  der  til  trods  for  hans  udgang  fra  Kant  og  for  hans 
moderne  [methode  lade  sig  eftervise  ialfald  væsentlige  til- 
knytningspunkter til  Spinoza.  Maaske  er  det  hovedsagelig 
inden  vor  tids  deterministiske  retninger,  at  man  kan  paavise 
indvirkninger  fra  spinozismen,  men,  som  Lotzes  nysanførte 
eksempel  viser,  ikke  udelukkende  inden  disse. 

Naar  man  til  denne  spinozismens  indflydelse  paa  den  efter- 
følgende filosofi  lægger  dens  betydning  for  de  specielle  viden- 
skaber,  der  paa  mange  punkter  har  stadfestet  dens  lærdomme, 
saavelsom  de  resultater,  Spinozas  arbeide  for  religiøs,  viden- 
skabelig  og  politisk  frihed  har  baaret  for  de  følgende  tider, 
naar  man  derhos  betænker,  at  en  række  af  naturbegeistrede 
digtere  med  Goethe  i  spidsen  er  blevne  paavirkede  af  Spinoza 
i  sin  forstaaelse  af  naturens  fornuftige  lovmæssighed,  vil  man 

ndse,  hvorledes  spinozismen  har  kunnet  blive  et  væsentligt 
ferment  i  vor  tids  almindelige  aandsliv,  i  hvilket  sansen  for 
friheden  gaar  haand  i  haand  med  respekten  for  tilværelsens 
lovmæssighed.  Som  et  talende  vidnesbyrd  om  anerkj endelsen 
af  denne  Spinozas  store  betydning  staar  den  billedstøtte,  som 
den  civiliserede  verden  reiste  filosofen  i  Haag  paa  200aarsdagen 
efter  hans  død,  den  2 ide  februar  1877. 

Dog  bliver  det  først  for  den,  der  søger  den  dybere  er- 
kjendelse,  som  fører  ud  over  den  umiddelbare  videns  omraade, 
at  Spinoza  ret  bliver  den  befrugtende  lærer;  som  en  saadan 
har  hans  største  modstandere,  Jacobi  og  Herbart,  i  sin  tid 
anbefalet  ham. 

Visdommen  udkaarer  sig  kun  den  beiler,  der  søger  den 
af  ren  kjærlighed  til  den  selv;  derfor  blev  den  udstødte  jøde 
den  lykkelige;  thi  Schleiermacher  har  isandhed  ret  i  sin  be- 
rømte apotheose,  hvori  vi  ogsaa  læser  følgende  ord,  med  hvilke 
vi  vil  afslutte  vor  af  handling : 

»Ihn  durchdrang  der  hohe  Weltgeist,  das  Unendliche  war 
sein  Anfang  und  sein  Ende,  das  Universum  seine  einzige  und 
ewige  Liebe.« 


-  384  - 


Rettelse  og  trykfeil. 


I  kapitel  5  og  senere  er  der  talt  om  et  reelt  og  et  formelt  sandheds- 
kriterium,  af  hvilke  det  første  hyppig  simpelthen  bestemmes  som  «sandheds- 
kriteriet«.  Nøiagtigere  vilde  udtrykket  »reall  og  for?nalt  sandhedskriterium* 
været. 

Paa  side  177,  linje  12,  staar :  sammenhang,  —  skal  være:  sammenligning. 

